
KAP. XII. 

Fabriklivet 1 dets Fremkomst og dets første Ind- 
flydelse paa Arbejdernes Llvsvllkaar. 



1. Den Uvillie, som hos ikke faa, navnlig ældre, 
men ogsaa nyere Forfattere lægger sig for Dagen overfor 
Maskinerne og Arbejdsdelingen, har for de Flestes Ved- 
kommende sin egentlige Grund i de højst sørgelige og 
tildels endog oprørende Tilstande, som det samtidig med 
og nærmest som Følge af Maskinernes Fremkomst og 
Dampkraflens Benyttelse opstaaende Fabrikliv igjennem 
mere end et halvt Aarhundrede skabte, særlig i England, 
hvor det først og stærkest udviklede sig. Disse Tilstande 
tildrog sig efterhaanden saa megen Opmærksomhed og 
Uvillie, at Parlamentet gjentagne Gange ved forskjellige 
Kommissioner lod dem nøje undersøge^), og i disse Kom- 
missionsberetninger foreligger saaledes en authentisk Skil- 



') Se saaledes Report respecting Calico Printers 1806, do. on the Woollen 
Manufacture 1806, do. on the Framework-knitters 1818, fem Reports 
on Artizans and Machinery 1824, og navnlig de forskjellige Beret- 
ninger om Børnearbejdet, særlig Report on the Minutes of evidence 
taken before the select committee on the state of the Children, em- 
ployed in the Manufactures of the Un. Kingdom 1816, samt de for- 
skjellige Reports fra »Employment of Children's Committee« 1833 
og 1843. 
W. Scharling: Samfundsproduktionen. 33 

2 .•:... ......:: Kap. xii. 

dring: ^f..jiQ^.jNød og 'Elendighed, som i stort Omfang 
exisfei*edé- trfderifof -'åe'^rbejdende Klasser. 

Overfor de Skildringer af Fabrikarbejdernes Livsvil- 
kaar og Stilling, som ere fremkomne paa Grundlag af 
disse Kommissionsberetninger, maa det nu vel erindres, 
at disse ifølge Sagens Natur og* den Kommissionerne 
særligt stillede Opgave ikke have lagt an paa at give en 
fuldstændig og udtømmende Skildring af Fabrikarbej- 
dernes Kaar i deres Helhed, men paa at give en Række 
Exempler paa de Misbrug, som fandt Sted, og de sørge- 
lige Tilstande, som herskede paa mange Steder. At der 
ved Siden deraf ogsaa fandtes gode Arbejdsgivere og 
Fabriker, hvor Tilstandene vare langt bedre, tør be- 
tragtes som givet; det er i alt Fald notorisk, at saadanne 
fandtes, og man behøver kun som Exempler at nævne 
den ældre Robert Peels og den bekj endte Socialreformator 
Robert Owens. ^) De udelukkende paa disse Beretninger 
støttede Skildringer af Tilstandene i den engelske Fabrik- 
verden i den første Halvdel af det 19de Aarh., saaledes 
fremfor alle de af Karl Marx i »Das Kapital« og Fr. 
Engels i »Die Lage der arbeitenden Klassen Englands« 
givne Fremstillinger, kan man derfor næppe frakjende 
en tendentiøs og overdreven Karakter, selv om alle de 
deri anførte enkelte Træk ere rigtige nok: Men selv om 
man fastholder dette, bliver der nok tilbage til at bi- 
bringe en uhildet Læser Indtrykket af højst beklagelige 
og sørgelige Forhold og selv de mere upartiske og ædrue- 
lige Fremstillinger af de engelske Fabrikarbejderes Kaar 
og Livsforhold i hin Periode, der skyldes Forfattere som 
Ad. Held og Schulze-Gåvernitz^) m. FL, give et Billede 
af social Nød og Elendighed, som vilde indeholde en 



') s. Ad. Held: Zwei Bucher zur socialen Geschichte Englands. Lpz. 1881. 

S. 618—22. 
^) Schulze-Gåvernitz, Der Grossbctrieb, Lpz. 1892. 

utvivlsom Fordømmelse af Maskinerne og Arbejdsde- 
lingen, — dersom disse virkelig kunde siges at være Aar- 
sagen hertil. En nærmere Betragtning af disse Skil- 
dringer, hvortil vi benytte den nu i sammentrængt Form 
foreliggende af Fr. Pio^) væsentlig paa de nævnte For- 
fattere byggede Fremstilling, vil imidlertid godtgjøre, 
at Aarsagerne maa søges ganske andetsteds, og at det 
kun kan siges, at under de da bestaaende sociale 
Tilstande var Maskinernes Fremkomst afgjort mere til 
Skade end til Gavn for den engelske Arbejderklasse. 

2. »Fabrikindustrien«, siger den nævnte Forf., »havde 
drevet Modsætningsforholdet imellem Arbejder og Arbejds- 
giver til en hidtil ukjendt Skarphed, forøget Arbejdsgive- 
rens Interesse i at forlænge Arbejdstiden, forøget hans 
Evne til at trykke Arbejdslønnen .... Følgen var en 
Elendighed i Arbejderstandens Kaar, som Landet aldrig 
havde set Magen til. Det var ikke blot en Forværrelse 
af Arbejdsløn og Arbejdstid, det var en Revolution i hele 
Arbejderens Levevis, i hans huslige og personlige For- 
hold, som Fabrikindustrien førte med sig under den fri 
Konkurrences Ægide. 

»Tidens mest karakteristiske Træk er Inddragelsen af 
Kvinder og Børn under Industriens regulære Arbejds- 
styrke. Disse vare i Stand til at udføre de simple Pro- 
cesser, hvortil Maskinerne havde reduceret det menne- 
skelige Arbejde, og de fyldestgjorde til Fuldkommenhed 
Fabrikanternes Raab paa lavtlønnet Arbejdskraft. Haand- 
værket havde kun kjendt Børn eller rettere unge Menne- 
sker som Lærlinge, ikke som egentlige Arbejdere. Hus- 
industrien havde for første Gang — om end i beskeden 
Maalestok — anvendt Kvinder og Børn som ren og skær 
Arbejdskraft og havde vænnet Almenheden til dette Fæ- 



^) Fr. Pio: Den fri Konkurrences Gjennembrud i England. Kbhvn. 1902. 
s. 107 — 16. — Jfr. ogsaa Gustav Bang: Kapitalismens Tidsalder. 

33* 

nomen; men disse Personers Arbejde fremtraadte under 
Husindustrien kun som Bistand og Supplement til Man- 
dens eget Arbejde; det foregik i Hjemmet og under Hus^ 
faderens eget Opsyn, saa at Familiens Samleven og Sam- 
hørighed ikke led Skade. Alt dette forandredes ved Fa- 
brikindustrien. Kvindernes og Børnenes Arbejde blev 
forlagt fra Hjemmet til Fabriken, og de undergaves dennes 
strænge Disciplin; deres Arbejde traadte nu i Stedet for 
den voxne Mands og de anvendtes derfor i et Omfang, 
som tidligere Tider aldrig havde kjendt. 

»Den første Virkning af Kvinders og Børns systema- 
tiske Arbejde i Fabriken var Hjemmets og Familielivets 
Opløsning. Allerede Beboelsesforholdene i de nye Fa- 
brikbyer, der saa at sige var stampede op af Jorden, var 
saa slette, at de i og for sig vanskeligt lod sig forene 
med et ordnet Familieliv; disse »Hjem« betød oftest kun 
et fælles Sovested for Familiens Medlemmer, som fra 
den tidlige Morgen til den sildige Aften var spredte hver 
til sit industrielle Arbejde. De unge Piger voxede op 
komplet uvidende om de simpleste huslige Sysler, som 
spille en saa stor Rolle i den arbejdende Klasses Øko- 
nomi. Heller ikke som gifte Koner lod det aldrig stand- 
sende Fabrikarbejde dem Tid til at indvinde det For- 
sømte. Værtshuset blev da Arbejderens Tilflugtssted; det 
var det eneste Sted, hvor hans beskedne Trang til huslig 
Komfort og selskabelig Omgang til en vis Grad kunde 
tilfredsstilles. Spiritus og Tobak traadte i vidt Omfang i 
Stedet for nærende Føde. Hvor en Husholdning, et 
Hjem, var blevet bevaret, var det ofte Manden, der age- 
rede Husmoder, fortrængt — som han var — af Kvinden 
fra det industrielle Arbejde, Man saa da det sære Syn, 
at Moderen gik paa Fabriken, medens Manden sad 
hjemme og kogte Maden, lappede Tøjet og passede de 
spæde Børn. Ved Siden af Moderen, ofte ene og alene, 
var Børnene Familiens Forsørgere. Ogsaa dette vendte 

op Og ned paa Familieforholdene. Forældrenes Autoritet 
maatte svinde, naar de levede af Børnenes Arbejde; 
disse spillede Herrer i Huset, betragtede Forældrene som 
en kj edelig Byrde og stillede sig ofte paa egne Ben i en 
Alder af 14 — 15 Aar. 

»Medens Kvinde- og Børnearbejdet saaledes ved Fa- 
milelivets og Familieforholdenes Opløsning undergravede 
Arbejderklassens moralske Kraft, virkede det ogsaa dege- 
nererende i fysisk Henseende. Kommissionsberetningen 
af 1816 tegner os et dystert Billede af Fabrikbarnets 
Liv. 

»Allerede ved Fødslen satte Fabrikarbejdet sit Stem- 
pel paa Barnet. Den frugtsommelige Kvinde fortsatte sit 
Arbejde saa nær op til Fødselsøjeblikket, som fysisk 
muligt var; talrige Dødfødsler og Svaghed hos de le- 
vendefødte var Følgen. Faa Uger efter Fødslen vendte 
Moderen tilbage til Fabriken, og det spæde Barn var 
overladt til sig selv, i bedste Fald til tilfældige Naboers 
eller smaa Sødskendes Omsorg. I Arbejderkvarterernes 
snavsede og stinkende Gyder, udsat for alle Malproper- 
hedens Sygdomme, uden Opdragelse fra Skole eller Hjem 
voxede Barnet op, indtil det var stort nok til at begynde 
i Fabriken. Aldersgrændsen var kun den fysisk nødven- 
dige, og denne varierede jo alt efter Arbejdets Beskaffen- 
hed. Den almindelige Alder for Indtrædelsen i Fa- 
briken var vel 8 — 9 Aar, men ofte begyndte Arbejdet 
allerede med det 6 — 7de Aar, og selv 5 Aars Børn 
bleve hist og her satte til de letteste Sysler; ja vi høre 
om arbejdende Børn saa smaa, at de maatte bæres til 
Fabriken. 

»For de større Børn vilde Fabrikarbejdet sikkert 
have været at foretrække for det depraverende Gadeliv, 
hvis ikke Børnene forskjelsløst havde været underkastede 
den samme Arbejdstid som de Voxne. Fra 12 til 14 og 
16 Timer var den Arbejdstid, man bød den opvoxende 

Generation fra den tidligste Barnealder. Hvor Natarbejde 
var i Brug, blev Børnene heller ikke skaanede. Vi høre 
om Børn saa udmattede efter deres Arbejde, at Maden 
maatte puttes i Munden paa dem. Vi høre om Børn, 
der under Natarbejdet maatte holdes vaagne ved Prygl. Et 
betegnende Mundheld fra Datiden sagde, at Sengene i 
Lancashire aldrig blev kolde, idet Dag- og Natholdene 
skiftedes til at benytte dem. 

»I Fabrikrummenes Hede bleve Børnene kjønsmodne 
før Tiden; 15 Aars Mødre var ingenlunde en Sjældenhed, 
— et uhyggeligt Degenerationstegn hos den opvoxende 
Slægt . . . 

»Vi vende os nu til den voxne mandlige Arbejder, 
Kærnen i Landets industrielle Kraft. Vi har gjennem 
Fremstillingen af Kvinde- og Børnearbejdet lært at kjende 
det huslige og moralske Milieu, hvori Hjemmets Opløs- 
ning havde placeret ham. Vi skal nu betragte de ma- 
terielle Kaar, som den frembrydende Fabrikindustri be- 
redte ham under Arbejdskontraktens ubundne Frihed. 
De karakteristiske Træk er den lave Løn, den lange Ar- 
bejdstid og Beskjæftigelsens Usikkerhed. Baggrunden for 
denne Forringelse i Arbejdernes materielle Kaar var det 
store Udbud af Arbejdskraft, den begyndende Dannelse 
af den »industrielle Reservearmé«. 

»Bondebedriftens Fortrængen af den store Forpagt- 
ningsbedrift, H usind ustriens og Husflidens Fortrængen af 
Fabrikindustrien drev store Skarer af ubeskjæftigede Ar- 
bejdere fra Land til By. I Byen mødte de en hidtil 
ukjendt Konkurrence fra Kvinder og Børn, som for- 
trængte dem fra Fabriken overalt, hvor g j øres kunde. 
Yderligere forværredes Situationen ved den ustandselige 
Indvandring fra Irland. Disse halvciviliserede Skarer, 
der levede af Kartofler og Whisky, der klædte sig i 
Pjalter og sov i en Svinestald, begyndte en ødelæggende 
Konkurrence mod den hjemlige Arbejderbefolkning og 

trykkede dens Levefod ned mod deres eget Niveau. De 
havde — som man sagde — opdaget et nyt Existents- 
minimum og lærte det nu til de engelske Arbejdere. 

»Overfloden af Arbejdskraft bragte ingen modvir- 
kende Tendentser i Virksomhed. Erfaringen viser, at 
Avlingen af Mennesker ikke følger samme Love som 
Produktionen af Varer. Elendigheden er frugtbar. Folk, 
som leve paa Fattigdommens yderste Rand, som er af- 
spærrede fra alle andre Nydelser end Kjønsdriftens Til- 
fredsstillelse, og som er utilgjængelige for moralske Over- 
vejelser om deres Børns Fremtid, har ingen Grund til 
at lægge Baand paa den driftsmæssige Folkeformerelse ; 
de formere sig hensynsløst, og under den givne Tingenes 
Tilstand i England gjaldt dette saa meget mere, som 
Børnene under Børnearbejdets absolute Frihed efter faa 
Aars Forløb betød en Indtægtsforøgelse for Forældrene, 
medens Fattigloven mere end nogensinde før stod som 
Garant imod den absolute Nød, ja ligefrem satte en Præ- 
mie paa Folkeformerelsen. 

»Denne Overflod af Arbejdskraft, der var koncentreret 
i de nyskabte Fabrikbyer, gav Fabrikanterne et virksomt 
Middel i Hænde til at slaa Arbejdsbetingelserne ned til det 
lavest mulige Niveau. 

»Gjennemsnitslønnen i denne Fabrikindustriens første 
Periode anslaaes til 10 sh. ugentlig for de egentlige Fa- 
brikarbejdere. Samtidig steg Varepriserne over hele 
Linien som Følge af »Bank of England« s Suspension af 
Seddelindløsningen (1797—1819) og Banksedlernes Fald 
under Pari. Højt op over Gjennemsnitsstigningen stod 
atter Hvedeprisen. I Tidsrummet 1800 — 20 var Giennem- 
snitsprisen paa Hvede, der lige siden ca. 1750 havde 
været i ustandselig Stigen, voxet til 98 sh. 6 d. pr. quarter. 
Under dette Misforhold mellem Arbejdslønnen og Hvede- 
prisen traadte Havren nu i Stedet for Hveden som Grund- 
lag for den engelske Arbejders Kost, og lige til Korn- 

toldens Ophævelse komme Hvedepriserne nu ikke mere 
i Betragtning som væsentligt Element ved Vurderingen 
af Arbejderens Løn. Ved Siden af Havremel udgjorde 
efter irsk Sædvane Kartofler Arbejdernes Hovedernærings- 
middel. Som Søndagskost tjente Silden; Kjødspiser var 
saa godt som ukjendte. Det var den irske Levefod, som 
de engelske Arbejdere under Omstændighedernes Tryk 
begyndte at assimilere sig efter. 

»Som allerede omtalt giver Fabrikindustrien gjennem 
sin udstrakte Anvendelse af fast Kapital Arbejdsgiveren 
en ganske særlig Interesse i at forlænge Arbejdstiden, da 
hvert Øjeblik, den kostbare Fabrik staar stille, former 
sig til et Rentetab for ham. Arbejdstiden, der siden Eli- 
sabeth's Tider havde været 12 Timer om Sommeren og 
fra Daggry til Mørkets Frembrud om Vinteren, afbrudt 
med rigelige Maaltidspavser, blev nu udstrakt til 14, 15 
og 16 Timer, kort sagt til det fysisk muliges Grændser. 
Samtidig gjorde Maskineriet Arbejdet mere monotont, 
reduceret — som det var — til en uendelig Gjentagelse 
af samme smaa Bevægelser; det blev mere intensivt og 
opslidende, da det nu ikke mere var Arbejderen selv, 
men Maskinen, der bestemte Arbejdets Takt. Den lange 
Arbejdstid forværredes end yderligere ved de slette hygi- 
ejniske Forhold, der herskede i Fabrikrummene. Det er 
Fabrikindustriens uundgaaelige Følge, at de sanitære 
Kaar, hvorunder Arbejdet foregaar, er givne ved selve 
Fabrikens Indretning. Den enkelte Arbejder kan ikke 
unddrage sig den af Støv og Uddunstninger forpestede 
Luft i overfyldte og u ventilerede Lokaler; han kan ikke 
unddrage sig den Fare, der truer fra sundhedsfarligt 
Raamateriale eller uindhegnede Maskiner. Arbejdskon- 
traktens absolute Frihed gav ogsaa paa dette Punkt Fa- 
brikanten frie Hænder til at forfølge sit Maal, Produk- 
tionens størst mulige Billighed; Skaden paa Arbejderens 
Liv og Helbred talte ikke med her, saalænge Skarer af 

Arbejdsløse trængte sig om Fabrikens Porte for at faa 
Arbejde. 

»Beskjæftigelsens Usikkerhed — Arbejdsløsheden — 
er et nyt og ejendommeligt Træk, som Fabrikindustrien 
indfører i Arbejderens daglige Liv. For at formindske 
deres Risiko engagerede Fabrikanterne deres Arbejdere 
fra Dag til Dag, medens Elisabeth's Lov havde sat et Aar 
som Minimum for Arbejderforholdets Varighed, og medens 
Husindustriens« (o: Hjemmeindustriens) »ejendommelige 
Arbejdsforhold med sine mere indirekte Berøringer mellem 
Arbejdsgiver og Arbejde havde stillet hele denne Side af 
Forholdet i Skygge. Det kan endelig ogsaa bemærkes, at 
de slette hygiejniske Forhold og de talrige Ulykkestil- 
fælde, som Fabrikindustrien førte med sig, forstærkede 
de Aarsager til Beskjæftigelsens Afbrydelse — Sygdom og 
Invaliditet — , som Arbejderen som saadan altid maa 
være underkastet . . . 

»Den Elendighed, som raadede blandt den første 
Fabrikindustris Arbejdere, forklares ingenlunde ene og 
alene ved de den Gang herskende Lønsatser. 10 sh.'s 
Ugeløn var, naar den suppleredes af Hustruens og Bør- 
nenes Arbejdsfortjeneste, vist næppe den rene Hunger- 
løn. Det er allerede de sekundære Elementer — Man- 
dens Fortrængen fra Fabriken af Kvinder og Børn, Hus- 
holdningens Forsømmelse gjennem Hjemmets Opløsning 
og endelig ikke mindst Beskjæftigelsens Ustadighed — , 
der først sætter den rette Kolorit paa den 10 sh.'s Løn, 
som Manden fortjente, naar og saalænge han havde Ar- 
bejde . . . 

»Ogsaa udover Fabriksarbejdet, udover Arbejdstiden, 
til Forhold, der slet ikke vedkom det industrielle Ar- 
bejde, strakte Arbejderens Afhængighed sig, saalænge 
Arbejdskontraktens Frihed udleverede hans materielle 
Existents paa Naade og Unaade til Arbejdsgiverens For- 
godtbefindende. Arbejdsgiveren kunde øve en næsten 

uindskrænket Autoritet over Arbejderens Person, saa- 
længe han kunde stille ham overfor det Alternativ, at 
parere Ordre eller miste det daglige Brød. Den første 
Fabrikindustris raa og despotiske »selfmade men« be- 
nyttede sig af hin Autoritet overalt, hvor Arbeidernes 
Handlemaade i rent personlige Forhold kunde være af 
Interesse for dem. Det er disse Tilstande, man ikke helt 
med Urette har betegnet med Paradoxet »det hvide 
Slaveri«. En systematisk Udnyttelse af dette økonomiske 
og personlige Afhængighedsforhold finde vi i Truck- og 
Cottagesystemet. At Arbejdsgiverne solgte Varer til deres 
Arbejdere og byggede Huse for dem, var fra første Færd 
af en simpel Nødvendighed, da de første med Vandkraft 
drevne Fabriker laa spredte rundt om i Lancashire's 
flodrige Højdedrag. Da senere Dampmaskinen havde 
tilladt Fabrikerne at samle sig i Byerne, opretholdt 
Arbejdsgiverne imidlertid stadig hin tilsyneladende saa 
omsorgsfulde Trafik, da de i den havde opdaget et be- 
kvemt Middel til at styrke Arbejdernes Afhængighed. 
Arbejdslønnen betaltes ofte in natura med Varer hentede 
fra Arbejdsgivernes Boder (det saakaldte Trucksystem). 
Ved at levere slette Varer gjorde Arbejdsgiverne deres 
Boder til lønnende Forretninger, og de vandt saaledes 
paa denne Konto en Del af den udbetalte Arbejdsløn til- 
bage, medens den udstrakte og fristende Kredit, som 
disse Boder gav, fastholdt Arbejderen i et trykkende 
Gjældsforhold, som næsten umuliggjorde ham at komme 
løs fra sin Arbejdsgiver. Paa lignende Maade virkede 
Cottagesystemet. Da Lejekontrakten som en Del af Ar- 
bejdskontrakten faldt bort sammen med denne med Dags 
Varsel, virkede en Trusel om Afskedigelse med dobbelt 
Vægt paa Arbejderen, der saa sig udsat for at staa uden 
Tag over Hovedet samtidig med, at han mistede sin Be- 
skjæftigelse. 

»Den ovenstaaende Skildring af de engelske Arbej- 

deres Stilling i Fabrikindustriens første Decennier an- 
gaar direkte kun Textilindustrien, da de officielle Beret- 
ninger lige til 1833 kun beskjæflige sig med dette Fabrik- 
industriens ledende Fag. Efter de senere Kommissions- 
beretninger at dømme, hvilke strakte sig ogsaa til de 
andre industrielle Felter, er der imidlertid ingen Grund 
til at antage, at Forholdene dér kom til at afvige synder- 
lig fra Forholdene i Textilindustrien, efterhaanden som 
Fabrikindustrien trængte igjennem. Talrige Arbejdere 
stod imidlertid stadig udenfor denne. I mangfoldige 
Fabrikfag var de egentlige Fabrikarbejdere stadig i af- 
gjort Minoritet, men ikke desto mindre bevirkede Kon- 
kurrencen dog, at Arbejdsbetingelserne i Fabrikbedrif- 
terne blev bestemmende ogsaa for Arbejderne i de liaand- 
værksmæssige og husindustrielle Bedrifter, ja disse Be- 
drifter var endog tildels nødte til at bøde paa deres 
tekniske Underlegenhed ved en endnu hensynsløsere 
Udbytning af Arbejdskraften. Hvor Haandværket og 
Husindustrien saaledes kæmpede med Fabrikindustrien 
indenfor samme Fag, maa det sikkert antages, at det 
var Arbejderne i de forældede Bedriftsformer, der led 
mest. 

»Alt i Alt frembyder den engelske Arbejderstand ved 
Aarhundredets Begyndelse Billedet af en begyndende fy- 
sisk og moralsk Degeneration, hvis Virkninger imidlertid 
først Kommissionsberetningerne fra 40'erne stille i det 
fulde Lys.« 

3. Den faktiske Rigtighed af den her gjengivne Skil- 
dring af engelske Fabrikarbejderes Livsvilkaar i den 
sidste Del af det 18de og den første Del af det 19de 
Aarh. er vistnok utvivlsom. Men for ret at vurdere den 
og for at kunne bedømme Kausalforholdet imellem den 
og Maskinerne samt Arbejdsdelingen maa man dels se 
den i dens Sammenhæng med den nærmest forudgaaende 
Tids Vilkaar og Livsforhold, hvoraf den havde udviklet 

sig, dels nærmere undersøge de forskjellige Momenter 
som samvirkede for at tilveiebringe et saa sørgeligt Re- 
sultat. Her skal da først i al Korthed peges paa den 
forudgaaende Tids Forhold og Udvikling. 

England var endnu i det 17de Aarh. ikke i frem- 
trædende Grad noget industrielt Land og stod vel i saa 
Henseende tilbage for Frankrig og Flandern, fra hvilket 
sidste Land England i det 14de Aarh. modtog indvan- 
drede Spindere og Vævere, der hævede dets Uldindustri 
og lagde Grunden til en Bomuldsindustri. I lange Tider 
forblev Textilindustrien dets egentlige industrielle Virk- 
somhed ; men Agerbruget var dog vedblivende dets største 
og mægtigste Erhverv, og da den lovgivende Magt væsentlig 
var i Hænderne paa de store Godsejere, kom i England 
den merkantilistiske Politik, som andetsteds navnlig vir- 
kede for Industriens Fremme, ogsaa Agerbruget til Gode. 
Kornlovene, som oprindelig gik ud paa at hindre Ud- 
førsel af Korn, gik i den sidste Halvdel af det 17de Aarh. 
over til det modsatte Formaal: ved Indførselstold og stund- 
om Forbud mod Indførsel af Korn at sikkre Agerbruget 
lønnende Priser paa Korn. Denne Bestræbelse og der- 
med Beskyttelsen for Agerbruget voxede endog stærkest 
i Slutningen af det 18de og den første Tid af det 19de 
Aarh., saa at denne til Overmaal drevne Beskyttelse gav 
Stødet til den fra 1820 begyndende Agitation for Fri- 
handel.^) 

Ved Siden af Agerbruget var det nærmest kun Textil- 
industrien, som spillede en betydeligere Rolle og som 
efterhaanden naaede en saadan Betydning, at dens ind- 
flydelsesrige Repræsentanter formaaede at sikkre den en 
lignende Beskyttelse og Begunstigelser af forskjellig Art 
igjennem Lovgivningen. Da Bomuldsindustrien indtil den 



*) Se nærmere Will. Scharling, Handels- og Toldpolitik S. 197—206. 



Digitized by VjOOQIC 



Fabriklivet i dets Fremkomst. 13 

sidste Halvdel af det 18de Aarh. kun var af ringe Om- 
fang og Betydning, medens Linnedindustrien særiigt blom- 
strede i Iriand, blev det fortrinsvis Uldmanufakturerne 
og navnlig Klædefabrikationen, der i fortrinlig Grad nød 
Lovgivningens Beskyttelse, endog saa meget, at den kom 
paa Tværs af Landbrugets Interesser. Uld havde nemlig 
tidlig været en Hovedudførselsartikel fra England. Den 
engelske Uld var saa stærkt efterspurgt fra Udlandet, at 
der blev lagt særlig Vægt paa Faareavlen, og Almindin- 
gerne i stort Omfang indtoges til Graesgange for Faa- 
rene. Men efter at flanderske Indvandrere, dels i det 
14de Aarhundrede, som nævnt, dels atter i det 16de 
havde bidraget til at hæve Uldindustriens Standpunkt, 
blev Udførselen af Uld 1622 af Hensyn til den engelske 
Uldindustri forbudt, et Forbud, som dog egentlig først 
fra 1660 blev virkelig gjennemført og derefter atter og 
atter fornyedes og skærpedes. 

Allerede forinden havde Tilvirkningen af Klæde og 
andre uldne Varer begyndt at skifte Karakter. Oprinde- 
lig dreves den ganske haandværksmæssigt, idet den nær- 
mest arbejdede for de omliggende lokale Markeder. Men 
da Handelen paa Grund af Englands gunstige BeUggenhed 
og mange Kystbyer tidlig kom til at spille en stor Rolle 
og udvikle en rig Handelsstand, blev det særlig denne, i 
hvis Hænder Klædeindustrien begyndte at arbejde for 
Udlandets Markeder, og allerede paa Henrik VIIFs Tid 
blev Klæde-Udførselen derfor et Monopol for store Haur 
delsselskaber. Efterhaanden blev da selve Tilvirkningen 
af Klæde organiseret af de store Kjøbmænd til en ordnet, 
samvirkende Industri. Stundom skete dette ved at samle 
et større Antal Haandværkere til én samlet Virksomhed, 
og allerede paa Henrik VIIFs Tid skal en enkelt Kjøb- 
mand saaledes have samlet 100 Vævestole i sit Hus. 
Men ordentligvis var det den saa kaldte Hjemme - 

industri/) (»the domestic System« — »travail å domicile 
Hausindustrie«), saa kaldt, fordi den beskjæftigede Ar- 
bejderne i deres Hjem, som paa denne Tid udvikledes 
og efterhaanden beherskede ogsaa det mindre Haandværk 
saaledes, at dette i væsentlig Grad tabte sin tidligere Selv- 
stændighed. 

Selve Spindingen og Vævningen vedblev, for saa vidt 
den ikke ligefrem dreves som Husflid, at drives haand- 
værksmæssigt, og i teknisk Henseende skabtes ikke nye 
Bedriftsformer. Men økonomisk undergik de gamle Be- 
driftsformer en Forandring, som tildels, om end lang- 
somt og derfor mere umærkeligt, revolutionerede den 
hele industrielle Virksomhed paa disse Omraader. Medens 
Haandværket under Laugsordningens Beskyttelse, saa 
længe der kun arbejdedes for Byens og dens Omegns 
stærkt begi-ændsede lokale Marked, ensidig havde vidst 
at hævde Producenternes Interesser, idet de lokale For- 
brugere stod enkeltvis og uorganiserede overfor de orga- 
niserede Haandværksmestre og maatte lade disse raade 
for Produktionens hele Art og BeskafiFenhed, skabte de 
forbedrede Samfærselsmidler (særlig Kanalanlægene) og 
den dermed tiltagende Handelsvirksomhed et større na- 
tionalt Marked, som Haandværket selv var ude af Stand 
til at sætte sig i Forbindelse med og hvis Forsyning der- 
for krævede Handelens Mellemkomst. End mere gjaldt 
dette selvfølgelig, hvor den begyndte at arbejde for frem- 
mede Markeder. Men idet Handelen under den voxende 
Konkurrence maatte stræbe at fyldestgjøre Markedets Krav, 



^) I nyere danske økonomiske Skrifter gjengives oftere det tydske Ord 
»Hausindustrie« ved »Husindustri«. Efter dansk Ordbrug maa imid- 
lertid dette Ord snarest opfattes som Betegnelse for en Virksomhed 
under Tag i Modsætning til en Virksomhed under aaben Himmel. 
Men det egentlig Karakteristiske ved den her omhandlede Art af In- 
dustri er, at den — i Modsætning til Fabrikarbejde — udøves i Ar- 
bejderens eget Hjem. 

blev Kjømændene Repræsentanter for Forbrugernes Krav, 
hvortil der nu maatte tages Hensyn. I de Produktioner, 
som arbejdede for et saadant større Marked, og da navn- 
lig Textilindustrien -^ i England altsaa fornemmelig Klæde- 
og Uldvareindustrien — , tabte Haandværkerne deres tid- 
ligere dominerende Stilling. De arbejdede ikke mere di- 
rekte for Kunderne, men for kapitalstærke Kjøbmænd, 
som stillede bestemte Krav til Arbejdets Udførelse. Spin- 
ding og Vævning dreves endnu i stort Omfang som Hus- 
flid af Smaabønder og Landarbejdere ved Siden af Dyrk- 
ningen af deres Jordlod; men medens de tidligere solgte 
deres Frembringelser til de Omboende eller paa Kjøb- 
stadens Torv, solgte de dem nu til større Handlende, og 
da Kjøbmanden (»der Verleger«) skulde samle et stort 
Antal Familiers Produkt og dog sørge for, at dette fik en 
ensartet BeskafiFenhed, indskødes ofte et Mellemled (i 
Frankrig »facteur« eller »commis de ronde«, i England 
»contractor«), hvem denne Opgave paahvilede og som til- 
delte enhver Familie det fornødne Raastof og paasaa dets 
rette Bearbejdelse. Hvor der derimod alt bestod en mere 
udviklet Værkstedsindustri i Byer med Laugstvang, for- 
blev vel formelt den gamle Haandværksordning med 
Mestre, Svende og Lærlinge bestaaende; men i Virkelig- 
heden blev Mesteren (»maltre«) nu kun et til hin facteur 
eller contractor svarende Mellemled eller endog selv ind- 
ordnet under denne Kapitalistens (Exporteurens) Repræ- 
sentant. Gjennem ham eller direkte modtog ogsaa han 
fra Kjøbmanden det Raastof, der skulde forarbejdes, og 
afleverede sit Produkt til ham under Iagttagelse af de 
Krav til Arbejdets BeskafiFenhed, som denne opstillede.^) 



^) Herom vidner tilstrækkeligt de mange Love, som allerede fra Begyn- 
delsen af det 17de Aarh. (den første i 1609) i England udstedtes imod 
den saa kaldte »embezzlement«, Forbrug af og Bedrageri med det be- 
troede Raastof. 

Da saaledes den Fortjeneste, som Haandværksmesteren 
tidligere havde ved fordelagtigt Indkjøb af Raastof og 
heldigt Salg af det færdige Produkt, faldt bort, ophørte 
han i Virkeligheden at være Driftsherre, og om end hans 
Stilling som Værkstedets Leder og dermed hans formelle 
Selvstændighed som Haandværksmester vedblev, og han 
som saadan ikke modtog egentlig Løn, var han dog i 
Virkeligheden nu kun en Accordarbejder, arbejdende 
efter Kjøbmandens nærmere Ordrer og Forskrifter. Og 
som allerede tidligere sket, begyndte de store Kjøbmænd 
nu mere almindeligt at samle et større Antal af Spindere 
eller Vævere paa samme Sted og skabte herved i Mod- 
sætning til de mindre Værksteder de saa kaldte Manu- 
fakturer. Disse muliggjorde tillige en hensigtsmæssigere 
Fordeling af Arbejdet efter dets forskjellige Art, og en 
egentlig Arbejdsdeling begyndte at trænge igjennem og 
eflerhaanden at gjennemføres i større Omfang. 

Idet hele denne Udvikling foregik igjennem et langt 
Tidsrum og ganske naturligt og jævnt udformede sig lidt 
efter lidt, tildrog den sig langtfra den Opmærksomhed 
som de større og mere pludselige Forandringer, som 
Maskinernes Opfindelse og deres Indførelse i samlede Fa- 
brikanlæg frembragte, og derfor er det disse Forandringer, 
der almindeligt betegnes som »den industrielle Revolu- 
tion«.^) Men det bør fastholdes, at denne Revolution 
overvejende var af teknisk Art, medens den egentlig øko- 
nomiske Revolution, der paa Textilindustriens Omraade 
satte en af store Kapitalister afhængig Arbejderstand i de 
tidligere selvstændige Haandværksmestres Sted, allerede var 
foregaaet forinden, og at adskillige af de socialt beklage- 
lige Tilstande, som nu, knyttede til de nye store Fabriker, 
paa en Gang faldt stærkt i Øjnene, i Virkeligheden alt 
var skabte af de »Manufakturer«, der arbejdede med de 



^) Jfr. Toynbee: Industrial revolution. London 1887. 

samme Redskaber og Maskiner, hvormed Haandværket 
havde arbejdet i Aarhundreder. 

Paa dette Omraade sattes da nu efterhaanden den 
gjældende Laugsordning med dens Værnen om Produ- 
centernes Interesser af sig selv ud af Kraft. Formelt ved- 
blev den at bestaa ; saaledes opretholdtes dens Bestemmelse 
om den 7-aarige Læretid, men nu kun som en Berettigelse 
til i 7 Aar at give de unge Arbejdere en Lærlings ringere 
Løn, men uden nogen Forpligtelse til en virkelig Op- 
læring og Uddannelse af dem. Allerede den Omstændig- 
hed, at Textilindustrien ogsaa beskjæftigede Husflidsarbej- 
dere, der ikke faldt ind under Laugsordningen, saavel 
som den bogstavelige engelske Lovfortolkning, der be- 
grændsede dennes Bestemmelser til de paa Dronning Eli 
sabeths Tid bestaaende egentlige Kjøbstæder, bidrog til at 
skabe andre sociale Forhold for de udenfor disse belig 
gende Manufakturer end for Haandværket. 

Ogsaa den Anvendelse af Kvinder og Børn i Indu- 
striens Tjeneste, der gjerne anføres som en af Maski- 
nernes uheldige Følger, udvikledes allerede af den til 
Storbedrift organiserede Hjemmeindustri. Det var netop 
den Fordel, som denne bød de udenfor Værksteder ar- 
bejdende Spindere og Vævere, at de kunde lade Hustruen 
og Børnene tage Del med i Arbejdet, hvorved det blev 
dem muligt at modtage og forarbejde et større Kvantum 
Raastof. Herved var Vejen banet for disses Benyttelse 
som selvstændige Arbejdere, da Forbrugernes Begjær 
efter billigere Varer bragte Forbrugets Repræsentant 
den fabrikerende Handelsmand, til at søge dette Krav 
fyldestgjort ved at anvende den billigere Arbejdskraft, 
som han fandt i de udenfor Laugsordningen og dens 
Beskyttelse staaende Kvinder og Børn.^) Hvad sær- 



') Jfr. nærmere Ad. Held: Zwei Bucher zur socialen Geschichte Englands 

Lpz. 1881. 
W. Scharling: Samfundsproduktionen. 34 

lig angaar det Misbrug af Børn i ganske ung Alder og 
den haarde og uskaansomme Behandling i Fabrikerne^ 
som der — med Grund — er bleven klaget saa stærkt 
over som en af Maskindriftens sørgelige Følger, foreligger 
der tilstrækkelige Vidnesbyrd om, at de allerede fandt, Sted 
før det egentlige Fabriklivs Tid og havde sit Udspring ikke i 
Maskinerne, men i den dalevende Slægts haarde Sind og 
lidet humane Tænkemaade, som jo forøvrigt ogsaa lagde 
sig for Dagen i den almindelige Skoleopdragelse med 
dens Strænghed og haarde Straffe. Et slaaende Vidnes- 
byrd om, at det ikke var Maskinerne og Fabrikerne, 
som medførte de nævnte Misbrug, foreligger deri, at de i 
fuldt saa stort Omfang fandt Sted i Minedriften og Bjerg- 
værkerne, og at der allerede før Opfindelsen af Spiilde- 
maskinen, i 1764, fremkom en Petition om Koncession 
paa et Aktieselskab, der havde til Formaal at besejre 
den franske Fabrikation af Cambrichs og Batiste ved at 
benytte Børn fra Hittebørnshospi taler. Fattighuse og a. 
lign. Steder. Man haabede herved i Løbet af 3 — 4 Aar 
at kunne levere disse Varer saa billigt, at det ikke vilde 
lønne sig at indsmugle franske Varer. Men fremfor Alt 
fremgaar det deraf, at et af de Erhverv, fra hvilket der 
foreligger Beretning om de største Misbrug, var et, i 
hvilket der ikke er Tale om Anvendelse af Maskiner, 
nemlig — Skorstensfejernes. En Kommissionsberetning 
af 1788 oplyser saaledes, at man til Rensning af de smalle 
Kaminrør benyttede 4-aarige Børn, som man ved Prygl 
tvang til at krybe op i Rørene, medens der endnu var 
Ild i Kaminep. Børnenes Pleje forsømtes ganske, de 
blev aldrig vadskede og selv om Søndagen blev de ud- 
laante til dette Brug. Og selv efter at en ved denne 
Beretning fremkaldt Lov havde forbudt at antage Børn 
under 8 Aar til Lærlinge i Kaminfejning, konstaterede ea 
ny Beretning af 1817, at 4-aarige Børn ikke blot frem- 
deles anvendtes, men endog formelig ligefrem solgtes til 

Mestrene af deres Forældre. Man drev dem op i Kami- 
nerne ved at antænde Halm og ved Naalestik i Fødderne, 
og naar de vare blevne for store til at komme op i de 
snævre Rør, kastede man dem paa Gaden og lod dem 
sørge for sig selv, uskikkede til alt andet Arbejde.^) Ogsaa 
i Uhrmagerhaandværket var det efterhaanden bleven al- 
mindeligt at benytte Børn som Lærlinge for derved at 
faa en billigere Arbejdskraft, og skjøndt et Charter af 1631 
udtrykkeligt forbød en Mester at have mere end 2 Lær- 
linge, fandtes der dem, som havde 20 — 30 Lærlinge med 
en daglig Arbejdstid af 14 Timer og for en saa lav Løn, 
at de behøvede Tilskud af Fattigkassen for at leve. 

Hvad der kan skrives paa Maskinernes Debet-Konto 
er da kun, at de ved at gjøre Arbejdet simplere og let- 
tere muliggjorde en mere udstrakt Anvendelse af denne 
billige Arbejdskraft, og at de ved at muliggjøre en Masse- 
produktion forøgede Antallet af de Efterspørgere, som 
fremfor Alt krævede en billig Vare. Thi det gjaldt nu 
om at finde Afsætning for denne Masseproduktion ikke 
blot i Indlandet, men ogsaa i Udlandet, og kun ved at 
udbyde Garnet og Tøjerne til billigere Pris paa Udlandets 
Markeder, end dette selv kunde levere dem, kunde til- 
strækkelig Afsætning naaes. Det Fortrin, som England 
havde dels ved det Forspring, som selve Opfindelsernes 
Fremkomst der i Landet gav det, dels ved den hurtige 
Udvikling af en Maskinindustri, der fremmedes ved Be- 
siddelsen af baade Jernværker og Stenkulslejer, dels ende- 
lig i sine klimatiske Forhold^), maatte endnu forøges med 
billig Arbejdskraft for at kunne beherske hine Markeder. 



') Ad. Held 1. c. S. 429 ff. 

*) I den af Højder omgrændsede nordlige og østiige Del af Lancashire 
frembringe de fra Atlanterhavet kommende Vinde en stadig Fugtighed 
i Luften, som gjør det muligt at spinde Bomulden til en Finhed af 
Garn, som andre Lande kun vanskeligt kan levere. Jfr. Schulze-Gå- 
vemitz 1. c. S. 52 f. 

34* 

Men selve denne Nødvendighed af at producere billigt vir- 
kede tildels til Afhjælpning af det Onde, som den først 
havde fremkaldt. Thi snart lærte Fabrikanterne at indse, at 
maalt med Produktet og i Forhold dertil var hin billige 
Arbejdskraft ikke billig. »Oprindelig vare Maskinerne 
smaa og beskjæftigede en stor Masse af slet betalte og slet 
ernærede, men i Virkehgheden dog dyre Arbejdere. Men 
da man maatte begynde med at kjæmpe for Besiddelsen 
af Verdensmarkedet, tvang dette Tryk til en stadig Ud- 
videlse af Maskinerne. Antallet af Tene i samme Ramme 
blev større, deres Omdrej ningshastighed forøgedes. Skyt- 
tens Udkast forlængedes. Her strakte Børn ikke mere 
til; man behøvede voxne Arbejdere, som ved en kraf- 
tigere Ernæring kunde fyldestgjøre Maskinernes forøgede 
Krav.«^) 

Men i én Henseende forstærkede denne Maskinindu- 
striens forandrede Karakter den for Arbejderne ugunstige 
Udvikling, som Manufakturerne havde indledet. De større, 
mere kostbare Spinde- og Vævemaskiner, som traadte i 
de tidligere simplere Spinde- og Væveredskabers Sted, 
kunde nemlig ikke som disse anvendes i Arbejderens 
eget Hjem, og navnlig blev dette umuligt, da man lærte 
at drive dem først ved Vandkraft, siden ved Damp. 
Dermed blev det nødvendigt at samle Virksomheden i 
Fabriker, og denne tekniske Forandring blev ikke 
helt uden Indflydelse paa Arbejdernes Stilling. Medens 
tidligere Haandværkssvende stod overfor Mestre, hvis hele 
sociale Stilling kun betegnede en Gradsforskjel, stod nu 
den store samlede Masse af Arbejdere overfor en Arbejds- 
giver med en helt anden social Stilling. 

Overfor disse Virkninger af Maskinindustrien staar 
nu imidlertid den overordentlige Forøgelse af Arbejderens 
produktive Kraft, som skyldes Maskinerne. Naar denne 



* Schulze- Gåvernitz 1. c. S. 55. 

dog ikke resulterede i en tilsvarende Forbedring af hans 
Kaar, men tvært imod i en Forringelse af disse, ja til- 
dels endog i ligefrem Nød og Elendighed, skyldtes dette 
en Række Momenter, som i og for sig Intet havde med 
Maskinerne at gjøre, men skyldtes den hele daværende 
Samfundstilstand. Adskillige af disse Momenter findes an- 
givne i selve den foran staaende Skildring af Arbejdernes 
Vilkaar i Tiden nærmest efter Fabriklivets Opstaaen og 
Udvikling; det gjælder kun om at faae Øje paa dem og 
at se, at de vare de egentlige og væsentlige Aarsager til 
hine Vilkaar. 

4. Den kunstige Produktionsordning , som den engel- 
ske Merkantilisme havde skabt paa Agerbrugets Omraade, 
kunde til Nød passe for en nogenlunde stationær Befolk- 
ning med en jævn og langsom Udvikling; men den pas- 
sede aldeles ikke for hurtigt indtraadte og pludselig 
gjennemførte Forandringer paa enkelte Omraader, der 
baade muliggjorde og krævede en rask Befolkningstil- 
væxt. Maskinerne kunde ved at forhøje Arbejdets Pro- 
duktivitet tilvejebringe de industrielle Frembringelser i 
et betydeligt større Omfang saa vel for Samfundet i dets 
Helhed som pr. Individ af dette Samfund. Men den 
rigeligere Forsyning med de nødvendigste Subsistents- 
midler, navnlig Brød, som den voxende Befolkning be- 
høvede, kunde de kun indirekte tilvejebringe ved at le- 
vere Betalingsmidlet for Tilførsler fra andre Lande, hvis 
Kornproduktion oversteg Landets eget Forbrug, — og 
dette forhindrede de engelske Kornlov e. De tvang den 
voxende Befolkning til at skaffe sig mere Brødkorn ved 
at indtage hidtil udyrkede Fælleder, Overdrev og øde 
Stenmarker til Dyrkning. Og Dyrkningen af disse Jor- 
der kunde kun lønne sig ved de højere Priser, som 
muliggjordes ved Kornlove, der forhindrede Tilførseler 
tra Udlandet. Saaledes opstod den stærke Stigning af 
Hvedepriserne fra det hidtidige Gjennemsnit af 46 sh. pr. 

Qu. til over 63 sh. gjsn. i Tiaaret 1790—1800, 84 sh. i 
1801—10 og endog en Pris af 126 sh. i 1812. Det er 
klart, at selv med den samme Dagløn i Penge maatte 
saadanne Hvedepriser bringe Hveden udenfor Arbejdernes 
Rækkeevne; men selv Havrebrødet krævede nu en be- 
tydelig større Del af deres Budget end før Hvedebrødet, 
og saaledes nødsagedes den engelske Arbejder til at følge 
den irske Arbejders Exempel og lade Kartoflen blive et 
Hovednæringsmiddel. 

Dette var endda kun den ene Side af Sagen. Det 
var Korn, som naturlig skulde have udgjort Udlandets 
BetaUng for de Textilvarer, som det for England gjaldt 
om at faa afsat paa dets Markeder; naar dette ikke var 
i Stand til at betale med Korn, fordi Kornlovene forhin- 
drede det, var det kun i Stand til at modtage de engelske 
Varer til en saa meget billigere Pris, at Produktionen 
langtfra skaff^ede England den Fortjeneste, som det med 
den større Produktivitet kunde have gjort Regning paa, 
og Driftsherrerne nødsagedes da til at drive Arbejds- 
lønnen ned for ved de lave Priser at erholde den For- 
tjeneste, som de mente at have Krav paa. Endnu i 1841 
fremhævede den til Undersøgelse af Haandvævernes Kaar 
nedsatte Kommission i sin Betænkning^), at det var hele 
den forældede Toldlovgivning og særlig Kornlovene, som 
gjorde det vanskeligt at afsætte de engelske Textilvarer 
til rimelige Priser i Udlandet, og gav Anvisning paa en 
Forandring heraf for at opnaa bedre Tilstande. 

Som et andet Moment, der væsentlig medvirkede til at 
skabe de skildrede elendige Tilstande, maa nævnes den en- 
gelske Fattiglovgivning. ^) Som allerede stærkt gjort 
gjældende af Malthus havde denne en væsentlig Andel i den 



^) Handloom weavers Report 1841. 

*) Se nærmere herom: Will. Scharling, Den engelske Fattiglovgivning, 
dens Udviklingsgang og dens Resultater. (Tidsskr. for Retsvæsen 1866). 

i Forhold til Subsistentsmidlerne altfor stærke Befolk- 
ningsformerelse, som kjendetegner det paagjældende Tids- 
rum. Det Hovedprincip, hvorpaa den indtil 1834 gjæl- 
dende Hovedlov fra Dronning Elisabeths 43de Regeringsaar 
(1601) hvilede, saaledes som den efterhaanden havde ud- 
viklet sig og var bleven forstaaet i Praxis, var, at En- 
hver, der ikke kunde forsørge sig selv eller sin Familie, 
var berettiget til at forlange Hjælp hertil af det Offentlige 
uden Hensyn til, hvad Grunden var til, at han ikke 
kunde forsørge sig og den. Allerede i det 17de Aarh. 
begyndte der at vise sig en ikke ringe Bekymring med 
Hensyn til de Resultater, som denne Lov vilde medføre, 
saa vel som lydelige Klager over de tunge Byrder, som 
den paalagde Befolkningen, idet Kirkeværgerne og Fattig- 
direktørerne »under intetsigende Paaskud gav Understøt- 
telse til hvilke Personer de fandt for godt,« hvorved 
mange Personer, der ingen Hjælp fortjente eller i alt 
Fald kun for en kort Tid, blev en stedsevarende Byrde 
paa Sognet. 1697 udtalte den bekjendte Forfatter John 
Locke i en af ham udarbejdet Kommissionsberetning, at 
»Forøgelsen af de Fattiges Antal og Forøgelsen af Fattig- 
skatten er Gjenstand for en saa almindelig Iagttagelse og 
Klage, at der ikke kan tvivles derom«, og 1699 udtalte 
Kong William HI overfor Parlamentet, at »Forøgelsen af 
de Fattiges Antal er bleven en Byrde for Riget, og deres 
ubundne og uvirksomme Levemaade bidrager i visse 
Maader til den Sædernes Fordærvelse, hvorover der, som 
jeg frygter med megen Grund, er bleven ført Klage.« 
Paa denne Tid udgjorde Fattigskatten allerede ca. 1 
Mill. £ St. om Aaret, og der var Egne, hvor den i Løbet 
af 60 Aar var voxet til det 20-Dobbelte. I det 18de Aarh. 
forværredes Forholdene endnu mere; omtr. 1780 oversteg 
den 2 Mill. £. og 20 Aar senere var den voxet til ca. 5 
Mill. £. En Lov af 1776 fremhæver »de store og til- 
tagende Udgitter ved at underholde og sørge for de Fat- 

tige og disses desuagtet stadig vedblivende Elendig- 
hed.« En Hovedgrund hertil maatte søges i den slette 
Administration af Fattigforsørgelsen ved »en uhensigts- 
mæssig sammensat, stadigt vexlende underordnet Besty- 
relse, bestaaende af Personer, der manglede Anseelse og 
Autoritet samt derhos havde personlig Interesse i Fattig- 
hjælpens Fordeling (»dels som Arbejdsherrer for de Paa- 
gj ældende, hvis utilstrækkelige Løn suppleredes ved Fat- 
tighjælp, dels som Detailhandlere osv.«), og en »lige saa 
uhensigtsmæssig sammensat overordnet Bestyrelse, be- 
staaende af Personer, der manglede praktisk Kjendskab 
til Forholdene i Almindelighed og de paagjældende Indi- 
vider i Særdeleshed,« samt »en Mangel paa Samvirken, 
hyppigt endog en bestemt Modsætning og Strid imellem 
disse Led af Administrationen«. 

Men hvad der væsentlig bidrog til det slette Resultat 
af den fra først af humane Lov var det Supplement, som 
den i 1662 fik i den saa kaldte »Settlement Aet«, hvor- 
efter de lokale Fredsdommere havde Myndighed til efter 
Forgodtbefindende inden 40 Dage at uddrive enhver ny 
ankommen Fremmed, som der var Sandsynlighed for 
kunde falde Sognet til Byrde engang i Fremtiden, — en 
Lov, som i Virkeligheden kun tog Sigte paa Vagabonder 
og Løsgængere, men som hurtigt udviklede sig til en 
Stavnsbaands-Lov, hvorved »den store Masse af Englæn- 
dere blev indespærrede hver i Vieooo af sit Fødeland og 
gjordes til en landflygtig Fredløs i de 14,999 andre Dele«.^) 
Sandheden heraf var allerede erkjendt i en Lov af 1696 
(8de og 9de William III), hvis Cap. 30 begynder saaledes: 
»Eftersom saa mange Fattige, som alene af Mangel paa 
Arbejde falde det Sogn til Byrde, hvor de leve, paa et 
andet Sted, hvor der er tilstrækkeligt Arbejde at faae, 



') Report to the Poor Law Board on the Law of SetUement and Remo 
val of the Poor. 1851. 

vilde kunne underholde sig selv og deres Familie uden 
at falde noget Sogn til Byrde, nu, da de ere ude af 
Stand til at stille den Kaution, som der fordres af dem, 
naar de kommer for at nedsætte sig paa et fremmed 
Sted, .... for Størstedelen ere fængslede til det Sogn, 
hvor de leve, og ikke faa Tilladelse til at bo andetsteds, 
endskjøndt deres Arbejde savnes paa mange andre Steder.« 
Men Loven ophævede desuagtet ikke the Settlement Aet, 
men søgte kun at give nogle supplerende Bestemmelser, 
der snart viste sig ganske ude af Stand til at afhjælpe 
Ondet. 

Denne Overflod af Arbejdskræfter paa Steder, hvor 
man ikke havde Brug for dem, i Forbindelse med Sog- 
nets Pligt til at skaffe dem Arbejde eller i hvert Fald 
Underhold førte nu ikke blot til saa demoraliserende 
Foranstaltninger som at lade de trængende Arbejdere, 
for ikke at gaa helt ørkesløse, grave Huller den ene Dag 
for at fylde dem igjen den næste Dag eller at sende dem 
ud i opdigtede Ærinder, med Kurve fyldte med Sten 
eller et blankt Stykke Papir adresseret som et Brev og 
andre Paafund af samme Art^), men til en ret almindelig 
Anvendelse af de to Systemer, der ere kjendte under 
Navn af »the roundsman-system« og »the allowance- 
system.« 

Det første bestod i at sende Sognets trængende Ar- 
bejdere »on the round« d. v. s. fra den ene farmer til den 
anden. Sognet rundt efter en vis Omgang, saaledes at 
den paagjældende farmer, medens han beskjæftigede ham, 
skulde give ham Føden og nogen Betaling, dog ikke den 
almindelige Arbejdsløn, hvorfor Sognet maatte tilskyde 
Differentsen. For saa vidt farmer' en ikke havde nogen 
Anvendelse for dem, maatte Sognet betale den hele Dag- 
løn til saadanne »Roundsmen«, der stundom kunde ud- 



') Report of the Poors Law Commissioner of 1834. 

gjøre et Antal af indtil 40 i et enkelt Landsogn. At 
dette System gik ud over de Sogneboere, der ikke vare 
Landmænd og ikke havde Brug for saadanne Arbejdere, 
og saaledes bidrog ikke lidet til at forøge Fattigbyrden 
for disse, er klart, men ikke mindre, at Systemet uddan- 
nede slette og dovne Arbejdere og derhos trykkede 
Arbejdslønnen stærkt ned for den hele Arbejderbefolk- 
ning, i) 

»The allowance system« bestod deri, at der under 
Hensyntagen til Kornpriserne og til Familiens Størrelse 
blev fastsat en Lønningsskala og givet enhver Arbejder, 
der ikke ved sit og sin Families Arbejde var i Stand til 
at fortjene den fastsatte Løn, det Manglende som Tilskud 
til Lønnen. Dette System førte ganske naturligt til, at 
Arbejdsgiverne søgte at trykke Arbejdslønnen ned til det 
mindst mulige og overlod Sognet at betale Resten som 
Fattighjælp, — et System, der paa én Gang drev Lønnen 
ned til Sulteføde, demoraliserede Arbejderne og forøgede 
Fattigskattens Beløb, saa at den blev højst trykkende for 
alle Andre end de Arbejdsgivere, der profiterede af Sy- 
stemet. 

Under disse Omtændigheder vil det kunne forstaaes, 
at Sognenes Fattigbestyrelser benyttede den Lejlighed, 
som de nye Fabriker med deres Efterspørgsel efter Ar- 
bejdskraft gav dem til at blive af med de overflødige Ar- 



^) Om dette »roundsman system« giver nysnævnte Beretning af 1834 
bl. A. følgende Oplysning: »Paa mange Steder bliver »the roundsman 
system« iværksat ved Hjælp af en Auktion. Mr. Ricbardson beretter, 
at i Sulgrave, Northamptonshire, blive de Gamle og Svagelige solgte 
ved det maanedlige Møde til den Højstbydende til forskjellige Priser, 
overensstemmende med Aarstiden, fra 1 sh. 6d. til 3 sh. ugentlig, — at 
i Yardley, Hastings, blive alle de arbejdsløse Mænd ugenUig satte til 
Salgs, og at Sognets Præst fortalte bam. at han den foregaaende Uge 
bavde set to Mænd tilslaaede en af farmer'ne for 5 sb. og at der paa 
den Tid var omtrent 70 Mænd iblandt et Antal af 170, som paa denne 
Maade blev lejede ud.« 

bejdskræfter, som tærede paa Sognet, saa vel som at 
Fabrikerne i disse fandt en billig Arbejdskraft.^) Men 
allermest gjaldt dette Børnene. Sognebestyrelserne havde 
fra gammel Tid Ret til at tinge de Fattiges Børn i Lære, 
en Ret, som i sin Tid nærmest var givet som en For- 
pligtelse til at drage Omsorg for, at de oplærtes til en 
nyttig Virksomhed. Men ligesom hele Lovgivningen om 
Lærlingevæsen efterhaanden var gaaet i Forfald, gjaldt 
dette i særlig Grad om Fattigbestyrelsernes Omsorg for 
Børnene. »Denne Institution, siger Ad. Held*), var ganske 
gaaet i Forfald. Selv om Sognebørnene ikke simpelt 
hen blev afsat til Spinderierne, men anbragtes hos smaa 
Haandværksmestre, var der ikke mere Tale om nogen 
virkelig Omsorg for deres Vel. Man søgte blot at blive 
fri for dem, man saa at sige solgte dem som billig Ar- 
bejdskraft og tvang dem til en urimelig lang Lærlinge- 
tjeneste, der ikke forhindrede en fuldkommen Forsøm- 
melse af deres Tarv. Navnlig Londoner-Øvrighederne, 
for hvilke det ganske vist var vanskeligt at anbringe alle 
deres Fattigbørn paa passende Maade i Nærheden, afgav 
dem uden videre Undersøgelse af de enkelte Forhold 
allerede i en Alder af 6 eller 7 Aar og bandt dem som 
Lærlinge indtil deres 21de Aar.« 

Det var netop den Omstændighed, at de nye Ma- 
skiner gjorde Arbejdet lettere og bevirkede, at der ikke 
behøvedes saa stor Legemskraft til dets Udførelse — alt- 
saa i Virkeligheden netop den Velgjerning, som Opfin- 
delserne og Maskinerne bød Arbejderne — , der havde 
til Følge, at Børnene nu i de opstaaende talrige Fabriker 



*) I Fourth Report on Artizans and Machinery berettes, at en Forsam- 
ling af Strømpevævermestre i 1817 beklagede sig over de lave Arbejds- 
lønninger og som Grund dertil angav »Sognenes ruinerende Praxis at 
give Fabrikanterne Præmier for at give deres Fattige Beskjæftigelse.« 
(Ad. Held 1. c. S. 621). 

*) 1. c. s. 420. 

benyttedes i saa meget større Omfang end tidligere. Og 
at deres Arbejdstid var umenneskelig lang og deres Be 
handling ofte saa slet som vel muligt, er tilstrækkelig 
godtgjort ved de foreliggende indgaaende Skildringer i 
Kommissionsberetningerne. Men det tør ikke overses, at 
dette simpelt hen var et Udslag af den Sindets Raahed 
og Mangel paa Dannelse, som karakteriserede kun altfor 
mange af den Tids Arbejdsgivere, Haandværksmestrene 
ikke mindre end Fabrikanterne.^) Og Ulykken var den, 
at netop den første Generation af Fabrikanter — med 
Grundlæggeren af den moderne Fabrikindustri, Arkwright, 
i Spidsen^) — »var, i hvert Fald indenfor Bomuldsindu- 



^) Children employments Report II siger endnu 1843 oni Lærlingenes 
Tilstand i Birmingham: »Den mest undertrykte og misbrugte Klasse 
Børn i dette Distrikt ere Lærlingene, og navnlig allermest de, som ere 
bundne til de smaa Mestre iblandt Klejnsmedene, Laase- og Skrue- 
magere o. A. Ogsaa blandt disse smaa Mestre findes der hsederlige 
og humane Mænd, som selv den største Fattigdom ikke gjør brutale. 
Men Mange iblandt dem behandle deres Lærlinge ikke blot med Lige- 
gyldighed og strenghed, men med en raa Voldsomhed, som er Resultatet 
af utøjlet og ofte ved hidsende Drikke forhøjet Lidenskabelighed og 
som gaar ud over Legemer, der ere afkræftede af Overarbejde, og Ge- 
mytter uden nogensomhelst moralsk eller religiøs Dannelse.« Og der 
anføres en Række af Exempler paa den oprørende Behandling, der 
blev de stakkels Lærlinge til Del. (Ad. Held 1. c. S. 418 f.) 

•) Det er bleven paastaaet, at Arkwright, der egentlig var Barber (Ki- 
rurg), ikke selv havde opfundet den Spindemaskine, the waterframe, 
hvorpaa han i 1769 tog Patent, men havde fralokket en Anden (Spole- 
mageren Highs) hans Opfindelse og at ligeledes den Kartemaskine, 
hvorpaa han 1775 tog Patent, skyldtes flere andre Opfindere. Faktisk 
er det i hvert Fald, at han var den første, som (1768) opførte en med 
Hestekraft dreven Fabrik i Nottingham med den nye Spindemaskine, 
hvorpaa han 1769 tog Patent, og 1771 byggede en anden Fabrik i 
Crompton, som blev dreven med Vandkraft. Og Hovedsagen er, at 
han besad det praktiske Greb, som bragte de hidtil uanvendte Op- 
findelser til virkelig Anvendelse og forstod at opføre en Fabrik med 
den Anordning af Arbejdsvirksomheden, som de nye Maskiner netop 
krævede for at yde deres fulde Nytte. Han staar derfor som dea 
nye Fabrikinduatrts Gmndkegøer og Organisator. «Hans Fonretnings- 
ag Oigin watJons-JSqu « , sig^ Ad. Held, »som farstod Tekniken og «t 

strien, overvejende simple Arbejdere, som havde svunget 
sig i Vejret ved Erhvervssnille og hensynsløs Energi.«^) 
De første Maskiners forholdsvis simple Konstruktion og 
ikke store Kostbarhed gjorde det muligt for saadanne 
energiske Arbejdernaturer at svinge sig op til Arbejds- 
givere og Fabrikanter, og disse »Lancashires Parvenu- 
Fabrikanter, der ikke hørte til »det gode Selskab« og 
ikke havde nogen social Position at risikere, lod den 
flumanitetsbevægelse, der paa denne Tid rejste sig, gaa 
hen over deres Hoveder .... Deres Udannethed, deres 
rastløse Erhvervslyst, Vanens sløvende Magt og Konkur- 
rencens Tvang til at følge Trop spærrede sikkert ganske 
Vejen for moralske Overvejelser«.^) Der gjaldt om dem 
noget Lignende som her i Landet om de fra selve Bonde- 
standen udgaaede »Ridefogder«, der langt mere end Herre- 
mændene selv vare de værste Bondeplagere. Imidlertid 
maa det dog ogsaa til deres Undskyldning anføres, at 
den Arbejderskare, som de havde at arbejde med, var 
omtrent af den slettest mulige Beskaffenhed og overho- 
vedet kun ved strænge Midler kunde holdes til et ved- 
holdende og anstrængende Arbejde. »Det er bekjendt, 
siger Schulze-Gavernitz, at Arbejderne kun af den yderste 



anvende den i Spekulationens Tjeneste, idet det i hvert Fald fuld- 
kommengjorde forskjellige tekniske Opfindelser og bragte dem i Sam- 
menhæng med hinanden, skabte omtr. 1770 Fabriker til Fremstilling 
af Kj ædegarn af Bomuld, og dette var det afgjørende Skridt. Derved 
blev Bomuldsindustrien uafhængig af Linnedgarnet (som hidtil havde 
leveret Kjæden, medens kun Islætten var af Bomuld), og derved skabtes 
fremfor Alt et Produkt af en selvstændig Fabrikvirksomhed, med 
hvilken Haandværk og Hjemmeindustri ikke mere kunde konkurrere«. 
Allerede 1780 existerede 20 saadanne Fabriker, der tilhørte enten 
Arkwright eller Folk, der havde betalt ham for hans Patent. 1788 
existerede der i Storbritannien 142 ved Vandkraft drevne Spinderier 
(cotton-mills), der beskjæfligede 26,000 Mænd, 31,000 Kvinder og 
35,000 Børn. Forholdet imellem disse Tal er tilstrækkeligt talende. 
^) Fr. Pio: Den frie Konkurrences Gjennembrud i England S. 82 — 83. 
Fr. Pio 1. c. s. 110. 

Nød bestemte sig til Fabrikarbejdet, hvis Regelmæssighed 
og jernhaarde Disciplin syntes dem næsten endnu værre 
end Hjemmeindustri-Arbejdernes grændseløse Elendighed. 
Kun ved de laveste Arbejdslønninger lod hine Elementer 
sig tvinge til at arbejde regelmæssigt.« Opnaaede de 
højere Løn end til de absolute Livsfornødenheder, be- 
nyttede de sig nemlig deraf til at holde Fridag, — en 
Uregelmæssighed, som Fabrikarbejdet ikke kunde tilstede. 
Hele denne sammenløbne Arbejderskare af Befolkningens 
daarligste Elementer savnede ganske Villien til at opnaa 
bedre Livsvilkaar, en højere standard of life; enhver For- 
tjeneste ud over det Allernødvendigste til Livets Ophold 
var for dem kun en Lejlighed til at holde Fridag paa 
Værtshuset og drikke sig fulde. ^) 

5. Endskjøndt de foran nævnte og omhandlede Mo- 
menter bidrage væsentlig til at forklare, at de nye, ar- 
bejdsbesparende Opfindelser ikke bragte Arbejderne den 
Hjælp og den Fordel, som de efter deres Natur kunde 
ventes at ville bringe alle Deltagere i Produktionen, er 
der dog endnu et Hovedmoment, som maa nævnes som 
den egentlige Aarsag til, at Maskinerne kun skabte rige 
Fabrikanter — Bomuldsbaroner (cotton lords), som de 
kaldtes — , men fattige Arbejdere, og at disse saa langt 
fra fik Andel i den rigere Produktion, som Maskinerne 
skabte, at den nye Fabrikperiode i lang Tid tværtimod 
i næsten alle Retninger forværrede Arbejdernes Kaar. 
Dette Hovedmoment var den da bestaaende leg alt- 
sociale Ordning af Arbejderforholdene. Allerede den 
forudgaaende Tids Storindustri med Hjemmebedriften 
havde i væsentlig Grad ophævet den tidligere Tids Laugs- 



^) »Hyppigt tilbragte de to eller tre Dage i Ugen uden at bestille Andet 
end at drikke og lod de Børn, som skulde arbejde under dem, vente 
paa dem i Værtshusene, indtil de besluttede sig til at gaa til Arbejdet«, 
siger Ure i sin Skildring af det begyndende Fabrikliv (Cotton Manu- 
facture, London 1836). 

ordning, der, om den end, som nærmest udgaaet fra 
Laugsmestrene, særlig havde deres Tarv for Øje, dog og- 
saa tog Sigte paa Svendenes Interesser, saaledes i Bestem- 
melserne om deres Oplæring til Haandværket og om det 
Forhold, der skulde bestaa imellem Antallet af Svende 
og Lærlinge. De nye Fabriker faldt ganske udenfor 
Laugsordningens Herredømme ; dels laa selve Fabrikerne 
udenfor dennes Omraader, de fra gammel Tid bestaaende 
Kjøbstæder, dels faldt selve den Arbejderskare, som de 
beskjæftigede, udenfor Laugsvæsenets Rammer. Det var, 
som foran anført, for en ikke ringe Del dels Landarbej- 
dere, hvem Fremvæxten af de store Forpagtningsbedrifter 
gjorde overflødige, dels ubeskjæftigede Arbejdere fra By- 
erne, der vare hjemfaldne til Fattigvæsenets Forsorg, dels 
Irlændere, som i England søgte noget bedre Livsvilkaar, 
end deres eget Land bød dem. Denne blandede Skare 
Arbejdere stod i Virkeligheden ikke blot magtesløs, men 
retløs overfor Arbejdsgivere, der, som nys anført, vidste 
at benytte denne deres Overmagt og gjorde det skaan- 
selsløst. 

Allerede Forholdets Natur i og for sig giver Arbejds- 
herren en overlegen Stilling overfor Arbejderen. Hans 
Formue gjør ham i alt Fald saa vidt uafhængig, som 
han kan subsistere i lang Tid, selv om Virksomheden 
standser, medens Arbejderens hele Økonomi er — og sær- 
ligt i hine fattige Tider var — beregnet paa et Liv »fra 
Haanden og i Munden« og hans faa og fattige Ejendele 
kun en kort Tid i Stand til at forskaffe ham og hans 
Familie de fornødne Subsistentsmidler. Overfor den en- 
keltstaaende Arbejder har derfor det Ord af Arbejds- 
herren: »Er Du ikke tilfreds med den Løn, jeg giver 
Dig, kan Du gaa, jeg kan altid faa Andre i dit Sted,« en 
frygtelig Magt; thi den enkelte Arbejder formaar ikke 
at bedømme Sandheden heraf og lige saa lidt Mulig- 

heden for at faa anden Beskjæftigelse istedet. ^) Det er 
kun igjennem en varig Forbindelse imellem Arbejderne, 
en egentlig Organisation af disse, at det fornødne Over- 
blik over Arbejdsmarkedet og dets Forhold kan naaes, 
og det er kun ved Sammenhold imellem Arbejderne og 
Enighed om ikke at ville lade sig byde mindre end en 
vis Løn, ikke at ville lade sig byde de Vilkaar og de 
Forhold, hvorunder Arbejdet foregaar, at hint Ord taber 
sin Magt og at begge Parter staa som jævnbyrdige kontra- 
herende Parter overfor hinanden. 

Men et saadant Sammenhold og en saadan Organi- 
sation var ikke blot i sig selv vanskelig at tilvejebringe 
for en af saa forskjelligartede Elementer sammensat Ar- 
bejderskare; men den var — og havde gjennem Aar- 
hundreder været — forbudt af Lovgivningen. Alle- 
rede 1361 udkom en Lov, der stemplede Foreninger 
imellem Arbejdere for at tilkæmpe sig en højere Løn 
som ulovlige og under Straf forbød deres Stiftelse saa 
vel som al Deltagelse i dem. Fra Tid til anden g j en- 
toges disse Forbud med Tilføjelse af stedse mere skær- 
pede Straffe. Saaledes bestemte en Lov af 1549, at »hvis 
nogen Haandværkere, Arbejdere eller lign. skulde sam- 
mensværge sig og love hinanden, at de ikke vilde gjøre 
deres Arbejde uden for en vis Betaling eller mere end i 
visse Timer, skulle de bøde første Gang 10 £. St. eller 
straffes med 20 Dages Fængsel, anden Gang bøde 20 £. St. 
eller staa i Gabestokken, og tredie Gang bøde 40 £. St. 
eller miste et Øre« — Straffebestemmelser af en saadan 



*) I Kommissionsberetningen af 1835 hedder det: »Arbejdsgiverne plejede 
hyppigt at sige til de arbejdssøgende Vævere: »Vi har intet Arbejde; 
naar vi dog give Eder Arbejde, er det af Barmhjertighed; vi lod det 
hellere være, — men hvis I vil have det, maa I nøjes med 1 sh. 
mindre.« Og den hungrende Væver tænker: hellere én Kartoffel end 
slet ingen«. 

Beskaffenhed, at den subsidiære Straf i Virkeligheden blev 
den egentlige. Og disse Forbud imod Foreninger af Ar- 
bejdere hævedes først saa sent som 1824. 

Det er derfor ikke rigtigt, naar den nye industrielle 
Tidsalder, som kj ende tegnes af Maskinerne og Fabrik- 
virksomheden, betegnes som »den frie Konkurrences 
Gjennembrud«, og naar det siges, at Skildringer som 
den foran citerede af Tilstandene i hin Periode »kun har 
en Fabrikindustri for Øje, der virker under fuldstændig 
fri Konkurrence«, samt at »den fri Konkurrence paa 
Arbejderforholdets Omraade finde vi i Renkultur i Eng- 
land i Aarhundredets første Fjerdedel«.^) Det er tvært- 
imod en meget ensidig Frihed med Ret for den ene Part 
til at trykke Arbejdsvilkaarene ned efter bedste Evne 
og fuldstændig Fornægtelse af den anden Parts Ret til 
efter Evne at øve Modtryk. 

At dette System heller ikke paa nogen Maade fandt 
Billigelse hos Grundlæggeren af og Forkæmperen for den 
frie Konkurrences Princip, Adam Smith, er sikkert nok. 
Paa en Tid, da man endnu i Almindelighed ikke havde 
faaet Øjet op for Settlementlovens Ubillighed og skadelige 
Følger, udtaler han ikke blot sin Forundring herover, 
og over at Befolkningen i mere end et Aarhundrede har 
fundet sig i denne Undertrykkelse, men siger udtrykke- 
ligt: »At fjerne en Mand, som ikke har gjort sig skyldig 
i nogen Forseelse, fra det Sogn, hvor han vælger at tage 
Ophold, er en aabenbar Krænkelse af naturlig Frihed og 
Retfærdighed .... Der er næppe nogen fattig Mand i 
England i 40 Aars Alder, vover jeg at sige, som ikke i 
en Tid af sit Liv har følt sig undertrykket paa den gru- 
somste Maade af denne beklagelige (ill-contrived) Settle- 
mentslov.«^) Og ikke mindre fordømmer han den uret- 



') Se Fr. Pio 1. c. S. 70*) og S. 238. 

*) Ad. Smiths Wealth of nations, 4de Udg. 1786. I S. 219—20. 
W. Scharling : Samfundsproduktionen. 35 

færdige Ensidighed, hvormed Lovgivningen har stillet sig 
paa Arbejdsgivernes Side imod Arbejderne. Idet han 
paapeger, hvor langt lettere hine formaa at holde ud i 
en Lønkamp end disse, siger han: »Arbejdsgiverne, som 
ere færre i Antal, kunne langt lettere slutte sig sammen, 
og desuden autoriserer Lovgivningen deres Sammenslut- 
ninger eller forbyder dem i alt Fald ikke, medens den 
forbyder Arbejdernes. Vi have ingen Parlamentsakter 
imod Sammenslutning for at trykke Prisen paa Arbejde 
ned, men mange imod Sammenslutninger for at hæve 
den op.«^) »Naar Arbejdsgiverne forene sig for at trykke 
deres Arbejderes Løn ned, indgaa de en privat Overens- 
komst om ikke at give mere end en vis Løn og det 
under en bestemt Bøde for den, der bryder Overens- 
komsten. Dersom Arbejderne vilde indgaa en lignende 
Overenskomst om under Bødestraf ikke at modtage mindre 
end en vis Løn, vilde Loven straffe dem meget strængt, 
og hvis den delte upartisk imellem dem, vilde den be- 
handle Arbejdsgiverne paa samme Maade.«^) 

Og Ad. Smith havde Øjet aabent for, hvad Resultatet 
af en saadan Ulighed for Loven maatte blive for hele 
Samfundet. »Ligesom en rundelig Løn for Arbejdet er 
den nødvendige Følge af en voxende national Velstand, 
saaledes er den ogsaa det naturlige Symptom derpaa. 
Derimod er det knappe Underhold for de fattige Arbej- 
dere det naturlige Symptom paa, at der er Stilstand, og 
deres Sulteføde paa, at der er en stærk Tilbagegang . . . 
Intet Samfund kan visselig være blomstrende og lykke- 
ligt, hvor den allerstørste Del af dets Medlemmer ere 
fattige og elendige. Det er derhos kun billigt, at de, 
som skaffe Føde, Klæder og Bolig til hele Befolkningen 
skulde have en saadan Andel af Udbyttet af deres eget 



») I. c. s. 100, 
') 1. c. S. 221. 

Arbejde, at de selv fik nogenlunde god Føde, Klæder og 
Bolig. «i) 

Det er saaledes ikke i den samtidig med den nye 
industrielle Tidsalder opdukkende nye Videnskab, Natio- 
naløkonomien, at man skal kunne finde et Forsvar for 
og en Billigelse af de sørgelige Tilstande, som hin af- 
fødte for Arbejderbefolkningen; den frie Konkurrence, 
som denne Videnskab tog Ordet for, var noget helt Andet 
end de Tilstande, der fremgik af den bestaaende højst 
ensidige sociale Lovgivning og som bar en Hovedskyld 
for, at Opfindelserne og Maskinerne i lange Tider ikke 
blev den Velgjerning for Arbejderne, som de efter deres 
Natur kunde og burde været blevne, men tvært imod 
bidrog til at skabe en langvarig og jævnt voxende Elen- 
dighed indenfor de Arbejderkredse, der kom indenfor 
deres Rækkevidde. 

6. Som et særligt slaaende Exempel paa den sørge- 
lige Skjæbne, som Indførelsen af nye Maskiner forment- 
lig bereder de Arbejdere, der hidtil have været knyttede 
til det paagjældende Fag, har man hyppigt fremhævet 
den lange, udholdende Kamp, som Haandvæverne, 
særligt i England, førte for at hævde deres Existents 
overfor Maskinvævens Konkurrence, og de elendige Livs- 
vilkaar, som denne Kamp imod en overmægtig Konkur- 
rent paaførte dem. Disse Forhold tildrog sig i England 
saa stor Opmærksomhed, at der endog to Gange — 1834 
og 1841 — blev nedsat Parlamentskommissioner til Under- 
søgelse deraf, og da disse lededes af fremragende Mænd 
med baade theoretisk og praktisk Kjendskab til Forhol- 
dene, kaste de foreliggende voluminøse Beretninger — af 
hvilke den sidste affattedes af den bekj endte National- 
økonom Nassau W. Senior — fuldt Lys over disse. 

Det vil da strax tildrage sig Opmærksomhed, at de 



*) 1. c. s. 111 og 119. 

35* 

to Kommissionsundersøgelser fandt Sted 50—60 Aar efter 
Maskinvævens Opfindelse, og det vil deraf ses, at der 
her er Tale om noget Andet og mere end en ny Opfin- 
delses Indflydelse paa de Arbejderes Kaar, som ved dens 
Fremkomst ere kyttede til den paagjældende Virksomhed 
og ude af Stand til at drage Nytte af Opfindelsen. Thi 
selv om man ser bort fra den første Tid efter Maskin- 
vævens Opfindelse, fordi der hengik ret lang Tid, inden 
den havde naaet den for det praktiske Liv nødvendige 
Fuldkommenhed, saa er det dog givet, at dette alt var 
Tilfældet i Begyndelsen af det 19de Aarh., og de da ved 
Haandvæven beskjæftigede Arbejderes Antal maatte, saa- 
fremt det kun drejede sig om Opfindelsens Virkninger for 
dem, i de 30 — 40 Aar ved den naturlige aarlige Afgang 
være blevet saa stærkt reduceret, at der i 1841 kun kunde 
været en forsvindende Rest tilbage. Men det Paafaldende 
var, at trods Maskinvævens sejrrige Fremtrængen og øko- 
nomiske Overlegenhed og trods de elendige Kaar, som 
Haandvæven bød, var det saa langt fra, at Haandvævernes 
Antal aftog, at der tværtimod endnu i 1841 fandtes flere 
Haandvævere — ca. 250,000 — , end der existerede i Aar- 
hundredets Begyndelse. Og paa den anden Side var det 
givet, at de slette økonomiske Kaar allerede vare ind- 
traadte paa et Tidspunkt, da Maskinernes Konkurrence 
endnu kun var højst ubetydelig, og da de altsaa ikke 
kunde siges at skyldes den. Men forinden havde Spindema- 
skinens Opkomst væsentlig forbedret Vævernes Lønnings- 
vilkaar, fordi det var vanskeligt at faa Vævningen til at 
holde Skridt med den hurtigt voxende Produktion i 
Spinderierne; og netop denne Stigning i Arbejdslønnen 
havde allerede 1803, da Maskinvæve endnu kun existerede 
i meget ringe AntaP), fremkaldt en saadan Forøgelse af 



*) Endnu 1808 bestod der i England kun 30 Fabriker med Maskinvæve; 
1810 fandtes i Lancashire 2400 Maskinvæve overfor 23,000 Haandvæve. 

Haandvævernes Tal, at Arbejdsfortjenesten igjen sank, 
efterhaanden endog til Halvdelen eller Trediedelen af, 
hvad den havde været 15 — 20 Aar tidligere.^) Og skjøndt 
Maskinvævens Overlegenhed gjorde det muligt at lønne 
de ved den beskjæftigede Arbejdere væsentligt bedre og 
den netop fra nu af fandt saa stor Udbredelse, at den 
skulde synes at have maattet kunne skaffe en stor Del af 
Haandvæverne Sysselsættelse (1820 — 30 voxede Antallet af 
Maskinvæve fra 14,000 til 55,000) og dermed betydeligt 
gunstigere Lønningsvilkaar, vedblev, som sagt, Haandvæ- 
vernes Antal indtil 1820 at voxe og var 1830 lige saa 
stort som i 1820. 

Kommissionsberetningerne oplyse tilstrækkeligt de 
forskjellige Grunde til dette i sig selv ret mærkelige 
Fænomen.^) En Hovedgrund var den personlige Selv- 
stændighed, som Haandvæven gav sin Besidder; han 
satte Pris paa at kunne udføre Arbejdet i sit Hjem, — 
uagtet delte i de fleste Tilfælde var usselt nok og i 
Virkeligheden afgav en mindre gunstig Arbejdsplads end 
de nyopførte Fabriker, selv om disse dengang lod meget 
tilbage at ønske — , og han kunde dér selv bestemme sin 
Arbejdstid og kunde benytte de mindre Børns Assistance. 
For at opnaa disse Fordele fandt man sig da i økono- 
misk slettere Kaar, end Arbejdet i Fabriken vilde give. 
Og ikke blot vænnedes Børnene da til ligeledes at fore- 



^) Ifølge Kommissionsberetningen af 1834 fortjente Væverne i. Bolton paa 
en Middelvare ugentlig . 

1797—1804: 26 sh. 8 d. = 100 S^ Hvedemel. 
1804—1811: 20 - - = 79 - — 

1801—1818: 14 - 7 - = 60 - — 

1818—1826: 8 - 9 - — 48 - — 

Og herved maa bemærkes, at den paagjældende Vare dengang endnu 
ikke produceredes paa Maskinvæv. 
*) Jfr. M. Chevalier: Cours d'Écon. pol. I. 2den Udg. 1855 S. 379 AF. og Ad. 
Held, 1. c., passim. 

trække Arbejdet i Hjemmet, men det var dem tilmed 
ikke let at faa Arbejde i Fabrikeme, dels fordi Arbejds- 
giverne mistroede Forældrene, der ikke altid omgikkes 
redeligt med det betroede Garn, og de under deres Vej- 
ledning udWklede Arbejdsvaner, dels fordi selve Maskin- 
væverne saa ned paa Haandvæverne som paa en lavere 
Race, hvis Børn ikke ønskedes optagne blandt Fabrikar- 
bejdemes. Herved forhindredes altsaa allerede Haand- 
væveriets successive Aftagen og dermed følgende Op- 
hør; men hvad der særlig forværrede dets Kaar og Ud- 
sigter, var den Omstændighed, at det stadig rekruteredes 
af udenfor staaende Arbejdere, som følte Ulyst til at 
underkaste sig Fabriklivets Disciplin, hvortil kom, at 
Haandvæveri tillige var et af de letteste Haandværk at 
lære. »Alt hvad der i England fandtes af deklasserede 
Arbejdere, af Individer uden Beskjæftigelse eller altfor 
fattige til at lære et andet Haandværk, kastede sig over 
dette.« Men navnlig gjaldt dette om de mangfoldige Ir- 
lændere, som kom over til England for at søge Arbejde, 
og som derhos hjemmefra vare vante til Sulteføde og 
saa usle Lønninger, at de gjerne tog til Takke med det 
slet lønnede Haandvævsarbejde og ved deres Konkurrence 
drev Lønnen for dette yderligere ned. 

Hvad der bidrog til, at Kampen mellem Maskin- og 
Haandvæv blev saa langvarig, var derhos netop den Om- 
stændighed, at den førstnævnte kun saa langsomt (jfr. 
foran) trængte igjennem, dels fordi den først efterhaanden 
blev tilstrækkelig praktisk brugbar, dels fordi dens øko- 
nomiske Fordele, skjøndt store nok overfor Haandvæven, 
langt fra vare saa betydelige som Spindemaskinens. Det 
var i 1790, at det første Dampvæveri med den af Cart- 
wright i 1785 opfundne mekaniske Væverstol anlagdes; 
men Kjædens Løften og Sænken frembød endnu tekniske 
Vanskeligheder, som først overvandtes 1803 ved den af 
Thomas Johnson opfundne »dressing frame«. Med den 

kunde et Barn betjene to Væverstole og udrette 2 — 3 
Gange saa meget, som de dygtigste Haandvævere kunde 
væve i samme Tid. Hvor betydeligt et Fremskridt dette 
end var, var det dog kun ringe i Sammenligning med 
den forøgede Produktivitet, som skyldtes Spindemaskinen, 
og dette i Forbindelse med den mekaniske Vævs Kost- 
barhed gjorde dens Fremtrængen betydeligt langsommere 
end hins. Haandvæverne troede derfor i lang Tid ikke 
paa dens endelige Sejr; de indsaa end ikke, at dens 
Overlegenhed faktisk gjorde en vedholdende Konkur- 
rence umulig, og troede derfor, at det var andre og 
mere forbigaaende Aarsager, som havde drevet deres 
Løn saa langt ned under, hvad den havde været i 80' ne 
og 90' ne, hvorfor de ogsaa stadigt haabede paa bedre 
Konjunkturer, som atter vilde bringe de gyldne Tider 
tilbage, da en Haandvæver kunde tjene 100 £. St. om 
Aaret. Det var først i 30'ne, efter den første Kommis- 
sionsberetnings Fremkomst, at Erkjendelsen af, at Haand- 
væven ikke kunde konkurrere med Maskinvæven hverken 
i Arbejdets Godhed eller i dels økonomiske Resultat — 
Maskinvævernes Løn var dobbelt saa høj, som den For- 
tjeneste, en Haandvæver, der selv ejede sin Væv, kunde 
naae — , trængte saaledes igjennem, at den fortsatte store 
Tilgang til Haandvæveriet omsider hørte op. 

Ogsaa her maa det da siges, at det ikke var selve 
Opfindelsen og dens Gjennemf øreise, — der jo netop 
skabte bedre Kaar for Væverne — , men andre, udenfor 
liggende. Omstændigheder og da navnlig uheldige sociale 
Forhold, særlig den irske Konkurrence, som ved at for- 
hindre Haandvæveriets naturlige Aftagen og successive 
Ophør gjorde Haandvævernes Stilling saa ulykkelig. 

KAP. XIII. 
Store og smaa Bedrifter. 

1. En naturlig Følge af Maskinernes Fremkomst og 
Arbejdsdelingens Gjennemførelse har Udvidelsen af den 
under en enkelt Arbejdsleder staaende Bedrift til et 
stedse større Omfang været. Den store Bedrift er der- 
for i Modsætning til tidligere Aarhundreders gjennem- 
gaaende smaa Bedrifter bleven et Særkjende for den 
nyere Tid og har mere og mere præget Udviklingen i 
Løbet af de sidste to Aarhundreder, navnlig dog i det 
sidste med dets stedse stærkere fremtrædende Fabrik- 
drift. 

Adskillelsen imellem den store og den lille Bedrift 
falder paa det industrielle Omraade nær sammen med 
Adskillelsen imellem Fabrikdrift og Haandværk, men de 
dække dog ingenlunde hinanden, saa meget mindre, 
som de begge savne en fast Afgrændsning. Almindelig 
anser man Fabrikdriften for knyttet til Brugen af Ma- 
skiner, medens Haandværket er knyttet til Brugen af 
Redskaber; men ogsaa i Haandværket anvendes i nyere 
Tid Maskiner, om end af mindre Omfang, uden at dets 
Karakter af Haandværk undergaar nogen væsentlig For- 
andring. En lille Gasmaskine eller en Symaskine gjør 
ikke et Værksted til en Fabrik. Omvendt tales om »fa- 
brikmæssigt drevne Haandværk«, hvor et større Antal 

Arbejdere beskjæftiges af en enkelt Arbejdsherre, idet 
ogsaa den Stilling, som Arbejdslederen indtager til Virk- 
somheden, og Karakteren af hans Arbejde enten som 
Deltagen i den fælles Arbejdsvirksomhed eller som en 
derfra teknisk forskjellig Virksomhed bidrager til at ka- 
rakterisere Bedriften enten som Haandværk eller Fabrik- 
drift. Snarest turde Forskjellen imellem Fabrik og Haand- 
værk maaske sættes deri, om Arbejdsdelingens Princip 
er kommet til Anvendelse og Gjennemførelse eller ej. 
Hvor alle Deltagere i Bedriften arbejde væsentlig paa 
samme Maade, befinder man sig paa Haandværkets Grund, 
selv om Antallet af Deltagere er betydeligt (jfr. en stor 
Malerforretning); hvor derimod Virksomhedens enkelte 
Operationer ere fordelte imellem Deltagerne, arbejdes 
fabrikmæssigt. ^) 

Adskillelsen imellem den lille og den store Bedrift 
indskrænker sig derhos ikke til den industrielle Virksom- 
hed, om den end der falder mest i Øjnene. Paa Land- 
brugets Omraade har man længe kjendt denne Forskjel, 
og paa det kommercielle Omraade er den i nyere Tid 
ogsaa trængt mere og mere igjennem: store Handelssel- 
skaber overfor den enkelte Kjøbmand, store Banker 



') Jfr. W. Sombart: Der moderne Kapitalismus I S. 18 — 49. Forf., der 
fastholder, at Adskillelsen imellem de forskjellige Arter af Bedrift 
ikke maa søges blot i det Kvantitative, men tillige i Kvalitetsforskjel, 
opstiller under Hensyntagen til begge Momenter en Rækkefølge af 8 
forskjellige Bedriftsformer (»1. Alleinbetrieb, 2. Familienbetrieb, 3. Ge- 
hilfenbetrieb, 4. erweiterter Gehilfenbetrieb, 5. Individualbetrieb im 
Grossen, 6. gesellschaftlicher Betrieb im kleinen; 7. Manufaktur, 8. Fa- 
brik«), som han dog atter samler i 3 Hovedgrupper: »Individualbe- 
trieb — sog. »Kleinbetrieb« (1 — 3), »Uebergangsbetrieb« — 4 — 6, 
hvoraf 4 — 5 udgjør sog. »Mittelbetrieb«, medens 6. tilligemed 7 — 8, 
hvilke sidste sammenfattes under »gesellschaftlicher Betrieb«, henføres 
til »Grossbetrieb«. Jfr. endvidere samme Værks Kap. 4 (»Der Begriff 
des Handwerks«) og Kap. 5 {>Das Wesen der handwerksmåssigen Orga- 
nisation des Gewerbes.«) 

overfor den tidligere Tids private Bankier.^) Den store 
Bedrift karakteriseres saaledes ikke blot [ved Anvendelsen 
af Maskiner eller et stort Antal Arbejdere, men ogsaa 
ved Anvendelsen af en betydelig Kapital eller Dyrkning 
af et stort Areal. Hvor Grændsen skal drages imellem 
den store og den lille Bedrift, lader sig imidlertid ikke i 
al Almindelighed sige, og Fastsættelsen af en saadan 
Grændse bliver altid vilkaarlig. Vil man imidlertid 
gjøre Modsætningen imellem smaa og store Bedrifter til 
Gjenstand for statistiske Undersøgelser og konstatere 
begges Omfang, maa der selvfølgelig findes en Grændse, 
selv om den nok saa meget maa betegnes som vilkaarlig. 
En saadan Fastsættelse kræver da natnrligvis ydre, ob- 
jektive Kjendetegn, som kunne konstateres statistisk. 
Størrelsen af den anvendte Kapital lader sig imidlertid i 
de fleste Tilfælde ikke angive, og dette Skjelnemærke 
bliver derfor uanvendeligt, skjøndt det i mange Tilfælde 
bedst betegner Forskjellen og navnlig paa det kom- 
mercielle Omraade skiller den store fra den lille Be- 
drift. 

Angivelserne indskrænke sig derfor nærmest til den 
industrielle og Landbrugs-Bedriften; for den først- 
nævnte søges da Kjendetegnet tildels i Brugen af Maski- 
ner, men fornemmelig i Antallet af de i en Bedrift be- 
skjæftigede Arbejdere. Den i 1897 i Danmark foretagne 
Haandværks- og Industritælling angiver saaledes ligesom 
den senere af 1906 begge Dele. Efter Arbejdertal skjelnes 
imellem 

1) Forretninger uden Medhjælp 

2) do. med 1 — 5 Arbejdere 

3) do. —6—20 Arbejdere. 

4) do. — 21—100 — 

5) do. med mere end 100 Arbejdere, 

idet der atter indenfor de tre sidste Klasser kan sondres imel- 

') Jfr. Will. Scharling, Bankpolitik, 2den Udg. S. 89 f. 

lem flere Underklasser. At de to første Klasser maa be- 
tegnes som smaa, den sidste — vel ogsaa den fjerde — 
som stor Bedrift, tør anses forgivet; derimod er Bestem- 
melsen af den tredie mere tvivlsom ; i Almindelighed be- 
tegnes den som »Bedrifter af Middelstørrelse«. En lignende 
Inddeling følges i den tydske Rigsstatistik, som yderligere 
henfører Forretninger med mere end 1000 Arbejdere under 
Betegnelsen »Riesenbetriebe«. Af saadanne fandtes i Tydsk- 
land i 1882 allerede 127, men i 1895 var Tallet voxet til 
255.^) 

Det tør imidlertid ikke overses, at ogsaa Virksom- 
hedens Art herved maa komme i Betragtning og at det 
samme Arbejdertal, som i én Virksomhed maa betegnes 
som stort for denne, i en anden kun betegner en for- 
holdsvis lille Bedrift. En Maskinfabrik med 20 Arbej- 
dere anses for en lille, et Slagteri eller Bageri med 20 
Medhjælpere for en stor Forretning. Som foran be- 
mærket er det, der udgjør den egentlige Forskjel imel- 
lem det store og det lille Anlæg, dog mindre selve Ar- 
bejdertallet, end Gjennemførelse og Ikke-Gjennemførelse 
af Arbejdsdelingens Princip. 

Ved Siden af Arbejder tallet findes en anden Klassi- 
fikation efter Anvendelsen af mekanisk Bevægkraft. Da 
hertil henregnes Vind- og Vandkraft, d. v. s. alminde- 
lige Møller paa Landet, der netop saa godt som alle til- 
høre den ældre Tid og hvor den personlige Arbejdskraft 
ofte er meget ubetydelig (de 2,860 Mel- eller Gryn møller 



^) Saadanne »Riesenbetriebe« omfatte dog faktisk en Flerhed af Virksom- 
heder, stundom endog beliggende ret fjærnt fra hinanden. Saaledes be- 
skjæftigede Krupp i Alt ca. 44,000 Personer; men deraf fandtes dog kun 
ca. 25,600 i Essen, medens ca. 5,800 vare beskjæftigede ved det Krupp 
tilhørende Germania Skibsværft i Kiel, ca. 3,700 Personer ved Gruson- 
værket i Buckau. Derhos hørte til Firmaet ikke mindre end 500 
Jernstensgruber og 4 Kulminer, hvorhos alene Transporten i selve 
Essen krævede en særlig Jernbane med 40 Lokomotiver osv. (Schmoller, 
1. c. I s. 433). 

beskjæftigede tilsammen i 1897 kun 3,306 Arbejdere), 
gjør man formentlig bedst i — som det ogsaa er sket i 
Tællingen af 1906 — at indskrænke Betragtningen til 
»anden mekanisk Bevægkraft«, som helt tilhører den 
nyere Tid: Damp, Gas, Elektricitet, og hvis StjTke til- 
med kan angives efter en fælles Enhed: Hestekraft. 
Hvor vanskeligt disse to Maalestokke, Maskinkraften og 
Arbejdertallet, lader sig anvende jævnsides hver for sig, 
fremgaar deraf, at af Forretninger med indtil 5 H. Kr. 
beskjæftigede i 1897 

63,9 7o indtil 5 Arbejdere 
16,5 -6—10 — 
11,1 - 11— 20 — 

7,8 - 21—100 — 

1,2 - over 100 — , 

hvad der viser, at den benyttede Maskinkraft ikke i og 
for sig tilstrækkeligt karakteriserer Bedriftens Størrelse. 
Dette fremgaar yderligere deraf, at af Forretninger med 
en Maskinkraft af 20—100 H. Kr. sysselsatte 12,7 % kun 
indtil 5 Arbejdere, ja, at dette endog gjaldt om 5,7 7o af 
Forretninger med over 100 H. Kr. 

Hvad Landbrugsejendomme angaar, deles disse 
hyppigst i forskjellige Klasser efter Udstrækningen af det 
til samme hørende Areal (acres — hectares — Morgen). 
Ogsaa her bliver Afgrændsningen vilkaarlig og saa meget 
mindre paalidelig, som Jordernes ulige Beskaffenhed kan 
gjøre et mindre Areal til en større Bedrift end et større 
Areal. I Danmark er der taget Hensyn hertil ved den 
for os ejendommelige, nu tildels forladte, Hartkornsbe- 
regning, der tog Hensyn baade til Arealets Udstrækning 
og til dets Frugtbarhed. Men bortset fra, at Ansættelsen 
ligger saa langt tilbage (omtr. 1820 — 40), at den nu paa 
mange Punkter er forældet og urigtig, tør heller ikke 
den anses for en paalidelig Maalestok for Bedriftens 
Størrelse, da netop 1 Td. Hartkorns højst forskjellige 

Udstrækning kan nødvendiggjøre en ret forskjellig Ar- 
bejdskraft til sammes Dyrkning. I dansk Statistik skjel- 
nedes imidlertid igjennem lange Tider imellem store 
Gaarde paa over 12 Td. H. — middelstore (Bønder- 
gaarde) paa 1 — 12 Td. H., — smaa (Huse) paa mindre 
end 1 Td. Hartk. Efter den nye Ansættelse til Ejen- 
domsskyld svare disse Grændser efter gjennemsnitlig Vur- 
dering til omtr.: 1) over 70,000 Kr. — 2) fra 6000 Kr. 
indtil ca. 70,000 Kr. — 3) under 10 å 12,000 Kr.; Ind- 
delingerne dække saaledes ikke hinanden. Da Ejendoms- 
skylden ser bort fra Besætning og Inventar (Maskiner), 
to Momenter, som netop have megen Betydning for 
Ejendommenes Driftsforhold, vil man næppe heller i den 
kunne finde en virkeUg passende Maalestok for Bedriftens 
Størrelse. 

Medens disse noget usikkre og svævende Grændse- 
bestemmelser ikke lidet bidrage til at gjøre statistiske 
Undersøgelser over Forholdet imellem store og smaa 
Bedrifter til forskjellige Tider og dermed selve Karakte- 
riseringen af Udviklingens Gang mindre sikkre, spiller 
dette ikke nogen Bolle ved den rent økonomiske 
Undersøgelse af Betydningen af Bedriftens forskjellige 
Størrelse. Thi hvad det her gjælder om at se, er ikke, 
hvorvidt Bedrifter over en vis bestemt Størrelse give et 
bedre økonomisk Resultat end de under samme Størrelse, 
men derimod i al Almindelighed, om Bedriftens økono- 
miske Fordelagtighed tør antages at voxe med dens Ud- 
videlse, og om store Bedrifler efter deres Beskaffen- 
hed tør anses for økonomisk fordelagtigere end mindre 
af samme Art. Sammenligningen anstilles altsaa uden 
Hensyn til bestemte Grændsebestemmelser. 

2. Nutildags, da Storindustrien er, skreden saa sejr- 
rigt frem og eflerhaanden har indtaget en saa domine- 
rende Stilling i det industrielle Samfund, at der fra 
Haandværkets og den mindre Bedrifts Side fremkommer 

hyppige og stærke Klager over Vanskeligheden ved at 
konkurrere med de store Fabriker, tør den store Be- 
drifts økonomiske Overlegenhed over den mindre vel 
anses for almindelig anerkjendt. Men inden Udviklingen 
var naaet saa vidt, og medens Storindustrien endnu var 
mere i sin Begyndelse, var man ikke saa klar herover 
og anstillede — som det stundom endnu gjøres — Sam- 
menligninger paa en Maade, som ikke kunde andet end 
føre til skjæve Besultater, bl. A. ogsaa fordi de økonomiske 
og de sociale Synsmaader ikke holdtes tilstrækkeligt ud 
fra hinanden. Endnu Kayser siger saaledes i sin Bog 
»Om Arbejdets Ordning« (1857), at »det er vanskeligt 
ubetinget at give den ene eller den anden Størrelse For- 
trinet« og at »hver af dem har sine særegne Fordele og 
Mangler«, som omhyggeligt angives. 

Hvad der anføres til Gunst for de store industrielle 
Anlæg, er i og for sig rigtigt: de (1) »gjøre en langt 
mere hensigtsmæssig Ordning af Arbejdet mulig; kun i 
dem kan en omfattende Deling af det og (2) en stor An- 
vendelse af Maskiner finde Sted.« Ved Siden af denne 
Hovedbetragtning anføres endvidere, at (3) »der behøves 
forholdsvis langt mindre fast Kapital^), da Bygninger osv. 
ere langt mere kostbare til mange smaa end til et enkelt 
stort Anlæg, og man kan ligeledes i dem gjøre en 
langt mere fuldstændig Anvendelse af Enhvers Arbejds- 
kraft« (hvad der jo allerede ligger i den mere gjennem- 
førte Arbejdsdeling), samt endvidere, at (4) »Bestyrelses- 
omkostningerne betydeligt formindskes, jo større Anlæget 



^) Noget Andet er det, at der ikke sjældent i de store Bedrifter findes 
forholdsvis mere fast Kapital (pr. Arbejder) end i de smaa, netop 
fordi disse ikke ere i Stand til at anvende Maskiner i samme Om- 
fang som hine, men i adskillige Dele af Virksomheden maa nøjes 
med Haandarbejde, hvor hine kunne bruge Maskiner til Arbejdets 
Udførelse. 

er. Et mindre vil optage Driftsherrens hele Tid, men 
han vil ogsaa kunne bestyre el langt større, i alt Fald 
med Bistand af et Par Medhjælpere. Den store Fabri- 
kant har desuden (5) en langt større Lethed baade med 
Hensyn til Forsyningen med raa Stoffer og Afsætningen 
af Produkter,« ligesom det tilsidst fremhæves, at (6) man 
i de store Anlæg lettere kan foretage Forsøg med nye 
Opfindelser og Forbedring af Maskiner o. Lign., medens 
de smaa Anlæg ikke kunne bære Udgifterne og Risikoen 
herved.^) 

Det samlede Resultat af disse Fortrin viser sig i en 
relativ Formindskelse af Produktionsomkostnin- 
gerne, nemlig i Forhold til hver enkelt Enhed af den 
samlede Produktmasse. Derfor betegnes ogsaa nutildags 
den større Industri som det Omraade, hvor — i Modsæt- 
ning til Agerbruget med dets Lov om det aftagende Ud- 
bytte og Haandværket med dets konstante Udbytte — 
Loven om det tiltagende Udbytte gjør sig gjældende. 
Dette muliggjør en større Prisbillighed for de store An- 
lægs Frembringelser, hvorved det netop bliver Inde- 
haveren muligt at paaføre de mindre Anlæg en følelig, 
ja ofte for deres Existents farlig Konkurrence. Hvorvidt 
dette faktisk vil ske, eller om Producenten vil søge at 
udnytte Formindskelsen af Produktionsomkostningerne 
blot til egen Fordel ved Opretholdelse af de bestaaende 
Priser, vil tildels bero paa de Muligheder, som Markedet 
frembyder. Da Fordelene ved de store Anlæg i Reglen 
kun komme frem ved en Forøgelse af Produktionens 
Omfang og i Reglen blive saa meget større, som denne 
voxer, fordi den største Fordel netop vindes derved, at 
forskjellige Udgifter forblive omtrent uforandrede overfor 



*) Times har i Oktb. 1898 berettet, at Armstrongs Maskinværksted aar- 
lig anvender 100,000 £. St. til Forsøgsarbejder. (Aschehoug 1. c. H 
s. 446). 

et voxende Omfang, ville de slore Anlæg i Reglen være 
henviste til en Masseproduktion, der forudsætter et stort 
Marked og en stærkt voxende Afsætning, som kun kan 
vindes ved en større Prisbillighed. Skjøndt de store 
Anlæg paa Grund af den betydeUge Kapital, som de 
kræve, ofte faa en mere eller mindre monopoliseret 
Stilling, vil derfor de her nævnte Forhold som oftest 
nødsage Indehaverne til at dele de ved Anlægets Storhed 
vundne Fordele med Forbrugerne igjennem den større 
Prisbillighed for deres Frembringelser, som er Betingelsen 
for en Masseproduktions Afsætning, og deres økonomiske 
Fortrin ville saaledes i Reglen komme Samfundet i dets 
Helhed til Gode. 

Overfor de uvivlsomme Fordele, som de store Anlæg 
saaledes byde baade Indehaverne og Konsumenterne, frem- 
hæves imidlertid, at »de smaa Anlæg frembyde ogsaa deres 
Fordele. (1) Driftsherren deltager hyppigt som Arbejder 
i Produktionen og ved sin stadige Nærværelse bevirker 
han, at Arbejderne ere mere flittige; (2) da han kan have 
Opmærksomheden henvendt paa enhver enkelt Side af 
Produktionen, kunne Produkterne ogsaa blive af en bedre 
Beskaffenhed. Endeligt (3) bliver der i dem lagt større 
Vægt paa smaa Gevinster og smaa Tab, som derimod let 
blive ringeagtede i store Anlæg.« 

Det kan overfor denne Opfattelse, — som vel endnu 
ikke sjældent gjør sig gjældende i det praktiske Liv — , 
først bemærkes, at det sidst Anførte (3) nærmest kun er 
et Postulat og tilmed næppe rigtigt. Thi i de store An- 
læg ville smaa Fejl og deraf flydende Tab i den enkelte 
Operation ved dens stadige Gj en tagelse virke mangedob- 
belt og saaledes ofte blive nok saa følelige for den hele 
Produktion. Derhos kunne de store Bedrifter finde bedre 
Anvendelse for Affaldet og med Benyttelse heraf drive 
Biproduktioner. Og hvad det første Punkt (1) angaar, 
da er det et Spørgsmaal, om ikke netop Driftsherrens 

egen Deltagen i Produktionen gjør det vanskeligere for 
ham at holde Øje med Medarbejdernes Udførelse af deres 
Arbejde, navnlig deres Arbejdes Kvalitet, end det er for 
den Arbejdsleder, hvis væsentligste Opgave dette netop 
er. Men Hovedsagen er dog den, at Spørgsmaalet ikke 
er stillet under den rette Synsvinkel og at Sammenlig- 
ningen mere har tilfældige faktiske Forhold for Øje end 
selve Bedriftens almindelige Beskaffenhed. Selvfølgelig 
gives der baade fortræffeligt ledede smaa Anlæg og mindre 
vel ledede større Anlæg; men det er ikke saadanne, der 
skulle sammenlignes. Tværtimod bør man gaa ud fra, 
at begge Slags ledes saa godt, som det er muligt. At et 
stort Anlæg i Hænderne paa en Mand, der ikke er denne 
Opgave voxen eller savner den fornødne Kapital til at 
arbejde med, ikke kan give noget tilfredsstillende Be- 
sultat, er en Selvfølge, men beviser Intet imod selve An- 
lægets økonomiske Fortrin. 

3. Den Mangel paa Forstaaelse af Storbedriftens For- 
trin og den Utilbøjelighed til fuldt ud at anerkjende disse, 
som indtil henved Midten af forrige Aarh. findes hos 
mange Nationaløkonomer, har sin naturlige Grund deri, 
at disse Fortrin ere fremvoxede med og ejendommelige 
for den nyere Tids industrielle Udvikling. Saa længe 
Haandværket var den herskende Bedriftsform og Maskin- 
drift og overhovedet nye Opfindelser ikke vare komne 
frem eller dog ikke havde fundet synderlig Indgang, var 
Forskjellen imellem større og mindre Bedrifter ret uvæ- 
sentlig og Fordelen ved de førstnævnte indskrænkede sig 
nærmest til det forøgede Mestersalær, som kunde faaes 
ved at sysselsætte et større Antal Svende og Lærlinge. 
Da enhver af disse udførte de samme Arbejdsopera- 
tioner, og da de i sig selv simple Bedskaber vare ens 
for Alle, medens derhos den igjennem en lang Læretid 
erhvervede personlige Færdighed ligeledes kun var liJet 
forskjellig, vare Produktionsomkostningerne for hver en- 

W. Scharling: Samfundsproduktionen. 36 

kelt Frembringelse dermed givne og i alt Væsentligt de 
samme for Alle. Det er til denne Samfundstilstand, at 
Ricardos Værdilære: at Tingenes Værdi bestemmes ved 
deres Produktionsomkostninger, knytter sig. Thi den 
gaar netop ud fra som noget Givet, at Produktionsom- 
kostningerne for hver enkelt Vare overalt og hos alle 
Producenter ere omtrent de samnle. De Tilfælde, hvor 
den samme Vare frembringes med ulige store Omkost- 
ninger, fremtræde derfor ret naturligt for Ricardo og 
hans nærmeste Efterfølgere som rene Undtagelser og 
menes navnlig kun at fremtræde i Landbruget, hvor der 
i de forskjellige Redrifter arbejdes med et Redskab af 
ulige Godhed, Jorden. Haandværket er da det Om- 
raade, hvor Loven om det konstante Udbytte er frem- 
herskende. 

Det er først Gjennemførelse af Arbejdsdeling og 
Indførelsen af Maskiner, som bevirker, at Produktions- 
omkostningerne for den samme Vare kunne stille sig ret 
forskjelligt i de forskjellige Redrifter, alt eftersom de i 
ulige Grad ere bragte til Anvendelse i disse. Og dette 
beror da atter i særlig Grad paa deres forskjellige Stør- 
relse, Storbedriftens Fortrin for og Overlegenhed over 
den lille Redrift kan nemlig sammenfattes deri, at det 
større Anlæg i højere Grad end det mindre af 
samme Art giver Mulighed for at anvende hine 
Arbejdets Hjælpemidler i et fuldere Omfang og 
hermed i fuldere Maal lade den Forøgelse af Arbejdets 
Produktivitet, som efter det foran (Kap. VI — VIII) Ud- 
viklede er deres Særkjende, komme dette til Gode. Alle- 
rede Anlægets Kostbarhed bliver forholdsvis mindre; thi 
Maskiners Kostbarhed forøges langtfra i direkte Forhold 
til deres erfektive Kraft, og en Fabrikbygnings Kostbar- 
hed voxer ikke i nøje Forhold til dens Rumfang. Men 
ogsaa Driften bliver billigere, thi dels kræver den større 
Dampmaskine ikke Flere til Pasning og Indfyring m. v. 

end den mindre, dels kan Arbejdets Deling gjennemføres 
desto mere, jo større Arbejdertallet bliver, indtil det er 
opløst i alle sine enkelte Operationer; desto lettere vil 
det endelig være muligt at anvende Maskiner til enhver 
Operation, der egner sig derfor, og dog holde de for- 
skjellige Maskiner i uafbrudt Virksomhed. Den mindre 
Bedrift maa derfor anvende Haandkraft til forskjellige 
Operationer, som i den større udtøres med Maskinkraft. 
Derfor ses det ogsaa nutildags, — hvad der er det prak- 
tiske Bevis for Paastam dens Rigtighed — , at enhver 
Bedrift, der gaar godt, tenderer imod en stadig 
Udvidelse, netop fordi Produktionsomkostningerne der- 
ved blive forholdsvis mindre for hver Produktionsenhed, 
og enhver ny Udvidelse koster forholdsvis mindre end 
den foregaaende. Og dog vil i Reglen en saadan suc- 
cessiv Udvidelse være mindre fordelagtig end el fra 
først af efter det større Omfang afpasset Anlæg. 

Ogsaa paa andre Omraader end den egentlige Pro- 
duktions viser det sig efterhaanden stedse klarere, at den 
større Virksomhed er mere fordelagtig end den mindre. 
I Skibsfarten fortrænger de større Skibe — navnlig Damp- 
skibe — de mindre, fordi de behøve forholdsvis mindre 
Mandskab og fordi de døde, ikke til Vare- eller Person- 
transport anvendelige. Rum udgjøre en forholdsvis mindre 
Del af Skibet. Ladning og Losning kan udføres i kortere 
Tid ved mekaniske Apparater, navnlig hvor disse kunne 
drives med Damp, og den til Ophold i Havn, Toldklare- 
ring m. V. medgaaende Tid forøges ikke væsentligt ved 
Skibets Størrelse. Paa mange af Detailhandelens Om- 
raader fortrænge de store Magasiner de smaa Boutiker 
eller vise sig dog mere lønnende end disse, og en-gros- 
Forretninger optage mere og mere Konkurrencen med 
Boutikshandelen ved at sætte sig i direkte Forbindelse 
med Forbrugerne, som ad denne Vej faa deres Varer 
billigere. Paa Bankomraadet forsvinde de private Ban- 

36* 

kiers efterhaanden overfor Aktiebankernes Overmagt, og 
mere og mere amalgamere disse sig til større Banker. 
Baade Storbritannien og Tydskland opvise i de senere 
Aar en stor Mængde »Fusioner«, hvorpaa vi ogsaa hertil- 
lands i den nyeste Tid have havt flere Exempler. Til at gaa 
nærmere ind paa de særlige Aarsager til disse Fænomener 
er der ikke her tilstrækkelig Grund, da de falde udenfor 
don egentlige Produktions Omraade; men det vil let ses, 
al her som hist gjøre væsentlig de samme Momenter sig 
g j ældende til at bevirke de store Bedrifters Overtag over 
de smaa.^) 

Spørges der, hvor Grændsen er for Udvidelsens For- 
delagtighed, maa hertil principielt svares, at Grændsen er 
naaet, naar Arbejdsdelingen er gjennemført saa langt, 
som det overhovedet er muligt, og i saadant Forhold, at 
alle Arbejdere ere fuldt beskjæftigede, og derhos de nyeste 
og bedste Arbejdsmaskiner indførte og fuldt udnyttede. I 
saa Fald vil en yderligere Udvidelse ikke formindske 
selve Produktionsomkostningerne for den enkelte Pro- 
duktionsenhed. Men selv ud over denne Grændse kan 
der endnu paa det kommercielle Omraade, ved Indkjøb 
af Raastoffer og Afsætningen af det færdige Produkt, 
være Fordele at opnaa, og for saa vidt Driftslederen kan 
overkomme at lede en større Bedrift end den ved hin 
Grændse bestemte, eventuelt med Bistand af mindre 
kostbar Assistance, vil derhos en yderligere Udvidelse 



*) Ganske karakteristisk for Udviklingen ere følgende Tal fra Nord- 
amerika, hvor Udviklingen mindre end i Europa er bunden ved Tra- 
dition og bestaaende Forhold og derfor mere former sig efter rent 
økonomiske Hensyn: fra 1870 — 90 steg Antallet af Forretninger fra 
252,000 til ca. 322,000, men Antallet af Arbejdere i samme fra 2,i til 
4,5 Millioner og Produktionen fra 3,4 til 9,i Mill. Dollars, saa at der 
paa hver Forretning i 1890 kom 13,88 Arbejdere og et Produkt af ca. 
28,000 Dollars Værdi imod i 1870 henholdsvis 8,15 og 13,400. (Jfr. 
»Den industrielle Koncentration« i Nationaløkon. Tidsskr. 1898 S. 
493—502. 

fremdeles kunne give del samme Resultat, altsaa det 
største Udbytte, der kan ventes af en Kapitalanbringelse 
i den paagjældende Virksomhed; faktisk vil der derfor 
kunne være Opfordring til en Udvidelse ud over hin 
Grændse fremfor Tilvejebringelse af nye Anlæg. Deraf 
forklares Fremvæxten af saadanne »Kjæmpeforetagender«, 
der sysselsætte et langt ud over Arbejdsdelingens og Ma- 
skinudnyttelsens Krav gaaende Arbejdertal, som de store 
Kanonfabriker, der sysselsætte 30-, 40- indtil 50,000 Ar- 
bejdere (Krupp i Essen, Schneider i Creuzot, Arm- 
strong i Elswick). I Almindelighed vil det dog altid 
være en noget risikabel Sag at gaa synderligt ud over 
den ved Forholdenes Natur angivne Grændse; navnlig 
vil Foretagendets fortsatte Bestaaen være betinget af den 
første Leders energiske Personlighed, hvortil Magen maa- 
ske ikke let findes, ligesom den umaadelige Kapital, der 
udkræves, hyppigt inden kortere eller længere Tid fører 
den over i Aktieforetagendernes Række og dermed ind 
under de mindre heldige Forhold, som disse ofte udvise 
(jfr. Kap. XV). 

Naturligvis maa den paagjældende Produktions Art 
og Beskaffenhed herved komme i Betragtning. Thi de 
Grændser, indenfor hvilke hver enkelt Produktion lader 
sig udvide, beror paa det Antal af enkelte Operationer, 
hvori den lader sig opløse, det Omfang, hvori Maskiner 
lade sig anvende til at udføre en Del af Arbejdet, og 
den Udstrækning, som en enkelt Driftsleder formaar at 
give sit Tilsyn med Virksomheden. Den Sætning, at det 
større Anlæg er økonomisk mere fordelagtigt end det 
mindre, har saaledes kun Gyldighed indenfor enhver 
enkelt Virksomhedsart; derimod betyder den ikke, at 
en stor Fabrik altid skulde være fordelagtigere end en 
mindre Bedrift uden Hensyn til Virksomhedens forskjel- 
lige Art. 

4. Naar der nu imidlertid ogsaa overfor den saaledes 



Digitized by VjOOQIC 



54 Kap. XIII. 

begrændsede Sætning stundom henvises til det Faktum, 
at der jo almindelig indenfor samme Virksomhedsom- 
raade bestaar en Række Foretagender af forskjelligt Om- 
fang ved Siden af hinanden og at alle synes at trives, 
maaske endog lige godt, indeholder dette Faktum ikke 
noget Modbevis. Dels kan dette bero paa den forskjellige 
personlige Dygtighed, hvormed de ledes og hvormed Drifts- 
herren forstaar at vælge og benytte sine Medarbejdere, 
og som kan veje op imod de objektive Fortrin eller 
Mangler, dels kan det skorte paa den Driftskapital, som 
nødvendig udkræves til de store Virksomheders behørige 
Drift, dels endelig kan der ved selve disses Anlæg eller 
deres succesive Udvidelse være begaaet Fejl, som hindrer 
dem i at gjøre en Overlegenhed gj ældende. Og ikke mindst 
maa der tages Hensyn til, at Anlægets tekniske industri- 
elle Fortrin kun er den ene Side af Bedriftens Væsen; 
der knytter sig altid hertil en kommerciel Side: Indkjøb 
af Raastoffer, Afsætning af færdige Produkter, Benyttelsen 
af Kredit m. v., og denne Side spiller netop en desto 
større Rolle, jo mere Bedriften voxer, og kræver desto 
større særlig Sagkundskab og Dygtighed. Mangler med 
Hensyn til denne Side af Virksomheden kunne da neu- 
tralisere de tekniske Fortrin, som Bedriftens Størrelse i 
og for sig giver den. Det er dette, som forklarer, at de 
mindre Bedrifters Konkurrence med de større af samme 
Art ingenlunde altid bliver saa haabløs, som den paa 
Forhaand skulde synes at maatte blive. 

Men paa den anden Side maa det ogsaa fastholdes, 
at flere Bedrifters fortsatte Bestaaen ved Siden af hin- 
anden ingenlunde er Bevis for, at de ere jævnbyrdige 
Konkurrenter og trives lige godt. Deres tilsyneladende 
jævnbyrdige Trivsel udelukker ikke, at der kan være en 
virkelig økonomisk Underlegenhed tilstede, som blot ikke 
viser sig for Udenforstaaende. Den Omstændighed, at 
den engang i en vis Virksomhed anbragte Kapital ikke 

— eller dog ikke uden betydeligt Tab — atter kan 
drages ud af den, vil bevirke, at Forretningen fortsættes, 
saa længe den dog giver blot nogen Rente af Kapitalen. 
Og for saa vidt man særlig mener at kunne finde et Be- 
vis for de forskjellige Anlægs Jævnbyrdighed trods den 
ulige Størrelse deri, at der vedblivende oprettes nye 
smaa Anlæg ved Siden af de større, da godtgjør den 
foran givne Fremstilling af Haandvævernes Kamp mod 
Maskinvæven det Utilstrækkelige i et saadant Bevis. 

Naar det endnu som Støtte for den Paastand, at 
man ikke ubetinget kan tillægge de store Anlæg Fortrin 
for de smaa, anføres, at adskillige Virksomheder efter 
deres Beskaffenhed egne sig bedre for den lille Bedrift, 
og at dette saaledes bl. A. gj ælder, hvor der kræves en 
særdeles omhyggelig Udførelse, en særlig, mere kunstne- 
risk Behandling af Stoffet eller en speciel Afpasning efter 
Forbrugernes individuelle Forhold og særlige Fordringer 
^- V., gjør der sig her en Misforstaaelse af Spørgsmaalet 
og en Skævhed i Opfattelsen deraf gjældende. Thi alt 
dette betyder jo kun, at der gives Virksomheder, som 
ikke i samme Grad som andre egner sig for Storbedrift, 
fordi de Arbejdets Hjælpemidler, som komme til fuld 
Udfoldelse i denne, her ikke eller kun i ringe Omfang 
kunne finde Anvendelse. Men ogsaa om disse Virksom- 
heder gjælder det dog, at indenfor de snævrere Grændser, 
som deres Beskaffenhed drager for Arbejdsdeling og Ma- 
skinanvendelse, bliver det økonomisk mere fordelagtigt 
at drive dem i det Større end i det Mindre. Og selv 
hvor en egentlig Arbejdsdeling slet ikke lader sig an- 
vende og Maskiner ikke existere, vil dog dels selve Le- 
delsen blive forholdsvis billigere for en Flerhed af Ar- 
bejdere end for et Par enkelte, dels Besparelser kunne 
indvindes i Brugen af større Lokaler, i Indkjøb af Raa- 
stoflfer. Anskaffelse af Redskaber, Fremnringelsernes Af- 
sætning m. m. Ogsaa indenfor det egentlige Haand værks 

Omraade gjælder det derfor, at det ordentligvis vil være 
økonomisk fordelagtigere at drive det i en større end i 
en mindre Bedrift, om end, som foran fremhævet, For- 
skjellen paa dette Omraade maa blive langt mere be- 
grændset og Fortrinet hyppigt væsentlig skyldes den for- 
skjellige personlige Dygtighed, som netop har givet sig 
Udslag i selve Bedriftens Størrelse. Derimod er det 
noget helt Andet, at enhver Bedrift saa vidt muligt bør 
søges afpasset dels efter den Kapital, som den Paagjæl- 
dende raader over, dels efter hans personlige Dygtighed 
til at styre og lede, og at derfor den, der kun raader 
over mindre Evner i saa Henseende, vil gjøre rigtigt i at 
foretrække den Bedrift, som efter sin Beskaffenhed har 
ringere Forudsætninger for at kunne drives i det Store, 
for den, der helst maa drives i det Større for at give et 
fuldt tilfredsstillende Udbytte. 

5. De sidst fremførte Betragtninger finde særlig An- 
vendelse paa Spørgsmaalet om. hvorvidt Sætningen om 
den større Bedrifts Fortrin ogsaa har Gyldighed for 
Agerbrugets Vedkommende. Thi netop paa dette Om- 
raade har man kun altfor ofte i sine Undersøgelser været 
tilbøjelig til dels at anstille en rent faktisk Sammenlig- 
ligning imellem det økonomiske Resultat af Driften af 
Ejendomme af forskjellig Størrelse, dels at sammenligne 
en forskjelligartet Benyttelse af Jorden. 

I sidstnævnte Henseende siger det sig strax selv, at man 
ikke tør sammenligne de tildels ved Klimaet bestemte helt 
forskjellige Kulturer, af hvilke nogle efter deres Beskaffen- 
hed i langt mindre Grad end andre egne sig for større 
Jordbrug. Man kan naturiigvis ikke sammenligne Kul- 
turer som Vinavl eller Silkeavl med Kornavl og Kvæg- 
avl, selv hvor de forekomme indenfor samme Lands 
Grændser. Man kan end ikke altid sammenligne sidst- 
nævnte Kulturer indbyrdes, selv hvor de drives jævn- 
sides, idet man t. Ex. ikke kan sammenhgne Udbyttet af 

at dyrke Agerjord med Udbyttet af at anvende Enge til 
Græsgange. Men en Hovedvanskelighed opstaar netop 
derved, at der paa de fleste Ejendomme finder en Fler- 
hed af Kulturer Sted og at det indbyrdes Forhold imellem 
deres Anvendelse tilmed hyppigt er forskjelligt. Men 
dernæst vil, selv om man holder sig til Betragtning af 
Ejendomme med væsentlig ensartet Kultur, det faktiske 
Resultat heraf kun altfor ofte være bestemt ved Mo- 
menter, som i og for sig Intet have med Bedriftens 
Størrelse at gjøre, dels Jordernes forskjellige Godhed, 
dels Ejerens personlige Dygtighed til at anvende Jorden 
og lede den hele Produktion paa rette Maade. Alminde- 
lige statistiske Sammenstillinger ville derfor næppe kunne 
føre til noget virkelig paalideligt Resultat. Men heller 
ikke en Sammenligning af enkelte Ejendomme af ens- 
artet Beskafl'enhed — med Jorder af samme Godhed og 
lige god Beliggenhed — samt med samme Kultur, men 
kun forskjellige i Omfang yil — bortset fra VanskeUg- 
heden ved at finde saa ensartede Ejendomme — føre 
til sikkre Resultater, navnlig fordi ved alle saadanne 
faktiske Sammenligninger tillige Besidderens personlige 
Dygtighed saa vel som det større eller mindre Omfang, 
hvori han raader over Kapital, spiller ind med, — ikke 
at tale om, at der kun sjældnere foreligger saa paalidelige 
Regnskabsopgjørelser, at man tør bygge en Sammenlig- 
ning derpaa. Men hertil kommer, at det først og frem- 
mest gjælder om at faa Sammenligningen anstillet kor- 
rekt, og dette har meget hyppigt ikke været Tilfældet i 
de fremkomne Besvarelser. 

Først maa det mærkes, at Jordejendomme og Jord- 
brug ikke her maa forvexles og sammenblandes. En 
Flerhed af Jordbrug — ofte endog et stort Antal — kan 
være samlede paa én Ejers Haand, der da enten bort- 
forpagter eller bortfæster dem, hvilket Sidste jo, før 
Fæstevæsenets Afløsning begyndte, var det almindelige 

Tilfælde her i Landet, hvor endnu henimod det 18de 
Aarhundredes Slutning Vs af Bøndergaardene hørte til 
store samlede Godser og ejedes af disses Ejere, men 
dreves som selvstændige Jordbrug af Fæsterne. Nu (1901) 
ere af ca. 230,000 Jordejendomme kun 10,500 bortfæslede; 
men hen ved 21,000 ere derhos givne i Leje og Forpagt- 
ning, og ikke faa af disse ere fremdeles samlede paa en 
enkelt Ejers Haand. I et Land som Irland kommer 
denne Adskillelse imellem Ejendomme og Jordbrug endnu 
overordentlig stærkt frem. I Begyndelsen af 1870'ne godt- 
gjorde en da anstillet Undersøgelse, at der i Irlands 
Landdistrikter, altsaa i et Land, omtrent dobbelt saa 
stort som Danmark, kun fandtes henved 20,000 Grund- 
ejere, hvoraf 4000 Personer ejede 80 % af Landet, medens 
749 af disse Personer endog ejede omtr. Halvdelen af 
Landet. Selvfølgelig bortfæstede eller bortforpagtede disse 
deres Ejendom, udstykkede i mangfoldige større eller 
mindre Parceller, saa at det ikke var ualmindeligt, at en 
Godsejer kunde eje flere tusinde Jordbrug.^) Et er da 
Spørgsmaalet om, hvorvidt store eller smaa Ejendomme 
ere at foretrække, — et Spørgsmaal, som hænger sam- 
men med Spørgsmaalet, om Selveje er at foretrække for 
Brugsret, og hvor de sociale Synspunkter ville spille 
stærkt ind med, hvilke Spørgsmaal efter deres Natur høre 
hjemme i den økonomiske Politik — , et Andet Spørgs- 
maalet om den økonomiske Betydning af det enkelte 
Jordbrugs Størrelse, som er det, der kun beskjæftiger 
os her. 

Selv om det da ved en Sammenligning af flere ulige 
store Jordbrug fastholdes, at de maa frembyde en væ- 
sentlig ensartet Kultur samt at de alle maa være i Hæn- 
derne paa Mænd med den fornødne personlige Dygtighed 



^) Jfr. Henrik Pedersen: Irske Landboforhold (i ^Det ny Aarhundrede« 
1905, II). 



Digitized by VjOOQIC 



store og smaa Bedrifter. 59 

Og Kapital til at drive dem, er man ikke altid klar over, 
hvilken Maalestok, der maa anlægges ved Bedømmelsen 
af Resultaterne. Stundom anstilles Sammenligningen imel- 
lem helt forskjellige Driftsmaader, mellem extensiv og 
intensiv Drift ^), medens Spørgsmaalet naturligvis er, hvor- 
vidt den større eller den mindre Bedrift indenfor samme 
Kultur og med samme Driftsmaade er mest lønnende og 
derfor maa stilles saaledes: Vil man ved den samme 
Kultur og samme Driftsmaade faa et bedre økonomisk 
Resultat ved at dyrke et større end et mindre Areal af 
den samme Jord? Men saaledes er Spørgsmaalet ingen- 
lunde altid stillet, og det maa ogsaa erkjendes, at det 
kan være vanskeligt nok at skaffe et sikkert Svar herpaa 
ved faktiske Sammenligninger imellem forskjellige Ejeres 
Drift af forskjellige Jorder. 

Derom synes da ogsaa Forfattere, der nøjere have 
prøvet de saaledes anstillede Undersøgelser over det fak- 
tiske Resultat af Landbruget henholdsvis paa større og 
mindre Ejendomme, at være enige, at man ikke ved 
disse har naaet at fastslaa noget bestemt Resultat.-) 
Heller ikke andre faktiske Begrundelser af de forskjellige 
Størrelsers Ligestillethed eller endog de mindres For- 
trin for de større kan der tillægges nogen Betydning. 

Naar det saaledes atter her — og navnlig her — 
gjøres gjældende, at de forskjellige Størrelser jo ved- 
blivende bestaa ved Siden af hinanden og at følgelig den 



*) Jfr. saaledes Kaysers Undersøgelse og Besvarelse af Spørgsmaalet (»Om 
Arbejdets Ordning < S. 126 ff.). 

') Jfr. Aschehoug 1. c. Il S. 520—21: »Hvorvidt de store Jordbrug i øko- 
nomisk Henseende ere de smaa og endog de middels overlegne, er et 
gammelt og endnu omtvistet Spørgsmaal . . . Det har, især før, man- 
gen Gang været sagt, at Nettoafkastningen i Forhold til Jordvidden 
er større paa de større end paa de smaa Brug, medens paa den an- 
den Side Bruttoafkastningen er større paa de smaa. Men hvorledes 
det i Virkeligheden forholder sig hermed, er omtvistet og vanskeligt 
at bringe paa det Rene.« 

ene ikke kan forudsættes i og for sig at være bedre end 
den anden, beviser dette endnu mindre her end i Indu- 
strien. Netop Jordejendomme ere for en ret stor Del 
Familiejendomme, som gaa i Arv fra Slægt til Slægt og 
hvor den Arving, der overtager Gaarden, savner Betin- 
gelser for at slaa ind paa en anden Virksomhed og der- 
for er bunden til denne Bedrift, selv om den kun giver 
ham en lav Rente af hans Kapital eller et ringe Veder- 
lag for hans personHge Arbejde. Og noget Lignende 
gjælder tildels om Kjøbere af mindre Ejendomme, at de 
ikke vide nogen bedre Maade at anbringe deres Kapital 
og deres personlige Virken paa. Meget hyppigt føres der 
tilmed saa lidet nøjagtigt Regnskab over Driftsresultaterne, 
at disses mindre gode Beskaffenhed ikke staar Ejerne selv 
klart. 

Mere Vægt kunde der synes at tilkomme den Erfa- 
ring, som man i de sidste Tiaars for Landbruget vanske- 
lige Tider mener at have gjort, at den egentlige Bonde- 
stand, Besidderne af de smaa Ejendomme, har havt 
langt lettere end de saa kaldte Proprietærer, Besidderne 
af de større Landejendomme, og tildels Godsejerne ved 
at komme ud over Vanskelighederne. Dette beror nu 
imidlertid for en stor Del derpaa, at det er faldet Bøn- 
derne langt lettere end Proprietærerne at indskrænke 
den tilvante Levefod og navnhg de Udgifter, der følge 
med en vis social Stilling eller i al Almindelighed ere 
Luxusudgifter. Hovedsagen er dog, at Vanskelighederne 
nærmest skyldtes Nedgangen i Kornpriserne, og at Korn- 
priserne kun spiller en ret underordnet Rolle ved de 
smaa Ejendomme, der netop kunne brødføde en Fa- 
milie. Jo større en Del dennes eget Forbrug udgjorde 
af den hele Høst, desto mindre føltes Prisnedgangen. 
Endvidere maatte ogsaa den i samme Tidsrum sted- 
findende Stigning i Arbejdslønnen blive føleligere paa 
Ejendomme, der væsentlig dreves med lønnede Arbejds- 

kræfter, end paa Gaarde, der væsentlig dyrkedes af Fa- 
miliens egne Medlemmer, ligesom ogsaa disse hyppigt 
vare mindre betyngede af Prioritetsgiæld, der skulde for- 
rentes med et uforandret Pengebeløb uanset Nedgangen 
i Pengeindtægten. ^) Men alt dette vedrører kun Forde- 
lingen af det ved Ejendommenes Drift indvundne Ud- 
bytte imellem de forskjollige Deltagere deri, men oplyser 
Intet om dette Udbyttes Forhold til de paa sammes Frem- 
bringelse anvendte Anstrængelser. 

Man har endelig villet se et Bevis for de smaa Jord- 
ejendommes Fortrin for de større deri, at de betales 
med forholdsvis højere Priser, saaledes som følgende 
Tal for de i 1900—1904 stedfundne frie Salg af Land- 
ejendomme vise: den gjennemsnitlige Pris for 1 Td. 
Hartkorn var 

for store Ejendomme paa over 12 Tdr. Hartkorn: 4,912 Kr. 

- Gaarde paa 4—12 Tdr. H 4,749 - 

— - 2—4 — 5,403 - 

— - 1—2 — 6,549 - 

- . — - V4— 1 — 8,629 - 

Men det er klart, at Bygningernes Værdi indgaar med 
et forholdsvis større Beløb i de meget smaa Ejen- 
domme, og derhos bestemmes jo Gaardenes Pris ingen- 
lunde udelukkende efter deres objektive Fortrin, men 
tillige eftersom Efterspørgselen er større eller mindre. Og 
Efterspørgselen vil som Regel være stærkere for de mindre 
Ejendomme, fordi saa mange Flere have tilstrækkelig Ka- 
pital til at kjøbe dem og derhos ofte ere henviste til at an- 



^) Ved de i 1904 stedfundne frie Salg af Landejendomme udgjorde Be- 
hæftelsesbeløbet i Forhold til Salgssummen for 

Gaarde med 1—2 Td. Hartk.: 43,4^0 

— — 2—4 - — 48,4 - 

— — 4—12 - — 53,5 - 

— — over 12 - — 71.8 - 

bringe deres Kapital netop paa denne Maade for at gjøre 
deres eget Arbejde frugtbringende. 

Det tør derfor i al Almindelighed siges, at alle For- 
søg paa at føre et statistisk eller paa enkelte faktiske 
Sammenligninger bygget Bevis for den ene eller den an- 
den Klasses Fortrin næppe ville føre til noget tilfreds- 
stillende Resultat. 

6. Det kunde nu synes, som om selve dette nega- 
tive Resultat dog maatte opfattes som et Vidnesbyrd om, 
at der paa Landbrugets Omraade ikke kan tillægges Be- 
driftens forskjellige Størrelse nogen økonomisk Betyd- 
ning, da den større Bedrifts Overlegenhed i saa Fald jo 
dog sikkert maatte lægge sig klart for Dagen. Denne 
Slutning er dog næppe rigtig. De nævnte Undersøgelser 
godtgjøre nemlig kun, at Bedriftens Størrelse langtfra 
har den samme Betydning paa Landbrugets som paa 
Industriens Omraade, fordi Landbrugets ejendommelige 
Forhold og Vilkaar medføre, dels at Betingelserne for, at 
Storbedriftens Fortrin skulle kunne gjøre sig gjældende, 
her ofte savnes, dels at særlige Omstændigheder her ofte 
øve en modgaaende Virkning, som mere eller mindre 
forringe hine Fortrin, saa at Grændserne for Fordelen ved 
Storbedrift hurtigere naaes. 

Holder man sig nemlig til, hvad Sagens Natur til- 
siger, da maa det ogsaa for Landbruget gjælde, at Ar- 
bejdets Hjælpemidler lade sig bringe fuldere til Anven- 
delse paa et større end paa et mindre Areal, der behandles 
og dyrkes væsentligt paa samme Maad^. Paa det egent- 
lige Agerbrugs Omraade, hvor forbedrede Redskaber og 
Landbrugsmaskiner i nyere Tid have fundet Indgang, 
maa Landbruget have en vis Størrelse for overhovedet at 
kunne bruge navnlig disse sidste, og jo mindre de kunne 
udnyttes, desto stærkere tynger deres Anskaffelse og Be- 
tjening paa hver Tønde Land af det mindre Areal. Noget 
Lignende gjælder om Bygningerne, hvis Størrelse — og 

navnlig Boligen — vanskeligt lader sig afpasse netop 
efter Arealet og som derfor ikke blive meget mindre — 
i hvert Fald ikke i tilsvarende Grad mindre bekostelige 
— for en Gaard paa 40 end for en paa 60 Td. Land. 
Heller ikke Hestekraften kan nøje afpasses efter Arealet; 
et Par Hestq, som behøves til den mindre Gaard, kan 
ogsaa strække til for en større. Og endvidere gjælder 
det ogsaa her, at den personlige Tjeneste, der skal ydes, 
i adskillige Tilfælde lige saa godt kan betjene en større 
som en mindre Bedrift. Paa Kvægavlens Omraade kan 
saaledes den samme Røgter eller Hyrde lige saa godt 
passe et noget større som et noget mindre Antal Krea- 
turer. At Mejeriet for at give et tilfredsstillende Resultat 
maa have en vis, ikke for lille. Størrelse, godtgjøres nok- 
som ved Oprettelsen af de talrige Fælles- og Andels- 
mejerier i nyere Tid og det store Opsving, som Mejeri- 
driften derved har faaet; — og at disse paa den anden 
Side ogsaa viser Muligheden af gjennem Forening at til- 
egne sig den større Bedrifts Fortrin, modsiger ikke, at 
disse i Virkeligheden existere. At derfor paa Ejen- 
domme, hvor disse tre Kulturer i Forening udgjøre den 
egentlige Hovedbedrift, et større Areal af lige god Jord i 
alt Fald indenfor visse Grændser frembyder økonomiske 
Fortrin for et mindre, lader sig vanskeligt bestride, I 
Praxis viser det sig da ogsaa her, at den Landbruger, 
der ikke som Ejer er bunden til en vis Ejendom, men 
tager en Ejendom i fri Forpagtning, under iøvrigt lige 
Forhold foretrækker den større Gaard for den mindre, 
og at det netop er hans Maal, sukcessive at kunne gaa 
til Forpagtning af stedse større Ejendomme som de mest 
indbringende. For hans personlige Vedkommende gjælder 
det nemlig ligeledes, at hans Kræfter først fuldt udnyttes 
ved saa stor en Ejendom, som han overhovedet kan 
overkomme. 

Naar der alligevel paa Landbrugets Omraade kun i 

ringe Grad og kun under særlige Forhold er Tale om, 
at den større Bedrift fortrænger og afløser den mindre 
eller endog blot paafører den en stærkt tyngende Kon- 
kurrence^), har dette sin Grund i, at Landbrugets ejen- 
dommelige Vilkaar paa flere Maader sætter langt snæv- 
rere Grændser for Anvendelsen af det her hævdede Grund- 
princip, end Tilfældet er i Industrien, og tildels ligefrem 
i Praxis opstiller Hindringer derfor. En Hovedgrund til 
det nævnte Fænomen maa saaledes først søges deri, at 
Landbrugsmaskinerne overhovedet langtfra forhøje Ar- 
bejdets Produktivitet i lignende Omfang som industrielle 
Maskiner. Det er foran (S. 370 — 72) paavist, at flere 
Landbrugsmaskiner i Virkeligheden ikke medføre nogen 
Besparelse i Omkostninger, fordi de kræve Hesteforspand 
og stundom endog mere personlig Arbejdskraft, saa at 
deres Betydning nærmest maa søges paa andre Punkter, 
havnlig at de gjøre det lettere at faa det paagjældende 
Arbejde udført netop i rette Tid og derhos vinde Tid til 
Udførelsen af andre Arbejder, som ellers tildels forsømmes. 
Men ogsaa af en anden Grund spille de langtfra den 
samme Rolle for Landbruget, som Maskinerne for Fa- 
brikdriften. Medens i denne enhver Maskine kan holdes 
gaaende Dag efter Dag Aaret rundt, kan enhver Land- 
brugsmaskine kun benyttes til Arbejder, der udføres i en 
bestemt, kortere Del af Aaret. Hovedsagen er dog, at de 
kun kunne anvendes til de forberedende og efterfølgende 
Arbejder, medens selve det egentligt producerende Ar- 
bejde udføres af Naturens egne Kræfter. De store Fremskridt 
i Landbrugets Produktivitet i det sidste Par Menneskealdre 
skyldes derfor kun for en ringere Del Anvendelsen af 
Maskiner, men derimod fortrinsvis Erhvervelsen af et 



^) Jfr. nærmere herom M. Sering: Die Agrarfrage und der Socialismus 
(Schmoller's Jahrbuch fur Gesetzgebung etc. 23ter Jahrg., 1899), særlig 
Afsnit II, S. 290—330. 

større Kjerid^kab til N-atuk^ens Kræfter og Betingelserne 
for, at de ret skulle udfolde sig. Det er de dels' ved 
videnskabelige' Studier, særlig af Agrikulturkemien, dels 
ved* praktiske Experimehter vundne Erfaringer, der haVe 
ført- til en bedre Behandling af Jorden, Anvendelseii' af 
Mefgling og Kuiistgjødnirig, omhyggeligere Valg« af Saa- 
sæd' og af Tillægsdyr, bedre Røgt og Pleje af disi^e sanit 
Krydsningsavl m. v. Og alle de sabledes vundne Erfa- 
ringer have staaet lige saa fuldt til det lille som' det 
store* Landbrugs Tjeneste. 

Medens* saaledes baade Maskiner og Arbejdsdeling 
spille en langt mindre Rolle i Landbruget end i Indu- 
strien og følgelig langtfra give den større Bedrift samtne 
økonomiske Overiegenhed over den mindre, kommer end 
videre i Betragtning, at den store Bedrift her ikke som i 
Industrien* vilkaarligt kan koncentreres pa'a et enkelt be- 
stemt Sted, men at Opgaven her er at underkaste Ejen- 
dommen i dens* Helhed' samme Bearbejdelse og udsti-ække 
denne til alle Arealets enkelte Dele. Herved fremkomme 
for den meget store Bedrift Ulemper og Vanskeligheder, 
som tildels veje op imod eller dog formindske de an- 
førte Fortrin ved den. Arealets Udstrækning og den 
dermed forbundne længere Transport af baade Red- 
skaber, Arbejdskræfter og det færdige Produkt volde et 
Tidståb, som ikke tør undervurderes, og medføre ogsaa 
i andre Retninger økonomiske Ulemper (t. Ex. Høstens 
Udstrækning over et længere Tidsrum og Umuligheden 
af at benytte netop det gunstige Vejr), naar disse ikke 
søges overvundne ved Anvendelse af forøget Arbejds- 
kraft. Derfor ser man nu i Amerika de meget store Ejen- 
domme inddelte i en Flerhed af selvstændige Bedrifter, 
hver med de fornødne Bygninger og en saadan Ud- 
strækning, at de fuldt kunne udnytte den større Be- 
drifts Fordele, uden at de med et meget udstrakt 

W. Scharling: Samfundsproduktionen. 37 

Areal forbundne Vanskeligheder gjøre sig for stærkt gjæl- 
dende.^) 

I nyere Tid har man ganske vist i Nybyggerlande, 
hvor der er Jord nok og en tidligere Tids Fordeling af 
denne ikke sætter bestemte Grændser for det enkelte 
Landbrugs Udstrækning, set Ejendomme fremkomme af 
en hidtil ukjendt Størrelse, der netop søge fuldt ud at 
udnytte Storbedriftens Fortrin. I Nordamerikas og Ka- 
nadas Slettelande gives der saaledes Jordbrug paa 150 å 
200 n km. (3 å 4 danske Q Mil), de saa kaldte Bonanza- 
Farms, der helt og holdent anvendes til Hvededyrkning 
med Dampplouge og andre Maskiner. I Ny Syd- Wales 
skal der endog forefindes en saadan Ejendom paa 1200 
n km. Størrelse (ikke meget mindre end Lolland), med 
en Besætning af 10,000 Stk. Hornkvæg og 100,000 Faar. 
Disse Ejendommes Fremkomst har da netop sin Grund 
i Erkjendelsen af Storbedriftens Fortrin ogsaa paa Land- 
brugets Omraade. Men det bliver dog her et Spørgs- 
maal, om en saadan Kjæmpeejendom ikke skyder over 
Maalet, navnlig fordi den i Virkeligheden gaar langt 
ud over en enkelt Mands Rækkeevne, men ogsaa fordi 
den er anlagt med en ensidig Anvendelse af de for indu- 
striel Virksomhed anerkj endte Principer uden tilstrække- 
lig Hensyntagen til Landbrugets ejendommelige Forhold. 
Navnlig maa det siges, at selv om en saadan Stordrift 
under de givne Forhold maatte være fordelagtig, lader 
den sig i saadan Skikkelse næppe fortsætte ret længe, 
fordi den forudsætter en extensiv Driftsmaade og en helt 
ensidig Kultur, som Jorden i AlmindeUghed ikke taaler i 
lang Tid. Og i samme Grad, som Jordens Beskaffenhed 
kræver en mere intensiv Behandling med regelmæssig 



*) Jfr. G. Fischer 1. c. S. 59, hvor der anføres et Exempel paa, at en 
Eijendom paa ca. 7000 acres drives delt i 22 Bedrifter, hver paa ca. 
320 acres (ca. 225 Td. Land). 

Gjødningstilførsel o. Lign. samt Optagelse af flere Kul- 
turer, blive Grændserne for det enkelte Landbrugs Stør- 
relse snævrere. 

Dette har allerede vist sig at være Tilfældet i de øst- 
lige Stater. Gustav Fischer, der selv i 1901 har berejst 
Amerika for at undersøge Landbrugsforholdene, siger 
(1. c. S. 57): »Først viser sig den Kjendsgjerning, at i de 
tidligst opdyrkede Øststater blive de større Bedrifter ud- 
stykkede. Grunden hertil ligger fornemmelig deri, at 
Jordbunden ved den mangeaarige Drift, hvorunder der 
ikke blev sørget for Erstatning af de den unddragne 
Næringsstoffer, er bleven saaledes udtømt, at den ikke 
mere kan bære Korn uden kunstig Gjødning og om- 
hyggelig Kultur. D. V. s., at den gamle extensive Dyrk- 
ningsmaade ikke mere er mulig; men den mere inten- 
sive Dyrkning kræver en saa betydeligt større Anvendelse 
af Arbejde, at Storbedriften ikke mere kan faa Udbytte 
deraf.« Ved den meget extensive Drift opnaaes nemlig 
selv under gunstige Forhold kun et Udbytte af 15 — 16 
bushels pr. acre (57« å 6 Tdr. pr. Td. Land) eller et 
Bruttoudbytte af 90—95 Kr. pr. hectare (50 å 53 Kr. pr. 
Td. Ld.), og Driftsomkostningerne maa saaledes ind- 
skrænkes til et Minimum, naar der skal tilvejebringes et 
Nettoudbytte. Nordamerikas høje Arbejdsløn gjør det 
derfor næsten umuligt ved saadan Dyrkning at anvende 
lønnet Arbejdskraft i større Omfang. Naar da den ex- 
tensive Drift efterhaanden maa gaa over til en mere in- 
tensiv, blive de meget store Arealer uoverkommelige. 
Den officielle Landbrugsstatistik konstaterer da ogsaa, at 
Landbrugenes gjennemsnitlige Størrelse er aftagen fra 
203 acres i 1850 til 137 acres i 1890 og at det »ved en 
omhyggelig statistisk Undersøgelse er fastslaaet, at Land- 
brugene af Middelstørrelse i nyere Tid er voxet stærkere 
i Antal end baade de større og de mindre Landbrug.« 
Det synes nemlig, som den udstrakte Benyttelse af Ma- 

37* 

skiner i det ameriH^nske Landbrug, der gjør, det muligt, 
for en, Familia ved egne Kræfter at dyrJse en. E|en4om 
paa ca. 150 Tdr. Ld., gjør et Landbrug aft denne Stør- 
relse mere fordelagtig for Ejeren end. paa den ene Side 
de. mindre Ejendomme, hvor Maskiner ikke kunne finde 
Anvendelse i samme Omfang eller ikke komme til 
fuld Udnyttelse, paa den anden Side de større Ejen- 
domme, hvor der vel kan anvendes, et større Antal Ma- 
skiner af for^jeUig Art, mpn uden væsentlig større Udr 
nytteise af hver enkelt; og hvor derhos Udbyttet maa 
deles, med lønnede Arbejdere. 

SQm> foran. berørt er det urigtigt at se etVidneshyrd 
om et mindre godt Udbytte af Driften deri^ at nogle Elel- 
tageres — Arbejdernes eller Prioritetshavernes. — And,el i 
dette voxer paa Ejeren? Bekostning. Derimod har det 
Betydning for selve Driftens Udbytte, om den udeluk- 
kende er i Hænderne paa Producenter, der ere direkte 
interesserede i Aarsresultatet, ellei^ delvis udføres af fast 
lønnede Arbejdere, hvem dettes Størrelse ikke interes^ 
serer. Derfor maa ved Besvarelsen af det her omhand- 
lede Spørgsmaal Ejendomme af denne forskjellige Art 
ikke' sammenlignes. Hertil kommer endnu, at Land- 
bruget ogsaa omfatter Kulturer, der ikke egne sig til at 
drives i det Store, og at den lille Ejendom derfor i disse 
kan finde et Virksomhedsomraade, hvor den er jævn^ 
byrdig med den større. Og for saa vidt disse smaa 
Kulturer ogsaa indgaa som Bestanddel i den store Ejen- 
doms Drift, staar denne i saa Henseende uden særlige 
Fortrin, — tildels endog mindre heldigt. Thi her spiller 
det nys anførte Moment en betydelig Rolle, — om der 
behøves lønnet Arbejdskraft til en Ejendoms Drift eller 
om Ejeren selv med sin Families Hjælp kan besørge 
hele Arbejdet. Derfor kan en ganske lille Ejendom, der 
drives af Familien selv, ofte give nok saa gode Resul- 
tater, som en noget større, der kræver Anvendelse af 

lømi^de Arbejdere. Hvor ^defilftod dette Moment ikke 
komflier frem, »idet Talen kun er om Ejetidomitie af en 
saadian Størrelse, at Anvendelsen af lønnede Arbejdere 
maa betragtes som given, vil den Sletning, at den større 
Bedrift er uøkonomisk fordelagtigere end den mindre, 
indenfor en vis Grændse gjælde ogsaa paa de Éth^a Kul- 
ti<rers Oteiraade. Selv for Gartnerier gjælder det 'Saa- 
ledes, saasnaH de ^kræve lønnet Arbejdskraft, at jo større 
Øm^fang en Mand formaar at give sin Virksomhed, desto 
mere »lønnertde bliver den, og at ogsaa han derfor sæflter 
sig til Maal at kunne give sin Virksomhed et stadigt stirre 
Omfang ved Ejendowimens Udvidelse, efterhaanden l^om 
hans Midler strække til og Lejlighed dei^i gives. Et 
Par atf vore mest bekj endte Gartnerier omfaitte safaledes 
nu efter gjeiHagne Udvidelser henholdsvis ca. 70 "Og ca. 
130 Tdr. Ld. 

7. Selv om det saaledes fastholdes, at den sti^ri^e 
Drift ogsaa paa Landbrugets Omraade indenfor visse 
Græifdser i'sSg selv frembyder økonomiske Fordele fdr den 
mindre, ere disse dog altsaa ikke større, end at dét er let 
forklart^, at Besiddelsesforholdene ikke i nogen synder- 
lig Gt^d præges heraf i Lande, hvor Jordens DéHÉig i 
bestemte Ejendomme alt ligger langt tilbage. Thi en 
given Ejendoms Udvidelse er her ingenlunde saaledes af- 
hængig af Ejerens vilkaarlige Beslutning som i Indu- 
strien. Den kan kun udvides ved TiH^jøb af tilstødende 
Jorder og ^r altsaia betinget af, at disses Ejere ete Villige 
til at sælge. Gatefce vist kan det siges, at, dersom Jorden 
ved at drives som Bestanddel af en større Ejendom 
bliver mete Værd end som selvstændig Ejendom, kan 
der bydes ^n Pris for den, som nok gjør Ejeren villig 
til at sSelge. Men — ganske bortset fra den naturlige 
Forkjærlighed, som en Ejer har for en Ejendofifi, som 
han har dyrket i lang Tid og maaske arvet fra For- 
fædrene, og som kan gjé»re ham mindre villig til at 

skilles ved den eller formindske dens Tilliggende — maa 
der hertil svares, at Fordelene ved Stordrift meget vel 
kunne existere uden at være tilstrækkelig store til at 
overvinde Ulyst til at sælge, navnlig fordi der ogsaa ofte 
med saadanne Tilkjøb af tilstødende Ejendomme vil være 
forbunden Tilintetgjørelse af bestaaende Værdier ved Ned- 
brydning eller nødvendig Omdannelse af Bygninger for 
at bringe dem til at passe til den nye Ejendoms Krav 
m. V. Og hertil kommer endnu, at den positive Lovgiv- 
ning ved sine Bestemmelser om Udstykning og Sammen- 
lægning af Jord kan gjøre denne sidste endnu mere be- 
sværlig og bekostelig, ja, endog lægge særlige Hindringer 
i Vejen derfor. 

Naar man da paa Grundlag af de fremførte Betragt- 
ninger undersøger de foreliggende statistiske Oplysninger 
om Landejendommenes Størrelse her i Landet til for- 
skjellige Tidspunkter, bekræfte disse først og fremmest 
den her ft-emsatte Paavisning af Vanskeligheden ved i et 
længst opdyrket Land at omdanne Størrelsesforholdene 
efter de økonomiske Krav. Men de vise endvidere, at 
de disse modvirkende Forhold have en saadan Styrke, 
at Bevægelsen endog kan gaa i modsat Retning af den, 
som hine Krav efter det foran Udviklede skulde synes 
at maatte medføre. Herved maa det dog ikke overses, 
at Bevægelsen ingenlunde har været fri, men tværtimod 
stærkt bunden ved positive Lovgivningsbestemmelser. 
Disse have i det Hele gjort en Sammenlægning, altsaa 
en Udvidelse af de bestaaende Ejendomme, betydeligt van- 
skeligere end en Deling og Udstykning af disse. Den skete 
Tilvæxt af de største Ejendomme har sin særlige Grund 
deri, at Lovgivningen netop for disse Ejendommes Ved- 
kommende har grebet direkte ind ved Bestemmelserne i 
Lovene af 19. Febr. 1861 og 9. Marts 1872, der for at 
fremme Salg af Fæstegods tillod ved dettes Salg — under 
nærmere Betingelser — at fratage ^h og deraf oprette 

nye, frie Ejendomme. Bevægelsen fra 1850 til 1895 frem- 
gaar af følgende Oversigt (exclus. Bornholm): 

1850 1873 1895 

Td. H. Td. H. Td: H. 

Gd. m.o.l2Td. H. 1,715 m. c. 51,000 1,856 m. 52,200 2,031 m. 56,800 

— 8—12 — 4,562 — 42,300 3,797 - 35,600 3,663 - 34,300 

— 4— 8 — 28,635 — 164,700 25,491 - 145,400 23,638 - 134,800 

— 1— 4 — 33,647 — 78,100 42,673 - 72,800 4,597 - 98,100 

68,559 — 336,100 73,817 - 326,000 73,889 - 324,000 

Husem.u.lTd.H. 81,146 — 27,900 134,162 - 38.100 159,147 - 40,400 

Hovedindtrykket, som denne Oversigt bibringer, er 
det, at Forholdene for de egentlige Landejendomme 
(Gaardenes) Vedkommende have holdt sig mærkeligt ufor- 
andrede. I de 22 Aar fra 1873 til 1895 er Gaardenes 
baade Antal og Hartkorn forblevet omtrent utorandret; 
kun indenfor de enkelte Klasser findes der mindre For- 
skydninger. Det tør dog ikke herved overses, at For- 
holdene i deres Helhed langtfra ere saa uforandrede, 
som den uforandrede Hartkornsmængde angiver. Thi i 
dette Tidsrum er det opdyrkede Areal betydelig forøget 
og Jordens Dyrkning bleven langt mere intensiv. I Virke- 
ligheden have samtlige Gaarde mere eller mindre taget 
Del i denne Bevægelse og for saa vidt hver især ar- 
bejdet sig fremad mod en større Drift. Heri have Gaar- 
dene da faaet Erstatning for den Afgang i Areal, som de 
have havt. Thi i samtlige 45 Aar have de maattet afgive 
Hartkorn til Husene, hvorved disses Hartkorn er voxet 
med næsten 50 %; samtidig er Antallet paa det Nær- 
meste .fordoblet. Det er dog nok saa meget sociale som 
økonomiske Hensyn, der have bevirket dette Resultat, 
hvori forøvrigt ogsaa Arvedelinger ganske naturligt have 
deres Andel. Sammenholdes dette med, hvad foran er 
anført om selve Landbrugsbefolkningens ret uforandrede 
Mængde, bestaar Forandringen nærmest deri, at Tyende- 
holdet er formindsket og Antallet af selvstændige Ar- 

bej^erfemiUer med eget.Hus voxet stærkt — en Bey^gelse; 
som socialt set i hvert Fald m^a betragtes ^qm »ganske 
heldig. Under alle Omstændigheder kan der ikke tales 
om, at Stordrift har gjort Stillingen vanskeligere for den 
,mindre Bedrift — end sige .truer deanes Bestaaen — 
olier ei\dog, at den har gjort .det vanskeligere for Arbej- 
derne at komme i selvstændig Stilling. ^) 

8. Et væsentlig andet Billede frembyder sig, naar 
man nærmere betragter den industrielle Befolknings Ud- 
vikling i samme Tidsrum. Her fremtræder en væsent- 
lig Eorskjel imellem de uøkonomiske Resultater qg de 
SQciale. 

Medens den større iadw^jLrielle B^rift økonomisk er 
.at fpretir^ekke for den mindre, frembyder den fra jei 
soci.a.lt Synspunkt ikke ringe .Svagheder og Betænkelig- 
Jtieder. Naar ,den nyere Tid indenfor Industriens Om- 
raade fremtræder dels som en Ufredens Tid, ^kar^kteri- 
seret ved ideUge og tijdejs forbistrede Kampe imellem 
Industriens forskjellige, netop til enig Samvirken ti.en- 
yiste. Elementer, dels som Skaberen af et besiddelsesløst 
Åi:bejderproletariat, levende under lidet heldige økono- 
miske Vilkaar, uden Udsigt til at kunne na^ ud over 
jdisse, hængef dette i ikke ringe Gr^d sammen med den 
Fjenpttr^cingen ^af Storbedriften til ledende og bersikeode 
ftedjriftsform, der hyppigt er bleven betegnet som len »in- 



*) Den tydske Landbrugsstatistik udviser noget lignende Resultater. Efter 
dem kom der af det samlede Landbrugsareal paa 

du&triel Rev.oJlutiQai« — som foran benørt nse^ppe ganske 
oned Bette, for saa v,idt som det i Virkeligheden var .Re- 
sultatet af en længere Tids Udvikling. 

Som .tidligere anført (I S. 217 — 24) var Haaxi^d værket, 
— den lille Industri i egejoitlig Forstand, som oprindelig var 
organiseret paa partriarkalsk Vis efter Familiens Mønster 
med .Mester<en som V*ærkstedets Ejer og Arbejdets Leder, 
understøttet af et som oftest meget begrændset Antal Svende 
og Lærlinge, der i Almindelighed vare Bestanddele af 
Mesterens Husstand, — igjennem hele Middelalderen og 
endog langt ned i den nyere Tid den herskende Bedrifts- 
form, i Vesteuropas Industrilande indtil ind i det 17de, 
i de østlige Lande endog til ind i det 19de Aarii. Det 
stiUestaaende Præg, som denne Bedriftsform naturligt iik 
ved de simple Bedskaber, der ikke i Tidens Løb under- 
gik sj^x^derJig Porandring, og den derved bestemte, li^t 
udviklede Teknik, der tillod en rutinemæssig, blot paa 
Tradition og Erfaring bygget Uddannelse uden egentlig 
Forstaaelse af Virksomhedens Natur, for saa vidt denne 
beroede paa Naturkræfters Virken (Brygning og Brænde- 
vinsbrænding, Farvning og Sæbesyderi m. rø.), fastsloges 
yderligere ved den ^vne og stærkt l)egrændsede Kunde- 
jkreds, til hvilken Mesteren ofte stod i personligt Be- 
kjendtskabsforhold , hvorved Virksomhedens kommerci- 
elle Element reduceredes til et Minimum. Laugsordninger, 
der ofte stod som legale Hindringer for Forandrii^ger og 
Fremskridt, støbte Virksomheden i endnu stivere Pormer, 
og de Heste Haandværk dreves derfor uden væsentlige 
Forandringer Aarhundreder igjennem. 

Da Opkomsten af store Markeder i Forbindelse med 
Skibsfartens Udvikling og Tilvejebringelsen af Kanaler og 
bedre Landevqjte udvidede Kundeikredsen , skabte den 
større JBfterspørg&el efter industrielle Frembringelser den 
saa kaldte Hjemmeindustri (jfr. foran II S. 13ff.). Denne 
opkom, navnlig i Tydskland og Frankrig, oprindelig i 

saadanne mere afsondrede, og dog forholdsvis tæt befol- 
kede Egne, særlig Bjergegne, hvor Husfliden, navnlig 
Spinden og Væven, Kniplen, Træskæren o. Lign., trivedes, 
men Beboerne havde vanskeligt ved at blive af med 
deres Frembringelser. Paa saadanne Steder traadte da 
naturligt en driftig, merkantilt anlagt og uddannet. Mand 
til som Opkjøber af Husflidsvarerne, hvilke han dels som 
vandrende Bissekræmmer bragte rundt til spredt og en- 
ligt boende Forbrugere, dels i større Mængder bragte til 
de Markeder, som en eller flere Gange aarlig holdtes i 
de fleste lidt større Byer. Snart indskrænkede disse Op- 
kjøbere sig ikke til Husflidsarbejder, men kjøbte ogsaa 
Haandværksmestrenes ikke efter Bestilling udførte Over- 
skudsarbejde, og efterhaanden bestilte de selv saadant 
Arbejde udført og forsynede Mestrene med Raastof, som 
skulde forarbejdes. Oprindelig var denne Opkjøberens 
Mellemkomst en økonomisk Velgjerning for de paagjæl- 
dende Producenter. »To sociale Klasser, huslige Produ- 
center og merkantile Mellemmænd, vare henviste til hin- 
anden : paa den ene Side Smaamestere, Bønder, Kvinder 
og Børn, som hidtil i stort Omfang uden Béskjæftigelse, 
i hvert Fald uden synderlig Kapital, uden synderlig Ar- 
bejdsdeling, med begrændset Synskreds vare glade ved 
at kunne tjene Noget ved huslig, tilvant Teknik og iøv- 
rigt forblive i deres vante Livsforhold, — paa den anden 
driftige Bissekræmmere, spekulerende Fragtmænd, kloge 
og mere velstaaende Haandværksmestre, som opkjøbte 
deres Kollegers Frembringelser, men hovedsagelig dog 
lokale Kræmmere og Kjøbmænd fra de større Byer, kort 
sagt lutter intelligente og vovende Folk, som ved Hjælp 
af nogen Kapital, men fornemmelig ved deres Markeds- 
kundskab, deres Betalingsevne, deres Kredit og deres 
Forbindelser skaffede Afsætning; det var Personligheder, 
som man i det 17de Aarh. fejrede som Samfundets nyt- 
tigste Medlemmer, der gav Tusinder Næring. De gjøre 

de store Gevinster, slige i Vejret, blive rige; de kaldes 
»Verleger«, fordi de kunne give Forskud (»Verlag«) . . . 
I Centralpunkteme sidde de store Forskudsforretninger 
med deres Kontorer og Varelagre; de have allerede til- 
dels Hjælpeværksteder for at kunne lade Varerne gjøre 
færdige, appretere, farve osv., ofte Filialer paa andre 
Steder, ja i andre Lande. De bestille eller kjøbe ikke 
Varerne hos Producenterne, men hos de mindre Op- 
kjøbere. De have ofte rejsende Commis'er, ofte Mod- 
tagelses- og Afleveringssteder i de omliggende Landsbyer; 
hyppigt besørge Faktorer, der er afhængige af dem, eller 
selvstændige Mellem mestre Formidlingen imellem dem og 
Hjemmearbejderne. Disse Mellemled ere meget hyppigt 
haarde, aagrende Personer, som udbytte Hjemmearbej- 
derne, beregne Raastofl'et dyrt for dem og trække saa meget 
som muligt af fra deres Fortjeneste eller Løn. Forretningen 
er overvejende merkantil, beror oprindelig udelukkende 
paa Vare-Indkjøb og -Salg, knytter altsaa ikke i sig selv 
noget nærmere Baand imellem Kontrahenterne, altsaa 
heller ikke nogen Forpligtelse til vedvarende Beskjæf- 
tigelse eller regelmæssigt Opkjøb af Hjemmearbejdernes 
Frembringelser. Hvor saadanne Personer tjene som Mel- 
lemled, kjender den store Opkjøber aldeles ikke de Snese 
eller Hundreder af Hjemmearbejdere, som han beskjæf- 
tiger. « ^) 

Medens saaledes Hjemmeindustrien teknisk ikke syn- 
derligt forandrede de bestaaende Produktionsforhold, und- 
tagen for saa vidt der udenfor de egentlige Værksteder 
opkom et ret betydeligt Antal Arbejdere, der producerede 
i egne Hjem, medførte derimod denne Industris over- 
vejende merkantile Karakter en ikke uvæsentlig For* 
andring i den hele Produktions økonomiske Principer. 
Laugsordningen, hvis Basis var det ensidige Hensyn til 



') Schmoller, Grundriss der allg. Volkswirtschaftslehre, I S. 425. 

Braducenternes Interesser, havde som Følge 'heraf til 
praktisk Princip havt Monopolhandelens Princip : ^n be- 
grændset Afsætning til Priser, der skaffede -samtlige Pro- 
ducenter, Svendene saa vel som Mesteren, et ^passende 
Underhold og efter den Tids Forehold tilfredsstillende 
Livsvilkaar, fremfor åen mere usikkre Udsigt til at skaffe 
sig en større. Afsætning ved at sænke Prisen. Disse Prin- 
ciper passede ikke for det større, nationale Marked, der 
netop skulde vindes ved billige Priser .gjennem de Hand- 
lendes indbyrdes Kamp om Markedet i fri Konkurrence. 
Laugsordmngen blev derfor lidt efter lidt »ulnærkeligt 
skudt til Side paa de nye »M»anufakturers« 'Oi»rai^, 
selv hvor disse beskjæftigede egentlige Haandværksaiestre. 
T^eknisk set forandredes disses Stilling som Bedriftens 
Leder i egne Værksteder ikke, men økonomisk set vare 
de ikke længere egentlige Driftsherrer, 'men arbejdede 
paa Bestilhng efter Accord, med forud bestemt -Betaling 
for det udførte Arbejde, medens den samlede Storbedrifts 
virkelige Leder var den Forretningsmand, der tog hele 
Virksomheden i sin Haand uden selv at være i Besid- 
4ieJse af Haandværksmesterens tekniske Uddannelse og 
routinemæssige Færdighed. Han blev reelt, om ikke 
formelt, den egentlige Arbejdsgiver overfor en stor 
Mængde tilsyneladende selvstændige Producenter, der fak- 
tisk overfor ham ikke vare stort mere end lønnede Ar- 
bejdere. 

Da >den paa disse Omraader mere og mere gjennem- 
forte Ai^bejdsdeling banede Vejen for de Opfindelser, der 
satte Maskinerne til at udf^ire den besværligste Del af Ar- 
-hejdet, antog Storbedriften som Fabrikindustri en mere 
i fi^ne faldende særlig Karakter. Idet Bedriften nu ogsaa 
teknisk set forandredes og Værkstedet veg Pladsen for 
den stadigt voxende Fabrikbygning, hvor de teknisk 
Ledende og Styrende kun fremtraadte som de øverste 
og bedst lønnede Arbejdere, men uden Haandværks- 

mesterens, selvstændige Præg og selvstændige Driftsinter- 
esser, traadte Kapitalist-Fabrikanten i dennes Sted' som 
Bedriflens ikke blot reelle, men ogsaa nominelle Herre^ 
og hermed var da den alt i lang Tid forberedte og lidt 
efter lidt umærkeligt gjennemførte Forandring af Bedrifts- 
formen en fuldendt Kjendsgjerning. Forskjellen imellem 
Haandværksarbejde og Fabrikarbejde fremtraadte nu som 
en bestemt social Forskjel. 

H&andværksmesteren arbejdede i Reglen selv sammen 
med. sine Svende, deres Arbejde og Virksomhed var tem- 
melig ensartet, deres Levevis og Dannelse ligesaa. Hyp- 
pigt dannede de én Husstand, i det mindste erholdt 
Svendene gjerne Kosten hos Mesteren og holdt Maaltid 
sammen med denne. Den hele Dag, medens de arbej- 
de sammen i Værkstedet, opholdt de sig ikke blot i 
samme Lokale, men idet Arbejdet gjerne tilstedede Sam- 
taler, levede de virkelig sammen med hinanden. De vare 
— uanset det Respektforhold, der maatte bestaa imellem 
Mester og Svende — i alt Væsentligt hinandens Lige- 
mænd, og den stadige og nøje personlige Berøring kunde 
ikke blive uden Virkning ogsaa paa den gj ensidige Hen- 
givenhed imellem dem, der gav Arbejderen Interesse for 
Mesteren og hans Bedrift og bandt dem til hinanden 
ogsaa udenfor Arbejdstiden, idet deres Adspredelser og 
Forlystelser hyppigt forefaldt i Fællesskab, ofte i Meste- 
rens Hjem. Gjorde der sig end — maaske oftere, end 
man nu er tilbøjelig til at tro — en Modsætning gjæl- 
dende imellem deres Særinteresser, forfægtede af deres 
særlige Organisationer, omfattede dog Lauget dem alle 
som en Helhed, og det var i det Hele langt fra, at de 
betragtede hinanden som Modstandere eller følte sig ad- 
skilte ved en uoverstigelig, paa en Uretfærdighed bygget 
Skranke — tværtimod! Det betragtedes som ganske na- 
turligt og i sin Orden, at En — og det den Ældre eller 
Dygtigere — var den Foresatte, Mesteren; naar de Andre 

kun ventede og arbejdede med Flid og Dygtighed, saa 
kom ogsaa nok deres Tid, forudsat at de i Tide havde 
lagt saa meget til Side, at de kunde aabne en egen Be- 
drift.^) Herved fik ogsaa de en naturlig Opfordring til 
at spare, som bidrog sit til at bevare Overensstemmelse i 
Karakter og Tilbøjeligheder. 

Alt dette forandrede sig, efterhaanden som Bedrifterne 
blev større og mere omfattende, blev til »Manufakturer«, 
»Entepriser«, Fabriker, »Etablissementer«. En tilsva- 
rende Forskjel har udviklet sig mellem Arbejdsherrens 
og Arbejderens Virksomhed; hin beskjæftiger sig ikke 
længer med den egentlige Haandgjerning; hans Virksom- 
hed kommer nu mere til at bestaa i Tilsyn og Besty- 
relse og hele den kommercielle Del af Virksomheden, 
som nu spiller en ganske anden Rolle end i den lille 
Bedrift. Hertil kræves særegne Forkundskaber — navn- 
lig ved de større Foretagender, de egentlige Fabriker — 
og en højere Grad af Dannelse; herved fremkommer 
andre Uligheder i Smag og Tilbøjeligheder; det gamle 
Samliv mellem Mester og Svende finder her ikke Sted, 



*) Jfr. W. Sombart 1. c. I S. 120: »Stets aber erscheinen, wo das Wesen 
des Handwerks noch rein erhalten ist, Lehrlings- und Gessellentum 
nur als Vorstufen zur Meisterschaft. Das, mdchte ich sagen, 
ist fast das wichtigste Merkmal echt hånd werksmåssiger Organisation«^. 
Svenden var, efter Sombarts Opfattelse, egentlig nærmest at opfatte 
som en udlært Lærling, der kun midlertidigt indtraadte som Med- 
hjælper hos en Mester, indtil han saa Lejlighed til selv at etablere 
sig. Derfor var Svendetallet i det Ude og 15de Aarh. normalt kun 
halvt saa stort som Mestrenes Tal, saaledes t. Ex. i Frankfurt a. M. 
Men hvor man af forskjellige Grunde havde Brug for et større Antal 
Medhjælpere, »da wusste man sich in der Weise zu helfen, dass man 
materien wie ideeli den Unterschied zwischen Meister und Gesellen fast 
v611ig ausloschte und den Meister als einen Primus inter pares an- 
sah. Das war der Grundgedanke beispiels weise der Baugewerke, na- 
mentlich der Stein metze im Mittelalter, bei denen der Meister zwar 
als Organisator und Leiter unentbehrlich war, die Gesellen ihm aber 
in Lohn sowie Achtung und Ansehen fast vdllig gleichstanden.« 

selve Fabriklivet er et andet end Værkstedslivet, Samtale 
og Sang tilsteder Arbejdets Beskaffenhed som oftest ikke, 
saa lidt som Maskinernes Larmen og den nervøse Iver 
for at kunne levere det mest mulige. Selve Arbejdet 
har ikke den samme Interesse, det er ofte mere ensfor- 
migt og mekanisk; det er hyppigt kun enkelte Frag- 
menter, Enhver forfærdiger, og det i store Masser, men 
ikke noget Helt, ikke nogen enkelt Gjenstand, der kræver 
længere Tids Arbejde, kræver en omhyggelig, smagfuld 
Udførelse, som giver særlig Interesse for Arbejdet. Fa- 
brikarbejderen har sin egen Husstand, sin egen Levevis. 
Der danner sig en stedse bestemtere Modsætning mellem 
Arbejdsherrer og Arbejdere. De Sidste have nu som 
Regel ikke længer noget Haab om at gaa over i hines 
Klasse med Tiden, allerede fordi Antallet af Arbejdere 
er saa mange Gange større end Antallet af Driftsherrer. 
Men dertil kommer, at der som oftest til Driftsherrens 
Stilling kræves en ganske anden Udvikling og Dannelse, 
end den, han er i Stand til at erhverve sig; til den kræves 
nu langt mere Kapital, end han selv med sin yderste 
Flid kan gjøre sig Haab om at forskaffe sig. Der er 
derfor heller ikke længere Tale om at lægge til Side 
og spare med samme Haab og samme Udsigt som tid- 
ligere. 

Denne Forskjel imellem Arbejderklassens og Arbejds- 
givernes Stilling og Livsvilkaar afføder imidlertid ikke 
blot et fremmed Forhold imellem dem, den skaber let 
et .bestemt Modsætnings-, ja et ligefrem ^endtligt For- 
hold. De store Foretagender ere udsatte for store Sving- 
ninger, snart høstes en meget betydelig Fordel, snart 
lides meget store Tab. Arbejderen, hvis fuldstændige 
Mangel paa Kapital gjør det nødvendigt, at hans ringe 
Indtægter ere mere stadige, kan ikke taale nogen For- 
ringelse af disse, naar Forretningen gaar daarligt, og kan 
følgelig heller ikke erholde nogen til Arbejdsherrens Ge- 

vinst svarende Forhøjelse, naar en bedre Tid« indtræffer; 
at Drift^erren, der har maattet bære hele Tabet, nu 
først maa afholde dette- af det større Overskud, inden 
der bliVer nogen virkelig Gevinst for ham, og at han i 
gunstige Tider maa anvende en Del af Overskuddet til 
at udbedre og istandsætte saavelsom til virkelig at for- 
bedre og udvide de ved det stadige Slid forringede Ma- 
skiner og Bygninger osv., det ser og fatter han ikke; 
Det kan derfor ikke undre, om han kun ser et stort 
Misforhold imellem hins tilsyneladende let vundne Ge- 
vinst og hans egen uforandrede Indtægt, og om han 
tror sin Løn afhængig ene af Driftsherrens Vilkaartighed 
istedetfor af saadanne bestemte Love, som det lige saa 
lidt staar i Driftsherrens som i Arbejdernes Magt at for- 
andre, og tror, at Driftsherren forholder ham hans lov- 
lige Andel i Udbyttet. Mistillid og Fjendskab udvikler 
sig da kun altfor let imellem dem, medens de enkelte 
Arbejdere, som alle føle sig i samme Stilling lige over 
for Arbejdsherren, den fælles Modstander, og som ikke 
blot ved ensartet Levemaade, men ogsaa ved den for- 
mentlige fælles Forurettelse, føle sig som Kammerater, 
slutte sig nærmere sammen — først i det Mindre, det 
Enkelte, siden i stedse større og større Kredse. Dette 
fremmes i høj Grad ved de oprindelig for England ejen- 
dommelige, nu i alle industrielle Lande saa vel kjendte 
og kun altfor hyppige »strikes«, der efterhaanden fra Ar- 
bejdsgivernes Side besvaredes med »lock-outs«. 

Det vil til Belysning af den herved skabte Uro i Ar- 
bejdsforholdene være tilstrækkeligt at anføre, at der her 
i Landet i Femaaret 1900—1904 under i det Hele rolige 
og ret normale Forhold fandt ikke mindre end 350 Ar- 
bejdsstandsninger (strikes og lock-outs) Sted — altsaa i 
aarligt Gjennemsnit 70 (i det foregaaende Treaar var An- 
tallet endog 356 eller i aarligt Gjennemsnit 119) — , hvor- 
af mindst 30 (om 105 Arbejdsstandsninger foreligger i 

saa Henseynde ingen Oplysning) varede mere end et 
Fjerdingaar. De 282 af disse Arbejdsstandsninger (for 
de øvrige foreligger ikke Oplysning) omfattede 1,444 Ar- 
bejdsgivere og ca. 14,700 Arbejdere (i Treaaret 1897 — 99, 
endog henholdsvis 7,312 og ca. 15,800), og i 229 Stands- 
ninger, for hvilke Oplysning foreligger, var Antallet af 
tabte Arbejdsdage ca. 505,000, altsaa i aarligt Gjennemsnit 
101,000. I Treaaret 1897—99, i hvilket den store lock-out 
i Jernarbejderfaget fandt Sted, steg Antallet af tabte Ar- 
bejdsdage endog til over 3 Millioner.^) 

Den stadige Uro, som saaledes i nyere Tid karakte- 
riserer Arbejdsforholdene, de idelige Kampe imellem Ar- 
bejdere og Arbejdsgivere, der begge i en fast Organisation 
staa omtrent som krigsførende Magter overfor hinanden, 
har i Forbindelse med den ogsaa i rolige Tider for et 
større eller mindre Antal Arbejdere jævnligt indtrædende 
Arbejdsløshed gjort »Arbejderspørgsmaalet« til det 
19de Aarhundredes »sociale Spørgsmaal«, som det 
20de har taget uløst i Arv. Skjøndt det næppe er ganske 
rigtigt, naar dette Spørgsmaal ret almindeligt opfattes 
som fremkommet ved og knyttet til Storbedriften, — 
baade strikes og lock-outs forekomme ogsaa, og i ikke 
helt ringe Omfang, i de egentlige Haandværksfag og 
kjendtes allerede før Fabriklivets Tid — , maa det dog 
erkjendes, at det er Storbedriften, der har gjort dette 
Spørgsmaal til et saa alvorligt Samfundsspørgsmaal. Men 
det \ilde være en Fejl at betragte Arbejderspørgs- 
maalet som kun gjældende Fabrikarbejderne. Ganske 
vist spille strikes den største Rolle netop paa dette Om- 
raade, fordi Modsætningen imellem Arbejdsgiver og Ar- 
bejdere her føles mere direkte, og det daglige Sam- 



^) 1 Storbritannien bragte under iøvrigt rolige Arbejdsforhold i Maj 1906 
et Par Arbejdsstandsninger Antallet af strikende Arbejdere op over 
48,000 med et Tab af 330,000 Arbejdsdage i en Maaned. 
W. Scharling : Samfundsproduktionen. II. 38 

liv i Fabriken knytter Fabrikarbejderne nærmere sammen 
og giver lettere Lejlighed til Aftaler imellem dem, ligesom 
enhver Misstemning og Misfornøjelse let vinder i Styrke 
ved den fæltes Drøftelse af Aarsagen dertil. Men i Virke- 
ligheden findes det største Tryk paa Arbejderne og den 
største Nød ikke blandt Fabrikarbejderne, men blandt 
Hjemmeindustriens Arbejdere. 

Allerede den Omstændighed, at den egentlige Arbejds- 
giver her saa ofte staar uden nogensomhelst personlig 
Forbindelse med Hjemmeindustriens Arbejdere og at de 
ikke udgjøre en saadan sammenhørende Skare som en 
Fabriks Arbejdere, vil ofte gjøre deres Stilling mindre 
gunstig end disses. Men dertil kommer, at de i langt 
højere Grad end disse ere udsatte for Virkningerne af 
ugunstige Konjunkturer. Medens Fabrikanten (jfr. I S. 
486 — 87) af Hensyn til sit kostbare Materiel, der skal 
forrentes, nødsages til at holde Virksomheden gaaende 
selv under ugunstige Konjunkturer og helst i det sædvan- 
lige Omfang samt til at arbejde i Haab om en fremtidig 
større Afsætning, vil Hjemmeindustriens Chef, da han 
saa godt som ingen fast Kapital har, være langt mere 
tilbøjelig til og langt lettere kunne afpasse Virksomheden 
efter de skiftende Konjunkturer, og en inhuman Arbejds- 
giver vil under ugunstige Afsætningsforhold mindre be- 
tænke sig paa at indskrænke sine Opkjøb eller Ordrer 
blot af Hensyn til de Arbejdere, som derved blive brød- 
løse eller dog lide Nød. 

Det vilde være en Misforstaaelse at tro, at Fabrikerne 
have bragt Hjemmeindustrien til at forsvinde. Paa nogle 
Omraader har dette ganske vist været Tilfældet, saaledes 
som Kampen imellem Haandvæven og Maskinvæven viser. 
Men i de Virksomheder, hvor der ikke haves Brug for 
Maskiner, frembyder Hjemmeindustrien ikke ubetydelige 
Fordele for Arbejdsgiveren, der sparer den store Ka- 
pitalanvendelse til Fabrikbygninger og tildels til Red- 

skaber, da Hjemmearbejderne hyppigt selv ere Ejere af 
disse. Hjemmeindustrien spiller derfor i flere Lande 
endnu en ret betydelig Rolle, navnlig hvor der i Bjerg- 
egne findes en tæt Befolkning eller hvor der er et Land- 
proletariat, som kun delvis finder sit Udkomme ved 
Landbrugssysler. Jo mere et Land kulturelt staar til- 
bage, des større Rolle vil saadan Hjemmeindustri spille. 
Medens i Schweiz 19 **/o af den industrielle Arbejder- 
klasse angives at tilhøre denne Industri, siges det i Øst- 
rig at være Tilfældet med 31 %, og i Rusland tæller 
den endog flere Gange saa mange Arbejdere som Fabrik- 
erne. ^) 

Men Hjemmeindustrien hører dog ingenlunde blot 
hjemme i de kulturelt lavere staaende Egne. Netop den 
nyere Udvikling synes at ville føre den frem igjen paa 
forskjelHge Omraader, og særlig er den benyttet i ny 
opstaaede Forretningsgrene, for hvilke Maskinerne ikke 
have egnet sig eller hvor de dog ikke have fundet al- 
mindelig Indgang, og som heller ikke have den haand- 
værksmæssige Tradition, saaledes navnlig i den omfat- 
tende »Konfektionsindustri«, Vadskerier, tildels Skotøjs- 
industrien o. fl. Især i de store Byer, hvor der findes 
en Mængde billig Arbejdskraft, dels Kvinder, som have 
vanskeligt ved at faa Beskjæftigelse, dels et indvandret 
Proletariat som Irlænderne i London, Italienerne i New 
York, findes der nutildags et stort Antal »Magaziner«, 
»Etablissementer«, »Exportforretninger« o. lign., som be- 
skjæftige denne Mængde. Det er særlig i disse Virksom- 
heder, at det berygtede »sweating system« er kommen 
til Anvendelse — en Udpinen af de værgeløse Arbejdere 
og Arbejdersker med mange Timers Arbejde i usle, op- 
hedede og usunde Lokaler eller Hjem til en Løn, som 
kun gav Sulteføde. Baade i London og i Berlin har der 



*) Schmoller 1. c. S. 428. 

38* 

rejst sig en særlig Bevægelse til Bedste for disse elendigt 
stillede Arbejdere og er Lovgivningens Indskriden bleven 
forlangt, uden at man dog har fundet Midler til virkelig 
at sikkre dem bedre Kaar uden samtidigt at gjøre en Del 
af dem helt brødløse.^) 

Men selv om det efterhaanden maatte lykkes at bedre 
saa vel disse som andre uheldigt stillede Arbejderes øko- 
nomiske Kaar, og selv om det maa indrømmes, at en 
meget stor Del af Arbejderklassen allerede har opnaaet 
ret tilfredsstillende Livsvilkaar og økonomisk ere fuldt 
saa godt stillede som mangfoldige selvstændige Haand- 
værksmestre, Smaahandlende og andre Middelstandsfolk, 
staar dog vedblivende Arbejderspørgsmaalet som et be- 
tydningsfuldt socialt Spørgsmaal. Det er et stedse og stærkt 
voxende Antal Arbejdere, som ved den nyere Tids Orga- 
nisation af Arbejdsforholdene ere henviste til hele deres 
Liv igiennem at indtage en lønnet Arbejders StiUing og 
tildels til hyppigt at skifte Arbejdssted og Arbejdsherre. 
Den naturlige Følge heraf bliver, at de savne en virke- 
lig Interesse for den Virksomhed, hvortil de i Øjeblikket 
ere knyttede og hvis Trivsel dog i saa høj Grad beror 
paa den Interesse og Samvittighedsfuldhed, hvormed de ud- 
føre deres Arbejde. Disse Forhold har da naturligt frem- 
kaldt det Spørgsmaal, om der ikke kunde skabes Arbejds- 
ordninger, der i alt Fald væsentligt formindskede disse 
Mangler og Ulemper ved den nu almindeligt bestaaende 
Ordning, og som navnlig kunde forbinde den store Be- 
drifts økonomiske Fordele med den lille Bedrifts sociale 
Fortrin. En Undersøgelse og Prøvelse af disse forskjel- 



^) 1888 nedsatte det engelske Overhus en Kommission til Undersøgelse 
af »the sweating system« i London; dens i 1889 fremkomne »First 
Report« fyldte mere end 1000 Foliosider. De sørgelige Tilstande be- 
lyses fuldt ud deri, men Kommissionen fandt egenUig intet andet 
Middel at anbefale, end at lægge ogsaa Hjemmeindustrien ind under 
Fabrikinspektionen. Jfr. Nationaløkon. Tidsskr. f. 1889 S. 351 f. 

lige sociale Spørgsmaal og de dertil knyttede Projekter 
hører imidlertid nærmest hjemme i Økonomiens Politik, 
og kan ikke finde sin Plads her.^) 

9.. Men ved Siden af de her nævnte Spørgsmaal om 
Arbejderstandens Stilling overfor Storindustriens fortsatte 
Fremadskriden melder sig endvidere Spørgsmaalet om, 
hvorledes denne Tendents til at koncentrere de industri- 
elle — saa vel som kommercielleo. a. — Bedrifter har 
virket og vil virke ind paa de mindre Bedrifters og deres 
Indehaveres Stilling og Vilkaar. Dette Spørgsmaal om 
Middelstandens Fortrængen ved den store Bedrift 
har i nyere Tid beskjæftiget adskillige Nationaløkonomer,*) 
og det vil derfor være rigtigt her lidt nærmere at gjøre 
Rede for det Omfang, som Storbedriften efterhaanden 
faktisk har faaet, og dens Forhold til den lille Bedrift, 



*) I et følgende Kap. vil dog et af dem som knyttende sig til Produk- 
tionsforholdene, Arbejdernes egen Overtagelse af Driftsherrestillingen 
gjennem Prodiiktionsforeninger, blive nærmere omhandlet. 

') Jfr. Ad. Jensen: Middelstanden og Tallene. (Nationaløk. Tidsskr. 1898 
s. 573 — 614). Der gjøres her med Føje opmærksom paa, at man maa 
erindre, at »Middelstanden« i statistiske Undersøgelser fremtræder i to 
forslgellige Betydninger, idet Ordet i Skattestatistiken betegner Folk 
af meget forslgellige Samfundsklasser, men med samme økonomiske 
Stilling o: Indkomst, medens Undersøgelsen her tager bestemt Sigte 
paa den sociale Lagdeling og fortrinsvis ser paa Stillingens Selv- 
stændighed. Imidlertid kan denne ikke udelukkende bedømmes efter 
det rent formelle Moment, at Vedkommende har en egen Bedrift, 
hvad der egentlig kun betyder det Negative, at han ikke er Lønar- 
bejder. »Lønarbejderen regnes ikke til »Middelstanden«, han være saa 
Ingenieur, Kontorist eller simpel Daglejer. Men Skoflikkeren i Kjæl- 
deren, hvis hele Driftskapital er en Kasse forslidt Værktøj, og som 
ikke har saa meget som en Læredreng til sin Hjælp — han hører i 
Kraft af sin Selvstændighed til Middelstanden sammen med Fabri- 
kanten . . . Enken, der har et Brødudsalg paa Hjørnet, er formelt 
lige saa selvstændig som Grossereren; begge tælle vi med under den 
næringsdrivende Middelstand.« Det kan derfor meget vel tænkes, at 
en Nedgang i den »selvstændige« Middelstands Tal netop er enstydig 
med en Del af de derhen hørende Personers Overgang til en bedre 
økonomisk Stilling, der kun ikke udgjør en egen Bedrift. Jfr. senere hen. 



Digitized by VjOOQIC 



86 Kap. XIII. 

saa meget mere, som der ofte gjør sig temmelig urigtige 
Anskuelser gjældende herom. 

Det er saaledes en ret almindelig Antagelse, at den 
store Bedrift har en afgjort Tendents til at knuse og 
fortrænge den lille og at dennes Tid derfor i Virkelig- 
heden er omme. De statistiske Undersøgelser, som i 
den nyeste Tid ere anstillede over Forholdet imellem 
den store og den lille Bedrift, godtgjøre imidlertid, at 
dette i hvert Fald er en Overdrivelse og tildels beror 
paa en skæv Opfattelse af den faktisk stedfundne Udvik- 
ling, men at der dog, om ikke numerisk, saa i andre 
Henseender, kan spores en Nedgangstendents for den 
lille Industri. 

Først maa det bemærkes, at de smaa Bedrifter 
fremdeles i Antal mange Gange overgaa de store. For 
Danmarks Vedkommende har saaledes de i 1897 og 1906 
foretagne Haandværks- og Industritællinger ^) vist, at der 
i førstnævnte Aar fandtes af industrielle 





i Procent af 




det hele Antal 


Forretninger uden Arbejdere 42,559 


55,1 Vo 


— med 1—5 Arbejdere 29,251 


37,» - 


tiis. smaa Bedrifter 71,810 


93,0 7o 


— med 6—20 Arb. (Middelstore Bedr.) 4,219 


5,4 . 


— med 21—100 Arb. 1062 \ ^ « j . „„^ 

.«« . , .«. / store Bedr. 1,227 

— med over 100 Arb. 165 / 


1.6 - 



77,256= 100 % 

De egentlige Storbedrifter udgjorde altsaa kun lidt 
over IVa Vo af samtlige Landets industrielle Forretninger, 
og selv om man dertil føjer de middelstore Bedrifter, 
bliver det dog i Alt kun 7 Vo imod 93 % smaa Bedrifter. 
Fra 1897 til 1906 er Antallet af industrielle Virksomheder 



') Se statist. Meddelelser 4de R. 2det Bd. H. 5 (1898) og 23de Bd. H. 3. 

(1907). 

tiltaget med henved 8000 (til 85,188^). Men pro-Centvis 
var Fordelingen paa det Allernærmeste den samme — 
henholdsvis 55,8 — 37,? — 5,8 og 1,?. Til yderligere Ka- 
rakterisering af Forholdet kan tilføjes, at i 1897 kun ca. 
3,850 Forretninger eller 5 % vare forsynede med anden 
mekanisk Bevægkraft end Vind og Vand. 1906 er An- 
tallet af saadanne steget forholdsvis meget betydeligt, nem- 
lig med 61 % til 6,251 ; men dette er dog endnu kun 
7,8 Vo af samtlige Forretninger. 

Man vil nu maaske mene, at de her anførte Tal for 
saa vidt betyde mindre, som Danmark ikke er noget 
særligt Industriland og at navnlig den egentlige Storin- 
dustri her er af forholdsvis ny Dato. Det vil da have 
sin store Interesse at se, at Forholdene stille sig nøjagtigt 
paa samme Maade i et Industriland som Tyd skiand. 
Da der her to Gange, i 1882 og 1895, har fundet en til- 
svarende Industritælling Sted, har man ogsaa her et Ud- 
tryk for Udviklingens Gang i det mellemliggende Tids- 
rum. Opgjørelsen frembyder den lille Forskjel fra vor, 
at Driftslederen her er regnet med i Antallet af beskjæf- 
tigede Personer og altsaa maa udskilles for sig, samt at 
middelstore Bedrifter her regnes til 6 — 50 Pers., store til 
over 50. Antallet af Bedrifter var da 

1882 1895 

Smaabedrifter uden Medarb. c. 1,497,000 = 65,» Vo c. 1,308,800 = 61,o % 
do. med 2—5 Pers. - 679,000 = 29,e - - 680,700 = 31,7 - 

c. 2,176,000 = 95,8 - c. 1,989,500 = 92,7 % 
Middelstore Bedr. (6—50 Pers.) - 85,000 = 3,8 - - 139,500= 6,6 - 
store Bedrifter (over 50 Pers.) - 9,500 = 0,4 - - 17,900= 0,8 - 

c. 2,270,500 = 100 c. 2,146,900 = 100 



*) Der er i de to foretagne Tællinger nogle mindre Uoverensstemmelser, 
for hvilke der i det sidst udkomne Hefte er giort omhyggelig Rede, 
men gjennemgaaehde af ringe Betydning. Den vigtigste synes at være 
den, at der i 1897 er regnet med et større Antal Bierhverv end i 
1906. Antallet af Hovederhverv var i 1897: 62,308 —i 1906: 74,390, alt- 

Det vil ses, at Tallene for 1895 procentvis svare 
overordentlig nær til de danske Tal ^for 1897. Ogsaa 
Anvendelsen af mekanisk Bevægkraft er omtrent den 
samme : kun 6 Vo af Tydsklands industrielle Forretninger 
vare forsynede dermed. Dette Forhold er dog forment- 
lig i det sidste Tiaar forandret endel, da den elektriske 
Bevægkraft har fundet betydelig Indgang i Industrien. 
Men derhos vil det ses, at det kun er de saakaldte »Al- 
leinbetriebe«, hvis Antal er noget formindsket, hvorimod 
de egentlige Smaabedrifter (2 — 5 Personer) ere omtrent 
uforandrede i Antal, hvortil kan føjes, at Bedrifter med 
6 — 10 Personer ere tiltagne med ca. 28,000. 

Dette vil naturligvis ikke sige, at der ingen Fortrængen 
af smaa Bedrifter ved større Bedrifter har fundet Sted, 
men derimod dels, at der er mange og betydelige Om- 
raader, hvor noget Saadant saa godt som ikke har fundet 
Sted, dels at Arbejdsdelingen, Opfindelserne og selve 
Storbedrifterne have skabt et ikke ringe Antal helt nye, 
tildels de ældre Virksomheder supplerende Erhverv, der 
for en stor Del tilfalde den lille Industri. Den langt 
større Specialisering af den industrielle Virksomhed og 
de ikke faa helt nye Erhverv, som enhver ny Folketæl- 
ling opviser i Sammenligning med den nærmest fore- 
gaaende, vidner tilstrækkeligt herom. Det vil her være 
tilstrækkeligt at anføre, at den nye elektrotekniske Indu- 
stri i 1895 i Tydskland havde fremkaldt ca. 14,500 nye 
Smaabedrifter med ca. 18,500 Medhjælpere og Tyende, 
— samt at minde om de mange Smaabedrifter, som 
Cyclefabrikationen har fremkaldt ved Siden af de store 
Cyclefabriker. 

10. For saa vidt det nu maaske paa den anden Side 



saa en Tiivæxt af godt 12,000 eller ca. 19 ^/o. Det tør vel imidler- 
tid antages, at den samtidige Nedgang i Bierhvervene med ca. 4000 
netop betyder disses Overgang til at blive selvstændige Erhverv. 

vil blive giort gjældende, at de smaa Bedrifters Tal dog 
i det Væsentlige er stillestaaende, idet Tilvæxten i de 13 
Aar kun har været 1,8%, hvorimod de større Bedrif- 
ters Antal (middelstore og store tiis.) er voxet med ca. 
67 Vo, (fra ca. 94,000 til ca. 157,000), de egentlige Storbe- 
drifters Antal endog med 90 Vo, altsaa næsten en For- 
dobling i 13 Aar, maa det siges, at en saadan Sammen- 
stilling næppe er ganske berettiget og i hvert Fald ikke 
betyder stort, fordi man i det ene Tilfælde regner med 
Millioner af Forretninger, der selvfølgelig i Løbet af 13 
Aar ikke kunne modtage nogen procentvis stor Forøgelse, 
i det andet kun med Tusinder, hvor hvert nyt Tusinde 
vejer stærkt til. Snarere maa det fremhæves, at der ikke 
engang er tilkommet 1000 nye egentlige Storbedrifter om 
Aaret, hvoraf tilmed et ikke ringe Antal forud bestod 
som middelstore Bedrifter, der have voxet sig større og 
ere komne op over Grændsen. Thi dette er et Vidnes- 
byrd om, at Oprettelsen af en virkelig Storbedrift kræver 
saa mange Betingelser, at den kun vanskeligt kommer i 
Stand og tildels har endnu vanskeligere ved at hævde 
sin Bestaaen i lang Tid. Ikke blot kræver Anlæget af en 
saadan Storbedrift en saa stor Kapital, at Enkeltmand, 
sjældent raader derover og at derfor den Paagjældende 
tillige mafi^^Jtunne gjøre Regning paa Kreditens Hjælp i 
stor Udstrækning; men de personlige Egenskaber, den 
overlegne Dygtighed og de paa én Gang baade i teknisk, 
kommerciel og administrativ Henseende fremragende Ev- 
ner, som Ledelsen af en saadan Bedrift kræver, ere i 
Virkeligheden saa sjældne, at kun forholdsvis Faa — og 
særlig blandt de allerede forholdsvis Faa, der ere i Be- 
siddelse af en meget stor Kapital — ere i Stand til at 
grundlægge og opretholde en saadan Bedrift.^) Derfor 



*) »Enhver, som har at gi øre med store Forretninger i hvilkensomhelst 
Branche af Industri eller Handel, erkjender det Faktum, at Intet er 

ser man kun sjældnere en virkelig Storbedrift grundlagt 
som saadan; langt hyppigere udvikler den sig gradvis af 
en mindre Bedrift, hvis Leder viser sig i Besiddelse af 
de ovennævnte personlige Egenskaber og derved erhverver 
sig almindelig Tillid og udstrakt Kredit. 

Det var da heller ikke just Kapitalister og Mænd 
med stor Formue, som i sin Tid blev den nye Storin- 
dustris Grundlæggere. »De nye Stor-Driftsherrer vare 
for en Del ogsaa større Grundejere og Haandværkere 
eller Værkmestre, men hovedsagelig var det »Faktorer«, 
Hjemmeindustriens Chefer og Kjøbmænd; i Landbruget 
var det de større Forpagtere og de med Kjøbmandsaand 
og moderne teknisk Uddannelse udrustede større Gods- 
ejere. Alle, hvem det lykkedes at komme frem som Stor- 
Driftsherrer, maatte være i Besiddelse af særlige spekula- 
tive og organisatoriske Aands- og Karakter-Egenskaber 
og vandre deres Vej med stor Energi, tildels ogsaa Hen- 
synsløshed« (SchmoUer). 

Det maa ogsaa tages i Betragtning, at den egentlige 
Grundlæggen af en fra først af stort anlagt Fabrik med- 
fører en betydelig Risiko, som de meget formuende Mænd 
kun undtagelsesvis ønske at løbe. Thi Fabrikdriften er 
i langt højere Grad end Hjemmeindustrien bunden til en 
bestemt Produktionsform og Frembringelser af en bestemt 
Type og kan langt vanskeligere ændres efter skiftende 
Krav. Den store Kapital er fastlagt i Bygninger og Ma- 
skiner og maa netop af Hensyn til skiftende Krav og 
Fremkomsten af forbedrede Maskiner være beregnet paa 
at amortiseres i forholdsvis kort Tid. Virksomheden er 



saa sjældent som det Fremragende (exellence). Hvad enten det gj ælder 
Fabrikdrift eller Transportindustri eller Handelsvirksomhed eller Un- 
dervisning eller Jurisprudents — Faktum er det samme. Første- 
Klasses-Mænd ere overordentlig sjældne, og man betaler deres Hjælp 
billigt, hvor højt man saa betaler derfor.« Jenks, The Trust problem. 
S. 38. 

mere eller mindre anstrængende og opslidende, og Grund- 
læggeren tør meget ofte ikke gjøre Regning paa, at hans 
Sønner eller Arvinger ville have de fornødne personlige 
Egenskaber til at fortsætte dem saaledes, at dens Værdi 
opretholdes. Derfor, og paa Grund af de stedse voxende 
Kapitalkrav, som en opadgaaende Fabrikdrift stiller til 
stadige Udvidelser, nyt Materiel osv., ses saa mange Be- 
drifter, der ere bragte op til at være Storbedrifter, at gaa 
over til den mere upersonlige Driftsherre: et Aktieselskab^), 
ligesom det oftest er et saadant, der grundlægger nye, 
begyndende Storfabriker eller overtager alt bestaaende 
Bedrifter af Middelstørrelse for at gjøre dem til egentlige 
Storbedrifter. 

Til de her berørte Vanskeligheder ved Oprettelsen 
og Opretholdelsen af en Storbedrift kommer endnu det 
Hovedmoment, der sikkert vil forhindre en altfor stærk 
Omsiggriben af denne Bedriftsform, at der findes en 
ikke ringe Mængde Virksomheder, som enten paa 
Grund af deres Beskaflenhed eller af de Forhold, hvor- 
under de drives, ikke eller dog kun i ringe Grad 
egne. sig for Drift i det Store. Den virkelige Storbe- 
drift egner sig jo nærmest for Masseindustri, en stor Pro- 
duktion af de samme ensartede Varer, en stadig Gjen- 
tagen af visse givne Typer; dens Frembringelser ere be- 
stemte til at kunne afsættes overalt, uafhængigt af det 
lokale Marked. Hvor Virksomheden derimod maa be- 
vare sin Afhængighed af dette, vil dens Omfang nødvendig 
blive bestemt herved, og den maa derfor, selv om den 
mere eller mindre kan benytte mekanisk Bevægkraft 
eller endog egentlige Arbejdsmaskiner for i alt Fald en 
Del af Arbejdet, bevares som mindre Bedrift. Selv om 
Betegnelsen »Haandværk« herved bliver mindre adæquat, 



*) Jfr. om de store private Bankierfirmaers Forsvinden og deres Afløs- 
ning af Aktiebanker Scharling, Bankpolitik, 2den Udg. S. 89—90. 

bevarer Driften derfor i saa Fald fremdeles den Karakter, 
som almindelig angives ved dette Navn, og forbliver en 
lille Bedrift. Og det lokale Marked vil altid lægge Be- 
slag paa et betydeligt Antal Virksomheder, som ere hen- 
viste til dette Marked og hvis Omfang maa bestemmes 
derefter. Dette gjælder i første Linie de mindre Byer 
og Landdistrikterne^), der altid ville have nødvendig 
Brug for endel egentlige Haandværkere, Smede, Bødkere, 
Hjulmagere, Sadelmagere o. m. a., hvis Virksomhed, om 
end ikke strængt nødvendig, dog ønskes repræsenteret 
der paa Stedet og maa forblive begrændset ved det lo- 
kale Marked. Men selv hvor Forholdene ere noget 
større og det kunde synes, som om en enkelt stor eller 
dog større Bedrift kunde besørge det Arbejde, som nu 
udføres af et større eller mindre Antal Haandværkere, 
ville disse dog vedblivende bestaa i uforandret Mængde, 
fordi der ogsaa selv i en stor By stilles Krav om at have 
den paagjældende Virksomhed i Nærheden og sættes 
Pris paa den mere personlige Berøring med Udøveren. 
Og adskillig Haandværksvirksomhed er i Ordets egentlige 
Forstand stedbunden, saasom alle de forskjellige Haand- 
værk, der knytte sig til Bygningsindustrien, saa vel som 
de, der udføre Beparationsarbejde. Endelig vil Haand- 
værket vedblivende beholde enkelte Omraader, hvor der 
til dets Udførelse kræves personlig Smag eller kunstne- 
risk Dygtighed saaledes som i Møbelsnedkeriet, Kunst- 
smederi og tildels Bogbinderi. 

11. De derhen hørende Forhold og hele den Ind- 
flydelse, som den nyere industrielle Udvikling 
har øvet paa det tidligere Haandværks Stilling og 
Vilkaar, ere særlig for Tydskland s Vedkommende blevne 



^) Af de ca. 52,600 industrielle Virksomheder, som 1906 fandtes i Dan- 
marks Landdistrikter, havde de */« (65 %) ingen Medarbejdere, næsten 
V« (32,« %) fra 1—5 Arb., knap 3% mere end 5 Arbejdere. 

belyste ved en af »Verein fOr Socialpolitik« foretagen om- 
fattende Undersøgelse (Schriften des Vereins Bdi. 62 — 71, 
Lpz. 1894—97). Paa dette Grundlag har K. BQcher^) 
givet en indgaaende interessant Fremstilling af de for- 
skjellige Maader, hvorpaa Haandværket dels er bleven 
ganske fortrængt af Fabrikproduktion, hvad der dog kun 
forholdsvis sjældnere har været Tilfældet (særlig nævnes 
Væveriet, Uhrfabrikationen, Bøssemageriet, Hattemageriet 
og enkelte mindre Haandværk som Knapmageri, Kam- 
magen m. fl.), dels har lidt væsentlige Skaar i sin Virk- 
somhed ved den fabrikmæssige Produktion.*) Det er 
navnlig dette sidste Forhold, som har medført, at Haand- 
værket, selv om dets Omfang har kunnet hævde sig i alt 
Fald nogenlunde uforandret, dog i dobbelt Retning, baade 
økonomisk og socialt, har faaet mindre gunstige Kaar og 
Udsigter end tidligere. 

I første Henseende fremhæves, at Fabrikdriften i 
ikke faa Tilfælde, selv hvor der ikke har været Tale om 
at fortrænge og tilintetgjøre et tidligere Haandværk, dog 
ofte har begrændset dets Omfang og taget endel — stundom 
den mest indbringende — Del af Virksomheden fra det, 
den Del, som kan udføres maskinmæssigt. I mange Til- 
fælde søger Haandværket nu ogsaa at bevare denne Del 
for sig ved selv at anskaffe baade Arbejdsmaskiner og 
mekanisk Bevægkraft for den paagj ældende Del af Virk- 
somheden. Men kun altfor ofte overses det, at det ikke 



^) »Der Niedergang des Handwerks« i »Die Entstehungder Volkwirtschafl«^ 
3die Udg. S. 215—48. 

*) Exempelvis kan nævnes Skomagerforretningernes Fortrængen ved Sko- 
tøjsfabrikerne. For Danmark karakteriseres denne Bevægelse ved føl- 
gende Tal: fra 1897 til 1900 er Antallet af Skotøjsfabriker voxet fra 
27 til 118, deres Arbejdertal fra 1,198 til 2,825, medens samtidigt 
Antallet af Skomagerforretninger (og Naadlerier) er gaaet ned fra 
6,726 til 6,309 og deres Arbejdertal fra 5,404 3,026. Samtidigt er 
Træsko- og Tøffelmageriernes Antal aftaget fra 3,588 til 2,684 — alt- 
saa med V4 — med en omtrent tilsvarende Nedgang i Persontallet. 

gjælder blot om at forskaffe Haandværket teknisk set 
den samme mekaniske Hjælp som den store Bedi:ift, 
men fuldt saa meget om at denne Hjælp økonomisk gjør 
Arbejdet i samme Grad billigere. Og i saa Henseende kan 
en lille Maskine ikke maale sig med en større. Driften 
af en 4 H. Kr. Motor koster pr. H. Kr. kun omtr. det 
Halve af V« H. Kr. Dersom nu Forholdene ordnede sig 
saaledes, at kun et Mindretal af Mestre indenfor det paa- 
gjældende Fag anskaffede saadanne Maskiner og udførte 
denne Del af Arbejdet ogsaa for de mindre Mestre, vilde 
det kunne blive til Fordel for dem alle. Men ikke sjæl- 
dent ville saa mange stræbe at gjøre sig Virksomheden 
mere indbringende ved saadan Maskinanskaffelse, at der 
bliver for lidt at gjøre for hver især og denne Del af 
Forretningen ikke bliver tilstrækkelig til at betale og 
amortisere Maskinen og dens Drift. Og hvor virkelig 
nogle faa af de større eller driftigere Mestre faa denne 
Maskindrift i deres Haand, udvikle de den snart til en 
Storindustri og gaa dermed ud af det egentlige Haand- 
værksfag, som saaledes kun beholder de mindre Mestre 
tilbage. Stundom er det imidlertid ikke blot et enkelt 
Led i Arbejdsvirksomheden, som gaar over til Maskin- 
drift, men en selvstændig Del af Produktionen, Tilvirk- 
ning af enkelte bestemte Varer, som unddrages Haand- 
værket og gaar over til Storindustri, saaledes som Til- 
fældet t. Ex. har været med Mejeriredskaber og andre 
Blikvarer, hvis Tilvirkning er gaaet over til en særlig 
fabrikmæssig Blikvareindustri og unddraget Blikkensla- 
gerne, som dermed have mistet en ret indbringende Del 
af deres Forretning. Noget Lignende vilde paa Bageriets 
Omraade være sket ved Oprettelsen af de i de sidste Aar 
oprettede særlige Bugbrødsfabriker, dersom ikke Bager- 
mestrene selv gjennem Association havde taget disses 
Oprettelse i deres Haand. Fra Bygningssnedkerne har 
den fabrikmæssige Tilvirkning taget Forfærdigelsen at 

Døre og Vinduesrammer m. m., fra Grovsmedene have 
særlige Fabriker taget Tilvirkningen af Hestesko o. s. fr. 

Støttet til disse og lignende ogsaa her i Danmark 
gjorte Erfaringer saa vel som til en særlig statistisk 
Undersøgelse af Haandværkernes Indtægter i en Række 
Provindsbyer i Løbet af tyve Aar har J. K. Lindberg i 
en Afhandling om Haandværkets Fremtid^) ment at kunne 
fastslaa, at Haandværkets økonomiske Vilkaar er 
i Tilbagegang, idet Antallet af Haandværkere med middel- 
store Indtægter (fra 2 til 4000 Kr.) efterhaanden aftager og 
ikke erstattes ved ny Tilgang. Nogle faa gaa ganske vist 
op over denne Indtægt, men kun fordi de gaa over til 
mere at blive Fabrikanter og Grosserere end Haand- 
værkere, medens Andres Indtægter som Følge af de nys 
antydede Forandringer gaa nedad og de ny tilkommende 
ikke naa op d denne Klasse. Aarsagen hertil søger han 
paa et andet Punkt: den formindskede Virksomhed, som 
levnes adskillige Haandværksmestre, nødsager dem til at 
indskrænke deres Svendehold, og de saaledes erhvervs- 
løse Svende, der vanskeligt kunne finde Anbringelse hos 
andre Mestre, bestemme sig da til selv at nedsætte sig 
som Mestre, selv om Udsigterne kun ere ringe. Og da 
der ofte ikke er Plads for dem i Byerne, nødsages flere 
af dem til at nedsætte sig paa Landet, hvor den Enkeltes 
Virksomhed som Følge af Forholdene er mere begrændset 
og Fortjenesten derfor ogsaa mindre.^) 

Lindberg mener nu yderligere at kunne paavise, at 
Haandværket, selv om det numerisk har kunnet hævde 
sin Plads overfor Storindustriens Fremtrængen, ikke blot 
er blevet mindre indbringende, men ogsaa byder mange 

*) Nationaløkon. Tidsskrift f. 1905 S. 519—66. 

') Det kan i saa Henseende bemærkes, at Antallet af Forretninger uden 

Medarbejdere fra 1897 til 1906 er voxet med 4,646, andre Forretninger 

med 3,286; af hint Tal falder dog knap 1000 paa Landdistrikterne. 

Men i Alt fandtes af denne Klasse Forretninger ikke mindre end 72 ^/o 

i Landdistrikterne. 

af Haandværksmestrene en i social Henseende mindre 
selvstændig og dermed en mindre betydelig Stilling end 
tidligere. Grunden hertil søger han ligesom BOcher i 
den Omstændighed, at mange af Haandværksmestrene, 
som tidligere stode overfor en Kundekreds af Privatper- 
soner, af hvilke mange vare selvstændige og velstaaende 
Borgere, som hvis Lige de selv følte sig, nu ere komne 
til at staa overfor en enkelt eller nogle faa Kunder, en 
Fabrik eller anden Storindustri, for hvilken de arbejde, 
eller en Storhandlende, der har gjort sig til Mellemled 
imellem Haandværkeren og hans tidligere Kundekreds, 
og af hvis Dispositioner han nu bliver afhængig. Da 
derhos saadanne enkelte Storkunder kunne optræde med 
ganske anden Vægt og Styrke i Interessekampen om Be- 
talingen for det udførte Arbejde end hver Enkelt af den 
gamle Kundekreds og ofte nødsages til at være ret haard- 
hændede i denne Kamp, om deres egen Forretning skal 
kunne bestaa og lønne sig, bliver den enkelte Bedrift, 
selv om den teknisk set synes at bevare sin tidligere 
Karakter, økonomisk set en mindre god og socialt en 
mindre selvstændig Forretning, end det paagjældende 
Haandværk tidligere almindelig har været. 

12. Overfor hele denne Udviklingsgang maa det nu 
imidlertid, som ogsaa Bucher^) med Føje hævder, gjøres 
gjældende, at man ikke maa søge Aarsagen dertil blot i 
de Fremskridt, som Produktionstekniken i nyere Tid 
har gjort, men tillige agte paa, at den for en stor Del 
har sin Grund i de Forandringer, som det samfunds- 
økonomiske Behov efterhaanden er undergaaet, 
og at den derfor for saa vidt ogsaa vilde have fundet 
Sted, selv om ikke Maskintekniken var traadt i Kon- 
kurrence med Haandværket. Der vilde lige saa fuldt 
paa mange Omraader have dannet sig en Storindustri, 



*) Bucher 1. c. S. 225 fif. 

som paaførte Haandværket den samme Indskrænkning og 
Nedgang. 

Dette skyldes saaledes for det Første den Sammen- 
hoben af Menneskene i større Byer, som den tiltagende 
Befolkningstilvæxt har havt til Følge, saavelsom Dan- 
nelsen af store Hære, store Fængsler, Hospitaler, Fag- 
skoler o. lign. Stats- og Kommunalanstalter. Der er her- 
ved ligesom ved de store Jernbane- og Fabrikanlæg og 
deres Drift samt Stormagasinerne og Forbrugsforeningerne 
skabt et Masseforbrug af Industrifrembringelser, som nogle 
enkelte mindre Haandværkere ikke kunne fyldestgjøre, og 
hine Forbrugere vilde finde det besværligt og uøkonomisk 
at skulle staa i Forbindelse med et større Antal af disse 
istedenfor med en enkelt Hovedleverandeur. 

Men dertil kommer dernæst, at det moderne Kultur- 
liv nutildags stiller Industrien saa mange store Opgaver, 
at de ikke kunne løses efter Haandværksarbejdets Prin- 
ciper, uagtet de til deres Løsning kræve meget egentligt 
Haandværksarbejde. »Forfærdigelsen af et Lokomotiv, 
en Dampkran, en Hurtigpresse, Bygningen af en stor 
Bro eller et Krigsskib« (overhovedet et stort Nutids-Damp- 
skib), »en Sporvejs Udstyring med Skinner og Driftsma- 
teriel, lade sig ikke udføre blot ved Haandværksredskaber 
og Haandværksarbejde. De behøve mekaniske Indret- 
ninger med en umaadelig Ydeevne, højt uddannede Tek- 
nikere og Arbejdere af meget forskjellig Kvalitet.« Og 
selv om saadanne Opgaver endnu i adskillige Tilfælde 
teknisk kunde løses ved Haandværkets Midler, lader det 
sig dog ikke gjøre paa Grund af den Tid, det vilde 
kræve, og det dermed forbundne Rentetab. »I Middel- 
alderen kunde to, tre Generationer, ja, flere Aarhundreder 
bygge paa en Domkirke; man tænke sig, at man nutil- 
dags skulde bruge en tilsvarende Tid til Opførelsen af en 
Hovedbanegaard ! « Exempelvis beretter Blicher, at man 
i 1896, da der skulde opføres en Hovedhal til en Industri- 

W. Scharling: Samfundsproduktionen. 39 

Digitized by VjOOQIC 



98 Kap. XIII. 

udstilling i Leipzig, først henvendte sig til Byens Tøm- 
mermestre, som allerede vare vante til at paatage sig 
store Arbejder og raadede over betydelig Kapital. Men 
alle var de betænkelige ved den korte Tidsfrist for Op- 
førelsen og ved den store Risiko. »Saa underhandlede 
man med et stort Byggefirma i Frankfurt a. M. I faa 
Timer var Aftalen truffet; endnu samme Dag spillede 
Telegrafen i alle Retninger; otte Dage senere arbejdede 
allerede Damp-Pælerammeren paa Byggepladsen og hele 
Jernbanetog med det nødvendige Tømmer kom fra Gali- 
zien. Man kan ligefrem sige, at der nutildags gives in- 
dustrielle Opgaver af en saadan Størrelse, at de kun 
kunne udføres af nogle faa, ja, maaske et eller to Fir- 
maer i hele Europa .... I Spidsen for disse staar en 
Stab af højt dannede Teknikere, som raade over omfat- 
tende mekaniske Hjælpemidler, og til disse slutter sig 
saa det fornødne Haandværksarbejde som en samlet 
Organisation.« 

Men ogsaa hvor det gjælder mindre, ja ganske smaa 
Opgaver, Tilvirkning af de enkelte Individers Forbrugs- 
gjenstande, har den tættere Befolkning, særlig de store 
Byer, fremkaldt en Ensartethed i Forbruget, som paa- 
kræver en Masseproduktion. Alle ville være klædte paa 
samme Maade og hurtigt kunne følge de skiftende Moder; 
Alle ville have de samme Slags Luxusgjenstande til Ud- 
smykning af Hjemmet, som i Øjeblikket ere moderne 
osv. Det gjælder da om, at der i kort Tid kan leveres 
en stor Mængde af ensartede Frembringelser, og herved 
nød vendiggj øres Nutidens store »Konfektionsindustri« og 
lignende Organisationer, der indordne en stor Mængde 
Arbejdere under sig, som hver for sig arbejde haand- 
værksmæssigt. Med denne Udvikling følger da ganske 
naturligt, at den selvstændige Haandværker, der ikke vil 
indordne sig under en saadan Storindustri, nødsages til 
at søge sin Virkekreds under Forhold, der mere svare til 

dem, hvorunder Middelalderens Haandværkere arbejdede, 
d. V. s. hos den mindre tæt boende Befolkning, i Smaa- 
kjøbstæderne og i Landdistrikterne. 

13. Naar det nu gjøres gjældende, at dette i sig 
selv er en Tilbagegang og at der under disse Forhold 
ikke kan bydes Haandværksmestrene den mere anseelige 
og indbringende Stilling, som de tidligere have havt, saa 
maa det hertil bemærkes, at denne Tilbagegang i Virke- 
ligheden kun viser sig ved en Sammenligning med et 
forholdsvis kortere Spand af Tid, de nærmest forudgaaende 
Tiaar. Disse vare nemlig en Overgangstid, i hvilken de 
nye Krav til en større og bedre Produktion, end For- 
tiden kjendte, endnu ikke havde skabt de til Løsning af 
disse Opgaver bedre skikkede Teknikere med deres me- 
kaniske Hjælpemidler, de store Fabriker og den ny orga- 
niserede Hjemmeindustri, men væsentlig maatte søges 
fyldestgjorte ved de større Haandværksmestre, som der- 
for netop i denne Overgangstid kom til at indtage en 
særligt gunstig Stilling. Føres Sammenligningen derimod 
tilbage, om end ikke til den egentlige Middelalder, saa 
dog til de foregaaende Aarhundreder, viser Smaa- 
kjøbstædernes og Landdistrikternes Haandværkere nutil- 
dags sig langtfra mindre anseelige og velstillede end 
Flertallet af Fortidens Haandværkere. 

Sagen er kun den, at man ret almindelig danner sig 
betydeligt overdrevne Forestillinger om den Stilling, som 
Laugsmestrene i de større Byer indtog paa den Tid, da 
Haandværket endnu var den herskende Bedriftsform og 
stod i sin fulde Blomstring. »De Fleste, som nutildags 
tale og skrive om Haandværket«, siger Blicher, »tænke 
sig Mestrene »fra Haand værkets Blomstringstid« som vel- 
havende Folk, der arbejdede »med en for de Tider be- 
tydelig Kapital«, besadde »egne Huse og omfangsrige 
Værksteder«, hvor de arbejdede sammen med udvalgte 
Svende og Lærlinge, personligt dygtige, ærbare, ansete 

39* 

. . . Hvorfra har de nu dette Billede? Jeg har forgjæves 
gjort mig Umage for at finde det i det 18de og det 17de 

Aarh I det overvejende Antal Smaastæder bestod 

Mestrene kun ved deres Smule Agerbrug og Retten til at 
drive Bryggeri, i de større Byer ved den lille Butik, som 
mange af dem drev ved Siden af deres Værksted. Selv 
for en i økonomisk Henseende saa fremragende By som 
Leipzig give de i Mængde foreliggende Forvaltningsakter 
ikke Indtryk af, at den derværende Haandværkerstand i 
Gjennemsnit var velhavende.« Bucher beretter yder- 
ligere, at selv Bagerne og Slagterne, der gjerne nævnes 
som de mest velhavende Borgere, næsten overalt levede 
under saa trykkede Forhold, at de kun kunde bage eller 
slagte et Par Gange om Ugen. I alle Laugshaandværk 
var det i det 18de Aarh. kun sjældent, at en Mester havde 
mere end to Svende. Men som oftest var det samlede 
Antal af Svende og Lærlinge ringere end Antallet af 
Mestre; i Hertugdømmet Magdeburg og Fyrsterfdømmet 
Wiirtzburg fandtes der saaledes i 1784 endog kun 15 — 16 
Svende og Lærlinge for hver 100 Mestre, saa at omtrent 
Ve af Bedrifterne vare »AUeinbetriebe^. I nogle Dele af 
Preussen og særligt i Berlin vare Forholdene vel noget 
bedre, men om en almindelig Velstand blandt Haand- 
værkerne var der dog heller ikke her Tale. »Det Bedste, 
som den gamle Tid kunde byde Haandværkerne, var et 
beskedent Udkomme, Sikkerhed imod at blive erhvervs- 
løse og imod at blive undertrykte af Konkurrenterne . . . 
Det var det gamle Haandværk. I det Væsentlige have 
Forholdene ikke forandret sig ret meget indtil ind i 40'ne 
af det 19de Aarh.« Derimod mener Blicher, at Tiden 
efter 1860 har været mere gunstig for Haandværksbedrif- 
terne, hvis Antal i Byerne i de følgende Tiaar vel er af- 
taget, men som have vundet i Kapitalkraft og i Med- 
hjælpertal, ligesom Mestrene selv have vundet i Kund- 
skaber og Dannelse. Og derhos har Næringsfrihedens 

Gjennemførelse givet Plads fbr''ét--i5lorf-*]S?Har- Haand- 
værksbedrifter ude i Landdistrikterne. 

Med denne Opfattelse samstemmer i Grunden ogsaa 
Lindberg, for saa vidt ogsaa han erkj ender, at den sted- 
fundne Bevægelse, selv om den reelt synes at udvise en 
Tilbagegang for Haandværket, dog ikke har været en til- 
svarende Tilbagegang for Haandværksmestrene. Bevæ- 
gelsen maa, mener han, for saa vidt snarere siges at 
have været opadgaaende, som en ikke ringe Del af dem 
ved at benytte Konjunkturerne ere gaaede over i de 
Virksomheder, som udsondre sig fra Haandværket eller 
opstaa paa dets Bekostning, medens de nye Haandværks- 
virksomheder, som træde i deres Sted, oprettes af Svende, 
som nu blive overflødige ved hine Forretningers Ophør 
eller Indskrænkning, men som ellers vilde have vedblevet 
at staa som Svende. Naar denne Bevægelse i ikke faa 
Tilfælde er bleven saa trykkende for vedkommende Haand- 
værk i dets Helhed (Skomagernes, Bogbindernes, Bødker- 
nes, tildels Malernes), er Grunden da den, at det ofte er 
de mindre dygtige Svende, der have vanskeligt ved at 
finde Beskjæftigelse som saadanne og derfor drives ind i 
Mesterstillinger, som de kun kunne hævde »ved at krybe 
under Tarifen og ved Lærlingeudbytning«, og som derfor 
paaføre de øvrige Mestre en meget generende Konkurrence. 

Et Moment, som heller ikke tør overses ved Bedøm- 
melsen af den lille Bedrifts Fremtidsmuligheder, er den 
Hjælp, som kan erholdes igjennem Association af dens 
Indehavere. Gjennem Co-operation i Retning af Fælles- 
indkjøb og Fællesudsalg samt gjensidig Støtte til Op- 
naaelse af Kredit (jfr. næste Kapitel) og Benyttelse af 
Andelssystemet til Gjennemførelse af en delvis Udson- 
dring af visse Operationer, som foretages for fælles Reg- 
ning, vil der paa forskjellig Maade kunne ydes den lille 
Bedrift Støtte til at optage Konkurrencen med den større. 
Og det synes, som Haandværkerne alt ere begyndte at 

koranté •ind '^tfa Betfy'ftelsé af disse Hjælpemidler^), som 
yderligere ville kunne udvikles. 

Spørgsmaalet er derhos, om den af Lindberg skildrede 
Bevægelse maa ventes fremdeles at ville fortsætte sig, 
eller om den tør opfattes som en blot Overgangstilstand 
med de af en saadan hyppigt flydende Ulemper. I hvert 
Tilfælde tør derhos en anden Side af Udviklingen ikke 
overses, nemlig den, at Storindustrien har skabt et ikke 
ringe Antal Stillinger (»Funktionærer«*) af forskjellig Art: 
Tilsynsførende, Ingenieurer, Tegnere, Afdelingschefer og 
Kontorbetjente m. fl.), der vel nominelt ikke fremtræde 
som selvstændige Stillinger, men som dog ere af en saa- 
dan mere overordnet Art, at de baade i Henseende til 
Indkomst og virkelig Selvstændighed mere end opveje 
mange smaa, nominelt selvstændige, men i Virkeligheden 
baade af Laangivere og Kunder ret afhængige Haand- 
værksmestre, hvis Fortjeneste næppe overstiger en al- 
mindelig Arbejders Løn.') 

Hvilken Indflydelse nye Opfindelser og den dermed 
følgende Udvikling vil kunne faa paa den lille Bedrifts 
Stilling, lader sig naturligvis ikke sige. Kun saa meget 
maa her bemærkes, at Elektriciteten synes at frembyde 
Mulighed for at berøve den store Bedrift noget af den 
Overlegenhed, hvormed Dampkraften forlenede den, ved 



y Se nærmere Ad. Bauer: Danske Haandværkeres Andelsforetagender (i 
Nationaløkon. Tidsskr. f. 1902 S. 240—68). 

*) Antallet af Funktionærer (»Angestellte«) er i Tydskland i de 13 Aar 
1882—95 bleven mere end fordoblet (fra ca. 118,000 til ca. 269,000, 
altsaa en Tilvæxt af 150,000). 

') Af ca. 7000 mandlige Hovedpersoner i industriel Virksomhed i Køben- 
havn vare i 1893 kun ca. 5,400 ansatte til Indkomstskat, altsaa ca. 
1,600 eller mere end 20 Vo antagne ikke at have 800 Kr. i aarlig Ind- 
tægt. 1,100 (ca. 15 Vo) vare ansatte til 800 Kroners Indkomst, ca. 1,260 
(18 Vo) til 1000 Kr.; kun lidt over 3000 eller ca. 40 7o vare ansatte til 
en Indkomst af 1,200 Kr. og derover. Samtidig vare over 2,200 Med- 
hjælpere i Industrien ansatte til en Indkomst af 1000 Kr., over 1000 
Medhjælpere til 1,200 Kr. og derover. 

at gjøre det betydeligt lettere for den lille Bedrift at 
skaffe sig mekanisk Bevægkraft. 

14. Det vil ikke være uden Interesse at se, hvorledes 
den helt nye Virksomhed har udviklet sig, som Elektri- 
citeten og Elektrotekniken har skabt. ^) Efter at den 
elektriske Telegraf havde naaet praktisk Brugbarhed, 
fremkaldte den et helt nyt Fabrikation somraade af Tele- 
grafapparater og -Traade, Kabler og elektriske Elementer 
samt Maale og Kontrolinstrumenter. Til alt dette kræ- 
vedes en betydelig personlig Dygtighed og Færdighed, 
hvorimod der kun var liden Brug for Arbejdsmaskiner 
saavel som egentlig Arbejdsdeling, og den større Bedrift 
adskilte sig derfor ikke kvalitativt, men kun kvantita- 
tivt fra den mindre. Desuagtet blev den — maalt ved 
Arbejdertallet — store Industri fremherskende, fordi der 
kun fandtes saa faa tilstrækkeligt uddannede ledende 
Kræfter og det, der skulde leveres, derhos udarbejdedes 
for enkelte Storkunder, Staten eller store Aktieselskaber, 
som helst vilde have med en enkelt Leverandeur at gjøre. 
Men ved Siden heraf udviklede den saa kaldte »Hustele- 
grafindustri«, navnlig Tilvirkning af elektriske Ringe- 
apparater m. V., sig afgjort som en Række Smaabedrifter, 
der her altsaa fik et nyt Omraade. Dette gjaldt ogsaa 
den elektrokemiske Industri, Tilvirkning af forgyldte og 
forsølvede galvaniserede Arbejder. 

Men fra Slutningen af 60'ne, og navnlig da der i Be- 
gyndelsen af 70'ne opstod en Aktiemani med talløse 
»Griindungen«, kastede disse sig ogsaa over den nye In- 
dustri og skabte en Række Fabriker, som i Virkeligheden 
ikke bares af Storindustriens Principer, idet der i hver 
Fabrik foregik en Række af sideordnede Tilvirkninger af 
elektrotekniske Gjenstande uden synderlig Anvendelse af 

^) Se nærmere herom Dr. EmilKreller: Die Entwicklung der deutschen 
elektrotechnischen Industrie. Lpz. 1903. (Sclimoller's Staats- u. socialw. 
Forschungen, 22de Bd, H. 3.) 

Arbejdsdeling og Maskiner. Men efterhaanden indtraadte 
en Specialisering af disse Virksomheder, saa at der i 
hver enkelt Fabrik mere og mere lagdes Vægt paa 
Masseproduktion af enkelte Gjenstande, — en Udvikling, 
som foregik i 70'ne og 80' ne. Disse. Specialfabriker 
fremtraadte dog ikke som Storbedrift; tværtimod viste de 
sig ved en udmærket Udnyttelse af Masseproduktionens 
Princip og et lille og billigt Forvaltningsapparat i Stand 
til at optage Konkurrencen med de store Firmaer. Men 
de egnede sig ikke til at træde i direkte Forbindelse med 
Konsumenterne, fordi ethvert elektrisk Anlæg netop kra©- 
vede en Flerhed af de Artikler, hvoraf hver Specialfabrik 
kun tilvirkede en enkelt. De fandt derfor nærmest deres 
Forbrugere i selve Storfirmaerne, som støttede dem, fordi 
de paa denne Maade kunde faa Enkelthederne i deres 
Anlæg nok saa billigt som ved selv at producere dem. 

Hele denne Udvikling knyttede sig imidlertid til 
» Svagstrømsind ustrien«. Anlæg, som kun behøvede en 
svag elektrisk Strøm (Telegrafer, Telefoner, elektrisk Be- 
lysning osv.) Men fra Begyndelsen af 80'ne begyndte 
» Stærkstrøm sindustrien«, Anlæg af elektriske Baner og 
Overførelse af Bevægkraft paa lange Afstande. Og denne 
Industri, der krævede enorme Kapitaler, udviklede sig 
hurtigt til Storbedrifter af første Rang. »AUgemeine Elek- 
tricitåts-Gesellschaft« i Berlin begyndte saaledes med en 
Aktiekapital af 5 Mill. Mk., der i Løbet af 1888—99 suc- 
cessivt forøgedes til 60 Mill. Mk., hvortil kom ca. 287« 
Mill. Mk. indvundne som Agiogevinst paa nye Emis- 
sioner og en Obligationsgjæld paa samme Størrelse — i 
Alt 117 Mill. Mk. Og ved Siden deraf opstod sex andre 
Storfirmaer, af hvilke Siemens & Halske havde lignende 
Dimensioner og Aar 1900 beskjæftigede et Personale paa 
i Alt 15,000 Mand, fordelte paa Berlin, Wien, London og 
St. Petersburg. 

Vi finde saaledes paa det elektrotekniske Omraade 

saavel nye Opgaver for en mindre Bedrift som en sær- 
deles udpræget Udvikling af Storindustri i største Stil. 
Hvilke andre Udviklingsmuligheder der er Fremtiden 
forbeholdt, lader sig ikke forudsige; men holder man sig 
til den hidtil stedfundne Udvikling, tør man vistnok sige, 
at der endnu vedblivende er og formentlig i den nær- 
mest overskuelige Fremtid fremdeles vil være Plads for 
et forholdsvis betydeligt Antal selvstændige industrielle 
Virksomheder af mindre Omfang, og indenfor disses Om- 
raade vil Medhjælpernes Adgang til i Tidens Løb at 
kunne overtage en saadan Bedrift for egen Regning 
næppe være væsentlig ringere end tidligere. Baade i 
Danmark og i Tydskland er det samlede Antal af Smaa- 
bedrifter uden Medhjælpere eller med 1 — 5 Arbejdere større 
end det i denne Klasse beskjæftigede Antal af Arbejdere. 
15. En hel Del anderledes stiller Forholdet sig imid- 
lertid, naar man fra Antallet af Forretninger vender sig 
til Antallet af Arbejdere og disses Fordeling paa hen- 
holdsvis store og smaa Bedrifter. Herved øver det jo en 
væsentlig Indflydelse, at de ca. 55 7o af Forretningerne i 
Danmark, de, der drives uden Medarbejdere, gaa helt ud 
af Betragtningen og at Arbejdertallet saaledes kun falder 
paa de resterende ca. 45 7o (henholdsvis i 1897 og 1906 
ca. 34,7()0 og ca. 38,000 Forretninger), hvorefter der paa 
hver Forretning kom ca. 5 å 5^/2 Arbejder. Men faktisk 
fordeles Antallet saaledes: 

1897 1906 

Forretninger med 1— 5 Arb. 58,284 = 33,o7o 63,689 = 30,« 7o 

— — 6— 20 - 41,019 = 23,2 - 44,600 = 21,4 - 

— — 21—100 - 43,064 = 24,4 - 50,937 = 24,4 - 

— — over 100 - 34,241 — 19,4 - 49,218 = 23,6 - 



176,608 = 100 7o 208,444 = 100,o% 

Henved 44 Vo af samtlige Arbejdere sysselsattes saa- 
ledes 1897 i den egentlige Storbedrift og kun 33 7o i den 
absolut lille Bedrift, medens Resten vel delvis maa hen- 

føres til hver af dem, saaledes at dog vistnok mindst 
60 Vo af Arbejderne maatte siges sysselsatte af den større 
Bedrift. Forholdet var i 1906 væsenthg det samme, om 
end lidt mindre gunstigt for den lille Industri, skjøndt 
Antallet af de deri beskjæftigede Arbejdere absolut taget 
var. steget. Navnlig i de største Bedrifter med over 100 
Arb. var det absolute Antal voxet betydeligt (med 30 Vo). 
I Tydskland stiller Forholdet sig endnu ugunstigere: 
af de ca. 8 MilL Personer, som 1895 vare beskjæftigede i 
industrielle Erhverv (incl. Bjergværksdrift), vare 2,060,000 
eller 25,8 % Bedriftsledere, ca. 268,000 eller 3,8 % Funk- 
tionærer (Kontorpersonale og Tilsynsførende), ca. 5,672,000 
industrielle Arbejdere; deraf vare kun 1,279 Mill. eller kun 
omtr. 22,6 Vo beskjæftigede i smaa Bedrifter med indtil 5 
Personer (incl. Bedriftslederen), og ca. 495,000 — 8,7 % 

— i Bedrifter med 6 — 10 Pers. (5 — 9 Arb.), medens over 
68 % kom paa de større Bedrifter, deraf endog 2,89 Mill. 

— godt Halvdelen af samtlige Arbejdere — paa Bedrifter 
med over 50 Arbejdere. 

Men paa den anden Side viser en Sammenligning 
imellem 1882 og 1895, at Antallet af de i de ganske smaa 
Bedrifter sysselsatte Arbejdere ingenlunde svinder ind og 
formindskes, idet dette Antal i Løbet af disse 13 Aar end- 
og er forøget med 134,000 eller ikke mindre end 11,7 Vo.^) 

*) Til nærmere Sammenligning hidsættes følgende Tal over Antallet af 
Bedrifter og af det deri beskjæftigede Antal Arbejdere: 



Bedrifter 



/Bedrifter 2,270,339 
\ Arbejdere 3,606,404 



do.m. 1 

Pers. 

(»AUein- 

betrieb«) 

1,496,755 



1895 



/Bedrifter 2,146,972 1,308,846 
Urbejdere 5,671,676 — 



do.m. 2-5 

Pers. 
(1-4 Arb.) 

679,102 
1,144,592 

680,726 
1,278,900 



do.m. 6-10 

Pers. 
(5-9 Arb.) 

49,211 
c. 350,000 



d o. m. over 
10 Pers. 



45,271 
c. 2,110,000 



2,461,812 
77,876 79,524 

c. 495,000 3,897,000 



4,392,776 

Den Forandring, der er foregaaet som Følge af den 
nyere Tids industrielle Udvikling, bestaar altsaa ikke 
egentlig deri, at Storbedriften med Maskiner og Arbejds- 
deling har fordrevet Haandværket og taget dets Plads, 
men derimod for største Delen deri, at der ved Siden 
af dette er fremvoxet en Storindustri. Antallet af Smaa- 
forretninger. Hovedpersoner og Medhjælpere var her i 
Landet i 1897 ikke mindre, end det samlede Antal af in- 
dustrielle Hovedpersoner og Medhjælpere — altsaa incl. 
de daværende Fabrikarbejdere — var i 1860 (henholdsvis 
ca. 130,000 og 129,000). Det er saaledes nærmest kun 
Tilvæxten indenfor Industrien, som Storbedriften har 
lagt Beslag paa og taget i sin Tjeneste. Og selv af denne 
Tilvæxt tager den lille Industri sin Del. 

Det maa saaledes bestemt fastholdes, at det ikke er 
Haandværkerklassen, som ved Arbejdsdelingens og Ma- 
skinernes Indførelse er bleven trykket ned til en udsigts- 
løs Arbejderklasse. Bevægelsen har ikke været fra 
oven nedad, men tværtimod fra neden opad. Det 
er ikke fra Haandværket, at Storindustrien har taget sin 
Arbejderhær, hvad der navnlig fremtræder klart, hvor 
den har skabt noget helt nyt, saasom de kemiske Indu- 
strier, den elektrotekniske Industri m. fl., men ogsaa 
gjælder selv i mange af de Tilfælde, hvor Omraadet for 
dens Virken ogsaa forud existerede. Derimod har Stor- 
industrien gjort det muligt for en Mængde Mennesker, 
som ellers vilde været henviste til en langt uslere Tilvæ- 
relse — eller som overhovedet slet ikke havde kunnet 
existere, fordi hverken Landbrug eller Haandværk havde 
Plads for dem, — at føre en i hvert Fald mere menne- 
skelig Tilværelse som industrielle Arbejdere. »Et stort Antal 
af dem, som arbejde i Lancashires Bomuldsmanufakturer, 
ere komne der fra Irlands af Fattigdom hjemsøgte Di- 
strikter, medens Andre ere Efterkommere af Fattiglemmer 
og fysisk svage Personer, som i Begyndelsen af det 19de 

Aarh. i stort Antal blev sendte fra de mest elendige Livs- 
vilkaar til de fattigste Landbrugsdistrikter, hvor Arbejderne 
underholdtes og husedes næsten slettere end de Dyr, 
som de røgtede.«^) Og hvorledes vilde det overhovedet 
have været muhgt for England at optage alle de 23 
Milligner Mennesker, hvormed dets Befolkning er voxet 
i det 19de Aarh., indenfor Agerbrugets og den lille Indu- 
stris Rammer? Hvorledes vilde det i Tydskland have 
været muligt at anbringe de mere end 2 Mill. Arbejdere, 
hvormed Antallet i blot 13 Aar er voxet, i Smaabe- 
drifter, der nu, højt regnet, have optaget de 300,000 
deraf? 

Og endnu Et maa fremhæves. Selv om Fabrikarbej- 
deren ikke har den Udsigt til i Tidens Løb at rykke op 
i de selvstændige Erhvervsdrivendes Klasse, som Haand- 
værkssvendene havde og have, saa tør det ikke overses, 
at deres sociale Stilling i væsentlige Henseender er reelt 
bedre end disses tidligere var, idet de nu i betydeligt 
større Omfang vinde den Selvstændighed, som Stillingen 
som Familefader i eget Hjem giver. »I ældre Tid vare 
Medhjælperne ved Haandværk og Industri som oftest 
ugifte Personer, som kun havde sig selv at underholde; 
Laugstidens Haandværkssvend boede hos Mesteren og 
opsatte i Reglen at gifte sig, indtil han havde gjort 
Mesterstykke og kunde nedsætte sig som selvstændig 
Haandværker (Hovedperson); men efterhaanden som den 
industrielle Udvikling gjorde det vanskeligere at blive 
selvstændig Næringsdrivende og efterhaanden som Ar- 
bejdslønnen steg, opgav Arbejderklassen i stigende 
Grad at stille sig selvstændig Stilling som Vilkaar for 
Indgaaelse af Ægteskab.«^) I hvilken Grad Nutidens in- 
dustrielle Arbejder saaledes er naaet til fremfor Fortidens 



') Marshall, Principles S. 323. 

2) Statistisk Tabelværk, 5te R. Litra A Nr. 5, S. 174 f. 

at kunne stifte eget Hjem som Familiefader, oplyses 
klart ved følgende Tal: for hvert 100 Personer af Med- 
hjælperklassen fandtes ved hver af de 6 Folketællinger 
1855—1901 følgende Antal Forsørgede: 61 — 70 — 74 — 
107 — 113 — 134. 

Disse Tal omfatte og gjælde jo imidlertid ogsaa 
Haandværkssvendene, som nu altsaa ogsaa i Almindelig- 
hed have skilt sig fra det nøje Samliv med Mesterens 
Husstand og dermed mere og mere dele Vilkaar og Sam- 
følelse med Storbedrifternes Arbejdere. Det sociale Spørgs- 
maal gjælder da nu, som foran bemærket, samtlige til 
Arbejderklassen i dens Helhed hørende Personer. Man 
hører ogsaa nu lige saa vel om Murer-, Tømrer- og 
Snedkerstriker som om Fabrikarbejderstriker. Dertil 
kommer, at selv om Haandværksarbejdernes Antal, som 
anført, fremdeles voxer, ligger det dog i Forholdenes 
Natur, at Antallet af Storbedrifternes Arbejdere voxer 
langt stærkere^) og dermed mere og mere giver Arbejder- 
klassen i dens Helhed dens Præg. En heldig Udvikling 
af denne talrige Samfundsklasses Livsforhold bliver der- 
for af stedse større Betydning for Samfundet i dets Helhed. 



*) Medens den lille Bedrift i Tydskland i 1882 omfattede 33,8 7o af samt- 
lige industrielle Arbejdere — netop ligesom i Danmark 1897 — , ud- 
gjorde dens Arbejderskare trods den absolut taget ret betydelige Til- 
væxt i 1895 kun 25,7 %, idet de to andre Klasser — navnlig den 
øverste paa over 50 Arb. pr. Bedrift — ikke var langt fra at have 
fordoblet sig i dette korte Tidsrum (5,28 Mill. imod 2,87 Mill.) 

Forening af de producerende Kræfter. 



/. Forening af Arbejdskraft — Arbejdernes 
Produktions foreninger, 

1. Ligesom flere Personer ved Samarbejde (jfr. foran 
I S. 203) kunne udføre Arbejder, som overstiger hver 
Enkelts physiske Kræfter, saaledes kunne ogsaa i det 
mere udviklede Samfund flere Personer ved Samvirken 
forskaffe sig nogle af de økonomiske Fortrin, som ere 
knyttede til og betingede af en større økonomisk Bedrift 
eller Besiddelsen af en større Kapital. For saa vidt 
disse Fortrin særligt knytte sig til Omsætningsforholdene, 
— dels og fornemmelig i Retning af en forøget Kredit 
(gjennem Kreditforeninger med solidarisk Ansvar^), For- 
skuds- og Laaneforretninger), dels i Retning af Forbru- 
geres Fælleskjøb til en-gros-Priser, dels ogsaa i Retning 
af Producenters Fællessalg af deres Frembringelser (saa- 
ledes i Tydskland »Obstverwertungsvereine«, »Kornhaus- 
genossenschaften« o. a.), — hører Omtalen af saadanne 
Foreninger nærmere hjemme i Læren om Omsætningen. 
Her maa dog strax bemærkes, at særlig de nævnte For- 



*) Om de i Danmark i de sidste Tiaar dannede »Haandværkerbanker« 
se nærmere Ad. Bauer: Danske Haandværkeres Andelsforetagender (i 
Nationaløkon. Tidsskr. f. 1902 S. 243—50). 

brugsforeninger i det sidste hundrede Aar har udviklet 
sig saa stærkt og — navnlig i England — ere komne til 
at spille en saa fremtrædende Rolle, at Betegnelserne 
Co-operation og co-operative Societies, der kunde synes 
netop at pege paa en egentlig Fælles-Produktion, ere 
blevne særlig knyttede til dem, saa at der endog ved 
disse Benævnelser fortrinsvis tænkes paa de forskjellige 
Forbrugsforeninger. Dette maa haves i Erindring over- 
for de nu ret talrige Skrifter, der omfatte »Co-operation«, 
og i hvilke den egentlig producerende Samarbejden for 
det almindelige Marked i Reglen kun indtager en ret be- 
skeden Plads. Ganske vist er en stor Del af Forbrugs- 
foreningerne efterhaanden ogsaa optraadte som produce- 
rende, men kun for deres eget Omraade, idet de selv til- 
virke forskjellige af de Varer, som udgjøre Hovedgjen- 
stande for deres Fordeling imellem eller Salg til Med- 
lemmerne. Den første co-operative Forening dannedes 
endog som en producerende Forening med dette særlige 
Formaal, idet de høje Priser paa Levnetsmidler og sær- 
lig den betydelige Forskjel i Priserne paa Korn og paa 
Mel i 1795 bevægede omtr. 1400 »fattige Indbyggere« i 
Byen Hull til at indgive et Andragende til Byens Mayor 
og Raad om at bistaa dem i Gjennemførelsen af en Plan 
til selv ved ugentlige Subskriptioner at opføre en Korn- 
mølle til at male Mel til deres eget Forbruge), — et 
Exempel, som senere efterfulgtes i flere andre Distrikter. 
I Almindelighed er dog Produktionen først kommen til 
som et senere Stadium i Foreningens Udvikling, idet den 
ordentligvis er begyndt som en Forbrugsforening.^) Men 



^) Den begyndte sin Virksomhed 1801 og bestod i næsten et Aarhun- 
drede, idet Foreningen først opløstes 1895. (Se Cath. Webb: Industrial 
Co-operation, 1904, S. 20 og 53.) 

*) Det første »Co-operative and Economical Society« dannedes under Paa- 
virkning af Robert Owens ivrige Agitation i 1821, bestemt til at om- 
fatte 250 Medlemmer, der hver skulde bidrage 1 guinea ugentlig til et 

— som det allerede 1828 udtaltes i Bladet »The Co-ope- 
rator« — »eftersom Medlemmernes Behov er begrændset, 
vil der komme en Tid, da Kapitalen overstiger Butikens 
Krav. Foreningen vil da spørge sig selv: Hvad skal vi 
gjøre med vor Overskudskapital? Svaret vil være: an- 
vend et af Eders egne Medlemmer til at lave Sko eller 
Klæder for de andre; giv ham den sædvanlige Arbejds- 
løn og giv Gevinsten til den fælles Kapital. Paa denne 
Maade vil man, efterhaanden som Kapitalen voxer, gaa 
videre med at anvende det ene Medlem efter det andet 



fælles Fond, hvoraf han og hans Familie skulde forsynes med Føde, 
Klæder, Undervisning for Børnene m. m. Det var Meningen, at Med- 
lemmerne selv skulde tilvirke adskillige af de Forbrugsgjenstande, 
hvormed de skulde forsynes, saaledes Brød, Kjød (Slagtning), 01 m. m., 
hvorved der i Alt skulde spares ca. 8000 £ aarlig. Planen viste sig 
imidlertid for omfattende til at realiseres og maatte føres ud i Livet i 
betydeligt formindsket Maalestok; om dens videre Skjæbne savnes nær- 
mere Efterretninger. Men omtr. 1828 oprettedes, tildels efter dette 
Mønster, en Bække af »co-operative societies«, hvis Hovedformaal — 
ifølge hvad der udtaltes i de paa en Kongres i London 1832 fastsatte 
»Grundregler« — var »at kjøbe almindelige Forbrugsgjenstande af 
bedste Sort til en-gros- Priser for at sælge dem til Detailpriser og der- 
ved at opsamle en Kapital« til Gjennemførelse af deres øvrige, ret 
vidt gaaende Planer. Endskjøndt der synes at være fremstaaet et ikke 
ringe Antal (endog flere hundrede) af disse »Union Shops«, synes ingen 
af dem at have opnaaet nogen stor eller varig Sukces. »De Vanske- 
ligheder, der paa den Tid stillede sig i Vejen for Association, vare 
utvivlsomt store. Mangelen paa Opdragelse og Oplysning blandt Ar- 
bejderne og paa Lovbeskyttelse for Foreningernes Kapital; Nødvendig- 
heden af at overlade Forretningsførelsen til uansvarlige Agenter og Ar- 
bejdernes Uerfarenhed med Hensyn til Handelens Teknik i Forbindelse 
med de private Handlendes naturlige Opposition imod dem« bevirkede, 
at de næsten alle efter en forholdsvis kort Tids Virken maatte gaa 
ind, — tildels fordi Medlemmerne ikke viste dem den fornødne Inter- 
esse, men selv kjøbte deres Varer andetsteds. Efter kort Tids Forløb 
var det hele Experiment saaledes glemt, at det i 1844 af »the Boch- 
dale Pioneers« dannede co-operative society paa en delvis anden 
Basis fremtraadte som noget ganske nyt og blev Udgangspunktet for 
den egentlige co-operative Bevægelse. (Se nærmere C. Webb 1. c. S. 
13—15 og 58—59.) 

til at tilvirke Varer, som forbruges enten af Medlemmerne 
eller af Publikum«. Paa denne Maade bar allerede flere af 
de i foranstaaende Anm. nævnte »Union Shops« sig ad, og 
de sammesteds nævnte Rochdale Pioneers fulgte Exemplet 
og begyndte 1852 en egen Skomager- og Skræderforret- 
ning. Exemplet er senere bleven fulgt saavel af de nu 
saa kaldte »Retail Distributive Societies« som af de to 
store Fællesforeninger, »Wholesale societies«, idet de først- 
nævnte Foreninger nærmest begrændse sig til egentlig 
Haandværksdrift — navnlig Skomager- og Skræderværk- 
steder samt Bagning — , medens de maa overlade mere 
omfattende industriel Virksomhed som Kornmaling, Sko- 
tøjsfabriker, Vævning m. v. til Fællesforeningerne, hvis 
Produktion betegnes som »federal production«. 

Da al saadan Produktionsvirksomhed, hvad enten 
den udføres af de enkelte Brugsforeninger eller af Fælles- 
foreninger, hvor betydelig den end i og for sig kan være, 
ikke frembyder anden Ejendommelighed end den, at 
Driftsherren er en Forening af Forbrugere, medens selve 
Virksomheden iøvrigt foregaar efter de samme Principer 
som al anden tilsvarende industriel Virksomhed, kun at 
der her som Regel gives Arbejderne en vis Andel i Ud- 
byttet som Tillæg til deres Løn, giver den ikke her An- 
ledning til særlig Omtale.^) Heller ikke Byggeforeninger, 



') Jfr. c. Webb 1. c. s. 26—27. Det rent faktiske Forhold kan dog nævnes, 
at ifølge den af Board of Trådes Labour Department opgjorte Statistik 
over de britiske co-operative societies bestod der i 1902 774 »Retail 
Distributive Societies« (Forbrugsforeninger), som producerede en Række 
forskjellige Forbrugsartikler til Brug for Foreningerne, tiis. til en Værdi 
af 5,26 Mill. £St. (ca. 94,7 Mill Kr.), tilvirkede af 17,473 Arbejdere, hvis 
Løn udgiorde ca. 956,000 £ (ca. 17,208,000-Kr.), altsaa gisnitl. henved 1000 
Kr. pr. Arb. De vigtigste Frembringelser vare Brød og Kager (Værdi 2,77 
Mill. £), Mel (ca. 652,000 £), andre Fortæringsgjenstande (218,000 £), 
Sko og støvler (418,000 £), Syning af Klæder (758,000 £), Bygningsar- 
bejde (243,000 £). De to Fællesforeninger (for England og for Skot- 
land) lod tilvirke Varer til omtrent samme Værdi (5,i Mill. £) ved 
W. Scharllng: Samfundsproduktionen. 40 

hvis Formaal er at bygge Boliger (navnlig Smaahuse med 
Enkeltboliger, men ogsaa almindelige Beboelseshuse) for 
Foreningens Medlemmer — altsaa ogsaa et Slags produ- 
cerende Forbrugsforeninger — , kræve her nærmere Om- 
tale. 

Forskjellig herfra er derimod den Sammenslutning 
imellem selvstændige Næringsdrivende i samme Erhverv, 
som tilsigter at forskaffe dem visse Fordele, som ellers 
ere forbeholdte Storbedrifterne. For saa vidt en saadan 
Sammenslutning sigter enten paa fælles Indkjøb af Raa- 



13,919 Arbejdere, hvis samlede Løn udgiorde ca. 675,000 £ — altsaa 
gjennemsnitlig 50 £ (900 Kr.) pr. Arb. Hertil kom endnu 8 corn-mill 
societies, som væsentlig vare dannede ved Sammenslutning af flere 
Forbrugsforeninger; deres samlede Produktion udgjorde en Værdi af 
1,« Mill. £. I Alt omfattede disse tre Klasser af co-operative Foreninger 
altsaa en aarlig Produktion til Værdi af llV« Mill. £ (210 MiU. Kr.), 
tilvirket af henved 32,000 lønnede Arbejdere. Men det siges udtrykke- 
ligt, at hele denne Produktion kun tilsigter at tilvirke Foreningsmed- 
lemmernes Fornødenheder i deres egne Værksteder og Fabriker isteden- 
for at Igøbe dem hos private Fabrikanter og Handlende for derved at 
spare den Profit, som disse ellers maa beregne sig, og derhos — hvad 
der tillægges nok saa stor Betydning — at sikkre sig imod Forfalsk- 
ninger af Varerne eller anden slet Behandling af disse. I den vundne 
Profit gaves der tildels Arbejderne en Andel; men denne udgjorde i 
Alt for henved 7000 Arbejdere kun ca. 13,400 £ eller knap 2 £ (ca. 
35 Kr.) giennemsnitlig til hver, hvad der jo hverken økonomisk eller 
socialt havde nogen virkelig Betydning. Derimod fremhæves det — 
vistnok ikke uden Føje — af Go-operationens Forkæmpere, at Del- 
tagelse i Forbrugsforeninger og særlig i deres Ledelse bidrager til at 
fremme og udvikle de Egenskaber og Interesser hos Arbejderne, som 
giør dem skikkede til at skabe egentlige Produktionsforeninger, lige- 
som der igjennem Forbrugsforeningerne opspares betydelige Arbejder- 
kapitaler, som kunne anvendes til Fremme af Produktionsforeninger. 
I Tydskland var det den bekjendte Schultze-Delitzsch, som omtr. 
fra 1850 gav Stødet til Dannelsen af Forskudsforeninger og »Hand- 
werkergenossenschaften«; af begge tiis. skal der 1863 have existeret 
1,250, 1873: 4,100 med 1,« Million Medl. og en Kapital af 140 Mill. 
Mk. 1899 opgives for Tydskland 10,850 Kredit- og 1,275 »Rohstoff- 
Genossenchaften«, 1,373 Forbrugsforeninger — foruden flere Arter »Ge- 
nossenschaften « . — Om den ko-operative Bevægelse i Belgien se Na- 
tionaløk. Tidsskr. f. 1905 S. 503—8. 

stoflFer og Redskaber, i Landbruget af Sædekorn, Foder- 
stoffer og Gjødning m. v., eller paa fælles Udsalg af de 
færdige Varer, falde de strængt taget ind under Omsæt- 
ningens Omraade, som ikke her beskjæftiger os, men de 
have dog den Betydning for Produktionen, at de paa- 
gjældende mindre Producenter derved opnaa de samme 
gunstigere Produktionsvilkaar som Storproducenterne. ^) 
Men Sammenslutningen kan ogsaa gaa ud paa, at de 
Paagjældende i Forening udføre visse Dele af deres pro- 
duktive Virksomhed, som enten kan udføres billigere paa 
denne Maade eller tilvejebringe et bedre Produkt.^) Begge 



^) Om de indenfor den danske Industri dannede Indkjøbsforeninger — 
særlig Bagermesterforeningernes Fælles- Indkjøb af Gjær, Mælk og Kul, 
dannede fra 1894, :» Bogbindermestrenes Indkjøbsforening» af 1901 til 
Indkjøb af Pap, »Danske Garveres Fællesforening« af 1900 navn- 
lig til Indkjøb af Læder m. m. samt Salgsforeninger — navnlig 
Snedkernes Fællesmøbel magasin — se nærmere Ad. Bauer 1. c. S. 
254—65. 

*) Noget forskjellige herfra ere de Foreninger imellem Fagkolleger, som 
ved gjensidig Belæring, fælles Forsøg og paa anden Maade sigte paa 
at udvikle og fuldkommengjøre Produktionen (Haandværker- og Indu- 
striforeninger, Landboforeninger o. fl.) og som nærmest have en Ud- 
vikling af Medlemmernes personlige Arbejdsdygtighed for Øje. Mere 
direkte Betydning for Produktionen faa saadanne Landbrugsforeninger, 
som arbejde paa at forbedre Husdyrracerne og Plantekulturerne. Af 
saadanne fandtes 1904 i Danmark ca. 250 Hesteavls-, 950 Kvægavls- 
og 110 Svineavlsforeninger, alle dannede efter 1880, foruden 370 Kon- 
trolforeninger (til Kontrol med Mælken saavel som Malkekøerne). I 
lignende Retning have saadanne Exportforeninger virket, som arbejde 
paa at tilvejebringe et godt og ensartet Produkt til lettere Afsætning 
paa udenlandske Markeder, saaledes t. Ex. Æg-Exportselskaber (hvoraf 
der i 1905 her i Danmark fandtes ca. 475), som navnlig ved Indførelsen 
af Opkjøb efter Vægt have bidraget meget til Ægproduktionens For- 
bedring og i det Hele virket opdragende paa Fjerkræproducenterne 
ved at indskærpe større Renlighed. Om end alle saadanne Fremskridt 
lettes og fremmes ved Oprettelsen af Foreninger, ere de dog ikke 
betingede og afhængige af disse, men kunde ogsaa naaes ved en ener- 
gisk og indsigtsfuld Handelsstands Krav og Paamindelser, ligesom 
Bedriftens Lidenhed i og for sig ikke er til Hinder for saadannes Efter- 
følgelse. 

40* 

Dele have hidtil fortrinsvis fundet Anvendelse paa Land- 
brugets Omraade igjennem Fællesslagterier (særlig Svine- 
slagterier) og Fællesmejerier. De førstnævnte sigte navn- 
lig paa at opnaa en billigere Udførelse af Slagtningen i 
Forbindelse med en bedre Udnytten af Affaldet, de sidst- 
nævnte tillige paa at tilvejebringe et bedre Produkt, idet 
den enkelte Bedrift paa Grund af sin ringe Størrelse ikke 
formaar at tilvejebringe et tilstrækkeligt Kvantum frisk 
Mælk daglig og derfor tidligere maatte være nødsaget til 
at opsamle Mælken og Fløden til Oste- og Smørproduktion 
for flere Dage, hvad der gav et mindre godt Produkt.^) 
I Vinlande findes tilsvarende Foreninger (»Winzergenos- 
senschaften«) til fælles Bearbejdelse af de indsamlede 
Vindruer. Ogsaa i Industrien begynder saadanne Sam- 
menslutninger om visse Dele af Produktionsvirksomheden 
at finde Indgang. Saaledes have Bagermestrene i adskil- 
lige danske Byer siden 1895 oprettet Fælles-Rugbrødsfa- 
briker, der ere i Stand til at fremstille et bedre og mere 
ensartet Produkt, end den enkelte Bager er i Stand til. 



^) Det er især i Danmark og i Irland, at disse Foreninger imellem Land- 
brugere, der tilhøre den nyeste Tid (det første danske Andelsmejeri 
1882, det første irske 1889), have udviklet sig til Betydning. »Før 
Andelssystemets Indførelse blev næsten alt irsk Smør tilvirket med 
Haanden i hvert enkelt Landbrug, hvor smaa Kvantiteter hver Dag 
kjærnedes og opsamledes, indtil en tilstrækkelig Mængde til at udgjøre 
en Markedspakke var samlet, hvorefter det blev pakket sammen og 
bragt til den nærmeste By eller til Korsvejs-Butikerne og solgt til 
Smøropkjøberne. En Fjerding Smør, som var lavet paa denne Maade, 
vilde hyppigt, naar den naaede det engelske Marked, indeholde Be- 
standdele af forskjellig Smag, Farve og Fasthed og fandtes ikke altid 
ren.« »Tidligere, siger M. P. Blem (»Landbrugets Andelsvirksomhed« 
i Nationaløkon. Tidsskr. f. 1902), skjelnede man imellem Herregaards- 
smør og Bøndersmør. Det sidstnævnte betaltes med 70 Øre, naar 
Herregaardssmørret kostede 1 Kr. pr. %. Nu kan vi slette Ordet 
»Bøndersmør« af det danske Sprog. Den Vare, der betegnedes med 
dette Sprog, existerer ikke mere.« Nærmere Oplysninger over Land- 
brugets Andelsvirksomhed foreligger nu i Statist. Meddelelser, 4de R., 
22de Bd., H. 5, Kbhvn. 1906. 

I Kjøbenavn dannede endel Snedkere i Forening allerede 
1826 et — senere til privat Eje overgaaet — Finérskæreri, 
og Aar 1900 have de oprettet et fælles Træskæreri. Lige- 
ledes oprettedes 1845 »de forenede Malermestres Farve- 
mølle« til Tilvirkning af Farver, hvortil senere er føjet 
OHekogeri og Lakfabrik.^) Men iøvrigt frembyde disse 
Foretagender ikke anden særlig økonomisk Interesse end 
den, at de ere et Vidnesbyrd om Storbedriftens naturlige 
Fortrin for den lille Bedrift og samtidig et Middel til at 
støtte denne i Konkurrencen med hin. I social Henseende 
derimod have de en ikke ringe Betydning ved i alt Fald 
delvis at forvandle Konkurrenter, der ellers som saa- 
danne staa skarpt imod hinanden, hver forfægtende sine 
Egen-Interesser, til Samarbejdere med Fælles-Interesser 
og dermed fremkalde en Følelse af Solidaritet, som 
kan bryde Konkurrencedriftens altfor egoistiske Ten- 
dentser. 

2. En betydeligt større social-økonomisk Interesse 
knytter sig til de egentlige saa kaldte Produktions- 
foreninger. Herved forstaaes Foreninger, dannede af 
Arbejdere for at udøve en eller anden økonomisk Pro- 
duktion for egen Regning enten uden nogen særlig Drifts- 
leder eller med en af dem selv valgt og honoreret Drifts- 
leder. Dette, at de selv ere Driftens Herrer og bære 
dens Chancer, er Hovedsagen ; af underordnet Betydning 
er det da, hvorledes de forskaffe sig den til Driften for- 
nødne Kapital, for saa vidt den kun tilvejebringes paa for- 
retningsmæssig Maade (altsaa ikke som Gave), og om de be- 
nytte Medhjælpere, som lønnes efter de almindelige Regler 
for lønnet Arbejdskraft.^) Saadanne Produktionsforeninger 



^) Se nærmere Ad. Bauer 1. c. S. 256—62. 

*) Noget Andet er det, at Lovgivningen, naar den som t. Ex. i Frankrig 
tilskynder til Dannelsen af Produktionsforeninger ved forskjellige Be- 

ere af de Samfundsreformatorer, der først have faaet 
Ideen til dem og hvem deres Fremkomst oprindelig 
skyldes, blevne opfattede som et Hovedmiddel til at løse 
det saa kaldte Arbejderspørgsmaal, idet deres almindelige 
Gjennemf øreise vilde ophæve den bestaaénde Forskjel 
imellem Arbejdere og Arbejdsherrer og derhos tilveje- 
bringe en i sig selv fuldkomnere og bedre Samfundsord- 
ning. De have navnlig ment, at man herved ikke blot 
kunde forskaffe Arbejderne en Selvstændighed og Uaf- 
hængighed, som de nu formentlig savne, men tillige til- 
vejebringe en langt rigere Produktion, en langt større 
Overflod af Forbrugs- og Nydelsesgjenstande af enhver 
Art, saa at ikke blot de nu saa kaldte Arbejdere, men 
overhovedet ethvert Samfundsmedlem fik et større Maal 
af Velvære end nu. Dette Sidste er, hvad der ret strax 
vil blive nærmere paavist, utvivlsomt en Illusion, selv 
om der tør forventes et noget bedre Arbejdsresultat, 
og ligeledes maa det siges, at den større personlige Uaf- 
hængighed, som Deltagelse i en Produktionsforening giver, 
ikke er enstydig med Afskaffelse af ethvert Over- og 
Underordnelsesforhold eller Gjennemførelse af en fuld- 
stændig Ligestilling imellem alle Samvirkende. Thi en 
vidtstrakt Arbejdsdeling, der er den første Betingelse for 
et rigt Udbytte af Produktionen, kræver med Nødvendig- 
hed en Styrelse og Ledelse, og Alles selvstændige Uaf- 
hængighed vilde her være enstydig med et Anarki, der 
paa det materielle Omraade er endnu mere fordærveligt 
end paa det politiske. Selv en lille Bedrift kræver en 



gunstigeiser (Stempelfirihed, fortrinlig Adgang til at udføre Arbejder 
for stat eller Kommune, stundom endog Laan af Kapital eller direkte 
Understøttelse), finder det nødvendigt for at forebygge Misbrug heraf 
at opstille visse særligeBetingelser for at anerkjende en Forening som 
Produktionsforening, saasom at den ikke benytter lønnede Arbejdere 
eller i alt Fald for en vis Qvota giver disse Del i Udbyttet, eller at 
Kapital ikke maa laanes af Andre end Staten o. désl. 

vis Organisation til sin Bestaaen og dermed en Under- 
ordnelse under en fælles Styrelse, dersom den skal 
lykkes; en Fabrikation i det Store kan end ikke tænkes 
uden slig Ledelse fra oven. Den er lige saa fornøden i 
en Produktionsforening som blandt en Samling af løn- 
nede Arbejdere; og Erfaringen har vist, at de Produk- 
tionsforeninger, der ere lykkedes, væsentlig skylde en 
energisk Ledelse dette Held, medens Mangelen heraf 
har været en Hovedaarsag til, at saa mange ere mis- 
lykkedes. 

Derimod maa det ganske bestemt erkj endes, at Pro- 
duktionsforeninger have en meget stor Betydning derved, 
at de gjøre Arbejderne selv til Driftsherrer. Dette Ord 
tages i den daglige Tale meget hyppigt som enstydigt med 
Driftens Bestyrer, og i AlmindeUghed er ogsaa den 
samme Person, der forestaar og leder en vis Bedrift, til- 
lige dennes Driftsherre. Men den egentlige og virkelige 
Betydning af dette Ord er den, at den Paagjældende 
overtager Driftens Chancer. Derimod er der aldeles 
Intet til Hinder for, at han overlader den daglige Ledelse 
og Styrelse og desuden det hele Forhold overfor Arbej- 
derne, deres Antagelse og Afskedigelse saa vel som Fast- 
sættelsen af deres Løn, til en Anden, der selv modtager 
en fast Løn, og altsaa for saa vidt selv hører til de løn- 
nede Arbejderes Klasse, hvor meget han saa end frem- 
træder som de andre Arbejderes Foresatte. Forholdet 
viser sig navnlig klart ved et Aktieselskab; Aktionærerne 
ere Driftens Herrer, idet de have overtaget Driftens Chan- 
cer, hvilket navnlig træder tydeligt frem ved en Sam- 
menligning mellem dem og de Obligationsejere, der ogsaa 
have sat Kapital i Foretagendet, og de have derfor den 
fuldkomne Raadighed over Foretagendets Fortsættelse 
eller Standsning m. v.; men den daglige Ledelse er over- 
dragen til en Driftsbestyrer, hvis Løn kun derved ad- 
skiller sig fra de ringere Arbejderes, at den er større. At 

der hyppigt tillige er tillagt ham Procenter af Udbyttet, 
forandrer ikke Forholdet; det Samme kan jo meget vel 
være Tilfældet med de almindelige Arbejdere; ja, der er 
netop i den nyere Tid gjort flere ret mærkelige Forsøg 
paa ved en sHg Lønningsmaade at knytte Arbejdernes Inter- 
esse fastere til Bedriften. Men baade i det ene og det 
andet Tilfælde vedbliver dog det gamle Lønningssystem 
at være Hovedsagen, — og derved vedbliver Arbejder- 
spørgsmaalet som saadant at existere. Kunde derimod 
Lønningssystemet bortfalde ved at Arbejderne selv blev 
Driftsherrer i dette Ords rette Betydning, saa er det vel 
ingenlunde sagt, at deres materielle Kaar ubetinget vilde 
blive bedre, end de nu ere for mange af dem, men saa 
vilde dog den Væsensforskjel, der nu bestaar imellem 
Arbejderklassen og andre Samfundsklasser, falde bort. 
Den almindelige Gjennemførelse af Arbejder-Produktions- 
foreninger maatte derfor for saa vidt utvivlsomt betragtes 
som en Løsning af »Arbejderspørgsmaalet.« 

Dette maa dog ingenlunde forstaaes, som om alle 
sociale Spørgsmaal vedrørende Arbejdsforholdene skulde 
være bortfaldne med det Samme. Spørgsmaalet om For- 
holdet imellem Kapital og Arbejde t. Ex. vil ligefuldt ved- 
blive at bestaa, saa vist som det den Dag idag gjør sig 
gjældende imellem Haandværksmesteren og Kapitalisten, 
imellem Landejendomsbesidderen og Prioritetshaveren. 
Og lige saa lidt vilde Forskjellen imellem Rige og Fattige 
falde bort, saa vist som der altid vil gives Nogle, som 
komme godt ud af det, og Andre, som ikke kunne 
komme ud af det, og saa vist som der ogsaa nu til Dags 
gives forarmede Haandværksmestre, fallerede Handlende 
og ødelagte Fabrikanter. Og endelig vilde, som alt be- 
rørt, et Over- og Underordnelsesforhold nødvendig ved- 
blive at maatte bestaa, om end ad Frivillighedens Vej. 
I og for sig vilde der nu Intet være til Hinder for, at 
dette sidste Forhold blev det Modsatte af, hvad det nu 

er, og at de Ledende eller Styrende fremtidig blev de 
Lønnede istedenfor de Lønnende. Det kunde saaledes end- 
ogsaa tænkes, at en Samling Svende, der arbejdede for 
egen Regning, kunde antage deres forrige Mester til 
lønnet Forretningsfører og Driftbestyrer. Men til Idealet 
af Produktionsforeninger hører det, at Alle, der deltage i 
den fælles Virksomhed, ogsaa faa deres Fortjeneste be- 
stemt efter Forretningens Udbytte, og Alle i Forening 
fremtræde som ligeberettigede Herrer over Driften, om 
end Driftsgevinsten kan deles i forskjelligt Forhold efter 
Arbejdets forskjellige Art og Beskaffenhed. Under denne 
Forudsætning maatte det da ganske vist siges, at Arbej- 
derspørgsmaalet som egentlig socialt Spørgsmaal, som et 
Spørgsmaal om Forholdet imellem Samfundsklasser, hvis 
Fortjenester og Indtægter bestemmes efter forskjellige 
Principer, vilde være bortfaldet, naar alle industrielle 
Virksomheder kunde fremtræde som Arbejder-Produk- 
tionsforeninger. 

3. Et helt andet Spørgsmaal er det, om herved Arbej- 
dernes materielle Stilling vilde blive stort bedre, end den 
nu er. Naar AdskilHge synes at tro, at Arbejderne nød- 
vendig maatte komme til at høre til de bedre stillede, de 
velstaaende Klasser, saa snart de blot blev Driftsherrer og 
selv fik den Fortjeneste, der nu tilfalder disse, da beror 
dette paa en Illusion om Driftsgevinstens Størrelse og en 
Misforstaaelse af dennes Væsen, hvilket dog først nær- 
mere kan paavises i Læren om Udbyttets Fordeling. Her 
skulle vi foreløbig indskrænke os til den praktiske Be- 
mærkning, at i de fleste af de industrielle Virksomheder, 
hvor der faktisk falder en Driftsherres Gevinst, er denne 
— efter Fradrag af Kapitalforrentning og Løn for hans 
personlige Arbejde — ikke større, end at den fordelt paa 
samtlige Arbejdere kun vilde udgjøre en forholdsvis lille 
Forhøjelse af deres Aarsløn. 

Se vi imidlertid bort herfra og holde os til Betragt- 

ningen af, hvad dels Forholdets Natur, dels Erfaringen 
lærer om Produktionsforeningernes Fortrin og Mangler 
saa vel som om deres Udsigt til at lykkes og om Mulig- 
heden af, at de helt kunne afløse den bestaaende Ord- 
ning, maa det ganske vist siges, at Produktionsforeninger 
i økonomisk Henseende frembyde adskillige Fordele frem- 
for den nu bestaaende Ordning af Arbejdsvirksomheden. 
Det følger nemlig af sig selv, at Arbejdernes Interesse 
ganske anderledes knytter sig til et Foretagende, af hvis 
Held eller Uheld deres hele Arbejdsfortjeneste afhænger, 
end Tilfældet kan være, naar det aldeles ingen Indflydelse 
har paa deres Løn, om Forretningen gaar mere eller 
mindre godt. Og denne større Interesse viser sine Virk- 
ninger i flere Retninger; ikke blot vil der her ligesom 
ved Akkordlønning arbejdes mere energisk og vedholdende^ 
men selve Arbejdets Kvalitet bliver ogsaa bedre. Noget, 
der navnlig i visse Professioner har en stor Betydning. 
Derhos vil der i Almindelighed vises en langt større 
Omhu for Bevaringen af de Redskaber, der benyttes, og 
en større Sparsommelighed med de Materialier, der an- 
vendes. Hvor meget alt dette kan have at sige, frem- 
gaar t. Ex. deraf, at Malerfirmaet Leclaire i Paris, der i 
1842 indførte det saakaldte copartnership (at give Arbej- 
derne en vis Del i Udbyttet) i sin Forretning, anslog 
den sidstnævnte Besparelse til 25 centimer (18 Øre) pr. 
Dag for hver Arbejder, medens den større Arbejdsiver 
skulde forøge Indtægten med 50 Centimer pr. Dag — 
altsaa i Alt en Merfortjeneste af omtrent 225 fr. om Aaret 
for hver Arbejder.^) Selv om det derfor næppe tør siges, 

^) Resultatet har været forbausende godt. Allerede det første Aar kunde 
Firmaet fordele 11,880 fr. imellem Arbejderne — 1864 var der i Alt 
uddelt 400,000 fros til dem. 1881 fordelte Firmaet 322,500 fros imel- 
lem de 1,125 Arbejdere, som det da beskjæftigede — altsaa gjsnitl. ca. 
285 fr. til hver. Desuagtet har dette Experiment ikke fundet Efter- 
lignere. Jules Chagot: Les associations ouvriéres de production. Paris 
1904, S. 161 f. 

at de i nogen meget væsentlig Grad gjøre den samlede 
Samfundsproduktion rigere og mere frugtbringende, maa 
det alligevel indrømmes, at de dog, hvor de lykkes, 
virkelig frembringe en forøget Produktion. Men dertil 
kommer, at de i flere andre Retninger øve en saadan 
Virkning paa de Paagjældendes Stilling, at man ikke 
kan Andet end erklære det for i høj Grad ønskeligt, at 
Produktionsforeninger maa blive oprettede i saa stort 
Omfang, som deres Natur tilsteder. Det maa nemlig er- 
kjendes, at de, overalt, hvor de gjennemføres paa en 
saadan Maade, at de virkelig lykkes, i høj Grad bidrage 
til at udvikle og højne Arbejdernes moralske Egenskaber, 
Flid, Arbejdsomhed, Udholdenhed, gjensidig Hensyntagen 
og Offervillighed for at fremme et fælles Maal, fordi disse 
overhovedet er Betingelse for, at Foretagendet kan lyk- 
kes. Derhos bidrage de til at Qerne den Utilfredshed 
med den bestaaende Samfundsorden og særlig med det 
nugjældende Lønningssystem, som kun altfor ofte gjør 
dem til misfornøjede Samfundsmedlemmer. 

Ved Siden af de væsentlige Fordele, som disse For- 
eninger saaledes i forskjellige Retninger frembyde, er der 
endnu en, som ikke er mindst væsentlig, og det er den, 
at de indeholde den stærkeste Opfordring for Arbejderen 
til at sammenspare en lille Kapital. Thi det lader sig 
ikke nægte, at den Opfordring, der under almindelige 
Forhold er for Arbejderen til at underkaste sig Savn og 
Møje for at lægge Noget til Side, i det Hele taget er i 
samme Grad svag, som det, han derved opnaar, maa 
forekomme ham et ringe Udbytte af saa megen Opofrelse. 
Der kræves betydelig Selvbeherskelse og ikke smaa Op- 
ofrelser af en Arbejder, for at han skal kunne sammen- 
spare en Sum af blot 6 — 800 Kr. Det er i Almindelighed 
store Ting, dersom en gift Arbejder kan sammenspare en 
saadan Sum i 10 — 15 Aar. Og hvad har han saa vundet 
derved? Sætter han denne Sum i en Sparekasse, vil 

lian som Frugten af disse 10 — 15 Aars Anstrængelser og 
Afsavn se sin Dagløn forhøjet med 10 Øre. Og hvad 
Andet har han at gjøre end at sætte dem i en Spare- 
kasse, dersom han bliver ved den Beskjæftigelse, han er 
vant til? Til Driftskapital for en Fabrikation, ja selv for 
et Haandværk af lidt større Betydning er den for lille. 
Den eneste Udvej til at gjøre den mere frugtbringende 
og tilmed blive sin egen Herre er da i Almindelighed 
kun den, at aabne enten en Beværtning eller en lille 
Handel — kort sagt, at tage fat paa Noget, han slet 
ikke er vant til eller forstaar sig paa, og som han derfor 
lige saa hyppig kommer galt som godt fra. Have der- 
imod 10 Arbejdere af samme Profession sammensparet 
hver nogle hundrede Kroner, saa bliver det strax en 
Kapital af nogle Tusinder, naar de forene sig, og med 
denne Driftskapital og 10 Mænds Arbejdskraft kan der 
være Tale om at aabne en Forretning, der kan konkur- 
rere med andre og udvide sig til noget Betydeligt. Erfa- 
ringen viser endogsaa, at under heldige Omstændigheder 
Mindre kan gjøre det. 

4. Men ved Siden af disse Fordele frembyde Produk- 
tionsforeninger saadanne Vanskeligheder og Ulemper, 
at de kun altfor ofte ere strandede derpaa. Hovedvan- 
skeligheden bestaar naturligvis i at faa den ledende og 
styrende Virksomhed udført, som ellers umiddelbart til- 
falder Driftsherren i Forholdet til de lønnede Arbejdere. 
Uden en saadan Overledelse falder den hele Bedrift fra 
hinanden, ikke at tale om, at enhver producerende Be- 
drift udadtil maa have en Repræsentant, som kan træde 
i de fornødne Handelsforbindelser baade til Anskaffelse af 
Raastoffer og til Afsætning af de færdige Produkter. Det er 
vel i det Foregaaende bemærket, at der i og for sig Intet er 
til Hinder for at tænke sig, at de tidligere Arbejdere antage 
deres forhenværende Arbejdsherre til fremdeles at lede det 
hele Foretagende mod en vis bestemt Løn eller mod en vis 

Del af Udbyttet. Men afset fra, at de rent personlige For- 
hold i Almindelighed faktisk ville forhindre et sligt Arrange- 
ment, maa det erindres, at en saadan Forretningsbestyrer 
dog altid, selv om han faar en ret stor Del af Udbyttet, 
paa ingen Maade har en saadan Interesse i Forretningen^ 
som han havde, da dens Held eller Uheld ene berørte 
ham selv. Dette viser sig til fulde netop ved Aktiesel- 
skaber, der, selv om de lønne en Forretningsfører nok 
saa godt og det netop med Procenter af Udbyttet, kun 
undtagelsesvis kunne give saa gode Resultater som til- 
svarende private Handels- eller Produktionsfirmaer. Men 
selv om man vilde fastholde, at den Mangel, som Drifts- 
bestyrerens mindre levende Interesse i Foretagendet frem- 
byder, i Produktionsforeninger vilde opvejes derved, at 
alle de Interesserede, hvad jo ikke er Tilfældet med 
Aktieselskaberne, selv udføre alt Arbejdet, saa maa det 
bemærkes, at Aktieselskaberne paa den anden Side frem- 
byde det Fortrin fremfor Produktionsforeningerne, at der 
i dem kan gives Forretningsføreren en Myndighed over 
Arbejderne, som Foreningernes Driftsbestyrer ikke vil 
have. Her ere Arbejderne jo netop ikke blot deres egne^ 
men selve Forretningsførerens Herrer, saa vist som det 
er dem, der antage ham, og ikke omvendt. Han er alt- 
saa bunden til de Arbejdere, der nu engang have sluttet 
sig sammen; der er ordentligvis ikke Tale om, at han kan 
afskedige Nogen af dem eller overhovedet med Virkning 
gjøre sin Myndighed gjældende over for den Enkelte. 
Det maa derhos erindres, at Arbejderne netop i Almin- 
dehghed ville være saa meget mindre tilbøjelige til at 
undergive sig en Andens Myndighed og adlyde, som det 
lige saa meget er Uviljen imod det Afhængigheds- og 
Underordnelsesforhold, hvori de stod, der har bevæget 
dem til selv at blive Driftsherrer, som det er Ønsket om 
at faa et større Udbytte af deres Virksomhed. Derfor 
ville de ogsaa hyppig foretrække — og meget ofte være 

henviste til — at tage en Driftsbestyrer af deres egen 
Midte, og da de netop ønske at føle sig fri for slig Myn- 
dighed som den, de hidtil have været underkastede, ville 
de ikke just vælge den, der bedst forstaar at skaffe sig 
Lydighed, men snarere den, af hvem de ikke behøve at 
frygte, at han vil opkaste sig til Herre. ^) 

Vil det saaledes falde vanskeligt at finde en god 
Driftsbestyrer, saa vil det falde nok saa vanskeligt at til- 
vejebringe den fornødne Kapital. Maa denne efter For- 
retningens Beskaffenhed være betydelig, vil det næsten 
altid være nødvendigt at skaffe den til Veje ved Laan. 
Men en slig Forening af Arbejdere og en Forretning, der 
først skal grundlægges og vinde et Navn, nyder i Al- 
mindelighed ikke nogen særdeles stor Kredit, og Laan 
ville derfor kun kunne optages paa byrdefulde Vilkaar. 
Selv de Laan, som den franske Regering i 1848 tilstod 
til de produktive Foreninger, blev uagtet det netop var 
Laangiverens Formaal at udvikle og fremme disse, knyt- 
tede til saadanne Betingelser, at de i Virkeligheden kom 
til at arbejde med en meget dyr Kapital. Men naar 
man nu saaledes tager i Beregning dels den større Ud- 
gift til Forrentning af og Afbetaling paa den laante Ka- 
pital, dels den forholdsvis betydehge Andel i Udbyttet, 
Driftsbestyreren maa have for at være tilstrækkelig inter- 
esseret i Foretagendet, endvidere den Risiko, der altid er 
forbunden med et nyt Foretagende, og det Reservefond, 

*) »Disciplin maa opretholdes i enhver Organisation,« hedder det hos C. 
Webb (1. c. s. 138), >og det har undertiden vist sig ikke let at haand- 
hæve Disciplin, hvor Enhver har følt sig som en af Bedriftens Ejere, 
befriet (som han taabelig nok kan have ment) fra en lønnet Tjenendes 
Lydighedspligt. Driftslederens Stilling overfor Mænd, der som Andels- 
ejere have den højeste Myndighed i Selskabets Anliggender, har ikke 
altid været let; og det er ikke altid let for Arbejdere at indse Nød- 
vendigheden af at betale en Driftsleder rundeligt og at sikkre sig en 
Mand med særlig Dygtighed i sit Fag . . . Men alt dette gi ælder sær- 
lig en Forenings første Tid; naar den engang er kommen i Gang, føles 
Vanskeligheden mindre. « 

det derfor ogsaa vil være nødvendigt at danne, saa vil 
det let ses, at den Forøgelse, som Arbejdernes Løn 
skulde faa derved, at de selv blev Driftsherrer, i alt Fald 
i den første Tid — og denne Begyndelse vil let strække 
sig temmelig langt — næppe vil blive af synderlig Betyd- 
ning, samt at Produktionsforeningerne i det Hele næppe 
ville gjøre Produktionen saa meget rigere, som deres 
Forfægtere have bebudet. 

Man vil maaske hertil bemærke, at Arbejderne jo 
selv kunne opspare den til en Begyndelse fornødne Ka- 
pital og derefter successivt udvide den med deres For- 
tjeneste. Dette er ganske rigtigt, og vi skulle ogsaa se, 
at de Foreninger, der have udviklet sig til noget Betyde- 
ligt, netop ere gaaede denne Vej. Men i saa Fald vil 
der da ofte hengaa en temmelig lang Tid, inden Arbej- 
derne kunne skride til Udførelsen af deres Plan, — læn- 
gere Tid, end de Fleste ville finde sig i at bringe Offre 
for et ^ernt Fremtidsmaal — , og hyppigt kunne de da 
heller ikke give deres Bedrift det hensigtsmæssigste og 
fordelagtigste Omfang. Derved vil der desuden, saafremt 
det ikke fastholdes, at alle Arbejderne ved lige Indskud 
skulle tilvejebringe den anvendte Kapital, nødvendigvis 
opstaa Ulighed imellem dem efter det forskjellige For- 
hold, hvori de Enkelte have gjort Indskud, og derved 
let opstaa Strid om, hvorledes Udbyttet skal fordeles 
imellem dem, der kun formaa at indskyde Arbejdskraft, 
og dem, der tillige have engageret deres Kapital i Forret- 
ningen. 

Og endelig vil det simple, men nødvendige Spørgs- 
maal, hvorledes de Enkeltes Udbytte skal fastsættes, naar 
deres personlige Virksomhed ikke er ganske ensartet, 
eller hvorvidt den større Energi og Dygtighed, hvormed 
Enkelte arbejde, skal berettige dem til større Andel i 
Udbyttet, fremkalde mangfoldige Tvistepunkter og frem- 
byde Vanskeligheder, som vel kunne overvindes, hvor 

den hele Forening tæller forholdsvis faa Arbejdere, der 
alle personligt kjende hinanden og frivillig have sluttet 
sig sammen, men som utvivlsomt ville vise sig omtrent 
uovervindelige, dersom det skulde være Reglen, at slige 
Foreninger skulle omfattte alle Arbejdere, saa at Enhver 
maatte finde Plads i en eller anden, større eller mindre 
Forening, — hvilket jo vilde være Forudsætningen for, at 
Arbejderspørgsmaalet som saadant kunde siges at være 
bragt ud af Verden. Hvor liden Udsigt der er hertil, vil 
imidlertid allerede fremgaa af den Kjendsgjerning, at selve 
Produktionsforeningerne i ikke ringe Omfang anvende 
Medhjælpere, der lønnes efter de almindelige Principer 
for Arbejdsløn, saa at man i Frankrig endog har anset 
det for nødvendigt udtrykkelig ved Lov at paabyde, at 
der skal gives saadanne lønnede Medhjælpere en vis An- 
del i Udbyttet. Navnlig ville de mere livskraftige Fore- 
ninger, naar de have naaet et vist Omfang og en vis 
Formuenhed, i Almindelighed ende med selv at blive 
Arbejdsherrer for lønnede Arbejdere. Men idet dette 
strider imod Produktionsforeningernes Idé og bringer 
dem til at lide under de samme Ulemper som de be- 
staaende Fabrikforretninger, uden at de paa den anden 
Side ere i Besiddelse af disses Fortrin, indeholdes heri 
en Fare for deres yderligere Udvikling, saaledes som det 
ogsaa har vist sig at blive Tilfældet i »Rochdale co-opera- 
tive Cotton-Manufactory«.^) 

^) I det som Produktionsforeningernes Hjemsted berømt blevne Rochdale 
besluttede en Del Fabrikarbejdere i 1855 at oprette en Bomuldsfabrik. 
Bomuldshandelen var paa den Tid paa sit Højdepunkt, og Forret- 
ningen slog derfor strax godt an. Man var begyndt med at leje et 
indskrænket Lokale; men Forretningen viste sig saa indbringende, at 
man snart kunde leje en Del af en gammel Fabrik, og paa en Kapi- 
tal af 5000 £ fik man en Dividende af ISVa 7o, der fordeltes saaledes, 
at der først betaltes 5 °/o af den indskudte Kapital, hvorefter det Over- 
skydende deltes ligelig imellem Kapitalen og Arbejdet, saa at hver Ar- 
bejder fik sin Andel bestemt i Forholdet til den samlede Løn, han 
havde oppebaaret. Snart besluttede man sig til at bygge en egen 

4. De her fremhævede Vanskeligheder har i Praxis 
vist sig saa store, at Resultatet af de første 50 Aars Be- 
stræbelser for at skabe Produktionsforeninger har været 
højst utilfredsstillende, uagtet denne Periode dog opviser 
flere Exempler paa, at saadanne Foreninger, naar de 
rette Betingelser ere tilstede, kunne udvikle sig til noget 
Betydeligt fra en meget ringe Begyndelse.^) 



Fabrik, der blev fuldført i 1860 og havde kostet den betydelige Sum 
af 45,000 £, men ogsaa udmærkede sig ved sit fortrinlige Maskineri, 
saa at den havde Ord for at være en af de bedste i England. Den 
betydelige Kapital var imidlertid vel bleven rejst [blandt Arbejdere, 
men ingenlunde blot blandt dem, der selv arbejdede i Fabriken; og 
Følgen heraf var, at der blev en bestemt Sondring imellem Arbejdets 
og Kapitalens Interesser, idet dennes Repræsentanter søgte at tilrive 
sig det størst mulige Udbytte. Tilsidst lykkedes det disse at sætte 
igjennem, at der skulde gives en fast Løn for Arbejdet, saa at hele 
Overskuddet skulde fordeles i Forhold til den indskudte Kapital. Her- 
ved var Produktionsforeningen faktisk gaaet over til at blive et Aktie- 
selskab af Arbejdere, der sysselsatte andre Arbejdere mod. fast Løn, 
— og under de netop da opkommende vanskelige Tider for Bomulds- 
industrien kunde dette ikke udholde Konkurrencen med bedre styrede 
Fabriker. Foreningen maatte efter nogle Aars Forløb opløse sig, efter 
at Fabriken var bleven solgt. 
*) Exempelvis kan nævnes en Produktionsforening, der i 1848 dannedes 
i Paris af 17 Murere, der forsøgte ad denne Vej at blive deres 
egne Herrer. De ejede imidlertid aldeles ingen Kapital, og fore- 
løbig maatte de derfor vedblive at arbejde som hidtil for at tilveje- 
bringe en saadan ved stadig at lægge Noget til Side af deres Løn. I 
den fælles Sparebøsse nedlagde de ^/lo af deres Dagløn, og i 1854 
havde de da herved opsparet en Kapital af 17,000 frcs, saa at hver af 
dem altsaa aarlig havde maattet lægge over 100 Kr til Side. De be- 
gyndte da at arbejde paa egen Haand, og da de arbejdede baade godt 
og billigt, tiltog deres Forretning snart i Omfang, og nogle af de mest 
bekjendte og anseelige Privatbygninger i Paris skyldte dem deres Til- 
blivelse. Da de derhos stadig optog nye Medlemmer, var deres Tal i 
1860 voxet til 107, og de ejede da allerede en Kapital af 360,000 fr. 
Men det var ogsaa deres Regel, at Ingen kunde blive Medlem af For- 
eningen uden at have Del i den fælles Kapital, hvorved man opnaaede 
at undgaa Striden imellem Arbejdets og Kapitalens modstaaende Krav. 
Fremgangsmaaden ved Fordelingen var den, at enhver Arbejder først 
modtog den for hans Virksomhed almindelige Arbejdsløn; dernæst 
W. Scharllng: Samfundsproduktionen. 41 

De virkelige Arbejder-Produktionsforeninger ere fra 
først af opkomne i Frankrig som Følge af de ældre 
Socialisters Paåvirkning, og det var navnlig Buchez, 
som alt fra 1831 arbejdede paa Oprettelsen af slige For- 



fradroges et Beløb til Erstatning af Slid paa Redskaber m. v., en be- 
stemt Sum henlagdes til Reservefond, og Resten af Udbyttet deltes da 
saaledes, at Kapitalen erholdt */5, medens de andre */5 fordeltes imel- 
lem Arbejderne i Forhold til, hvad Enhvers samlede Løn havde ud- 
gjort, saa at altsaa den højst lønnede Arbejder, der antoges ved sin 
Dygtighed at bidrage mest til at skaffe Foreningen Anseelse og For- 
tjeneste, ogsaa fik den største Andel af Udbyttet. 

En anden af de i 1848 stiftede Pariserforeninger var Piano- 
fortefabrikanternes, der særlig afgav Exempel paa de Afsavn, som 
Arbejderne maa være rede til i den første Tid at underkaste sig, og 
den Resignation, som er nødvendig med Hensyn til den Godtgjørelse, 
de kunne kræve for deres Arbejde. 14 Arbejdere, der vare saa fat- 
tige, ^om Arbejdere kunne være, og som hverken havde Kapital eller 
blot selv ejede deres Redskaber, sluttede sig sammen og begyndte, 
efter at de med største Anstrængelse havde faaet sammensparet om- 
trent 1,100 fr. — altsaa hver kun omtrent 60 Kr. — deres Virksom- 
hed, som foregik i et meget lille Værelse i et af de daarligste og bil- 
ligste Kvarterer i Paris. Der arbejdede de saa, idet de underkastede 
sig ethvert muligt Savn og i mange Maaneder maatte leve langt fat- 
tigere, end de havde behøvet at gjøre, hvis de havde villet tage Ar- 
bejde hos Andre. Saa fattige vare de, at de med Glæde gik ind paa 
at sælge et af deres første Instrumenter til en Bager, som betalte 
Prisen derfor — omtrent 360 Kr. — med Brød; saa havde de dog 
sikkret sig det Allernødvendigste til Livets Ophold. Men lidt efter 
lidt besejrede de de forslgellige Vanskeligheder, som ethvert nyt Fore- 
tagende har at kæmpe med, og allerede i 1850 vare de komne saa 
vidt, at de, efter at deres Antal var voxet til 32, kunde leje et rum- 
meligt Værksted til 2000 fr. og vare i Besiddelse af en i Forretningen 
anbragt Kapital af ca. 40,000 fr. Senere blev de Ejere af et udstrakt 
Fabriklokale og opnaaede en aarlig Afsætning af Pianoforter til en 
Værdi af 200,000 fr. Det maa endnu fremhæves, at de bestandig have 
hævdet deres først vundne Ry for at levere paa en Gang fortrinligt 
og billigt Arbejde. 

En tredie af de i 1848 stiftede Foreninger, som fortjener særlig 
Opmærksomhed, er Stoledrejernes Forening. Uagtet ogsaa de i 
Førstningen led Savn af enhver Art, vilde de dog ikke søge at erholde 
nogen Del i den bevilgede Statsunderstøttede. »Vi ville forblive fri 
og ikke skylde Nogen Noget«, sagde de, og deres Forening trivedes 

eninger, og virkelig ogsaa fik flere stiftede. Allerede 
disse første Foreningers Skæbne viste imidlertid, hvilken 
Kombination af Forudsætninger og Betingelser der ud- 
kræves, for at de skulle lykkes. Thi uagtet disse For- 
eningers Medlemmer i det Hele netop besad de Egen- 
skaber, som udfordres til, at en virkelig frugtbar Samvirken 
kan finde Sted, og uagtet deres Produktion saaledes var 
tilfredsstillende nok, mislykkedes de dog næsten alle, 
fordi de ikke vare i Stand til at magte den lige saa vig- 
tige kommercielle Opgave, at tilforhandle sig Raastofferne 
og fremfor Alt at finde Afsætning for de frembragte 
Varer. Af samtlige de af Buchez stiftede Foreninger var 
der derfor kun en, der trivedes og naaede en større Be- 
tydning, nemlig en Forening af Juvelerarbejdere. 

Februarrevolutionen fremkaldte Dannelsen af en stor 
Mængde Arbejderforeninger af foi'skjellig Art, idet der 
indtil Midten åf 1849 havde dannet sig omtrent 300, 
hvoraf kun faa var ældre end 1848. Efter Dæmpningen 
at Juniopstanden vare disse Foreninger vel i det Hele 
ingenlunde særlig Gjenstand for Regeringens Sympathi, 
men den konstituerende Forsamling bevilgede dem dog 
den 5. Juli 1848 en Understøttelse af 3 Mill. fr. Dette 
Beløb kom vel ikke udelukkende egentlige Arbejderfor- 
eninger til Gode, idet det udtrykkelig var bestemt til at 
fordeles imellem »frit dannede Associationer enten af Ar 
bejdere eller af Arbejdsherrer og Arbejdere i Forening«; 
men 59 Foreninger modtog dog Hjælp ad denne Vej. 
Deraf var de 30 — alle i Paris — netop dannede i An- 



efterhaanden, saa at den alt i 60' ne havde en aarlig Omsætning af 
300,000 fr. Samtidig var dens Medlemstal voxet fra 20 til 50; men i 
samme Grad, som Antallet steg, fordobledes den Strænghed, hvormed 
de fra først af havde vaaget over hinandens Optræden og hele mo- 
ralske Karakter og Vandel. Det var nemlig ikke blot deres Arbejds- 
virksomhed, som var Gjenstand for den strængeste Kontrol, men ogsaa 
deres Forhold udenfor Værkstedet maatte være dadelfrit. 

41* 

ledning af denne Bestemmelse. Om de 59 Foreninger 
alle vare virkelige Produktionsforeninger, kan ikke med 
Sikkerhed ses af de foreliggende Beretninger; men sikkert 
er det, at de 42 af dem alt efter faa Aars Forløb havde 
ophørt at existere, og at Tallet i 1855 var sunket ned til 
9 endnu bestaaende Associationer; 1863 vare kun 2 af 
de understøttede Foreninger i Live; begge havde imidler- 
tid arbejdet sig op til en selvstændig Existents og fuldt 
tilbagebetalt det modtagne Beløb. lait skal der i 1863 
have existeret 16 producerende Foreninger i Frankrig, 
og af disse vare de 11 oprettede i 1848 — 49; det vil her- 
af ses, at Bevægelsen, i Steden for at gribe mere og 
mere om sig, snart havde tabt sin Styrke. 

Heller ikke i England kunde Bevægelsen fæste 
synderlig Rod, uagtet de engelske Arbejdere netop be- 
sidde mange af de Egenskaber, hvorpaa slige Foreningers 
Trivsel væsentlig beror. De oprindelige produktive For- 
eninger vare her nærmest Led i de almindelige »co-ope- 
rative societies« Virksomhed og ophørte altsaa sammen 
med disse. Og selv efter at the Rochdale Pioneers fra 
Midten af Aarhundredet havde vakt fornyet Interesse for 
denne Bevægelse og »the Industrial and Provident Socie- 
ties Aet« af 1852 havde givet saadanne Foreninger legal 
Existents og retlig Beskyttelse, synes der endnu at være 
hengaaet omtr. 30 Aar, før de egentlige Produktionsfor- 
eninger begyndte at faa fast Fod. »Saa talrige vare 
Exemplerne paa Fejlslaaen og saa faa paa virkehgt Held, 
at der i 1883 kun kjendtes 15 Produktionsforeninger, ba- 
serede paa »Co-partnership«, medens 224 Foreninger, 
som vare indregistrerede efter 1852, vare mislykkedes og 
forsvundne.«^) Men i Novbr. 1882 dannedes »the Co-ope- 
rative Productive Federation«, bestemt til at være Bindeled 
imellem producerende Foretagender, og 1883 dannedes 



') c. Webb 1. c. s. 132. 

»the Labour Association« (senere kaldet »Labour Co- 
partnership Association«) og »the Co-operative Aid Asso- 
ciation« for at fremme og opmuntre til Dannelsen af 
nye Foreninger af denne Art, medens den sidste sær- 
lig satte sig til Opgave at støtte dem ved Laan af Kapital. 
Dette Sidste viste sig imidlertid at være et Misgreb, og 
efter mange Tab maatte sidstnævnte Forening standse 
sin Virksomhed. Derimod lykkedes det de to andre 
Associationer at skabe fornyet Liv paa dette Omraade: i 
1892 var Antallet af bestaaende Produktionsforeninger 
voxet til 46, og 1902 konstateredes der officielt at bestaa 
112 Produktionsforeninger i Storbritannien ( — hvoraf kun 
5 i hele Skotland — ), der virkede med en samlet Kapital 
(inclus. Laan) af ca. IV« Mill. £ (27 Mill. Kr.). Heraf vare 
dog nogle — og det de største — dels dannede af store 
Forbrugsforeninger til eget Brug, dels almindelige Kapi- 
talistforetagender, hvori der var indrømmet Arbejderne 
Andele. Tilbage bliver saaledes knap 100 virkelige 
Produktionsforeninger, dannede selvstændigt af Arbej- 
dere. 

Selv om saaledes Bevægelsen i de sidste tyve Aar 
har været i forholdsvis betydelig Fremgang, vil det dog 
ses, at dens Omfang endnu er overmaade ringe i Forhold 
til det umaadelige Antal af industrielle Foretagender i 
Storbritannien og den deri anbragte Kapital, og der synes 
at være grumme langt igjen, før den vil kunne faa en 
virkelig social Betydning. Thi et Par Momenter, som 
yderligere formindske Udsigten hertil, tør ikke overses. 
Det ene er dette, at de meget hyppigt ogsaa benytte 
Medhjælpere, som ikke ere Medlemmer, og at selv Med- 
lemmerne ikke have nogen Ret til at blive benyttede 
som Medarbejdere; »Foreningen vælger sine Arbejdere, 
hvor den finder det hensigtsmæssigst, — fortrinsvis iblandt 
sine Medlemmer, men om fornødent uden for deres 
Kreds.« Det andet er, at disse hundrede Foreninger, 

der ere spredte over hele Landet, og hvoraf der saaledes 
kun findes en eller to ved hver større By og kun und- 
tagelsesvis nogle flere, selv hvor de ikke høre ind under 
en Forbrugsforening, dog i Almindelighed mere eller 
mindre ere kaldte til Live af en saadan eller have en 
saadan til deres Hovedkunde. Hvorvidt de altsaa vilde 
kunne bestaa uden et saadant privilegeret Afsætningssted, 
have de færreste af dem havt Lejlighed til at vise. 

Noget Lignende gjælder tildels, om end paa en noget 
anden Maade, om de franske Produktionsforeninger, 
for saa vidt som disse fortrinsvis arbejde enten for Staten 
eller for Kommunen, efter at et Dekret af 4. Juni 1888 
har ikke blot givet dem Adgang til at deltage i Licita- 
tioner om Statens Arbejder og Leverancer, men endog 
fritaget dem for at stille Kaution, naar det paagjældende 
Beløb ikke overstiger 50,000 fr., og derhos udtrykkeligt 
paabudt ved hge Bud at give dem Fortrin for private 
Entreprenører. Efter at en Statsraadsbeslutning af 27. 
Juni 1889 har udstrakt disse Bestemmelser til ogsaa at 
g j ælde Departementernes offentlige Arbejder og et De- 
kret af 29. Juli 1893 har givet tilsvarende Bestemmelser 
for Kommunerne, »kan man uden Overdrivelse sige, 
at Staten, Departementerne og Kommunerne ere blevne 
Produktionsforeningernes bedste Kunder. «i) Føjer man 
hertil, at der siden 1893 hvert Aar paa Budgettet bevilges 
en vis Sum, som Handelsministeren kan fordele imellem 
de Foreninger, der ansøge derom, kan man ikke frigjøre 
sig for det Indtryk, at det maaske nok skyldes disse noget 
kunstige Midler, der næppe altid virke heldigt^), naar der 



^) Jules Chagot 1. c. S. 33. Ogsaa i Italien har der siden 1887 været ud- 
foldet Bestræbelser for at lade offentlige Arbejder udføre ved samvir- 
kende Arbejderforbund, navnlig ved Love af 1889, 1904 og 1906. Se 
herom Meddel, fra Udenrigsmin. 1907 H. XXI. 

*) 1 Erkjendelse af det mindre Heldige i dette Subventionssystem har 
man i den sidste Tid givet Understøttelserne Form af Laan, der skulle 
tilbagebetales. Men at de direkte Understøttelser tildels have virket 

i de sidste tyve Aar har været en forholdsvis stærk 
Fremgang i de franske Produktionsforeningers Antal. 

Til denne Fremgang har Oprettelsen af »la Chambre 
consultative des associations ouvriéres de production« 
(1882) i Paris, — hvortil svarer to andre i Lyon og Bordeaux 
henholdsvis for det sydøstlige og sydvestlige Frankrig, — 
bidraget ikke lidet, idet det ikke blot har været et 
Bindeled imellem de bestaaende Foreninger, men særlig 
har havt til Opgave at vejlede nye ved deres Dannelse 
og begyndende Virksomhed. Da det imidlertid gjør 
Overholdelsen af visse Bestemmelser, navnlig Medhjæl- 
pernes ^- de lønnede Arbejderes — Adgang til at tage 
Del i Fortjenesten, til Vilkaar for sin Støtte, og ikke faa 
Foreninger ikke have villet gaa ind herpaa eller af andre 
Grunde holdt sig udenfor det, falde de franske Produk- 
tionsforeninger i to omtrent lige store Grupper, eftersom 
de ere »adhérentes« eller »non adhérentes«. Forskjellige 
Fag-Blade og -Tidsskrifter bringe nu hvert Aar en officiel 
Statistik. Herefter fandtes d. 1. Jan. 1898 i Alt 214 Pro- 
duktionsforeninger, hvoraf 111 »adhérentes«; af disse sidste 
vare kun 5 ældre end 1870. D. 1. Jan. 1905 var Antallet 
steget til 338, hvoraf 41 vare oprettede i 1904; men i 
Løbet af 1905 ere paa den anden Side 28 atter ophørte. 
Det maa derhos bemærkes, at Ordet »Produktionsforening« 



demoraliserende, fremgaar deraf, at »la Chambre consultative des as- 
sociations ouvriéres« i sit Møde d. 26. Okt. 1903 har maattet beskjæf- 
tige sig med det Spørgsmaal, hvilke Garantier for en Tilbagebetaling 
der kunde fordres af Foreningerne, og at et Medlem af Raadet under 
Forhandlingerne klagede over, at flere Foreninger paa Forhaand havde 
erklæret, at de vare fuldkommen bestemte paa aldeles ikke at ville til- 
bagebetale Noget. Samtidig klagedes der ogsaa over, at der ved Ud- 
delingen ofte tages politiske Hensyn og at navnlig adskillige Deputerede 
arbejdede paa at skaffe deres Vælgere Understøttelser og Laan, som 
kunde forudses at være kastede ud af Vinduet. I Alt er der 1893 — 
1902 bleven udbetalt 1,262,000 fr., altsaa i aarligt Gjennemsnit ca. 
126,000 fr. til dette Formaal. 

er taget i temmelig vid Forstand, idet adskillige af dem 
slet ikke kunne siges at have egentlig producerende Virk- 
somhed til Formaal; saaledes vare ikke mindre end 16 
Foreninger af Kudske, 3 af Frisører, 2 af Kludesamlere, 
3 af Skuespillere osv. Hovedmassen — en Trediedel af 
dem alle — tilhørte Bygningsindustrien (Murere, Tøm- 
rere, Malere, Snedkere m. fl.); Resten fordelte sig paa en 
Mængde forskjellige Virksomheder (36 Smede- og Metal- 
arbejder-Foreninger, 24 Bogtrykkerier, 24 Vævere, Skræ- 
dere o. a. Textilvirksomhed, 23 Skomager- o. a. Læderin- 
dustri osv.). Spørger man imidlertid om Omfanget af 
deres Virksomhed og Antallet af deres Medlemmer, ere 
Oplysningerne mindre præcise og støtte sig tildels paa 
Beregninger, baserede paa Meddelelser fra kun en Del af 
dem. Herefter opgjør Chagot Antallet af Medlemmer til 
13,000 (gjennemsnitlig ca. 40 for hver Forening); men 
heraf vare kun 7000 aktive Medlemmer (»sociétaires em- 
ployés«), hvorimod der desforuden benyttedes 8 å 9000 
»auxiliaires«, lønnede Arbejdere.^) 

^) Paa en i Manchester 1902 afholdt international Kongres aflagde Re-* 
præsentanterne for de forskjellige Lande Beretning om Produktions- 
foreningssagens Stilling i paagj ældende Land. Derefter syntes den 
ikke synderligt fremskreden i noget af dem ; de fleste Meddelelser vare 
dog ret svævende og lidet præcise; for Østrig- Ungarns Vedkommende 
sagde Repræsentanten saaledes, at det var umuligt at angive stati- 
stiske Data, da Materialet var altfor utilstrækkeligt. For Ungarn an- 
gaves der dog at bestaa 70 industrielle Produktionsforeninger, for 
Italien 17, for Spanien 24, for Belgien 28, der »alle endnu vare i 
deres Barndom«. I Tydskland fandtes i 1890 151 industrielle Produk- 
tionsforeninger, hvilket Tal tre Aar senere var gaaet ned til 120; men 
derefter er Antallet steget ret betydeligt, fra 129 i 1895 til 323 i 
1902; i det sidste Aar var der oprettet 35, medens 15 havde maattet 
likvidere. Repræsentanten Dr. Kruger udtalte, at » Produktionsfore- 
ningerne indtage i Tydskland en underordnet Stilling; thi det moderne 
Liv har en Tenden ts til at vanskeliggjøre Oprettelsen af nye Fore- 
ninger saa vel som Udviklingen af de alt bestaaende. Antallet af be- 
staaende Produktionsforeninger er i Tydskland ganske vist forholdsvis 
stort, men ofte er Co-operationen kun et ydre Hylster; Co-operationens 
Aand og Væsen mangler ganske.« 

I Danmark har denne Bevægelse spillet en meget 
underordnet Rolle, men nærmere Oplysninger savnes. 
1872 oprettede en Del Kurvemagersvende under en Strike 
den første danske Produktionsforening, hvortil de sammen- 
skød ca. 40 Kr., nogle Privatmænd tilskød omtrent samme 
Beløb, Kassereren 300 Kr. og Internationale 300 Kr. Men 
Aaret efter gik Forretningen i Stykker paa Grund af Ka- 
pitalmangel og indre Splid, og to af Interessenterne over- 
tog Forretningen som Eneejere. Ligeledes paa Grund af 
Strike dannedes Bygningssnedkernes Produktionsforening 
i Jan. 1873, Skomagersvendenes i Juni 1874 og Karet- 
magernes, Skibstømrernes og Blikkenslagernes i 1875. 
Ingen af disse opnaaede imidlertid nogen varig Existents, 
og i Øjeblikket synes der ikke at existere virkelige Pro- 
duktionsforeninger.^) 

5. Hvor megen Betydning man nu end vil tillægge 
den Fremgang, som Dannelsen af Produktionsforeninger 
saaledes har havt i de sidste Tiaar baade i England og 
Frankrig, og hvor meget Haab man end vil gjøre sig om 
en fortsat Fremgang, turde det foran Anførte dog gjøre 



For de forenede Fristaters Vedkommende udtalte den amerikanske 
Delegerede paa en Kongres i Paris 1900, at Bevægelsen ikke var lyk- 
kedes; >i Massachusets bestaar et co-operativt Bogtrykkeri, som blev 
grundlagt for 6 Aar siden, men det faar næppe sine Udgifter dækkede. 
Nær ved Boston er der en Skomagerforening, som sandsynligvis kun 
har ringe Varighed, hvis den ikke allerede er død. For nogen Tid 
siden bestod der nogle Bødkerier i Minneapolis, som nu ikke mere 
ere co-operative. « Imidlertid opgaves dog paa Kongressen 1902 An- 
tallet af Produktionsforeninger til 45 med 891 Medlemmer; men det 
tilføjedes, at »Jordbunden synes ikke gunstig for Udviklingen af Ar- 
bejderassociationer, idet Industrien snarere har en Tendents til at 
koncentrere sig i Forretninger, der ere altfor store til at tillade mere 
beskedne Foreninger at bestaa ved Siden af dem.« (Jfr. nærmere J. Chagot 
1. c. S. 206—12.) 
^) Af de under Lock-out'en i 1899 dannede Svende- Produktionsforeninger 
bestaa endnu to: Murersvendenes og Bygningssnedkernes, men begge 
under Form af Aktieselskaber, som kun ere tiigjængelige for Med- 
lemmer af de paagj ældende Fagforeninger. 

klart, at der ikke vil kunne være Tale om, at Arbejder- 
spørgsmaalet skulde kunne løses ad denne Vej eller blot 
at der herved skulde aabnes Udsigt til i noget større 
Omfang at omskabe Arbejderne fra Lønarbejdere til 
selvstændige Erhvervsdrivende. Ganske bortset fra det 
alt fremhævede forsvindende Forhold, hvori Antallet af 
co-opererende Arbejdere endnu staar til de Millioner af 
lønnede Arbejdere, som findes i de nævnte Lande, frem- 
gaar navnlig to Ting klart af de foran i al Korthed an- 
førte . statistiske Data. 

For det Første viser det sig, at Produktionsforeninger 
for at lykkes stille saa store Krav til Deltagernes person- 
lige Egenskaber, at de overhovedet kun lade sig gjen- 
nemføre af Elitearbejdere.^) Dette fremgaar allerede 
deraf, at i Frankrig Antallet af Foreningernes lønnede 
Medarbejdere er nok saa stort som af deres aktive Med- 
lemmer. I selve Foreningernes Organ, TAnnuaire de 
r Association, skrev deres Forkæmper Élie Reclus i 1866: 
»Lad os tilstaa, at Massen af Arbejdere ikke ere saa be- 
gjærlige efter at indtræde i en Prodiiktionsforening. De 
ere ikke opsatte paa at risikere den Arbejdsløn, som giver 
dem deres Underhold, i et usikkert Foretagende, ej heller 
paa at formindske den med de Beløb, som nødvendig 



*) Derfor har det franske Socialdemokrati i sin Helhed vist liden Sym- 
pathi for Dannelsen af Produktionsforeninger. Paa en Fagforenings- 
Kongres i Marseille i Okt. 1879 vedtoges efter en Forhandling, under 
hvilken det bl. A. udtaltes, at Produktionsforeninger kun vare »et 
Middel til at tillade de dygtigste Arbejdere at indtræde i Bourgeoisiet«, 
følgende Resolution: »I Betragtning af, at de co-operative Produktions- 
foreninger kun kunne forbedre Vllkaarene for et lille Antal Privilege- 
rede, erklærer Kongressen, at disse Foreninger paa ingen Maade kunne 
betragtes som tilstrækkeligt kraftige Midler til at naa til Proletariatets 
Emancipation« osv. I den senere Tid synes vel Stemningen imod 
Produktionsforeningerne at være bleven noget mindre uvenlig; men 
positiv Støtte have de hidtil kun ganske undtagelsesvis faaet, hvor 
det gjaldt om at skabe en Konkurrence med en ildeset »reaktionær« 
Fabrikant. Jfr. J. Chagot 1. c. S. 89—140. 

maa holdes tilbage til Dannelse og Forøgelse af Forenings- 
kapitalen. I en af Paris' mest blomstrende Foreninger 
misunder den lønnede Medhjælper, som faar 5 fr. daglig, 
ikke den aktive Deltager, som faar 7« fr. mindre som sit 
Udbytte af Forretningen. Hvad enten det nu er af Sorg- 
løshed, Skepticisme eller Paaholdenhed, Faa ville risikere 
Nutiden for Fremtidens Skyld og kun Faa underkaste 
sig et Savn eller offre en Fornøjelse uden at være sikkre 
paa at blive holdte skadesløse med det dobbelte eller 
tredobbelte Beløb senest om to eller tre Aar.« Denne 
Udtalelse har sikkert Gyldighed den Dag idag, og idet 
Chagot, som indgaaende har studeret disse Foreninger 
og deres Historie, slutter sig dertil, tilføjer han: »En 
Produktionsforenings Udsigter kan kun friste Elite-Arbej- 
dere, som ere villige til at bringe alleslags Offre, beredte 
til at kæmpe og modigt udholde Savn for at naa til 
Maalet, Frigjørelsen, — og denne Elite hører til Und- 
tagelserne. Der skal meget faste Karakterer til for at 
give Afkald paa den sikkre Løn og kaste sig ud i det 
Uvisse . . . Dette er Sandheden, og det er næsten umu- 
ligt, at det skulde forholde sig anderledes; de altfor stejle 
Veje ville aldrig friste Massen af Arbejdere. Kun Pione- 
rerne ville vove at give sig ind paa dette Eventyr og 
prøve paa at bestige dette Calvariebjerg; de ville tjene til 
Exempel for Andre og bevise dem, at Forsøget kan lyk- 
kes; men Beretningen om deres Anstrængelser og deres 
Lidelser vil holde Mængden tilbage, og deres Efterlignere 
ville være lidet talrige.« 

Man vil maaske overfor disse muligvis vel pessimis- 
tiske Udtalelser henvise til den Offervillighed og den Be- 
redvillighed til at underkaste sig endog langt større Savn, 
som den store Masse af Fagforeningsarbejdere atter og 
atter have vist sig villige til under Striker. 1 et »Brev 
til Arbejderne« i TAssociation for Decb. 1854 skrev da 
ogsaa sex Ledere af Produktionsforeninger: »For at 

lykkes maa en Strike forberedes ved sex Maaneders Af- 
savn, og den efterfølges af ti Maaneders Indskrænkninger. 
Dannelsen af en Produktionsforéning koster ikke mindre 
Penge end en Strike, men disse Penge forblive hos An- 
delsejeren og blive et Redskab til fremtidig Formue, 
medens de Midler, som en Strike opsluger, ere uigjen- 
kaldeligt tabte. Lad derfor Arbejderen med samme Taal- 
modighed og Udholdenhed af sin Dagløn opspare sit Bi- 
drag til en Foreningsformue.« Hvor sandt og rigtigt 
dette end kan være, saa har i alt Fald hidindtil Arbej- 
derne vist sig lidet tilbøjelige til at følge dette Raad, og 
Grunden dertil er dels den, at de overhovedet har mere 
Tro paa en Strikes end paa en Produktionsforenings 
Evne til at skaffe dem en forøget Fortjeneste, dels den, 
at de ved at erklære en Strike som oftest tænke sig alle- 
rede Truselen derom tilstrækkeligt virksom og i alt Fald 
næppe tænke sig den saa langvarig, som den hyppigt 
bliver, — ikke at tale om, at selv den længste Strike 
langtfra kræver den Udholdenhed, som Dannelsen og Op- 
retholdelsen af en Produktionsforéning. Dertil kommer 
endelig, at den store Masse af Fagforeningernes Arbejdere 
i Virkeligheden lader sig beherske af et Mindretal af dri- 
stigere, mere energiske og voldsomme Kammerater, me- 
dens Produktionsforeninger netop kræve fuld og bevidst 
Frivillighed overfor Vanskelighederne og Risikoen. 

Men for det Andet — og det er Hovedsagen — viser en 
nærmere Undersøgelse af de forskjellige Produktionsfore- 
ningers Virksomhed, at de saa godt som alle høre til 
den lille Industri. Det er med faa Undtagelser netop 
de Virksomheder, som endnu ere og tildels efter deres 
Beskaffenhed som lokal Industri kunne ventes at ville 
forblive Haandværk, i hvilke Produktionsforeninger 
danne sig; det er m. a. O. netop ikke Fabrikarbejdere, 
de, som det netop gjaldt om at frigjøre og gjøre til 
deres egne Herrer igjennem disse Foreninger, som danne 

dem, men Haandværkssvende : Murere, Tømrere, Sned- 
kere, Bagere^ Skrædere, Skomagere, Sadelmagere, Kurve- 
magere udgjøre den egentlige Hovedmasse og Kjærne i 
Produktionsforeningerne. Og at det maatte blive saa, 
i)idsaa selve Grundlæggeren Buchez klart nok. 1831 
skrev han: »Arbejderne dele sig i to Klasser; den ene ud- 
øver Professioner, som kræve en temmelig lang Læretid 
og hvor den erhvervede Færdighed er den egentlige Ka- 
pital; de behøve kun faa Redskaber, saa at de let kunne 
skifte Sted; den anden er knyttet til Maskiner, til Fa- 
briker, som ere inkorporerede i Grunden. Den første 
Slags ere Snedkere, Tømrere, Murere, Skomagere, Klejn- 
smede osv., den anden Slags er Fabrikarbejdere med 
Undtagelse af Bogtrykkere og enkelte andre. To Slags 
Institutioner synes os skikkede til at fyldestgjøre disse to 
forskjellige Stillingers Fornødenheder: for den ene Asso- 
ciationer« (d. e. Produktionsforeninger), »for den anden 
Organisationer«, — hvorved menes de senere saa kaldte 
Fagforeninger, idet det netop angives som disse Organi- 
sationers Hovedopgave at værne Arbejdslønnen imod at 
trykkes ned og overhovedet om Arbejdernes naturlige 
Rettigheder. 

Det ligger i selve Forholdenes Natur, at det allerede 
frembyder betydelig Vanskelighed hos det store Antal 
Arbejdere, som udkræves til en Fabrik virksom hed med 
gjennemført Arbejdsdeling, at finde de personlige Egen- 
skaber, som en Produktionsforening kræver for at lykkes, 
og ikke mindst Beredvillighed til personlig Underordnelse 
under en ligestillet Arbejdsleder og til at overtage de rin- 
gere Arbejdsoperationer, som maa tildeles ikke Faa af 
dem. Men endnu vanskeligere vil det være at tilveje- 
bringe den store Kapital, som udfordres til en større 
Fabrikvirksomhed, og hvis Tilvejebringelse ligger langt 
over de Paagjældendes egne Kræfter. Erfaringen har 
allerede vist det Mislige i, at Kapital helt eller delvis 

bringes tilveje ved Statens, Kommunens eller humane 
Foreningers Hjælp, hvad enten det nu sker i Form af 
direkte Subvention eller nominelt i Form af Laan, hvis 
rette Brug vanskeligt kan kontrolleres og hvis Tilbagebe- 
taling i Tilfælde af Misligholdelse eller Foretagendets 
uheldige Gang endnu vanskeligere kan fremtvinges ad 
Rettens Vej overfor besiddelsesløse Arbejdere.^) Ad den 
Vej vil en virkelig Løsning, som i større Omfang bringer 
Storindustrien i Arbejdernes egne Hænder, næppe findes. 
Derimod har man ment, at de store Forbrugsforeninger, 
navnlig disses Fællesforeninger, netop bl. A. have den Op- 
gave at kalde Produktionsforeninger til Live og at forsyne 
dem med den fornødne Kapital. Det maa imidlertid 
erindres, at de Formaal, som de to Slags Foreninger 
sætte sig, tildels gaa imod hinanden : Forbrugsforeningerne 
skulle jo netop først og fremmest [skaffe deres Medlemmer 
deres Forbrugsgjenstande saa billigt som muligt, og det 
navnlig ved at spare den Fortjeneste, som de private 
Producenter beregne sig. Men det er jo for en stor Del 
netop denne Fortjeneste, som Produktionsforeningerne 
gjøre Regning paa og for hvis Skyld de danne sig. Og 
heller ikke det andet Formaal, som de sætte sig og som 
i Virkeligheden turde være Hovedsagen, deres Uafhængig- 



*) Et ret slaaende Exempel paa det Mislige i ved slige kunstige Midler 
at ville fremme den her omhandlede Bevægelse afgiver Beretningen 
om det af en fransk Rigmand, Benj. Rampal (f 1879), af hans Formue 
ved Testamente oprettede betydelige Legat, bestemt til at anvendes 
til Laan til Produktions- og Forbrugsforeninger i Paris. Ifølge Muni- 
cipalraadets Bestemmelse maatte Legatet kun udlaanes til Foreninger, 
der allerede vare i Virksomhed, og Laanene, der skulde forrentes med 
3 ^/o, maatte ikke overstige Halvdelen af den laantagende Forenings 
egen Kapital. Formuen udgjorde i Alt 1,411,000 fr., hvoraf dog kun 
562,000 fr. strax vare til fri Disposition, og de første Laan blev givne 
i 1883. Men 1896 vare ikke mindre end 30 af de laantagende Foreninger 
gaaede Fallit eller tvungne til at likvidere, og af det tilstaaede sam- 
lede Laanebeløb af henved 240,000 fr. vare over 160,000 fr. fuldstændig 
tabte og 42,000 fr. dubiøse Fordringer. (J. Chagot 1. c. S. 151—52). 

hed af Andre, vil kunne naaes, hvor vedkommende For- 
brugsforening betragter sig som den egentlige Arbejds- 
giver. De ad denne Vej skabte producerende Foreninger 
ville saaledes næppe realisere de egentlige Produktions- 
foreningers Formaal. 

Hermed er det ikke sagt, at disse overhovedet ikke 
lader sig realisere for den større Industris Vedkommende, 
men kun at der foreløbig ingen Udsigt er hertil. Det er 
imidlertid muligt, at Fremtidens fortsatte Udvikling af 
Kreditinstitutioner, navnlig af Folkebanker, eller en Kom- 
bination af Aktieselskabsformen og Arbejderforeninger vil 
formaa at overvinde Vanskeligheden ved at skaffe den 
store Kapital; men i saa Fald bliver det ikke blot og 
bart, hvad her alene er Tale om, en Forening af produ- 
cerende Arbejdskræfter, men en Association af Arbejde 
og Kapital. 

KAP. XV. 
Forening af de producerende Kræfter. 



//. Forening af Kapital: 
Aktieselskaber — Andelsforetagender. 

1. Langt større Betydning for den økonomiske Ud- 
vikling end den rent personlige Samvirken har selvfølge- 
lig en Sammenslutning af flere Personer, der hver for 
sig raade over en nogenlunde betydelig Kapital og for- 
ene disse Midler til et fælles Foretagende, hvis Gjennem- 
førelse kræver en større Kapital, end den enkelte Forret- 
ningsmand som Regel har til Disposition. Fremkomsten af 
de større økonomiske Foretagender, som kjendetegne den 
nyere Tids Frembrud efter Middelalderens Stilstand, navn- 
lig til Udnyttelse af det voxende Handelssamkvem og Ud- 
sendelser af oversøiske Expeditioner, skyldtes saaledes for 
en væsentlig Del Dannelsen af større eller mindre Skibs- 
rhederi- og Handelskompagniskaber. 

En saadan Sammenslutning af flere formuende, ak- 
tive Deltagere til en fælles Virksomhed har dog efter 
Sagens Natur sine ret snævre Grændser; men den udvi- 
dedes efterhaanden til flere passive Deltagere, som kun 
tilskød Kapital uden personlig Deltagen i Virksomheden. 
Paa denne Maade dannedes efterhaanden hine Handels- 
selskaber, som spillede en saa stor Rolle i det 16de — 18de 

Aarh., og som fra først af havde Karakter af Kommandit- 
Aktieselskaber, d. v. s. Selskaber, i hvilke de faktisk per- 
sonligt deltagende Ledere af Virksomheden hæftede per- 
sonligt og med deres hele Formue, medens de, der kun 
gjorde Kapitaltilskud, intet personligt Ansvar havde og 
altsaa kun virkede med de gjorte Indskud i Forretningen. 
Herved lagdes Grunden til og banedes Vej for egentlige 
Aktieselskaber, hvor samtlige Deltagere kun tilskød 
Kapital uden personlig Deltagelse og dermed fremtraadte 
som de, der i Forening raadede for Foretagendet som 
dettes virkelige Driftsherrer, idet de valgte og ansatte 
dem, der personligt skulde lede og styre Forretningen og 
fastsatte det dem derfor tilkommende Vederlag. Endnu 
større Deltagelse i videre Kredse kunde disse Selskaber 
paaregne, naar de enkelte Deltagere endog kun indtraadte 
som »anonyme«, hvis Andelsbeviser lød paa Ihænde- 
haveren og følgelig ikke kunde paaføre Ejeren af samme 
nogen Forpligtelse hverken til at tilsvare Selskabets Gjæld 
overfor Andre eller til at gjøre yderligere Kapitaltilskud, 
naar Forretningens Gang krævede saadanne. Det er Ud- 
viklingen af Aktieselskaber og ikke mindst deres Aner- 
kjendelse som anonyme, der har gjort det muligt at til- 
vejebringe den uhyre Kapital, som det 19de Aarh. har 
behøvet til alle de nye Foretagender, som skulde realisere 
de store Opfindelser paa Industriens og særlig Befordrings- 
industriens Omraade, i første Linie Jernbane- og Damp- 
skibsselskaber, dernæst ogsaa industrielle Aktieselskaber, 
ligesom de i stort Omfang have bidraget til Udviklingen 
af Banker og andre Kreditinstitutioner. Det er for en 
ikke ringe Del Aktieselskaberne med deres upersonlige 
Karakter, som særhgt have bidraget til at præge det 19de 
Aarh. som Kapitalismens Tidsalder. Thi endskjøndt en 
saadan Sammenslutning af Kapital skulde synes at frem- 
byde sig som ret naturlig og der ogsaa nævnes enkelte 
Exempler derpaa saa langt tilbage som det 12te Aarh., 

W. Scharling: Samfundsproduktionen. 42 

Og endskjøndt Aktieselskaber begyndte at spille en Rolle 
allerede i det 17de og 18de Aarh., er det dog først for- 
rige Aarh., som har givet dem en mere omfattende, stadigt 
og stærkt voxende Anvendelse. 

De ældste Exempler paa Aktieselskaber angives at 
have fundet Sted i Sydfrankrig i det 12te Aarh. paa 
MøUeomraadet, idet adskillige Møller ejedes af et større 
eller mindre Antal Personer, hvis Andele vare angivne i 
Andelsbreve (»uchaux«), der kunde overdrages til Andre, 
medens Driften lededes af dertil ansatte Personer, som 
Ejerne igjen kunde sætte fra Bestillingen. En lignende 
Ordning fandt i det 13de Aarh. Sted med Hensyn til Byg- 
ning og Udrustning af Skibe i Marseille og de italienske 
Søstæder. Og 1407 fandt lignende Principer Anvendelse 
paa den alt 1371 (eller maaske endog 1345) stiftede Bank 
»casa de San Giorgio« i Genua. Men disse spredte Exem- 
pler blev i hvert Fald uden Betydning for Udviklingen. 
Det var først det ved Opdagelsen af Amerika og Søvejen 
til Indien vaagnende stærkere Handelsliv og navnlig de 
oversøiske Expeditioner, som vare forbundne med saa 
stor Risiko og krævede saadanne større Midler, at de 
ikke kunde drives i det rette Omfang selv ved en Fore- 
ning af flere Enkeltmænd, der førte til Dannelsen af 
større Handelsselskaber, end Kommandit-Aktieselskabets 
Form egnede sig for. Det engelske Ost-India-Compagni 
af Aar 1600 og det nederlandsk-ostindiske Compagni 
af 1602 vare formentlig de første egentlige Aktieselskaber 
af større Omfang; selve Ordet »Aktie« synes første Gang 
at være bleven anvendt paa sidstnævnte Selskabs Andele og 
forekommer i en nederlandsk Forordning af 1610 om 
Handel med Selskabets Andelsbreve. Indtil ind i det 
18de Aarh. lød Aktierne dog som Regel paa Navn, og de 
egentlig »anonyme« Selskaber ere først i det 19de Aarh. 
komne til almindelig Gyldighed. 

De to nævnte Selskaber efterfulgtes efterhaanden af 

et stort Antal andre Handelscompagnier, i Almindelighed 
med store Privilegier, hyppigt monopoliserede, saaledes 
som disse ogsaa kj endes for vort eget Lands Vedkom- 
mende (det dansk-ostindiske Comp. af 1616, fornyet 1670, 
opløst 1729, — det asiatiske Comp. af 1732, opløst 1843, 
det vestindiske Comp. af 1671 m. fl.^), og denne særlige 
Virksomhed var i det 17de og største Delen af det 18de 
Aarh. Hovedomraadet for Aktieselskaberne, hvortil dog 
ogsaa sluttede sig almindelig Rhederi- og Fiskerivirk- 
somhed. Det var paa dette Omraade, at de to store 
og for lange Tider skjæbnesvangre Aktiesvindeler i Aarene 
1717 — 20 havde deres Grundlag: Sydhavs-Svindelen i Eng- 
land og Mississipi-Svindelen i Frankrig.*) Først i Slut- 
ningen af det 17de Aarh. blev ogsaa Søforsikring og Bank- 
væsen Gjenstand for Aktieselskabers Virken, og udenfor 
de her nævnte Omraader forekom saadanne Selskaber 
indtil det 19de Aarh. kun undtagelsesvis. Den Aktiemani,* 
som fremkaldtes ved hine to Svindel-Selskabers vilde 
Spekulationer, kastede sig vel over alle mulige — og 
umulige — Foretagender, men i Virkeligheden var det 
Hele kun en storartet Form for Hasardspil og de aller- 
fleste af de Selskaber, til hvis Dannelse der i disse Aar 
indbødes, kom slet ikke i Stand.*) 

^) Se nærmere Falbe-Hansen og Will. Scharliqg, Danmarks Statistik 111 
s. 404 ff. 

*) Jfr. om disse berygtede Aktiesvindeler Handelskrisemes Historie (efter 
Max Wirth ved Wm. Rasmussen), Kbhvn 1861, S. 1—25. 

•) 1 det foran cit. Skrift findes nævnt en stor Mængde af de Foretagender, 
hvortil der i England indbødes til Subskription. Foruden en Række 
Handels- og Fiskeriselskaber og Assuranceselskaber for de forslgelligste 
og mærkeligste Formaal (t. Ex. mod Tab og Skade ved Tjenestefolk, 
for Sømænds Hyre, til Forbedring af Børns Formueomstændigheder) 
nævnes en Række Foretagender med ret mærkelige og tildels højst 
ubestemte Formaal, paa hvis Realisation i Praxis der næppe for Alvor 
kunde tænkes: Opfiskning af Vrag ved den irske Kyst; at gjøre salt 
Vand fersk; at bygge Hospitaler for uægte Børn; at handle med Val- 
nøddetræer fra Virginien; at opbygge og forbedre Husene i England; 
at forbedre Landejendomme; at forbedre Haver; at forbedre Agerdyrk- 

42* 

Hvad der ved Siden af den almindelige Mistillid, 
som Sydhavssvindelen i Storbritannien i den følgende 
Tid skabte overfor Aktieforetagender, væsentlig bidrog til, 
at disse i lange Tider kun Rk saa ringe Raåderum i 
dette Land, hvor de nu indtage saa fremragende en 
Plads, var den Omstændighed, at Begrændsningen af 
Deltagernes Ansvar til deres Aktiebeløb ikke der var 
anerkjendt, men alle Deltagere ansaaes for solidarisk an- 
svarlige overfor Trediemand. En Undtagelse herfra gjordes 
ved Oprettelsen af Bank of England, som 1694 stiftedes 
ved en særlig Lov, der tillod de som Aktieselskab med 
begrændset Ansvarlighed (limited liability) organiserede 
Statslaangivere at drive Bankvirksomhed, og dette Privi- 
legium stadfæstedes i 1697, da Statslaanet forøgedes, med 
udtrykkeligt Tilsagn om, at det ikke ved Parlamentsakt 
skulde blive tilladt noget andet Selskab med limited lia- 
bility at drive Bankvirksomhed i England.^) Da Mono- 
polet siden i 1708 fornyedes med den Tillægsbestemmelse, 
at intet Selskab paa mere end 6 Personer — selv med 
solidarisk Ansvarlighed — maatte udstede Sedler, blev 
dette opfattet som et Forbud mod al Bankvirksomhed 
ved Aktieselskaber, og først 1822 opdagedes det, at det 
kun var Seddeludstedelsen, der var disse forbudt. Indtil 



ning og Kvægopdræt; at forbedre Matrosernes Hyre (?); at uddrage 
Sølv af Bly; at forplante Muldyr til England; at beskjæftige fattige 
Haandværksfolk og forsyne Kjøbmænd med Penge; at beskjæftige de 
Fattige; at understøtte de Arbejdsomme; at anlægge et stort Apothek; 
at besørge Begravelser m. m. fl. Man dristede sig endogsaa til at indbyde 
til Subskription af 2 Mill. £ »til et vist meget lovende Foretagende, 
hvis Formaal man senere vil gjøre bekjendt.« Det almindelige For- 
maal var imidlertid blot at faa tegnet Aktier med en meget ringe 
Indbetaling — stundom endog kun 1 sh. pr. Aktie å 100 £ — for der- 
efter hurtigst muligt at sælge dem med Opgjæld. Det Hele var kun et 
Børsspil i stor Stil. 
^) Derimod indrømmedes der ligeledes de tre store skotske Banker, som 
1695, 1704 og 1727 oprettedes med særlig Oktroj (Charter), limited 
liability. 

dette Tidspunkt forblev derfor hele Bankvirksomheden i 
England forbeholdt private Bankiers, og i selve London 
oprettedes den første Aktiebank i 1834^), men fremdeles 
med solidarisk Ansvarlighed for Aktionærerne. 

Hvad der yderligere bidrog til stærkt at begrændse 
Aktievæsenet i Storbritannien var den Retsgrundsætning, 
at intet Selskab kunde optræde retligt som Sagsøger eller 
Sagsøgt, med mindre det ved en Parlamentsakt — senere 
ved et kgl. Privilegium — havde opnaaet Bemyndigelse 
hertil. Og Privilegium til Fritagelse for solidarisk An- 
svar tilstodes kun med Hensyn til visse bestemte Arter 
af Forretningsvirksomhed. Desuagtet blev efterhaanden 
den praktiske Trang til Oprettelsen af Aktieselskaber saa 
stor, at denne Forretningsform fra Slutningen af det 18de 
Aarh., da hele Forretningslivet fik saa stort Opsving og 
de nye Fabriker krævede store Kapitaler, blev ret almin- 
delig anvendt. Der skal endog i 1824 være stiftet ikke 
mindre end 243 store Aktieselskaber, hvert med en Ka- 
pital af mindst 1 Mill. £, — Noget, der dog var ret ene- 
staaende og nærmest havde sin Grund i den samtidig 
stedfundne Konvertering af Statsgjælden; mange af dem 
traadte vistnok slet ikke i Virksomhed, og den det følgende 
Aar indtrædende Handelskrise fremkaldte en stor Mængde 
Likvidationer. Da en Lov af 1844 om en Reform af 
Aktievæsenet foreskrev Anmeldelse af ethvert nyt Selskab, 
har man fra den Tid en fuldstændig Statistik over deres 
Udvikling, som savnes for den forudgaaende Tid. 

Ogsaa i andre Lande mødte Dannelsen af egentlige 
Aktieselskaber, bortset fra de af Regeringerne særligt be- 
gunstigede store privilegerede Handelskompagnier, lige til 
det 19de Aarh. betydelige Vanskeligheder, og de forekom 
derfor i det Hele kun i ringe Antal. Den store Risiko, 



*) Se nærmere Will. Scharling, Bankpolitik, 2den Udg. S. 111—15 og S. 
144—46. 

som hine Kompagnier vare underkastede, og det højst 
svingende Udbytte, som de gav og som ikke sjældent i 
lange Tider forvandlede sig til Tab, der krævede nye 
Tilskud, opmuntrede ikke særlig til Efterfølgelse. Navn- 
lig i Frankrig vare Resultaterne gjennemgaaende lidet 
tilfredsstillende. Dertil kom, at Aktierne der i hele det 
17de Aarh. lød paa Navn og at Indførelsen af Aktier, 
lydende paa Ihændehaveren, der skyldtes John Law, om- 
trent faldt sammen med det umaadelige Krach, der led- 
sagede hans Svindlerforetagender og for lange Tider og- 
saa i Frankrig skræmmede bort fra Aktietegning. Ogsaa her 
krævedes Regeringens Koncession paa Aktieforetagender og 
var ikke altid let at opnaa. Imidlertid var det dog nærmest 
her,^ at de almindelige Regler for Aktieselskabers Organi- 
sation uddannedes med Generalforsamlinger, hvor Aktio- 
nærerne udøve deres Stemmeret, vælge Direktørerne og 
fastslaa Udbyttet m. v., og at deres Fritagelse for at 
hæfte ud over Aktiens Beløb anerkjendtes. Code de com- 
merce af 1807 betegnede Aktieselskaberne som »anonyme 
Selskaber« og anerkjendte dermed Ihændehaver-Aktien 
som det Principale. Men Regeringens Koncession for- 
dredes fremdeles, og Kapitaler vare endnu kun i ringe 
Omfang disponible for denne Anbringelse; 1776 viste det 
sig umuligt at tilvejebringe blot Halvdelen af de til Opret- 
telsen af en Diskontokasse projekterede 15 Mill. fr., og 
selv for Napoleons Magt viste det sig vanskeligt at til- 
vejebringe de 30 Mill. fr., hvormed Banque de France 
ved sin Oprettelse Aar 1800 skulde udrustes. 

At Aktieselskaberne i Lande med mindre økonomisk 
Udvikling spillede en endnu mindre Rolle, siger sig selv. 
I Østrige var den 1816 oprettede østrigske Seddelbank det 
første Aktieselskab, som dernæst 1822 efterfulgtes af et For- 
sikkrings- og Søfartsselskab ; i Ungarn forekomme Aktie- 
selskaber først i 30'ne. Selv i Tydskland blev der før 
Aar 1800 kun oprettet 5 Aktieselskaber med en samlet 

Kapital af ca. Va Mill. Thai. Kun i Nederlandene op- 
traadte de allerede ret tidligt i større Antal. I Dan- 
mark bestod før 1800 næppe andre Aktieselskaber end 
de forskjellige privilegerede Handelskompagnier samt de 
oktroyerede Forsikkringsselskaber^) og den i 1736 lige- 
ledes oktroyerede »Assignations-, Vexel- og Laanebank« 
(Courantbanken), der 1773 gik over til at blive Stats- 
bank. 

2. Aktieformen frembyder i al Almindelighed den 
store Fordel at gjøre det muligt for Personer, som selv 
savne Evne eller Lejlighed til at tage aktiv Del i en For- 
retningsvirksomhed, at blive delagtige i en saadan og der- 
med opnaa det større Udbytte af en Kapital, som saadan 
Virksomhed kan forskaffe fremfor almindeligt Udlaan af 
samme. En saadan Disposition kan ogsaa af den Grund 
være at foretrække, at den har Udsigt til at blive varig, 
medens udlaante Kapitaler kunne opsiges eller offent- 
lige Obligationer, hvori de ere anbragte, blive udtrukne 
paa et for Ejeren ubekvemt og ugunstigt Tidspunkt. 
Det kan endnu tilføjes, at denne Anbringelsesmaade frem- 
byder en Mulighed for at undgaa de Tab, som i en ved- 
varende almindelig Prisstignings Periode reelt rammer de 
nominelt uforandrede Pengekapitaler, for saa vidt de 
Ejendomme og Foretagender, hvori Aktiens Beløb er an- 
bragt, stige i Værdi jævnsides med Pengenes Værdifor- 
ringelse. Ogsaa for de Tab, som ramme Obligationsejere 
ved Rentefodens Dalen og dermed følgende Konverte- 
ringer, forskaanes Aktionærerne, ja, en saadan dalende 
Rente vil endog ofte forbedre Aktieforetagendets Udbytte 
og Status. Endelig bør det endnu bemærkes, at Aktie- 
formen giver Mulighed for at anvende selv en forholds- 
vis lille Kapital, som i sig selv vilde være utilstrækkelig 



*) Kgl. oktr. Sø-Assurance-Comp. med Oktroy af 1746 og de to kjøben- 
havnske Brand-Assurance-Compagnier med Oktroy af 1778 og 1798. 

til at sætte en egentlig Forretningsvirksomhed i Gang, 
direkte i en saadan. Baade for Personer og Kapitaler 
aabner den saaledes Adgang til en økonomisk Virksom- 
hed, hvorfra de ellers hver især vilde være udelukkede, 
og jo mindre Beløb Aktierne lyde paa, desto videre 
Kredse vil denne Adgang komme til Gode. 

Saafremt imidlertid Erhvervelsen af en saadan Aktie 
udsætter Ejeren for en Risiko, som han ikke kan over- 
skue, og medfører Mulighed for i Tilfælde af Tab at 
maatte dække disse ved yderligere Tilskud, vil dette for 
Mange medføre saa stor Betænkelighed, at Adgangen til 
at blive Aktionær dog kun vil blive benyttet i ret be- 
grændset Omfang — udenfor de Tilfælde, da særlige For- 
hold fremkalde en Aktiemani, et Spilleraseri, som kan 
strække sig til de videste Dele af Befolkningen, men i 
hvilke det aldeles ikke gjælder om en virkelig Anbrin- 
gelse af Kapital, men kun om et Hasardspil med Aktier, 
der blot tegnes og kjøbes for hurtigst muligt at sælges 
med Avance. Hvor stor den Risiko, som følger med 
solidarisk Ansvar for Aktionærerne, kan blive, havde 
i Storbritannien, hvor dette tidligere ansaaes for det Nor- 
male, alt oftere vist sig, men fremtraadte særligt iøjne- 
faldende i et enkelt karakteristisk Tilfælde i Skotland, da 
City of Glasgow Bank i 1878 gjorde en storartet Fallit, i 
hvilken Passiverne oversteg Aktiverne med det enorme 
Beløb af ca. 5 Mill. £ (90 Mill. Kr.). En mindre Bank, 
Caledonian Bank, havde som Dækning for en uerholde- 
lig Fordring i et Bo modtaget to Aktier i førnævnte 
Bank, — og da dennes Kreditorer i Henhold til det so- 
lidariske Ansvar i første Linie holdt sig til Caledonian 
Bank, maatte denne paa Grund af de to Aktiers Besid- 
delse erklære sig insolvent og standse sine Betalinger. 
Allerede forinden havde en Lov af 1856 tilladt Oprettelsen 
af visse Selskaber med begrændset Ansvarlighed, og de 
under Krisen 1857 gjorte Erfaringer med Hensyn til den 



Digitized by VjOOQIC 



Forening af Kapital: Aktieselskaber. 153 

Risiko, som det solidariske Ansvar paaførte Aktionærerne, 
fremkaldte to nye Love af 1858 og 1862, hvilken sidste 
gav enhver Forening af 7 eller flere Personer fuld Frihed 
til saadan Oprettelse, hvad der hurtigt forøgede Antallet 
af nye Selskaber overordentligt. Nu bevirkede hin Bank- 
katastrofe, at en ny Lov af 1879 gav ogsaa de alt be- 
staaende Aktieselskaber Tilladelse til at opgive det solida- 
riske Ansvar (undtagen overfor Seddelkreditorer og For- 
pligtelser af ældre Dato end Loven), og det viste sig 
hurtigt, at denne Tilladelse benyttedes i stort Omfang. 
Allerede i April 1880 havde Banker med en indbetalt 
Kapital af 59 Mill. £ indført det begrændsede Ansvar, 
medens kun Banker med tiis. 17 Mill. £ endnu bibeholdt 
det solidariske Ansvar. Efter den Tid er Principet be- 
grændset Ansvarlighed absolut blevet Regel; i Aarene 
1880—84 oprettedes saaledes ca. 7,500 Selskaber, hvoraf 
kun 28 med solidarisk Ansvar. 

I andre Lande er Principet begrændset Ansvarlighed 
forlængst trængt igjennem og anerkjendt som almindelig 
Regel, dog vistnok saaledes, at der kræves en udtrykke- 
lig Angivelse af Begrændsningen (t. Ex. i Tydskland »m. 
bgr. H.« o: mit begrenzter Haft). Efter dansk Ret be- 
tragtes det som en Selvfølge, at en Aktionær kun hæfter 
med sin Akties paalydende Beløb og ikke derudover; og 
Betegnelsen »Aktieselskab« i Firmaangivelsen er i saa 
Henseende tilstrækkelig. Denne Regel har her i nyere 
Tid ført til den Urimelighed, at ganske smaa Forret- 
ninger, hvis hele Kapital kun er nogle faa tusinde Kroner 
og stundom ikke engang det, ganske almindelige Haand- 
værks- eller Butiksforretninger , erklæres for Aktiesel- 
skaber, hvorved Forretningens Indehaver frigjør sig for 
at tilsvare de af Forretningen paadragne Gjældsforplig- 
telser ud over det som Aktiekapital angivne Beløb. ^) 

*) I en Artikel i Berl. Tid. f. 8. Spt. 1891 (af Chr. Erichsen) anføres flere 
Exempler paa Firmaanmeldelser for Aktieselskaber af rent ud menings- 

Noget saadant ligger selvføl^lig udenfor den virkelige 
Hensigt og Mening med Stiftelsen af Aktieselskaber, som 
kun have deres naturlige Begrundelse deri, at Fore- 
tagendet enten ved sin Størrelse eller ved sin Risiko i 
Almindelighed overstiger Enkeltmands økonomiske Evne, 
ja, end ikke egner sig for et Kommanditaktieselskab, hvis 
aktive Medlemmer hæfte solidarisk. Der er da ogsaa i 
forskjellige Landes Aktielove opstillet en vis Minimums- 
grændse for Aktieselskaber, baade med Hensyn til Med- 
lemstal og Kapitalens saa vel som den enkelte Akties 
Størrelse, og i det af en dansk Kommission i 1901 fremsatte 
Udkast til en Aktielov var det foreslaaet, at der skulde 
udkræves mindst 5 Medlemmer til Stiftelse af et Aktie- 
selskab, og at Kapitalen skulde være mindst 50,000 Kr. 
samt at der skulde være indbetalt mindst 100 Kr. paa hver 
Aktie. Da det imidlertid tillodes at begynde Virksom- 
heden, naar 25 Vo af Kapitalen var indbetalt, tillodes del 
i Virkeligheden at begynde et Aktieforetagende med en 
indbetalt Kapital af kun 12,500 Kr. Selve disse Tal vise, 
hvor langt man er kommen ned under det, som skulde 
være et Aktieselskabs naturlige Forudsætning og Basis: 
at Foretagendet efter sin Natur overstiger Enkeltmands 
Kræfter. Selvfølgelig er der i og for sig ingen Grund til 
at fastholde denne naturlige Basis som en faktisk Betin- 
gelse for overhovedet at oprette Aktieselskaber; i og for 
sig er der ingen Grund til at forbyde en Flerhed af 
mindre formuende Personer at forene sig om et Foreta- 



løst lille Omfang, saaledes bl. A. : Et Aktieselskab, der vil drive Blom- 
sterhandel, med en fuldt indbetalt Kapital af — 100 Kr. i Aktier å 
10 Kr.; et Frugthandlerselskab startes med 4 Bestyrelsesmedlemmer 
og en Kapital af 2000 Kr. i Aktier paa 100, 50, 25 og 10 Kr. Et 
Cigarhandlerselskab under Bestyrelse af en Bogholder og en Skomager 
anmeldes med en Kapital af 500 Kr. En Mølle- og Bagerivirksomhed 
etableres med 10 Bestyrelsesmedlemmer (Fiskere, Lærere, Kjøbmænd 
og Gaardejere) og en Aktiekapital paa 1,600 Kr., — hvoraf 288 Kr. 
indbetalt osv. 

gende, som en mere formuende Enkeltmand let kunde 
magte. Spørgsmaalet er kun, om der er Grund til at 
indrømme det Privilegium, som et begrændset Ansvar 
ubestrideligt er, paa Omraader, hvor der ellers kræves 
fuld Ansvarlighed, saafremt Dannelsen af et Aktieselskab 
ikke til en vis Grad staar som Betingelse for, at Fore- 
tagender af den Art overhovedet komme til Existents.^) 
Men set fra dette Synspunkt maatle man ganske sikkert 
komme til betydeligt større Tal end de foran anførte, 
som derhos have den væsentlige Mangel, at de netop paa 
Grund af deres Lidenhed med den største Lethed kunne 
omgaaes, idet man altid vilde kunne finde fire Meddel- 
tagere, der vare villige til al modtage hver en Aktie paa 
100 Kr., som ikke forpligter dem til Nogetsomhelst, — 
og for denne Pris vilde man kunne tilkjøbe sig det be- 
grændsede Ansvars Beneficium. 

Der er forøvrigt næppe Grund til her at forfølge 
dette Spørgsmaal videre, da det nærmest hører hjemme 
i Økonomiens Politik. Det skal her kun fastholdes, at 
den begrændsede Ansvarlighed ikke blot erfaringsmæssigt 
har vist sig i høj Grad at fremme Stiftelsen af Aktiefore- 
tagender, men utvivlsomt maa siges at være en Hoved- 
betingelse for, at Aktieselskaber kunne faa den Betyd- 
ning for den økonomiske Udvikling og for Kapitaldan- 
nelsen, som de faktisk have havt i det 19de Aarh. 

Det begrændsede Ansvar behøver dog ingenlunde at 
fritage Aktionærerne for enhver Forpligtelse til en yder- 
ligere Indbetaling, som Foretagendet senere kunde have 



^) I Sverige stiftedes i 1894—1904 620 »Handelsaktiebolag«, hvoraf kun 
125 havde en Kapital af over 100,000 Kr„ medens 291 havde en Ka- 
pital af imellem 10- og 100,000 Kr. og ikke mindre end 204 en 
Kapital af indtil 10,000 Kr. Det fortjener at tilføjes, at i samme 
Tiaar opløstes 20 ^/o af første Klasse, 24 °/o af anden og 38 ^lo af sidste 
Klasse. Nils Wohlin: Svenske aktiebolagsbildande 1894—1904 (i Ekon. 
Tidsskr. 1905 S. 319—48.) 

Brug for enten til Dækning af lidte Tab eller til en Ud- 
videlse af Forretningen. Der kan sondres imellem den 
nominelle og den indbetalte Kapital, saaledes at der fore- 
løbig kun indbetales visse pro Cent af hin. Denne 
F^remgangsmaade egner sig særlig for de Tilfælde, hvor 
Kapitalen ikke selv skal anbringes i et produktivt Fore- 
tagende, men nærmest kun skal tjene som Garanti 
imod indtrædende Tab, saasom i Forsikringsselskaber og 
tildels Banker. Saaledes var i Okt. 1906 af den i Stor- 
britanniens 80 Aktiebanker tegnede Kapital 287 Mill. £ 
knap 80 Mill. £ (27 V2 Vo) indbetalt. Selvfølgelig maa i 
saa Tilfælde Aktierne lyde paa Navn; stundom maa den 
eventuelle senere Indbetaling sikkres ved et Depositum af 
rentebærende Papirer, hvoraf Deponenten vedblivende 
oppebærer Renten. 

En saadan Form for Aktietegning er ikke sjældent 
særlig yndet, fordi den aabner Mulighed for en ret be- 
tydelig Kursavance, naar Foretagendet viser sig at lykkes, 
idet denne da bliver langt større i Forhold til det faktisk 
indbetalte Beløb, end den nominelle Kursstigning angiver, 
hvorfor denne ogsaa ofte bliver vildledende.^) Men selv- 
følgelig er der ogsaa hermed forbunden en Risiko for, at 
der under ugunstige Forhold kan kræves en Indbetaling, 
som Aktionærerne ikke har regnet med og som det netop 
paa det Tidspunkt kan være særligt vanskeligt at præstere. 
Under det stærke Tilbageslag, som i Norge indtraadte 
efter den voldsomme Opgangs- og Spekulationsperiode i 
Aarene 1894—99, faldt saaledes de til Fuldstændiggjørelse 
af ikke fuldt indbetalte Bankaktier krævede Indbeta- 
linger overordentlig trykkende for mange af disses Inde- 
havere. 

De Fordele, som Tegning eller Kjøb af en Aktie 



') Noteres en Aktie, hvoraf kun 25 ®/o er indbetalt, t. Ex. til 125, bereg- 
nes Aktiens Værdi ved Salg til 125-7-75% ikke indbetalt = 50 %, 
altsaa det Dobbelte af det indbetalte Beløb. 

byder den enkelte Aktionær, ere foruden de alt nævnte: 
at de give Adgang til at faae en Kapital, som ellers kun 
kunde gjøres frugtbringende igjennem Udlaan til fast 
Rente, anbragt i et Foretagende, som tør forventes at give 
et større Udbytte, endvidere: at dette Udbytte i Tilfælde 
af heldig Anbringelse efterhaanden , som Foretagendet 
lykkes og trives, kan stige og derhos, at selve hans Ka- 
pital stiger i Værdi i Forhold til, som Udbyttet voxer, og 
at han saaledes har Udsigt til ikke blot at opnaa et 
større Udbytte, men ogsaa en Kapitalforøgelse. At disse 
Muligheder modsvares af en tilsvarende Mulighed for 
Tab, der bevirke, at der i enkelte — og stundom i flere 
— Aar intet Udbytte faaes, og ligeledes, at Aktiens Værdi 
i saa Fald formindskes i tilsvarende Grad, ja helt kan 
forsvinde, er en Selvfølge. 

Denne Risiko kan imidlertid modvirkes af en for- 
sigtig Aktionær derved, at han fordeler sin Kapital paa 
en Flerhed af Aktieforetagender, saa at det Tab, der 
eventuelt lides i et eller nogle af dem, har Udsigt til at 
bhve opvejet ved et særlig heldigt Resultat for andre. 
Endvidere har en saadan Aktionær den Udvej, at han, 
saasnart hans Aktier paa Grund af lidte Tab eller Udsigt 
til saadanne eller overhovedet, fordi Foretagendet ikke 
viser sig at svare til Forventningerne, synker i Kurs, da 
kan skille sig ved dem med et mindre Tab, idet Kursfaldet 
i Almindelighed ikke foregaar aldeles brat og der gjerne 
findes dels Forretningsmænd med større Kjendskab til de 
fremtidige Chancer, dels Personer, som se mindre mørkt 
paa Forholdene og Risikoen, hvilke derfor trods denne ere 
villige til at kjøbe Aktierne noget under pari Kurs. 
Overhovedet gjør den lette Adgang til at overdrage Ak- 
tien til Andre, som følger af, al den lyder paa Ihænde- 
haveren, det muligt for en Aktionær hurtigt og let at 
slippe ud af de Foretagender, hvoraf han er bleven Med- 
ejer, naar forandrede personlige Forhold gjøre det nød- 

vendigt eller ønskeligt for ham at gjøre sin Kapital dispo- 
nibel for andre Formaal. 

3. Ikke blot for den større og mindre Kapitalist, 
som nu gjennem Aktieforetagender knyttes til og bliver 
delagtig i økonomiske Virksomheder, som han ellers maatte 
staa helt udenfor, ogsaa for den aktive Forretnings- 
mand kan Aktieselskabsformen have sin store Betydning. 
Medens hans egen Kapital ofte vil vise sig altfor lille for en 
Forretning, der trives godt og frembyder Mulighed for 
betydelig Udvidelse, og det har sine ikke ringe Vanske- 
ligheder og Betænkeligheder at tilvejebringe den hertil 
fornødne Kapital som Laan i et Omfang, der væsentlig 
overstiger Ejerens egen Kapital, frembyder Virksom- 
hedens Overgang til et Aktieselskab Mulighed for at give 
den al den Udvidelse, som Forholdene tilstede, uden at 
bebyrde den med Laan, som under indtrædende ugun- 
stige Konjunkturer ikke blot blive en meget tung Byrde, 
men kunne true dens fortsatte Bestaaen. Ganske vist 
maa den hidtidige Ejer hermed opgive sin Eneraadighed 
over Virksomheden; men i Almindelighed vil han som 
Direktør for Selskabet faktisk kunne sikkre sig den fort- 
satte Ledelse deraf og vedblive at være den virkelig Sty- 
rende, samtidig med, at hans Indkomst deraf bliver 
baade større og sikkrere og hans personlige Risiko langt 
mindre. Ad denne Vej ere navnlig et stort Antal indu- 
strielle Aktieforetagender komne i Stand, og Aktionærerne 
have i Almindelighed i Overtagelsen af en saadan alt i 
længere Tid bestaaende Virksomhed, der har vist sig saa 
levedygtig, at den trænger til Udvidelse, en større Ga- 
ranti for et heldigt Resultat end ved Dannelsen af en 
helt ny industriel Bedrift, som først skal godtgjøre sin 
Existentsberettigelse og først skal betale de Lærepenge, 
der saa ofte maa betales i helt nye Foretagender. 

Ogsaa hvor det ikke gjælder-om Udvidelse af en be- 
staaende Forretning, men kun om at sikkre dens fort- 

salte Bestaaen, som trues eller vanskeliggjøres ved Inde- 
haverens eventuelle Død eller Alderdomssvaghed, har 
Aktieformen vist sig hensigtsmæssig. Hvor en Arvedeling 
imellem flere Arvinger, der ikke kunne eller ikke ville 
indtræde som ansvarlige Deltagere i Virksomheden, vilde 
nødsage til Bedriflens Bealisation eller Opløsning, giver 
Oprettelsen af et mindre Aktieselskab med samtlige Ar- 
vinger som Aktionærer Mulighed for dens Fortsættelse 
uden Ansvar for disse samtidig med, at hver enkelt Ar- 
ving ved Salg af flere eller færre af sine Aktier kan fri- 
gjøre sig for Deltagelse i saa stort Omfang, som han 
ønsker. Ikke faa industrielle Virksomheder ere i nyere 
Tid paa denne Maade omdannede til mindre Aktiesel- 
skaber, der nærmest maa betragtes som Familiearrange- 
ments. Det er tildels Hensynet hertil, som gjør dem, 
der ønske at sætte en Minimumsgrændse for Dannelsen 
af Aktieforetagender, betænkelige ved at sætte den ret 
højt, idet det i saadanne Tilfælde netop er det begrænd- 
sede Ansvar, som gjør det let for Arvingerne at sætte 
andre Deltagere i deres Sted. 

4. Allerede de her nævnte Fordele, som Aktiefore- 
tagender frembyde for Enkeltmand, angive tillige for en 
Del den Betydning, som de have havt for Samfundet i 
dets Helhed ved dels at skaffe den netop fornødne Kapi- 
tal til Foretagender, som ellers næppe vilde være komne 
i Stand eller ikke have naaet den samme Udvikling, dels 
at opmuntre til en Kapitaldannelse, som ellers næppe 
vilde fundet Sted, fordi der ikke frembød sig en til- 
strækkelig tillokkende Anbringelse. Særligt gj ælder det 
her Anførte med Hensyn til en Række for det hele 
Samfund højst vigtige Anlæg, som ellers næppe vilde 
være komne i Stand eller i hvert Fald langtfra i samme 
Omfang og derhos langt senere, fordi de paa den ene 
Side laa over Enkeltmands Rækkeevne, paa den an- 
den Side ikke egnede sig for Staten og i hvert Fald 

krævede Kapitalbeløb, som den paa hin Tid aldeles ikke 
raadede over og vanskeligt havde kunnet skaffe tilveje. 
Dette gjælder navnlig om de nye Samfærselsmidler, Jern- 
baner og Dampskibe, som langt mere end Fabrikanlæg 
og Maskindrift^) have bidraget til økonomisk helt at om- 
skabe Samfundet og skabt Mulighed for hele den nye 
Tids industrielle Udvikling, men som samtidig selv have 
krævet og lagt Beslag paa enorme Kapitaler (jfr. foran 
I S. 328). Skulde disse Anlæg fra først af have været hen- 
viste udelukkende til Staten som den eneste, der mag- 
tede dem, vilde hele Udviklingen sikkert være foregaaet 
mange Gange langsommere, end det nu har været Til- 
fældet. Heller ikke Bankvæsenet og Forsikkringsvirk- 
somhedens forskjellige Arter vilde paa langt nær have 
naaet deres nuværende Omfang, om de udelukkende 
havde været henviste til Privatbankiers og gj ensidige 
Forsikkringsselskaber. Allermest har dog Aktieformen 
i den nyeste Tids elektrotekniske Industri vist sin Betyd- 
ning for den hurtige Gjennemførelse og Udnyttelse af en 
for Samfundet epokegjørende Opfindelse; i omtr. 15 Aar 
er der alene i Tydskland anbragt en Kapital, der an- 
slaaes til 1500 Mill. Rmk, i Elekricitetsværker og elek- 
triske Sporveje, en Kapital, som det vilde have været 
umuligt at tilvejebringe paa anden Maade.^) 



^) Hvor meget Aktieformen bidrager til ogsaa paa Fabrikomraadet i 
mindre kapitalrige Lande at fremme Udviklingen, fremgaar t. Ex. der- 
af, at i Sverige tilhørte i 1901 ifølge Kommercekollegiets Næringssta- 
tistik 33 Vo af alle Landets Fabriker Aktieselskaber. (Wohlin 1. c). Og 
efter al Sandsynlighed ejede disse en langt større Andel af den i Fa- 
brikvirksomhed anbragte Kapital. 

^) AUg. Elektricitåts-Gesellschaft i Berlin, der 1887 stiftedes med en Ak- 
tiekapital af 5 Mill. Mk., udvidede denne allerede 1888 med 7 Mill., 
1889 med 4 Mill., 1890 med 4 Mill., tiis. 20 Mill. Mk. 1895—97 ud- 
videdes den dernæst med i Alt 15, 1898—99 med 25 Mill. Mk. Ved 
Emissionen af de nye Aktier over pari indvandtes 28Vs Mill., et lig- 
nende Beløb tilvejebragtes som Obligationslaan, saa at Selskabets effek- 
tive Kapital i Løbet af 12 Aar forøgedes fra 5 til 117 Mill. Mk. 

Ogsaa i andre Henseender have Aktieselskaberne vist 
sig nyttige for Samfundet baade i økonomisk og social 
Retning. I første Henseende kan saaledes nævnes, at de 
oftere ved at forene og sammensmelte en Række af 
mindre, med hinanden til Overmaal konkurrerende Fore- 
tagender har tilvejebragt en hensigtsmæssigere Ordning 
og ved en dygtigere og mere økonomisk Ledelse sat et 
enkelt levedygtigt Foretagende i deres Sted. I begge Ret- 
ninger have de endvidere virket ved at muliggjøre Fore- 
tagender, som vare af Betydning for Samfundet, men af 
tvivlsom økonomisk Natur, hvor det derfor gjaldt om at 
løbe en Risiko og eventuelt bringe et Offer, som ingen 
Enkeltmand kunde eller vilde paatage sig, medens Mange 
for Sagens Skyld g jerne vilde bringe et saadant mindre 
Offer, som Tegning af en Aktie medførte, — saaledes Fore- 
tagender og Anlæg af kommunal Interesse, som dog 
maatte siges at ligge udenfor Kommunens Opgaver, saa- 
som Theatre, zoologiske og botaniske Haver, eller med 
ligefrem velgj ørende Karakter, saasom Folkebade eller 
endog Plejehjem og Sygehuse. 

I social Henseende kan det næppe heller siges at 
være uden Betydning, at store og meget fordelagtige Fore- 
tagender ikke forblive paa en meget begrændset Kreds af 
Rigmænds Hænder, men at mange smaa Kapitalister føle 
sig delagtige og interesserede deri. Den mere stabile og 
af personlige Forhold og Forandringer uberørte Existents, 
som kj endetegner Aktieselskaber fremfor private Fore- 
tagender, giver ogsaa Arbejderne en fastere og mere be- 
trygget Stilling, ligesom saadanne Foretagender bedre 
kunne udholde ugunstige Konjunkturer uden at være 
nødte til at ty til en Indskrænkning af Arbejdertallet. 
Ogsaa i humane Foranstaltninger til Bedste for de i Fore- 
tagendet beskjæftigede Arbejdere ere Aktieselskaber ikke 
sjældent gaaede i Spidsen. 

5. Hvor stor en Betydning for Samfundet og den 

W. Scharling: Samfundsproduktionen. 43 

nyere Tids industrielle og almenøkonomiske Udvikling 
Aktieselskaberne have havt, fremgaar tilstrækkeligt af en 
Oversigt over deres egen Udvikling og Fremgang i det 
I9de Aarh. 

For Storbritanniens Vedkommende foreligger der 
siden 1844 en fuldstændig Statistik over stiftede saa vel 
som atter opgivne, og dermed altsaa ogsaa over de virke- 
lig existerende, Aktieselskaber. Allerede før 1862, da det 
solidariske Ansvar endnu var Regelen, tiltog Antallet af 
Selskaber efterhaanden ikke lidet; medens der — bortset 
fra de atter inden Ikrafttrædelsen opgivne Foretagender 
— i 1844 — 50 stiftedes i Alt 455 effektive Aktieselskaber, 
og i 1851—55 510, steg Antallet i 1856—60 til 1,148, 
1861—62 endog i 7 Fjerdingaar til 832. Efter at dernæst 
Reformloven af 1862 havde gjort den begrændsede An- 
svarlighed til Hovedregel, stiftedes der 

Selskaber med Kapital 


Antal 


Kapital 


1863— 70: 


5,593 


907 Mill. £ 


699 


113 Mill. £ 


1871— 75: 


5,584 


547 — 


1,116 


109 — 


1876— 80: 


5,278 


427 — 


1,055 


85 — 


1881— 85: 


8,002 


890 — 


1,600 


178 — 


1886— 90: 


12,068 


1,150 — 


2,413 


230 — 


1891— 95: 


14,772 


683 — 


2,954 


136 — 


1896—1900: 


25,087 


1,340 — 


5,017 


268 — 


1901— 05: 


17,606 


640 — 


3,921 


128 — 



Medens Revægelsen i de enkelte Femaar — og end 
mere i mindre vilkaarligt afgrændsede Perioder — paa- 
virkes stærkt af Tidens almindelige gunstige eller ugun- 
stige Konjunkturer, viser den Aarhundredet ud en be- 
stemt og stærk Stigning i Antallet af nye Selskaber, medens 
den for den samlede Kapital er mindre stærkt udpræget, 
idet selvfølgelig forholdsvis flere af det voxende Antal 
Selskaber ere mindre Foretagender. Tilbagegangen i det 
nye Aarh. skyldes formentlig forbigaaende Aarsager, navn- 
lig Boerkrigen og dens Eftervirkninger. 

Det viser sig endvidere, at de Omraader, paa hvilke 
Aktieformen anvendes, i Tidens Løb ere blevne flere og 
flere, og at man ikke mere indskrænker sig til saadanne 
Foretagender, som efter deres Omfang og Natur (Risiko) 
maa siges at ligge over Enkeltmands Rækkevidde, saasom 
Jernbane- og Kanalanlæg, Forsikkringsselskaber o. lign., 
men at man efterhaanden er kommen ind ogsaa paa 
saadanne Foretagender, som forlængst have hørt det pri- 
vate Initiativ til og efter deres Natur meget vel kunne 
drives som private Forretninger. Ikke blot egentUg indu- 
strielle Virksomheder i større Stil som Maskin- og Textil- 
fabriker, Rryggerier o. lign., men ogsaa saadanne Virk- 
somheder af langt mindre Omfang ere efterhaanden 
gaaede over til eller grundlagte af Aktieselskaber, og det 
Samme gjælder paa Omsætningens Omraade ikke blot 
Ranker og store Handels- og Rhederiforetagender, men 
selv Detailhandler- Forretninger. Endog Virksomheder 
af delvis aandelig Art som Udgivelse af Aviser, Oprettelse 
af Skoler, Theatre m. m. ere efterhaanden blevne en Op- 
gave for Aktieselskaber. 

Overfor de foran anførte Tal maa nu dog paa den 
anden Side bemærkes, at de nærmest kun angive den 
store og voxende Tilbøjelighed til at anvende Aktie- 
formen, men ikke det virkelig faktiske Omfang af be- 
staaende Aktieforetagender. Thi ikke blot komme, som 
alt anført, et forholdsvis betydeligt Antal af de an- 
meldte Selskaber slet ikke til Existents; men et ret be- 
tydeligt Antal opgiver hurtigt deres Virksomhed. Medens 
saaledes Antallet af de 1863 — 1905 i Storbritannien an- 
meldte Selskaber beløb sig til næsten 94,000, bestod der 
i 1905 knap 40,000 Selskaber.^) Imidlertid viser dog 



*) I Sverige dannedes 1898—1904 2,929 Aktieselskaber og solidariske 
Banker med en samlet Kapital af 759 Mill. Kr. I de samme 7 Aar op- 
løstes 968 saadanne Selskaber med en indbetalt Kapital af 224 Mill. Kr. 
Af 141 »Handelsaktiebolag« og 99 Rederibolag, som 1894—1904 

43* 

følgende Tal den overordentlig stærkt stigende Betydning, 
som Aktieforetagenderne har faaet i de sidste Tiaar: der 
bestod i Virksomhed 



1885 
1895 
1905 



9,344 Selsk. med indbetalt Kap. ca. 495 Mill. £. 
19,430 — — — — - 1,062 — 

39,616 — — — — - 1,964 — 



I Alt er der altsaa nu i britiske Aktieforetagender 
anbragt den uhyre Kapital af over 35 Milliarder Kroner. 
Men allerede i 1891, da langtfra det halve Beløb var an- 
bragt i Aktieforetagender, skrev Marshall (S. 360), at de 
udførte en Tiendedel af alt det Forretningsliv af enhver 
Art, som udførtes i Storbritannien. 

Skjøndt Tydskland langttra har saa imponerende 
Tal at opvise, maa dog ogsaa der Aktieselskaberne lige- 
ledes siges at have naaet til stor og stærkt stigende Be- 
tydning.^) Hvor stor en Rolle Aktieselskaberne spille i 

opløstes, vare henholdsvis 29 og 11 dannede s. A. eller Aaret før, 51 
og 19 kun 2—3 Aar forud, 25 og 20 4—5 Aar forud. (Wohlin 1. c). 

Jfr. for Danmarks Vedkommende Scharling og Falbe-Hansen : 
Danmarks Statistik I S. 731 ff. og Supplementsbind 137 ff. Jfr. end- 
videre Artikler af førstnævnte Forf. i Nationaløkon. Tidsskr. f. 1876, 
1878, 1879 og 1892. 
^) Der bestod 

1886—87: 2,143 Selskaber med Kap. 4,876 Mill. Mk. 
1891—92: 3,124 — — — 5,771 — 

1896: 3,712 — - — 6,845 — 

og der stiftedes 1896 — 1905 over 2000 Aktieselskaber med en Kapital 
af 3,100 Mill. Mk. Til den i 1896 existerende Aktiekapital maa imid- 
lertid føjes et næsten lige saa stort Obligationsbeløb (6,387 Mill.) og 
Reservefonds til Beløb 1,167 Mill. Mk, saa at i Alt ca. 14.400 Mill. 
Mk. vare anbragte i Aktieforetagender. 

Af de i 1896 bestaaende Aktieselskaber faldt paa 

Indbetalt 
Aktiekapital 
Banker og Kreditinstituter 400 Selskaber m. 2,136 Mill. Mk. 

Forsikkringsselskaber 131 — - 110 — 

Jernbane- og Sporvognsselskaber 189 — - 549 — 

Extraktiv Ind. (Bjergværker) 235 — - 1,022 — 

Andre, nærmest industrielle Foret. 2,757 — - 3,028 — 

Industrien (i videre Forstand, derunder ogsaa Bjærg- 
værker), vil fremgaa derat, at af de derved i 1895 be- 
skjæftigede ca. 8 Mill. Personer vare 849,000 eller 10,6% 
knyttede til Aktieforetagender. 

I Danmark var i 1906 — 07 1,521 Selskaber ansatte 
til Indkomstskat efter Lov af 15. Maj 1903 med en samlet 
Indkomst af 58,66 Mill. Kr., medens den samlede Ind- 
komst for personlige Skatteydere var ansat til ca. 593 
Mill. Kr. Her svarer altsaa Selskabsindtægten omtr. til 
Vio af alle Skatteyderes Indtægt. 

6. Ved Siden af de betydelige Fordele, som Aktie- 
selskaber frembyde saavel for de enkelte Kapitalister og 
Forretningsdrivende som for Samfundet i dets Helhed og 
hele den økonomiske Udvikling, frembyde de ogsaa for- 
skjellige svage Sider, og man har derfor i de fleste 
Lande anset det for nødvendigt ved særegne Aktielove at 
forebygge disse eller dog forhindre, at de gribe for stærkt 
om sig. Der bør imidlertid i saa Henseende skjelnes imel- 
lem de virkelig svage Sider, som Aktieselskaberne efter deres 
Natur frembyde, men som derfor ogsaa vanskeligt kunne 
forhindres ved nogen nok saa omhyggeligt udarbejdet 
Lov, og de Misbrug, hvortil de kunne give Anledning 
og paa hvilke det særlig synes at være en Aktielovs Op- 
gave at tage Sigte. 

Uden her at komme nærmere ind paa Spørgsmaalene 
om saadanne Aktieloves Hensigtsmæssighed og om, hvad 
de rettelig bør gaa ud paa — Spørgsmaal, som høre 
hjemme i Økonomiens Politik — , vil der være Grund til 
at gjøre kortelig Rede for nogle af de Svagheder og Mis- 
brug, som Aktielove tage Sigte paa, idet vi herved maa 
fastholde, at den blotte Mulighed af Misbrug vel beret- 
tiger Aktielove, som søge at forhindre saadanne, men 
næppe i og for sig tør regnes Aktieformen til Last som 
en virkelig svag Side. Naar man saaledes som en saadan 
har villet betegne den Fristelse, som de byde mange 

smaa Kapitalister til at udsætte deres sammensparede 
Smaasummer for en Risiko, som de i Virkeligheden 
hverken formaa at overskue eller bære, maa det siges, at 
enhver Forretningsvirksomhed er forbunden med en vis 
Risiko og at det netop er et af Formaalene for Aktie- 
foretagender at muliggjøre saadanne Virksomheder, der 
frembyde for stor Risiko for Enkeltmand, ved at for- 
dele Risikoen paa Mange. Det kan saa meget mindre 
være Lovgivningens Sag at gjøre sig til Formynder for 
saadanne Kapitalister, der af Udsigt til en tvivlsom Vin- 
ding foretrække at udsætte sig for en saadan Risiko, som 
der paa den ene Side findes tilstrækkeligt sikkre Anbrin- 
gelser for mindre Kapitaler, der altsaa ikke behøve at 
udsættes for saadan Risiko for overhovedet at give Ud- 
bytte, og det paa den anden Side dog er umuligt at 
skjærme dem, der forsmaa denne Adgang til sikker An- 
bringelse, imod Fare og Tab, da der ogsaa udenfor 
Aktieselskaberne findes mange usikkre Anbringelser. Hvad 
der imidlertid nok kunde være Grund til, er at forbyde 
Aktiekapitalens Udstykning i saa smaa Beløb, at man 
derved særlig henvender sig til meget smaa Kapitalister 
med direkte Opfordring til at være med. I England lyde 
saaledes Aktierne ikke sjældent paa et saa lille Beløb 
som 1 £ (18 Kr.), hvoraf tilmed ofte kun en Brøkdel skal 
indbetales, og dette har netop aldeles overvejende været 
Tilfældet med saa risikable Foretagender som de afrikan- 
ske Guldminer, i hvilke Aktierne kun undtagelsesvis lyde 
paa højere Beløb. Netop i Foretagender af saadan Art 
antage Aktierne — tvært imod deres virkelige Bestem- 
melse — ved at udstedes i saa smaa Størrelser mere Ka- 
rakter af Lotterisedler end af Kapitalanbringelser og synes 
fuldt saa meget beregnede paa at tilfredsstille Folks Spille- 
syge som paa at tjene til Gjennemførelse af et samfunds- 
nyttigt Foretagende. Imidlertid vil det altid ^ære ret 
vanskeligt at opstille en i al AlmindeHghed passende 

Grændse, hvad der allerede viser sig deri, at denne i 
Tydskland er sat til 1000 Mk. som Minimum, medens 
den i Sverige er sat til 50 Kr. og for Selskaber, hvis Ka- 
pital ikke overstiger 10,000 Kr., endog kan gaa ned til 
10 Kr. En Minimumsgrændse af 100 Kr. vilde ganske 
sikkert ikke være for høj, navnlig hertillands, hvor An- 
delsforetagender ikke betragtes som Aktieselskaber og 
Deltagelse i saadanne altsaa ikke udelukkes ved en 
Grændse som den nævnte. 

Lige saa lidt kan man regne Aktieformen som saa- 
dan til Last — og vil forgjæves søge at modarbejde det 
ved Lovbestemmelser — , at Aktien med sit vexlende Ud- 
bytte og dermed følgende Kurssvingninger i særlig Grad 
opmuntrer Spekulationen og vækker Spillelysten saaledes, 
at den til sine Tider breder sig til vide Kredse og frem- 
kalder en egentlig Aktiemani. Den bekj endte Tulipan- 
mani i Holland 1634^) viser, at et saadant Spilleraseri. 
kan fremkaldes og fyldestgjøres ved en saa uskyldig Ting 
som Tulipanløg. I hvert Fald vil det næppe ved nogen 
Lovbestemmelse være muligt at forhindre et saadant Spil, 
selv om det maa siges, at det i Almindelighed netop 
kaster sig over de tvivlsomste og mest risikable Fore- 
tagender, fordi der næppe gives nogen Mulighed for paa 
Forhaand at udsondre saadanne fra de godt begrundede 
og alvorligt mente Foretagender. Sejv om man ved at 
betinge ethvert Aktieforetagende af en særlig Koncession 
kunde forhindre adskillige øjensynligt rent vilde Pro- 
jekter, — hvorledes skulde det været muligt at forhindre 
det Børsspil, som i Begyndelsen af 90'ne dreves med 
Aktier i sydafrikanske Guldminer og Opdyrkningsfore- 
tagender, ved paa Forhaand at afgjøre, hvilke der vare 
gode og soUde Foretagender, som kunde tillades, og 
hvilke der ikke vare det?*) En betænkelig Sag er det 

^) Se herom Handelskrisernes Historie, Kbhvn. 1861, S. 25—33. 

*) Hvor vanskeligt man selv paa et senere Standpunkt kan drage nogen 



Digitized by VjOOQIC 



168 Kap. XV. 

endvidere, at en Statskoncession i Almindelighed vil blive 
opfattet som en reel Godkj endelse af Foretagendets Soli- 
ditet, — et Ansvar, som Staten hverken kan eller bør 
paatage sig. 

At Aktieselskaber, netop fordi de i høj Grad lette 
Gjennemførelsen af nye, store Foretagender, ogsaa friste 
til, naar et eller andet Foretagende viser sig særlig for- 
delagtigt, at skabe et saa stort Tal af lignende Fore- 
tagender, at deres gjensidige Konkurrence gjør det umu- 
ligt for de allerfleste at bestaa, — samt at det altid er 
let at opstille et Prospektus for et Aktieforetagende, der 
stiller et særdeles gunstigt Resultat deraf i sikker Udsigt, 
hører ligeledes til de Anker, som man ofte hører frem- 
satte. I Virkeligheden ere dog begge Dele uundgaaelige 
Følger af den Frihed paa det økonomiske Omraade, 
uden hvilken betydelige Resultater næppe ville kunne 
naaes. Derimod kan det naturligvis fordres, at de ud- 
stedte Prospektus ikke ere vildledende, ikke skjule 
Noget, som bør oplyses, og ikke give urigtige Oplysninger 
om faktiske Forhold. Men naar det yderligere fordres, 
at Prospektus ikke maa give urigtige og overdrevne Frem- 
stillinger af det Udbytte, der kan ventes, vil det i Praxis 
vise sig ret vanskeligt at give Forskrifter, som sikkre 
imod saadanne vildledende Fremstillinger; et Strafansvar 
for urigtige Meddelelser, som bevidst fremsættes imod 
bedre Vidende, er vistnok det eneste Korrektiv, naar 
man ikke vil kræve en nøje Prøvelse ved en dertil be- 
skikket Myndighed af alle Prospektus' er, før de offentlig 
fremsættes. Men denne Vej frembyder i endnu højere 
Grad end Statskoncession i al Almindelighed den Mislig- 



saadan Grændse, fremgaar deraf, at ifølge Economist's Opgjørelse i 1895 
Kursen for 23 Bjærgværks-Selskaber, der havde givet Udbytte, note- 
redes til hen ved det 5 å 6-Dobbelte af pari, medens Kursen for 133 
Selskaber, der intet Udbytte havde betalt, noteredes til det 4-Dobbelte 
af pari. Disse mentes altsaa dog at være gode Foretagender. 

hed, at en Sanktion paa Prospektus fra en saadan Myn- 
digheds Side almindehg vil blive opfattet som en Garanti 
for Rigtigheden af de deri fremsatte Beregninger og For- 
ventninger, — en Garanti, som umuligt kan gives. 

Hvad der særlig vil frembyde Vanskeligheder i saa 
Henseende, er Stiftelsen af Aktieselskaber paa Grund- 
lag af en alt bestaaende Forretning eller ved Er- 
hvervelse af faste Ejendomme eller Andet, som anses 
nødvendige til Foretagendets Gjennemførelse. Her vil 
der altid frembyde sig Mulighed for en overdreven Vur- 
dering af saadanne Forretninger og Ejendomme og en 
Overtagelse af dem til en urimeligt høj Pris. Lige saa 
lidt som man kan forbyde en privat Mand at betale en 
overdreven Pris for en Ejendom, som slet ikke svarer 
til dens virkelige Værdi i Handel og Vandel, Uge saa 
lidt kan man imidlertid forbyde et Aktieselskab det. 
Men her frembyder sig den særegne Ejendommelighed, 
at det ikke sjældent er de samme Personer, der ere 
Ejere af den ældre Forretning og som Stiftere af og 
eventuelle Direktører for et Aktieselskab Kjøbere deraf. 
At forbyde dette lader sig næppe gjøre, lige saa lidt som 
at give almindelige Regler for, hvilke Priser, der kunne 
anses for passende. Enhver Vurdering af en Forretning 
eller af faste Ejendomme kan jo nemlig foregaa paa en 
dobbelt Basis: enten kan man lægge den Sum til Grund, 
som det har kostet at tilvejebringe paagjældende Fore- 
tagende eller Ejendom, eller ogsaa gaa ud fra den Ind- 
tægt, som den har vist sig at give, og kapitalisere denne 
efter almindelig Rentefod. Den sidste Vurdering er for 
saa vidt mere usikker og omtvistelig, som det ikke er 
givet, hvad der skal kaldes almindelig Rentefod, og selve 
Indkomsten kan være foranderlig. Desuagtet anse Mange 
denne Vurdering for den rette. Alt, hvad der derfor kan 
gjøres, er at forlange, at der forud for Aktietegningen 
fremlægges fuld Oplysning for Aktionærerne om alle saa- 

danne Forhold samt Grundlaget for den anvendte Vur- 
dering, og at der paalægges Straf- og Erstatnings-Ansvar 
for svigagtig Fremgangsmaade herved.^) 

Heller ikke den ved Stiftelsen af mange Aktieselskaber 
brugte Fremgangsmaade, at Aktierne udbydes til en 
højere Kurs, end de lyde paa, lader sig ret vel forbyde, 
endskjøndt den ofte er bleven misbrugt. Hvor nye Aktier 
udbydes i alt bestaaende Foretagender, hvis Aktier staa 
betydeligt over pari, er det en Selvfølge, at hine ikke 
kan sælges til en væsentlig lavere Pris end de gamle 
Aktier; og for saa vidt Kursavancen tilfalder Selskabets 
Reservefond og dermed kommer selve Foretagendet til 
Gode, er der heller Intet at indvende herimod. Lige saa 
lidt kan der indvendes imod, at Aktier i et nyt Fore- 
tagende paa Grund af de Forventninger, der knytter sig 



I I Decbr. 1906 har man i Frankrig, da Aktielovene af 1867 og 1893 
ikke længer viste sig tidsvarende og de af den til deres Revision ned- 
satte Kommission under 3. April 1903 fremsatte Forslag endnu ikke 
vare blevne gjennemførte i Parlamentet, paa Grund af »de i de sidste 
Maaneder paa Parisermarkedet indførte talrige Værdipapirer af tvivl- 
som Værdi«, om hvilke Finantsministeren endog udtalte, at »mange 
af dem vare lidt mere værd end det Papir, hvorpaa de ere trykte«, 
fundet det nødvendigt paa selve Finantsloven at vedtage en særlig 
Artikel af følgende Indhold: »Fra 1. April 1907 skal Udstedelse, Ud- 
bud og Salg af Aktier, Obligationer eller Værdipapirer af hvilken- 
somhelst Art fra franske eller fremmede Selskaber i Frankrig være 
underkastede følgende Bestemmelser: Banker, Prospektus'er, Avisan- 
noncer, Cirkulairer og Subskriptions- eller Salgs- Indbydelser skulle 
indeholde følgende Oplysninger: 1) Selskabets Navn, 2) dets Nationa- 
litet, 3) dets Hjemsted (siége social), 4) Foretagendets Formaal og 
Gjenstand, 5) Tiden for Selskabets Bestaaen (la durée de la soc), 
6) Selskabskapitalens og hver enkelt Akties samt den ikke indbetalte 
Kapitals Størrelse, 7) det sidste Regnskab eller Meddelelse om, at der 
endnu ikke er aflagt noget Regnskab. For Aktier skal tillige nævnes 
de Fordele, som ere forbeholdte Administratorer, Forretningsfører og 
alle andre Personer, Erhvervelser (des apports) in natura og Veder- 
laget derfor. Bestemmelser om Generalforsamlingers Sammenkaldelse 
og deres Mødested.* Straffen for Overtrædelser sættes til fra 10,000 
til 20,000 fires. (Jfr. nærmere Le Rentier f. 17. Decb. 1906). 

til dettes heldige Resultater, paa samme Maade udbydes 
til en højere Kurs end den nominelle, saa at Kursavancen 
tilfalder Selskabet i dets Helhed under en eller anden 
Form, navnlig til Dannelse af en Reservefond — undtagen 
i alt Fald det Misvisende, som der ligger i, at Udbyttet 
angives i pCt. af kun en Del af den faktisk indbetalte Ka- 
pital. Derimod kan det synes mindre tilstedeligt, at 
Stifterne og Indbyderne til et nyt Foretagende strax ud- 
byde Aktierne til en højere Kurs end pari saaledes, at 
det Overskydende bliver deres private Fortjeneste; og at 
denne Fremgangsmaade i egentlige »Grunder«- Perioder 
ofte er bleven stærkt misbrugt, er sikkert nok. Men 
bortset fra, at det er meget vanskeligt at give forhin- 
drende Forskrifter, som ikke kunne omgaaes, — Formen 
vil jo kunne være den, at »Grunderne« have overtaget 
alle Aktierne og nu sælge endel af dem, hvad vanskeligt 
kan forbydes — , maa det siges, at allerede Undfangelsen 
af en Plan til et nyt Foretagende og Tilvejebringelsen af 
en Kreds af Mænd, som have Evne og Villie til at føre 
den ud i Livet, kan være et Arbejde, som har sin Værdi 
og naturligt betales paa denne Maade. 

Det lader sig dog ikke nægte, at der herigjennem 
opstaar Fare for en Overkapitalisation, som har sine ret 
uheldige Sider. Da imidlertid saadanne Overkapitalisa- 
tioner i nyere Tid i særlig Grad ere fremtraadte ved de 
saa kaldte Trust-Foretagender, vil dette Moment blive 
nærmere berørt ved Omtalen af disse i næste Kapitel. 

I al Almindelighed maa det saaledes vistnok er- 
kjendes, at Stiftelsen af Aktieselskaber og Omsætning af 
Aktier i højere Grad end Kjøb og Salg af private Forret- 
retninger og Ejendomme frembyder Muligheder for For- 
lokkelser af ikke forretningskyndige Personer til at ind- 
lade sig paa ufordelagtige og risikable Handeler og letter 
svigagtige Transaktioner af forskjellig Art, uden at Lov- 
givningen kan forhindre, maaske knap nok ramme dem. 

Men denne blotte Mulighed kan dog ikke i og for sig be- 
tegnes som mislige Sider ved Aktieforetagender, saa lidt 
som de veje op imod de store og utvivlsomme Fordele, 
som disse byde baade Enkeltmand og det hele Samfund. 

Med endel mere Føje kan det derimod anføres som 
mindre heldigt, at Aktieformen, især naar den bruges 
med Behændighed og støttes af en virksom Reklame, alt- 
for let formaar at skaffe Kapital tilveje til Foretagender 
af tvivlsomt Værd, naar de kun synes at byde Udsigt 
ikke blot til et godt Udbytte, men særlig til en hurtig 
Kursavance. Herved gjøres det nemlig ofte vanskeligt at 
skaffe Kapital til andre fuldt saa samfundsnyttige Fore- 
tagender, saa at der dermed gives den økonomiske Ud- 
vikling en vel ensidig Retning (saaledes t. Ex. til Tider en 
altfor stor Fastgjøren af Kapital i Jernbaneanlæg), og 
derhos kan den føre til Ødslen med og Tilintet- 
gjørelse af Kapital. Det er allerede berørt, at den til 
et vist Tidspunkt i Aktieforetagender anbragte Kapital 
langtfra er lig med Summen af de i det foregaaende Ti- 
aar eller blot Femaar til Aktieselskaber indbetalte Kapi- 
taler. Medens der saaledes i Storbritannien i 1895 — 1904 
stiftedes nye Aktieselskaber med en samlet Kapital af 
over 2000 Mill. £, udgjorde den i Aktieforetagender an- 
bragte Kapital i 1905 kun ca. 900 Mill. £ mere end i 1895, 
saa at den altsaa knap var forøget med Halvdelen af 
hint Beløb. Ganske vist maa det antages, at en Del af 
de anmeldte Aktieselskaber slet ikke ere komne til virke- 
lig Existents; men selv med Fradrag af dette Beløb, bliver 
det en betydehg Kapital, som maa anses for at være 
gaaet tabt. 

Overfor denne Anke tør det dog ikke overses, at og- 
saa endel af de i et Tiaar grundlagte private Forretninger 
mislykkes og maa opgives med Tab af Kapital, ligesom 
det maa erindres, at Samfundets Nydannelse af Kapital 
uden Aktieselskabernes Fremkomst og den Stimulants, 

som den giver hele det økonomiske Liv, samt særlig 
den derved givne Opmuntring til at opspare, næppe var 
bleven saa stor, som Tilfældet nu har været. 

7. Medens de foran anførte imod Aktieselskaber og 
Aktieforetagender rettede Anker saaledes i Virkeligheden 
langt mere gjælde selve Menneskenaturens Tilbøjelighed 
til at benytte den Lejlighed og Anledning, som de frem- 
byde til Misbrug, — og selvfølgelig kunde der hertil endnu 
føjes adskillige andre Misbrug, som ligefrem skyldes letsindig 
eller endog svigagtig og bedragerisk Adfærd fra Stifternes 
og de Styrendes Side^) — , maa det erkj endes, at selve Aktie- 
formen ved Siden af sine forskjellige Fortrin rummer 
Svagheder, som modsvare disse og i flere Retninger stille 
Aktieforetagender mindre gunstigt end private Foretagender 
af samme Art. Disse Svagheder knytter sig til enhver af 
de tre Faktorer, der i Almindehghed i Forening udgjøre 
Aktieselskabet: Generalforsamlingen, Bestyrelsesraadet og 
den egentlige Bestyrelse eller Direktion. Thi det maa 
vel mærkes, at den enkelte Aktionær som saadan, end- 
skjøndt han for sin Kvotadel er Medejer af Foretagendet 
og dets Ejendele, aldeles ingen Ret og Adgang har til at 
optræde som saadan og t. Ex. kræve Adgang til Forret- 
ningens Bøger eller til at inspicere Driften o. lign. Der 
vilde herved gives enhver Konkurrent Adgang til ved 
Kjøb af en Aktie at skafl'e sig Indblik i og Kjendskab til sin 
Konkurrents Forretningshemmeligheder. Enhver saadan 
Myndighed tilkommer derfor kun Aktionærerne i Forening 
og kan kun øves igjennem de tre nævnte Faktorer i det Om- 
fang, som Selskabets Vedtægter eller Statuter hjemle dem. 

Generalforsamlingen o: samtlige Aktionærer, som 



^) At saadanne i ikke ringe Omfang have fundet Sted i Tydskland i 
det sidste Tiaar, er belgendt nok. Prof. O. Warschauer nævner (i 
sit Skrift »Die Reorganisation des Aufsichtsratswesens«, Berlin 1902 
s. 20) ikke mindre end 12 betydelige Aktieselskaber, som saaledes 
ere gaaede til Grunde ved ligefrem kriminelle Handlinger. 

altsaa i deres Forening i Virkeligheden ere Foretagendets 
Driftsherrer og som saadanne oppebære det ved Driften 
vundne Udbytte og, saa vidt deres Ansvar rækker, alt- 
saa i Almindelighed kun for den indbetalte Kapitals Ved- 
kommende, bære den med samme forbundne Risiko — , 
er i sig selv et tungt arbejdende Apparat, hvis Ind- 
flydelse paa Driften derfor kun kan være meget be- 
grændset. Er Antallet af Aktionærer meget stort, vil 
det endog ofte være ligefrem umuligt at give dem alle 
Adgang til at møde paa Generalforsamlingen og afgive 
deres Stenjme, saa at der maa skabes en mere eller 
mindre kunstig Repræsentation for dem. Saaledes tæller 
Banque de France ikke mindre end 28,000 Aktionærer, 
hvorfor der kun er givet de 200 største Aktieejere Ad- 
gang til Generalforsamlingen; der er då ogsaa kun givet 
denne Ret til at vælge de 15 regents, der repræsentere 
Aktionærerne og i hvis Haand den disse tilkommende 
Myndighed er lagt. I Almindelighed er dog den højeste 
Myndighed forbeholdt den af alle Aktionærer bestaaende 
Generalforsamling; for saa vidt de ere forhindrede fra at 
møde, kunne de da i Reglen give en anden Aktionær 
Fuldmagt til at stemme paa deres Vegne. 

Allerede den hensigtsmæssige Ordning af disse For- 
hold kan volde forskjellige Vanskeligheder, idet det 
gjælder om, at det mindre Antal af store Aktionærer paa 
den ene Side faar en passende Indflydelse paa de fore- 
liggende Spørgsmaals Afgjørelse^) og ikke overvældes af 
den store Mængde smaa Aktionærer, hvis Interesse i 
Foretagendet for hver Enkelt er saa langt mindre, paa 
den anden Side ikke gjør disses Stemmeret ganske no- 
minel.^) Men selv om dette Forhold ordnes saa heldigt, 



*) Jfr. John Tjerneld: Bidrag til sporsmålet om skyddande af minori- 
tetens rått inom Aktiebolag. (Ekon. Tidsskr. 1905 S. 461—64). 

*) Da Direktørerne og Bestyrelsesraadet i Almindelighed selv ere Stor- 
Aktionærer, kunne de let, støttede af et mindre Antal saadanne, fak- 

som muligt, er det altid en betænkelig Sag, at »den 
højeste Myndighed« i alle en Forretnings Anliggender 
lægges i Hænderne paa en Samling Personer, der ingen 
Forstand tør forudsættes at have paa, hvad denne For- 
retnings heldige Ledelse kræver, og hvis Møden eller 
Udebliven er ganske uberegnelig, saa at Forsamlingens 
Sammensætning fra Gang til Gang kan blive helt for- 
skjellig, saa meget mere, som en Del af Aktierne kan 
være gaaet over paa andre Hænder. I Almindelighed 
har man da ogsaa i Praxis begrændset denne højeste 
Myndighed til Afgj øreisen af Spørgsmaal, som kun mere 
indirekte berøre Forretningsførelsen: Godkjendelse af 
Regnskabet, Fastsættelse af Udbyttet, Lønningsbestem- 
melser. Udvidelser af Kapitalen, Forandringer i Lovene 
m. m. Men selv ved Afgj øreisen af saadanne Spørgs- 
maal er det en meget svag Side ved denne Forsamling, 
at Medlemmerne ikke tør forudsættes varigt og blivende 
knyttede til Foretagendet. Ikke Faa, som blot tænke paa 
i Øjeblikket at faa et godt Udbytte og paa hurtigst mu- 
ligt at kunne sælge Aktierne med god Kursavance, ville 
være tilbøjelige til at stemme for Beslutninger, som 
fremme disse Formaal, men let kunne skade Forretnin- 
gens Fremtid. Den i nyere Tid oftere anvendte Tildeling 



tisk tilrive sig hele den virkelige Indflydelse paa Generalforsamlingen 
og i saa Fald ogsaa misbruge den til at tage Bestemmelser, som en- 
sidigt sigte til deres egen Fordel. Hvad der i saa Henseende kan 
gjøres af mindre samvittighedsfulde Personer, viser den i en Kom- 
missionsberetning om det gj ensidige Forsikkringsselskab »The Mutual 
Life« i New York givne Oplysning, at Præsidenten og Vicepræsidenten 
i dette Selskab, der talte 4—500,000 stemmeberettigede Medlemmer, 
havde sikkret sig Fuldmagt, gyldig for 10 Aar, fra ca. 20,000 Med- 
lemmer, saa at de altid kunde beherske Generalforsamlingen. Da der 
imidlertid som Regel kun mødte ca. 200 Medlemmer, kunde de ogsaa 
uden disse Fuldmagter beherske Forsamlingen, hvad der t. Ex. be- 
nyttedes til at lade Præsidentens Gage med faa Aars Mellemrum stadigt 
stige fra 30,000 Doll. i 1877 til 75,000 DoU. i 1893 og 150,000 DoU 
i 1901. (Se Meddelelser fra Udenrigsministeriet 1906. Hæfte XVII.). 

af »Friaktier« i et Foretagende, der giver et extraordinært 
godt Udbytte, er saaledes en Foranstaltning, som er uden 
al reel Betydning for de Aktionærer, der ville vedblive 
at være det i samme Omfang som hidtil, og kun til Gavn 
for dem, der ønske at skille sig ved deres Aktieret eller 
dog en Del af deres Aktier.^) Det er da ogsaa en Selv- 
følge, at de Meddelelser om Forretningens Drift, som 
kunne gives paa en Generalforsamling, hvor selv Del- 
tagere i konkurrerende Forretninger som Aktionærer 
kunne være tilstede og hvorfra de givne Oplysninger 
gjennem Pressen kunne bringes til Alles Kundskab, maa 
være af en ret overfladisk Natur og næppe egne sig til 
Grundlag for en virkelig Vurdering af Selskabets Status 
og Udsigter. 

En Myndighed er der imidlertid, som vanskeligt kan 
unddrages Generalforsamlingen og dermed underkastes 
de ovennævnte Tilfældigheder, nemlig Valget af de sty- 
rende Kræfter. Stundom indskrænkes dog dette Valg til 
Bestyrelsesraadet, og det overdrages da dette at vælge 
Direktører. Selv med denne Begrændsning bliver dog 
disses Valg betinget af et heldigt Valg af hint. Og ved 
Generalforsamlingens Valg af Bestyrelsesraadets Medlem- 
mer ville ikke sjældent personlige Venskabs- og Bekjendt- 
skabsforhold gjøre sig stærkere gjældende end Hensynet 
til Forretningens Krav og Tarv, saa at Bestyrelsesraadet 
selv kommer til at savne den rette Forstaaelse heraf. 
Noget mere Betryggelse for, at. hint Hensyn virkelig 
tages, \indes vel, hvor Generalforsamlingens Valg af nye 
Medlemmer af Raadet sker paa Grundlag af en Indstilling 
fra selve Bestyrelsesraadet; men herved opstaar der da 
let Fare for, at dette efterhaanden bliver en Klike, der 



^) stundom har dog Udstedelsen af Friaktier været begrundet i Ønsket 
om ikke at vække Misnøje hos Forretningens Kunder eller dens Ar- 
bejdere ved at give et altfor stort pCt.-Udb3rtte. 

ikke er særlig skikket til at varetage Aktionærernes In- 
teresser, og dette kan saa meget lettere blive Tilfældet, 
som det ikke sjældent fra først af er Aktieselskabets 
Stiftere, som enten selv indsætte sig til Bestyrelse eller 
dog udpege dennes Medlemmer. 

Hvad der ikke lidet virker til, at Bestyrelsesraadet 
hyppigt bliver mindre heldigt besat, er den Adgang til en 
tilsyneladende let vunden Fortjeneste, som Stillingen giver 
og som ved Aktieselskaber med stor Kapital kan blive 
meget betydelig, da den i Almindelighed som Tantieme 
ansættes til visse pCt. af Nettofortjenesten.^) Og denne 
Fortjeneste kommer til at spille en endnu større Rolle 
derved, at der Intet er til Hinder for at være Medlem af 
flere Aktieselskabers Bestyrelsesraad.^) Disse store Ind- 
tægter blive meget attraaede, og da det ved Stiftelsen af 
Aktieselskaber spiller en betydelig Rolle, at Mænd med 
et bekjendt Navn og i indflydelsesrige Stillinger præsen- 
teres som Medlemmer af den vordende Bestyrelse, lykkes 
det kun altfor ofte at faae saadanne Mænd til Med- 
lemmer, skjøndt de efter deres Forhold ganske savne det 
Kjendskab til Forretningsforhold i Almindelighed og sær- 
lig til den paagjældende Forretning, som er Forudsæt- 
ningen for, at et Bestyrelsesraad kan varetage Aktionæ- 
rernes virkelige Interesser. 

Den Mangel paa Evne, som adskillige Bestyrelsesraad 
have vist, til at sikkre den dem betroede Forretnings 
sunde og rolige Gang og forhindre ruinerende Kata- 



*) o. Warschauer 1. c. S. 41 anfører Tantiemen Aar 1900 for Bestyrelses- 
raadene for 7 store Efifektbanker ; for hvert Medlem beløb den sig 
ved de sex af dem til fra 11,000 til 19,500 Mk., ved Deutsche Bank 
endog til 30,700 Mk. Ved tre industrielle Aktieselskaber bevægede 
den sig imellem 15 og 30,000 Mk. for hver. 

^) Ifølge Der Deutsche Oekonomist 1900 Nr. 980 (cit. af Warschauer 1. c.) 
beklædte 70 Personer paa én Gang tiis. 1,184 Pladser som Bestyrelses- 
raadsmedlemmer, altsaa gjennemsnitlig 17 Stillinger for hver. En Ban- 
kier i KøUn var Medlem af 35 Bestyrelsesraad. 
W. Scharling: Samfundsproduktionen. 44 

strofer, har ført til ofte fremsatte Krav paa strængere 
Regler, navnlig i selve Lovgivningen, for det dem paa- 
hvilende Ansvar. Det er imidlertid ikke sandsynligt, at 
man ad den Vej vil kunne naa til synderlig bedre Re- 
sultater. Udsigten til et betydeligt Erstatningsansvar, 
ifald det gaar galt, vil ofte kun virke til, at de hæder- 
ligste og mest samvittighedsfulde Mænd saa vel som de 
mere formuende skræmmes bort fra Stillingen som Re- 
styrelsesmedlem, medens netop de Personer, som man 
helst skulde være fri for, og navnlig saadanne, som i 
Tilfælde af et virkeligt Ansvar ikke have nogen Formue 
at risikere, ikke lade sig skræmme bort. Det eneste 
Middel til at sikkre en større Omhu fra Restyrelsesraadets 
Side, som med nogen Sikkerhed lader sig anbefale, er 
formenthg dels at sikkre sig de paagjældende Personers 
virkehge Interesse i Forretningens Gang ved at gjøre Re- 
siddelsen af et større Reløb i Selskabets Aktier, noterede 
paa Navn og deponerede i en solid Rank, til Retingelse 
for Stillingen, dels at begrændse Tantiemen saaledes, at 
den ikke ved sin ganske uforholdsmæssige Størrelse over- 
for det Arbejde, som kræves udført, indeholder for stor 
en Fristelse for Mænd, som søge deres Kvalifikation 
mere i deres fornemme Navn eller indflydelsesrige Stil- 
ling end i Kjendskab til og Interesse for den paagjæl- 
dende Virksomhed. Erfaringerne fra Tydskland synes 
endvidere at tale for, at der efter Omstændighederne 
kunde være Grund til at sætte en vis, ret snæver, Grændse 
for det Antal Restyrelsesraad, som en enkelt Person tør 
være Medlem af. Dog har ogsaa dette Sidste sine Re- 
tænkeligheder ; det havde ikke været til Gavn for de af 
Tietgen stiftede Selskaber, om det havde været ham for- 
ment at tage Sæde i deres Restyrelse. 

Til en Regrændsning af Restyrelsesraadets Honorar 
turde der være saa meget mere Grund, som det derved 
bragtes til at staa i et mere rimeligt Forhold til dets vir- 

kelige Betydning for Selskabet. Man danner sig ikke 
sjældent en overdreven Forestilling om den Betryggelse, 
som derigjennem skal ydes Aktionærerne særlig til at 
kontrollere den egentlige Direktion, og man stiller derfor 
ikke sjældent Fordringer til det, som det, selv om det 
helt igjennem bestaar af hæderlige og til Stillingen kva- 
lificerede Mænd, vanskeligt vil kunne fyldestgjøre. Naar 
saaledes den tydske Handelsgesetzbuch af 1897 betegner 
det som Bestyrelsesraadets Pligt »at vaage over Forret- 
ningsførelsen i alle Forvaltningsgrene« og i- det Øjemed 
tillægger det Ret til »til enhver Tid at forlange Beretning 
aflagt af Direktionen om Selskabets Anliggender« samt 
til »at prøve Bøgerne, Kasse-, Effekt- og Varebehold- 
ningerne« m. V. (§ 246), og derhos kræver, at alt dette 
skal udføres »med en ordentlig Forretningsmands Omhu« 
(§ 249), skyder den vistnok ikke lidt over Maalet.^) Thi 
dette kræver i Virkeligheden en saa godt som daglig Ind- 
griben i Forretningsførelsen, som kun vilde afstedkomme 
Forstyrrelser og Myndighedskonflikter. Professor War- 
schauer har utvivlsomt Ret, naar han i sit ovenfor cite- 
rede Skrift siger, at fornævnte § 246 er saaledes affattet, 
»at Fuldbyrdelsen af det Bestyrelsesraadet overdragne 
Mandat næsten gjøres umuligt for selv det virksomste og 
solideste Medlem.«^) Der kan og bør ikke fordres mere 



^) Det af den danske Kommission af 1900 udarbejdede Udkast til en 
Aktielov stiller da heller ikke saa vidtgaaende Fordringer til Besty- 
relsesraadet, idet det kun fordrer (§ 47), at dette skal »vaage over, 
at Selskabets Virksomhed ledes i Overensstemmelse med Lovgivningen, 
Vedtægterne og Generalforsamlingens samt Bestyrelsens egne Beslut- 
ninger. « 

') Naar Warschauer imidlertid mener, at Opgaven nok kunde løses, saa- 
fremt Tilsynspligten fordeltes paa den af ham nærmere angivne Maade 
imellem Medlemmerne, saa at t. Ex. et Medlem førte Tilsyn med 
Kassen og Bogholderiet, et andet med den Kredit, som Selskabet ind- 
rømmer sine Kunder ved at prøve disses Soliditet m. v., et tredie 
med Indkjøb af Raastofifer, et Qerde med de færdige Varers Kvalitet 

44» 

af Bestyrelsesraadet, end at det følger Forretningens Gang 
i det Hele og Store, i Forening med Direktionen fast- 
slaar Principerne for Driften og Forretningsførelsen samt 
raadslaar med den om enkelte Forretninger af større 
Omfang og Betydning og overhovedet staar den bi med 
Raad og Daad, hvor det ønskes. At det bør vaage over, 
at Direktionen ikke misbruger sin Stilling, er klart; men 
man maa ogsaa gjøre sig det klart, at det aldrig vil 
kunne forhindre et fra Direktionens Side forsætligt og 
behændigt planlagt Bedrageri, men kun en fortsat og 
vedblivende bedragerisk Færd fra dennes Side. At paa- 
lægge det et videre gaaende Ansvar for Misgreb fra Di- 
rektionens Side vil kun skræmme samvittighedsfulde 
Mænd bort fra Stillingen. I al Almindelighed tør derfor 
Vanskeligheden ved at fastsætte Bestyrelsesraadets baade 
Ansvar og Myndighed saaledes, at det bliver et virkeligt 
Værn for Aktionærernes Interesser uden at gribe for- 
styrrende ind i Selskabets daglige Drift eller hidføre 
Myndighedskonflikter eller i utilbørlig Grad at binde 
Hænderne paa Direktionen, betegnes som et af de sva- 
geste Punkter ved Aktieformens Benyttelse. 

Det er derfor næppe ukorrekt eller overdrevent at 
sige, at det i Virkeligheden er Aktieselskabets Direk- 
tører, hvem Aktionærerne overdrage at disponere over 
deres Penge efter bedste Skjøn, kun under fornøden 
Kontrol med, at Love og Vedtægter overholdes og at 
Virksomheden drives i nøje Overensstemmelse med sit 
Formaal. Selv om vi da gaa ud fra, — hvad der dog 
under alle Omstændigheder tør anses for Hovedreglen 
— , at Direktørerne ere hæderlige og dygtige Mænd med 
nøje Kjendskab til den Virksomhed, som de forestaar. 



og Fastsættelsen af Prisen for dem osv., vilde sikkert ogsaa en saa- 
dan stadig Indblanding fra de enkelte Medlemmers Side i den daglige 
Drift næppe virke heldigt og ligeledes i Virkeligheden gaa ikke lidet 
ud over, hvad der med Rimelighed kan forlanges af dem. 

vil Aktieformen ogsaa paa dette Punkt vise sig at frem- 
byde visse Svagheder i Sammenligning med den private 
Bedrift, der arbejder under tilsvarende ydre Vilkaar. Thi 
den Omstændighed, at Direktørerne ikke disponere over 
egne, men over Andres Midler, vil altid paalægge netop 
samvittighedsfulde Mænd en vis Ængstelse for at løbe en 
Risiko, som de maaske ikke vilde betænke sig paa at 
løbe for egen Regning og uden hvilken større Fordele 
maaske vanskeligt naaes, i det Hele en vis Forsigtighed 
i deres Dispositioner, for ikke at udsætte sig for Kritik 
og MisbiUigelse fra Bestyrelsesraadets eller Generalfor- 
samlingens Side, De ville langt lettere udsætte sig for 
en saadan ved at vove at benytte en tilsyneladende gun- 
stig, men dog tvivlsom, Konjunktur end ved at undlade 
dette. Ville de for at sikkre sig mod en saadan Kritik 
først raadslaa med Bestyrelsesraadet, vil det rette Øjeblik 
til at handle ofte være forsvundet. 

Dertil kommer, at Direktørerne, selv om det for- 
langes, at de skulle eje et vist Beløb i Aktier, dog langt- 
fra ere saa interesserede i Foretagendets mere eller 
mindre gunstige Resultater, som hvor det hele Tab og 
den hele Vinding sker for deres egen Regning. De have 
nu deres faste Løn, uafhængig af Resultatet, og vil man 
raade Bod herpaa ved delvis at lønne med Tantieme, 
vil dette dog langfra have samme Betydning for dem. 
Dertil kommer, at Tantiemen ogsaa kan have sine mindre 
heldige Sider; Hensynet til den kan friste til at spare Ud- 
gifter til Reparationer, som helst skulde været afholdte, 
eller til at knibe paa Lønningerne og derved ikke sikkre 
sig tilstrækkeligt dygtige Medhjælpere, eller afholde fra at 
nedsætte Prisen, hvor en saadan Nedsættelse vilde kunne 
skabe en betydeligt større Afsætning uden væsentlig For- 
øgelse af Omkostningerne (jfr. Nedsættelse af Jernbane- 
taxter). Overhovedet tør man i Almindelighed hos et 
Aktieselskabs Direktører ikke vente at finde den Fore- 

tagsomhed og det Initiativ, den Energi og Interesse for 
Virksomheden som hos den private Forretningsmand. 

Paa den anden Side tør det dog ikke overses, at 
disse Mangler tildels opvejes derved, at Aktieselskaberne, 
navnlig de større med betydelige Kapitaler, i den høje 
Løn og den sikkre og ansete Stilling, som de kunne til- 
byde deres Direktører, have et Middel til at sikkre sig 
de største Dygtigheder og mest fremragende Evner i den 
paagjældende Virksomhed. Og da der paa ethvert Om- 
raade kun findes et Mindretal af saadanne Personlig- 
heder, vil det være lettere at skaffe det mindre Antal, 
som kræves til det begrændsede Antal af Aktieselskaber, 
end at finde virkelig dygtige Kræfter til et stort Antal 
private Virksomheder. Kommer hertil, at Aktieselskaber 
ved deres langt større Lethed til at skaffe Kapital har mere 
Adgang til at benytte Arbejdets Hjælpemidler i størst 
muligt Omfang, og navnlig til at udvides til Storbedrift i 
mest hensigtssvarende Skikkelse, ville de trods de foran 
berørte Svagheder dog ofte uden Vanskelighed kunne hævde 
sig i Konkurrencen med den private Virksomhed og ikke 
sjældent vise Overlegenhed over denne. 

8. De foran anførte svage Sider ved Aktieselskabers 
Styrelser gjøre sig ingenlunde lige stærkt g j ældende i 
alle Tilfælde. Tvært imod maa det siges, at de i ad- 
skillige Tilfælde kun i ringe Grad ville føles, og Betyd- 
ningen af deres Existents er derfor nærmest den, at Aktie- 
formen ikke i lige Grad passer for alle økonomiske 
Virksomheder, og at der vel endog maa siges at være 
dem, for hvilke den ikke egner sig. Det, der efter det 
Anførte snarest og hyppigst vil savnes ved et Aktie- 
selskabs Styrelse, er Evnen til at handle hurtigt og til 
energisk at benytte øjeblikkelige og forbigaaende Kon- 
junkturer samt Modet og Lysten til at løbe en Risiko og 
paatage sig det dermed forbundne Ansvar, der, hvis det 
paagjældende Kup mislykkes, vil veje betydeligt tungere 

end Anerkjendelsen, saafremt det lykkes. Det er da 
klart, at i samme Grad, som disse Momenter spille en 
Rolle og ere af væsentlig Betydning for et Foretagendes 
Held og Trivsel, egner dette sig ikke for Aktieformen. 

Da dette nu maa siges mere eller mindre at være 
Tilfældet med alle Foretagender, som ere af kommerciel 
Natur, tør det anses for givet, at Handelsvirksomhed 
næppe egner sig som Hovedformaal for egentlige Aktie- 
selskaber. Ogsaa fra en anden Side set maa det anses 
for mindre heldigt at anvende Aktieformen paa slige 
Foretagender, fordi de Smaakapitalister, som Aktieud- 
budet henvender sig til og opfordrer til at deltage, der- 
med drages ind i saadanne vexlende og svingende Ud- 
bytteresultater, der i høj Grad bidrage til at fremelske 
Børsspil og vilde Spekulationer. Det var da ogsaa sær- 
lig Handelsselskaber, som gav Anledning til de største 
Svindelperioder, som Aktieselskabernes Historie kjender. 

Hermed er det dog ikke sagt, at Handelen helt 
skulde give Afkald paa at benytte de betydelige Fordele, 
som Aktieformen byder. Men det maa vistnok siges, at 
den særlige Form, som her helst maa benyttes, er Kom- 
mandit-Aktieselskabets Form, under hvilken de Styrende 
og Ledende bevare større Frihed til at fortsætte en be- 
gyndt Handelsvirksomhed i samme Spor som hidtil og 
ikke i samme Grad som i det egentlige Aktieselskab staa 
som Aktionærernes Repræsentanter og Befuldmægtigede, 
men derimod som den, der giver Andre Adgang til med 
et vist Kapitalbeløb at medvirke i og deltage i Udbyttet 
af den af ham selvstændigt og under fuldt personligt 
Ansvar drevne Forretning. 

Da det kommercielle Element i Almindelighed gjør 
sig delvis gjældende i de fleste Foretagender af økono- 
misk Natur, vil det større eller mindre Omfang, hvori 
dette er Tilfældet, være væsenthg bestemmende for, i 
hvilken Grad en vis Virksomhed egner sig til Aktiefore- 

tagende. Næst efter egentlige Handelsforetagender synes 
da ogsaa Rhederivirksomhed at egne sig mere for 
Kommanditforholdet end for egentlige Aktieselskaber, og et 
Parthaverforhold, som nærmest svarer til hint, er da 
ogsaa ret almindelig anvendt med Hensyn til Sejlskibe, 
særlig hvor Rhederiet kun omfatter et enkelt eller nogle 
faa Skibe og en egentlig Handelsvirksomhed er forbundet 
med Skibsfarten. Derimod er Aktieformen i nyere Tid 
netop i stort Omfang anvendt overfor Dampskibe, særlig 
hvor disses Drift mere har Karakter af Fragtfart end af 
Handelsvirksomhed, og da navnlig, hvor der arbejdes 
paa faste Router. Navnlig vil Passagerfarten paa længere 
Router kræve et saa betydeligt Materiel og Personel, at den 
private Foretagsomhed slet ikke kan magte den. ^) Ganske 
vist hører Dampskibs-Aktieselskaber til de Selskaber, der 
opvise et mere svingende Udbytte, — men Svingningerne 
synes dog her nok saa meget at hidrøre fra mere objek- 
tive og for alle Selskaber fælles Forhold, Forretnings- 
livets almindelige Tilstand i Forbindelse med Handels- 
flaadernes større eller mindre Forøgelse, end fra de 
Styrendes Konduite og Evne til at benytte Konjunktu- 
rerne, om end denne selvfølgelig ogsaa gjør sig gjældende 
og bestemmer det mere eller mindre Heldige i de enkelte 
Selskabers Resultater. 

Den særlige Stilling, som et Aktieselskabs Direktører 
indtage overfor Restyrelsesraad og Aktionærer, og den 
tildels mere embedsmæssige Karakter, som dette giver 



^) Ifølge Schmoller havde Hamburg-Amerika-Linien ved dette Aarhun- 
dredes Begyndelse 80 Oceandampere, af hvilke enhver repræsenterer 
en Formue, med et Personale af 6,120 Personer, hvortil kom et Per- 
sonale i Land paa over 8000 Personer. Alene Dampskibet »Deutsch- 
land«, der kan befordre 1,040 Passagerer og har en Besætning af 500 
Personer til deres og Skibets Betjening, har kostet 12V« Mill. Mk. 
Hele Selskabets Aktiekapital er nu (1907) 125 Mill. Mk., dets Obliga- 
tionsgiæld 48Vs Mill. Mk. 

dem, medfører naturligt, at et Foretagende egner sig 
desto mere for Aktieformen, jo mere den hele Virksom- 
hed foregaar efter faste Regler og efter Principer, som 
kunne finde Udtryk i faststaaende Forskrifter. Kommer 
nu hertil, at Virksomhedens Omfang efter sin Natur kun 
lidet paavirkes af tilfældige Konjunkturer, men frem- 
byder en stor Stadighed og Regelmæssighed, egne saa- 
danne Foretagender sig i fortrinlig Grad for Aktiesel- 
skaber, og de derhen hørende Selskaber ville da ogsaa 
som Regel kunne give et temmelig konstant Udbytte til 
Aktionærerne. Dette gj ælder i særlig Grad om Jernbaner 
og Sporvejsanlæg, Telegraf- og Telefonanlæg m. fl., 
ogsaa af den Grund, at Anlægskapitalen her spiller saa 
stor en Rolle lige overfor Driftskapitalen. Ogsaa Bank- 
virksomhed hører, trods sit nærmere Slægtskab med 
Handelen, tildels herhen, fordi der her ved Siden af 
Evnen til at gribe og benytte enkelte større Konjunkturer 
og skabe de heraf betingede Forretninger (Emission af 
Laan og Aktieforetagender t. Ex.) dog nærmest er Tale 
om en ret regelmæssig daglig Forretningsførelse i Hen- 
hold til almindelig fastslaaede Regler og der derhos over- 
for nogle af de mere afgjørende Spørgsmaal, saasom 
Diskontoens Fastsættelse, gjør sig et Fællesskab gjæl- 
dende imellem de forskjeUige Banker, som nødsager hver 
enkelt til at holde Trop med de andre. I Almindelighed 
hører da ogsaa Banker netop til de Aktieforetagender, 
der udvise et forholdsvis konstant Udbytte, og det har i 
hvert Fald vist sig at være et af de Omraader, hvor den 
private Forretning har Vanskelighed ved at hævde sig 
overfor Aktieselskabernes kapitalstærke Overlegenhed. 

Det kunde synes underligt, at Forsikkringsvæsenet 
med den dertil uafviselig knyttede betydelige Risiko netop 
i særlig Grad er bleven et Aktieselskabs-Omraade. Men 
dette har sin Grund i flere sammentræffende Momenter. 
Først deri, at en privat Forretning overhovedet vanske- 

ligt kan byde den fornødne Garanti overfor de eventuelle 
Forpligtelsers Opfyldelse, saa at man udelukkende vilde 
være henvist til den . g j ensidige Forsikkring, hvis ikke 
Aktieselskaber paatog sig Præmieforsikkringen. Dernæst 
gjælder det i høj Grad paa dette Omraade, at der kan 
handles efter en fast Plan og fastslaaede Regler og at 
Bestyrelsens Opgave nærmest kun er den at skjønne 
over, hvorvidt de enkelte Forsikkringstilfælde falde inden- 
for Rammen af de paa en Sandsynlighedsberegning byg- 
gede Regler. Det er nok saa meget Forsigtighed, som 
Dristighed, hvorpaa det her kommer an, og hele Detaillen 
i Forretningen kan overlades til Funktionærer, der handle 
efter bestemte Forskrifter. 

9. Det store Omfang, som Aktieforetagenderne efter- 
haanden har faaet, og den Rolle, som de have spillet i 
det 19de Aarhundredes økononomiske Udvikling, har bi- 
draget ikke lidet til at forandre Nationaløkonomernes Op- 
fattelse af Statens Opgaver og dens Stilling til økono- 
misk Virksomhed overhovedet. Den tidligere herskende 
Opfattelse var den, at Staten ikke skulde blande sig i 
økonomiske Foretagender og at den kun daarligt egnede 
sig til selv at drive saadanne, fordi man ikke hos fast 
lønnede Embedsmænd kunde vente at finde den Fore- 
tagsomhed og Energi, det Initiativ og den Interesse som 
hos private Forretningsmænd, hvis hele Stilling afhænger 
af det Held, hvormed de drive deres Forretning. Det 
viste sig nu, at Aktieselskaber, der dreves af lønnede 
Direktører, som havde meget tilfælles med Embeds- 
mænd, særdeles vel kunde overtage Driften af store øko- 
nomiske Foretagender, og Erfaring viste, at det ved 
denne Drift i høj Grad kom an netop paa administrativ 
Dygtighed hos de Ledende. Mere og mere kom man til 
den Erkjendelse, at de Foretagender, som særlig egnede 
sig for Aktieselskaber, ogsaa maatte kunne overgaa til 
Statsdrift, og at denne endog i nogle Henseender syntes 

at fortjene Fortrinet. Dette var især Tilfældet, hvor de 
paagjældende Foretagender efter deres Natur og Forhol- 
denes Beskaffenhed havde en monopoliseret Stilling, og 
hvor altsaa Konkurrencen, der netop paaberaabtes som 
den mægtige DrivQeder i den private Forretningsverden, 
efter Forholdets Natur var udelukket. Dette gjaldt navn- 
lig med Hensyn til Jernbaner, Telegrafer o. hgn. Anlæg. 
Det lod sig vanskeligt hævde, at Driften af saadanne An- 
læg, der foregik i Henhold til bestemte Driftsplaner, fast- 
jslaaede for lang Tid, og hvor det kommercielle Element 
i alt Fald delvis var meget tilbagetrædende, idet navnlig 
Prisen for de forskjellige Ydelser ligeledes var fastslaaet 
ved bestemte, stundom af selve Staten sanktionerede, 
Taxter, og hvor den egentlige Styrelses Hovedopgave var 
Administration gjennem et stort, fast lønnet og embeds- 
mæssigt organiseret Personale med bestemte Funktioner, 
ikke lige saa godt lod sig drive ved Embedsmænd, ansatte 
af Staten, som ved Direktører, ansatte af et Aktiesel- 
skab. 

Hvad der særlig har bidraget til at skaffe Stemning 
for den Opfattelse, at Statens Styrelse endog kunde være 
at foretrække for Aktieselskabs-Styrelse, er den Omstæn- 
dighed, at der netop paa de her omtalte Omraader gjør 
sig særlige Hensyn til Forbrugerne gjældende. Hvad der 
her er Tale om, er Ydelser, der ikke blot have stor Be- 
tydning for samtlige Statsborgere, men som bidrage til 
at skabe et betydningsfuldt Samkvem og Sammenhold 
imellem Landets enkelte Dele. Alle Statsborgere menes 
derfor at have et naturligt Krav paa at komme ligeligt i 
Betragtning ved Landets Forsyning med Jernbaner og 
Telegrafer m. v.; men det tør betragtes som givet, at pri- 
vate Aktieselskaber kun ville paatage sig Anlæget af Jern- 
baner i saadanne Egne, hvor der er en tilstrækkelig tæt 
Bebyggelse og andre Betingelser for, at Jernbanens Drift 
Tcan betale sig. Ligesom det tidligere ansaaes for at 

være Statens Sag at tilvejebringe de Hovedlandeveje, der 
sammenknyttede Landets spredte Dele til Enhed, saaledes 
synes meget at tale for at gjøre Anlæget af Hoved-Jern- 
vejene til Statssag. 

Hermed var det nu ikke absolut givet, at Staten saa 
ogsaa maatte overtage Driften. Der kunde tvært imod 
netop være god Mening i at overlade Driften af de af 
Staten anlagte Jernbaner som et rent økonomisk Forret- 
ningsanliggende til Aktieselskaber.^) Men dels var man 
paa Forhaand hildet i den fra først af skabte Tilstand, 
hvor Anlæg og Drift betragtedes som sammenhørende; 
dels maatte det erkjendes, at der ogsaa for Driftens Ved- 
kommende var Momenter, som tale til Gunst for Stats- 
drift. Ikke blot vilde der herved tilvejebringes en større 
Enhed og Ensartethed i Administrationen af de forskjel- 
lige Jernbaner — Noget, som det ikke altid havde været 
saa let at opnaa ved en Flerhed af Aktieselskaber — , 
men man vilde ogsaa derved opnaa, at der ved Fastsæt- 
telsen af Taxterne blev taget mere Hensyn til de Rejsen- 
des og de almindelige Vareforsenderes Interesser end til 
Aktionærernes, som Aktieselskaberne naturligen stillede i 
første Linie. 

Der er her ikke Anledning til at komme nærmere 
ind paa Spørgsmaalet om, hvilken af disse Ordninger der 
maa anses for den rigtigste og hensigtsmæssigste. Her 
gjælder det kun om at paapege den Indflydelse, som 
Aktieselskaber ved deres hele Virksomhed og Forret- 



^) Et Forsøg i saa Henseende gjordes her i Landet med de først anlagte 
jydsk-fynske Statsbaner, men under lidet heldige Forhold, hvorfor det 
hurtigt blev opgivet som utilfredsstillende. Se nærmere herom Schar- 
ling og Falbe-Hansen, Danmarks Statistik IH S. 59—62. Dog er frem- 
deles Driften af den af Staten anlagte Nyborg- Faaborg-Bane bortfor- 
pagtet til det sydfynske Jærnbaneselskab. Omvendt har Staten overtaget 
Driften af de privat anlagte Baner Orehoved-Gjedser, Viborg-Aalestrup 
og Sorø-Vedde. 

ningsførelse har øvet paa Indførelsen af Statsdrift paa 
Jernbaner og denne atter paa den almindelige Opfattelse 
af Statens Stilling til Løsningen af økonomiske Opgaver. 
I Jernbanernes Spor er fulgt Statstelegrafer og Statstele- 
foner, medens Kommunerne have overtaget Driften af 
Gasværker og Elektricitetsværker, og den tidligere her- 
skende »Manchesterlære«, at Staten ikke egnede sig til 
og ikke skulde befatte sig med egentlig Forretningsdrift, 
er herved bleven stærkt rokket. Dog synes de alt gjorte 
Erfaringer at bekræfte Rigtigheden af hin Læres Paa- 
stand om, at Stats- og Kommunedrift er dyrere end Pri- 
vatdrift, ligesom det synes vanskeligere for hin at mod- 
staa de stundom overdrevne Fordringer fra deres Side, 
som benytte de paagjældende Institutioners Tjeneste- 
ydelser. 

10. En egen Art af Aktieforetagender ere de saa 
kaldte Andelsforetagender, som i de sidste Tiaar have 
faaet saa stor Betydning for det danske Landbrug (jfr. 
foran II S. 115 — 17). Endskjøndt den kommunale Skatte- 
lov af 1903 gjør en bestemt Adskillelse imellem skatte- 
pligtige Aktieselskaber og »Foreninger, sigtende til Bear- 
arbejdelse, Forædling eller Salg af Medlemmernes Pro- 
dukter«, der ikke ere skattepligtige, »selv om Forenin- 
gernes Virksomhed ikke helt begrændses til Medlemmer- 
nes Kreds«, lader der sig theoretisk næppe drage nogen 
bestemt Grændse imellem dem. De Forskjelligheder, 
der kunne paapeges, ere ikke af principiel Betydning, 
men nærmest kvantitative eller Gradsforskjelligheder. At 
Aktionærer i Almindelighed kun have en begrændset An- 
svarlighed, medens Andelshaverne som Regel ere solida- 
risk ansvarlige, er saaledes ikke nogen principiel Adskil- 
lelse, idet man baade har Aktieselskaber med solidarisk 
Ansvar og Andelsforetagender med begrændset Solidaritet. ^) 

^) I den i Andelsbladet for 26. Okt. 1906 optagne Redegiørelse fra det 
angaaende Stiftelse af en Andelsbank nedsatte Udvalg hedder det, at 

Hele den formelle Ordning med Generalforsamling, Be- 
styrelser osv. er ganske som i Aktieselskaber. Selve An- 
delsselskabernes Virksomheder frembyder ikke noget Ejen- 
dommeligt, deres Produktion foregaar ganske paa samme 
Maade og efter samme Principer som private Forretninger 
eller Aktieforetagender af samme Art. Heller ikke For- 
maalet med deres Produktion er forskjelligt; Andelssel- 
skaberne producere ikke særligt for deres Medlemmer,^ 
men for det almindelige Marked, navnlig endog for at ex- 
portere til Udlandet. Snarere kunde det fremhæves som 
noget Ejendommeligt, at de faa Raastoffet til deres Pro- 
duktion leveret fra en bestemt Kundekreds, nemlig selve 
Andelshaverne, og at de ere forpligtede til at modtage^ 
hvad disse ønske at levere, for saa vidt det Leveredes 
Beskaffenhed svarer til de opstillede Betingelser; men 
det stilles i Almindelighed Bestyrelsen frit ogsaa at kjøbe 
udenfor Andelshavernes Kreds, for saa vidt dette synes 
hensigtsmæssigt. ^) Nærmest synes da Forskjellen at maatte 
sættes deri, at Aktieselskabet ordentligvis, — indtil en al- 
mindelig Udvidelse besluttes — danner et afsluttet Hele, 
baade hvad Aktionærernes Antal og Aktiekapitalen an- 
gaar, hvorimod Aktieselskabet staar aabent for ny Til- 
gang af Andelshavere, hvorved det nærmer sig til en ko- 
operativ Forening. 

Andelsselskabernes væsentligste Ejendommelighed 



»indenfor Andelsmejerierne er ubetinget Solidaritet Reglen og kun i 
et ganske enkelt Tilfælde er det oplyst, at Solidariteten var begrænd- 
set«, medens derimod »begrændset Solidaritet er meget almindelig 
indenfor Andelsslagterierne, og Begrændsningen er i Almindelighed sat 
til et vist Antal Kroner pr. leveret Svin«. 
^) Jfr. t. Ex. Vedtægten for Hjørring Amts Andelss vineslagter i § 25: »For 
saa vidt det viser sig, at Leverandørerne ikke kunne forsyne Slagteriet 
med et saa stort Antal Svin, som dette kan slagte, og der kunde være 
Fordel ved Kjøb, er Slagteriet berettiget til at forskaffe sig flere Svin 
ved Opkjøb.« Ligesaa i Love for Skive, Slagelse og Bornholms An- 
delsslagterier m. fl. 

fremtræder dernæst dels i Maaden, hvorpaa Virkemid- 
lerne som Regel tilvejebringes, dels i den Maade, hvor- 
paa Udbyttet fordeles. Som oftest tilvejebringes nemlig 
Midlerne til Foretagendets Anlæg og Drift ikke ved kon- 
tant Indbetaling af bestemte Beløb, — skjøndt dette na- 
turligvis ikke er principielt udelukket^) — , men væsent- 
lig ved Hjælp af Kredit, navnlig Laan, der opnaaes ved 
Andelshavernes solidariske Garanti, bestemt i Forhold til 
den Mængde Raastof, der leveres til Bearbejdelse, stundom 
dog, som anført, begrændset til et vist Beløb.*) Hele 
den til Foretagendets Anlæg og Drift fornødne Kapital 
bliver da hyppigt tilvejebragt ved Laan i et eller andet 
Pengeinstitut, som derefter søges afbetalt efterhaanden 
ved Aarets Driftsoverskud.*) Særlig ejendommeligt kunde 
det synes at være, at Udbyttet fordeles i Forhold til det 



*) Jfr. t. Ex. Love for Slagelse Andels-Svineslagteri § 3: »Slagteriet ejes 
af Andelshaverne i Forhold til de leverede Andelssvin og det betalte 
Indskud«. Love for Bornholms do. § 22: »Senere indmeldte Andels- 
havere er Bestyrelsen berettiget til at optage mod et af denne nær- 
mere bestemt Indskud.« 

') Jfr. de nys cit. Love § 4: »Enhver Andelshaver er pligtig at under- 
skrive et af Bestyrelsen udfærdiget Garantibevis, ved hvilket han paa- 
tager sig en Kautionsforpligtelse. Denne kan dog ikke overskride 10 
Kr. for hvert Svin, Vedkommende formener at kunne levere aarlig. . .« 
og § 5: »Samtlige Andelshavere i et Sogn hæfter i Forening og soli- 
darisk for hele det i Sognet tegnede Beløb.« 

*) Jfr. t. Ex. Love for Hobro og Omegns Andelsslagteri § 2: »Den til An- 
læg og Drift fornødne Kapital skafifes tilveje ved Laan, som optages af 
Best3rrelsen paa Slagteriets Vegne . . . Anlægskapitalen afdrages i 1ste 
Periode med Vio aarlig.« D. Vn 1905 havde 21 Andelsslagterier en 
gjennemsnitlig Gjæld af ca. 99,000 Kr., deraf var »fast Gjæld« ca. 
77,000 Kr. pr. Slagteri. Slagteriernes »Kapital« o: de i Banker og 
Sparekasser indsatte Penge, var samtidig ca. 43,600 Kr. pr. Slagteri; 
men denne »Kapital« er nærmest kun den i Aarets Løb opsamlede 
Indtægt. Det siges derom, at »i Løbet af Februar og Marts gaar Ka- 
pitalmassen meget stærkt ned. Det er en Følge af, at Slagterierne 
næsten alle foretager Udbetaling af Overskud paa denne Aarstid. Stig- 
ning i Kapitalmassen (Opsamling af Overskud) foregaar derefter jævnt 
og uafbrudt til Aarets Slutning«. (Andelsbladet for 26. Okt. 1906). 

Kvantum Raastof, som enhver Andelshaver i Aarets Løb 
har leveret til Bearbejdelse; men da det netop er denne 
Leverance, som bestemmer Omfanget af hans Kautions- 
pligt, der atter er Basis for den ved Laan tilvejebragte 
Kapital, hvormed der arbejdes, kan det med Føje siges, 
at denne Leverance netop er det Indskud, hvorefter hans 
Andel i Virksomheden bestemmes. 

Medens disse Forhold saaledes næppe gjør det mu- 
ligt at drage nogen bestemt Grændselinie imellem Aktie- 
og Andelsselskaber, maa det dog siges, at der, saaledes 
som begge i Almindelighed fremtræde, er en faktisk For- 
skjel af ikke ringe Betydning, idet den ene Art fornem- 
melig virker ved Sammensky den af smaa Kapitaler, den 
anden ved Sammenslutning af endel hver for sig ret be- 
grændset Kredit. Da Andelshaverne derhos gjøre deres 
positive Indskudsydelse i Form af Raastoflevering, op- 
fattes disse Foretagender hyppigt mere som ko-operative 
Foreninger end som Aktieselskaber. 

Under alle Omstændigheder maa det siges, at de egne 
sig særligt for Producenter, der i Reglen have deres egen 
Kapital bunden i deres Forretning, og som tilmed g j en- 
nem en saadan Forening opnaa at tilvirke et baade bedre 
og billigere Produkt, end de hver for sig vare i Stand til 
(jfr. II S. 116). Ganske vist kunde dette sidste Resultat 
tildels naaes ogsaa ved Benyttelse af private Forretninger, 
der paa samme Maade optraadte som Mellemled og stil- 
lede de samme Krav til deres Ydelsers Beskaffenhed, 
som Andelsselskaberne gjøre. Men Erfaringen har vist, 
at den Omstændighed, at de selv staa som de, der igjen- 
nem Generalforsamlingerne og den hele Organisation 
raade over Forretningen, og derhos vide, at de ved 
denne vundne Fordele komme dem selv fuldt ud til 
Gode, gjør Deltagerne langt villigere til at efterkomme 
de Paabud, der fra Forretningens Side gives, ligesom 
deres g j ensidige Kontrol med hinanden er nok saa virk- 

som som den private Forretnings.^) Faktisk have der- 
for saavel Andelsmejerier som Andelsslagterier vist sig at 
have havt en særdeles stor Betydning for det danske 
Landbrug. *) 

Ogsaa i Irland har, som foran berørt, Andelssystemet, 
tildels efter dansk Mønster, begyndt at finde Indgang, 
fremhjulpet fra først af (1889) ved nogle enkelte for- 
maaende Mænd med Chefen for det irske Landbrugsde- 
partement, Sir Horace Plunkett, i Spidsen og virksomt 
støttet af det i 1897 dannede »The Irish Agricultural 
Wholesale Society«. Skjøndt Opgaven paa Grund af de 
irske Farmers' Fattigdom og ringe Oplysning har været 
særdeles vanskelig og derhos har mødt ikke ringe Mod- 
stand hos de Jernbaneselskaber og Banker, der skulde 
have været dens naturlige Støtter, har Andelssystemet 
dog i forholdsvis kort Tid vundet ikke saa lidt frem*) og 



*) I et Foredrag i Nationaløkon. Forening i Jan.. 1902 udtalte M. P. Blem 
bl. A. : «Gjennem Bøndernes Sammenhold og Kjærlighed til deres An- 
delsforetagender gjennemførtes Principet: Betaling efter slagtet Vægt 
og Kvalitet, og det har Privatslagterierne — trods deres Dygtighed og 
deres Kapital — aldrig hidtil magtet at gjennemføre«. 

*) Der fandtes i 1906 1,076 Andelsmejerier med et Medlemstal af 
157,500; de modtog ca. 4,580 Mill. % Mælk og producerede 176 Mill. 
® Smør (svarende til 1% Smør af 26® Mælk) til en Værdi af 170 
Mill. Kr. 

Af Andelsslagterier fandtes 30 med et Medlemstal af 86,700; 
Omsætningen af Flæsk, Æg og Kjød udgjorde 67^2 Mill. Kr. 

Dansk Andels-Ægexport havde et Medlemstal af 43,000 og en 
Omsætning af 4V4 Mill. Kr. 

*) I 1902 fandtes der 177 Andels-Mejerier med ca. 31,000 Medlemmer og 
75 Filialer og et Salg af over 1 Mill. £, samt 19 Ægge-Andelssslskaber 
med ca. 5000 Medlemmer. Andelene have en nominel Værdi af 1 £, 
som kan indbetales efterhaandeu, og Bestyrelsen kan tillade, at Mælk 
saa vel som det Andelshaverne tildelte Overskud regnes som Indbeta- 
ling; men ellers udbetales Overskudet ikke i rede Penge, før Selskabet 
har et Overskud i Behold, der overstiger dets Forpligtelser. Ogsaa 
de, der arbejde i Mejerierne, skulde have Andel i Overskudet, men 
heller ikke disse Beløb udbetales, men opsamles til Selskabsandele. 
Det fastholdes, at Ingen bør kunne levere Mælk til Andelsmejeriet 
W. Scharling: Samfundsproduktionen. 45 

synes endog at have strakt sig til flere Omraader end i 
Danmark, saaledes Æggeavl, Biavl og Frugtavl. Dog er 
det ikke let at se, om det her virkelig er Andelsselskaber 
eller Ko-operation, hvorom der er Tale — en Adskil- 
lelse, som det overhovedet er vanskeligt at gjennemføre 
skarpt. 

Andelsprincipet er imidlertid ingenlunde indskrænket 
til Landbruget. Som foran nævnt (II S. 114 f.), har In- 
dustrien ogsaa i den seneste Tid begyndt at benytte An- 
delssystemet paa enkelte Omraader^), og der er i og for 
sig Intet til Hinder for en videre gaaende Anvendelse 
deraf. Og selve Landbrugs-Andelsselskaberne omgaaes 
med Tanken om ogsaa at bringe Principet til Anvendelse 
paa Bankomraadet og oprette en Andelsbank. 



uden at være Andelshaver, da det menes, at der ellers ikke udvises 
den fornødne Omhu ved Mælkeleverancen, og der bør derfor ogsaa 
altid være Adgang til at blive Andelshaver for Enhver, som har en 
Ko. Jfr. C. Webb 1. c. S. 150 ff og Erik Givskov: Andelsbevægelsen i 
Irland (Nationaløkon. Tidsskr. f. 1904 S. 238—58.) 
^) Se Ad. Bauer: Danske Haandværkeres Andelsforetagender i Nat. Tidsskr. 
f. 1902 s. 243 ff. 

Forening af de producerende Kræfter. 



///. Forening af Forretningsvirksomheder: 
Karteller og Syndikater, — Trusts. 

I. Saa længe Haandværksbedriften var den egentlige 
industrielle Bedriftsform, maatte Konkurrencen imel- 
lem de enkelte Producenter i samme Fag holde 
sig inden ret snævre Grændser. Som alt foran (II S. 
49 — 50) berørt vare disses Produktionsomkostninger for 
hver enkelt Frembringelse i det Væsentlige de samme. Ka- 
pitalen spillede kun en underordnet Rolle, og den Enkeltes 
Overlegenhed i Produktionen beroede paa hans egen og 
hans Medhjælperes personlige Dygtighed og kunde derfor 
nærmest kun vise sig i bedre udførte, ikke i billigere 
Frembringelser. Men dertil kom, at selve de ydre For- 
hold satte snævre Grændser for en Udvidelse af Bedriften. 
For de allerfleste Frembringelser var Markedet paa Grund 
af de slette Samfærselsmidler og Transportens Kostbarhed 
begrændset til den lille Kjøbstad og dens nærmeste Op- 
land (jfr. I S. 217 — 26), og selv indenfor denne Kreds var 
Forholdene saa stabile, at hver Enkelt havde sin faste, 
sikkre Kundekreds, som det var vanskeligt for hans Kon- 
kurrenter at drage fra ham, — især da de Fordele, som 
de kunde tilbyde, vare saa forholdsvis smaa. Og til 
disse naturligt givne kom efterhaanden de sociale og le- 

45* 

gale Begrændsninger. Hele Laugsordningen havde til 
Formaal at sikkre hver enkelt Producent et passende og 
sikkert Underhold og traf derfor næsten overalt særlige 
Bestemmelser om det Antal Svende og Lærlinge, som 
hver enkelt Mester maatte beskjæflige, sjældent mere end 
fire, stundom endog ligefrem om den Produktmængde, 
som hver Enkelt maatte levere i en vis Tid, — Bestem- 
melser, som vel næppe altid overholdtes, men dog utvivl- 
somt i det Hele virkede til Begrændsning af Bedriftens 
Omfang og dermed af Konkurrencen.^) Og selv om Øv- 
righeden ikke ligefrem ved Taxter fastsatte Prisen for 
de forskjellige Frembringelser, saaledes som det navnlig 
skete med Levnetsmidler som Brød, Kjød m. m., bidrog 
dens Taxt paa Arbejdsløn dog yderligere til at gjøre Pro- 
duktionsvilkaarene lige.*) 

Alt dette, som passede for og hvis Opretholdelse 
muliggjordes ved Befolkningens Stillestaaen og langsomme 
Tilvæxt, forandredes allerede noget, da bedre Samfærdsels- 
midler gjorde Transporten lettere og billigere og de der- 
ved tilvejebragte større Markeder frigjorde fra den hid- 
tidige lokale Bundenhed og skabte en »Hjemmeindustri« 



*) Jfr. W. Sombart; Der moderne Kapitalismus I S. 129: »Man kan for- 
mulere Grundtanken i al Laugslovgivning negativt saaledes, at den 
tilstræbte en Udelukkelse af Konkurrence om Kunderne«. 
Se den nærmere Udførelse heraf S. 130—32. 

*) I en Artikel om »The old common law and the new trusts« (Michi- 
gan Review f. Dcbr. 1904) anfører Ditlev M. Frederiksen en Række 
Exempler fra den engelske Lovgivning fra det 13de til ned i det 18de 
Aarh. og Domstolenes Benyttelse af disse Love, som vise, at »Priserne 
paa næsten alle den almindelige Befolknings Nødvendighedsartikler — 
Brød, 01, Vin, Kjød, Fisk, Fjerkræ, Vox, Lys, Klæde m. m. m. — blev 
fastsat ikke ved Konkurrence, men ved Lov« og slutter denne Paa- 
visning med følgende Ord: »Faktisk var enhver tænkelig Forretning i 
Samfundets Interesse underkastet Regulering, og den lange Tid, hvori 
disse Love blev staaende i Lovbøgerne og blev opretholdte af Dom- 
stolene, viser, at disse Vilkaar ikke kunne have været saa utaalelige, 
som man nu vilde mene. Aarhundreder igjennem var Regulering 
Regelen, fri Konkurrence Undtagelsen«. 

i større Stil. Men det var dog nærmest Afsætningsfor- 
holdene, som herved forandredes, hvorimod Produktions- 
forholdene og dermed de egentlige Produktionsomkost- 
ninger forblev de samme; det var fremdeles Haandværks- 
eller Husflidsfrembringelser, som Kjøbmanden lod udføre 
eller opkjøbte, og det var nærmest ved personlig Dygtig- 
hed paa det kommercielle Omraade og Besiddelse af 
større Kapital til Opkjøb baade af Raastoffer og af færdige 
Varer samt bedre Kjendskab til Markedsforholdene saa 
vel som Raadighed over bedre Transportmidler, at den 
Enkeltes Overlegenhed i Konkurrencen gjorde sig gjæl- 
dende. 

Men ganske anderledes forandrede Forholdene sig 
ved Manufakturernes og Fabrikernes Fremkomst og Op- 
komst. Det var nu nye, forbedrede Produktionsmidler 
og Produktionsmethoder, som gjorde sig gjældende ved 
Siden af de gamle og hurtigt viste deres Fortrin og Over- 
legenhed, saaledes som det tilstrækkeligt illustreres af den 
foran omtalte Kamp imellem Haandvæven og Maskin- 
væven. Men ogsaa indenfor selve de nye Produktions- 
omraader fremtraadte nu en Forskjel imellem Produk- 
tionsmidlerne, som Haandværkets Tid ikke kjendte til: 
Forskjel imellem nye og gamle, udslidte Maskiner, For- 
skjel imellem de oprindelig gammeldags og de efter- 
haanden ved nye Opfindelser forbedrede^) Modeller, For- 
skjel imellem mere eller mindre gjennemført Arbejdsdeling, 
Forskjel i det Omfang, hvori henholdsvis Maskiner og 



^) I hvilken Grad der nutildags stadig og uafbrudt arbejdes paa at for- 
bedre de alt existerende Redskaber og Maskiner og udfinde bedre 
Produktionsmethoder, vil man bedst kunne faa en Forestilling om ved 
blot at kaste et Blik paa et enkelt Aars Patentfortegnelser for et 
større Land. Ganske vist viser det overvejende Antal af Patenter sig 
ret hurtigt at være betydningsløse eller i Opfindelsen dog ret ubetyde- 
lige, men selv igjennem en Række hver for sig ubetydelige Smaa- 
forbedringer kan der skabes en væsentlig Forandring af et Fabrik- 
materiel. 

Haandarbejde anvendtes, Forskjel i selve Fabrikens Stør- 
relse, imellem Storbedrift og lille Bedrift m. m. Alt dette 
tilvejebragte en saadan Række Gradationer i Produktivi- 
teten indenfor det samme Fag, at Ricardos Forudsætning 
om lige store Produktionsomkostninger for industrielle 
Frembringelser af samme Art — den Forudsætning, hvor- 
paa hans Værdilæxe byggede — nu snarest maatte siges 
at have veget Pladsen for den Regel, at de fleste indu- 
strielle Frembringelser produceres med ret forskjellige 
Omkostninger. 

Hermed var der aabnet Mulighed for en langt skar- 
pere og en for de svagere Producenter langt farligere Kon- 
kurrence, en Underbyden i Pris, som de maatte vige 
for. Og denne Konkurrence kunde nu for en stor Del 
frit gjøre sig gjældende; i Storbritannien faldt den nye 
Fabrikdrift udenfor Laugsbestemmelserne og i Frankrig 
oi)hævede Revolutionen helt Korporationer og Laug (1791). 
Og efterhaanden som Dampskibe og Jernbaner bragte de 
Qerntboende Konkurrenter nærmere paa Livet og friere 
Samhandelsprinciper aabnede de forskjellige Markeder 
for Udlandets Producenter, begyndte en stedse skarpere 
Kamp om Markedet, i hvilken tidligere Tiders mere hen- 
syntagende Handelsmoral kun altfor ofte maatte vige 
Pladsen for en hensynsløs Benyttelse af alle brugelige 
Midler uden altfor nøje Afvejen af disses Karakter. Og 
saadanne Midler stillede den nye Tids Udvikling i stedse 
rigere Maal til Disposition: rejsende Agenter, som ikke 
indskrænkede sig til at lovprise deres egne Varer, men 
lige saa fuldt betragtede det som deres Opgave at 
nedsætte Konkurrenternes og tilrive sig disses Kunder 
ved alle Slags Fristelser, og Reklamer igjennem Pres- 
sen, der ikke tog det saa nøje med Forskjellen imel- 
lem Sandt og Usandt. De Bestræbelser, som efter- 
haanden gjorde sig gjældende for at dæmme op her- 
imod ved en særlig Lovgivning om »unlauterer Wett- 

betrieb«/) vidne tilstrækkeligt otn det Omfang, som An- 
vendelsen af saadanne Midler efterhaanden fik. 

Indtil omtr. 1860 var alt dette dog endnu kun i 
Frembrud uden at gjøre sig gjældende i nogen over- 
vældende Grad. Dels vare de nye Transportmidler endnu 
kun af ubetydeligt Omfang, — endnu 1850 existerede i 
hele Verden knap 40,000 kilom. Jernbane imod nu ca. 
900,000 og knap 250,000 Dampskibstons imod nu ca. 19 
Millioner — , dels spærrede saa godt som alle andre 
Lande end Storbritannien mere eller mindre ved Told- 
bestemmelser af for udenlandsk Konkurrence, dels spil- 
lede Dagspressen langtfra den Rolle som nu; men hertil 
kom, at der i dette Tidsrum var et stærkt stigende For- 
brug, der havde god Brug for og villigt optog den voxende 
Produktions Frembringelser, indtil Krisen i 1857 frem- 
bragte et brat Omslag. 

Det er da navnlig i de sidste halvhundrede Aar, 
at den industrielle Konkurrence Dag for Dag har taget 
mere Overhaand og har gjort Kampen for Tilværelsen 
haardere og tungere for Mange. Efter at Storindustriens 
Fortrin for den mindre Industri var kommen til mere 
almindelig Bevidsthed, stod det mere og mere klart for 
Mange, at en Udvidelse af Produktionen var enstydig 
med en Formindskelse af Produktionsomkostningerne for 
hver enkelt Frembringelse. Den særlig efter 1870 sær- 
deles rigelige Kapital og den Hurtighed, hvormed, samt 
det enorme Omfang, hvori den fra dette Tidspunkt voxede, 
saa vel som den udstrakte Anvendelse af Kredit under 
stadigt nye og mere imødekommende Former gav selv 
ubemidlede Producenter let Adgang til saadanne Ud- 
videlser saavelsom til nye konkurrerende Anlæg. Den 
saaledes fastgjorte Kapital bidrog mere end alt Andet til 
at gjøre Konkurrencen stedse hæftigere og skarpere. Thi 



^) Se nærmere Scharling: Handels- og Toldpolitik S. 136 — 41. 

Nødvendigheden af at foi^rente og i en forholdsvis kort 
Tid amortisere denne Kapital gjorde enhver Stillestaaen 
eller blot Ikke- Anvendelse af Fabrikens fulde Ydeevne^) 
tabbringende eller endog ruinerende og tvang til at fort- 
sætte selv en Produktion, der ikke svarede Regning, for 
dog saa vidt muligt at formindske og begrændse Tabet. ^) 
Under disse Omstændigheder gjaldt det først og frem- 
mest om at sikkre sig den første Betingelse for en Ud- 
videlse: Muligheden for en voxende Afsætning gjennem 
Tilegnelsen af en større Del af det givne Marked eller 
Aabningen af et nyt. Frihandelsprincipernes Sejr i Aar- 
hundredets Midte og deres tiltagende Gjennemførelse efter 
1860 gav forøget Mulighed herfor ved Aabningen af de 
hidtil stængede fremmede Markeder. Kampen om Mar- 
kedet blev derfor nu tillige en stedse hidsigere Kamp om 
udenlandske Markeder, og denne blev tilsidst saa intensiv, 
at den førte til Protektionismens Gjenopvaagnen, idet man 
mente i første Linie at maatte skaffe Beskjærmelse imod 
Udlandets Konkurrence og sikkre Indlandets Marked for 
den indenlandske Industri. Men i de større Lande var 
dette kun et Palliativ af forbigaaende Varighed, fordi Be- 
skyttelsen fremkaldte en indenlandsk Storindustri, hvis 
indbyrdes Konkurrence snart blev fuldt saa trj^kkende 
som før Udlandets. Hvad der meget bidrog hertil, var 
den altid tilstedeværende Tilbøjelighed til at efterligne 
heldige Foretagender uden tilstrækkelig Hensyntagen til, 
at deres heldige Resultat netop skyldes det rette Forhold 
imellem Produktion og Afsætning, som forstyrres i det 
Øjeblik, der kommer flere Bedrifter til.*) Da saa ad- 



^) I Scharlings Handels- og Toldpolitik S. 427 f. er der anført Exempler paa 
den store Forskjel, som det gjør, om en Fabriks fulde Ydeevne kan 
udnyttes eller den maa arbejde med halv Kraft. 

') Jfr. Handels- og Toldpolitik S. 425 f. 

*) I hvilken Grad et saaledes opstaaet Overmaal af Fabriker kan øde- 
lægge Produktions- og Afsætningsforholdene for dem alle, belyses ret 

skillige af disse ikke svare Regning for Besidderen, maa 
de ofte sælges, og det til en saadan Pris, at største Delen 
af Anlægskapitalen er tabt; den nye Kjøber, som kun 
skal forrente en Brøkdel af denne, kan da paaføre de 
andre Producenter en meget trykkende Konkurrence. 

Samtidig blev man mere og mere klar over, at man 
ved at skaffe den for det indenlandske Marked altfor 
store Produktion et Afløb til Udlandels Markeder kunde 
bevare de Fordele, som Produktion i det Store giver, og 
at dette Maal kunde naaes, naar man holdt Priserne i 
Hjemlandet tilstrækkelig høje til, at man kunde sælge i 
Udlandet til Priser, som dettes egne Producenter ikke 
kunde levere til; paa denne Maade kunde man sikkre 
sig fuld Dækning af sine Omkostninger og derhos en 
smuk Fortjeneste. Det var særlig Erkj endelsen heraf, 
som gav Dannelsen af Karteller imellem de Industridri- 
drivende en vidt rækkende Betydning. 

2. Endskjøndt der ogsaa i tidligere Tider ved Siden 
af den legale Begrændsning af Produktionen, som Laugs- 
ordningen medførte, kunde finde Aftaler imellem de Pro- 
ducerende Sted om en faktisk Begrændsning af Produk- 
tionen for at opnaa højere Priser, hvorom de i det 16de 
Aarh. i Tydskland oftere udstedte Forbud imod saadan ne 
Aftaler vidne, maa Karteller imellem Producenter og 
de derpaa byggede Syndikater dog siges at tilhøre den 
allernyeste Tid. Theorien er da ogsaa, skjøndt der alle- 
rede foreligger en ret betydelig Litteratur^) om dette 



træffende ved Whisky-Trusténs Dannelse i Amerika 1887. Det viste 
sig da, at 12 af de sammenkyttede 80 Spritfabriker vare i Stand 
til at fyldestgjøre Behovet, saa at de 68 kunde nedlægges. 
*) I Et. Martin Saint-Léon*s Cartells et Trusts (2den Udg. Paris 1903) findes 
en Angivelse af den vigtigste indtil da fremkomne Litteratur hen- 
holdsvis S. 36—37 (Tydskland), 73—74 (Frankrig) samt S. 88—96 pas- 
sim (for andre Lande). Jfr. endvidere Fraenkel: Carteller, 1892; G. 
Cassel: Kartell- och trustvåsendet från socialekonomisk synspunkt. 
(Ekon. Tidsskr. 1901) og D. Davidson: Koncentreringstendentser i det 

Phænomen, endnu næppe naaet til en fastslaaet Defini- 
tion af Begrebet Kastel; dog ere de forskjellige Forfatteres 
Begrebsbestemmelser ikke væsentlig afvigende fra hin- 
anden, og et Kartel kan derefter bestemmes som: en fri- 
villig, men bindende, Overenskomst imellem flere selv- 
stændige Produktionsforretninger indenfor samme Fag 
om at søge tilvejebragt et passende og tilfredsstillende 
Driftsresultat for hver af dem ved en Indskrænkning af 
den indbyrdes Konkurrence, hvad enten det sker ved en 
Begrændsning — eller Regulering — af Produktionen 
eller ved en Overenskomst om Salgspris og Afsætnings- 
vilkaar. 

Kartellet vedrører saaledes ikke direkte Produktions- 
maaden — sigter navnlig ikke paa at tilvejebringe eller 
give Midler til en forøget Produktion — , men angaar nær- 
mest de med Produktionen sammenknyttede kommerci- 
elle Forhold, navnlig Produkternes Afsætning.^) For saa 
vidt vilde Omtalen af dem egentlig have sin Plads i 
Læren om Omsætningen; men dels paa Grund af deres 
nære Sammenhæng med Trusterne, hvortil de danne den 
naturlige Overgang og Indledning, dels fordi deres For- 
maal dog i Grunden er at tilvejebringe det rette Forhold 
imellem Produktion og Efterspørgsel, kunne de ikke 
ganske forbigaaes og maa da helst finde deres Behand- 



moderna nåringslifvet. (Ekon. Tidsskr. 1905); S. Tschierschky : Kartell 
und Trust, G6ttingen 1903, samt F. Baumgarten u. A. Meszlény: Kar- 
tellen u. Trusts, Berlin 1906. — Som faktiske Kildeskrifter om Kar- 
teller og Trusts kunne nævnes: Schriften des Vereins fur Socialpolitik 
LX ff. og Reports of the Industrial Gommission : Vol I Preliminary re- 
ports on trusts and industrial combinations, Washington 1900. 
^) Til at henføre Foreninger, som dannes til fælles Indkjøb af Raastoffer 
for derved at formindske Produktionsomkostningerne, under Karteller, 
synes der ikke tilstrækkelig Grund. Dog faar de tildels Kartellets 
Karakter, naar de gaa ud paa at fixere en bestemt Pris som den 
Maximumspris, Medlemmerne tør betale for vedkommende Raastof, og 
betegnes derfor i saa Fald af tydske Systematikere som »Naehfrage- 
kartelle« (t. Ex. Sukkerfabriker overfor Roeproducenter). 

liiig her, selv om det nævnte Forinaal ikke er deres 
eneste og vel næppe engang det oprindelige. Det maa 
vel snarere siges at være de forskjellige Misbrug, som 
den Overhaand tagende Konkurrence paa det kommerci- 
elle Omraade har medført, og de deraf følgende Byrder 
og Udgifter for Producenterne, som Kartellerne fra først 
af have sigtet paa at §ærne. 

Mange af de Forfattere, der have gjort Kartellerne 
til Gjenstand for deres Undersøgelse, have anvendt ikke 
ringe Umage paa at udfinde en systematisk Inddeling af 
dem efter deres forskjellige Art. Adskillige af disse For- 
søg paa at give en udtømmende Inddeling have dog kun 
ringe virkelig Betydning, fordi de paagjældende Forfattere 
have lagt mere Vægt paa at fyldestgjøre Logikens For- 
dringer og gjøre Inddelingen udtømmende end paa at 
karakterisere dem efter deres praktiske Forskjelligheder 
og den forskjellige Maade, hvorpaa de søge at naa det 
fælles Maal: at gjøre Virksomheden mere indbringende 
ved at begrændse og indskrænke Konkurrencen,^) — og 
fordi det overhovedet næppe lader sig gjøre at opstille en 
udtømmende Inddeling overfor en Udvikling, som endnu 
er i Bevægelse og afføder nye og vexlende Former. Nok 
saa megen Interesse har da de Inddelinger, som mere 
praktisk sigte paa at angive den forskjellige Opgave, som 
Kartellerne stille sig, og dermed deres væsentligste Virke- 
maader. Herefter har man^) da skjelnet imellem syv 
forskjellige Slags Karteller, nemlig 1) Konditions-Kar- 
teller, der angaa Salgsvilkaarene (Indrømmelse af Rabat 
og længere Tids Kredit), 2) Pris-Karteller, som fastsætte 



^) Jfr. Baumgarten u. Merzlény S. 35 — 48 (BegriflFe der Kartelle und 
Trusts), hvor det nævnte Maal gjøres til den væsentligste Begrebsbe- 
stemmelse for Kartellet. Jfr. S. 58 — 78 om de af forskjellige Forflf. op- 
stillede Inddelinger af Kartellerne. 

*) Navnlig Grunzell, Ueber Kartelle, Lpz. 1902. Jfr. Baumgarten u. Mesz- 
lény, 1. c. s. 63—78. 

en Minimumspris, hvorunder der ikke lør sælges (eller 
— ved Efterspørgselskartellerne — en Maximumspris, 
over hvilken der ikke maa kjøbes), 3) Produktions-Kar- 
teller om en vis Indskrænkning af selve Produktionen, 
4) Karteller om en Fordeling af Markedet imellem Pro- 
ducenterne, 5) Karteller om en Fordeling af Produk- 
tionens forskjellige Brancher imellem de Producerende, 
saa hver faar sin Specialitet, 6) Karteller om en Centra- 
lisation af Salget i Indlandet (Dannelsen af fælles Salgs- 
bureauer), 7) Karteller, som regulere Exporten til Ud- 
landet. Selv om en saadan Inddeling næppe tør betragtes 
snm udtømmende, idet Udviklingen kan stille nye Op- 
gaver, giver den dog i al sin Korthed en god Oversigt 
baade over Konkurrencens værste Ulemper og Midlerne 
til at begrændse eller ^ærne dem. 

Disse forskjellige Opgaver have naturligen frembragt 
to forskjellige Former for Kartellerne. Den første, det 
simple eller ordinære Kartel, hvorved de fem først nævnte 
Opgaver kunne fyldestgjøres, er en simpel Overenskomst 
imellem et større eller mindre Antal Industridrivende, 
hvorved de under Straf af Bøde forpligte sig til at under- 
kaste sig den til Opnaaelse af et eller flere af de paagjæl- 
dende Formaal trufne Ordning. Denne bindende For- 
phgtelse til en eventuel Bødestraf er et væsentligt Punkt 
i Kartellet, som herved adskiller sig fra de tidligere Over- 
enskomster af lignende Art, der savnede en saadan Be- 
stemmelse og derfor i Almindelighed kun blev kortvarige 
og hurtigt brødes saa af En, saa af en Anden, som saa 
sin Interesse ved at producere mere end det aftalte Kvan- 
tum eller sælge under den aftalte Pris. For at sikkre 
Erlæggelsen af den eventuelle Bøde maatte da Deltagerne 
nu paa Forhaand udstede Bianco-Accepter, der i Tilfælde 
af Kartellets Overtrædelse udfyldtes med den ifaldne Bødes 
Beløb og sattes i Omløb. Under denne Form blev saa- 
ledes de første tydske Karteller — i den Westphalske 

Kulindustri — indgaaede. Den anden Form for Karteller 
er Oprettelsen af fælles Salgsbureauer, gjennem hvilke 
man forpligter sig til udelukkende at afsætte sine Frem- 
bringelser. Det er disse, ofte som selvstændige Aktiesel- 
skaber organiserede, Mellemled, der særlig betegnes som 
Syndikater; men dette Ord bruges dog ogsaa, særlig i 
Frankrig, mere almindeligt som enstydigt med den ved et 
Kartel forenede Samling af Producenter. 

3. Da egentlige Karteller i bestemt, fast Udformning 
tilhøre den nyeste Tid, har der næppe endnu fæstnet sig 
en bestemt Dom over dem, og det ligger i Sagens Natur, 
at denne vil falde ret forskjelligt ud, eftersom man prin- 
cipielt har Mistillid til den frie Konkurrence eller tvært- 
imod anser dens fulde og ubetingede Gjennemførelse som 
en absolut Forudsætning for en stadig Fremadskriden og 
den videst mulige Udnyttelse af de producerende Kræfter, 
— eller man endelig indtager et Mellemstandpunkt, der 
vel fuldt ud anerkjender Konkurrencens Betydning i sidst- 
nævnte Henseende, men dog har et aabent Blik saa vel 
for dens Utilstrækkelighed til at skabe en ideal Ordning 
som for de Misbrug, som den er udsat for. Det allerede 
Anførte turde vise, at der er saa stor Forskjel imellem 
de forskjellige Kapitalformer og deres deraf følgende Ind- 
griben i de økonomiske Forhold, at man næppe kan be- 
dømme dem alle under Et. Og endvidere er det klart, 
at den Maade, hvorpaa de enkelte Kartelforbund faktisk 
udnytter den Magt, som Kartellet giver dem, maa in- 
fluere ikke lidet paa Dommen over dem. Her gjælder 
det imidlertid nærmest om at klare sig den almindelige 
Betydning, som der efter deres Natur kan tillægges 
Karteller med Hensyn til deres økonomiske Virkninger. 

Det er navnlig i to Retninger, at disse Virkninger sær- 
lig influere paa Dommen om Kartellerne. Den ene er den, 
som de øve paa Arbejdernes Stilling og Lønningsvilkaar. 
I saa Henseende er det klart, at Kartellet giver de deri 

forbundne Arbejdsgivere en stærkere Stilling overfor Ar- 
bejderne, end den enkeltstaaende Arbejdsgiver har. Men 
dels maa det bemærkes, at det ikke egentlig er Kartellet, 
der giver dem denne, medmindre det udtrykkelig stiftes 
med særlige Bestemmelser i saa Henseende, men at enhver 
Sammenslutning til Modstand imod Strejker vil give en 
Hgnende Styrke. Og dels er det et rent faktisk Spørgs- 
maal, om Kartelsammenslutningen som saadan mere end 
opvejer den Magt, som Sammenslutningen i Fagforeninger 
giver Arbejderne. I al Almindelighed kan der næppe 
fra dette Synspunkt fældes nogen almindelig Dom over 
Kartellerne; det enkelte Kartels Form og Indhold maa i saa 
Henseende være afgjørende. 

Den anden Retning, hvori Kartellernes Virkninger 
særlig komme i Betragtning, er naturligvis Forholdet til 
Konsumenterne. Der er fra Konsumenternes Side en ret 
almindelig — og ret naturlig — Tilbøjelighed til at se 
med Uvillie paa Kartellerne som et Forsøg paa at skabe 
kunstige Monopoler og derved opnaa Magt til at fordyre 
Varerne til Forurettelse for Konsumenterne. Dette hid- 
rører for en ikke ringe Del derfra, at man ofte forvexler 
Karteller imellem Producenter med Ringe (»Corners«) 
imellem Handlende, der forene sig om ved Spekulations- 
opkjøb for en Tid at drive Priserne paa en vis Vare højt 
i Vejret og derved realisere en stor Fortjeneste, indtil 
den fra alle Sider tilstrømmende Forsyning af Markedet 
driver Priserne ned igjen. I Virkeligheden ere Kartel- 
lerne ret forskjellige herfra, idet de i alt Fald i deres 
Oprindelse sigte paa at tilvejebringe et passende Forhold 
imellem Udbud og Efterspørgsel og dermed et mere 
stabilt Prisniveau ved at forhindre eller dog indskrænke 
Misbrug af de Midler, hvoraf en overdreven Konkurrence 
kan betjene sig, og det vil derfor til en rigtig Bedøm- 
melse af Kartellernes Berettigelse samt deres økonomiske 
Værd og Betydning være nødvendigt lidt nærmere at be- 

tragte de Konkurrencemisbrug, som have fremkaldt 
dem, saa vel som deres Evne til at flærne eller dog be- 
grændse disse uden at forurette Konsumenterne. 

I al Almindelighed bør det først bemærkes, at disse 
hverken have Krav paa eller ere tjente med at faa Varer 
til en Pris, som ikke dækker disses Produktionsomkost- 
ninger, — derunder det personlige Vederlag til Drifts- 
herren, der i Virkeligheden kun er hans Arbejdsløn, men 
hyppigt betegnes som »Driftsgevinst« eller som »en pas- 
sende Fortjeneste«. Thi endog bortset fra det billige 
Krav, som alle Deltagere i en Produktion have paa at 
erholde en passende Løn for deres Arbejde, og fra den 
Skade, som Samfundet i sin Helhed lider ved en uret- 
færdig Fordeling af Arbejdsudbyttet, vil en Konkurrence 
der driver Prisen ned under Produktionsomkostningerne 
for de paagjældende Varer, kun ganske forbigaaende 
skaffe Konsumenterne en Fordel, idet de kapitalstærkere 
Producenter, som blive tilbage, efter at de svagere ere 
bukkede under, hurtigt vide at tage Regres ved at sætte 
Prisen op. En Produktion, som netop dækker Efter- 
spørgselen ved Priser, der levne Producenterne en pas- 
sende Fortjeneste, er hele Samfundet i Virkeligheden 
bedst tjent med; thi kun under denne Forudsætning kan 
hver enkelt Produktion betegnes som økonomisk, — og 
en uøkonomisk Produktion er et Tab for Samfundet.^) 



^) En af de Mænd, der i England særlig har arbejdet for Tilvejebringel- 
sen af Kartel, Mr. E. J. Smith i Birmingham, var ved omfattende 
Undersøgelser kommen til det Resultat, at den altfor vidt drevne og 
tildels ruinerende Konkurrence imellem Fabrikanter netop skyldtes 
den Omstændighed, at adskillige Fabrikanter aldrig have gjort sig den 
Ulejlighed at gjøre nøjagtig Beregning over deres Produktionsomkost- 
ninger og Forholdet imellem disse og de Priser, hvortil Varerne ud- 
bydes. »Han mener, siger Jenks, at det ikke blot er god Forretnings- 
politik at beregne sig en passende Fortjeneste, men at det er absolut 
umoralsk for en Fabrikant under normale Forhold at sælge sine Varer 
under deres Produktionsomkostninger med den Bevidsthed, at en Fort- 

Og ligeledes er enhver Produktion, som gaar til Grunde, 
fordi den ikke svarer Regning, et Tab af Kapital, som 
føles af Samfundet i dets Helhed. Ogsaa naar der pro- 
duceres ud over Markedets virkelige Forbrug, er dette et 
Spild af Kræfter og et økonomisk Tab for Samfundet. 

Men dernæst gjælder det om at se, at Nutidens alt- 
for stærkt udviklede Konkurrence paa Handelens Om- 
raade ikke sjældent har skabt Forhold, som gjøre Han- 
delens Mellemkomst, der for baade Producenter og Kon- 
sumenter skulde være en Tjeneste, som er sin Løn værd, 
til en for begge de nævnte Parter utilbørligt tyngende 
Byrde. Dette kan for* det Første ske simpelt hen derved, 
at de Handlendes — eller den paagjældende Klasse Hand- 
lendes — Antal bliver unødvendig stort, d. v. s. større, end 
det er nødvendigt til at udføre det Arbejde, som der er 
at gjøre. Dette træder mest iøjnefaldende frem paa De- 
tailhandelens Omraade; naar i et eller andet Fag Bouti- 
kernes Antal bliver saa stort, at vedkommende Boutiks- 
folk kunde overkomme at besørge et betydeligt større 
Antal Kunder, end de faktisk har, og saaledes maa til- 
bringe en større eller mindre Del af deres Tid blot med 
at være tilstede uden at have Noget at besørge, vil det 



sættelse heraf maa ende med Ruin«. Det af ham tilvejebragte Kartel, 
»the Bedstead Association«, byggedes derfor paa en nøjagtig Opgjørelse 
af de virkelige Produktionsomkostninger, saaledes som disse stiller sig 
under fornøden Hensyntagen til Materiellets successive Forringelse og 
Nødvendigheden af at afløse forældede Maskintyper med nye og for- 
bedrede saa vel som til en passende Løn for selve Arbeidsgiveren. 
Paa dette Grundlag udregnedes det Minimum af Produktionsomkost- 
ninger, hvorfra der maatte gaaes ud, og dette fastsattes med Tillæg af 
en vis pro Cent som den Minimumspris, hvorunder Ingen af Del- 
tagerne i Kartellet maatte sælge. (Jenks 1. c. S. 235 — 38.) Dette Kartel, 
som tillige var baseret paa en nøje Samvirken imellem Arbejdsgivere 
og Arbejdere, hvis Interesser søgtes bragt i Forbindelse med hinanden, 
er forøvrigt i Aug. 1900 bleven opløst paa Grund af adskillige Med- 
lemmers hemmelige Sælgen under de fastsatte Priser (M. St. Leon I. c. 
s. 225—26.) 

let ses, at den paagjældende Handel for saa vidt maa 
underholde et vist Antal ikke arbejdende Personer. Den 
store Konkurrence virker da i saa Fald saa langt fra til 
at gjøre Varerne billigere for Forbrugerne, at den tvært 
imod fordyrer dem, da det Kvantum Varer, som det til- 
falder Enhver at forhandle, og som skal bære den Hand- 
lendes nødvendige Underhold samt Driftsomkostninger, 
bliver saa meget mindre, at disse Omkostninger ved Va- 
rens Forhandling falder med et tilsvarende større Beløb 
paa hver Vareenhed. Men tilsvarende Forhold gjøre sig 
gjældende ogsaa paa Groshandelens Omraade. 

Naar da Konsumenterne nu netop i Erkjendelse heraf 
i nyere Tid i ret stort Omfang have søgt at frigjøre sig 
for Mellemhandlerens formentlig overflødige Tjeneste 
ved Dannelsen af Forbrugsforeninger, bør det hverken 
undre eller forarge dem, naar Producenterne paa deres 
Side ligeledes søge at frigjøre sig for den altfor tyn- 
gende Byrde, som Benyttelsen af Handelens Mellemkomst 
forekommer ogsaa dem at være, ved at begrændse de til 
Forhandhngen knyttede Udgifter og gjennem et Kartel 
tvinge de Handlende til at indskrænke dem eller endog 
ved helt at frigjøre sig for dem og bruge egne Forhandlere. 
Spørgsmaalet om den økonomiske Berettigelse heraf beror 
udelukkende paa, om de faktisk ere i Stand til ved de 
hertil sigtende Karteller at spare Afsætningsomkostninger, 
som enten maa fordyre Varen for Forbrugeren eller be- 
røve dem selv en Fortjeneste, som de have Krav paa og 
daarligt kunne undvære. Et Kartel, som forskaffer Pro- 
ducenterne en bedre Pris for deres Frembringelser uden 
at fordyre disse for Forbrugerne, vil altid have sin fulde 
Berettigelse. 

At nu et Kartel kan gjøre dette, beror fornemmelig 
derpaa, at Handelskonkurrencen efterhaanden har ført 
til adskillige Udgifter for de Handlende, som ikke i Virke- 
ligheden berede Forbrugerne nogen Tjeneste, men som 

W. Scharllng: Samfundsproduktionen. 46 

alligevel maa betales enten af disse ved en Forhøjelse af 
Varens Udsalgspris eller af Producenten ved en Forrin- 
gelse af den Pris, hvortil den Handlende afkjøber ham 
den. Og Handelskonkurrencen bliver yderligere skjærpet 
derved, at en Del af Producenterne efterhaanden selv op- 
træde som Handlende og træde i direkte Rapport til 
Konsumenterne, uden at de Handlendes Antal formind- 
skes i tilsvarende Omfang. 

De Midler, som da anvendes til at vinde Kunder 
fra Konkurrenterne og dermed udvide den egne Bedrift 
og gjøre den mere fordelagtig, ere fornemmelig tre Slags: 
1) Indrømmelse af et Afslag i Prisen overfor Aftagere af 
større Kvantiteter, først kun til Forhandlere, senere ogsaa 
til større Forbrugere ; 2) Brug af Agenter, som ved per- 
sonlig Henvendelse til Kunderne overtaler og mere eller 
mindre presser disse til at kjøbe; 3) Reklame-Annoncer, 
dels igjennem Dagspressen, dels igjennem særligt trykte, 
ofte illustrerede og illuminerede. Henvendelser, der til- 
sendes baade Handlende og Privatpersoner. Hertil kom- 
mer paa Detailhandelens Omraade de forskjellige Midler, 
hvorved den ene Handlende søger at udmærke sig — og 
tiltrække sig Opmærksomhed — fremfor den anden : sær- 
lig fint og smagfuldt Udstyr af Boutiken, Hjembringelse 
af Varerne til Kunderne osv. I Forholdet imellem Pro- 
ducenterne eller Groshandlerne og Detailhandlerne an- 
vendes yderligere stundom ret kostbare Midler; Etable- 
ringslaan til Handlende, som forpligte sig til kun at føre 
paagjældende Producents Varer, Levering af Varer uden 
kontant Betaling og med meget lang Kredit osv., — 
Midler, som særlig anvendes med Hensyn til Salg af Næ- 
ringsmidler, 01, Spiritus, Brød o. lign.^) 



*) I A. Fraenkel: Carteller, Kbhn. 1892, gives S. 81—86 en Skildring af 
de Midler, som bragtes til Anvendelse i den danske Bryggeriforretning 
i 70'ne og 80'ne. I et Forslag til Dannelsen af et Kartel, som ud- 

Om alle disse Midler gjælder det, at de første, som 
benytte dem, i Almindelighed høste Fordel deraf; men 
efterhaanden nødsages de andre Handlende, fra hvem 
Kunderne herved lokkes, til selv at bruge de samme 
Midler, — og i samme Grad, som disse saaledes blive 
almindelige og anvendes over hele Linien, tabe de deres 
Virkning og blive kun en Byrde og en Udgiftspost for de 
Handlende, som de ikke mere kunne frigjøre sig for. 
Tværtimod nødsages de til stedse at gaa videre. »1 nogle 
Dele af det nordvestlige Amerika,« siger Jenks,^) »var 
det for faa Aar siden for Materialister en gros almindelig 
Skik hver sjette Uge eller hver anden Maaned at sende 
Agenter rundt i Egnen for at fremvise Varer og modtage 



sendtes i Begyndelsen af 80'ne, hedder det saaledes bl. A. om de On- 
der, som Bryggerierne led under, næst efter en Klage over den urime- 
ligt store og stedse voxende Rabat, som gaves uden Kritik til store 
og smaa Forhandlere: »Udgiften til Kudskene er for stor, men For- 
tjenesten dog ikke i Forhold dertil. Grunden er dels den uhyggelige 
Skik, hvori atter Konkurrencen er Skyld, at Knægtene maa traktere 
og drikke med Kunderne, dels den overdrevne Kredit, som de drives 
til at give usolide Kunder, og hvorved de meget ofte lide Tab .... 
Udlaan kjendtes for 10 å 12 Aar siden aldeles ikke .... Udlaan og 
Etableringslaan have bidraget mægtigt til at demoralisere Kunderne 
og til i det Hele taget at forringe Kundernes Kvalitet, hvorved aarlig 
er paaført Bryggerierne store Tab . . . Det er hovedsagelig Agentvirk- 
somheden, der sætter Splid mellem Bryggerierne, hvorhos de fordærve 
Kunderne ved at give dem falske Forestillinger om, hvad Bryggerierne 
ville og kunne gjøre for dem . . .« Som Midler, der særlig anvendtes 
i Flaskeølforretningen, anfører Fraenkel, at »der var Ølforretninger, 
som ligefrem bestilte Flasker paa Glasværkerne, hvis udvendige Vo- 
lumen var det sædvanlige, medens deres Indhold ved allehaande 
Kunster — opskudte Bunde — var gjort mindre end det sædvanlige. 
Tyveri af Flasker fra de Restauranter o. lign., hvor Kudskene hand- 
lede, hørte ikke til Sjældenhederne.« »Man maa, siger Forf., have 
været dagligt Vidne til denne Dekadence for ret at fatte, hvilken De- 
moralisation den udbreder baade blandt dem, der nødes til at under- 
kaste sig den gjennem de Befalinger, de maa bringe til Udførelse, 
blandt Arbejderne, der ere Vidne til dem, og ikke mindst blandt de 
Driftsherrer, som betjene sig af dem.« 
^) Jenks, The Trust Problem, New York 1901, S. 25 f. 

46* 

Ordrer for saadanne Specialiteter, som det syntes nød- 
vendigt at forevise Prøver af. Derimod blev Ordrer for 
almindelige kurante Varer (standard goods) regelmæssigt 
sendte Fabrikanten eller Groshandlerne pr. Post. Men 
efterhaanden som Konkurrencen blev skarpere og Agen- 
terne for nogle Firmaer begyndte at gjøi'e hyppigere Be- 
søg, en Gang om Maaneden eller hver tredie Uge, blev 
det nødvendigt for deres Konkurrenter at gjøre ligesaa, 
indtil det tilsidst paa visse Steder blev almindelig Skik 
at lade Agenterne besøge Detailhandlerne saa ofte som 
hver ^ortende Dag. Detaillisterne, som vare bleven 
vænnede til disse hyppige Besøg, vænnede sig efter- 
haanden til kun at give Ordrer til besøgende Agenter 
istedenfor at sende dem pr. Post«. Præsidenten for de 
forenede amerikanske Spritfabriker, Mr. Edson Bradley, 
opgav for »Industrial Commission«, at der paa Vejen 
imellem Producent og Konsument af Spirituosa i de for- 
enede Stater udgaves mindst 40 Mill. Dollars dels til rej- 
sende Agenter og deres Rejseudgifter, dels til Reklame- 
Annoncer o. A., — et Beløb, som ligefrem maatte anses 
for tabt, fordi det samlede Salg af Spirituosa i Virkelig- 
heden ikke derved blev større. »Bekostningen ved at 
avertere i Aviser og Magasiner, ved Udstillingsvinduer, 
»Landskabs-Dekorationer« (Figurer opstillede langs Jern- 
baner) og andre Midler forøger i høj Grad Omkost- 
ningen ved Varernes Afsætning. Prisen for et Helsides 
Avertissement i »Century Magazine« o. lign. Maaneds- 
eller Ugeblade er mindst 2 å 300 DoU.; alligevel véd 
Enhver, at det næppe er muligt at aabne noget af de 
populære Magaziner i noget civiliseret Land uden at se 
et smilende Ansigt fra en af de mest iøjnefaldende Sider 
spørge: »Har De brugt Pears' Sæbe?« Andre Sæbefabri- 
kanter fylde andre Sider med ikke mindre kostbare Aver- 
tissementer, og det Beløb, som anvendes til disse Annon- 
cer, maa aarligt udgjøre Millioner af Dollars .... Men 



Digitized by VjOOQIC 



Forening af Forretningsvirksomheder: Karteller. 213 

al denne Averteren forøger ikke det afsatte Kvantum 
Sæbe i tilsvarende Grad. Formaalet med Annoncerne 
er ikke særlig at faae Folk til at bruge mere Sæbe, men 
at faae dem til at kjøbe Pears' Sæbe fremfor Colgate's 
eller Elfenben-Sæbe istedenfor Babbitts Sæbe. Saadanne 
Annoncer maa naturligvis betydeligt forøge Omkostnin- 
gerne ved at bringe Varen fra Producenten til For- 
brugeren«.^) 

Saa længe Brugen af disse Midler endnu er i sin 
Begyndelse og det kun er et mindre Antal Handlende, 
der herved søge at vinde Kunder paa deres Konkur- 
renters Bekostning, betragtes de hertil medgaaende Ud- 
gifter som et Led i »Handelsomkostninger« og ventes 
dækket ved den forøgede Fortjeneste, som Kundekredsens 
Udvidelse giver. Men eflerhaanden som Anvendelsen af 
disse Midler bliver mere almindelig og Udgifterne dertil 
stige, medens Udsigten til at erobre Kunder fra Andre 
formindskes, bliver det nødvendigt for de Handlende at 
søge dem dækkede enten af Konsumenterne ved en For- 
højelse af Salgsprisen eller af Producenterne ved at trykke 
Kjøbeprisen ned. Det første Middel vil hyppigt kun van- 
skeligt lade sig anvende, fordi det let formindsker Kunde- 
kredsen, og lader sig i alt Fald kun anvende, naar der 
opnaaes Enighed derom imellem de Handlende, hvad 
der ogsaa har sine Vanskeligheder. Dersom derimod 
Konkurrencen imellem Producenterne indbyrdes samtidig 
er voxet, idet disse i Forventning om den større Afsætning, 
som hine Midler skulde forskaffe, har udvidet Produk- 
tionen i højere Grad, end Afsætningen tiltager, vil det 
være betydeligt lettere for de Handlende at trykke Prisen 
ned for Producenterne, der hver især søger at faae hele 
sin Produktion afsat. 

Under saadanne Omstændigheder ligger det da nær 



*) Jenks 1. c. S. 27 ff. 

for disse at søge en indbyrdes Overenskomst tilvejebragt 
om ikke at sælge under en Pris, som fuldt ud dækker 
deres Produktionsomkostninger og levner dem en pas- 
sende Fortjeneste. Saadanne Aftaler har man da ogsaa 
kjendt og forsøgt i tidligere Tider, og den Dag idag ses 
jævnligt fælles Bekjendtgjørelser fra et større eller mindre 
Antal Producenter eller en Forening af saadanne om, at 
de paa Grund af stigende Arbejdsløn eller stigende Priser 
paa Raastoffer se sig nødsagede til at forhøje Prisen paa 
deres Frembringelser. Men det har som oftest vist sig 
ret vanskeligt at faa saadanne Aftaler overholdte, og de 
lod sig sædvanlig kun opretholde, hvor Producenternes 
Antal var ret begrændset. En bindende Overenskomst, 
sikkret ved en effektiv Kontrol og Straffebøder, tilhører 
den nyeste Tid og er kun naaet igjennem et forberedende 
Stadium af lignende løsere Aftaler, der karakteriseres ved 
en stor Mængde mislykkede Forsøg. Oprindelig vare da 
ogsaa Kartellerne af et mere begrændset Indhold; men 
efterhaanden førte de nødvendigt til mere og mere om- 
fattende Bestemmelser. 

4. I Tydskland synes Kartelvæsenet at have fundet 
den gunstigste Jordbund, bl. A. fordi Lovgivningen dér 
ikke har lagt særlige Hindringer i Vejen for Pris-Over- 
enskomster, medens baade fransk og engelsk Ret kan 
forhindre dem. Det første egentlige Kartel synes at være 
det, som i 1862 afsluttedes i Kolln imellem Jernblikfa- 
brikanterne; to Aar senere efterfulgtes det af et lignende 
imellem Fabrikanter af Jernbaneskinner. I 1868 afslut- 
tedes et Kartel imellem de tydske Saltværksejere og 1870 
imellem Potaskefabrikanterne. Flere end disse fire Kar- 
teller vides ikke at have existeret i Tydskland i 1870, og 
i 70'ne synes der kun at være kommet nogle ganske faa 
til.^) Det var først, efter at Kampen for en beskyttende 

*) Leon St. Martin: Cartels et Trusts S. 38. Andre angive, at der før 
1870 bestod 6, før 1879 14 Karteller. 

Toldlov i Tydskland havde tilvejebragt en nærmere For- 
bindelse imellem de Industridrivende og efter at dens 
Gjennemførelse havde sikkret dem imod Udlandets Kon- 
kurrence, at Kartellerne begyndte at blive mere alminde- 
lige. Men fra dette Tidspunkt udvikle de sig ogsaa raskt, 
og »Tydskland er uimodsigeligt det Land i Europa, hvor 
den industrielle Concentration i det sidste Fjerdedels Aar- 
hundrede er skreden hurtigst frem, det Land, hvor Kar- 
tellerne har mangfoldiggjort sig mest og opnaaet den 
største Sammenhæng og Magt«.^) Loven om Ulykkesfor- 
sikkring af 1884 bidrog særligt til at organisere Arbejds- 
giverne i de vigtigste Industrier for at forsvare deres In- 
teresser og fremmede saaledes den gjensidige Forstaaelse 
imellem dem. 

Ifølge Bucher') existerede der i 1887 allerede 70 Karteller, og i 1890 
var Antallet steget til 137. Ifølge Liefmann') skal der indtil 1897 være 
dannet i alt 345 t3^dske Karteller, hvoraf dog formentlig højst kun ca. 
260 endnu existerede, medens Central- Verband deutscher Industriellen i 
1902 opgav Antallet til 300. Det største Antal knyttede sig til Metallur- 
gien (80), Glas-, Sten- og Jord- Industrien (40), de kemiske Industrier (30) 
og Stenkulindustrien (20). Et i Novbr. 1905 den tydske Rigsdag forelagt 
>Denkschrift« (iste Del) om Kartel væsenet*) indeholder en d. 30. Spt. s. A. 
afsluttet Kartelstatistik, som omfatter 385 kartellagtige Sammenslutninger, 
hvoraf 19 i Kulindustrien, 62 i Jernindustrien, 11 i anden Metalindustri, 
46 i kemiske Industrier, 31 i Textilindustrien, 132 i Teglværksindustrien 
— Resten spredt. Disse Sammenslutninger ere næsten alle grundlagte 
efter 1880 og omslutte ca. 12,000 Bedrifter. 

For Østrig-Ungarn foreligger ikke nogen officiel Statistik og den hos 
Mange herskende Tilbøjelighed til at hemmeligholde slige Overenskomster 
gjør en fuldstændig Opgjørelse vanskelig. Efter indgaaende Undersøgelser 
anslaa Baumgarten u. Meszleny Antallet af østrig- ungarnske Karteller til 
100, hvoraf Halvdelen falder paa Østrig, Resten dels paa Ungarn, dels paa 
begge Lande i Forening (jfr. nærmere B. u. M. S. 106-52). 

I de øvrige europæiske Lande har Dannelsen af 



') Martin St. Leon 1. c. S. 35. 
*) Schriften des Vereins fur Socialpolitik LXI. 
•) Liefmann: Die Unternehmerverbånde. Freiburg 1897. 
*) Hovedresultaterne heraf findes meddelte hos Baumgarten u. Meszleny 
S. 84—106. 

Karteller næppe spillet saa stor en Rolle ; foruden Østrig- 
Ungarn synes navnlig Frankrig og Belgien at have fulgt 
Tydsklands Exempel. I andre Lande findes vel ogsaa 
Aftaler imellem Producenter af samme Fag om Mini- 
mumspriser og en Deling af de forskjellige Produktions- 
arter indenfor samme Industri o. lign., men hyppigt uden 
just at fremtræde i Kartellets faste Form og med dets 
officielle Notorietet. ^) 

5. En væsentlig Indflydelse paa det Omfang, hvori 
Karteller saaledes ere komne til Anvendelse, øver selve 
Beskaffenheden af de enkelte Landes Industri. Karteller 
egne sig ikke lige godt for al Slags Industri. Hvad 
det i saa Henseende kommer an paa, er først og frem- 
mest Produktets større eller mindre Ensartethed. Textil- 
industrien egner sig saaledes kun lidet for Indgaaelsen af 
Karteller; Frembringelserne ere for mangfoldige og for- 
skjelligartede til, at der ret vel kan træffes Aftaler om 
fælles Priser; nye Mønstre og Kombinationer dukke ide- 
ligt frem, og den enkelte Producents Opfindsomhed, Smag 
og Evne til at imødekomme de skiftende Moders Krav 
spille for stor en Rolle i denne Industri. Noget Lignende 
gjælder mere eller mindre om de fleste Luxusindustrier. 
Derimod egne de store, almindelige Forbrugsartikler 
enten af ensartet eller af saadan Beskaffenhed, at Grada- 
tionerne i Kvalitet let kunne konstateres og kontrolleres, 
sig særligt for Indgaaelsen af Karteller: Kul, Petroleum, 
Sukker, visse kemiske Produkter, Metalarbejder, Tegl- 
værksfrembringelser o. Lign. Hvor disse Produktioner spille 
en Hovedrolle, finde Kartellerne deres naturlige Omraade. 

Dernæst maa der være temmelig ensartede Produk- 
tionsmethoder og ikke for stor Forskjel paa det Materiel, 
som faktisk er i Brug i de forskjellige Fabriker. Hvor 



*) Baumgarten u. Meszleny anføre (S. 170—76) de vigtigste Karteller i 
Frankrig, Belgien, England, Rusland m. fl. Lande. 

der bestaar adskillige Fabriker med mangelfuld Indret- 
ning og forældet Materiel ved Siden af nye Fabriker 
med de nyeste og bedste Maskiner, ville disse sidste 
foretrække at gjøre deres Overlegenhed g j ældende og 
gjennem skarp Konkurrence fortrænge hine fra Markedet. 
Dette siges at være Grunden til, at Karteller ere sjældne 
i Schweiz, hvor der netop ved Siden af højst fuldkomment 
Materiel findes endel forældet og mangelfuldt. 

Endvidere er det en væsentlig Betingelse, at Kar- 
tellet maa finde Tilslutning af saa stort et Flertal af de 
paagjældende Producenter, at de kunne beherske Mar- 
kedet. Hvor stort dette Flertal maa være, er naturligvis 
vanskeligt at sige i al Almindelighed; medens nogle For- 
fattere mene, at de Kartellerende mindst maa repræsen- 
tere V* af Produktionen, mene Andr^ endog, at det maa 
være Vio. Selvfølgelig maa der i saa Henseende tages 
Hensyn til Produktionens Art og Produktets Beskaffen- 
hed, navnlig om Forbruget deraf er mere eller mindre 
nødvendigt og konstant, og om det er mere eller mindre 
vanskeligt at skabe nye Virksomheder af samme Art, 
ligesom det ogsaa øver Indflydelse, om andre Frembrin- 
gelser kunne bruges som Surrogater. Det er klart nok, 
at et Kartel, hvis Deltagere ikke i tilstrækkelig Grad be- 
herske Markedet, i første Linie bliver til Gavn for de 
udenfor staaende Producenter, som bevare deres Frihed 
til at undersælge Kartellets Medlemmer og særligt ville 
finde deres Regning herved, naar disse samtidigt have 
vedtaget en Begrændsning af Udbudet, som gjør det mu- 
ligt at ansætte Minimumsprisen højere end den hidtidige 
Markedspris. Ved vedblivende at sælge til denne eller 
dog lidt under den aftalte Minimumspris ville hine da 
kunne sikkre sig ikke blot deres hidtidige Afsætning, 
men endog udvide deres Produktion, saa langt Fabrikens 
Ydeevne tillader, og derved formindske deres Produktions- 
omkostninger. Kartellets Medlemmer maa derfor være 

sikkre paa, at de uafhængige Producenter i alt Fald kun 
kunne forsyne en forholdsvis ringe Brøkdel af Markedet 
og at deres egne Kunder saaledes ikke ville kunne gjøre 
Regning paa at vende sig til disse, da de ikke kunne 
forsyne stort flere end deres hidtidige Kunder. 

Af væsentlig Betydning for Dannelsen af Karteller er 
det derfor, om den paagj ældende Produktion er i Hæn- 
derne paa et mindre Antal, overvejende store, Firmaer 
eller paa et stort Antal Producenter, hvis Produktion til- 
med har et ret forskjelligt Omfang. I første Tilfælde vil 
det ikke blot være lettere at træffe en Aftale, men man 
vil ogsaa lettere kunne komme til en Forstaaelse, fordi 
Produktionsvilkaarene da ere mere ensartede. Naar man 
imidlertid har ment, at Karteller derfor ikke let vilde 
kunne finde Indgang paa Haandværkeromraadet, overser 
man, at man paa dette Omraade i Almindelighed har at 
gjøre med et mere begrændset, lokalt Marked, hvor Af- 
taler lettere kunne finde Sted. At saadanne Aftaler inden- 
for el Haandværk om Priserne paa dets Frembringelser 
ingenlunde synes vanskelige eller høre til Sjældenhederne 
selv i en større By, er bekjendt nok; i Kjøbenhavn har 
saaledes i Efteraaret 1906 snart et, snart et andet Fag 
(Handskemagerne, Bagerne m. fl.) bekjendtgjort, at samt- 
lige Interessenter ere blevne enige om en Prisforhøjelse. 
Saadanne Aftaler ville da oftest kun have en lokal Ka- 
rakter og stundom ikke strække sig ud over en enkelt 
By, ligesom de næppe kunne betegnes som egentlige 
Karteller, men kun som et Vidnesbyrd om Muligheden 
af at naa til saadanne. For Storindustriens Vedkom- 
mende derimod viser det sig at være af mindre Betyd- 
ning, om den paagjældende Industri er spredt over et 
stort Omraade eller koncentreret paa et enkelt eller 
nogle faa Steder. I første Tilfælde vil Kartellet nemlig 
naturlig have til Formaal at afgrændse Afsætningssphæren 

for de enkelte Produktioner og henvise dem hver til sit 
bestemte Omraade (»Gebietskartellen«). 

Det Anførte forklarer, at det særlig er paa Industriens 
samt Mineindustriens Omraade, at Kartellerne have fundet 
Indgang. Saltværks-, Jernværks- og Kulmineindustrien 
ere endog snarest at betragte som Udgangspunkter for 
de nyere og videre gaaende tydske Karteller. I Kulmine- 
industrien dannedes allerede 1877 et Udførselssyndikat^); 
men det første egentlige Kartel med en Begrændsning af 
Produktionen til Formaal og Bødestraf for Overenskom- 
stens Overti-ædelse oprettedes i Dortmund 1879. Det ud- 
løb imidlertid 1884, og det viste sig da i de følgende Aar, 
at de mere løse Aftaler, skjøndt de omfattede største 
Delen af Mineejerne, ikke overholdtes og ingen Betydning 
havde. Først i August 1890 dannedes et Salgs-Syndikat 
i Dortmund, der snart efterfulgtes af flere (i Essen, Bo- 
chum o. fl. St.), — et Aktieselskab, hvori samtlige Kartel- 
Medlemmer vare Aktionærer, og til hvilket deres Salg af 
Kul og Kokes udelukkende maatte ske. Syndikatet fast- 
sætter da det Produktionskvantum, som tilfalder enhver 
Mineejer, i Forhold til den hidtidige Gjennemsnitsproduk- 
tion; mere tør han ikke producere, men er ikke for- 
pligtet til at præstere det hele Kvantum. De samlede 
Mineejere fastsætte den Minimumspris, som Syndikatet 
skal give for hver Slags Kul, og under denne Pris maa 
Syndikatet ikke gjensælge; bliver Salgsprisen højere, til- 
falder Halvdelen af Differentsen Mineejéren, Halvdelen 
Syndikatet. Efter samme Principer dannedes 1896 — 99 i 
Rhinprovindserne og Schlesien Salgssyndikater for 8 af 
Metallurgiens vigtigste Frembringelser. 

^) I Franlirig var der allerede 1840 dannet en Sammenslutning imellem 
Kulværkerne i St. Etienne, »Compagnie Charbonniére de la Loire«, 
der senere omdannedes til »Compagnie Générale de la Loire«, som 
omfattede 82% af Produktionen. Men den opløstes 1852. »I 1876 
oprettedes et Salgsbureau for Jernindustrien, »Comptoir Industriel de 
Longwy«. 

Derimod egne Kartellerne sig ikke for Landbruget. 
Ikke blot er Antallet af Landbrugere saa stort, at allerede 
af den Grund bindende Aftaler vanskeligt lade sig træffe, 
ligesom selve Prisforholdene, som bestemte af Verdens- 
markedet, ligge udenfor deres Raadighed; men ogsaa 
selve Produktionsforholdene vanskeliggjøre dem. Produk- 
tions vilkaarene ere saa højst forskjellige efter Jordens 
Beskaffenhed og Ejendommenes Størrelse, selve Produk- 
tionen for forskjelligartet selv for Ejendomme af samme 
Størrelse, af hvilke nogle lægge Hovedvægten paa Korn- 
avl, andre paa Kvægavl og Mejeriprodukter, andre paa 
Svinehold eller Fjerkræavl o. s. fr. Og endelig lægger 
Høstens Usikkerhed og lidet beregnelige Resultat Hin- 
dringer i Vejen for Aftaler om en bestemt begrændset 
Produktion. 

6. Af det i det Foregaaende Anførte fremgaar det til- 
strækkeligt, at Karteller frembyde en Mulighed for 
at forskaffe Producenterne et bedre Udbytte af 
deres Virksomhed, uden at Varerne fordyres for 
Producenterne, saa at en Prisforhøjelse ingenlunde 
behøver at være den uundgaaelige Følge af et Kartel. 
For selve Produktionen byder ganske vist Kartellet ingen 
særlig økonomisk Fordel, undtagen for saa vidt som det 
er forbundet med Fællesskab i Indkjøb af Raa- og Hjælpe- 
stoffer, som derved erhverves billigere for de enkelte 
Producenter.^) Men bortset herfra foregaar Virksom- 



^) Ved saadanne Fællesindkjøb forskaanes ikke blot den enkelte Produ- 
cent for hele det med Udfindeisen af de bedste Salgssteder og Kon- 
trollen med Materialets Kvalitet forbundne Arbelde, idet han samtidig 
opnaar den Rabat, der gives ved større Indkjøb og ikke mindst ved 
Jernbanefragter for Vognladninger, men han undgaar tillige at holde 
et betydeligt Materiallager. Derhos bliver han delagtig i den Udnyt- 
telse af Affaldet, som ellers kun staar aaben for en Storbedrift, da 
Affaldets Kvalitet er ens for alle Karteldeltagerne og saaledes t. Ex. 
en Sammensmeltning af Metalaffald fra flere Fabriker kan finde Sted. 
Jfr. Dr. K. Rathenau: Der Einfluss der Kapitals- u. Produktiunsver- 

heden, da disse bevare deres fuldkomne Selvstaopdighed 
for selve Virksomheden, iøvrigt ganske paa samme 
Maade som før, og Kartellet bringer ordentligvis ingen 
Besparelser paa dette Omraade. Dog ere saadanne ikke 
helt udelukkede, idet Kartellet, hvor Fabrikationen om- 
fatter et større Antal forskjelligartede Varer, kan gaa ud 
paa en saadan Omordning af Produktionen, at hver en- 
kelt Producent faar sin særlige Specialitet istedenfor som 
hidtil at producere et stort Antal forskjellige Varer, en- 
hver kun i ringe Mængde. Endvidere kan der gjøres 
Besparelser ved fælles Benyttelse af Konstruktionstegnere 
og Kalkulation, som udarbejde Overslag, ligesom der ved 
Tilbud paa Arbejde eller Leverancer, hvortil nu hvert 
enkelt Firma udarbejder og indsender Tegninger og Over- 
slag, da kun fremsendes én Udarbejdelse. Ogsaa nye 
Forsøg kunne foretages for fælles Regning. Men fortrins- 
vis er det dog den efterfølgende. Produktionen supple- 
rende Virksomhed, den, hvis Formaal det er at bringe 
Varen i Forbrugerens Hænder, i hvilken Kartellet med- 
fører Besparelser. 

Disse knytter sig da først til Varens Transport til 
Kunderne. Medens den enkelte Producent hidtil har 
været nødsaget til at søge disse ofte ret spredt og Qernt, 
kan Kartellet nu henvise ham til det nærmest liggende 
Marked. Særlig for voluminøse og vægtige Varer som 
Kul og Jern er Transportudgiften saa betydelig i Forhold 
til Værdien, at den herved indvundne Besparelse spiller 
en ikke ringe Rolle for Producenten, som nødvendigvis 
selv kommer til at bære denne Udgift, naar han vil kon- 
kurrere med en lokal Producent, der er fri derfor. »Da 
Michigan Salt-Associationen for nogle Aar siden dannedes 
med det særlige Formaal at lade et enkelt Agentur be- 



mehrung auf die Produktionskosten in der deutschen Maschinenindu- 
strie, Jena 1906, S. 28—34. 



Digitized by VjOOQIC 



222 Kap. XVI. 

sørge Salget, handlede dette som Salgsagent for Salt- 
kilderne baade i den østlige og vestlige Del af Staten 
Michigan. Ordrer paa Salt til Forsyning af Chicago og 
Vesten udførtes regelmæssigt af Saltværkerne ved Michi- 
gansøen, medens Ordrer fra Detroit, Toledo, Cleveland 
og Østen besørgedes fra Saltværkerne ved Huronsøen og 
St. Clair-Floden, hvorved Transporten af Salt tværs igjen- 
nem Staten Michigan pr. Jernbane eller rundt om den 
tilsøes gjennem Machinaw-Stræderne sparedes. Fragtbe- 
sparelsen var stor nok til at skabe en Gevinst for Pro- 
ducenterne, medens Salget af Salt, der skulde transpor- 
teres de længere Distancer, ved de samme Priser vilde 
have bragt dem Tab.«^) Lignende Resultater kunde 
Standard Oil Company og Tin-Plate and Steel Companies 
udvise; for Steel ånd Wire Company anslog Direktøren 
Besparelsen ved at undgaa de hidtil hinanden krydsende 
Fragter til 500,000 DoU. aarlig. 

Nok saa væsentlig er dog den Besparelse, som kan 
indvindes paa de Udgifter til Agenter og Reklame, 
som Konkurrencen nu paalægger Producenterne. Meget 
af denne Udgift bliver endog helt overflødigt; thi hvor 
disse Midler, som foran berørt, ikke virke til at forøge 
den samlede Afsætning, men kun tilsigte at anbefale 
den ene Producents Vare fremfor den andens, kan hele 
denne Konkurrencekamp indstilles og nogle faa alminde- 
lige Annoncer, fælles for samtlige Karteldeltagere, være 
tilstrækkelige til at henlede Publikums Opmærksomhed 
paa Varen og give fornøden Underretning om, hvor den 
erholdes. Paa samme Maade vil det Utal af Agenter,, 
der berejse en Egn hver til Bedste for sit Firma, kunne 
reduceres til en enkelt Agent, der repræsenterer samtlige 
kartellerede Firmaer.^) Ligeledes ville de Filialer, som 



*) Jenks 1. c. S. 32. 

*) »Destilling Company of Amerika« afskedigede efter sin Dannelse 30O 

de forskjellige konkurrerende Virksomheder nu etablere 
i andre Byer, paa hvert Sted kunne sammensmeltes til 
en enkelt. Stundom kan der etableres en direkte For- 
bindelse imellem to Kartelassociationer, af hvilke det 
enes Medlemmer bruge RaastofFer, der produceres af det 
andets Medlemmer, saaledes at al Benyttelse af Mellem- 
handlere og dermed begges Udgift til disse undgaaes. 

En yderligere Besparelse vinde Medlemmerne af et 
Kartel ofte derved, at de kunne undgaa den nu formentlig 
nødvendige Indrømmelse af stundom meget lang Kredit 
til Forhandlerne eller af Rabat til enkelte større Aftagere 
af Varen, — en Kreditgiven og Rabat, som paafører dem 
ret betydelige Tab, uden at de skaffe Forbrugerne i Al- 
mindelighed lavere Priser. 

Stundom har Kartellet endog direkte til Formaal at 
værne Kunderne imod svigagtig Behandling fra enkelte 
Producenters eller Forhandleres Side, hvorved disse skafiFe 
sig en utilbørlig Fordel paa deres Konkurrenters saa vel 
som Forbrugernes Bekostning. Saaledes haves Exempler 
paa Kulkarteller, der bl. A. stille sig til Opgave at føre 
Kontrol med, at alle Kulhandlere give Kunderne rigtigt 
Maal for derved at forhindre, at mindre samvittigheds- 
fulde Forhandlere gjøre Konkurrencen vanskelig for de 
mere loyale. Anledningen til Kartellets Dannelse var 
netop Formeningen om, at de lave Priser, hvortil Nogle 
solgte, kun vare mulige ved Brugen af urigtigt Maal, en 
Fremgangsmaade, som nu blev Gjenstand for nøje Kon- 
trol og eventuelt BødestrafiFe.^) 

En ikke ringe Fordel kan et Kartel endelig skaffe 
sine Medlemmer derved, at det gjør det muligt at opnaa 
en Afsætning paa udenlandske Markeder, som de 
enkelte Medlemmer enten slet ikke vilde kunne skafiFe 



Handelsrejsende, Steel and Wire Company inskrænkede Antallet fra 
300 til 15 å 20. 
*) Jfr. Jenks 1. c. S. 110. 

sig eller kun med betydelige Udgifter og stor Risiko for 
kun at faa et Tab ud af alle deres Anstrængelser. Virk- 
ningen heraf kan være saa følelig for det paagjældende 
Udlands Producenter, at det fører til Aftaler imellem de 
to Landes Kartelmagter om en gjensidig Forstaaelse, der 
endog kan resultere i Dannelsen af internationale Kar- 
teller. Denne Bevægelse, der tilhører det sidste Tiaar, 
synes endnu kun at være i sin Begyndelse^), men vil 
maaske i Fremtiden komme til at spille en større 
Rolle. 

Alt i Alt maa det altsaa siges, at Kartellet giver Ud- 
sigt til ret væsentlige Besparelser af faktisk unyttige Om- 
kostninger og dermed til en Vinding for Samfundet. 
Spørgsmaalet bliver da kun, hvem denne Vinding til- 
falder. Selv om den ikke tilfalder Konsumenterne gj en- 
nem en Prisnedsættelse, maa den siges at være en For- 
del for Samfundet i det Hele, saafremt den deles for- 
holdsmæssigt imellem alle Deltagere i Produktionen, de 
lønnede Medarbejdere lige saa fuldt som Arbejdsgiverne, 
et Spørgsmaal, hvis nærmere Undersøgelse hører hjemme 
i Læren om Arbejdsudbyttets Fordeling. Men selv om 
disse sidste forbeholdt sig selv den hele Vinding, som jo 



^) 1899 dannedes et internationalt Kartel imellem franske, belgiske, hol- 
landske, schweiziske, tydske og østrigske Fabrikanter af emailleret 
Porcelain, 1900 et andet imellem franske, belgiske og tydske Spejl- 
fabrikanter, der vilde dele Verdensmarkedet imellem sig. Begge be- 
stode dog kun ganske kort. (Martin St. Leon 1. c. S. 96). Derimod 
have internationale Karteller spillet en større Rolle dels paa Skibs- 
fartens Omraade (saaledes »Nordatlantischer Dampferlinien-Verband«, 
omfattende Hamburg-Amerika Linien, Norddeutsche Lloyd, den bel- 
giske Red-Star Linie, Holland-Amerika Linien og det franske Com- 
pagnie Transatlantique), dels paa den kemiske Fabrikations Omraader, 
hvor der bestaar internationale Karbol-, Zink-, Kvægvsølv-, Borax-, 
Kunstgjødnings- og Soda- Karteller m. fl., samt i nyeste Tid paa Elek- 
tricitetsomraadet (saaledes det i 1903 paa 10 Aar stiftede Glødelampe- 
Kartel, omfattende tydske, østrig-ungarske, hollandske og Schweizer- 
Fabriker). Jfr. nærmere Baumgarten u. Meszlény S. 177 — 86. 

ogsaa skyldes deres Indsigt og Forretningsdygtighed, kan 
dette næppe berettige til at anse Kartellerne for forkaste- 
lige, saa længe hverken Konsumenter eller Arbejdere 
blive slettere stillede end før. 

7. De kartelforbundne Forretninger nøjes imidlertid 
ingenlunde altid med at indvinde og tilegne sig de her 
nævnte og lignende Besparelser. Den Adgang, som 
deres mere eller mindre monopoliserede Stilling 
giver dem til ensidigt at fastsætte Prisen, bliver ikke 
sjældent benyttet til at fixere en Pris, der foruden at 
dække Produktionsomkostningerne giver en mere end al- 
mindelig god Fortjeneste. I samme Grad som dette er 
Tilfældet, vækker Kartellet da Misfornøjelse og Uvillie 
blandt Forbrugerne. Naar der saaledes særlig i Østrig 
og tildels i Tydskland har vist sig en Uvillie imod Kar- 
teller, som i det øvrige Europa, hvor Kartellerne ganske 
vist heller ikke ere blevne saa almindelige, ikke er kom- 
men stærkt til Orde, menes Grunden hertil særlig at være 
den, at slige Misbrug dér i højere Grad end andetsteds 
have fundet Sted. Imidlertid maa det dog ikke overses, 
at Kartellernes Prispolitik ofte er udsat for en skjæv Be- 
dømmelse, fordi den ogsaa gaar ud paa at undgaa stærke 
Prissvingninger og derfor søger at fastholde en Gjennem- 
snitspris, der til Tider kan være endel over den alminde- 
lige Markedspris andetsteds, men til Gjengjæld ikke ud- 
nytter dennes extraordinære Stigninger. Forbrugerne 
lægge da let mere Mærke til det Første end til det Sidste. ^) 



^) Efterat Rathenau 1. c. S. 16 — 25 har anført en Række Exempler paa 
den Formindskelse af Produktionsomkostningerne, som i Tiaaret 
1897 — 1906 har fundet Sted for endel særligt nævnte Frembringelser 
i Maskinindustrien, opkaster han det Spørgsmaal, om disse Frembrin- 
gelsers Salgspris er dalet i samme Forhold. Idet han da påaviser, at 
Forholdet har stillet sig forskjelligt for de enkelte Produkter, men at 
Salgsprisen i det Hele ikke har holdt Skridt med hin Nedgang, frem- 
hæver han udtrykkeligt, at Fabrikationen i tidligere Aar — og navn- 
lig ved nye Frembringelser, for hvilke der gierne maa betales Lære- 
W. Scharling: Samfundsproduktionen. 47 

Og forsaavidt det er Kartelforbundets faktiske Monopol, 
som fremkalder den Formening, at det selvfølgelig vil be- 
nytte dette til vilkaarlige Prisforhøjelser, maa det dog 
bemærkes, at det er en Misforstaaelse at tro, at en Mo- 
nopolhaver har en naturlig Opfordring til at udnytte sit 
Monopol ved utilbørligt høje Priser. Den rette Monopol- 
politik bestaar netop i at finde den Pris, som, samtidigt 
med, at den fuldt ud dækker Produktionsomkostningerne, 
skaber den største Kundekreds og den største Afsætning; 
thi selve Afsætningens Udvidelse vil jo medføre en For- 
mindskelse af Produktionsomkostningerne. 

Denne Politik følges dog langtfra altid af Kartelfor- 
bundene, og navnlig har dette ingenlunde været Tilfældet 
i Nordamerika. Jenks anfører saaledes som et eklatant 
Exempel paa den modsatte Politik — og tillige paa det 
Herredømme over Markedet, som Kartellet kan give — , 
at »the Wire Nail Pool« i 1895 — 96 lod Prisen successive 
stige fra den hidtidige Markedspris, 1,45 DoU. pr. Hun- 
drede, til 1,80 — 2,15 — 2,65 og 2,86 DolL, paa hvilket 
sidste Punkt, altsaa næsten det Dobbelte af den normale 
Pris, den fastholdtes i 6 Maaneder. Derefter lod Kartel- 
forbundet den yderligere i 2 Maaneder stige til 3 DolL, 
og endelig holdt det den i 6 Maaneder paa 3,i5 DoU. 
Ogsaa Tydsklands Kartelforbund have oftere ladet Pri- 
serne stige i betydeligt højere Grad, end Stigningen i 
Produktionsomkostninger — navnlig dels Prisen paa Raa- 
stoffer, dels Arbejdsløn — berettigede til.^) En saadan 
Prispolitik føles naturligvis særlig trykkende, hvor Gjen- 

penge og som for overhovedet at vinde Indgang ikke tør holdes i for 
høj Pris, — ofte ikke har svaret Regning, og at de indvundne Bespa- 
relser derfor først maa anvendes til at erstatte lidte Tab, før de 
kunne komme Forbrugerne til Gode. Se nærmere 1. c. S. 25 — 26. 
*) K. A. Wieth-Knudsens Artikel: Kartelbevægelse og Konsumentudbyt- 
ning i Tydskland (Nationaløkon. Tidsskrift 1907), fremfører S. 506— 16 
flere Exempler herpaa, særlig hentede fra Kul- og Jernindustriens 
Kartelforbund. 

standen derfor er et Raastof eller Halvfabrikat, hvorved 
Produktionsforholdene gjøres vanskeligere for de Indu- 
strier, der bearbejde det. Er Formaalet for denne Pris- 
politik endog at kunne sælge til Udlandet til lavere 
Priser, idet de højere Priser i Indlandet holde skades- 
løse for Tabet paa Exporten, stilles de udenlandske Kon- 
kurrenter af nysnævnte Industrier tilmed ubetinget gun- 
stigere i deres Produktion. Under saadanne Forhold er 
det da naturligt, at Kartellet let vækker Uvillie. 

En saadan Magt til vilkaarligt at forhøje Priserne 
vil et Kartelforbund imidlertid ikke ubetinget have blot 
i Kraft af sit Monopol, men i Reglen kun, hvor dets 
Produktion gaar ud paa Tilvirkning af en mere eller 
mindre uundværlig Artikel og derhos dets Virksomhed 
enten er knyttet til begrændsede Naturfonds (Rjergværks- 
industri) eller ved høj Toldbeskyttelse er sikkret imod 
udenlandsk Konkurrence.^) Ligesom det i sidste Tilfælde 
ved altfor grove Misbrug af dets Magt er udsat for, at 
Toldbeskyttelsen formindskes eller helt ophæves, saaledes 
er det i ethvert Tilfælde, hvor det faktisk etablerede Mo- 
nopol ikke er grundet i Naturforhold, udsat for, at en 
altfor ublu Fortjeneste paa Forbrugerens Rekostning kalder 
konkurrerende Foretagender til Live. Saafremt en virk- 
som Konkurrence imidlertid kun kan tilvejebringes igjen- 
nem meget storartede og kostbare Anlæg, hvis Etablering 
kræver lang Tid, et eller endog flere Aar, vil dette 
Middel til at holde Kartelforbundet i Ave ikke altid staa 



^) Det paastaaes ikke sjældent, at Toldbeskyttelse ikke blot letter og 
fremmer Kartel dannelser og giver dem en stærkere Magtstilling, men 
overhovedet er en Betingelse og Forudsætning for deres Trivsel (jfr. 
saaledes Dr. W. Morgenroth: Die Exportpolitik der Kartelle, S. 4 — 9). 
At dette Sidste ikke er rigtigt, fremgaar saavel deraf, at betydelige og 
mægtige Kartelforbund netop producere Varer, der ikke ere toldbe- 
skyttede, som deraf, at der ogsaa i Frihandelslandet England bestaar 
Karteller. (Jfr. Baumgarten u. Meszlény 1. c. S. 22 — 35 og Scharling: 
Handelspolitik S. 424—39. 

47* 

til Raadighed. Dels vil det — som det nævnte Exempel 
viser — i denne lange Tid kunne fastsætte Prisen efter 
eget Tykke ; dels ville eventuelle Konkurrenter ofte holdes 
tilbage fra at binde store Kapitaler i nye Anlæg, naar de 
have Grund til at frygte for, at Kartelforbundet vil møde 
dem med en pludselig stærk Prisnedsættelse, som gjør 
den nye Virksomhed tabbringende, — hvad det navnlig 
vil kunne gjøre, naar det først ved en længere Tids 
overdrevent høje Priser har realiseret en enorm For- 
tjeneste. 

Misbrug af Karteller vil navnlig kunne finde Sted, 
hvor Produktet overgaar til umiddelbart Forbrug, saa at 
Kartelforbundet staar overfor den store Skare af alminde- 
lige Konsumenter, som kun vanskeligt forene sig til 
Modværge. Hvor Forbrugerne derimod selv ere Produ- 
center, der som saadanne skulle bruge Produktet som 
Raastof eller Halvfabrikat, vil en Karteloverenskomst 
imellem disse lettere fremkaldes som Modtræk mod hint. 
Det ene Kartel afføder derfor let det andet. For at und- 
gaa dette, fremkommer da Karteller, der ved Siden af 
Sammenslutningen af sideordnede Producenter strækker 
sig over de hinanden fortsættende Stadier i en Produk- 
tion (»Karteller paa langs« i Modsætning til de sædvan- 
lige »Karteller paa tværs«). Denne Udvikling vil dog i 
Reglen ikke let foregaa uden den nøjere Sammenslutning 
imellem producerende Virksomheder, der betegnes som 
»trusts«, hvorfor den særlig fremtræder paa Trusternes 
Omraade. 

8. De foran berørte Forhold have i Forbindelse med 
den naturlige Uvillie, som i Nordamerika næres imod 
Monopoler, som udtrykkeligt er forbudne i Forfatningen, 
baade hos Befolkningen i det Hele og hos Myndighederne 
fremkaldt en stærk Modstand imod Kartelvæsenet, som 
her stempledes med Betegnelserne »pools« eller »rings«, 
der i sig selv indeholde en Betegnelse af noget ikke ganske 

»fair«. Amerikas ejendommelige Forhold: paa den ene 
Side en meget skarp, hensynsløs og nærgaaende Konkur- 
rence imellem Foretagender af samme Art, paa den 
anden Side særligt gunstige Betingelser for Kartel-Over- 
enskomster, fordi Storindustrien var af temmelig ny Dato 
og derfor for en væsentlig Del i Hænderne paa et mindre 
Antal Driftsherrer, navnlig Aktieselskaber, som vare tem- 
melig lige stillede i Bedriftens Art og Vilkaar, maatte 
ganske naturlig føre til en Række Karteldannelser. Navn- 
lig Krisen i 70'ne og siden i 80'ne havde belært Forret- 
ningsmændene om de Farer, som en ubegrændset hen- 
synsløs Konkurrence udsætter dem for, og samtidigt 
banet Vejen for Overenskomster ved at rydde de mindre 
og kapitalsvage Foretagender af Vejen og saaledes kon- 
centrere Virksomheden paa færre, mere lige stillede. Kon- 
kurrenters Hænder. Resultatet deraf blev dels en Hge- 
frem Sammenslutning af flere Foretagender til ét ved 
Opkjøb eller Forpagtning, dels Overenskomster om en 
hensigtsmæssig Deling af Arbejdet saa vel som om ens- 
artede Priser. Det var fra først af fornemmelig i Befor- 
dringsindustrien. Driften af Jernbaner, Pakkebesørgelse, 
Telegrafvæsen m. v., samt i Kul- og Jernindustrien, at 
man tyede til slige Overenskomster, men derfra bredte 
de sig snart ogsaa til andre Omraader af den egentlige 
Industri. 

Selv om ikke de enkelte Misbrug af den ved Kartel- 
lerne vundne Magtstilling i særlig Grad havde vakt For- 
bittrelse, vilde dens monopolistiske Karakter i og for sig 
været tilstrækkelig til at fremkalde Forbrugernes Mistænk- 
somhed og Myndighedernes Lyst til at skride ind. Da 
de fleste og betydeligste Deltagere vare Aktieselskaber, og 
disse i Nordamerika ligesom overhovedet enhver »Korpo- 
ration« til deres Stiftelse behøve en særlig Sanktion, gav 
det dem tildelte »Charter« de sidstnævnte Lejlighed til 
Paatale og Indskriden under Paaberaabelse af, at de 

trufne Overenskomster stred imod de Forudsætninger, 
hvorunder Stiftelsen var bleven tilladt, ja endog til af 
denne Grund at opløse Selskabet. Og i al Almindelighed 
vare Domstolene tilbøjelige til at f rak j ende Kartellerne 
Retsgyldighed som stridende imod den frie Konkurrences 
Princip, der kunde siges at være godkjendt af selve For- 
fatningen ved dennes Forbud imod Privilegier og Mono- 
poler. Herved aabnedes der en let Adgang for enhver 
Deltager, som var misfornøjet med Kartellet eller fandt 
Øjeblikket gunstigt til at handle imod dets Bestemmelser, 
til at bryde ud og frigjøre sig for dets Baand. 

Mere og mere fandtes da Kartelformen ufyldest- 
gjørende og ude af Stand til at sikkre Deltagerne de 
Fordele, som Kartellerne havde vist sig at frembyde i 
Europa. Hertil kom, at der snart føltes Trang til en 
Sammenslutning med et noget videre gaaende Indhold i 
Retning af at tilvejebringe større Ensartethed i de enkelte 
Foretagenders Drift, end Karteller kunde give; thi i sin 
hidtidige Skikkelse opretholdt Kartellet ikke blot hver 
enkelt Bedrifts Selvstændighed, men berørte overhovedet 
ikke selve dens Produktionsforhold, undtagen for saa 
vidt det enten satte* en vis Grændse for Produktionens 
Omfang eller tildelte den visse bestemte Specialiteter. Og 
Erfaringen viste snart, at ikke faa Bedrifter vare uøkono- 
misk anlagte og slet drevne og at der kunde opnaaes 
langt bedre Resultater, naar de kom under samme Le- 
delse som de bedre drevne; ja, ofte vilde deres Nedlæg- 
gelse og Henførelse af deres Virksomhed til en af de vel 
drevne Bedrifter give langt bedre Resultater, saaledes 
som det foran anførte Exempel fra Whisky-Trusten se- 
nere godtgjorde.^) Men en saadan Sammenslutning mødte 



^) Man jævnføre hermed, at Produktionen af Brændevin i Danmark i 
den sidste Menneskealder har holdt sig temmelig konstant, svingende 
omkring ca 35 Mill. Potter 8 °, men at denne Mængde — snarest lidt 

særlig i Amerika forskjellige Vanskeligheder. Den offent- 
lige Mening var, navnlig efter Præsident Jacksons haard- 
nakkede og og sejrrige Kamp imod et Centralinstitut paa 
Bankvæsenets Omraade som stridende imod Forfatningen^), 
ikke stemt for Oprettelsen af nye, store Centralforetagender 
med den til samme knyttede Magt og Indflydelse. Og en 
egentlig Fusion af de i flere forskjellige Stater beliggende 
Aktieforetagender mødte derhos den særlige Vanskelighed, 
som beredtes derved, at den økonomiske Lovgivning, 
derunder Aktielovene, i Amerika ikke ere et Unions-, 
men et Statsanliggende, og at altsaa et som Enhed frem- 
trædende Aktieforetagende vanskeligt lod sig udstrække 
ud over den enkelte Stats Grændser, da det herved kom 
ind under forskjellige Aktieloves forskjelligartede Bestem- 
melser. 

Det gjaldt derfor i Amerika om at finde en Form 
for Sammenslutning, der, uden at komme i Strid med 
Forfatningens Aand, med Lovene og Myndighederne, og 
uafhængigt af de enkelte Staters forskjelligartede Lovgiv- 
ning — særligt de forskjellige Aktielove — gjorde det 
muligt at tilvejebringe den Enhed i Ledelsen og den nøje 
Samvirken, som udkrævedes til Opnaaelse af det bedst 
mulige økonomiske Besultat. En saadan Form fandt 
man i den for England og Nordamerika ejendommelige 
Trustsinstit ution . 

9. Ved »trusts« forstodes i engelsktalende Lande 
det Hverv, som overdroges en Mand — eller Flere i For- 
ening (trustees) — , at administrere en Formue for en 
Anden eller flere Andre, der som Umyndige eller af 
anden Grund selv ere ude af Stand hertil. Dette Hverv 
blev navnlig hyppigt ved Testamente overdraget Venner 



mindre — i 1870 produceredes af 317 Brænderier, 1880 af 219, 1890 
af 113, 1900 af 52 og 1905 af 40 Brænderier. 
^) Se Scharling: Bankpolitik 2den Udg. S. 390 f. 

eller Forretningsvenner af Arveladeren, der altsaa skulde 
have den samme Opgave, som andetsteds, saaledes her i 
Landet, tilfalder Overformynderier, — en Institution, der 
ikke kjendes i Amerika; ofte var det ogsaa Hensigten 
hermed at forhindre Arvens Bortødslen ved uforstandige 
Arvinger, eventuelt at bevare den uskadt til disses Ar- 
vinger. 

Et saadant Hvervs Overdragelse til enkelte private 
Mænd frembød imidlertid ingen sikker og varig Betryg- 
gelse for dets paalidelige Udførelse, og navnlig ikke for, 
at den tilsigtede Administration af Formuen kunde ved- 
blive for hele den Tid, Arveladeren havde tænkt sig. I 
den første Del af det 19de Aarh. opstod der derfor efter- 
haanden egentlige Institutioner, der paatoge sig dette 
trust-Hverv og som derfor benævnedes Trust-Compa- 
nies. Det første var det i 1822 oprettede »Farmers' 
Fire-Insurance and Loan-Company«, hvis oprindelige 
Charter forbød det at modtage Deposita og drive Bank- 
virksomhed, men s. A. ændredes saaledes, at det fik Be- 
myndigelse til at fungere som trustee. Den samme Be- 
myndigelse tildeltes efterhaanden flere Selskaber, der 
drev anden Virksomhed, navnlig Forsikkringsvirksomhed, 
samt adskillige Sparekasser. Da de Charterøs, hvorved 
Bemyndigelsen til at fungere som trustee tildeltes, vare 
af højst forskjelligt Indhold og ingen almindelige Regler 
for Hvervets Udførelse opstilledes, ja, mange af dem end- 
og tildelte Selskaberne Bemyndigelse til Dispositioner, 
som ikke just syntes særligt betryggende herfor, opstod 
der en ret broget Samling Bestemmelser, — saa meget 
mere broget, som hver Stat handlede uden Hensyn til de 
i andre Stater fulgte Principer. Desuagtet vandt disse 
Trust-Companies snart almindelig Tillid og synes ogsaa i 
det Hele at have fortjent den. Skjøndt der er forekom- 
met Tilfælde af Likvidation, var der indtil 1880 kun ind- 
truffet ét Tilfælde, i hvilket Deponenter og Kreditorer 

ikke fik fuld Betaling (National Trust Company, som gik 
fallit 1877). Der er efter den Tid — i 1887 — af Staten 
New York givet en almindelig Lov, som regulerer Dan- 
nelsen af trust-companies og nærmere bestemmer deres 
Myndighed og Privilegier, giver Forskrifter om Selskabs- 
kapitalens Størrelse og Dannelsen af Reservefonds samt 
Midlernes Anbringelse saa vel som om Offentliggjørelse af 
Status og Regnskab og endelig undergiver dem Tilsyn af 
Bankernes Tilsynsmand.^) Der fandtes i Jan. 1904 81 
trust companies i Staten New York (hvoraf 48 i Byen 
New York) med en samlet Kapital af ca. 63 Mill. Doll. 
og en Reservefond (»Overskud og ikke udbetalt Gevinst«) 
af ca. 141 Mill. D., og de indestaaede Deposita beløb sig 
til 807 Mill. D., hvoraf dog kun ca. 216 Mill. vare egent- 
lige trust-Kapitaler. Denne Forening af almindelige Bank- 
deposita med de særlige trust-Midler har naturligvis sine 
Betænkeligheder, idet det ikke er let at gjennemføre en 
forskjellig Behandling af de to forskjellige Slags Deposita, 
og den foran anførte Forf., Kilburn, der er Statens Til- 
synsmand ved New Yorks Banker, udtaler da ogsaa, at 
»det er stundom overordentlig vanskeligt at skjelne imel- 
lem Deposita, som ere ægte trust-Deposita, og saadanne, 
som have en almindelig bankmæssig Karakter«, og mener, 
at de almindelige Regler for Deposito- og Diskontobanker 
navnlig med Hensyn til Deposita burde udstrækkes til at 
gjælde saadanne trust-companies, som modtage alminde- 
lige Bankdeposita. Men samtidig gjør han gjældende, at 
det er ganske urigtigt, naar man synes tilbøjelig til at 
tro, at trust-companies ikke ere tilstrækkeligt kræsne i 



^) Se nærmere The Annals of the American Academy of Pol. and Social 
Science f. Juli 1904 (vol. XXIV Nr. 1) S. 29—43: Control and Super- 
vision of Trust Companies, by Fr. D. Kilburn. Jfr. ogsaa J. E. Leer- 
bech: Truslformer og TrusUovgivning, Kbhvn 1904, S. 10—13 og L. V. 
Birck: Trustens Organisations- og Financieringsformer (Nat. Tidsskr. 
f. 1904 s. 513—14, jfr. S. 549). 

Valget af deres Virksomhedsomraade og Midlernes An- 
bringelse, og at denne Forestilling kun skyldes et Par 
ganske enkelte Selskaber, hvis Dispositioner har tildraget 
sig offentlig Opmærksomhed og Kritik. Han hævder, at 
Trust-companies gjennemgaaende ledes meget forsigtigt 
og konservativt og nyde stor og almindelig Tillid, ligesom 
de egentlige trust-Deponenter ikke have lidt Tab selv i 
de Tilfælde, hvor enkelte Selskabers letsindige Disposi- 
tioner ere gaaede ud over Aktionærer og almindelige 
Bankdeposita. 

Ogsaa Leerbech benævner Trustkompagnierne »disse 
velrenommerede, statskontrollerede Selskaber. « Det synes 
imidlertid, som om deres Ledelse i de senere Aar ikke 
har været saa uangribelig, og det ved Loven af 1887 
skabte Tilsyn og de deri givne Regler have vist sig util- 
strækkelige. Det er i hvert Fald givet, at der under den 
i de sidste Maaneder af 1907 i Amerika udbrudte Bank- 
krise særlig har været forskjellige trust-companies, som 
have givet Anledning til Paniken, og at det navnlig var 
det store »Knickerbocker-Trustcompany«, hvis Insolvents 
foranledigede Krisens Udbrud. I en Korrespondance til 
»Economist« fra New York af 29. Okt. 1907 hedder det: 
»Et yderligere Svaghedselement er bleven fremhævet ved 
Krisen — ikke opdaget, thi tænkende Mænd have alle- 
rede længe havt Øje derfor — , og det er den slappe 
Lovgivning, som tillod et trust-company, en Vogter af 
trust-Fonds, at indlade sig i Bankforretninger uden at 
være underkastet de Regler, som beherske Stats- og Na- 
tionalbanker.« Og det tilføjes, at det vilde have set galt 
ud for Trustkompagnierne, dersom ikke Regeringshjælpen 
til Bankerne var bleven knyttet til den Betingelse, at 
disse ogsaa kom Trustkompagnierne til Hjælp. 

Imidlertid er det vistnok tvivlsomt, om Leerbech har 
Ret, naar han udtaler, at disse i de store industrielle 
Sammenslutningers Tid »ganske naturligt kom til at spille 

en fremragende Rolle ved disses Dannelse og Financie- 
ring«, idet »de mange Midler, der baade af Korporationer, 
Boer og Private vare betroede Trustkompagnierne, satte 
dem i Stand hertil.« Det synes tvært imod, at man be- 
stemt maa sondre imellem de snart aarhundredgamle 
trust-companies og de efter 1880 opkommende store in- 
dustrielle Trustforetagender, der ganske vist benyttede 
baade trust-Principet og de paa dets Anvendelse byggede 
Selskabers ansete og tillidvækkende Navn, men fra først 
af næppe i Realiteten — undtagen i alt Fald ganske und- 
tagelsesvis — have benyttet hines Medvirkning til Gjen- 
nemførelsen af Planer, der saa lidet lod sig forene med 
disse Selskabers Formaal og Opgave og kun kunde virke 
forstyrrende paa den Tillid, som de nyde.^) Derimod 
synes Forholdene i saa Henseende at have forandret sig 
i de senere Aar. I en i Philadelphia i Decbr. 1907 holdt 
Tale henledte saaledes Mr. Jacob Schiff Opmærksomheden 
paa det store Antal af saa kaldte Trustkompagnier, som 
i de senere Aar var kommen til Existents og som »under 
et falsk Flag trak Millioner paa Millioner af Deposita til 
sig for at anvende dem, ikke til legitime Bankforretninger, 
men til illegitime Promotioner af industrielle Foretagender, 
af hvilke Pengene ikke igjen kunde trækkes ud, naar 
Deponenterne krævede dem tilbage«.^) 

10. Helt forskjellige fra de foran omhandlede op- 
rindelige trust-companies ere de i de sidste ca. 40 Aar 
fremstaaede finantsielleTrust-Companies, der drive en 
blandet Forsikkrings- og Spekulationsforretning i Værdi- 



^) Jfr. ogsaa N. C. Frederiksens Vidnesbyrd: »Det var ikke Trustbankerne, 
der havde dannet de store Sammenslutninger; Trustbankerne vare 
tværtimod meget forsigtige Instituter, der ikke gav sig af med at spe- 
kulere. »Northern Securities Co.« var et Undtagelsestilfælde«. (Nat. 
Tidsskr. f, 1904 S. 549). 

*) Se Economist for 14. Decb. 1907 S. 2170 f. 

papirer af tvivlsom Sikkerhed og hertil have brugt Trust- 
Principet og Trust-Navnet. Det er snarest dem, der ere 
blevne Forbillede tor de senere opstaaende industrielle 
trusts, og det er muligvis ogsaa mere dem end de egent- 
lige Trustkompagnier, som de nys anførte Udtalelser 
sigte til. 

I Der gjorde sig i Slutningen af 60' ne i England en 
Erkjendelse gjældende af, at man kunde vinde den 
større Renteindtægt, som forskjellige mindre solide, navn- 
lig oversøiske, Landes Statslaan bød, uden altfor stor 
Risiko for helt eller delvis at tabe Kapitalen eller at 
maatte nøjes med en partiel Rentebetaling, ved at op- 
kjøbe en større Mængde forskjellige Effekter, af hvilke 
da eventuelt nogle kunde give Erstatning for de Tab, 
som ledes ved andre. Da den høje Rente tilmed i mange 
Tilfælde fremkom ved den lave Kurs, hvortil saadanne 
Obligationer af tvivlsom Sikkerhed kunde kjøbes, frem- 
bød særlig Kursavancen paa dem af dem, som viste sig 
solide, Mulighed for Dækning af de Tab, som de efter- 
haanden insolvente Staters Papirer forvoldte. Da saa- 
danne Operationer imidlertid krævede dels en forholdsvis 
betydelig Kapital, dels et nøjere Kjendskab til de paa- 
gjældende Papirer og til de emitterende Staters finant- 
sielle og politiske Forhold, blev det en ganske naturlig 
Forretning for dem, der besad saadan Kundskab, at paa- 
tage sig Indkjøb og Forvaltning af de til saadan Anbrin- 
gelse bestemte Kapitaler for mindre sagkyndige Kapita- 
lister. Det blev da Trustformen, som her kom til An- 
vendelse, idet det jo gjaldt om at betro Andre sin Formue 
til finantsielle Dispositioner. Ved et formeligt Overdra- 
gelsesdokument overdrog man da sin Formue eller en 
Del deraf til kyndige Børsmænd, der som »trustees« paa- 
tog sig Forvaltningen deraf, og fik istedenfor sine Spare- 
midlér et paa Navn lydende Certifikat, der altsaa repræ- 

senterede en vis Andel af den for et større eller mindre 
Antal Deponenter erhvervede Fællesformue. 

Medens det oprindelig var en mere privat Tjeneste, 
som saaledes ydedes en mindre Kreds af vedkommende 
Børsmænds Venner og Forretningskunder, opstod der 
snart Trustselskaber, »Investment-trusts«, af denne Virk- 
somhed. Saaledes oprettedes 1868 »Colonial Governments 
Trust« til Anbringelse af 1 Mill. £. i østrigske, argentinske 
tyrkiske og ægyptiske m. fl. 5 — 7 % Rente bærende Obli- 
gationer, af hvilke de fleste tilmed tiltrods for den høje 
Rente kunde kjøbes til lave Kurser (t. Ex. 5 % østrigske 
Obligationer til Kurs 66 %, 6 ®/o argentinske Obligationer 
til Kurs 73 % osv.). Man kunde da betale Deltagerne en 
fast aarlig Rente, højere end den almindelige, og dog faa 
et betydeligt Overskud, som kunde anvendes til Amorti- 
sation, og dermed successive i betydelig Grad nedbringe 
Risikoen for Tab. Der var endog al Udsigt til, at man 
paa denne Maade kunde faa ikke blot en god Rente i en 
Række af Aar, men endog tilsidst faa sin Formue forøget 
med det efter Amortisationen ved Realisation af de ind- 
kjøbte Papirer tilbageblivende Overskud. 

Fra Slutningen af 80'ne antog disse Investment-trusts 
en noget anden Karakter, idet de oprettedes som Aktie- 
selskaber, hvis Aktier vare overdragelige og selv udviklede 
sig til et paa Børsen noteret Spekulationspapir, saa at de 
tidligere Deponenter af en Formue, der skulde forvaltes, 
nu ligefrem blev Aktionærer, der som saadanne drev 
Spekulationsforretninger for egen Regning. Disse Finants- 
trusts vare da nærmest Eff'ektbanker, der drev Spekula- 
tionsforretninger i Aktier og Obligationer af anden eller 
tredie Klasses Sikkerhed. Det viste sig snart fordel- 
agtigt at forøge den Kapital, hvormed der spekuleredes, 
ved at udstede Obligationer med en fast Rente, betyde- 
ligt Ijavere end den, som de indkjøbte Papirer kunde 
give. Men disse Obligationslaan frembød paa den anden 

Side den Risiko for Aktionærerne, at Obligationsejerne, 
naar de paa Grund af mislykkede Spekulationer eller 
midlertidige Tab ikke kunde faa den stipulerede Rente 
betalt, kunde erklære Aktieselskabet insolvent og kræve 
sig dets Administration overdraget. For at undgaa dette 
lærte man snart at fordele Risikoen paa flere Risiko- 
klasser, idet man ved Siden af Obligationer udstedte 
Præference-Aktier, som der fortrinsvis tillagdes et be- 
stemt begrændset Udbytte forud for de egentlige Aktio- 
nærer, altsaa egentlig Obligationer med en ubestemt 
Rente, der dog normalt kunde paaregnes at blive højere 
end Obligationsrenten. Da Besidderne imidlertid formelt 
fremtraadte som Aktionærer med et fortrinsberettiget, 
men begrændset Udbytte, kunde de ikke erklære Aktie- 
selskabet insolvent, fordi de fik en ringere eller endog 
slet ingen Rente. Besidderen af de egentlige »Stam- 
aktier« fik altsaa intet Udbytte, før Præference-Aktierne 
vare fuldt fyldestgjorte indtil den fastsatte Grændse (or- 
dentligvis 6 7o), men fik saa til Gjengjæld Restudbyttet 
uden Begrændsning. Jo større Beløbet af Obligationer og 
Præferenceaktier bliver, desto større kan dets Renteover- 
skud af de indkjøbte, højere Rente givende. Obligationer, 
som bliver Stam-Aktiernes Fortjeneste, blive, men desto 
større bliver ogsaa disses Risiko.^) Navnlig efter at Ren- 



^) I Economist's Børsliste findes opført 25 forskjellige »Financial Trusts«; 
Kursen for Obligationerne (Debenture Stocks) er temmelig ensartet 
(Nov. 1906 for 4% Obl. omtr. 100—106, for enkelte Selskaber lidt 
højere, for enkelte lidt under pari), for Præference-Aktierne noget 
mere varierende, tildels efter den forskjellige Begrændsning af For- 
trinsrenten, ordenUigvis endel højere, indtil ca. 125%, for enkelte 
indtil 8 å 10% under pari, medens Kursen for Stamaktier (»Deferred«) 
varierer betydeligt, fra ca. 185% som Maximum til ca. 16% som Mi- 
nimum. Præference- Aktiernes høje Kurs hidrører i adskillige Tilfælde 
derfra, at deres Fortrinsret til et vist Udbytte ikke er begrændset til et 
enkelt Aar, men »cumulativ« o: at de, naar dette ikke kan give det fulde 
Udbytte, bevare deres Ret til at faa det Manglende betalt i de følgende 
bedre Aar, før Aktionærerne faa Del heri. I saadanne Tilfælde kan For- 

ten af engelske Consols i Slutningen af 80'ne var redu- 
ceret til 2V4 Vo, dannedes mange Financial Trusts; det 
var for en stor Del overdrevne Spekulationer heri, som 
fremkaldte Baring-K risen i 1890. 

Saadanne Finantstruster indskrænkede sig nu efter- 
haanden ikke til Opkjøb af Obligationer, som lovede en 
høj Rente, men gik ogsaa over til at opkjøbe Aktier og 
naaede da herigjennem til at kunne øve en stor, endog 
en overvejende, Indflydelse paa vedkommende Aktiesel- 
skabs Ledelse. Hertil udkræves jo nemlig kun Herre- 
dømme over lidt mere end Halvdelen af Aktierne, og 
ved at skafffe den fornødne Kapital hertil ved Udstedelse 
af selvstændige Trust-Obligationer og Præference- Ak tier 
uden Stemmeret kan Bestyrelsen sikkre sig Herredømmet 
over Trustselskabets Indflydelse paa hint Aktieselskab 
ved blot at beholde en Brøkdel af det erhvervede Aktie- 
beløb. Opkjøber man t. Ex. Aktier til et Beløb af 11 
Mill. Kr. af et Aktieselskab med en Kapital af 20 Mill., 
behersker man Selskabet; men har Trustkompagniet atter 
tilvejebragt Midlerne til dette Opkjøb ved at udstede 5 
Mill. i Obligationer og 3 Mill. i Præference Aktier uden 
Stemmeret, bliver det Ejerne af de 3 Mill. Kr. Stamaktier, 
som regerer Trusten, og Bestyrelsen vil da ved atter selv 
kun at besidde 2 Mill. Kr. heraf kunne sikkre sig Magten 
i Trustselskabet, der gjennem Besiddelsen af 11 Mill. Kr. 
Aktier i førstnævnte Selskab behersker dette. ^) 

10. Det var Stifteren af og Hovedlederen af det store, 
i 1870 dannede Aktieselskab »Standard Oil Company«, 
John. D. Rockefeller, som efter mange Overvejelser af, 
hvorledes de forskjellige Vanskeligheder, som i Amerika 
stillede sig i Vejen for en nøjere Sammenslutning imellem 



skj ellen imellem Aktiernes og Præferenceaktiernes Kurs blive meget 
betydelig. Jfr. en Art. i Economist f. 2. Febr. 1907 om Resultatet for 
ti af disse Selskaber i 1906. 
*) Jfr. nærmere L. V. Birck 1. c. S. 514—24. 

flere industrielle Foretagender, særligt naar de vare be- 
liggende i forskjellige Stater, kunde overvindes, og efter 
Samraad med Advokat Dodd, der anses for den egentlige 
Undfanger af Tanken, fandt, at Trustformen her var an- 
vendelig og bedst vilde føre ud over alle hine Vanskelig- 
heder. I 1882 opstod da den første industrielle Trust: 
Petroleumstrusten. 

Rockefeller havde faa Aar efter, at der i Ohio og 
Pennsylvanien (1859) var bleven aabnet Petroleumskilder, 
begyndt sin Virksomhed (1862) med et lille Petroleums- 
Raffinaderi, der ved hans og hans Compagnons Forret- 
ningsdygtighed og hensynsløse Benyttelse af alle Slags 
Midler hurtigt voxede op til en stor Forretning, ikke 
mindst, fordi han forstod at skafffe sig særligt gunstige 
Fragtkontrakter med Jernbanerne for Transporten af den 
raa Petroleum fra de Jernbanestationer, hvortil den i 
Rørledninger førtes fra Kilderne, til de i Havnebyerne 
beliggende Raffinaderier. Det var ogsaa fornemmelig 
dette Middel, hvorved han skafffede den i 1872 dannede 
»Raffinaderikombination« : »the South Improvement Com- 
pany«; saadanne Fordele fremfor alle Konkurrenter, at 
det blev disse vanskeligt og bekosteligt at faa deres Frem- 
bringelser befordrede uden hans Hjælp, saa at det blev 
ham let at bevæge en stor Del af disse til at sælge deres 
Raffinaderier til ham. Derefter opløstes nysnævnte »Kom- 
bination«, og Standard Oil Company benyttede nu den 
vundne Magt til fremdeles at opsluge endel Raffinaderier 
og slutte Alliance med andre, stadig støttet ved sine For- 
bindelser med Jernbaneselskaberne, der behandlede hans 
Konkurrenter lige saa ugunstigt, som de bød ham og 
hans Venner Fordele. Efter at have naaet saa vidt fri- 
gjorde Rockefeller sig tildels fra Jernbaneselskaberne ved 
et dristigt udtænkt og gjennemført Rørledningssystem, 
der førte Stenolien fra Kilderne Hundreder af miles lige 
til Raffinaderierne (»pipe lines« i en Udstrækning af over 

35,000 eng. miles), hvorved Standard Oil Company og 
dets Allierede faktisk opnaaede Monopol paa Raffinering 
af Petroleum. Men da han af Erfaring vidste, hvor løst 
det Baand var, som knyttede hans Allierede til ham, og 
derhos ønskede at faae den hele Alliance repræsenteret 
ved et fælles Værdipapir, der kunde træde istedenfor de 
mange forskjellige Aktier, uden at gaa til den vanskelige 
og overordentlig kostbare Operation at opkjøbe samtlige 
Aktier eller dog et Flertal af dem, samlede han 1882 Alt 
under en fælles trust. 

Først samlede han de 13 Raffmaderifirmaer, som 
Kombinationen ejede, til 4 Aktieselskaber, et for hver af 
de 4 Stater, i hvilke de vare beliggende, saa at hvert af 
dem kunde faa sit eget charter i Overensstemmelse med 
vedkommende Stats Aktielov. Ved Siden heraf bestod 
26 selvstændige Raffinaderi-Aktieselskaber, i hvert af hvilke 
hine fire Selskabers Styrelse ejede Majoriteten af Aktierne 
og dermed faktisk Raadigheden over dem. Samtlige disse 
30 Selskabers Ejendomme blev nu givne i trust til 9 
trustees, der modtog samtlige. Aktier og istedet udstedte 
trustcertificates, der saaledes blev et for dem alle 
fælles og ensartet Værdipapir, uafhængigt af alle de en- 
kelte Staters Aktielove, men som kun gav Ret til Andel 
i Udbyttet og eventuelt i selve Ejendommene i Tilfælde 
af Likvidation, men ingen Stemmeret i de enkelte Aktie- 
selskaber. Formelt vedblev hvert Selskab at bestaa som 
et selvstændigt, af de andre uafhængigt. Selskab, hvorved 
de af hvert især afsluttede Kontrakter forblev bindende 
for Medkontrahenterne; men reelt vare de alle under- 
givne de Bestemmelser, som blev trufne af de ni trustees. 
Disse vare altsaa i Virkeligheden samtlige Foretagenders 
Ledere, og disse Foretagender arbejdede saaledes ganske 
som et Enhedsforetagende efter en fælles Arbejdsplan, 
samtidig med at deres formelle Selvstændighed opret- 
holdtes. Faktisk var altsaa John Rockefeller som den 

W. Scharling : Samfundsproduktionen. 48 

Ledende blandt trustees saa godt som Enehersker Qver 
samtlige Foretagender, medens Opretholdelsen af deres 
formelle Bestaaen som lige saa mange Aktieselskaber 
gjorde det muligt for ham, naarsomhelst det maatte 
passe ham, at ophæve Forbindelsen imellem dem ved at 
tilbagegive dem de hos Trusten beroende Aktier imod 
Udlevering af trust-certificates. Selve Trustdokumentet 
forblev en Hemmelighed, som ikke vedkom Andre; men 
det viste sig iøvrigt, da dets Fremlæggelse for en Stats- 
kommission senere blev fremtvungen, at der ikke deri 
var optaget nogensomhelst nærmere Bestemmelse om 
Sammenslutningens Formaal eller de Midler, hvorved 
dette skulde naaes, da dette i Tilfælde af en Retssag 
eller anden nødtvungen Fremlæggelse af Dokumentet 
kunde kompromittere Trusten og det derhos var unød- 
vendigt overfor det faktiske Eneherredømme, som Trusten 
overdrog trustees; selve Dokumentet saa vel som den 
skete Overdragelse syntes saaledes uangribelig overfor 
det Offentlige. 

12. Det saaledes skabte Fællesforetagende var af 
en ganske anden og langt videre rækkende Art 
end Sammenslutningen i et Kartel. Udenfor det 
bestemt begrændsede Fællesskab i Kjøb og Salg og Ud- 
byttefordeling havde den enkelte Deltager i Kartellet fuld 
og fri Raadighed over sin Produktion, og ingen Kartel- 
myndighed kunde — selv mod Erstatning — paabyde 
ham at lukke sin Fabrik og overføre sin Andel til en 
anden Fabrik. Han forblev enebestemmende med Hen- 
syn til Arbejdsforhold og Arbejdsløn, Fornyelse eller 
Ikke-Fornyelse af sit Materiel og den hele Produktions- 
methode. Trusten derimod undertrykte fuldstændigt den 
Enkeltes Produktionsfrihed, selv om den lod ham fort- 
sætte Produktionen. Uagtet de enkelte Foretagender saa- 
ledes vedblev at bestaa med en nominel Selvstændighed, 
blev det nu Trustens Ledere, som ordnede den hele 

samlede Produktionsvirksomhed efter en bestemt, samlet 
Plan, tildelte ethvert af Enkeltforetagenderne dets be- 
stemte Omraade og gav ufravigelige Ordrer angaaende 
den Maade, hvorpaa Opgaven skulde løses. Sammen- 
smeltningen var reelt lige saa fuldstændig, som om en 
egentlig Fusion, et Opkjøb og en Opgaaen af de mindre 
Virksomheder i en større Virksomhed, havde fundet Sted. 
Hvad der andetsteds opnaaedes ad denne Vej — jfr. her 
i Landet det forenede Dampskibsselskab, de forenede 
Bryggerier, de forenede Dampmøller, de danske Sukker- 
fabriker, de danske Spritfabriker m. fl. — , det opnaaedes 
i Amerika ved de mange Virksomheders Forening under 
én trust saaledes, at Foreningen atter kunde hæves, 
naarsomhelst det fandtes hensigtsmæssigt. 

Planen syntes genial og hensigts^varende og fandt 
derfor snart Efterlignere. 1883 dannedes allerede efter 
samme Mønster en anden trust, American Oil Co. til 
Raffinering af Bomolie og 1887 de to store Trustselskaber : 
Sugar Trust og Distillers and Cattle Feeders' Trust 
(Whisky trusten). Der havde allerede 1881-87 existeret 
forskjellige »pools« imellem Spritfabrikanter for at højne 
Priserne, men de fleste af dem havde knap varet et Aar, 
og ved Kartellets Ophør dalede Priserne hver Gang igjen 
stærkt. Ved trustens Dannelse blev nu først Priserne sat 
stærkt ned for at knuse Konkurrenterne eller tvinge dem 
til at gaa ind i trusten, og da dette var naaet, sattes 
Priserne atter op, saa at der realiseredes en stor Gevinst 
for Deltagerne. Sukkertrusten fremkaldtes derved, at det 
store, i 1884 opførte, Havemeyer-Raffinaderi, som kunde 
raffinere 8000 Tdr. Sukker daglig, arbejdede saa meget 
billigere end de fleste andre Raffinaderier, at de Priser, 
hvormed det kunde nøjes og dog have god Fortjeneste, 
vare ruinerende for disse, medens en Ombygning og For- 
nyelse af deres Materiel vilde medføre store Bekostninger. 
Man enedes da om at gaa sammen i en trust, i hvilken 

48* 



Digitized by VjOOQIC 



244 Kap. XVI. 

de gamle Raffinaderier indgik med den fulde Værdi, 
hvori de stod Ejerne, medens de nye da vurderedes 
paa denne Basis i Forhold til deres større Ydeevne. 

13. Medens allerede Dannelsen af disse Kæmpefore- 
tagender, som ved deres Magtstilling fik et faktisk Mono- 
pol, i og for sig var lidet skikket til at vinde det ame- 
rikanske Publikums Sympathi, bidrog den haardhændede 
Maade, hvorpaa svagere Konkurrenter vare blevne dels 
tvungne, dels skræmmede til at give sig ind under trusten, 
yderligere til at vække almindelig Uvillie imod dem. Det 
varede da ikke længe, inden denne Uvillie kom tilsyne 
ogsaa i Domstolenes Afgj øreise af opstaaende Retstrætter, 
og snart optraadte man ogsaa fra andre Myndigheders 
Side direkte imod Trustselskaberne. 

For Lovgivningsmagtens Vedkommende frembød 
sig imidlertid den store Vanskelighed, at denne i økono- 
miske Spørgsmaal er saaledes delt imellem Unionen og 
de enkelte Stater, at hver af disse er fuldt raadig over 
Ordningen af de økonomiske Forhold, som foregaa inden- 
for Statens eget Omraade, og at saaledes navnlig hele 
Aktielovgivningen er Statssag, medens Staterne ikke tør 
bestemme Noget, som berører »Interstate commerce«, 
hvis Frihed det ifølge Constitutionen er Unionens Sag at 
vaage over. Men hvad der skal forstaaes ved »Interstate 
commerce« o: Handel imellem Staterne indbyrdes, Mel- 
lemstatshandel, er ret ubestemt og usikkert, navnlig efter 
at Chief Justice Marshall i en stor, celeber Retssag har 
fastslaaet, at Constitutionens Bestemmelse »er ment at 
skulle vare ogsaa for kommende Tider og følgelig maa 
afpasses efter de menneskelige Anliggenders skiftende 
Forhold«, saaledes som allerede Jeff'erson havde sagt: 
»Constitutionen er gjort for de Levende, ikke for de 
Døde.» 

Hvad skal der da herefter forstaaes ved »Handel«, 
»commerce«, i hin Clausul i Constitutionen? »Den var 

dannet med næsten primitive Forhold for Øje. Kolonisterne 
vare for største Delen Landbrugere, som saaede, høstede 
og transporterede deres Frembringelser paa en Maade, 
der ikke havde forandret sig synderligt i de sidste tusind 
Aar. Verden kj endte paa den Tid Intet til Muligheden 
af Jernbaner, Dampskibe, Telegrafer eller Telefoner. 
Praktisk talt existerede der ingen anden Mellemstatshandel 
end den, der fandt Sted med Sejlskibe paa Floder; Dili- 
gencer og Fragtvogne var de eneste Befordringsmidler 
tillands, og Godstransport ud over de Rejsendes Bagage 
var en Umulighed. Vore Fædre kunde kun lidet drømme 
om en Tidsalder, da de forenede Stater fra Ocean til 
Ocean skulde være bedækket med et Næt af Jernbaner, 
Telegraf- og Telefonlinier, og da de enkelte Stater skulde 
være uløseligt forbundne ved Staalveje af 200,000 (eng.) 
Miles Længde. Og dog er Handelsclausulen fundet bred 
og elastisk riok til at sætte Kongressen i Stand til at 
kontrollere og regulere den uhyre Mellemstats-Trafik i de 
forenede Stater og er bleven anvendt paa Gjenstande, 
som vore Fædre ikke drømte om«.^) I Overensstemmelse 
med disse Betragtninger definerede da Chief Justice Mar- 
shall Ordet »commerce« som enstydigt med »intercourse« 
(Samkvem), som faktisk kunde udstrækkes til enhver 
økonomisk Forbindelse imellem Personer i to forskjellige 
Stater. Og skjøndt der ved »commerce« aldrig kunde 
være tænkt paa Jernbanetransport, fandt man dog, at 
det maatte være Unionens Sag at tage Kampen op imod 
Jernbaneselskabernes Monopol og imod den Begunstigelse 
af enkelte Firmaer, som tilstodes dem ved Diff'erential- 
Fragttaxter, og hvorpaa særlig Petroleums-Trustens Magt- 
stilling beroede. Ligeledes fandt man, at det maatte 
være Unionens Sag at tage Stilling til de nydannede 



*) James M. Beck: The Federal Power over Trusts. (Annals of the Am. 
Academy f. Juli 1904). 

Trusts, der rakte ud over en enkelts Stats Territorium 
og derved unddrog sig dens Lovgivning. 

1887 skabtes da en »Inter-State Commerce-Com- 
m i SS ion« med den Opgave at kontrollere alt Mellemstats- 
Samkvem paa Jernbanerne, men næppe med tilstrække- 
lig Myndighed over Jernbaneselskaberne, ^) og efter at man 
dermed havde ment at sætte en Stopper for de værste 
Misbrug og navnlig Differentialtaxterne i Trustselskabernes 
Faveur, — hvad der dog kun delvis blev Tilfældet — , 
skred Kongressen til ^t lovgive om selve Tru- 
sterne. I Aarene 1888 — 90 indbragtes en Syndflod af 
Lovforslag imod dem i Kongressen; men kun ét af disse 
gjennemførtes, den efter sin Ophavsmand saa kaldte 
Sherman Anti-Trust Law of 2. Juli 1890. Denne 
Akt forbød i de mest omfattende Ord »enhver Kontrakt, 
Kombination i Form af Trust eller paa anden Maade 
eller Sammenrotteise (conspiracy) til Indskrænkning af 
Samkvem eller Handel imellem de forskjellige Stater 
eller med fremmede Stater«. Og dette Forbud forstær- 
kedes yderligere ved en Erklæring om, at enhver Person, 
som monopoliserer eller forsøger paa at monopolisere 
nogen Del af saadant Samkvem eller Handel (tråde or 
commerce), skulde anses skyldig i en Forbr}^delse. En- 
hver Overtrædelse af Loven skulde straffes med Bøder 
indtil 5000 DoU. eller Fængsel indtil 1 Aar. 

De forenede Staters praktiske Jurister have imidlertid 
vist sig klogere og skarpere end Lovgiverne og have vidst 
at finde saadanne Smuthuller i disse tilsyneladende alt- 
omfattende Bestemmelser, at Anti-Trust-Loven er bleven 
saa godt som uden praktisk Betydning. Og det Samme 
gjælder om de Trustlove, som senere ere emanerede i 



^) Jfr. nærmere om Interstate Commerce Law og dens Virkninger samt 
dens Supplement, Elkins Law af 1903, Leerbeck 1. c. S. 38 — 45 og 
50—54. 

ikke mindre end 29 Stater og Territorier. ^) Dog lykkedes 
det ad anden Vej, gjennem Domstolenes Afgjørelser, 
at ramme Trusterne, — men i Virkeligheden kun deres 
Form. Da det nemlig havde vist sig vanskeligt at ramme 
disse selv, fordi de ikke vare organiserede i Henhold til 
nogen Lov og næppe kunde siges at have overtraadt 
nogen saadan, havde man allerede inden Sherman-Lovens 
Emanation rettet Slaget imod de i dem opgaaede Aktie- 
selskaber, som beskyldtes for at have krænket deres 
charter ved at frasige sig Ledelsen af Foretagendet og 
det dermed forbundne Ansvar, idet de gav sig ind under 
trusten, der tillige betegnedes som værende i Strid med 
Amerikas almindelige Retsprinciper. Det var navnlig to 
Processer, som 1890 førtes dels af Staten Ohio imod 
Standard Oil Co. -Aktieselskabet i Cleveland, dels af Staten 
New York imod »the North River Sugar Refining Co.«, 
der havde sluttet sig til Sukkertrusten, og særlig Dommen 
i den sidste Sag, som blev af afgj ørende Betydning. I 
begge Tilfælde lød Anklagen paa, at vedkommende Aktie- 
selskab havde taget Del i en ulovlig Overenskomst, (»had 
become a party to an unlawful agreement«), der som 
monopolistisk var stridende »against public policy«. Det 
charter, som gives et Aktieselskab, er, paastodes det i 
Anklagen, givet i det Offentliges Interesse og paa visse 
Betingelser, navnlig da den, at Selskabet arbejder stadigt 
og selvstændigt. Ved at underkaste sig en Styrelse, der 
ikke existerede i Kraft af et charter og ikke selv var 
nogen Korporation (»an unincorporated board, a colossal 
and gigantic partnership, having no corporate functions 
and owing no corporate allegiance to the State«), havde 
vedkommende Selskab krænket selve Betingelserne for 
sin Existents og forspildt sit charter. Domstolene god- 



^) Jfr. nærmere om disse Love Leerbech 1. c. S. 45 — 50 samt Jcnks 1. c. 
Gh. IX: Legislation. 

kjendte dette Hovedsynspunkt; derimod vare de to for- 
skjellige Højesteretsdomme ikke ganske enige i deres Ud- 
talelser om selve trustens Berettigelse til at existere; 
Domstolen i Ohio udtalte sig bestemt imod denne, hvor- 
imod Domstolen i New York ikke fandt Anledning til at 
tage bestemt Standpunkt overfor dette Spørgsmaal, som 
ikke direkte forelaa under denne Sag.^) 

Trusterne fandt det imidlertid ikke hensigtsmæssigt 
at udsætte sig for en ny Sag angaaende Spørgsmaalet 
om deres Existentsberettigelse ; det stod dem klart, at 
Trustformen maatte opgives og at det kun gjaldt om at 
finde en anden Form, hvorunder Amalgamationen og de 
derved opnaaede Fordele kunde vedblive at bestaae. 
Sukkerlrusten og Whiskytrusten gjorde Begyndelsen og 
besluttede at opløse sig for strax efter at konstituere sig 
som Aktieselskab, hvilken Form var sikkret ved Lovene 
om Korporationer. Et nydannet Aktieselskab, i hvis Spidse 
de tidligere trustees nu traadte som Direkteurer, overtog 
alle de tidligere bestaaende enkelte Aktieselskabers Aktiver 
og Passiver. Det gjaldt kun om at finde et Hjemsted 
for det nye Selskab, hvis Aktielov var tilstrækkelig liberal 
til ikke at volde det Vanskeligheder; et saadant fandtes 
snart i New Jersey.*) Petroleum strusten fulgte efter, 

*) Se nærmere Leerbech 1. c. S. 26 — 34. 

*) »Staten New Jersey har i denne Henseende skabt sig en sand Specia- 
litet. Dens Aktielovgivning lader Stifterne af trusts have fuld -Frihed; 
den begrændser hverken Aktiekapitalens Størrelse eller Selskabernes 
Varighed; Stifternes og Direkteurernes Ansvar er næsten illusorisk, 
og den Skat, som Selskaberne ere undergivne, er ikke blot lempelig, 
men degressiv o: aftagende med Aktiekapitalens Størrelse. New 
Jersey er saaledes Trusternes jordiske Paradis, og det store Flertal af 
dem have deres Sæde der«. Dens Beliggenhed tæt op til New York 
gjør den særlig skikket hertil. »En Stat kan vel forbyde Dannelsen 
af trusts paa sit Territorium, men den kan ikke forhindre Sam- 
kvemmet med andre Stater. New Yorks Lovgivning kan saaledes 
ikke forbyde en trust, hvis Sæde er i en Nabostat, derfra at indføre 
og i New York at sælge alle sine i hin producerede Frembringelser.« 
M. St. Leon L c. S. 194—95. 

men valgte en anden Fremgangsmaade ligesom efter- 
haanden de fleste andre trust'er. Efter 1890 bestaar 
der ikke længer industrielle trust-companies i 
den oprindelige og egentlige Trustform; men Nav- 
net vedblev dog at hæfte ved dem og blev nu det al- 
mindelig brugte Navn for de store Kæmpeforetagender, 
der under forskjellige Former opstod ved Sammensmelt- , 
ning af flere, tidligere selvstændige, Forretninger. Ved 
Krisens Udbrud i 1893 fandtes endnu kun omtr. en Snes 
saadanne trusts paa New Yorks Børsliste, og med Krisen 
standsede Dannelsen af trusts i flere Aar. Først fra 1898 
voxede de frem i større Antal, og efterhaanden opkom 
saa mange, at de har givet den nyeste Tids industrielle 
Udvikling i Amerika dens Præg.^) Allerede 1900 skal der 
være dannet over 400 store saa kaldte Trustforetagender, 
og den samlede nominelle Kapital angives 1904 til mere 
end 20 »Billioner« o: Milliarder Dollars!*) 

14. De ovenfor nævnte Domme fremkaldte nu nye 
Former for Sammenslutning, der tildels fremkom 
som Afarter af Trusten og med Bevarelse af dette 



^) »Det er først fra 1898, at hele Mængden af Sammenslutninger har 
fundet sted, at der i de følgende to Aar dannedes et overordentlig 
stort Antal af saadanne store Selskaber, og at man har kunnet komme 
til at betragte dem som den almindelige Form, hvorunder Industri 
drives« (se. i Amerika). »I hvert Tilfælde ere de af den største Be- 
tydning og udøve en uhyre Magt,« skrev N. C. Frederiksen allerede 
1901. (De amerikanske Trusts. Statsvetenskaplig Tidsskr. f. 1901.) 

*) Annals of Am. Academy f. Juli 1904. Hvor stærk og voxende hele 
denne Bevægelse har været, fremgaar af Følgende: d. 1. Juli 1899 an- 
gaves de vigtigste Trustselskabers Tal til 173 med en samlet Kapital 
af 4,188 Mill. DoU., hvoraf 6 hvert med en Kap. af over 100 Mill. 
DoU. Fra 1. Juli 1899 til 1. Spt. 1900 — altsaa i Løbet af 14 Maa- 
neder — skal dette Beløb være bleven forøget med ca. 2 Milliarder 
DoU. Men Millier Collier anslog de indtil 1. Jan. 1900 dannede 
Kæmpeforetagender i Form af Trust- og Aktieselskaber til 8Vi Mil- 
liard Doll., — og i Juli 1904 opgaves som ovenfor anført den samlede 
Kapital endog til 20 Milliarder, hvoraf dog 3 Milliarder skulde være 
gaaede tabt. 

Navn, men uden dens egentlige Princip. Den første 
var den, der skabtes af Standard Oil Trust som Følge af 
den samme overgaaede Dom. Det traf sig nemlig saa- 
ledes, at de ni Trustees ejede et stort Flertal af trust- 
Certificaterne, og man opløste da Trusten i 20 særskilte 
»Korporationer« og gav Indehaverne af trust-certificates 
pro rata-Andele i hver af de tyve Korporationer, men 
saaledes, at de tidligere trustees i hver Korporation havde 
den overvejende Del af Kapitalen paa deres Haand og 
dermed faktisk Herredømmet over dem alle, uden at 
der hertil behøvedes nogen særlig formel Organisation. I 
Realiteten styredes da den hele samlede Kombination 
ganske som tidligere af de ni trustees som ét Fællesfore- 
tagende, medens der udadtil og officielt slet ikke fandtes 
nogen Fællesstyrelse. Senere undergik denne Kombination 
en Modifikation, hvorved den nærmede sig til den af 
Sukkertrusten valgte Form, idet en af de enkelte Korpo- 
rationer, den i New Yersey, forøgede sin Aktiekapital 
saaledes, at den efterhaanden kunde overtage de andre 
Foretagender ved at give Aktionærerne sine Aktier isteden- 
for de oprindelige, indtil den tilsidst ejede samtlige tyve 
Korporationers Ejendele og saaledes et enkelt nyt Kæmpe- 
foretagende var bleven sat i deres Sted. 

En anden Form, som særlig er bleven ret almindelig 
siden 1898 og benyttet af Trust-Selskaberne Federal Steel 
Co. (Juli 1898), Distilling Co. of America (JuU 1899) og 
navnlig i nyeste Tid af Pierpont Morgans mægtige Truster: 
U. St. Steel Corporation (Febr. 1901) med en Kapital af 
1404 Mill. DoU. — over 5,200 Mill. Kr. — og International 
Mercantile Co. (Okt. 1902) med en Kapital af 120 Mill. 
DoU. i Aktier og 50 Mill. DoU. i Obligationer, er den 
saa kaldte »holding trust«. Den gaar ud paa Dannelsen 
af et Aktieselskab, »the Security Company«, der ogsaa i 
Modsætning til de enkelte Aktieselskaber, som den om- 
fatter, kaldes »the parent trust«, skjøndt den er affødt af 

hine, ikke omvendt. Dette Selskab har ikke til Hensigt 
selv at drive nogen Virksomhed, men derimod at erhverve 
et Flertal af Aktier i de Foretagender, som søges forenede. 
Disse Foretagender indgaa ingen Fusion, i alt Fald ikke 
aabenlyst og udadtil, men bevare deres selvstændige 
Existents som Aktieselskab og »Korporation«. Men »the 
holding trust« øver i Virkeligheden absolut Magt over et- 
hvert af Selskaberne, idet den benytter sin Stemmeflerhed 
i hvert af dem til at vælge Direkteurer og højere Funk- 
tionærer efter sit Hoved og foreskrive dem, hvorledes de 
have at forholde sig. Denne Fremgangsmaade, der selv- 
følgelig ikke kan anvendes overfor Privatforetagender, 
lod sig ikke tidligere anvende, da Aktielovene kun tillod 
Dannelsen af Aktieselskaber til Udøvelse af en bestemt 
Virksomhed og forbød et Aktieselskab at eje Aktier i et 
andet Selskab. Men 1890 vedtog New Jersey, — sam- 
tidig med at Unionen vedtog Sherman-Anti-Trust-Loven 
— en ny Aktielov, der udtrykkelig tillod Dannelse af 
Aktieselskaber med det Formaal at eje Aktier og Obliga- 
tioner i andre Selskaber^), og hermed var i Virkeligheden 
Shermanloven neutraliseret, — saa meget mere, som flere 
andre Stater snart fulgte New Jerseys Exempel — , og 
Dannelsen af en egentlig Trust under Form og Navn af 
Security Company igjen muliggjort. Og dannet paa 
samme Maade som de foran (S. 235 ff.) nævnte financial 
trusts behøvede et Security Company ikke at have nogen 
særlig stor Kapital for at beherske en Samling af betyde- 
lige Aktieselskaber.^) 



*) I en ny, noget ændret, Affattelse af Loven hedder det: »Any. Corpo- 
ration may purchase, hold, sell, assign, transfer, mortgage, pledge or 
otherwise dispose of the shares of the capital stock of, or any bonds, 
securities or evidences of indebtedness created by any other Corpora- 
tion or corporations of this or any other State, and while owner of 
said stock may exercise all the right, powers and privileges of ownership, 
including the right to vote thereon«. 

') Ved denne trustform bevare de enkelte Foretagender en ret betydelig 



Digitized by VjOOQIC 



252 Kap. XVI. 

Ogsaa Security-Formen er imidlertid bleven angreben 
for Domstolene som en Overtrædelse af Shermanloven 
og det paa et Omraade, hvor man ikke havde tænkt sig 
denne Lov anvendt, nemlig paa en Jernbanesammenslut- 
ning. Efter at to af de 4 Jernbanelinier, der forbinde 
den Øst for de store Søer og Missisippi liggende Del af 
Unionen med Pacifikstaterne, Southern Pacific og Union 
Pacific, faktisk vare blevne drevne af sidstnævntes Selskab, 
der kontrollerede førstnævnte, søgte det tillige at skaffe 
sig Kontrol over Northern Pacific ved Opkjøb af dens 
Aktier. Da imidlertid det i^erde Selskab, Great Northern, 
forsøgte det Samme, kom det til en hæftig Konkurrence- 
kamp imellem dem, der kom Publikum i høj Grad til 
Gode, men paa Aktiemarkedet fremkaldte en Panik, som 
bevirkede, at Striden endtes ved Dannelsen af et nyt 
Selskab — The Northern Security Company — , der fak- 
tisk betød en Sammenslutning al samtlige 4 Baner, hvor- 
ved al Konkurrence imellem disse hørte op. Dette frem- 
kaldte saa stor Bevægelse i hele det i en Konkurrence 
mellem Banerne interesserede Publikum, at Unionsrege- 
ringen anlagde Sag imod Northern Security Go. for 
Krænkelse af Shermanloven. Sagen endte for Højesteret, 
der d. 14. Marts 1904 dømte Selskabet skyldigt, men kun 
med 5 St. imod 4 og atter med et dissentierende Votum 
med Hensyn til Begrundelsen iblandt de 5, idet den ene 
Dommer begrundede sit Votum derpaa, at han i dette 
Tilfælde skjønnede, at Sammenslutningen var en »un- 
reasonable restraint of tråde«, som var forbudt ved den al- 
mindelige Lovgivning.^) Hvorvidt Shermanloven derefter 
kan ventes anvendt imod industrielle Security-Companies, 
staar hen som ret tvivlsomt, ligesom en enkelt Dommers 



Selvstændighed overfor hinanden, kunne have gj ensidige Fordringer 
paa hinanden saa vel som deres eget Salgsbureau m. m. 
*) Jfr. nærmere: The Northern Security Case i Annals of the Am. Aca- 
demy for Juli 1904 S. 123—47; jfr. ogsaa Leerbech 1. c. S. 60—66. 

Ombytning med en anden vil kunne gj øre Mindretallet 
til Flertal. Og selv en afgjørende Domfældelse vil for- 
mentlig kun domfælde denne særlige Form for Sammen- 
slutning, medens Sammensmeltning til et egentligt Drifts- 
aktieselskab fremdeles vil kunne finde Sted.^) 

En væsentlig anden Karakter, der kommer den op- 
rindelige trustform nærmere, har »the voting trust«, 
der stundom netop dannes for at undgaa at komme ind 
under et almindeligt Trustforetagendes Herredømme. For- 
maalet er her nærmest at befrie Aktieselskabet for den 
Usikkerhed, som kan fremkomme derved, at Aktierne 
skifte Haand og Generalforsamlingen dermed faar en 
forandret Sammensætning, saa at der er Fare for, at en 
engang tagen Beslutning — t. Ex. om foreløbig at be- 
grændse Udbyttet for at anvende Resten af Overskudet til 
Udvidelser og Forbedringer eller Lign. — ikke vil blive 
opretholdt. Et Flertal af Aktierne overgives da til nogle 
faa trustees, som udøve Stemmeretten paa Aktieejerens 
Vegne. Denne kan da frit overdrage sin Aktie til Andre, 
men Stemmeretten følger ikke med. 

Denne Form anvendes da ogsaa, naar et Aktieselskab 
dannes netop for at optage Konkurrencen med et Trust- 
selskab, men frygter, at dette ved at opkjøbe et Flertal 
af Aktier skal kunne blive Herre over Generalforsamlingen 
og beslutte Selskabets Overgang til og Opgaaen i det større 



^) Efter Nortliern Security Co.'s Opløsning blev det af Edward H. Harri- 
mann ledede Union Pacific tvunget til at afhænde sine Aktier i Nor- 
thern Pacific og Great Northem, hvad der i Slutningen af 1906 frem- 
kaldte et stort Kursfald for disse Papirer. Umiddelbart efter indledte 
Interstate Gommerce-Commission en Undersøgelse af Forholdene ved 
det Harrimann'ske Jernbane- Komplex, der ved sin aabenbart Q endt- 
lige stemning imod de store Jernbaneforetagenders Ledere skabte en 
Misstemning imod disse, der formentlig bidrog til at fremkalde den 
amerikanske Børskrise i Efteraaret 1907. Jfr. herom den af Grosserer- 
Societetets Komité udgivne Beretning om Verdensmarkedet og Dan- 
mark i Aaret 1907. 

Foretagende. Fremgangsmaaden anvendtes saaledes af 
the Pure Oil Co., der dannedes som Modvægt imod 
Standard Oil Co., men frygtede, at dette overmægtige 
Selskab skulde overvinde dets, ligesom andre uafhængige 
Selskabers, Konkurrence gjennem Opkjøb af Aktier. 

Ikke blot formelt er Truslerne saaledes undergaaede 
adskillige Forandringer; ogsaa reelt have de forandret 
sig derved, at de ikke blot fremtræde som en Sammen- 
smeltning af flere Forretninger af samme Art, men ogsaa 
gaa ud paa at sammenslutte de forskjelligartede Forret- 
ninger, der fortsætte hinandens Virksomhed og udgjøre 
de forskjellige Stadier i denne. Saaledes har Federal 
Steel Co. sat sig til Opgave at erhverve baade Jernminer 
og Kulminer saavelsom de Værker, hvori den forud- 
gaaende Tilvirkning af Raastoff'erne til Staalfabrikerne 
finde Sted, og de Jernbaner, hvorpaa Transporten fra det 
ene Stadium i Virksomheden til det andet foregaar. En 
lignende Bevægelse har iøvrigt ogsaa andetsteds gjort sig 
gjældende indenfor de ikke ved nogen egentlig Sammen- 
smeltning dannede saa kaldte »Kæmpeforetagender«, saa- 
ledes ved Krupps store Etablissement i Essen, der lige- 
ledes, endnu inden det var gaaet over til at blive Aktie- 
selskab, som rent privat Bedrift erhvervede baade Kul- 
og Jernminer, Jernværker m. m.^) For saa vidt en Trust 
sætter sig denne Opgave, sigter den ikke paa at tilveje- 
bringe et Monopol paa Hovedvirksomheden, men der- 
imod paa med Udelukkelse af alle Mellemmænd, at sikkre 
sig rolige og fast ordnede Arbejdsvilkaar uden at paavirkes 
af Svingninger i Prisen paa Raastoffer og Hjælpestoffer 
o. lign. forstyrrende Elementer. Men det vil let ses, at 



*) R. Lieffmann anfører i en Art. i Conrad's Jahrbucher for 1907 (»Die 
heutige amerikanische Trustform und ihre Anvendbarkeit in Deutsch- 
land«, jfr. særlig S. 333 f.) en Række Exempler paa Sammenslutninger 
af forskjellig Art imellem tydske Industriforetagender, som i Virkelig- 
heden realisere Trustens Tanke uden dens særlige Form. 

en Sammenslutning igjen imellem flere saaledes organi- 
serede Trustselskaber skaber et langt videre gaaende 
Monopol end de oprindelige Trustselskaber, idet det ber 
tyder Monopol paa den hele Bearbejdelse af et Raastof 
fra først til sidst i de forskjellige Benyttelser deraf. Det 
var dette Princip, som Pierpont Morgan 1901 realiserede 
i United States Steel Corporation.^) Saadanne Sammen- 
slutninger frembyde iøvrigt den Svaghed, at de ved saa- 
ledes at .ophæve de enkelte Produktionsleds selvstændige 
Bestaaen gjør det vanskeligt at bedømme, om hvert en- 
kelt af disse drives tilstrækkeligt økonomisk og svarer 
Regning, idet det først er det endelige Produkt af den 
afsluttende Virksomhed, som skal betale den hele samlede 
Virksomhed. 

15. Trustdannelser i Ordets egentlige Betydning 
ere i Europa næppe forekomne udenfor England, og 
det synes tvivlsomt, om alle de Foretagender, der for 
Englands Vedkommende betegnes som trusts, virkelig 
ere det. Der er saa meget mere Grund til at betvivle 
dette, som saa godt som alle de Foretagender, der hen- 
føres under dette Navn — saaledes i den amerikanske 
Consularberetning om »Trusts and trade-combinations in 
Europe« (Washington 1900) — ere dannede, efter at 



^) Den af Pierpont Morgan i Febr. 1901 stiftede Staaltrust (»Un. St. 
Steel Corporation«) begyndte med at kjøbe alle Aktierne i Carnegies 
Aktieselskab, der hidtil havde holdt sig udenfor alle Staaltrusterne, 
ved Udstedelse af et Beløb af 304 Mill. Doll. i 5 °/o Obligationer, og 
overtog derefter 7 bestaaende Staal truster med forskjellige Specialiteter: 
Federal Steel Co. (Jernbaneskinner), National Steel Co. (Staal-Stænger 
og -Plader), Am. Steel and Wire Co. (Traadtrækning), National Tube 
Co. (Jernrør), Tin-plate Co. (Jernblik), Sheet-Steel Co. (tynde Staal- 
plader) og Am. Steel Hoop Co. (Baandjern og Staalringe) — med et 
Aktiebeløb af 850 Mill. Doll., halvt i cumulative Præferenceaktier å 
7 ^lo og halvt i ordinære Aktier (common stock). Efter sin Stiftelse 
har staaltrusten dernæst kjøbt en hel Del Jernminer og specielle Fa- 
briker (en Cycleringsfabrik, en Brobygningsentreprise) ved at forøge 
Aktiekapitalen med 300 Mill. Doll. 

Trusten i Amerika havde veget for andre Former. Trust- 
betegnelsen synes da ogsaa her snarest at være et over- 
ført Begreb. De engelske trusts ere ligesom de øvrige 
europæiske opstaaede ved ligefrem Amalgamation af et 
større Antal Forretninger enten ved Opkjøb fra en af de 
størstes Side eller ved Nydannelse af et Aktieselskab, 
som overtager dem alle, saaledes som vi ogsaa kjende 
det hertillands (jfr. foran S. 243). Det er navnlig i den 
sidste Halvdel af 90'ne, at denne Bevægelse har taget 
Fart, og det hedder allerede i Maj 1900 i »Financial 
Times« : »Kun Faa vide, hvor dyb en Rod Amalgamations- 
Principet har slaaet i vort Land. At der i de sidste Aar 
har været en Tendents til at følge Amerikas Exempel, 
har været aabenbar for enhver Avislæser, men den sam- 
lede Virkning er endnu ikke gaaet op for Publikum«, — 
og der anføres derpaa Navnene paa 13 »Amalgamationer«, 
som fra Novbr. 1897 til April 1900 ere blevne dannede 
med en samlet Kapital af 37,42 Mill. £ St. og som til- 
sammen have opslugt ikke mindre end 296 Firmaer, — en 
enkelt, »Calico printers«, 60 Firmaer, to andre, »British 
cotton and wool dyers« og »Yorkshire wool-combers«, 
henholdsvis 46 og 38. Det er navnlig paa Textilindustriens 
og de dermed beslægtede Virksomheders (saasom Farveri- 
og Konfektionsindustris) Omraade, paa hvilket, som foran 
anført. Karteller kun vanskeligt lade sig anvende, at saa- 
danne »Amalgamationer« eller Fusioner have fundet Sted. 
Udviklingen har oftest været den, at et gammelt og stort 
Firma først er gaaet over til at blive Aktieselskab og 
derefter blevet sammensmeltet med flere andre; imellem 
flere slige Amalgamationer, der er nogenlunde lige stillede, 
indgaaes da atter Kartel.^) 



^) R. Liefmann hævder 1. c, at det netop er paa denne Maade, at For- 
holdene have udviklet sig i Tydskland, og at det er ganske urigtigt at 
tale om trusts for Tydsklands Vedkommende (undtagen Nobeltrusten). 

Saaledes dannes Grundlaget af en af de betydeligste Amalgamationer 
(»corporations»), den i Juli 1896 dannede »The Coats Cotton Thread Com- 
bination«, af det Aktieselskab, hvortil det meget gamle (i 1830 grundlagte) 
og ansete Firma J. og P. Coats' Fabriker i 1884 var bleven omdannet 
(med en Aktiekap. af 3'/4 Mill. £. og en Obligationskap. af 2 Mill. £., — 
tiis. altsaa 103V> Mill. Kr.), og denne »Gombination« har derefter indgaaet 
Kartel med et andet Selskab, »Englisch Sewing Gotton Go.«, hvorefter 
denne Kartel atter er traadt i Forbindelse med »The American Gotton 
Thread Go.« og de belgiske Fabriker af samme Art, medens det selv ejer 
Fabriker baade i Kanada og Rusland. 

Disse »corporations« frembyde i Almindelighed den 
Forskjel fra de egentlige trusts, at de ikke, som disse, 
lægge Ledelsen af de samlede Foretagender i nogle en- 
kelte Mænds Hænder, men at de hidtidige Indehavere af 
de enkelte Forretninger indtræde som Direkteurer for 
den nye Korporation, som derved kan faa et endog 
meget stort Antal Ledere — exempelvis nævnes Selskaber 
med 84 og med 45 Direkteurer — , hvad der synes at 
maatte frembyde ikke ringe Hindringer for den Enhed i 
Ledelsen, som dog er Sammensmeltningens Formaal. 

Flere af de engelske Korporationer have mere eller mindre opnaaet 
en monopoliseret Stilling i den paagjældende Del af England. Saaledes 
repræsenterer Bradford Dyers Association 90 °/o af Distriktets Produktion 
og arbejder derhos i fuld Forstaaelse med en anden beslægtet Korporation, 
British Gotton and Wool Dyers' Association. Yorkshire Woolcombers' 
Association, dannet i 1899, optog i sig 38 Forretninger, og kun 2 å 3 Fir- 
maer nægtede at indtræde i Selskabet. Hvor omfattende og mægtige de 
engelske »trust« -Selskaber ere, fremgaar tilstrækkeligt deraf, at 17 af M. 
St. Leon nævnte Associationer tilsammen repræsentere en Kapital af 76,6 
Mill. £• (ca. 1,390 Mill. Kr.) eller gjennemsnitlig over 80 Mill. Kr. 

Nogle Trustselskaber have faaet en international Karakter ved at 
omfatte Filialer i flere Lande, saaledes det i 1886 med en Kap. af 9,« 
Mill. £. dannede Nobel Dynamite Trust Go., der erhvervede samtlige Aktier 
i 5 store engelske og tydske Selskaber og dermed en Hovedindflydelse paa 
det internationale Marked; den anglo-amerikanske Nikkeltrust, dannet i 
Trenton (New Yersey) 1902 med en Aktie- og Obligations- Kapital ef 34 
Mill. Doll. og som ved sin Fusion med Ganadian Gopper Go. og to engelske 
Korporationer antoges at repræsentere Halvdelen af Verdensproduktionen; 
det engelske Borax Gonsolidated Gompany, dannet 1899 med en Kap. af 
3,3 Mill. £., som har absorberet forskjellige engelske, nordameii kanske, 
chilenske og peruvianske Selskaber og staar i Kartelforbindelse med 
W. Scharling: Samfundsproduktionen. 49 

et fransk Compagni samt de vigtigste østrig-ungarnske Fabriker af 
samme Art.^) 

Et hermed beslægtet, om end ikke ganske hermed 
sammenfaldende Phænomen haves i den Virksomhed, 
som udfoldes af de store tydske »Effektbanker«, for 
hvilke det tildels er en Hovedopgave at stifte og finan- 
ciere en Række betydelige industrielle Forelagender ikke 
blot indenfor, men ogsaa udenfor Landets Grændser, og 
soni i Almindelighed tillige vide at sikkre sig en væsent- 
lig Indflydelse paa disses Ledelse og fortsatte Virken. 

16. Det mest Ejendommelige ved hele den her 
skildrede Bevægelse er vel egentlig det, at den gaar ud 
paa at benytte den ved den frie Konkurrences Princip 
hjemlede Frihed for den Enkelte til at udnytte den øko- 
nomiske Situation saa langt som muligt i sin egen Inter- 
esse til at gjøre en Ende paa selve den frie Konkurrence. 
Selv om de saa kaldte Trust- og Kæmpeforetagender 
ikke tilrev sig et absolut Monopol, men nøjedes med 
under deres Herredømme at samle fra 75 — 90 7o af Pro- 
duktionsmidlerne i den paagjældende Virksomhed, op- 
naaede de i hvert Tilfælde en saa godt som monopoliseret 
Magtstilling med fuldt Herredømme over Markedet og 
dettes Prisforhold. Naar nu denne Bevægelse fra den i 
Løbet af et Aarhundrede hævdvundne frie Konkurrence 
til dens bestemte Modsætning foregik i saa stort Omfang, 
som Tilfældet har været i Amerika, saa at der skabtes 
en helt ny økonomisk Situation, og denne tilmed opstod 
saa pludseligt og fuldbyrdedes i saa kort Tid, kan det 
ikke undre, om Befolkningen i dens Helhed tildels stod 
uforstaaende overfor denne nye Fremtoning og dens virke- 
lige Betydning og mente sig saa truet i sine Interesser 
derved, at baade Lovgivning og Domstole maatte paa- 
kaldes for at skjærme derimod og om muligt forhindre 



*) Jfr. nærmere M. St. Leon 1. c. S. 227 — 29 og Baumgarten u. Meszlény 
s. 182—84. 

dens fortsatte Bestaaen. Selvfølgelig skjærpedes derhos, 
denne Bekymring ved Ængstelsen for den politiske Magt 
og Indflydelse, som disse Kjæmpeselskaber kunde udøve. 
Da yderligere Partipolitiken kastede sig over dette nye 
økonomiske Element, som mentes at finde Støtte hos 
det republikanske Parti og derfor forkjættredes saa meget 
stærkere fra den anden Side, er Kampen imod Trusl- 
erne, som de fremdeles kaldes, bleven et betydningsfuldt 
Led i den amerikanske Politik. 

Til en rigtig Vurdering af denne Kamps Berettigelse 
hører et nøjere Kjendskab til den særlige Maade, hvorpaa 
de saa kaldte Trustforetagender i Amerika dels ere blevne 
dannede, dels have benyttet den vundne Magt. Thi i 
begge Henseender er der ganske vist saa me^et at dadle 
og lægge trust'erne til Last, at det vel forklarer det Fjend- 
skab, som de have vakt. Men ved Siden heraf rejser sig 
det Spørgsmaal, om selve den foregaaede økono- 
miske Bevægelse efter sin Natur kan siges at være 
til Gavn for Udviklingen eller ej. Vi skulle først 
undersøge dette sidste Spørgsmaal for derefter at be- 
tragte den særlig amerikanske Benyttelse af Trustprin- 
cipet. 

Det vil da først være klart, at alle de foran nævnte 
økonomiske Fordele, som kunne opnaaes ved et Kartel 
imellem flere Forretninger, ogsaa ville opnaaes ved disses 
Sammenslutning til et Enhedsforetagende, navnlig altsaa 
Besparelse af Fragtudgifter ved hensigtsmæssig Deling af 
Markedet, Ophævelse af en Kreditgivning og Rabatind- 
rømmelse til enkelte Kunder, som særligt skulle vindes, 
Fjærnelsen af kostbare Reklameannoncer og rejsende 
Agenter, lettere Adgang til at skabe Exportvirksomhed, 
— hvortil endnu kan komme dels særlige Fordele ved 
Fællesindkjøb af Raastoffer o. Lign. og dels en hensigts- 
mæssig Fordeling af Virksomhedens forskjellige Speciali- 
teter imellem Deltagerne i Kartellet. 

49* 

Det Sidste vil imidlertid endnu bedre og fuldstændigere 
kunne naaes, hvor de forskjellige Forretninger ere sam- 
lede til én, i hvis fælles Udbytte alle ere lodtagne. Man 
vil i saa Fald, som alt nævnt, endog helt kunne standse 
Driften af mindre gode Fabriker, Værker eller Miner og 
i højere Grad udnytte de bedre til deres fulde Ydeevne, 
hvorved den hele Drift bliver mere økonomisk og Pro- 
duktet som Følge heraf kan leveres Forbrugerne billigere. 
Alle de Fordele, der efter det tidligere Udviklede knytter 
sig til en Storbedrift, gjøre sig selvfølgelig her gjældende, 
endog i fortrinlig Grad. Særligt kan her fremhæves den 
Besparelse, som opnaaes ved den vundne Enhed i Ad- 
ministrationen og Driftsplanen, der tillader en Indskrænk- 
ning af de overordnede Funktionærers Antal. Hyppigt 
vil vel Lønningsbesparelsen ikke blive tilsvarende, fordi 
de egentlig ledende Kræfter nu maa lønnes højere; men 
herved bliver da Foretagendet i Stand til uden at forøge 
Lønningskontoen at sikkre sig de allerdygtigste Kræfter, 
som findes, og det er for en ikke ringe Del netop dette, 
som har givet flere af de store Trustselskaber deres 
fremragende Stilling. Dette har saaledes vist sig i de 
tekniske Fremskridt, som skyldes disse, bl. A. den Ud- 
nyttelse af Affald og Biprodukter, der i flere Tilfælde er 
bleven en betydningsfuld Del af Forretningen og har bi- 
draget væsentlig til, at Hovedproduktet kan sælges billigere. 
Det viser sig fremdeles i den stadige Forbedring af Ma- 
teriellet ved Anskaffelse af nye Maskiner, Erhvervelse af 
Patenter paa nye Opfindelser, Udgifter til nye Forsøg m. 
m., hvortil deres store pekuniære Kræfter giver de for- 
nødne Midler.^) Endvidere bevirker Sammenslutningen, 



^) Overfor de imod Standard Oil Co. rettede Angreb henviste saaledes 
John D. Rockefeller til, hvad han og hans Mænd havde udrettet til 
Gavn for den hele Industri. »Det er dem, der har indrettet de for- 
træffelige Ledninger og de større og mindre Skibe, lige fira Pramme 
til de store Oceandampere, der er byggede som Petroleumsbeholdere 

at de nu i Forening bære den Risiko for Uheld og Tab, 
som er forbunden med ethvert industrielt Foretagende 
og mod hvilken der altsaa nu tilvejebringes en gjensidig 
Assurance, som ikke lader sig tilvejebringe imellem selv- 
stændige Forretninger. Overhovedet sætter Sammenslut- 
ningen dem i Stand til bedre at regulere Forholdet imel- 
lem Udbud og Efterspørgsel og undgaa de Forstyrrelser, 
som ellers ikke sjældent udarte til Kriser. 

Overfor disse Fordele, som Sammenslutningen for- 
skaffer, og som altsaa giver Samfundet i dets Helhed et 
større og mere økonomisk Resultat af det paagjældende 
Arbejde og dermed tillige giver Mulighed for, at denne 
Fordel kommer ogsaa Forbrugerne til Gode igjennem en 
lavere Pris paa dets Frembringelser, bliver det da et 
Spørgsmaal, dels om dette Sidste faktisk er sket, dels 
hvilke Følger det iøvrigt vil have for Samfundet, at Virk- 
somheden paa denne Maade bliver helt eller delvis mo- 
nopoliseret. 

Det første Spørgsmaal er ret vanskeligt at besvare, 
fordi det i Grunden løber ud paa, hvorvidt Priserne, 
dersom Sammenslutningen ikke havde fundet Sted, vilde 
være blevne andre, end de nu have været. Selv om 
Priserne faktisk ere blevne højere, end de tidligere vare, 
beviser dette i og for sig Intet; thi Grunden dertil kan 
dels være en almindelig Prisstigning, grundet i Pengenes 



m. m. Det er dem, der har organiseret Handelen over hele Verden 
. . . Det er dem, der har udviklet Benyttelsen af den store Masse af 
Biprodukter, den lettere Gasolin, Nafta, Parafin Vox, der nu ikke blot 
benyttes sammen med Stearin til Lys, men som især anvendes til 
Sammenføjninger ved Telegrafer og Telefonen og i det Hele i den 
elektriske Industri, fremdeles al Slags Vaseline — der er nu ikke 
mindre end 200 forslgellige Produkter af Petroleum, der bruges i 
Medicinens Tjeneste — , ogsaa Anilin-Farver. Før var en Femtedel af 
den raa Petroleum næsten værdiløs; nu udbringes denne Del oftest 
til højere Priser end den egenUige Lysolie . . . Det vigtigste er natur- 
ligvis, at Prisen paa raffineret Petroleum er bragt ned fra 67 cents, 
som den var i 1866, til under 10 cents.« (N. C. Frederiksen, 1. c). 

dalende Værdi, dels have sin berettigede . Grund i en 
Prisstigning paa Raamaterialet. Spørgsmaalet maa altsaa 
snarest blive dette, om Forskj ellen imellem Prisen paa 
Raastoffet og paa det færdige Produkt, altsaa selve Beta- 
lingen for det afTrustforetagendet udførte Arbejde, er stegen 
eller ej. Det er denne Maalestok, som den baade særligt 
sagkyndige og ganske uafhængige Jenks har anvendt i 
sin indgaaende og, saa vidt man kan se, upartiske Under- 
søgelse af Prisspørgsmaalet (1. c. S. 130 — 70) og som han 
tillægger afgjørende Betydning. Fuldkommen sikker synes 
den dog heller ikke at være. Raastofpriserne er ikke det 
Eneste, som kommer i Betragtning. Det er saaledes af 
et Trustselskab anført, at de stærkt stigende Priser paa 
Jern og Staal fordyrede Maskinernes Vedligeholdelse og 
Fornyelse betydeligt. Ligeledes kan stigende Arbejdsløn 
eller Nødvendigheden af at engagere særligt højt løn- 
nede Ledere og Funktionærer formindske Selskabets For- 
tjeneste. 

Med disse Forbehold og under Henvisning til selve 
de mere detaillerede Undersøgelser^) gjengives her Jenks' 



*) Disse Undersøgelser omfatte særlig: 1 . Sukkertrusten, 2. Whiskytrusten, 
3. Petroleumstrusten, 4. Tin-plate-Trusten, 5. Steel- and Wire-Trustpn. 
Følgende Exempel vil bidrage til at belyse Undersøgelsens Art og 
dens Hovedresultater: 

For Sukkerets Vedkommende vare Priserne henholdsvis paa 

Raasukker Raf&n. Sukker Forskjellen 
1) i den frie Konkurr.'s Tid 



1880—87: 








Jan. 1880. 


8,660 CtS 


9,683 ets 


1,087 CtS 


dalende indtil i Okt. 1907 


5,640 - 


6,406 - 


0,766 - 


2) efter Trustens Dannelse: 








Jan. 1888 


5,960 - 


7,1« - 


1,178 - 


Juli 1889 


7,987 - 


9,068 - 


1,1« - 


3) under fornyet Konkur- 








• rence: 








Jan. 1890 


5,688 - 


6,476 - 


0,787 - 


— 1892 


3,476 - 


3,980 - 


0,604 - 

Hovedresultat: »Det almindelige Resultat af denne Pris- 
studie synes at godtgjøre, at Trustselskaberne i mange 
Tilfælde i det Mindste for en Tid have havt Magt til at 
beherske Markedet, og at de i de fleste Tilfælde have be- 
nyttet sig af deres Indflydelse til at forøge Forskjellen 
imellem Prisen paa Raastoffet og paa det færdige Pro- 
dukt. Dette Resultat har kunnet naaes dels ved at for- 
høje Salgsprisen, dels ved at nedsætte Prisen paa Raa- 
stoffet, stundom paa begge Maader. I hvert Tilfælde har 
nævnte Forskjel været forøget og følgelig ogsaa Fabri- 
kantens Fortjeneste. Paa den anden Side vise flere af 
de anførte Exempler, at Trusterne ikke ere mægtige nok 
til at undertrykke al aktuel eller potentiel Konkurrence 
og at i mange Tilfælde »Marginen« (Forskjellen) kort 
efter Trustens Dannelse paa Ny er formindsket og er 
ført tilbage til samme Niveau som før Sammensmelt- 
ningen.« Det viser sig da, at »1) Trusten, naar det 
lykkes den at gjøre sig til Herre over Markedet, skynder 
sig med at forhøje Salgsprisen og saaledes at opkræve en 
større Fortjeneste end den, hvormed den frie Industri 
nøjedes, men at 2) dens Fordringer, naar Prisforhøjelsen 
drives op over en vis Grændse, fremkalder ny Konkur- 
rence og at Priserne da føres tilbage til et mere moderat 
Standpunkt.« 

Overfor disse Erfaringer tør det imidlertid ikke helt 
tabes af Sigte, at de formentlig for stærke Prisforhøjelser 
have havt deres Grund i særlige amerikanske Forhold, 

hvorom strax nedenfor, ved Dannelsen af en trust, 
navnlig den stærke Overkapitalisation, der have gjort det 
nødvendigt for Lederne at skaffe et større Udbytte af de 
tidligere selvstændige Forretninger. Det tør heller ikke 
overses, at trust'erne ofte netop dannes, fordi den forud- 
gaaende skarpe Konkurrence har drevet Priserne saa 
langt ned, at de have ophørt at være lønnende. 

17. Medens det saaledes i hvert Fald næppe tør 
siges, at de amerikanske trusts have vist Tilbøjelighed 
til at lade Forbrugerne faa Andel i de ved Sammen- 
smeltningen vundne Fordele, synes deres Forhold til 
Arbejderne at have havt en noget anden Karakter, 
idet de gjennemgaaende have anset det for god Politik 
at lade deres Arbejdere faa i alt Fald nogen Del heri. 
Endskjøndt det synes klart, at en Trust har betydeligt 
større Styrke overfor en eventuel Strike imod en eller 
flere af dens enkelte Bedrifter, end disse ville have som 
selvstændige Forretninger, hvis enkelte Indehavere ikke 
ubetinget tør gjøre Regning paa Støtte fra deres Kolleger, 
synes Trust' erne i det Hele at have været utilbøjelige til 
at optage en saadan Kamp med Arbejderne. Helt har 
det vel ikke kunnet undgaaes, og baade Carnegie-Sel- 
skabet og Staaltrusten have saaledes havt Striker fra 
Fagforeningernes Side at bekæmpe. Men enkelte af Le- 
derne have aabent udtalt, at det under den Uvillie, som 
Trusterne vare Gjenstand for hos Forbrugerne og det 
store Publikum i det Hele, vilde være lidet heldigt ogsaa 
at opvække Arbejdernes Uvillie, og de have derfor gjen- 
nemgaaende søgt at undgaa Strid ved saa vidt muligt at 
gaa ind paa de af Arbejderne krævede Lønningsfor- 
høj eiser. De have havt saa meget mere Opfordring her- 
til, som de ved Nedlæggelsen af de mindst gode Forret- 
ninger og Driftens Koncentration i et mindre Antal Fabriker 
ikke har kunnet undgaae at afskedige et større eller 
mindre Antal Arbejdere, hvad der i og for sig kunde 

vække Arbejdernes Misstemning. Og paa den anden Side 
gav netop denne Indskrænkning af Arbejdertallet Midler 
til at forhøje Lønnen for de tilbageblivende uden følelig 
Forhøjelse af Lønningskontoen. I sin Helhed maa det 
vistnok siges, at Trusterne snarere have bidraget til at 
højne Arbejdslønnen end til at trykke den.^) Det er 
langt mere den politiske Magtstilling, som de store Kæmpe- 
foretagender have overfor deres Arbejdere, og den Af- 
hængighed, hvori disse let komme til at staa overfor det 
Monopolforetagende, der er saa godt som det eneste, hos 
hvilke de paagjældende Arbejdere kunne finde Beskjæf- 
tigelse, som har bidraget til at forøge de Betænkeligheder, 
som de amerikanske Trusts have fremkaldt hos saa mange 
Medborgere og som har manet selve de forenede Staters 
Præsident til at tage Kampen op imod de store Trust- 
foretagender, hvis Stiftere og Ledere ikke blot indenfor 
selve Foretagendet, men ogsaa paa mange andre økono- 
miske og fmantsielle Omraader spille saa stor en Rolle. 
Imidlertid gaa de for Industrial Commission aflagte Vidnes- 
byrd ud paa, at Flertallet af Trusts anerkjende triade 
unions og forhandler med dem om Arbejdsvilkaar og 
Lønninger, og hidtil synes det endnu at være et aabent 
Spørgsmaal, om den ene eller den anden Part paa For- 
haand kan siges at være den anden overlegen i disse 
Forhandlinger. *) 

18. Der vil ikke her være Grund til at komme nær- 
mere ind paa de Love, hvorved man har ment at kunne 
modarbejde Trust'erne eller i alt Fald forhindre de Mis- 
brug, som faktisk have knyttet sig til dem, ej heller paa 



') Ved de af Industrial Commission anstillede Undersøgelser oplystes 
ikke et eneste Tilfælde, i hvilket Trusterne havde stræbt at nedsætte 
Arbejdslønnen. Department of labour fandt ligeledes, at Trusterne i 
alt Fald forhøjede Lønningerne i samme Forhold som private Fore- 
tagender. 

*) Jfr. nærmere Baumgarten u. Meszlény 1. c. S. 203 — 13. 

Spørgsmaalet om, hvad der overhovedet kan og bør 
gjøres i saa Henseende og hvilke Midler der maa anses 
for hensigtsmæssige eller uhensigtsmæssige til at naae det 
tilsigtede Resultat^), da alt dette hører ind under den 
økonomiske Politik. Derimod maa der her endnu gjøres 
Rede for den Maade, hvorpaa de amerikanske trusts soipi 
Regel ere komne i Stand og den hermed anvendte finant- 
sielle Ordning af Trust'erne, da netop denne for en 
ikke ringe Del er Skyld i, at Sammensmeltningerne ikke 
have kunnet tilvejebringe de Resultater, som man efter 
deres Natur og økonomiske Betydning skulde kunne 
vente af dem, og de derhos have bidraget til at forøge 
den Uvillie, som Truslerne ere blevne gjorte til Gj en- 
stand for. 

Det vil let være indlysende, at der til at samle de 
mange enkelte, hidtil konkurrerende, Foretagender til en 
Enhed, tildels med Opgivelse af de hidtidige Indehaveres 
Ledelse af Forretningen og i hvert Fald af denne Le- 
delses Selvstændighed, hører særlige Evner, og at Maalet 
maa søges naaet baade ved lokkende Tilbud og ved 
Trusler om opstaaende Vanskeligheder, saafremt Ved- 
kommende ikke vil underkaste sig. Det er da ogsaa 
en anerkjendt Sag, at kun enkelte, særligt dygtige Forret- 
ningsmænd, som ikke ere for kræsne i Valget af deres 
Midler, ere i Stand til at optræde som den »promoter«, i 
hvis Haand denne Opgave lægges, og til at bringe Sam- 
mensmeltningen i Stand, og endvidere, at dette Arbejde 
er saa vanskeUgt, at det kræver en høj Løn. 

At det saaledes bliver en Forretningsmand, — der 
ingenlunde behøver selv at være Indehaver af et af de 
konkurrerende Foretagender og vel endog helst ikke maa 
være det, om Sagen skal gaa glat, — og overhovedet Kapi- 

^) En nærmere Redegjørelse herfor findes bl. A. hos Baumgarten u. 
Meszlény, 1. c. Kapp. V og VI ('>Stellung der Kartelle u. Trusts im 
Rechtssystem« og »Vorschlåge zur Losung des Problems«). 



Digitized by VjOOQIC 



Forening af Forretningsvirksomheder: Trusts. 267 

talister som saadanne, der kommer til at danne Trust- 
foretagenderne og øve den væsentlige Indflydelse paa 
deres Ledelse uden at have virkeligt Kjendskab til den 
paagjældende Industris Forhold, medfører naturligvis Fare 
for, at de kunne blive dannede overvejende fra et alminde- 
ligt Børs-Spekulations Standpunkt og med dennes Inter- 
esser for Øje, medens selve Industriforetagendets Krav 
forsømmes. 

Hvad det for en »promoter« først og fremmest 
gjælder om er at udkaste Planen for det hele Arrange- 
ment og at forstaa at gjøre det indlysende for alle dem, 
der skulle deltage deri, at det vil skaffe dem større For- 
dele end deres nuværende Forretning. Allerførst maa 
han da søge at komme til Klarhed over, hvad denne i 
Virkeligheden er værd, og derhos hvilken Værdi det vil 
have for Trusten at komme i Besiddelse af denne enkelte 
Forretning. Forholdet er for saa vidt i første Linie 
ganske det samme, som naar en bestaaende privat Be- 
drift gaar over til at blive et Aktieselskab, hvor det lige- 
ledes gjælder om paa den ene Side at skjønne rigtigt 
baade over Forretningens nuværende virkelige Værdi og 
over de Fremtidsmuligheder, som den frembyder ved at 
komme i Hænderne paa et kapitalstærkt Selskab og der- 
med ved eventuelle Udvidelser og Forbedringer, paa den 
anden Side at skjønne over, hvad der maa bydes Inde- 
haveren for at bevæge ham til at afstaa Forretningen 
uden dog at betale denne for højt. Det vil let forstaaes, 
at, naar dette allerede kan frembyde betydelige Vanske- 
ligheder, hvor Talen er om en enkelt Forretnings Over- 
gang til at blive Aktieforetagende, ved hvilken Sagen ofte 
lettes derved, at Indehaveren gaar over til at blive Direk- 
teur for dette, saa bliver Sagen mange Gange vanske- 
ligere, naar det paa én Gang drejer sig om et stort Antal 
Forretninger med meget forskjellige individuelle Forhold 
og Produktionsvilkaar, der skulle vurderes ikke blot hver 



Digitized by VjOOQIC 



268 Kap. XVI. 

for sig, men tillige vurderes i det rette Forhold til hinanden, 
og hvor det tilmed ikke kan tilbydes alle de nuværende 
Indehavere vedblivende at lede Bedriften som Direkteur. 
Det gjælder derhos om at holde enhver af de Paagjæl- 
dende i Uvidenhed om, hvad alle de andre faa som 
Vederlag, da hans Fordringer ellers 'let voxer i Forhold 
dertil. Vedkommende promoter — som oftest en Bank 
eller Bankier eller anden udenforstaaende Forretnings- 
mand — maa da efter Omstændighederne være snart be- 
hændigt og smidigt imødekommende for at overtale de 
Paagjældende, snart ubøjelig fast for ikke at betale for 
meget, snart endog haardhændet og hensynsløs nok til 
ved Trusler om at knuse enhver Konkurrence at tvinge 
de Modstræbende.^) At hans egen Løn for dette Arbejde 
betales højt, er en Selvfølge, — ligesom at hans navnlig 
i sidste Tilfælde udviste Adfærd er skikket til at frem- 
kalde megen Harme og Forbittrelse hos dem, hvem det 
gaar ud over, og Uvillie hos Udenforstaaende. Men 
vanskeligere er det at sige, hvor meget dette Arbejde 
er værd og hvor meget der kan og bør betales derfor. 
Thi det er først Fremtiden, som skal vise Resultaterne 
deraf. 



*) En af de Spritfabrikanter, som blev opfordret til at gaa ind i Whiskey- 
trusten, Mr. Clarke, forklarede for Industrial Commission, hvorledes 
han var bleven bevæget hertil paa følgende Maade: »Jeg er traadt ind 
i Trusten, fordi jeg blev fortryllet af de Billeder af fantastiske For- 
dele, som man udmalede for mig, — og ogsaa fordi man lod mig 
forstaae, at Trusten, hvis jeg ikke sluttede mig til den, vilde frarive 
mig mine Kunder og gjøre mig Livet uudholdeligt . . . Det var mig 
imod saaledes at afiTøre mig min Individualitet. Jeg var dengang en 
ung Mand og jeg holdt ikke af at opgive Ledelsen af min Forret- 
ning. Men endelig besluttede Jeg mig dertil. Jeg har fortrudt det 
endnu samme Dag, endskjøndt jeg i lang Tid har havt en god Profit 
derved«. Senere søgte Mr. Clarke selv at bevæge andre Spritfa- 
brikanter til at gaa. ind i Trusten: »Min Methode var den at knuse 
deres Priser ved at tilbyde deres ældste og bedste Kunder en stor 
Rabat«. 

Men noget Lignende gjælder tildels — mere eller 
mindre — om adskillige af de Værdier, som det nye Sel- 
skab skal kjøbe. Skal den Forretning, hvorom Talen er, 
vurderes efter, hvad den staar den nuværende Indehaver 
i, — eller efter, hvad den formaar at indbringe ham, — 
eller under Hensyn til, hvad den efter Sammensmelt- 
ningen vil vise sig at være værd for Erhver>'erne? Det 
kan ikke absolut siges, at det ene eller det andet af disse 
Vurderingsgrundlag er det ubetinget rette. Sælgeren vil 
selvfølgelig holde paa det, som for ham er det fordel- 
agtigste, Kjøberen paa det, som skaffer ham Forretningen 
bilUgst. Men det sidste af de tre Synspunkter frembyder 
en Mulighed for at forene disse modstaaende Synsmaader, 
saafremt der kan findes en Betalingsmaade, som virkelig 
giver en Betaling, svarende til Forretningens Værdi for 
det nye Selskab og dog tillige i Øjeblikket fyldestgjør 
Sælgerens Krav paa fuld Erstatning for hans Ejendom. 
Dette kan ske ved Betaling med Aktier i det nye Selskab, 
hvis sande Værdi jo først vil vise sig bestemt ved den 
nye Virksomheds Resultater, og Kjøberen kan vise sig ret 
rundhaandet med denne Anvisning paa Fremtiden, saa- 
fremt der først er sikkret et Udbytte af det nye Fore- 
tagende, som er tilstrækkeligt til at dække den nødvendige 
Omkostning og Forrentning af de sikkre Værdier, uaf- 
hængigt og upaavirket af Aktiemassens større eller mindre 
Omfang. 

I saa Henseende havdes da et Forbillede i den Maade, 
hvorpaa de store amerikanske Jernbaneanlæg vare komne 
i Stand. Disse Tusinder af Mile Jernveje anlagdes for en 
meget stor Del igjennem Egne, der først herved blev 
aabnede for den fremtidige Bebyggelse, som skulde til- 
føre Banerne den fornødne Trafik, og de kunde kun 
komme i Stand derved, at de paagjældende Stater skjæn- 
kede Koncessionshaverne umaadelige Landstrækninger 
langs med Banerne, ved hvis Salg Anlægsomkostningerne 

senere skulde søges dækkede. Selve Pengene til Anlæget 
kunde kun delvis tilvejebringes ved Laan, saa langt disse 
nemlig kunde ventes forrentede af den til at begynde 
med paaregnede Trafik; Resten maatte tilvejebringes ved 
Aktier, der maatte udbydes til meget lave Priser, for at 
Risikoen kunde vejes op ved Muligheden af en betydelig 
Værdistigning engang i Fremtiden. Selvfølgelig maatte 
der da udstedes saa mange flere, som Kursen blev lavere, 
og det samlede Aktie- og Obligationsbeløb altsaa langt 
overstige Anlægsomkostningernes virkelige Sum. Paa 
denne Maade lykkedes det at faa de store Pacificbaner 
Ira Østkysten til det stille Hav saavel som flere andre 
store Raner anlagte og ligeledes at faa Jorderne langs Ha- 
nerne bragte under Kultur. Senere viste det sig ganske 
vist, at det finantsielle Resultat ikke svarede til det paa- 
regnede Udbytte. Den ene Jernbanekrise fulgte paa den 
anden, og naar selv Obligationerne ikke kunde forrentes, 
fik disses Ejere Selskabet erklæret fallit. Saaledes fallerede 
1884 — 96 ikke mindre end 412 Jernbaner med en samlet 
Længde af 91,000 eng. Mil.^) 

Det mindre heldige Resultat, som denne Financierings- 
maade saaledes havde for Jernbanernes Vedkommende, 
skræmmede ikke fra dens Anvendelse paa de nye indu- 
strielle Kæmpeforetagender. Principet blev her det, at 
der først udstedtes saa mange Obligationer (bonds), som 
udkrævedes til at skaff*e Retaling for de paagj ældende 
Forretningers faste Ejendomme, Maskiner og Inventar, 
der i Almindelighed betaltes kontant ved Udbyttet af Ob- 
ligationernes Salg paa Markedet. Men dernæst udstedtes 
der Aktier i Trusten til et Reløb, der gjerne var 5 — 6, 
stundom 10 eller endog 20, Gange saa stort som Obliga- 
tionsbeløbet^), delt i to Dele, Præferenceaktier, som skulde 

*) Om det samme Princips Anvendelse paa de tydske »Kleinbahnen« og 

Virkningerne deraf, se Dr. Birck 1. c. S. 528—30. 
') Denne Operation kaldes i Børssproget »stock-watering« og [forklares 

give indtil 7—8% i Udbytte, før de egentlige Aktier^ 
commen stock, fik noget Udbytte, hvilket saa til Gjen- 
gjæld ingen Begrændsning havde. Stundom gjordes Præfe- 
renceaktier cumulative, d. v. s. for den Del af det i Udsigt 
stillede Udbytte, som i det enkelte Aar ikke kunde be- 
tales, fik de ligeledes Fortrinskrav i det eller de følgende 
Aars Udbytte forud for common stock, hvis Udsigter saa- 
ledes kunde blive ret Qerne. En Del af disse Aktier 
skulde anvendes til at give Deltagerne i Trusten den 
Overbetaling, som skulde lokke dem til at lade deres 
Forretning indgaa i Trustselskabet; den gaves dem ordent- 
ligvis halvt i Præferenceaktier, halvt i common stock. 
Resten skulde egentlig tilfalde promoter som Betaling for 
det af ham udførte Arbejde. Men da han ofte var ude 
af Stand til at paatage sig Realisationen af denne uhyre 
Masse af Værdipapirer, som skulde kastes ud paa Markedet 
og som, om end en stor Del deraf blev solgt til meget lav 
Kurs, dog i sin Helhed skulde udbringes til et saadant 
Beløb, at Deltagerne fik den lovede Betaling og der derhos 
blev en passende høj Fortjeneste for promoter, maatte 
denne ofte overlade denne Del af Operationen til kyndige 
Børsmænd, de saakaldte underwriters, som paatog sig 
Risikoen herved mod selv at faa en passende god For- 
tjeneste. 

Hvad der ansaaes for en passende Fortjeneste og hvorledes i det 
Hele Fremgangsmaaden var, fremgaar tilstrækkeligt af, hvad der er oplyst 
om Dannelsen afWhiskeytrusten af 1898. Den samlede reelle Værdi 
af de Forretningers Ejendomme, som skulde overtages, var opgjort til 
4 Mill. Doll., hvilket Beløb skulde udbetales dem kontant. Dernæst skulde 
de som Godtgjørelse for Opgivelsen af deres Forretning yderligere have 4 
Mill. Doll. i Præferenceaktier og 4 Mill. Doll. i common stock. Promoter 
fik dernæst som Vederlag for »expense and trouble« 6 Mill. Doll. i ordi- 
nære Aktier, og det finantsielle Syndicat (underwriters) 4 Mill. Doll. i Præ- 



dels som hentet fra Analogien af Vinhandlere, der fylde Vinfadet op 
med Vand, dels som hentet fra Kvæghandlere, der, før de sælge deres 
Kvæg (»livestock« eller forkortet stock) lade det drikke saa meget 
Vand som muligt for at forøge den Vægt, hvorefter Prisen bestemmes. 

ferenceaktier og 6 Mill. DoU. i common stock. Hele Aktiekapitalen blev 
saaledes 24 Mill. Doll. (hvoraf 8 Mill. i Præferenceaktier) — eller det 
6-Dobbelte af den Værdi, hvortil de overtagne Ejendomme med alt Tilbe- 
hør var beregnet. Selvfølgelig holdtes denne sidste Opgjørelse skjult for 
alle Andre end promoter og hans finantsielle Hjælpere, da det er Hoved- 
betingelse for at faa Sagen gjennemført, at den Ene ikke véd, hvor meget 
den Anden faar for sin Forretning. 

Det maa dog herved endnu bemærkes, at de af Pro- 
moter og det finantsielle Syndikat modtagne Beløb ikke 
i deres Helhed vare Vederlag for ydet Arbejde, men at 
de Paagjældende heraf maatte afholde adskillige, tildels 
vistnok ret betydelige, Udgifter, idet førstnævnte maa af- 
holde alle Omkostninger ved Udfærdigelsen af Kontrakter 
og nye Aktier med Stempelafgift m. m. og sidstnævnte de 
med Salget af de nye Aktier forbundne Omkostninger 
samt — navnlig — Tabet, hvis de ikke udbringes til den 
forudsatte Kurs, som det har garanteret Trusten. Stundom 
paahviler det endvidere Promoter at anvende en bestemt 
Del af det ham forbeholdte Beløb til Driftskapital for den 
nye samlede Virksomhed. Derhos maa det erindres, at 
de hyppigt ere ude af Stand til strax at realisere de mod- 
tagne Beløb, da de herved vilde trykke Kurserne for 
stærkt, men at disse da ofte inden Realisationen kunne 
synke saa meget, at største Delen af Profiten forsvinder. ^) 
Det Hele er en Spekulationsaffaire med ikke ringe Risiko 
for de Paagjældende; men ofte høste de dog en enorm 
Profit. 

19. Den foran berørte Overkapitalisation, som i 
saa høj Grad har fundet Sted ved og karakteriserer de 



^) Da Distilling Co. of America stiftedes med en Aktiekap. af 125 Mill. 
Kr., fik »Promoter and Organisers« 24 Mill. til Rest efter Kjøbet af 
vedkommende Ejendomme med Forpligtelse til at tilvejebringe en 
Driftskapital paa iVa Mill. og kjøbe endnu to Fabriker, der var an- 
slaaede til ca. 2 Mill. Dersom den aftalte Kurs var bleven naaet, 
vilde de havt en Fortjeneste af ca. 20 Mill. Doll.; men dersom de 
ikke strax have faaet solgt hertil, ville de 6 Maaneder efter netop 
kun have kunnet opfylde de nævnte Forpligtelser. 

nye Trustforetagender i Amerika og som i mindre Grad 
er kjendt ogsaa ved Dannelsen af almindelige europæiske 
Aktieselskaber, der overtage alt bestaaende Forretninger, 
er bleven stærkt angreben som en meget svag Side ved 
hele Trustbevægelsen, men har ogsaa fundet Forsvarere. 
Disse gjøre gjældende, at det er urimeligt at gaa ud fra 
den Værdi, hvori de overtagne Forretninger maa siges at 
staa Indehaverne, altsaa deres oprindelige Anlægskapital 
med Tillæg af de senere til Udbedring og Fornyelse an- 
vendte Summer. Basis for Vurderingen ved deres Over- 
tagelse maa efter deres Formening derimod være deres 
»earning capacity«, det Udbytte, de formaa at give; men 
baade Sælger og Kjøber maa herved være berettigede til 
at gaa ud fra det Udbytte, som de ville kunne give, ikke 
som isolerede, stærk Konkurrence undergivne. Fore- 
tagender, men som Bestanddele af et stort, mere eller 
mindre monopoliseret. Trustforetagende, der kan drives 
med langt større Økonomi og maa forventes at ville give 
et betydeligt større Udbytte, end hine hidtil have givet. 
Endvidere maa det erindres, at man kjøber ikke blot 
materielle Ejendomme med en vis Anlægskapital, men 
ogsaa betydelige immaterielle Værdier: Opfinderrettig- 
heder, en indarbejdet JForretning med en vis Kunde- 
kreds, hvis Erhvervelse repræsenterer betydelige Udlæg 
til Reklameannoncer og Agenter m. m., og endelig 
personlige Værdier, for saa vidt de hidtidige Ledere 
stille deres Dygtighed og Erfaring til det nye Selskabs 
Tjeneste. 

Selvfølgelig er der navnlig i det sidst Anførte endel 
Sandt, og der kan næppe siges noget imod, at der for 
de nævnte og lignende immaterielle Værdier ydes et 
rimeligt Vederlag. Men Spørgsmaalet er jo netop, om 
den ydede Betaling ikke maa siges i mange Tilfælde at 
have været urimeligt høj, og derhos om overhovedet 
denne Betalings Erlæggelse i Aktier af en meget proble- 

W. Scharling: Samfundsproduktionen. 50 

matisk Fremtidsværdi ikke bidrager til at forhøje dennes 
Usikkerhed yderligere — og dermed igjen netop ved 
denne uforholdsmæssige Forøgelse af Aktiekapitalens Stør- 
relse trykker Aktiernes Værdi. 

Nu gjøres det ganske vist yderligere gjældende, at 
Aktiekapitalens nominelle Beløb er helt ligegyldigt; i 
Virkeligheden betegner Aktien kun, at man ejer en vis 
Brøkdel af det hele Foretagende og har Krav paa en til- 
svarende Del af Udbyttet. Dersom det er givet, at et Fore- 
tagende giver et Udbytte af t. Ex. 6 Millioner, kommer det 
ud paa Et, om man sætter Aktiekapitalen til 100 Mill., 
der forrentes med 6 %, eller til 200 Mill., der forrentes 
med 3 7o. Men, føjes der til, det Sidste vil da være det 
Fordelagtigste; thi dersom 6Vo's Aktier staa i pari, ville 
3 %'s Aktier staa over 50 %, fordi de frembyde en større 
Mulighed for en Værdistigning; de ere derfor ogsaa lettere 
realisable, da Kjøberne sætte Pris paa den Mulighed for 
Kursavance, som ethvert Papir i lav Kurs frembyder. 

Det tilføjes endnu, at Forholdene tale for eller endog 
gjøre det nødvendigt for et Selskab, der har Udsigt til 
et extra godt Udbytte, at søge at skjule dette ved at for- 
høje Aktiekapitalens nominelle Værdi, fordi et Udbytte 
af t. Ex. 20 Vo fremkalder Krav fra Forbrugernes Side 
om Nedsættelse af Prisen paa Produktet saa vel som fra 
Arbejdernes Side om højere Løn. Det er den samme 
Betragtning, som ogsaa bringer alt bestaaende Aktiesel- 
skaber, der have givet særdeles gode Resultater, til at 
udstede de saakaldte »Friaktier«, som tildeles Aktio- 
nærerne uden fornyet Indbetaling, — en Foranstaltning, 
som altsaa netop finder Sted ved særligt solide Selskaber. 

Hertil maa svares, at et saadant falsk Skin, der be- 
vidst tilsigter at tilsløre de virkelige Forhold, ikke stemmer 
med den Aabenhed og Sanddruhed i Fremlæggelsen af 
Foretagendets objektive Forhold, som Alle ere enige om 
at anse for en Pligt for dem, der stifte et Aktieselskab; 

Det er ganske vist for Besidderne af Aktier, saa længe 
de besidde dem, ligegyldigt, hvad de lyde paa, da det er 
det aarlige Udbytte, hvorpaa det kommer an. Dersom 
Aktierne derfor kun lød paa en vis Brøkdel af den sam- 
lede Aktiekapital, Viooo eller Vioo,ooo af denne, vilde deres 
Kurs udelukkende bestemmes ved det Udbytte, de give, 
og angive deres reelle Værdi. Det er derfor ogsaa bleven 
foreslaaet, at det i Aktielove burde bestemmes, at Aktierne 
kun maa betegnes paa denne Maade. Men overfor det 
store Publikum, altsaa for alle eventuelle Kjøbere, afgiver 
Aktiens nominelle Beløb den formentlig rette Maalestok 
for dens normale, permanente Værdi, medens den højere 
eller lavere Kurs for dem kun er en Angivelse af Folks 
Mening om Foretagendets Soliditet og Chancer. 

Dertil kommer, at Aktiekapitalens nominelle Stør- 
relse har en ikke ringe reel Indflydelse paa Selskabets 
Forhold. Dermed er paa Forhaand al den økono- 
miske Fordel, som Tilvejebringelsen af det store Enheds- 
foretagende skulde kunne bringe, paa Forhaand tilgode- 
skrevet Aktionærerne, og Forbrugerne faktisk udelukkede 
fra Andel deri. Da det derhos naturligvis er Meningen 
at skaffe en passende Rente til denne Kapital, maa Mo- 
nopolstillingen søges udnyttet i de højest mulige Priser, 
saa at Forbrugerne endog blive ringere stillede end før. 
Men disse høje Priser fremkalde ny Konkurrence fra 
nye Foretagenders Side, hvad der allerede, for saa vidt 
de bestaaende i og for sig ere tilstrækkelige til at fyldest- 
gjøre Samfundets Krav, er et økonomisk Tab for dette, 
og derhos gjennem den herved fremkommende Overpro- 
duktion fremkalder Svingninger og Forstyrrelser, der ofte 
ende med alvorlige Kriser. Hele den Ligevægt imellem 
Produktion og Forbrug, som netop skulde tilvejebringes 
igjennem Trusten, forspildes saaledes ganske. 

Udnyttes paa den anden Side Monopolstillingen ikke 
tilstrækkeligt, vil det næppe blive muligt at skaffe et pas- 
so* 

sende Udbytte til den hele Aktiekapital, og da en for- 
holdsvis saa stor Del deraf paa Forhaand er forbeholdt 
Præferenceaktierne, navnlig naar disse ere cumulative, 
gaar det ud over de ordinære Aktier, som blive mere 
eller mindre værdiløse. Dette gaar nu ingenlunde blot, 
som Forsvarerne hævde, ud over de tidligere Indehavere 
af Forretningen, Promoteren og det finantsielle Syndikat, 
som herved . skuffes i deres Forventninger om en Extra- 
gevinst, men for en stor Del tillige over det godtroende 
Publikum, som har søgt en Anbringelse for deres Penge 
i disse Aktier. Og om man end nok saa meget vil sige, 
at Kjøberne maa tage Skade for Hjemgjæld, naar de 
kaste sig ind i Kjøbet af Spekulationspapirer, maa det 
erindres, at de ingenlunde fremtræde for dem med dette 
Præg, naar de fra Nyt af udbydes som Andele i et stort, 
nyt Kæmpeforetagende, der almindeligt fremstilles som 
en særdeles fordelagtig Forretning. Skulde saaledes et 
saa storartet Millionselskab som Staaltrusten, der samler 
alle de bestaaende Staalvarefabriker og dermed hele Lan- 
dets Staalvarefabrikation, ikke anses som et udmærket 
Foretagende, hvori enhver lille Kapitalist maatte være 
glad ved at kunne faa Del? Hvor mange vide eller 
tænke paa, at de enkelte Trustselskaber, hvoraf den 
dannes, allerede én Gang ere blevne overkapitaliserede, 
og at der nu ovenpaa denne fiktive Værdi bygges en ny. 
»Federal Steel Co.«'s Præferenceaktier noteredes s. A. højst 
til 86 7o, — ikke desto mindre overtoges ikke blot hele 
Aktiekapitalen til pari, men endog med et Tillæg af 10 %. 
Det viste sig da ogsaa snart, at den uhyre Aktiekapital 
ikke kunde forrentes. 

staaltrusten gav vel det første Aar (1902) et Overskud af 133,t Mill. 
Doll., svarende til over 9 % af den hele nominelle Kapital; men naar 
herfra skulde drages en passende Henlæggelse til Reservefond eller |til- 
svarende Afskrivning for Slid paa Ejendomme og Materiel og dernæst 
Tantieme til Bestyrelse og Driftsledere, og saa Præferenceaktierne forlods 
skulde have 7 Vo, blev der ikke Meget tilovers til de ordinære Aktionærer. 

Da Fortjenesten de to følgende Aar gik ned til henholdsvis 109 og 73 
Mill. Doll., kunde common stock da heller intet Udbytte faa; og selv da 
Udbyttet for 1905 igjen steg til henved 120 Mill. Doll., hvoraf 23,a Mill. 
henlagdes til Reservefonden, gik saa meget af Resten til Præferenceaktierne, 
at der til Forrentning af common stocks' ca. 510 Mill. Doll. kun blev ca. 
17,» Mill. Doll., — som ventedes at skulle overføres som Saldo til næste 
Aar; i Dcbr. 1906 blev der dog deraf givet en fierdingaarlig »Bonus« af 
V»Vo. Fra Novbr. 1903— Spt. 1906 er der altsaa intet Udbytte givet til 
common stocks. Allerede 1903 svingede da disse Aktiers Kurs imellem 
10 og 40 Vo. hvorved store Tab beredtes de godtroende IQøbere, der havde 
erhvervet dem, om ikke til pari, saa dog til langt højere Kurser; 1904—05 
tiave de svinget imellem ca. 9 og 44% og stod i Dcbr. 1906 efter Udbe- 
taling af »Bonus« i 52%. I Dcbr. 1907 er de gaaede ned til 27V«%. 

For at skaffe en Kjøber til Staaltrustens Frembringelser stiftede Mr. 
Morgan i 1902 et nyt Trustforetagende, »Un. St. Shipbuilding C o.« 
med en Obligationskapital af 36 Mill. Doll. og en Aktiekapital af 45 Mill. 
Doll. Dette var en saa enorm Overkapitalisering af Selskabets virkelige 
Ejendomsværdier, at det meget hurtigt maatte likvidere og overdrage sine 
Ejendele til et nyt Aktieselskab, hvorved Aktierne blev nedskrevne til — 
10%.*) Føjes til disse to Selskaber de andre to af Mr. Morgan startede 
Kæmpeforetagender, Jembanetrusten »Northern Security« og Aflanterhavs- 
trusten, bliver det en nominel Kapital af over 2000 Mill. Doll., som skulde 
først anbringes, derpaa forrentes. Det er intet Under, at begge Dele have 
vist sig lige vanskeligt og at disse Trustdannelser istedenfor at bringe Ro 
og Ligevægt i Storindustriens Forhold tværtimod have bragt en Uro i 
alle Børsforhold tilveje, der nærmer sig til en Række kriselignende Til- 
stande. 

Selvfølgelig kan selve den økonomiske Sammenslut- 
ning af flere hidtil konkurrerende industrielle Foretagender 
til en Enhed og Dannelsen af nye »Kæmpeforetagender« 
ikke bedømmes efter de Resultater, som den i Amerika 
anvendte, i sig selv absolut forkastelige, Overkapitalisation 
har medført. Men selv bortset fra den synes den i sig 
selv sunde Tanke om en Fjernelse af Konkurrencens 
Udvæxter og økonomiske Tab for baade Producenter og 
Forbrugere og en nøjere og bedre organiseret Samvirken 
imellem de enkelte Foretagender ved Sammenslutning 
under en fælles Ledelse i Amerika at være dreven til 
Overmaal, idet den har tilsigtet — og delvis naaet — at 



*) Se nærmere Dr. Birck 1. c. S. 534—39. 

tilintetgjøre ikke blot Konkurrencens Udvæxter, men 
ogsaa dens sande og sunde Princip og den naturlige Re- 
gulering af Forholdene, som en fornuftigt begrændset An- 
vendelse har til Følge. Fra dette Synspunkt synes Kar- 
tellerne, der indenfor bestemte Grændser bevare Konkur- 
rencens anspændende Virkninger, at maatte foretrækkes 
for Trustsammenslutninger, der skabe Monopoler, som 
Industrien efter sin Natur synes vanskeligt at kunne 
taale, naar den skal fyldestgjøre det Formaal at skaffe 
Forbrugerne den bedste og mest økonomiske Tilfreds- 
stillelse af deres Fornødenheder. 

Samfundsorganisationens Indflydelse paa Produlc- 
tionen — Ejendomsret — Arveret. 



/. Statsmagtens Opstaaen og vigtigste Opgaver, 

1. Dersom den Anskuelse var rigtig, som havde en- 
del Kurs i det 18de Aarh., at Statsdannelsen var ud- 
sprungen af og skyldtes en bevidst Overenskomst, grundet 
paa den ved den økonomiske Virksomhed tilvejebragte 
Forbindelse imellem Individerne, turde man gaa ud fra, 
at Statens Organisation nærmest havde til Formaal og 
Opgave at skabe en Ordning, under hvilken Produktionen 
vilde have de gunstigst mulige Betingelser for at udvikle 
sig. Selv i saa Fald kunde det dog godt være Tilfældet, 
at Mangel paa Indsigt i og Forstaaelse af de økonomiske 
Krav kunde have ført til saadanne Bestemmelser, som 
ingenlunde altid vare til Produktionens Bedste, men 
snarere traadte hindrende i Vejen for dens rette og frie 
Udvikling. Men dette vil da endnu mere kunne være 
bleven Tilfældet, naar selve hin Forudsætning maa for- 
kastes som urigtig, allerede fordi vi finder en begyndende 
Samfundsorganisation paa en Tid, da enhver Familie 
for sig væsentlig selv fyldestgjorde sine økonomiske For- 
nødenheder, og de samfundsøkonomiske Interesser endnu 
ikke vare komne til klar Bevidsthed. I Virkeligheden 
kan man kun sige, at den økonomiske Forbindelse imel- 

lem de enkelte Familier kan have virket med til at frem- 
kalde en Samfundsorganisation og bidraget til at skabe 
et naturligt Grundlag for denne, men at denne Organi- 
sation dog bunder dybere i Menneskenaturen og ud- 
springer fra en i dets aandelige og moralske Væsen 
grundet Trang og Tendents til at træde i Berøring med 
andre Mennesker. Denne Tendents styrkes ved selve 
Berøringen med dem, idet det snart mærkes, at den 
bringer Fordele, som blive desto større, jo nøjere Sam- 
kvemmet bliver, og derfor bidrager, naar Samfundet 
først har begyndt at dannes, den økonomiske Samvirken 
i høj Grad til at give det en fast Sammenhæng. Men 
nogen egentlig bestemmende Indflydelse paa Samfunds- 
organisationens Tilblivelse og Udformning har den næppe 
havt. 

Baade det økonomiske Samfund og Statssamfundet 
udspringer begge oprindelig af Familieforbindelsen, 
der ved sin blotte Existents fyldestgjør de sympathiske 
Drifter i Menneskets Natur og samtidig danner det natur- 
lige Udgangspunkt for en Samarbejden, som fra først af 
indskrænker sig til selve Familiens snævrere Omraade, 
men efterhaanden sammenknytter flere Familier i en 
økonomisk Forbindelse. Men det er dog langt mindre 
efter økonomiske Krav end efter rent menneskelige og 
sædelige Krav, at Samfundet organiserer sig efter det ved 
selve Familielivet givne Mønster. Gjennem Slægtsfor- 
bindelsen voxer Familien op til en Slægt, Slægten til en 
Stamme, forbunden fuldt saa meget ved Blodets Baand, 
den fælles Afstamning og Nødvendigheden af i Forening 
at værge sig imod andre, fremmede Stammer, som ved 
den produktive Samvirken; og de beslægtede Stammer 
(jfr. de skotske Glaner), der sammenknyttes ved fælles 
Sprog, fælles religiøse Forestillinger og Helligdomme, 
samle sig efterhaanden, tidt efter mange indbyrdes Kampe» 
til et Folk. Men denne Udvikling tog lang Tid; »i Aar- 

tusinder vare Sæder og Livsvaner, Rets- og Samfunds- 
forfatning saavel som samtlige Livsbetingelser saadanne, 
at der kun kunde existere smaa Samfund og at deres 
Fremvæxt førte til Spaltninger, til Erobringstog, til al 
Slags Kampe, som først igjennem langsomme Forsøg 
kunde føre til større Stater og Verdensriger«.*) Endnu i 
vor Tid viser det sig, at de lavere Racer, t. Ex. Negrene, 
leve i Stammer paa 1 — 3000 Personer, hvoraf dog flere 
kunne staa i Forbund med hinanden, og for Indianernes 
Vedkommende er det paavist, at en Sammenslutning af 
5—6 Stammer til et Forbund af 15—20,000 Personer er 
noget Usædvanligt. SchmoUer anser det altfor højt, naar 
Delbriick mener at kunne anslaa de germanske Stamme- 
forbnnd paa Cæsars Tid til en gjennemsnitlig Størrelse 
af 25,000 Indb.*) 

Herskermagten, hvis Tilværelse havde sin Grund 
i en sædelig Nødvendighed og som havde til Opgave at 
sammenholde de endnu indbyrdes stridige Elementer og 
holde dem i Ave, udsprang af Familiefaderens Myndig- 
hed og vedligeholdt derfor ogsaa dennes Myndighed til 
at anordne Arbejdet og paabyde dets Art, kort sagt til 
at styre og lede Produktionen istedenfor blot at værne 
om den og værge den imod Forstyrrelser, hvad der 
egentlig kun er Produktionens naturlige Krav til Stats- 



SchmoUer 1. c. I. S. 169. 
') Ifølge SchmoUer bevægede Oldtidens og Middelalderens Smaastaters 
bosiddende Befolkning sig mest imellem 50,000 og 1 Mill. Indb. 
Attika siges paa Perserkrigenes Tid at have havt 50,000, paa Perik- 
les' Tid 250,000 Indb., og efter den poloponnesiske Krig sank Tallet 
til 130,000; Lakonien og Messenien tiis. havde aldrig over 50—100,000 
Indb. — Ogsaa i Nordeuropa varede det efter Folkevandringerne 
længe, inden større, samlede Stater dannedes, og deres Folketal var 
trods Statens Udstrækning kun ringe. Englands Befolkning regnes 
endnu 1086 kun til l,t Mill., i det 14de— 16de Aarh. til 2V> Mill., de 
forenede Nederlande i deres Blomstringstid til 2,s Mill., de større 
tydske Stater endnu i det 15de— 18de Aarh. højst til kun *U Mill. 
(Brandenburg 1774 0,6, Østpreussen 0,7 Mill.). 

magten. »Thi hos Mennesket ere de centrifugale Kræfter 
næppe mindre stærke end de centripetale. Strid, Tvist, 
Vrede, Had og Hævn frembyde en frygtelig Række af 
samfundsbrydende Faktorer. Selv hvor Menneskene aner- 
kjende en Pligt, ledes de let til at overtræde den, fordi 
de ere egenkjærlige og voldsomme. Ofte ere de ogsaa i 
Tilfælde af en kontraktmæssig Overenskomst ude af Stand 
til at forudse de Følger, som den vil have, saa vel som 
til at udtrykke deres Mening nøjagtigt. Derfor giver den 
hyppigt Anledning til Strid, og da Uret avler Uret; ud- 
springer én Strid let af en anden. Der behøves en ydre 
Magt til at bryde dette sørgelige Kredsløb. Den Auto- 
ritet, som udfordres hertil, henter oprindelig sin Styrke 
fra den Ærbødigheds Aand, som er Mennesket medfødt 
overfor Familiefaderen og som altid er stærkest, hvor 
de bevidste Samfundstendentser ere svagest. Det er 
Følelser, langt mere end en kold Beregning af Nytten, 
som Samfundsmagten skylder sin Oprindelse«.^) 

Den Sammenblanding af Familiefaderens og Stemme- 
overhovedets Myndighed og forskjellige Opgaver, som 
saaledes naturlig har gjort sig gjældende i Statsmagtens 
Opkomst, har, som berørt i Kap. IX, langl ned i Tiden 
sat sine Spor i dens Stilling overfor Samfundets økono- 
miske Virksomhed. Den Forudsætning, hvorfra der i det 
Foregaaende er gaaet ud, om Frihed for Individerne til 
at indrette deres Virken efter deres egen Formening om, 
hvad der er hensigtsmæssigst og bedst, har derfor langt- 
fra altid og paa alle Omraader været tilstede, er det i 
Almindelighed end ikke den Dag idag, saaledes som det 
alt tidligere er fremhævet. Men hvad der her nærmest 
maa betones, det er, at det heller ikke har været Stats- 
magtens Opgave blot at værne om eller i første Linie at 



^) Jfr. Hearn, Plutology, Ch. XXII, og SchmoUer, Allg. Volkswirtschafts- 
lehre S. 1 — 10. 

tage Hensyn til det økonomiske Livs Interesser, men al 
der er andre Formaal og Opgaver, som have liggel den 
nok saa nær. Der er derfor Grund til her at undersøge, 
hvilke Krav der fra et økonomisk Synspunkt maa stilles 
til den sociale Organisation og Statsmagten, for at Pro- 
duktionen kan naa sin fulde Udvikling, og hvorvidt disse 
Krav kunne siges at være fyldestgjorte. Og for saa vidt 
dette ikke har været Tilfældet eller maaske endnu ikke 
er det, bliver der endvidere Spørgsmaal om, hvilken 
Indflydelse dette maa øve paa Produktionen og dens Re- 
sultater. 

Det maa imidlertid endnu bemærkes, at der ved en 
saadan Paavisning af de økonomiske Hensyns Krav gjøre 
sig to forskjellige Synsmaader gjældende, som ikke 
altid falde sammen, nemlig dels Indvidets Krav, dels 
Samfundets Krav, — paa den ene Side Individets Ret 
til frit at udvikle og udfolde sine Evner og Kræfter og 
til frit at virke efter sin Lyst og Tilbøjelighed, paa den 
anden Side Samfundets Fordring om, at Alle skulle 
kunne naa en saadan Tilfredsstillelse af deres Fornøden- 
heder, som betinger en menneskeværdig Tilværelse. Den 
ældre Økonomi var tilbøjelig til at opstille det først 
nævnte Krav som det absolute, den nyere Tid har en 
stærk Tilbøjelighed til at stille det sociale Synspunkt i 
Spidsen. Dette sidste har dog kun sin Rerettigelse, for 
saa vidt som det gaar ud paa at hævde de enkelte Indi- 
viders ligelige Krav paa at komme i Betragtning og der- 
for begrændser den Enkeltes Ret til at fremme sin Egen- 
interesse herefter. Afgjørelsen af, hvor langt det ene og 
det andet af disse Hensyn bør gjøres gjældende, beror 
da paa et Skjøn, som til forskjellige Tider næppe vil 
blive afgjort paa samme Maade og i samme Retning. 
Den ældre Økonomi lagde Hovedvægten paa en Ordning, 
der gjorde det muligt at naa til Produktionens størst 
mulige Udvikling; i den nyere Tid har navnlig den Ret- 

ning indenfor Økonomien, der er bleven betegnet som 
Kathedersocialismen, lagt særlig Vægt paa en passende 
og retfærdig Fordeling af Produktionens Udbytte. Da 
begge Krav have deres Berettigelse, gjælder det om at 
stræbe efter en Ordning, der saa vidt mulig tager Hensyn 
til begge og søger at forene dem. Til én Tid vil der da 
kunne være Grund til særlig at betone det ene, til en 
anden Tid det andet Krav som formentlig faktisk under- 
vurderet. En absolut Løsning af de stillede Spørgsmaal 
lader sig derfor næppe opstille; kun visse Fordringer 
maa absolut gjøres gjældende, medens det ud herover 
altid maa blive en Skjønssag at afveje de modstaaende 
Hensyn til begge Sider. Her er det foreløbig Produk- 
tionen, hvis Forudsætninger og Betingelser det gjælder 
om at udrede; her maa Hovedspørgsmaalet da blive, 
hvorledes den bedst fremmes og udvikles. 

Ogsaa overfor dette Spørgsmaal gjør imidlertid de 
nævnte to Retninger sig gjældende, der her endog staa i 
bestemt Modsætning til hinanden, Individualismen og 
Socialismen. Den første hævder som det Principale In- 
dividets Frihed til selv at raade over sine Kræfter og til 
selv at bestemme sin Virksomhed efter sin egen Lyst og 
Tilbøjelighed og sit eget Skjøn over dets Evners Art og 
Beskaffenhed. At der herved tilvejebringes den stærkeste 
DrivQeder til at anspore Enhver til den største Anspæn- 
delse af hans Kræfter, er ubestrideligt, og ligesaa, at 
han, hvor Arbejdsdeling er gjennemført, kun kan opnaa 
at faa sine Fornødenheder tilfredsstillede i størst muligt 
Omfang ved at indrette sin Produktion efter Hensyn til 
Andres Trang og Ønsker (jfr. Kap. IX). Socialismen der- 
imod mener, at der kun bliver taget det rette Hensyn 
hertil, naar Samfundet selv faar Adgang til at bestemme 
og fordele Arbejdet imellem de enkelte Individer og for- 
dele Produktionsmidlerne imellem dem. og at der kun 
vindes Sikkerhed for en virkelig Tilfredsstillelse af Alles 

Fornødenheder, naar Samfundet fordeler Produktioners 
Udbytte imellem dem under passende Hensyn til deres 
Trang. Arbejdets Organisation ved dertil beskikkede 
Samfundsmyndigheder og Produktionsmidlernes Hen- 
førelse til Samfundsmagten og dermed deres Unddragelse 
fra den Enkeltes Raadighed blive da Hovedtrækkene i 
den socialistiske Ordning. Da det tør betragtes som 
givet, at en saadan Ordning istedetfor at anspore vil 
virke i høj Grad svækkende paa den Enkeltes Lyst til 
at anstrænge sig, og da Arbejdet derfor kun kan give et 
nogenlunde tilfredsstillende Resultat ved et gjennemført 
Tvangssystem overfor Ulysten til at arbejde paa saa- 
danne Vilkaar, maa denne Ordning saavel fra et økono- 
misk Synspunkt som ud fra Hensynet til Individets na- 
turlige Krav paa Frihed til at raade over sin Arbejds- 
virksomhed og Udbyltet heraf anses for uheldig og 
forkastelig.^) 

2. Mennesket er det eneste Væsen, som har sin Be- 
stemmelse i sig selv, er til for sin egen Skyld. Alle Ting 
udenfor Mennesket have den Bestemmelse at tjene det og 
sætte det i Stand til at naa sit Maal. 

Hermed er det givet, at Mennesket er bestemt til at 
være Retssubjekt, medens Tingene kun naa deres Be- 
stemmelse ved at undergives Menneskenes Herredømme. 
Dette ligger lige saa meget i deres Natur, som det strider 
mod Menneskets Natur at blive Gjenstand for et andet 
Menneskes Herredømme. Personlighedens sædelige Væsen 
krænkes herved; den kræver Frihed til at udvikle sig 
efter sin Bestemmelse uden at hindres heri ved andre 
Menneskers Raadighed over den. I det at være Person- 
ligheder ere alle Mennesker lige og have alle Krav 
paa at være Retssubjekter og som saadanne lige for 
Loven. 



*) Jfr. nærmere Goos: den almindelige Retslære. Kbhvn. 1892 S. 54 — 74. 

Naar disse Sætninger først meget sent ere komne til 
almindeligere Anerkjendelse og personlig Ufrihed tvært- 
imod i større eller mindre Omfang endog langt ned i 
Tiden har fundet Sted i de fleste Samfund, skyldes dette 
tildels netop den økonomiske Udvikling og hænger 
sammen med dennes forskjellige Stadier, idet det netop 
er Hensynet til at sikkre den personligt Stærkere en Ar- 
bejdskraft til økonomisk Virksomhed, som fra først af 
har fremkaldt den værste Form af personlig Ufrihed, 
Slaveriet med dets fuldkomne Retløshed for den Ufrie, 
Naar dette derefter i Tidens Løb paa forskjellig Maade 
er bleven mildnet og senere afløst af andre, mildere 
Former, Livegenskab, Vornedskab, Stavnsbaand og Hoveri, 
skyldes dette vel tildels en mere human Tænkemaade og 
Kristendommens Indflydelse, men maaske fuldt saa meget 
den Omstændighed, at den nyere Tids økonomiske Ud- 
vikling var mindre forenelig med det egentlige Slaveri, 
som mere hemmede end fremmede Tidens økonomiske 
Virken og dens Fremskridt. At det i Nordamerika kunde 
holde sig saa langt ned i Tiden som til det 19de Aar- 
hundredes sidste Halvdel og dets Ophævelse endda maatte 
fremtvinges ved en langvarig Borgerkrig 1861 — 65, skyldes 
netop væsentlig de i de paagjældende Stater fremherskende 
økonomiske Virki^mheders Art. 

Slaveriets Fremkomst skyldes i første Linie Krig 
og dermed følgende Undertvingelse og Erobring, og den 
betegner for saa vidt et Fremskridt, som den besejrede 
Fjende tidligere dræbtes for ikke at tage Pladsen og den 
knapt tilmaalte Føde op for Sejerherrerne. Slaveriet 
fandtes derfor ikke hos Jæger- og Fiskerfolk; først den 
bosiddende Befolkning fik Øje for, at den havde Brug 
for og kunde udnytte den slagne Fjendes Arbejdskraft til 
det strænge og vedholdende Arbejde, som Jordens Dyrk- 
ning krævede. Oprindelsen til Slaveriet maa derfor søges 
først i Krigsfangenskab, dernæst i Erobring af fremmed 

Land, hvis Beboere maa afstaa Jorden helt eller delvis 
til Sejerherrerne og selv kun fortsætte Arbejdet med 
Jordens Dyrkning som disses Arbejdsredskaber^ Efter- 
haanden faar dette Slavearbejde en saadan Betydning og 
Værdi, at det endog bliver Formaalet for Kampe imellem 
Folkestammer at erhverve Slaver, ligesom det senere lige- 
frem bliver et Erhverv ved Sørøveri og Slavejagter at 
fremskaffe Materiale til Slavemarkeder. Det var særligt 
dette, at Erhvervelse af Slaver blev til en ligefrem In- 
dustri, saa vel som den dermed forbundne Slavehandel, 
— som senere skulde faa saa skjæbnesvanger en Betyd- 
ning for Negrenes Slaveri — , der i høj Grad bidrog til 
al forværre Slavernes Stilling. Fra først af var denne 
ikke saa slet og overhovedet Slaveriet paa et lavt Kultur- 
trin ikke synderlig skadeligt ; Arbejdet var simpelt og For- 
holdet til Herren patriarkalsk. »Menneskets Herredømme 
over et andet Menneske var længe ikke noget virkeligt 
Ejendomsforhold, men et Slags Familie-Retsforhold « . Den 
ældre Slaveret gav ikke anden Ret over Slaven end over 
Hustru og Børn. Den senere Slaveret, der gjorde Slaven 
til en Ejendomsgjenstand, skyldtes for en stor Del Race- 
forskjel; den opstod, hvor Herrerne tilhørte en højere, 
de Undertvungne en lavere Kulturs Race, og var en falsk 
Overførelse af en for Dyr og Ting passende Institution 
paa Mennesker.*) Imidlertid maatte selv i saa Fald, saa 
længe nye Slaver kun kunde erhverves ved Krig, Hensyn 
til Herrens egen Interesse paabyde ham at behandle 
Slaven saaledes, at Arbejdskraft og Forplantningsevne 
ikke led derunder; naar derimod voxne Slaver kunne 
kjøbes for billig Pris paa et Slavemarked, som forsynes 
ved Andres Menneskejagt og en organiseret Handel, vil 



^) Jfr. Schmoller Allg. Volksw. I S. 370 ff. Det var ogsaa Racemodsæt- 
ningen og den deraf udspringende Uvillie mod den formentlig ringere 
Race, som laa til Grund fo;* den Grusomhed, hvormed Negerslaverne 
i Nordamerika gjennemgaaende behandledes. 

det være i Slaveejernes Interesse at udnytte deres Arbejds- 
kraft til det Yderste, uden Hensyn til, at de derved ar- 
bejde dem ihjel i kort Tid, og at indføre nye istedenfor 
langsomt at opføde nye Slaver. Dette blev Praxis i 
Amerika i Negerhandelens Tid, og den danske Regerings 
Forbud imod denne af 1792 kunde dertbr faaet ikke ringe 
Betydning til at skaffe Slaverne noget bedre Vilkaar, om 
det var bleyen efterfulgt og overholdt af de andre Na- 
tioner; men først 1807 vedtog Storbritannien en Lov om 
Slavehandelens Undertrykkelse, hvortil Sverige, Neder- 
landene og Frankrig sluttede sig 1813—17, medens Portugal 
og Spanien kun vilde opgive den N. for Æquator og trods 
Modtagelsen af betydelige Summer fra Storbritannien op- 
retholdt den for Cuba og Brasilien indtil 1826 — HO og 
vedblivende drev den i Smug lige til 1850, fra hvilken 
Tid først Slaveudførsel fra Afrika vestpaa kan betragtes 
som ophørt. Men selv efter 1820 vedblev »Slaveavl« o: 
Opdrætning af Negere til de sydligere Slavemarkeder, at 
være en vigtig Industri for »Grændsestaterne« imellem 
Nord og Syd. 

Da Slaven efter Forholdets hele Natur ikke havde 
nogen personlig Interesse i Arbejdets Resultat, saa lidt 
som Hensyn til Familien og dens Fremtid kunde øve 
Indflydelse, maatte han snarest føle sig tilskyndet til at 
anstrænge sig det mindst mulige, og Straf, særlig legem- 
lige Tugtelser, maatte derfor komme til at spille en væ- 
sentlig Rolle som Middel til at fremtvinge et passende 
Kvantum Arbejde. Ad denne Vej kan selvfølgelig kun 
rent legemligt Arbejde af ringe Kvalitet fremtvinges, og 
Slavearbejdet egnede sig derfor kun for en lidet udviklet 
extensiv Industri, navnlig for en extensiv Jorddyrkning, 
hvor et større Antal Arbejdere paa samme Ejendom 
kunne udføre et ensartet Arbejde under fornødent Opsyn. 
Det var denne Egenskab ved de amerikanske Sydstaters 
Hovedkulturer, Dyrkning af Bomuld, Sukker, Ris og 

Tobak, som gjorde det muligt at opretholde Slavearbejde 
under dets allerværste Skikkelse saa længe i disse Stater, 
medens det af sig selv efterhaanden ophørte i de nord- 
lige Stater med helt andre Kulturforhold og en betyde- 
ligere Industri. Men selv i Sydstaterne viste det sig, at 
Slavearbejdet ikke kunde strække til, hvor det gjaldt om 
finere Kvaliteter af de foran nævnte Frembringelser, saa 
at t. Ex. den af frie hvide Arbejdere i de noget nordligere 
Stater tilvirkede Bomuld ved bedre Kvalitet, omhygge- 
ligere Rensning og Sortering m. v. ansaaes for et betyde- 
ligt bedre og værdifuldere Produkt. Efterhaanden som 
den økonomiske Udvikling skred fremad, indskrænkedes 
derfor ogsaa Slavearbejdet mere og mere, og i de nord- 
lige Stater aftog Slavernes Antal efter 1790 fra Census til 
Census, saa at det omtrent kunde anses for ophørt i de 
fleste af dem 1820 og kun var ganske ubetydeligt i New 
York 1830, i New Yersey 1840. Desuagtet voxede An- 
tallet af Slaver i de forenede Fristater fra knap 700,000 
i 1790 til næsten 4 Millioner i 1860.^) I Modsætning til 
den haarde og ofte grusomme Behandling af Neger- 
slaverne i Nordamerika var Slaveriet i Sydamerika i det 
Hele meget mildt; men det afskaffedes da ogsaa først 
1873 paa Portorico, 1880 paa Cuba (med en Overgangstid 
af 8 Aar) og endelig 1888 i Brasilien. 

Allerede i Oldtiden erkj endte man, efterhaanden som 
Kulturen skred frem og Arbejdet for at lykkes krævede 
større Intelligents og mere Interesse, at Straf og Frygten 
derfor ikke var i Stand til at fremkalde dette og at der 
behøvedes stærkere Tilskyndelse hertil, navnlig ved Ud- 
sigten til Frigivelse, som derfor efterhaanden kom til 
at spille en ikke ringe Rolle. Men ogsaa Slavernes Livs- 
vilkaar i det Hele fik Betydning i saa Henseende, særiig 



^) Ad. Wagner: Grundlegung der pol. Gekonomie II, 3die Udg. 1894, S. 
63—73. 
W. Scharling: Samfundsproduktionen. 51 

hvor Arbejdet krævede saadanne moralske Egenskaber 
som Hengivenhed, Trofasthed og Paahdelighed. Lignende 
Erfaringer i Forbindelse med Kristendommens mildnende 
Indflydelse fremkaldte i Middelalderen nye og mildere 
Former for den personlige Ufrihed; dog forsvandt det 
egentlige Slaveri i Europa først mod Slutningen af det 
13de Aarh. — omtrent samtidigt med den i de nordiske 
Lande dermed nær beslægtede Trældom — , paa den 
spanske Halvø endog først omtr. Aar 1500. 

Langt længere holdt sig imidlertid det efterhaanden 
i store Dele af Europa opstaaede Livegenskab, der vel 
ikke gjorde de Paagjældende retløse, — tværtimod kunde 
den Livegne have Formue o. a. Rettigheder og forsvare 
disse ved Domstolene — , men dog i høj Grad indskræn- 
kede den personlige Frihed og navnlig knyttede den Liv- 
egne til den Jord, som han skulde dyrke. Ogsaa Liv- 
egenskabet, der havde Forbilleder i Oldtiden i de ro- 
merske coloni, skyldte tildels økonomiske Forhold sin 
Tilblivelse. Hvor Udviklingen var naaet til at gjøre 
Slavearbejdet mindre hensigtssvarende, navnlig fordi der 
krævedes en mere intensiv Dyrkning af Jorden eller et 
skarpt Opsyn var vanskeligt, fandtes det formaalstjen- 
ligere at lade Jordbrugeren selv beholde Udbyttet, men 
give Jordejeren Afgifter deraf, medens hin dog var bunden 
til Jorden, ikke kunde forlade den uden Tilladelse, ja 
endog solgtes med den — efterhaanden ogsaa uden den. 
Oprindelig traadte den med Livegenskabet forbundne 
personlige Ufrihed saa lidet frem og forekom i alt Fald 
af saa underordnet Betydning, at den tildels opstod ved 
frivillig Underkastelse, idet det ofte var den eneste Be- 
tingelse, under hvilken de Besiddelsesløse kunde komme 
til at dyrke Jord, at de som Afgift paatog sig Arbejds- 
ydelser; disse opfattedes efterhaanden som Tegn paa en 
personlig Afhængighed, der udviklede sig stærkere og 
stærkere, eftersom Forpligtelsen til ogsaa at medvirke til 

Dyrkning af Godsherrens Jord blev til et Hoveriarbejde, 
der berettigede til legemlige Revselser. Medens livegen- 
skabet endnu var af en mildere Karakter, paatoges det 
derhos i de urolige Tider ikke sjældent frivilligt, for at 
de Paagjældende dermed kunde komme ind under Gods- 
herrens Værn og Beskyttelse, ■ — saaledes som ogsaa i 
Danmark adskillige Selvejerbønder af lignende Grunde 
gik over til at blive Fæstere. Livegenskabet mildnedes 
vel i nyere Tid; de Livegne kunde saaledes faa Lov til 
imod Erlæggelse af betydeligere Pengeafgifter at flytte til 
Byerne for at drive borgerlig Næring uden dog hermed 
at tabe deres Egenskab af Livegne. I Rusland kunde 
saaledes endnu i det 19de Aarhundredes første Halvdel 
betydelige Kjøbmænd være Livegne til et af Omegnens 
Godser. Dog blev ogsaa i dette Forhold efterhaanden 
Frigivelser ikke ualmindelige. 

Hvad der gjorde baade Slaveri og Livegenskab til 
blivende Institutioner af stedse voxende Omfang, var det 
Retsprincip, at Ufriheden nedarvedes paa Børnene, naar 
begge Forældre vare ufri — eller endog blot den ene af 
dem. Dette bidrog væsentligt til, at Livegenskabet holdt 
sig langt ned i Tiden, og dette var — ligesom i Danmark 
Vornedskab, Stavnsbaand og Hoveri, der ligeledes skyldtes 
økonomiske Grunde, særlig Hensyn til Landbrugets for- 
mentlige Tarv og Krav^), — medvirkende Aarsag til 
Landbrugets i saa lange Tider stagnerende og meget 
ufuldkomne Tilstand. I England ophørte det dog alle- 
rede i det 16de Aarh., i Frankrig derimod først i det 
18de, i andre Lande bestod det helt ned i det 19de Aarh. 
I Holsten og Slesvig afskafl'edes det først ved Frd. 19. 
Dcbr. 1804, i Preussen 1806; i Østrig hævedes det 1848, i 
Rusland ved Manifestet af 3. Marts 1861 og endelig i Ru- 
mænien 1864. 



^) Se V. Falbe-Hansen: Stavnsbaands- Løsningen og Landboreformerne. 
Kbhvn 1888 S. 1—12. 

51* 

Til rigtig Bedømmelse af Ufriheds-Institutionerne ud- 
kræves, at man ser dem i Belysning af de paagjældende 
Tiders økonomiske og sociale Forhold og Tilstande. Med 
Føje fremhæver saaledes Ad. Wagner^), at Ufriheden paa 
den ene Side paa mere primitive Kulturstadier, med 
ringe Forskjel i de økonomiske Vilkaar og ringe aande- 
lig Udvikling samt ved en patriarkalsk Samleven imellem 
Herskabet og Slaverne, kun føltes lidet, og paa den anden 
Side gav de Ufrie et Værn og en Beskyttelse imod Vold 
og Forurettelse fra Andre, som de selv vare for svage til 
at værge sig imod — og derfor i ikke faa Tilfælde selv 
søgte.*) Derhos kan det gjøres gjældende, at den ved 
Ufriheden fremtvungne større Arbejdsomhed under hine 
Tiders ufuldkomne Teknik og Arbejdets ringe Produk- 
tivitet var Betingelsen for, at der fremkom en økonomisk 
saa meget bedre stillet Klasse, at den kunde hellige sig 
til Arbejder, som gav en større personlig og navnlig 
aandelig Udvikling, der formaaede at bringe Kulturen 
fremad og langt hurtigere højne den, end det vilde været 
muligt og vilde være sket ved Alles lige Fattigdom. Det 
tør nemlig antages for ret sikkert, at den græske Kultur 
ikke — og navnlig ikke saa hurtigt — havde naaet et 
saadant Højdepunkt uden Slaveinstitutionen, og ogsaa 
om den romerske Kulturudvikling gjælder noget Lig- 
nende, om end maaske i noget mindre Grad, ligesom 
Slaveriets Skyggesider der allerede føltes stærkere. Og 
efter at Folkevandringerne havde omstyrtet og næsten 
tilintetgjort Oldtidens Kultur i det nordlige og vestlige 
Europa, gjælder fremdeles noget Lignende om den tid- 



') 1. c. s. 381 ff. 

') Wagner anfører som en Parallel den Beredvillighed, hvormed i nyere 
Tid selv et rigt og velstaaende Bourgeoisie har opgivet sin politiske 
Frihed og givet sig ind under et mere eller mindre despotisk Regi- 
mente for derved at beskyttes imod revolutionære Udskejelser, som i 
Frankrig efter Juniopstanden 1849. 

ligere Middelalder med dens Trældom og Livegenskab. 
Det tør vel ogsaa nok siges, at der i nyere Tider har 
været Tidsrum, i hvilke frie Arbejdere trods deres per- 
sonlige Frihed have levet under økonomiske og sociale 
Livsvilkaar, der ikke blot forholdsvis, men endog absolut 
vare ringere end de, hvori Slaver og Livegne i hine 
Tider levede, idet disses økonomiske Kaar var mindre 
usikkre, fordi det ansaaes for Herskabets Pligt at be- 
trygge dem imod ligefrem Nød og Elendighed. 

Hvad der da fornemmelig maa betragtes som det 
Uheldigste ved disse Ufriheds-Institutioner, der efter- 
haanden bragte deres Skyggesider til at træde saa stærkt 
frem, var den Omstændighed, at de — navnlig som Følge 
af Ufrihedens Arvelighed — overlevede de Tidsforhold, 
som havde fremkaldt dem og for hvilke de tildels kunde 
siges at passe. Jo mere Kulturen skred frem og tildels 
strakte sig ogsaa til de Ufrie, maatte disse stærkere føle 
Savnet af Friheden, og det saa meget mere, som netop 
den Omstændighed, at deres Arbejde ikke mere svarede 
til Tidens økonomiske Krav og Behov, gjorde Fordrin- 
gerne til dem strængere og nødvendiggjorde Tvangsmidler 
til disses Fyldestgjørelse, som atter bidrog til at holde 
dem udenfor og gjøre dem udelagtige i en fremadskridende 
aandelig Udvikling. Og da paa den anden Side den 
Uvidenhedens og Vankundighedens Tilstand, hvori man 
mente at maatte holde dem, og deres deraf følgende 
Mangel paa Intelligents saa vel som paa Interesse for 
det dem aftvungne Arbejde kun gjorde dem skikkede til 
en Arbejdsvirksomhed med simple og tarvelige Redskaber 
og af en usammensat Natur, opstod et Vexelvirkningsfor- 
hold, hvis Resultat var Stillestaaen og økonomisk Fattig- 
dom.^) Og selve den Omstændighed, at det ufrie Arbejde 



^) »Det er sandt, at menneskelige Væsener under visse Omstændigheder 
ved Pidsken kan drives til at forsøge og endog til at udføre Arbejder, 

bragte Foragt over al den Arbejdsvirksomhed, som ud- 
førtes ved dets Hjælp, bidrog til at gjøre disse Arbejdere 
udelagtige i de tekniske Fremskridt, som paa andre Om- 
raader fandt Sted. 

Allerede medens hine Ufrihedstilstande endnu bestod, 
begyndte da ogsaa den Erkj endelse at trænge igjennem, 
at det ufrie Arbejde var langt mindre værd end frie 
Mænds Arbejde og at det derfor i Forhold til det Re- 
sultat, som det bragte, maatte anses for dyrt Arbejde. 
Det er saaledes bekjendt nok, at Erkjendelsen af, at de 
stavnsbundne Bønders Hovedarbejde kun var af ringe 
Værdi for Godsejeren, var medvirkende til at fremme de 
store Landboreformer i Danmark i Slutningen af det 
18de Aarh. Lignende Erkjendelser er man kommen til 
i Livegenskabets Lande. »Russerne — eller snarere 
tydske Forfattere, som have studeret Sæder og Forhold 
i Rusland, berette forskjellige Fakta i saa Henseende«, 
siger St. Mill.^) »To engelske Mejere, sige de, kan i en 
Dag slaa lige saa meget Græs som sex russiske Livegne, 
og til Trods for, at Livsfornødenhederne ere dyre i Eng- 
land og billige i Rusland, koster det en russisk Godsejer 
3 eller 4 Kopeker at faa slaaet saa meget Græs, som 



som de . ikke vilde have paataget sig for nogen Betaling, som Arbejds- 
giveren kunde tilbyde dem. Og det er sandsynligt, at produktive 
Virksomheder, der kræve en stor Arbejdsstyrke, Sukkerproduktionen 
t. Ex., ikke saa hurtigt vilde have udviklet sig i de amerikanske Ko- 
lonier, hvis ikke Slaveriet havde holdt Masser af Arbejdere samlede. 
Der er ogsas vilde Stammer, der er saa uvillige til regelmæssigt Ar- 
bejde, at industriel Virksomhed næppe af sig selv vilde opstaaet 
iblandt dem, hvis de ikke ved Erobring vare blevne gjorte til Slaver 
eller selv som Erobrere havde gjort Andre til Slaver. Men efter at 
have indrammet den fulde Vægt af disse Betragtninger forbliver det 
sikkert, at Slaveri er uforenelig med nogen højere Tilstand af økono- 
misk Liv og med et meget effektivt Arbejde. For alle Frembringelser, 
som udkræver megen Færdighed og Dygtighed, ere Slavelande ordent- 
ligvis afhængige af Udlændinge;. St. Mill, Principles I S. 302. 
*) Principles I S. 303. 

vilde koste en engelsk Farmer ^a Kopek. Den preussiske 
Forf. Jacob har paavist, at i Rusland, hvor Alt er billigt, 
er en Livegens Arbejde dobbelt saa kostbart som en Ar- 
bejders i England. I Østrig er det omhyggelig godtgjort, 
at en Livegens Arbejde kun er lig med Vs af en fri 
lønnet Arbejders. Denne Beregning er foretagen med 
det praktiske Formaal for Øje at afgjøre, hvor stort et 
Antal Arbejdere der udkræves til at dyrke en Landejen- 
dom af en given Størrelse.« 

Det er ikke blot de direkte, men ogsaa de indirekte 
Virkninger af det ufrie Arbejde, som øve en skadelig 
Lidflydelse paa hele Samfundets økonomiske Virksomhed. 
Thi hvor dén egentlige Arbejderklasse er ufri, vil der i 
Almindelighed savnes en dygtig, intelligent og velstaaende 
Middelstand, og Ledelsen af de Ufries Arbejde tilfalder 
derfor den herskende Klasse, der hyppigt, navnlig hvor 
Lovgivningen hjemler den særlige Adels-Forrettigheder, 
mangler baade Evne og Lyst til at udfolde den Energi, 
som udkræves for at bringe et nogenlunde godt Resultat 
ud af uvillige og lidet duelige Arbejderes Virksomhed. 
»Det vilde«, siger en af St. Mill citeret østrigsk Forfatter, 
»være haabløst og irrationelt at vente, at en Race af 
adelige Godsejere, skjærmede til alle Sider med Privi- 
legier og Værdigheder og ved deres Stands Fortrin og 
Sædvaner dragne henimod militære og politiske Stillinger, 
nogensinde tagne som Stand skulde blive omhyggelige 
Dyrkere af Jorden«. Og St. Mill. tilføjer, at selv i Eng- 
land vilde der under disse Forudsætninger »være nogle 
faa Tilfælde af store Kundskaber og Energi og talrige in- 
dividuelle Tilfælde af nogenlunde tilfredsstillende Resul- 
tater, men Agerbrugets almindelige Tilstand vilde være 
yderst ringe«. 

Endnu maa fremhæves, at det ufrie Arbejde skaber 
en arbejdsuvillig Slægt, saa at der ordentligvis efter Ufri- 
hedens Ophør hengaar lang Tid, inden den paagjældende 

Befolkning faar Arbejdsiver og en mere udviklet Arbejds- 
dygtighed samt Forstaaelsen af, at den nu er henvist til 
fuldt at sørge for sig selv og til selv at skabe sine øko- 
nomiske Vilkaar. Saavel Negerbefolkningen i Amerika 
som de Livegne i Rusland ere Vidnesbyrd om, at endnu 
efter en Menneskealders Forløb ere Ufrihedens Følger 
langtfra forsvundne. 

3. Da det efter det Anførte maa betragtes som en 
naturlig Pligt at anerkjende og hævde alle Menneskers 
frie Personlighed og heraf følgende Ligestilling som Rets- 
subjekter, bliver det Statsmagtens første og vigtigste 
Ppgave at værne den enkelte Personlighed imod alle 
Angreb, at tilvejebringe personlig Sikkerhed. Men 
hertil udkræves da ogsaa Sikkerhed for at kunne for- 
skaffe sig de fornødne Midler til Livets Ophold saa vel 
som Frihed til at anvende sine Evner og Kræfter paa 
bedst mulige Maade til at skaffe sine Fornødenheder til- 
fredsstillede i størst mulige Omfang. Kravet paa Rets- 
sikkerhed omfatter saaledes ikke blot Sikkerhed imod 
personlig Vold og Overlast, men tillige Beskyttelse af 
den økonomiske Virken imod ikke blot Angreb, men 
ogsaa Overgreb fra anden Side. Det ligger da i Sagens 
Natur, at Kravet om Retsbeskyttelse for den økonomiske 
Virken og den hele Virksomhedsfære maa voxe, efter- 
haanden som selve disse udvikles og udvides med en 
fremadskridende Erkjenden og Benyttelse af Arbejdets 
Hjælpemidler. Først sent er dog Erkjcndelsen af denne 
Statsmagtens første og vigtigste Opgave trængt igjennem 
i sit fulde Omfang. At Landbrug — den extraktive In- 
dustri overhovedel — og Haandværksindustri burde værnes 
og beskyttes, erkjendtes tidligt; overfor de friere Erhverv 
trængte Erkjendelsen betydeligt langsommere igjennem^) 



*) »Wåhrend das Recht im ubrigen Stammesrecht ist, wird fur den 
Handelsverkehr ein von der Personlichkeit losgelostes Recht gechaffen, 

— Og den praktiske Gjennemførelse deraf end mere. 
Saa langt ned som 1 det 18de Aarh. kunde selv i England 
Opfindere ikke gjøre Regning paa Retsbeskyttelse for deres 
økonomiske Virken, knap nok paa Retssikkerhed for deres 
Person.^) 

//. Ejendomsret. 

4. Grundlaget for en Retssikkerhed og Retsbeskyttelse, 
der fra Personen strækker sig til dennes Forraad af Føde- 
midler saa vel som dens ydre Værn, Klæder og Bolig, 
og derefter til de til videre Bearbejdelse indtagne Gj en- 
stande samt Redskaberne for dens økonomiske Virken 
og de denne skjærmende Bygninger, dannes af og finder 
sit Udtryk i Erkjendelsen af en Ejendomsret d. e. en 
Ret til at udelukke Andre fra at raade over Ens Ting saa 
vel som til at træffe alle de Dispositioner, som Tingenes 
Natur og Bestemmelse tilstede, altsaa i Forhold til alle 
andre Personer en fuldstændig og udelukkende Raadig- 
hed^) over de ved Bemægtigelse eller Arbejde tilveje- 



ein »jus gentium« im Gegensatz zum »jus civile«, ein »gemeines Hecht« 
im Gegensatz zu den Stammesrechten der Sachsen, Franken u. s. w.« 
Schulze-Gåvernitz : Der Grossbetrieb, Lpz. 1892. S. 31—35. 

^) »Kay, Opfinderen af Hurtigskytten (1738), maatte forlade sit Hjemland; 
de senere Opfindere vare for største Delen nødsagede til at forsøge 
deres Lykke i andre Grevskaber, saaledes særlig i Nottingham, efter 
at deres Anlæg vare ødelagte og deres Liv truet i Lancashire, Textil- 
industriens Sæde, saaledes Hargreaves og Arkwright; ogsaa den ældre 
Peel var endnu i personlig Livsfare«. Schulze-Gåvernitz 1. c. S. 34. 

*) Man har gjort Indvendinger imod disse Udtryk som altfor vidtgaaende, 
idet de formentlig stride imod Statsmagtens Ret til at begrændse 
Raadigheden. Det er imidlertid en Selvfølge, at Ejendomsretten lige 
saa lidt taber sin Karakter af en fuldstændig og udelukkende Raadig- 
hed over Ting, fordi denne begrændses ved, hvad Samfundet nødven- 
digt kræver til sin Bestaaen og Opretholdelse, som Mennesket ophører 
at være en fri Personlighed, fordi dets Frihed underkastes den samme 
Begrændsning, og at Staten til Sikkring af sin fortsatte Bestaaen og 
til Virken for sine Formaal lige saa vel maa kunne kræve Skat af 
Ting som af Personer. Det er endvidere klart, at Ejendomsretten 

bragte Ting. Denne Ret har sin naturlige Grund deri, 
at disse økonomisk ere skabte ved Besidderens 
Arbejde og uden dette ikke vilde være komne til Exi- 
stents som Forbrugs- eller Brugsgjenstande for Mennesker, 
ligesom disse omvendt ikke frivilligt vilde anvende Ar- 
bejde paa at tilvejebringe disse Gjenstande, naar de ikke 
havde Vished for, at de vilde komme dem til Gode. Det 
maa her fastholdes, hvad tidligere (Kap. I S. 39 — 40) er 
nærmere udviklet, at de foran nævnte Gjenstande, uanset 
Naturkræfternes Andel i deres Tilblivelse, som Brugs- 
gjenstande for Mennesker maa betragtes som skabte ved 
det menneskelige Arbejde, der gjør dem tilgængelige for 
disse og stiller dem til deres Raadighed. Hertil kommer, 
at i et Samfund, der anerkjender den indi\iduelle Per- 
sonligheds Frihed og dens selvstændige økononomiske 
Virken, uafhængig af Andres Tvang, vil Ejendomsrettens 



ikke kan berettige Ejeren af en skadegjørende Ting til at anvende 
den paa en for Andre faretruende og skadende Maade og at denne 
Raadighed lige saa vel som Personerne selv maa være underkastet de 
Politibestemmelser, som tilsigte Opretholdelse af almindelig Fred og 
god Orden. Og at Andre af Ejeren selv kunne have faaet en mere 
eller mindre begrændset Raadighed over hans Ting overdraget t. Ex. 
en Panteret, en Servitut osv., er sket netop i Kraft af hans Ejendoms- 
ret og modsiger ikke den ovenfor givne Betegnelse for Ejendomsrettens 
Væsen. Derimod kan det være rigtigt i en strængt juridisk Begrebs- 
bestemmelse af Ejendomsretten, som den faktisk bestaar i den positive 
Ret, at tage Hensyn hertil saa vel som til Statsmagtens foran an- 
tydede Ret og navnlig fastholde, at Ejendomsretten ikke ophører ved 
Indskrænkninger af denne Art; saaledes definerer t. Ex. Goos (Alm. 
Retslære II, Kbhvn 1892 S. 135) Ejendomsretten som »den Ret over 
Tingen, der omfatter enhver Raadighed over Tingen, som ikke af sær- 
egne Grunde er betaget Ejeren«. Og idet Torp (Dansk Tingsret, 
2den Udg. ved Grundtvig, S. 125 ff) med Føje fremhæver, at Ejendoms- 
retten som enhver anden Ret kun existerer i Kraft af Retsordenens 
Anerkj endelse, betoner han som det Særegne ved Ejendomsretten 
>dens almindelige Karakter i den Forstand, at den indenfor de af 
Loven dragne Grændser hjemler Beføjelse til at raade over Tingen i 
enhver Retning, for saa vidt der ikke kan paa vises Hjemmel for sær- 
lige Indskrænkninger til Fordel for Andre«. 

Anerkj endelse være den nødvendige Forudsætning for 
Tilvejebringelse af Forraad, altsaa Dannelse af Kapital, 
og dermed for hele Samfundets fremadskridende Udvik- 
ling og voxende Kultur. For den rette Forstaaelse af 
Ejendomsrettens Begreb, dens Omfang og Udstrækning, 
maa derfor den samfundsøkonomiske Opfattelse være af 
særlig Betydning. ^) Uden denne Forstaaelse af Forholdets 
økonomiske Karakter og den nøje Sammenhæng imellem 
den økonomiske Udvikling og Ejendomsrettens efter- 
haanden voxende Omfang og Udstrækning blive de tid- 
ligere af Juristerne fremsatte Begrundelser af Ejendoms- 
retten utilstrækkelige. Dette gjælder saaledes særlig Okku- 
pationstheorien (at Besidderen har været den Første 
til at bemægtige sig Tingen), der egentlig kun tager Sigte 
paa de af Naturen færdigt skabte Forbrugsgjenstande og 
selv overfor disse savner Blik for det i Bemægtigelsen 
indeholdte Arbejde. Paa dette tager derimod den af 
mange Økonomer godkjendte Arbejdstheori Sigte, men 
uden tilstrækkelig at erkjende og fremhæve Arbejdets 
økonomisk skabende Betydning. Disse Theorier have 
derfor ikke kunnet staa for Oppositionens nedbrydende 
Kritik. End mere gjælder dette Legaltheorien og de 
Begrundelser, der uden virkelig at give nogen Begrundelse 
tage deres Udgangspunkt fra og henholde sig til For- 
holdets Natur i al Almindelighed eller til Forudsæt- 
ningen om en almindelig stiltiende Overenskomst^), 
selv om de med Føje paaberaabe sig, at Ejendoms- 
retten er et Værn for den Svage imod den Stærkere 



*) Ad. Wagner hævder i sin »Grundlegung« (1. c. S. 193—210), at Juristerne 
i deres Begrundelser af Ejendomsretten altfor meget have savnet øko- 
nomisk Uddannelse og altfor lidt taget Hensyn til Forholdets økono- 
miske Side. Derfor finder han de juridiske Begrundelser som oftest 
dels ikke tilstrækkeligt fy Idestgj ørende, dels for abstrakt-absolute uden 
fornødent Hensyn til Tingenes forskjellige Art og økonomiske Bestem- 
melser. Jfr. endvidere smsteds S. 219 — 54. 

*) Se nærmere Laveleye 1. c. Afsnit XI, Overs. S. 181—204. 

Og dens Ikke-Anerkj endelse enstydig med en permanent 
Voldstilstand. Overhovedet maa det siges, at Ejendoms- 
retten næppe kan begrundes paa et enkelt Moment, men 
maa søge sin Grund i en Flerhed af Momenter, der hvert 
for sig kræver og i deres Forening nødvendiggjøre den: 
Personligheden kræver fri Raadighed over de Ting, som 
den ved sit Arbejde bemægtiger sig eller giver ny Form 
og Skikkelse, for fuldt ud at kunne uddanne sine Evner 
og Kræfter, — Tingene kræve den, for i fuldest Maal at 
naa deres Bestemmelse, at fyldestgjøre menneskelige For- 
nødenheder, — Samfundet kræver den for at undgaa en 
permanent Voldstilstand, hvor Alles Haand er imod Alle 
og den Stærkere kan berøve den Svagere Alt, lige til de 
nødvendigste Midler til Livets Ophold. Og disse Kravs 
Fy Idestgj øreise igjennem Ejendomsret gjør Ingen Uret, 
fordi de Ting, der undergives den Enkeltes udelukkende 
Raadighed som skabte ved hans Arbejde^), ellers ikke 
vilde foreligge til umiddelbar Nydelse eller Brug for Andre. 
Naar overhovedet en Retsorden anerkjendes som et nød- 
vendigt Værn for hver enkelt Personlighed og som Be- 
tingelse for dens Udvikling saa vel som for det hele 
Samfunds fremadskridende Kulturudvikling, maa Ejen- 
domsretten betegnes som et af de vigtigste og uundvær- 
ligste Led i denne Retsorden, en af Betingelserne for, at 
den kan naa sit Formaal. 



*) Man har fremsat den Indvending, at i det civiliserede Samfund de 
færreste Ting skylde en enkelt Persons Arbejde deres Existents, idet 
næsten al Produktion forudsætter Fleres, endog Manges, Samarbejde. 
Det er da ogsaa klart, at alle de, der saaledes have medvirket til en 
Tings Frembringelse, have Krav paa en Andei i denne. Naar den 
alligevel bliver en Enkelts, Driftslederens eller Driftsherrens, ude- 
lukkende Ejendom, beror dette paa den imellem de flere Samvirkende 
afsluttede kontraktmæssige Ordning, hvorefter disse faa deres Andel i 
Tingen- fyldestgjort paa den imellem dem aftalte Maade. Hvorledes 
dette sker, bliver nærmere at udvikle i Læren om Arbejdsudbyttets 
Fordeling. 

5. Selv det første svage Fremskridt i Kultur viser sig 
forbundet med og betinget af en — om end til en Be- 
gyndelse noget begrændset — Anerkjendelse af Ejendoms- 
ret. Selv hos de mindst civiliserede Folkestammer aner- 
kjendes, saasnart disse blot ere naaede til en egentlig 
Jagt eller Fiskeri med særlige Redskaber, den Enkeltes 
Ret til hans Jagt- og Fiskeredskaber, og selv om endnu 
det fældede Vildt betragtes som et Slags Fælleseje, der 
fortæres i Fællig, bliver dog den, der har fældet det, 
Ejer af Skindet saa vel som af de Fuglefjær o. A., der 
tjene til personlig Prydelse. Denne Ejendomsret knyttes 
snart endog saa stærkt til hans Person, at han faar hine 
Gjenstande med sig i Graven. Allerede hos Jæger- og 
Fiskerfolk udmærker derfor snart den dygtigste Jæger og 
Fisker sig tillige som den, der har det meste Eje. Men 
end stærkere fremtræder dette — og dermed ganske vist 
den tiltagende Ulighed i Besiddelsens Omfang og tildels i 
Livsvilkaar — hos Nomadefolkene, hvor Kvæghjorden 
fra først af dannes og kommer til Existents ved Kreatu- 
rernes Besiddelsestagelse og Tæmning, der kræver Man- 
dens Mod og Kraft og derfor ogsaa gjør ham til Ejer af 
de saaledes erhvervede Dyr. At det er en ganske indi- 
viduel Ejendomsret, hvorom der her er Tale, derom 
vidne tilstrækkeligt Nutidens mange Rejsebeskrivelser fra 
Ophold blandt halvvilde Stammer. Der nævnes intet 
Exempel paa, at Stammen som saadan ejer Kvæget. 
Selv hvor Erhvervelsen skyldes Krigs- og Røvertog imod 
andre Stammer, tilfalder det erobrede Kvæg de Enkelte, 
som ved deres personlige Tapperhed have tilkæmpet sig 
del, og indenfor selve Stammen respekteres Ejendoms- 
retten fuldt ud. At ogsaa Kvægets Afkom tilfalder Kvægets 
Ejer, i hvis Besiddelse det fødes og uden hvis Røgt og 
Pleje det næppe vilde kunne trives og udvikles, betragtes 
som en Selvfølge. 

Efter at Ejendomsretten saaledes ganske naturligt og 
spontant hos alle Stammer, der ere naaede ud over den 
raaeste Tilstand, er fremkommen som en fuldstændig 
og udelukkende individuel Raadighed over de Ting, som 
ved den Enkeltes Virksomhed ere komne til Existents 
eller dog undergivne menneskeligt Herredømme, har 
Retstilstanden i alle ordnede Samfund yderligere befæstet 
og udviklet den samt successive udstrakt den til alle 
Gjenstande, hvorom det Anførte gjælder. Det maa da 
ogsaa, for saa vidt man overhovedet erkjender, at den 
er den nødvendige Forudsætning for, at Menneskene 
ville udføre et Arbejde, der gaar ud over den umiddel- 
bare Tilfredsstillelse af Sult og Tørst, yderligere erkjendes, 
at der ikke lader sig drage nogen Grændse med Hensyn 
til Ejendomsrettens Omfang hverken i Henseende til Gjen- 
standenes eller til Raadighedens Art. 

I sidstnævnte Henseende maa det navnlig fastholdes, 
at Ejendomsretten, naar den skal opfylde sin Hensigt, 
ikke kan knyttes til nogen Forudsætning om eller Be- 
tingelse af en virkelig faktisk Benyttelse af de ved Ar- 
bejde skabte Gjenstande. At dette ikke lader sig gjøre 
med Hensyn til Ting, hvis Brug er enstydig med deres 
Forbrug og Fortæring, er klart nok, da dermed al Op- 
sætten af saadant Forbrug og følgelig al Kapitaldannelse 
vilde umuliggjøres. Ejeren maa selv være fuldt raadig 
over Bestemmelsen af det Tidspunkt, da han vil bruge — 
fortære — saadanne Ting, og kun under denne For- 
udsætning kunne de gaa over fra at være Nydelsesgjen- 
stande til at blive Kapitalforraad. Men det Samme maa 
gjælde med Hensyn til Ting, som tilstede en fortsat eller 
gjentagen Benyttelse; thi uden dette vil de hverken kunne 
yde ham den fulde Nytte som Kapitalgjenstande eller 
den fulde Nyden som Nydelsesgjenstande. Skulde Andre 
være berettigede til at benytte Tingene, fordi de i Øje- 
blikket ikke ere tagne i Brug af Ejeren selv, vilde her- 

med — endog bortset fra den mulige Forringelse af Tin- 
gene ved saadan Benyttelse og fra den Indtrængen i hans 
Hjem, som det vilde berettige til — hans egen Benyttelse 
af dem i høj Grad generes og formindskes. Enhver vil 
let indse det Umulige i en Ejendomsret, der t. Ex. ikke 
tillod en Haandværker at forbyde Andre at benytte de 
Redskaber, som han ikke netop i hvert Øjeblik havde i 
umiddelbar Anvendelse. 

Det ligger endvidere i Ejendomsrettens Natur som en 
ubegrændset Raadighed over Tingen, at Ejeren maa kunne 
disponere over den saaledes, som den i højest Grad 
kommer ham til Nytte, og derfor ogsaa kunne bytte sin 
Ting bort imod en anden, som han har mere Brug for; 
han maa overhovedet frit kunne overlade den til Andre 
paa de Vilkaar, som han selv finder hensigtsmæssige, baade 
midlertidigt og for stedse, baade mod og uden Vederlag. 

Men lige saa lidt vil det være muligt at afgrændse 
Ejendomsretten efter de producerede Tings forskjellige 
Art, og navnlig at sondre imellem Fortærings- og Brugs- 
gienstande paa den ene Side, Produktionsmidler paa den 
anden Side. Den socialistiske Paastand om, at Produk- 
tionsmidlerne bør tilhøre Samfundet som saadant og ikke 
den Enkelte, savner enhver rimelig Begrundelse, for saa 
vidt angaar de ved almindeligt Arbejde* skabte Produk- 
tionsmidler, og vilde kun kunne gjennemføres ved Tvangs- 
foranstaltninger, der ophæve den personlige Frihed. Thi 
Ingen vilde friviUigt anvende Arbejde paa at tilvejebringe 
de Raastofifer, hvoraf Forbrugsgjenstandene skulle til- 
virkes, naar de ikke fik fri Raadighed over deres An- 
vendelse og over de deraf frembragte Ting. Og ganske det 
Samme gjælder om de Redskaber, hvormed Raastofferne 
skulle bearbejdes; ogsaa de ere ligesom disse skabte ved 
Besidderens Arbejde eller erhvervede ved Ombytten mod 
Forbrugsgjenstande, som han har produceret. Heller ikke 
lader der sig drage nogen Grændse imellem simplere Red- 

skaber og mere sammensatte Maskiner; de tilvirkes ganske 
paa samme Maade og kræve ganske de samme Betingelser 
for at komme til Existents, og deres rette Anvendelse 
betinges af en individuel Raadighed over dem. Det viser 
sig da ogsaa, at hvor Samfundet som saadant, Stat eller 
Kommune, er i Besiddelse af Produktionsmidler (en Ge- 
værfabrik, et Gas- eller Elektricitetsværk), er det fuldt ud 
den individuelle Ejendomsrets Princip, som kommer til 
Anvendelse i den hele Ledelse og Benyttelse deraf. ^) 

6. Medens det saaledes bestemt maa fastholdes, at 
den individuelle Ejendomsret over de ved Arbejde til- 
vejebragte Gjenstande af enhver Art baade er grundet i 
selve Forholdenes Natur, i Personlighedens saa vel som 
i Tingenes naturlige Bestemmelse, og er Betingelse for 
en stedse fremadskridende Kultur, kan det Spørgsmaal 
med Føje rejses — og er fra forskjellige Sider og i nyere 
Tid med voxende Styrke bleven rejst — , om Ejendoms- 
retten ogsaa bør udstrækkes til selve de produktive 
Naturfonds, og da i første Linie, om Jorden bør 
være Gjenstand for en individuel Ejendomsret. 
Da Jorden i et Land — og end mere de enkelte særiige 
produktive Naturfonds: Skove, Kulminer, Bjergværker 
m. m. — er bestemt begrændset, og dette navnlig gjælder 
de frugtbareste og bedste Jorder, vil den Enkeltes Be- 
siddelsestagen heraf og derpaa støttede Ejendomsret ude- 
lukke Andre, navnlig de senere Slægtled, fra Adgang til 
at benytte dette uundværlige Grundlag for en hel Række 
Produktioner. Og disse Produktioner ere derhos netop 
de, som frembringe de mest uundværlige Fornødenheds- 
gjenstande, endog de absolute Livsfornødenheder. Det 
er derfor bleven paastaaet, at det netop er denne Ejen- 
domsret, som skaber den store Ulighed i Livsvilkaar, 



*) Jfr. Ad. Wagner: Grundlegung 1. c. S. 313—46. 

særlig Forskjellen imellem Besiddende og Besiddelses- 
løse. 

Det var fra først af navnlig socialistiske eller halv- 
socialistiske Forfattere, som ud fra disse Synspunkter 
have rejst Indsigelser imod den individuelle Ejendomsret 
over Jord og enten have villet forbeholde Samfundet som 
saadant Raadigheden over Jorden eller dog begrændse den 
Enkeltes Ejendomsret mere eller mindre stærkt ved et 
Slags Medeje fra Samfundets Side. Særlig bekjendt er i 
saa Henseende Proudhon's Skrift: »Qu'est ce que la 
proprieté? C'est le vol!«, der trods sin omfattende Titel 
dog egentlig ikke fornægter al Ejendomsret, men særligt 
angriber netop Ejendomsretten over Jord og hævder, at 
den skyldes Krig og Erobring, altsaa en i sig selv uret- 
mæssig Bemægtigelse.^) Overfor denne Opfattelse maa 
det bestemt gjøres gjældende, at det er en urigtig Paa- 
stand, at det er det engang stedfundne Rov, som udgjør 
Grundlaget for den nu bestaaende Ordning og særligt for 
Ejendomsretten som saadan. Det kan i saa Henseende 
først bemærkes, at de allerfærreste Ejendomme ere i 
Hænderne paa Familier, der igjennem Arv fra den første 
formentlig uretmæssige Erhverver have besiddet dem Slægt 
efter Slægt ; de allerfleste faste Ejendomme ere efterhaanden 



') Nok saa megen Vægt som denne Henvisning til Tilstande, der ligge 
saa langt tilbage som Folkevandringens og de nærmest følgende Aar- 
hundreders Tid, kunde Henvisningen til den i langt senere Tider, paa 
sine Steder endog helt ned i det 18de og 19de Aarh., stedfundne 
uretmæssige Tilegnelse af Bondejord fra store Godsejeres Side, først 
gjennem en Overejendomsret, siden gjennem Jordens Henlæggen under 
større Ejendomme, synes at have. Men det vil være klart, at slige 
Overgreb, som en ufuldkommen og ensidig Lovgivning og Retspleje 
have muliggjort, kun kunne gjøre Ejendomsretten i de enkelte paa- 
gj ældende Tilfælde, men ikke Ejendomsretten over Jord som saadan 
omtvistelig. Jfr. nærmere om de store Grundbesiddelsers forskjellige 
Oprindelse Ad. Wagner: Grundlegung 1. c. II S. 369—77. 
W. Scharling: Samfundsproduktionen. 52 

ved Salg gaaet over til andre Erhververe, der altsaa have 
betalt dem med rørlige Ting, som vare Frugten af deres 
Arbejde og følgelig deres retmæssige, lovlige Ejendom. 
Dette vilde naturligvis i og for sig ikke kunne gjøre et i 
sig selv uretmæssigt Forhold til et retmæssigt, som havde 
Krav paa fortsat Bestaaen under Samfundets Anerkj endelse 
og retlige Hævden^); men saa vist som en gammel Uret 
ikke gjøres god ved en ny Uret, vilde Erkjendelsen af, at 
der ikke ved det oprindeHge Rov var skabt nogen Ejen- 
domsret over Jorden, i alle disse Tilfælde ikke kunne 
fritage Samfundet for at give Erstatning, naar det vil sætte 
sin Ejendomsret til Jorden istedet for den private, der 
støtter sig paa et i sin Tid af Samfundet godkjendt Kjøb. 
Og under alle Omstændigheder er det klart, at denne Paa- 
stand om, at Ejendomsretten over Jord oprindelig hviler 
paa et Rov, aldeles ingen Gyldighed har i de mang- 
foldige Tilfælde, hvor Staten selv i nyere Tid har solgt 
Jorden til Private, hvad der her i Danmark har været 
Tilfældet med omtrent en Fjerdedel af al Landets Jord. 
Hovedsagen er imidlertid den, at det i Virkeligheden 
slet ikke er Erobringen, der har skabt og danner Grund- 
laget for Ejendomsretten som saadan. Det er ikke den, 
som har bragt Jorderne ind under privat Ejendoms- 
raadighed; denne bestod i Virkeligheden forud for Erob- 
ringen, der altsaa kun har sat én Ejer i en andens Sted. 
Erobringen var netop et nyt Samfunds Bemægtigelse af 
den alt i Besiddelse tagne Jord, og dette erobrende Sam- 
fund har derefter i Overensstemmelse med sin Retsop- 
fattelse fordelt den imellem de nye Besiddere som det 



*) Jfr. Henry George: Arbejdets Kaar. Overs, af J. E. Lange, Ringsted 
1904, S. 30 f. Jfr. ligeledes det tydske »Internationale« s »Manifest an 
die landwirschaftliche BevSlkerung«, Genf 1869: »Kein Raubgut wird 
durch Verjåhrung rechtmåssiges Eigenthum und kann ebensowenig 
durch Schenkung oder Verkauf rechtmåssiges Eigenthum eines Andern 
werden « . 

naturlige Middel til at faa den dyrket og benyttet til 
Samfundets Bedste. Det er altsaa i Tilfælde af Erobring 
med fuld Anerkjendelse fra Samfundets Side, at de nye 
Ejere ere komne i Besiddelse af deres Jord, og selv om 
vi nu maatte finde en saadan Ordning ikke stemmende 
med vor Betsopfattelse eller vore Anskuelser om den 
rette Ordning, vilde dette ikke være tilstrækkelig Grund 
til uden videre at omstøde den i sin Tid af det daværende 
Samfund etablerede Ejendomsret — endog bortset fra det 
foran Anførte om de senere skete Erhvervelser ved 
Kjøb. 

Langt mere Betydning og Vægt har de socialistiske 
Forfatteres Paastand om, at den fra Økonomers og Ju- 
risters Side fremførte Begrundelse af Ejendomsret over 
de af Ejeren frembragte Ting ikke i sig selv er en til- 
strækkeUg Begrundelse af Ejendomsret over den forud 
for og uafhængigt af deres Arbejde existerende Jord. 
Denne Ejendomsret kræver derfor en særlig Begrundelse 
med særlig Hensyntagen til de foran berørte Følger af 
de dyrkede Jorders Begrændsning. Lignende Anskuelser 
findes ogsaa hos andre ikke egentlig socialistiske For- 
fattere; ogsaa nationaløkonomiske Forfattere have i nyere 
Tid, om end tildels ud fra andre Synspunkter og paa 
andet Grundlag end hine, rettet Angreb paa Ejendoms- 
retten over Jord. Blandt disse fortjene særligt Belgieren 
Emile de Laveleye og Amerikaneren Henry George at 
nævnes. 

Emile de Laveleye gaar i sit 1874 udgivne Værk: 
»De la propriéte et de ses formes primitives«^) ud fra, at 
»det moderne Demokrati kun vil kunne undgaa det an- 
tike Demokratis Skjæbne, saafremt det antager Love, der 
bevirke, at Jord-Ejendommene blive fordelte imellem et 

*) En noget forkortet dansk Oversættelse ved Aleksis Petersen: Om Ejen- 
domsretten og dens oprindelige Former, udkom i Kbhvn. 1875. Cita- 
terne ere tagne derfra. 

52* 

stort Antal Mennesker og dermed en større Lighed i de 
Enkeltes Kaar tilvejebringes .... Den qviritiske Ejen- 
domsret, som Romerne have testamenteret os, er ikke 
bøjelig nok til, at den skulde kunne gjøre det muligt at 
naae dette Resultat.« Derimod mener han, at man 
maaske i den russiske Kommune og i det gamle Ger- 
manien kunde laane Principer, der bedre end Romer- 
rettens stemme med Demokratiernes Tarv. »I Alminde- 
lighed tror man, naar man taler om Ejendomsret, at der 
kun gives en eneste Ejendomsform: den, vi se raade om- 
kring os. Dette er en stor og sørgelig Vildfarelse, der 
forhindrer en højere Opfattelse af Retten. Det udeluk- 
kende og arvelige dominium over Jorden er en forholds- 
vis meget ny Kjendsgjerning, og i meget lang Tid har 
man kun kjendt og brugt den fælles Besiddelse af Jorden. 
Da Samfundsordningen i Aarhundredernes Løb har under- 
gaaet saa gjennemgribende Forandringer, bør det ikke 
være forbudt at søge sociale Ordninger, der ere mere fuld- 
komne end de, vi kjende«. 

Den sidste Sætning er naturligvis i sig selv rigtig, 
men selvfølgelig raaa det saa kunne godtgjøres, at den 
nye sociale Ordning er bedre og mere hensigtssvarende 
end den nuværende. Ogsaa den dertil knyttede Udtalelse, 
at den videnskabelige Analyse har erkjendt to Elementer 
i Ejendomsretten: et socialt og et individuelt Element, 
er rigtig. »Ejendomsretten er ikke blot indstiftet i Indi- 
videts Interesse og for at sikkre ham Nydelsen af hans 
Arbejdsudbytte; den er ogsaa indstiftet i Samfundets In- 
teresse for at sikkre dets Varighed og nyttige Virken«. 
Men naar han hertil knytter den Slutning, at »den i 
Almindelighed antagne Ejendomstheori maa ganske om- 
skabes, thi den hviler paa Forudsætninger, der staa i 
fuldstændig Strid med Historiens Kjendsg jerninger og med 
selve de Slutninger, hvortil man vil komme«, er dette 
utvivlsomt dog en altfor vidtgaaende og kun lidet doku- 

menteret Paastand, selv om man, som foran, erkjender, 
at Juristernes Begrundelse af Ejendomsretten og særlig 
Ejendomsretten over Jord oftere har været mangelfuld 
og utilstrækkelig. Det vil i det Følgende blive paavist, 
at det netop er Hensynet ikke blot til Individets, men 
ogsaa til Samfundets Interesser, som har medført den 
stedfundne Udvikling. Og naar han tilføjer, at »den ger- 
manske og slaviske Skik, der sikkrede enhver Mand 
Nydelsen af et Stykke Jord, der kunde give ham hans 
Underhold, er det Eneste, der stemmer med Ejendom- 
mens fornuftmæssige Begreb«, skyder han saa langt over 
Maalet, at han, som strax vil blive nærmere paavist, op- 
stiller det under Nutidsforhold absolut Umulige og med 
Nutidens Kulturforhold absolut Uforenelige som det Maal, 
hvortil der skal stræbes hen. 

løvrigt hævder Laveleye selv, at det ikke er For- 
maalet for hans Værk at opstille nogen ny Ejendommens 
Theori, men kun at give en historisk Udsigt over de op- 
rindelige Former for Ejendomsretten over Jorden, idel 
han tilføjer, at »selv om en Institution havde existeret til 
alle Tider, saa følger dog ikke deraf, at den er berettiget 
og at den bør bevares eller gjenoprettes«. Dette er ikke 
blot sandt nok, men det forekommer os endvidere, at 
den ^Omstændighed, at selve Udviklingens Gang lang- 
somt og bestemt har ført bort fra og opgivet en vis 
Ordning, ikke just paa Forhaand anbefaler den til Gj en- 
optagelse. Laveleye synes ogsaa selv at erkjende, at den 
af ham priste Ordning næppe egner sig til Gjenindførelse 
i de Lande, hvor den er ophørt, idet han særligt hen- 
vender sig til »de nye Kolonier, der raade over uhyre 
Landomraader, som i Australien og Amerika« og ind- 
trængende anbefaler dem »ikke at antage den snævre og 
haarde Ret, som vi have faaet fra Rom og som fører os 
til den sociale Krig«, men at vende tilbage til vore For- 
fædres gamle Tradition. 

I Virkeligheden sigter Laveley imod en Utopi, naar 
han vil se enhver Familie i Besiddelse af en lille Jordlod, 
der kan give den Underhold, hvorved selvfølgelig maa 
forstaaes saa megen Jord, som er nødvendig til og i Stand 
til at give den sit Underhold. Da de ifølge L. 24. Marts 
1899 oprettede »Statshuse« gjennemsnitligt have en Stør- 
relse af ca. 5V4 Td. Ld. (ca. 4,8 Td. Ld. paa Øerne, 6,4 Td. 
Ld. i Jylland), og Besidderne næsten alle maa have andet 
Arbejde i over 150 Dage aarligt ved Siden af for at kunne 
underholde en Familie, tør man vel gaa ud fra, at der i 
alt Fald her i Landet vilde kræves gjennemsnitlig 10 Td. Ld. 
til hver Familie. Men noget Saadant er jo ganske uforene- 
ligt med Existenlsen af store Byer; allerede til en middel- 
stor By som Kjøben havn-Frederiksberg med dens ca. 
100,000 Familier vilde der udkræves et Tilliggende af 
mindst 100 Q Mil. At dyrke dette Areal ud fra Kjøben- 
havn og ved dennes Beboere, vilde selvfølgelig være 
umuligt. Det vilde da blive nødvendigt, at Byens hele 
Befolkning maatte spredes over dette Areal. Men en 
saadan Fordeling af Jorden vilde ikke blot være ufor- 
enelig med Existentsen af større Byer; den vilde ogsaa 
være uforenelig med og nødvendiggjøre Opgivelsen af hele 
den Arbejdsdeling og Storindustri, som har gjort Arbejdet 
saa langt mere produktivt og skabt hele Nutidens øko- 
nomiske Velstand, ligesom af mangfoldige »liberale« Virk- 
somheder, hvoraf hele Nutidens Kultur er betinget. At 
de gamle Kulturlande frivilligt skulde gaa ind paa en 
saadan Nedgang i Kultur og økonomisk Velvære er utænke- 
ligt? og selv om en saadan Ordning uden de med en 
Omvæltning følgende Forstyrrelser lod sig tænke gjennem- 
ført i Nybyggerlande, er det lidet sandsynligt, at disse 
vilde binde sig til at blive staaende ved de dermed føl- 
gende kulturelle og økonomiske Tilstande. 

Noget helt Andet er det Spørgsmaal, som maaske 
ogsaa nærmest er det, som Laveleye har havt for Øje, 

om ikke Jordejendommenes Fordeling burde være en 
helt anden end nu. Dette Spørgsmaals Besvarelse har Intet 
at gjøre med Spørgsmaalet om Anerkj endelse af Ejen^ 
domsret overjord; man kan meget godt fastholde denne, 
fordi man erkjender, at der med Grund kan spørges, om 
ikke en Udstykning af de meget store Jordejendomme, 
hvorved der blev Jord til selvstændig Dyrkning for et 
langt større Antal Familier, vilde føre til sundere og 
socialt heldigere Tilstande end de nuværende. At dette 
vilde blive Tilfældet der, hvor som i Storbritannien og 
Dele af Tydskland umaadelige Arealer ejes af nogle faa 
Familier^), maa vistnok erkjendes, hvorimod Spørgs- 
maalet langtfra har samme Betydning i et Land som 
Danmark, hvor næppe ret mange Ejendomme overskride 
de naturlige Grændser for en Enkeltbedrifls Størrelse.*) Ved 
Siden af det sociale Hensyn maa derhos heller ikke det 
økonomiske Synspunkt tabes af Sigte, og det turde være 
ret tvivlsomt, om en Tilintetgjørelse af alle større Ejen- 
domme ved disses Opløsning i lutter smaa vilde kunne 
anses for økonomisk heldig (jfr. Kap. XIII). Men iøvrigt 
vil det let ses, at det her berørte Spørgsmaal i Virkelig- 
heden ingen Sammenhæng har med Spørgsmaalet om 
Ejendomsrettens Forkastelighed, idet der jo kun er Tale 
om en forandret Fordeling af den. 



*) »Véd De,« sagde John Bright i en Tale i Birmingham d. 27. Aug. 1866, 
»at det halve England ejes af halvandet hundrede Personer? Véd 
De, at det halve Skotland tilhører ti å tolv Personer? Véd De, at 
Besiddelse af Grundejendom er et Monopol, der stedse bliver mere 
exklusivt?« Jfr. foran II S. 58. 

*) 1 Danmark er det samlede Landareal af ca. 6,500,000 Td. Ld. fordelt 
paa ca. 250,000 Ejendomme, hvis Gjennemsnitsstørrelse saaledes kun 
bliver ca. 26 Tdr. Ld. Imidlertid falder dog henved Vs af dette Areal 
paa knap 900 Ejendomme; men i de ca. 2,160,000 Td. Ld, der høre til 
disse, er formentlig indbefattet, foruden en stor Del af Skovarealets i 
Alt ca. 500,000 Td. Ld., Størstedelen af de ca. 740,000 Td. Ld., der falde 
paa Hede, Klitter m. v., saa at Gjennemsnit af det virkelig dyrkede Areal 
selv for disse store Ejendomme næppe bliver meget over 100 Td. Ld. 

8. At hverken en egentlig Ophævelse af Ejendoms- 
retten over Jord eller dennes lige Deling i en Uendelig- 
hed af Smaalodder nutildags kan anses for hensigtsmæssig 
eller tilraadelig, erkjender ogsaa Henry George^) ud- 
trykkeligt: »Vi foreslaar ikke, siger han, at hævde den 
lige Ret til Jorden ved at gjøre den til en Fælled, hvor 
Enhver kan gjøre, hvad han lyster, overalt. Ejheller 
kræver vi det i vor Tidsalder uoverkommelige Arbejde at 
dele Jorden i lige Lodder, end mindre da det endnu 
umuligere at holde den saaledes delt.«*) »Det er natur- 
ligvis umuligt under en Civilisation som vor nuværende 
at udstykke Jorden i lige Dele. Et saadant System kunde 
have været anvendeligt under en mere primitiv Samfunds- 
udvikling . . . Det vilde ikke lade sig udføre under vore 
nuværende Forhold«.®) 

Henry George mener imidlertid dog, at »den Ejen- 
domsret, der med Rette knytter sig til, hvad der er 
frembragt ved Arbejde, ikke kan gjælde overfor Jorden«. 
Han erkjender vel, at »efterhaanden som Menneskene 
begynde at dyrke Jorden og frembringe varige Værker, 
bliver Privalbesiddelse af Jorden en Nødvendighed for at 
sikkre Ejendomsretten til Arbejdsprodukterne. Thi hvem 
vilde saae, hvis han ikke ved Privatbesiddelse var sikkret 
at kunne høste i Fred? Hvem vilde rejse kostbare Byg- 
ninger, hvis ikke ukrænkelig Jordbesiddelse sikkrede ham 
Arbejdets Frugt?« Men han skjelner bestemt imellem 
Ejendomsret og Privatbesiddelse. »Medens den Ejen- 
domsret, der med Rette knytter sig til, hvad der er frem- 
bragt ved Arbejde, ikke kan gjælde overfor Jorden, kan 



^) Sine Anskuelser har han navnlig gjort gjældende i det 1879 i San 
Francisco, senere baade i New York og London i mange Udgaver ud- 
komne \'ærk »Progress and Poverty«, hvortil senere forskjelligCf mere 
agitatorisk anlagte Skrifter slutte sig. 

2) Arbejdets Kaar S. 12—13. 

•) Henry George: Fire Taler, oversat af J., Kbhvn. 1890, S. 71 f. 

der blive Tale om Besiddelsesret ... Vi foreslaar at lade 
Jorden forblive i Enkeltmands private Besiddelse, me.d 
fuld Ret til at sælge, give og lade gaa i Arv«. 

Det synes maaske lidt vanskeligt at finde For- 
skjellen imellem denne Besiddelsesret og Ejendomsret. 
Men Forskjellen forklares derhen, at det, der skal for- 
blive i »Privatbesiddelse«, kun er den Jord — eller den 
Del af Jorden — , som ingen Værdi har. Det er Jord- 
rentelæren, som danner Udgangspunkt og Grundlaget for 
den hele Theori, Forudsætningen om, at der altid vil 
være nogen Jord, som netop kun giver et Udbytte, der 
lønner det paa Frembringelsen anvendte Arbejde, medens 
der ved Siden deraf findes andre Jorder, hvis Udbytte i 
forskjellig Grad overstiger dette. Dette Merudbytte, som 
altsaa menes at skyldes, hvad Ricardo kalder »Jordens 
oprindelige og bestandig virkende Evne«, skulde da Jord- 
besidderen være uberettiget til at tilegne sig; det skulde 
tilhøre Samfundet, som skulde tilegne sig det igjennem 
en Skat, der netop svarede til hin Forskjel, »en Skat, lig 
Jordens aarlige Værdi (Lejeværdi), bortset fra, hvordan 
den bruges og hvilke Bygninger eller andre Forbedringer, 
der findes paa eller i den. Og da en saadan Skat vilde 
være rigelig stor nok som Statsindkomst, vilde vi sam- 
tidig med Paaligningen af denne Jordværdi-Skat afskaffe 
alle de nuværende Skatter, der hvile paa Arbejdet og dets 
Produkter og som alle, da de tages fra Arbejdsfor- 
tjenesten, er Indgreb i Ejendomsretten«. Det er m. a. O. 
en Konfiskation af hele det formentlige Jordrenteover- 
skud til Bedste for Samfundet i dets Helhed, som der 
tages Sigte paa. 

7. De her kortelig angivne Anskuelser hvile paa en 
Række Forudsætninger og Paastande, hvis Rigtighed saa 
langt fra kan anses for enten godtgjort eller selvind- 
lysende, at den tværtimod maa siges at være meget tvivl- 
som, i hvert Fald meget omtvistelig. 

I al Almindelighed gaa de begge ud fra, at Privat- 
ejendomsretten over Jord ikke blot er en Uret og en 
Ubillighed overfor dem, der derved udelukkes fra at 
komme i Besiddelse af dette Produktionsmiddel med 
dets formentlige Fortrin for alle andre, men at den tillige 
er den egentlige Hovedgrund til den bestaaende Ulighed 
imellem Fattige og Rige. I sidste Henseende maa det da 
bestemt siges, at denne Ulighed har langt dybere liggende, 
i selve Menneskenaturen grundede, Aarsager, og at den 
Hge fuldt vilde bestaa, selv om hin Fortrinsret fuldstændig 
ophævedes og afskaffedes og hele Jordrenteoverskudet 
tilfaldt Samfundet som Helhed. Thi Forskjellen imellem 
Fattige og Rige har sin første Grund i den store For- 
skjel i Menneskenes saavel rent legemlige som navnlig 
aandelige Evner og Kræfter, som gjør nogle Individer 
langt mere produktive end andre, — en Forskjel, som 
har bestaaet og vil bestaa til alle Tider. Men nok saa 
meget virker dernæst i samme Retning del forskjellige 
Temperament, Forskjellen i Tilbøjeligheder, i Evnen og 
Villien til at sørge for Fremtiden, som bringer Nogle til 
sorgløst Dag for Dag helt at fortære Frugten af deres 
Arbejde, Andre til at indskrænke deres Nyden heraf for 
at kunne sikkre sig en fremtidig Nyden og tilmed forøge 
denne ved den Hjælp, som det Opsparede yder Arbejdet, 
samt til at foretage Arbejder, som slet ingen øjeblikkelig 
Nyden medfører, men kun sigte ud i Fremtiden. Det 
vilde være — ikke Ret og Retfærdighed, men — den 
største Ubillighed og Uretfærdighed, om de Førstes 
Mangel paa Selvbeherskelse og Forsynlighed skulde give 
dem Krav paa at tage Del i de Sidstes opsatte, men der- 
for ogsaa rigere, Nyden. At ville tilvejebringe et Samfund 
uden Forskjel imellem Besiddende og Besiddelsesløse, 
imellem Rige og Fattige er en Utopi, saasnart man aner- 
kjender og fastholder de Enkeltes Frihed til efter eget 

Skjøn at arbejde lidt eller meget og til at fortære det 
Frembragte helt eller delvis, eftersom det behager Enhver. 

Heller ikke den Forudsætning, hvorpaa de begge 
bygge? ^* Ejendomsretten over Jord nødsager de ikke- 
jordbesiddende Klasser til at kjøbe Jordens Frembrin- 
gelser stedse dyrere, til at yde en stedse voxende Mængde 
Arbejde for den samme Mængde deraf, holder Stand for 
en nærmere Prøvelse. Der ka» ikke her gaaes ind paa 
den omfattende Prøvelse af Jordrentelæren, som hører 
hjemme i Læren om Udbyttets Fordeling; men allerede 
en Henvisning til den I. S. 159 anførte Oversigt over den 
gjennemsnitlige Hvedepris i England i hvert af det 19de 
Aarhundredes Tiaar vil være tilstrækkelig til at godtgjøre 
hin Paastands absolute Urigtighed for dette Lands Ved- 
kommende. Fra en gjennemsnithg Pris af 84 sh. pr. Qu. 
i Aarhundredets første Tiaar er Prisen paa Hvede stadig 
og jævnt dalet til netop Vs deraf (28 sh.) i det sidste Ti- 
aar, og denne Pris er endog lavere end Gjennemsnittet 
for de første to Tiaar baade af det 18de Aarh. (39 sh.) 
og det 17de Aarh. (30 sh.), paa hvilken Tid dog Pengene 
i al Almindelighed havde en betydeligt større Værdi og 
Kjøbeevne og navnlig Arbejdslønnen i Penge var væsent- 
lig lavere.^) 

Det er da ubestrideligt, at de ikke-jordbesiddende Ar- 
bejdere nu kunne kjøbe den samme Mængde Brød med 



^) For Danmarks Vedkommende udvise vel Kapitelstaxterne for Rug i det 
l9de Aarh. en ikke saa ringe Stigning imod de to foregaaende Aar- 
hundreder; men ligesom de IV2 Aarhundrede 1601 — 1750 i hvert 
Fald vise en fortsat Nedgang, udviser det sidste Aarh. ikke nogen 
uafbrudt Stigning, men Svingninger og navnlig i den sidste Menneske- 
alder atter en væsentlig Nedgang. Det er ved Siden af Tidsrummet 
1751 — 1800 kun de 30 Aar 1851—80, der udvise en betydelig Stigning 
overfor Fortiden; men selv denne sidste svarer knap til Pengenes 
Værdifald siden 1750, saa at i hvert Fald det samme Arbejde nu 
kjøber Brødet biUigere end i 1601 — 1750. 

betydeligt mindre Anstrængelse og Arbejde end dengang, 
og at der saaledes i Løbet af de tre sidste Aarhundreder 
saa langt fra har været en stadig Tilbagegang i de ikke- 
jordbesiddende Arbejderklassers Kaar og særlig deres 
Evne til at forskaffe sig det daglige Brød i Ordets egent- 
lige Forstand, at de tværtimod nu ere væsentlig bedre 
stillede i saa Henseende end for 300 Aar siden. 

Henry George's finantspolitiske Betragtninger og Be- 
regninger er det ikke her Stedet til at gaa nærmere ind 
paa. Men det kan dog i saa Henseende bemærkes, at 
Principet: en efter Jordens naturlige Godhed varierende 
Skat jo i sin Tid er bleven bragt til Anvendelse i den 
danske Hartkornsansættelse og fandt sit Udtryk i Gammel- 
skatten. Dennes Ophævelse ved Skattelovene af 1903 og 
Afløsning ved en personlig Indkomst- og Formueskat var 
derfor sikkert et Fejlgreb, som skyldtes de agrariske In- 
teressers Overmagt i Rigsdagen. Men en yderligere An- 
vendelse nu af Hartkornsansættelsen gjennem en mange- 
dobbelt Forhøjelse af Skatten vilde utvivlsomt have været et 
endnu større Fejlgreb. Den Forskjel i Jordernes Godhed, 
som laa til Grund for Gamrhelskatten, var paa den Tid, 
da denne paalagdes, i alt Væsentligt en Forskjel i den 
naturlige Frugtbarhed; Jorderne dyrkedes alle paa samme 
Maade og der anvendtes næppe Arbejde og Kapital paa 
at grundforbedre dem. Nu derimod er Forholdet et 
ganske andet; Hartkornsansættelsen var netop bleven for- 
ældet derved, at der i højst forskjellig Grad var bleven 
anvendt Arbejde paa Jordens Forbedring. Nu at afgjøre, 
hvor meget af de enkelte Ejendommes forskjellige God- 
hed der skyldes oprindelig Frugtbarhed og hvor meget 
det paa Ejendommen anvendte Arbejde og den i Jorden 
nedlagte Kapital, vilde være overmaade vanskeligt, for 
ikke at sige ugjørligt. Men Værdien af det i Jorden ned- 
lagte Arbejde vil jo Henry George ikke have beskattet. 
Han siger udtrykkeligt: »Jeg beder Dem erindre, at den 

Værdi, vi foreslaar at beskatte: Jordens Værdi bortset fra 
Værdien af alle Forbedringer — skyldes ikke noget som 
helst Arbejde eller Kapitalanvendelse paa denne, — thi 
al saadan Værdi er Forbedringer, som vi vil gjøre 
skattefri.«^) Det er imidlertid et stort og stærkt om- 
tvistet Spørgsmaal, om selv de mere værdifulde Jorder 
have en Værdi, der overstiger Værdien af den i dem 
nedlagte, ikke amortiserede, Kapital, et Spørgsmaal, om 
der efter Fradrag af alle disse »Forbedringer«, først og 
fremmest alle Bygninger med tilhørende Inventar samt 
Kvægbesætning, Indhegning, Markveje m. m., men der- 
næst af Jordens Grundforbedring ved Afgrøftning, Drai- 
ning, Mergling, Gjødning osv. virkelig bliver noget Væ- 
sentligt at beskatte som den af selve Naturen skabte 
Værdi, — end sige da saa meget, at det kunde dække alle 
de nuværende Skatters Beløb.*) 

Det synes overhovedet, som om Henry George fuldt 
saa meget har havt Jordens Værdi som Byggegrund i de 
store Byer som den i Agerbruget dyrkede Jord for Øje 
og uden videre overført hins Forhold paa denne. Men 
Hovedsagen er, at han i begge Tilfælde bygger paa en 
absolut Vildfarelse, naar han saa bestemt gaar ud fra. 



') Arbejdets Kaar S. 17. 

*) Det kan yderligere bemærkes, at hans Formening om, at en — alle- 
rede af Physiokraterne projekteret — eneste Skat paa faste Ejendomme, 
hvorved Jordrenteværdien overgik til Staten, skulde kunne træde i 
Stedet for og erstatte alle nuværende Skatter, ikke blot overdriver 
Størrelsen af det Udbytte, der kan forventes, ikke saa lidt, men ogsaa 
ser altfor meget bort fra Læren om Skatters Overvæltning. Ganske 
vist paastaar Henry George, at »alle Socialøkonomer ere enige om, at 
Skatter paa den blotte Jordens Værdi, paa Jordrenten, som det 
kaldes, maa udredes af Ejeren og ikke kan væltes over paa Brugeren«. 
Men selv om denne Paastand kan være rigtig, hvor Talen blot er om 
Gjennemførelsen af en almindelig Jordrentekonfiskation i et enkelt 
Land, hvis Landbrugere ikke vilkaarligt kunne sætte Prisen op paa 
Verdensprodukter som Kom o. lign. Frembringelser, er det et stort 
Spørgsmaal, om den vilde gjælde, naar denne Beskatningsmaade gjen- 
nemførtes samtidigt i alle Lande.. 



Digitized by VjOOQIC 



318 Kap. XVII. 

ikke blot, at det er Samfundet, der giver Jorden dens 
successivt stigende Værdi, men tillige, at »efterhaanden 
som Befolkningen stiger og Forbedringer finde Sted og 
Menneskene skride frem i Civilisation, er Jorden den 
eneste Gjenstand, der overalt stiger i Pris«, og at »Jord- 
værdien øges med Samfundets Fremskridt, medens Ar- 
bejdsprodukterne ikke stiger i Værdi«. ^) Denne Opfattelse 
er grundfalsk. Det er allerede foran paavist, at, selv om 
Jorden som saadah mulig er stegen i Værdi, ere Jordens 
Hovedfrembringelser, særlig Kornet, kun i forbigaaende 
Svingninger, men ikke varigt og blivende stegne i reel 
Værdi i de sidste tre Aarhundreder. Og det er saa langt 
fra Tilfældet, at Jorden skulde være det Eneste, der faar 
forøget Værdi ved Samfundets Væxt, at det Samme tvært- 
imod maa siges at være Tilfældet paa mange Omraader 
og ikke mindst med selve det mindst produktive Arbejdes 
Værdi. En Læge, en Lærer, en Sanger faar langt større 
Honorar i en Storstad end i en lille Kjøbstad, og lige- 
ledes er den almindelige Arbejdsløn større hist end her. 
En Grøftegraver, en Jordarbejder, en Brændehugger faar 
nu en reelt større Løn, et større Kvantum af Livsgoder, 
for sit Arbejde end i tidligere Tider, ikke fordi dette nu 

*) Fire Foredrag S. 41 — 42 og Arbejdets Kaar S. 21. Jfr. ogsaa Følgende 
(ibid. S. 19f.): Værdien af Alt, hvad der frembringes ved Arbejde, har 
Tilbøjelighed til at synke, alt som Samfundet udvikles, da Storpro- 
duktion og forbedrede Arbejdsmaader stadig formindsker Arbejdsom- 
kostningerne. Men Værdien af den Jord, hvorpaa Befolkningen samler 
sig, gaar stadig tilvejrs. Tag f. Ex. Rom, Paris, London eller New 
York, læg Mærke til Jordens overordentlige Værdi i saadanne Byer 
sammenlignet med Jordværdien i tyndt befolkede Egne af de samme 
Lande. Hvad er Aarsagen hertil? Skyldes det ikke disse Byers Be- 
folkningstæthed og livlige Virksomhed, just de samme Forhold, der 
foraarsager store offentlige Udgifter til Gadeanlæg, Draining, offentlige 
Bygninger og alle de forskjellige Ting, der kræves for saadanne Stor- 
byers Sundhed, Bekvemmelighed og Sikkerhed? Se, hvorledes det 
eneste, der stadig stiger i Værdi, alt som slige Byer voxe, er Jorden^ 
hvorlunde Havneanlæg, Jernbaner, kort sagt, enhver offenUig Forbed- 
ring øger Jordværdien«. 

udretter mere end dengang, men fordi Samfundets øvrige 
Virksomhededer ere blevne mere produktive og dermed 
i Stand til at betale hine Virksomheder bedre end tid- 
ligere. De Forhold, som her komme i Betragtning, ere 
overhovedet saa sammensatte og trænge til en saa ind- 
trængende Analyse, en saa mangesidig Betragtning, at de 
dertil knyttede Spørgsmaal ikke løses ved saa summa- 
riske og ensidige Paastande som dem, hvorpaa Henry 
George bygger sin samfundsreformatoriske Plan,^) hvor 
mange sunde og rigtige Betragtninger hans Udvikling end 
iøvrigt i Enkeltheder kan indeholde. 

9. Medens det ikke her er Stedet til en nærmere 
Prøvelse af de nævnte og lignende social-reformatoriske 
Planer og Ideer, bør det Spørgsmaal, som ligger bag ved 
dem, hvorvidt privat Ejendomsret over Jorden og de 
særlige produktive Naturfonds er nødvendig eller dog 
den mest hensigtssvarende Ordning, samt endvidere det, 
om denne Ordning dog ikke indeholder en positiv Uret 
imod alle dem, der ved den udelukkes fra at blive Jord- 
besiddere og nyde godt af Jordens egen Produktion, her 
noget nærmere berøres. 

Overfor Spørgsmaalet om Ejendomsret over Jord maa 
det da først erkjendes, at der ikke, som man tidligere 
ofte har været tilbøjelig til, kan gives nogen absolut, rent 
principiel Besvarelse. Man har her at gjøre med en 
historisk Udvikling, hvorfor der ogsaa til forskjellige 
Tider og paa forskjellige Steder kan paapeges forskjellige 
Ordninger af dette Forhold. Naar det da viser sig, at 
den historiske Udvikling afgjort og gjennem lange Tider 
har arbejdet sig frem imod en bestemt Løsning med Til- 
sidesættelse og Opgivelse af de andre, maa Økonomien 
tillægge dette en overordentligt Vægt. »Man agter ikke 



*) Jfr. om denne bl. A. Cl. Wilkens: Henry George (i »Tilskueren« for 
1886, s. 811—25 og 914—33). 



Digitized by VjOOQIC 



320 Kap. XVII. 

altid tilstrækkeligt paa, at den ydre Natur — trods alle 
Naturvidenskabens og Teknikens Fremskridt — og Men- 
neskets physisk-psykiske Natur idetmindste ide historiske 
Tidsrum, med hvilke man i historiske Spørgsmaal alene 
har at regne, vel ikke ere noget Uforanderligt, men dog 
noget i sin Væsenart Blivende: at den ydre Natur — 
her: Jorden — kun tilsteder sin Benyttelse og yder sine 
Produkter under de samme Grundbetingelser, og at Men- 
nesket som Arbejdsfaktor har et i det Væsentlige givet 
Driftsliv og indre psykisk Liv, vel ikke med helt ufor- 
anderlige Motiver og Styrkegrader og Kombinationer af 
Motiver, men dog med i det Hele sig lidet og i hvert 
Fald kun langvsomt og ikke væsentligt forandrende Mo- 
tiver«, i) Visse Hovedtræk af Retsordningen overfor Jord 
bør derfor nu betragtes som det givne og blivende Re- 
sultat af en gjennem Aarhundreder fortsat Udvikling, og 
overhovedet Forandringer af principiel Natur derfor ikke 
lettelig og uden afgj ørende Grunde tilraades. 

Men derhos kan ikke al Jordbesiddelse opfattes blot 
som saadan i al Almindelighed. Den forskjellige Art af 
Benyttelse og de forskjellige Formaal herfor maa tages 
med i Betragtning og Besvarelsen af de rejste Spørgsmaal 
kan herefter blive forskjellig. Navnlig maa der skjelnes 
imellem to ret forskjellige Hovedanvendelser: 1) den 
egentlig produktive Benyttelse af Jorden, det egentlige 
Jordbrug, hvortil nærmest slutter sig Bearbejdelse af de 
særlige produktive Naturfonds^), og 2) Benyttelsen af 



*) Ad. Wagner, Art. Grundbesitz i Handworterbuch, 2den Udg. IV S. 
793—822. Jfr. Grundlegung etc. 1. c. S. 391—428. 

*) For saa vidt disse ikke fremtræde som blotte Tilbehør til Jordbruget 
(Tørvemoser, mindre Skovparceller o. lign.), men som Gjenstand for 
særlige Erhverv (Skovbrug, Bjergværksdrift m. m.), kan disses ejen- 
dommelige Beskaffenhed medføre forskjellige Modifikationer i de for 
Besiddelsesforholdet opstillede Principer. 1 sin > Grundlegung« (1. c. S. 
442 — 50 og 512 — 25) gjør Ad. Wagner dem da ogsaa til særlig Gjenstand 
for ret indgaaende Betragtninger. Da disse Erhverv hertillands kun 

Jorden til Bebyggelse og dermed sammenhørende An- 
vendelse. Hver af disse maa betragtes for sig. 

10. Ejendomsretten over den til Dyrkning an- 
vendte Jord hænger nøje sammen med Jordens Be- 
arbejdelse. Saa længe Befolkningen lever af at bemæg- 
tige sig Jordens frivillige Frembringelser, Bær, Frugter, 
Rødder, Smaadyr, Fugleæg o. A., staar disses Bemæg- 
tigelse aaben for Enhver. For saa vidt der allerede paa 
dette Stadium bliver Tale om en Tilegnelse af visse be- 
stemte Strækninger af Jord, har denne Besiddelse en 
kollektiv Karakter; det er Stammen i dens Helhed, der 
betragter sig som Ejer af en saadan Strækning og ikke 
taaler andre Stammers Indtrængen deri. Men efter- 
haanden som Befolkningen voxer og Forbruget stiger, 
udtømmes disse Naturens Gaver, dersom ikke Mennesket 
træder hjælpende til og dels værner om Naturens Pro- 
duktion, dels ved sin Medvirken understøtter og frem- 
hjælper denne og gjør den rigere (jfr. I S. 65). Dette 
sker fra først af ved en meget primitiv Bearbejdelse af 
Jorden blot ved Menneskets egne Kræfter med Benyttelse 
af ganske simple Redskaber til at grave lidt i Jorden, 
løsne den og gjøre den skikket til at modtage Sædekorn, 
(det af tydske Forff. saa kaldte »Hackbau«), der synes at 
være gaaet forud for en egentlig Kvægavl.^) 



spille en underordnet Rolle og Hovedbetragtningen bliver den samme 
for dem som for Jordbrug, har nærværende Undersøgelse nærmest kun 
dette til Gjenstand. 
*) Jfr. Schmoller 1. c. S. 194—97. »Det er et usigelig vigtigt Skridt frem- 
ad, naar Mennesket begynder at indse, at han maa skaane og fremme 
Kilderne til sin Ernæring, at han ikke tør fælde Frugttræerne, ikke 
ødelægge Fuglerederne, at han maa lade Bierne og andre Dyr, hvis 
Forraad han røver, beholde en Del deraf .... Australieren lader en 
Del af Yamsroden blive i Jorden, for at den skal skyde nye Knolde; 
han har bemærket, at han ved at udgrave Knoldene med en i Ilden 
tilspidset og hærdet Stok tillige løsner Jorden og dermed fremmer 
Nydannelsen af Knolde. Derfra er der ikke langt til den første raa 
Bearbejdelse af Jorden med Hakke og Spade. Man har med Rette 
W. Scharling: Samfundsproduktionen. 53 

At de, der ved en saadan — om en forholdsvis ringe 
— Bearbejdelse af Jorden have forberedt visse Frem- 
bringelser af den, ogsaa ere blevne ansete for berettigede 
til at høste disse og dermed til at forbeholde sig Raadig- 
heden over Jorden saa længe, tør anses for utvivlsomt. 
Thi uden Anerkjendelse heraf vilde selv disse forholdsvis 
ubetydelige Arbejder ikke være blevne udførte. Men det 
tør sikkert ogsaa antages, at det næppe har varet længe, 
før de ogsaa erkjendtes berettigede til at gjentage deres 
Arbejde paa den samme Jord, og det Aar efter Aar. Thi 
selv blandt vandrende Nomadestammer, der ikke be- 
arbejde Jorden, men kun lade deres Hjorder afgræsse 
Marken, synes der anerkjendt en vis Ret ikke blot til 
uforstyrret at færdes paa den valgte Strækning, medens 
Hjorden opholder sig der, men endog til Aar efter Aar 
at komme igjen til den samme. Allerede her gjør nem- 
lig den Betragtning sig gjældende, at en hensynsløs Ud- 
nytten kan tilintetgjøre Jordens frivillige Produktion. Hvor 
Nomaderne gaar over til Hyrdeliv, altsaa indrette sig et 
blivende Bosted, et Hjem, blive de ganske naturiigt Ene- 
besiddere ikke blot af Hjemmet, men ogsaa af de til- 



sat de tidligste samfundsmæssigt anordnede Paabud om en vis 
Skaansel og Skaanselstider i Forbindelse med Ejendomsrettens Op- 
staaen . . . 

». . . Vi have først de nyeste Undersøgelser at takke for den 
Erkjendelse, at en bevidst og planmæssig Indsamling og Opelskning 
af Planter er det lettere og ældre, oprindelig langt mere udbredte 
stadium, Opdrætning af Dyr det mere vanskelige og langt senere . . . 
Fremfor Alle har i den nyeste Tid Eduard Hahn søgt at eftervise, at 
Kvægavl ikke kan være fremgaaet af Jagten og at der har været lange 
Tider, i hvilke der bestod et simpelt Jordbrug — han kalder det 
»Hackbau« og vi følger ham deri — uden Kvæghold og uden Ploug, 
at denne »Hackbau« endnu den Dag idag findes hos en stor Del Men- 
nesker, at Tæmning af Kvæg sandsynligvis opstod hos bosiddende 
»Hackbauer«, og at deraf udviklede sig paa den ene Side Agerbrug 
med Kvæg og Ploug, paa den anden Side — og vistnok langt senere 
— Nomadernes o: de vandrende og Hyrdernes o: de bosiddende Kvæg- 
opdrætteres Kvægavl«. 

hørende Græsgange. At dette saa meget mere maatte 
blive Tilfældet, hvor en Bearbejdelse af Jorden, om end 
i sig selv lidet betydelig, forbandt sig med Tilvejebringelsen 
af en fast Bolig, synes en Selvfølge. 

Men den meste Jord kan kun i en kortere Åarrække 
give Kornafgrøde uden dybere gaaende Bearbejdelse, og 
en saadan vilde være umulig, dersom der ikke tilstodes 
mere end en Sommers Ret over Jorden. I de nordligere 
Klimaer vil allerede Nødvendigheden af faste Boliger 
med tilhørende Avlsbygninger, Stalde og Lader, kræve 
en varigere Besiddelsesstand. Dette afføder ganske natur- 
ligt en egentlig Privatejendomsret over selve »Gaarden«, 
ikke blot Bygningerne, men ogsaa den disse nærmest 
liggende, mere intensivt bearbejdede Jord, den til Byg- 
ningerne hørende Gaardsplads og Have.^) 

Herved bliver Forholdet imidlertid ogsaa i lange 
Tider staaende. Baade i Danmark og Tydskland — for 
at holde os til de nærmest liggende, væsentlig ager- 
brugende. Lande — bliver det almindelige Forhold dette. 



^) Irlands gamle Love, som med Sikkerhed vides at række tilbage til det 
7de Aarh., give nøje Oplysning om den saaiedes foregaaede Forandring. 
Endnu i det 7de Aarh. var det irske Folk et Hyrdefolk og Irland kun 
et Græsland. Men paa denne Tid var Befolkningen, der var delt i 
184 Glaner, voxet saaiedes, at Hyrdelivet maatte vige Pladsen for et 
egentligt Agerbrug. Clanhøvdingerne og de over dem staaende 4 eller 
5 Konger, imellem hvilke Irland var delt, enedes da om en gjennem- 
ført Plan for Landets Fordeling imellem samtlige Familier, saaiedes 
at der tildeltes hver Familie eller »Tate« 30, i nogle Landsdele 60, acres 
Ager, Eng og Skov; 4 — i nogle Distrikter 6 — Tater udgjorde 1 Quarter, 4 
Quarter igjen 1 Townland eller Baile. »Disse Townlands (hvis Antal da 
var noget over 5,500) med deres Afgrændsning og deres Inddeling i Quarters 
og Tater ere endnu i stort Antal paaviselige . . . Enhver Tate fik sin 
Jord (16 å 32 hectares) samlet, og den blev — som Dokumenterne 
udtrykkelig angive — ved den første Tildeling afgrændset ved Grave, 
Hegn eller Mure. Disse Grændser og de indtil Nutiden bevarede 
Navne vise tydeligt, at de enkelte Tates vare, hvad vi kalde Gaarde 
(»Einzelh6fe«)«. A. Meitzen, Art. Ansiedelung 22—23 i »Handworter- 
buch« . 

53* 

at selve Landsbyens Omraade, de enkelte Gaarde med 
nærmeste Tilliggende, forblive i Privateje, hvorimod Jor- 
derne iøvrigt falde i to Hoveddele: Agermarken, som er 
Gjenstand for Dyrkning i Fællig efter visse nærmere 
Regler, men saaledes, at hver Gaard har sit kvantitativt 
bestemte Tilliggende, et Areal af en vis bestemt Størrelse, 
— og Udmarkerne, Fælleder og Overdrev med tilhørende 
Skov, der benyttes i Fællig til Græsning for Kreaturerne.^) 
At dette System kunde bestaa igjennem mange Aar- 
hundreder*), skyldes Befolkningens Stillestaaen eller dog 



*) Om Forholdenes Udvikling i Tydskland meddeler Ad. Wagner (»Die 
Abschaffung des privaten Grundeigenthums«, Lpz. 1870, en Imøde- 
gaaelse af den paa den internationale Arbejderkongres i Basel 1869 
vedtagne Resolution om Afskaffelse af Privatejendomsret til Jord og 
Grund og Indførelse af en Kollektiv- eller Ejendomsret derover) Føl- 
gende: »Ved Opdyrkningens Begyndelse og det første Anlæg af faste 
Boliger samt Overgangen til Agerbrug paa samme Mark . . . bliver 
Jorden virkelig taget i Besiddelse af Samfundet og behandlet som 
Fælleseje. Slægten anlægger Landsbyer, de dertil inddragne Jorder 
blive Landsbyens Ejendom. Regelmæssigt danner sig da her allerførst 
en Privatejendomsret over den saa kaldte »Hofraithe« eller » Hof- 
stå tte«, de Grandstykker indenfor selve Landsbyen, paa hvilke Vaa- 
ningshuset, Laderne, Staldene, Gaardsrum og Haver anlægges. Disse 
Grundstykker blive strax fra Begyndelsen bearbejdede mere eller 
mindre intensivt . . . Disse »Hofståtten« ere i enhver Landsby og i 
hele Landsdele vel hinanden temmelig lige i Anlæg, Beskaffenhed og 
størrelse. Men efterhaanden udvikler sig Forskjelligheder, saa at et- 
hvert » Hofstå tte« ved Siden af den ensartede Type faar et vist indi- 
viduelt Præg. Ogsaa af den Grund opstaar Trangen til at raade 
over Gaarden som Privateje tidligst. Saaledes bliver den først ud- 
skilt af Fællesejet ... 

»Det øvrige Land udenfor Landsbyen falder oprindelig i to 
store Klasser, en Tilstand, som varer i lange Tider, i Aarhundreder, 
selv i Aartusinder. Den første Klasse omfatter Agrene og Engene 
og disse fordeltes imellem Landsbyens Beboere. Den anden Klasse 
omfatter -Græsgang, Skov med den dermed forbundne Jagt, og 
Fiskefangst. Dette Land forbliver længe udelt og staar til Be- 
boernes fælles Benyttelse«. Jfr. ogsaa A. Meitzen: Art. Ansiedelung i 
Handworterbuch, særlig Afsnit 8 — 21. 

*) Trevangssystemet o: Delingen af Agerjorden i tre Marker, hvoraf en 
dyrkedes med Vintersæd, en med Vaarsæd og en laa brak, bestod i 

meget svage Tilvæxt, der bevirkede, at selv en lidet ind- 
gaaende Dyrkning med temmelig primitive Redskaber i 
det engang givne Omfang skaffede det fornødne Brød- 
korn til Befolkningen. Den fuldkomment ensartede Be- 
handling af Jorden medførte derhos, at Besiddelsen af 
netop det samme bestemte Areal blev af underordnet 
Betydning; den fælles Driftsmaade og den gjensidige Af- 
hængighed af hinanden forhindrede dog saadanne Frem- 
skridt og en saadan særlig Behandling af Jorden, der 
kunde gjøre det magtpaaliggende for den Enkelte at faa 
den samme Mark til fortsat Behandling igjennem flere 
paa hinanden følgende Aar. Der blev overhovedet ikke 
nedlagt mere Arbejde og Kapital i Jordens Dyrkning, end 
den enkelte Høst gav Vederlag for. Og dog føltes det 
allerede dengang oftere som en Ulempe, at nogle Jord- 
brugere vare forsømmelige med Jordens Gjøden, saa at 
man efterhaanden, hvor der ikke var en Godsherre, som 
øvede et vist Tilsyn og derpaa bygget Tvang overfor de 
enkelte Bønder, gik bort fra en aarlig til en fleraarig 
Omdeling af Jorderne.^) 

Men denne Driftsmaade maatte da ogsaa holde Be- 
folkningen omtrent stationær, saa længe selve de dyrkede 
Arealer ikke udvidedes.^) Og den gjorde det ogsaa kun 
muligt at skaffe en forøget Mængde Korn selv til en 
svagt, men dog jævnt voxende Befolkning, saa længe 



Tydskland allerede før Carolingernes Tid og ophørte først i det 
18de— 19de Aarh. 
*) Se nærmere Ad. Wagner, Grundlegung 1. c. S. 411 — 17, 
') Forholdet karakteriseres ganske godt ved de Oplysninger om det 
dyrkede Areal paa Falster, som lade sig uddrage dels af Kong Valde- 
mars Jordebog, dels af Matrikuleringsarbejderne i Slutningen af det 
17de Aarh. De vise, at der i det 13de Aarh. var 37,500 Td. Ld. under 
Dyrkning, i 1683 33,500 Td. Ld. Men i 1888 udgjorde det dyrkede 
Areal 70,000 Td. Ld. (Jfr. Henrik Pedersen: Udsæden og det dyrkede 
Areal paa Falster i sidste Halvdel af det 17de Aarh. Historisk Tids- 
skrift. 8 R. I, 1907). 

hidtil udyrkede Arealer eflerhaanden kunde inddrages 
under Dyrkningen. Naar Grændsen herfor var naaet, 
blev en yderligere — og navnlig en stærkere Væxt — af 
Befolkningen kun mulig ved en mere intensiv Drift af 
Jorden, ved Anvendelse af mere Arbejde og mere Kapital. 
Og i Virkeligheden var en saadan allerede en Betingelse 
for at kunne opdyrke de hidtil udyrkede Jorder. Men 
for en saadan mere intensiv Drift viste Fællesskabet 
sig at være en afgjort Hindring; kun paa egen Jord 
vilde man anvende Arbejde og Kapital, som skulde have 
sit Vederlag af flere følgende Aars Høst. Fra vort eget 
Lands Historie kjendes tilstrækkelig den store Betydning 
for et fremadskridende Agerbrug, som Ophævelsen af 
Fællesskabet i 1781 fik. Mere og mere trænger derefter 
Ejendomsprincipet igjennem og strækkes til flere og flere 
Omraader: først udskiftes Agermarken imellem Gaardene, 
saa at hver Gaard faar sit bestemte Areal, medens Enge 
og Fælleder fremdeles henligge i Fællig; med den til- 
tagende Bebyggelse kræves ogsaa Fællederne udskiftede, 
— og Skovenes Udskiftning viser sig at være en nød- 
vendig Betingelse for deres Bevarelse og Fredning. Ejen- 
domsrettens Deling i Over- og Underejendomsret viser 
sig ligeledes at hindre en rationel intensiv Drift, og Gods- 
ejerens Overejendomsret maa forsvinde. Fæsteforholdet 
vige Pladsen for Selveje.^) 

At dette er Udviklingens normale Gang og at det er 
selve Samfundets, og navnlig det ikke-jordbesiddende 
Samfunds, Trang til og Krav paa voxende Subsistents- 
midler, som medfører denne Udvikling og knytter Ejen- 
domsret og rationel, intensiv Drift nøje sammen, er- 
kjender ogsaa Laveleye.^) Og med Føje bemærker Ad. 



*) Jfr. nærmere den udførligere Paavisning af Udviklingens Gang i Ad. 

Wagner: Die Abschafifung etc. Afsnit II, S. 25—48. 
*) Se 1. c. Kap. Il, hvis Overskrift er: »Ejendomsretten over Jorden. Den 

udvikler sig kun langsomt. Udviklingsgangen er overalt den samme«. 

Wagner, at man ikke behøver at studere det enkelte 
Lands Kulturhistorie for at overbevise sig ont den nøje 
Sammenhæng imellem Befolkningens Tilvæxt og Kultur- 
fremskridt paa den ene Side og Overgangen fra extensiv 
til stedse mere intensiv Dyrkning af Jorden paa den 
anden Side. »Enhver Rejse gjennem Mellemeuropa i 
vest-østlig Retning, fra Seine, Schelde og Maas hen til 
Dniepr, Wolga og Ural, fører os successivt fra det højest 
udviklede, mest intensive Agerbrug i Vesten til den mest 
extensive Dyrkningsmaade i Østen. Denne Bevægelse 
gjennem Rummet henover 3 — 500 Mile leverer os de 
samme Iagttagelser som en Tilbagegang i Tiden i de vest- 
ligere Lande over et eller to tusinde Aar og mere. Men 
den fører os ogsaa fra Egne med en Befolkningstæthed 
af 8 — 15,000 Mennesker paa Kvadratmilen hen til tilsidst 
Egne med en Tæthed af blot 1 — 2000 Mennesker, ja 
500 — 1000 og endnu mindre. Men denne Overgang fra 
extensivt til intensivt Jordbrug, hvoraf ethvert Folks og 
den hele Menneskeheds Udvikling saaledes afhænger, har 
saavel efter almindelig Erfaring som theoretisk Deduk- 



Vi hidsæUer deraf følgende Stykke: »Driftsmaaden har ændret sig, 
efterhaanden som Ejendommen har udskilt sig af Fællesskabet. Op- 
rindelig er Dyrkningen ganske uregelmæssig og blot midlertidig; man 
brænder Overfladens naturlige Vegetation og saaer Kornet i Asken; 
og derefter hviler saa Jorden i atten eller tyve Aar. Denne Drifts- 
maade er ikke uforenelig med Hyrde- og Nomadelivet. Senere bliver 
en mindre Del af Jorden regelmæssigt dyrket efter Trevangssystemet, 
medens den største Del henligger som Fællesgræsgang for Landsbyens 
Hjorder. Dette er det russiske og det germanske System. Endelig 
bliver Kvæget omhyggeligt behandlet; Gjødningen opsamles; Markerne 
indhegnes; Veje og Grøfter anlægges. Jorden er Gjenstand for det 
omhyggeligste Arbejde; Brakmarken afskaffes; kunstig Gjødning faar 
Anvendelse; stor Kapital sættes i Jordens Dyrkning, og Driften er fra 
extensiv bleven intensiv. Dette er Nutidens Agerbrug, der først be- 
gynder at virke, naar den individuelle Ejendomsret over Jorden ret 
har sat sig fast. Ejendomsrettens og Driftsmaadens jævnsides Udvik- 
ling, — det er den vigtige Kjendsjerning, som de seneste Undersøgelser 
klart have bragt for Dagen«. 

tion én ubetinget Forudsætning: Privatejendomsret over 
Jorden«. 

11. Naar da Angriberne af Privatejendomsret over 
Jord mene at kunne paaberaabe sig, at denne ingen- 
lunde altid har været anerkjendt, men at der til for- 
skjellige Tider har bestaaet andre Ordninger, som 
derfor formentlig maa anses for lige saa berettigede, 
overses det, at Talen er om en historisk Udvikling 
igjennem en Række af Stadier, hvis Rækkefølge ikke er 
ligegyldig, men at hvert af dem er knyttet til Tidens 
særlige Forhold. Det tør ikke tabes af Sigte, at man 
ved at vende tilbage til en af de tidligere Ordninger 
ogsaa maa underkaste sig de øvrige Forhold, af hvis 
Existents den var betinget, og at en saadan Tilbagevenden 
navnlig ogsaa nødvendiggjør en Indskrænkning i det 
Folketal, som kan finde Underhold paa et givet Areal. 
Og da en saadan Indskrænkning ogsaa paa andre Om- 
raader formindsker Befolkningens produktive Kraft (jfr. 
I S. 181—86 og 229—36), vil dette i Virkeligheden betyde 
en Tilbagegang saavel i økonomisk Velvære som i al- 
mindelig Kultur. 

Herom kan man overbevise sig ved at foretage den 
nys nævnte Vandring fra Vest til Øst. Naar der særlig 
henvises til det hos germanske og slaviske Racer her- 
skende Fælleseje over Jord som det i og for sig Rigtige 
og Attraaværdige, ligger det nær at henvise til de økono- 
misk-sociale Forhold, som bestaa der, hvor dette er 
bleven opretholdt til den Dag idag, navnlig Storrusland, 
det uhyre Land, der strækker sig hinsides Dniepr med 
en Befolkning paa ca. 40 Millioner. Efter den her i 
Landkommunerne gjældende ældgamle Ordning er en- 
hver mandlig og myndi'g Beboer berettiget til lige Andel 
i de Jorder, Kommunen ejer, og ordentligvis foregaar 
Jordernes Fordeling blandt Beboerne hvert 9de Aar 
(nogle Steder hvert 6te, andre Steder hvert 12te eller 

15de Aar). Hver Familie faar da under Hensyn til Jor- 
dernes forskjellige Godhed og Beliggenhed Brugsret over 
en Række af lange, smalle Markstrimler, som ligge blan- 
dede saaledes imellem hinanden, at de nødvendig maa 
dyrkes paa samme Maade og til samme Tid, hvorom der 
— ligesom om Fordelingsmaaden — træflfes Aftale paa 
Bøndernes Fællesmøder. 

Denne Ordning, den saa kaldte Mir-Institution, 
som man i Rusland igjennem lange Tider har holdt fast 
ved med stor Vedholdenhed som det ikke blot givne, 
men nødvendige Grundlag for en tilfredsstillende social 
Ordning, omtales med særlig Sympathi af Laveleye^), 
der vel ikke lægger Dølgsmaal paa dens Skyggesider og 
Mangler, men mener, at disse nok kunde afhjælpes, og 
lægger Vægt paa, at den i høj Grad styrker Familie- 
baandet saa vel som Broderskabsfølelsen imellem Be- 
boerne i samme Kommune. Han fremhæver, at den 
samtidig med Livegenskabets Ophævelse i 1861 indførte 
nye Kommunalordning ingenlunde har svækket, men 
snarere indskærpet det Kommunistiske i den russiske 
Kommune, og at Bønderne snarest viste sig stemte for 
dens Opretholdelse, uagtet der var givet dem Adgang til 
paa Generalforsamlinger at indføre den individuelle Ejen- 
domsret, naar dette vedtoges med Vs af Stemmerne. 

Siden Laveleye skrev, har Anskuelserne imidlertid 
forandret sig endel. Ikke blot udenfor, men ogsaa i 
selve Rusland er man mere og mere kommen til den 
Erkjendelse, at hele denne Ordning er en Hovedhindring 
for Landets Opkomst og Udvikling, og at netop den be- 
staaende Ordning af de agrariske Forhold var en væsent- 
lig medvirkende Aarsag til de vanskelige Forhold, hvor- 
under Rusland for Tiden befinder sig. Og ved et Dekret 
af 22de Novbr. 1906 har den russiske Regering søgt at 



*) 1. c. s. 28—55. 

bane Vej for Indførelse af individuel Ejendomsret til 
Bonde jorden^), idet derefter enhver Bonde til enhver Tid 
kan fordre, at hvad der tilkommer ham af Jord uden 
nogen Afkortning anvises ham til fri Ejendom. Samtidig 
søges den ham tillagte Jord ved Udskiftning samlet til 
en sammenhængende Ejendom, for at Driften kan 
foregaa uafhængigt af de andre Bønders Drift af deres 
Jord. 

12. Naar det saaledes viser sig, ikke blot, at Ejen- 
domsretten over Jordejendomme er Resultatet af en igjen- 
nem lange Tider fortsat Udvikling, men at denne frem- 
deles gjør sig gjældende ogsaa der, hvor den ældre Tids 
Fælleseje endnu bestaar, og det derfor tør antages, at 
disse Forhold i alt Fald i en overskuelig Fremtid ville 
vedblive at bestaa, er der Grund til lidt nærmere at be- 
tragte de paastaaede uheldige Følger af Ejendoms- 
ret over Jord og til at undersøge, om denne virkelig 
rummer saa stor en Uretfærdighed imod de mangfoldige 
ikke-j ordbesiddende Mennesker, — og endelig, om denne, 
saafremt den maa indrømmes, vilde kunne afhjælpes ved 
at overføre Ejendomsretten over Jorden til Staten. 

Paastanden om denne Uretfærdighed hviler da paa 
den Formening, at Jordejeren nyder et Fortrin for alle 
andre Producenter derved, at han ikke blot som disse 
høster Frugten af sit Arbejde, men tillige Frugten af 
Jordens producerende Virksomhed. Dette er imidlertid 
en ganske urigtig Opfattelse af den økonomiske Produk- 
tion. I al Produktion medvirker Naturens Kræfter, og 
den industrielle Arbejder nyder lige saa fuldt som Jord- 
brugeren Naturens Støtte og tilegner sig ensidigt de ved 
dens Medvirkning frembragte Resultater. Og det er saa 



*) Allerede forinden er en ikke ubetydelig Del af Jorden erhvervet af 
Bønderne med individuel Ejendomsret. Ifølge en i 1905 foretagen 
officiel statistisk Undersøgelse havde Bønderne i 1877 kjøbt 6,5 Mill. 
déciatiner Jord, men i 1905 23,67 Mill. déc. til privat Ejendom. 

langt fra Tilfældet, at Jorden skulde være den virksomste 
og mest produktive af Naturens Kræfter, at den tvært- 
imod er den mest usikkre og mindst paaregnelige af 
disse. For ikke at tale om saadanne i enhver industriel 
Virksomhed virkende Naturkræfter som Tyngdekraft, 
Spændighed, Stoffernes ulige Sammenhængskraft ogHaard- 
hed o. m. a., ere Kræfter som Dampkraft og Elektricitet 
ganske anderledes undergivne Menneskets Herredømme 
end de i Jorden virkende Kræfter. Naar man da gjør 
sig klart, at den individuelle Forskjel i Udbyttet, som 
fremkommer ved Jordernes forskjellige Godhed og Be- 
liggenhed, maaske kan være en Tillægsgevinst, som denne 
Forskjel antages at give de gunstigere stillede Jordbesiddere 
fremfor de mindre gunstigt stillede, men ogsaa kan betyde, 
at disse sidste ikke faa fuldt Vederlag for deres Arbejde 
eller fuld Rente af deres Kapital — , bliver det netop et 
Spørgsmaal, om Jordbruget i sin Helhed byder sine Dyrkere 
et bedre Udbytte af deres Arbejde end andre økonomiske 
Virksomheder, særligt den industrielle Produktion. At 
dette i tidligere Tider under mere primitive Erhvervs- 
forhold kan have været Tilfældet, tør vel nok være mu- 
ligt, dog vel navnlig for Besidderne af store Godser, der 
tillige raadede over en Del af de mindre Jordbrugeres 
Arbejdskraft. Men under Nutidens Produktionsforhold 
behøver man kun at kaste Blikket omkring sig i selve 
Livet — eller at undersøge en almindelig Indkomststatistik 
— for at overbevise sig om, at den Paastand næppe 
holder Stik, at Jordbruget i sin Helhed skulde berige 
sine Dyrkere i højere Grad end den industrielle Pro- 
duktion dennes Udøvere, særligt naar fornødent Hensyn 
tages til den af begge Parter anvendte Kapital. Det er 
sikkert ogsaa et Spørgsmaal^ om den Husmand, der ejer 
en Husmandslod, faar større Udbytte af sit Arbejde end 
en faglært Arbejder eller Haandværkssvend af sit, og i 
al Almindehghed kan det vistnok siges, at en solid 

Haandværksbedrift staar fuldt ved Siden af en mindre 
Gaards Drift og at en Fabrikants Stilling ordentligvis er 
nok saa god som en større Gaardejers. Der er derfor i 
al Almindelighed næppe i Virkeligheden Tale om nogen 
Forurettelse for den, som maa søge Anvendelse for sit 
Arbejde og sin Kapital i industriel Virksomhed, sammen- 
lignet med dem, der kunne finde Anvendelse for begge 
Dele i Jordens Dyrkning. Det kan til Overflod endnu 
bemærkes, at der faktisk for den, som raader over den 
fornødne Kapital, altid viser sig at være Jord nok at faa 
tilkjøbs eller til Leje, og at denne Kapilalanbringelse ikke 
synes mere søgt og attraaet end andre. 

Dersom derimod Klagerne over den individuelle Ejen- 
domsret over Jord gaa ud paa, at den spærrer Vejen for 
dem, der ikke have Kapital og som ellers vilde kunne 
finde Anvendelse for deres Arbejdskraft ved at dyrke 
Jorden, men nu udelukkes derfra, maa det for det Første 
ikke overses, at der her er Tale om noget Andet og 
Mere end den blotte Besiddelse af den i en ubearbejdet 
Jord foreliggende raa Naturkraft. Endog bortset fra, at 
selve Jorden i et gammelt, opdyrket Land som oftest re- 
præsenterer et ikke fuldt tilbagebetalt, deri nedlagt Ar- 
bejde, en ikke amortiseret Kapital i Form af Grundfor- 
bedringer som Draining, Mergling, Dybdepløjning m. m., 
er Jordens Benyttelse betinget af Tilstedeværelsen af Byg- 
ninger, Inventar og Redskaber, Besætning, Vejanlæg, Hegn 
o. m. a., som Alt er Kapital. Paa saadanne Jorder kan 
man da lige saa lidt give den Besiddelsesløse Anvisning 
som paa fuldt udstyrede Fabriker. Det Spørgsmaal, der 
i saa Fald rejses, bliver et helt andet end det her om- 
handlede, nemlig det langt videre rækkende Spørgsmaal 
om, hvorvidt Forskjellen imellem Besiddende og Besid- 
delsesløse lader sig hæve og hvad Staten i saa Henseende 
kan gjøre for at forsyne den Besiddelsesløse med Kapital. 
Den danske Stat har gjort et Forsøg i denne Retning 

med Lov 24. Marts 1899 om Tilvejebringelse af Jord- 
lodder for Landarbejdere, der vel ikke ere helt besid- 
delsesløse, men dog kun raade over Vio af den Ejendoms 
Laaneværdi, som de ønske at overtage.^) Men allerede 
dette Forsøg viser, at uden Kapital kan det ikke lade sig 
gjøre at dyrke Jorden, selv hvor det gjælder Jorder, der 
i Forvejen ere ryddede og bearbejdede. Og end mere 
gjælder dette, hvor Talen er om raa, uopdyrket Jord, 
blot udstyret med sin oprindelige, naturlige Frugtbarhed. 
Saadanne ubearbejdede Jorder uden Tilbehør af Kapital 
findes derhos selvfølgeligt i et gammelt, kultiveret Land 
kun i ringe Mængde — og kun med en ringe naturlig 
Frugtbarhed. Vor Tid har dog her i Landet set en for- 
holdsvis betydelig Mængde saadanne Arealer inddragne 
under Dyrkning. I Tidsrummet 1866 — 88 er det dyrkede 
Areal bleven forøget med over 70 n M. eller gjennem- 
snitlig over 3 D Mil om Aaret. En stor Del heraf er 
utvivlsomt bleven indtaget af Besidderne af tilstødende 
Landbrug, hvortil disse Jorder henlaa som ret værdiløse 
Tilbehør; men en stor Del er bleven opdyrket som nye, 
selvstændige Landbrug. Selv om det maaske er et Spørgs- 
maal, om disse nye Landbrug ikke, naar henses til Ud- 
byttet, ere betalte med Arbejde lige saa dyrt, som ældre 
Ejendomme have været at faa tilkjøbs, har de altsaa 
dog for dem, der ikke ejede Kapital, været til at erhverve 
ved Anvendelse af Arbejde. Men disse Opdyrkninger 
synes i hvert Fald ikke at have frembudt synderlig Til- 
trækning for Byernes Befolkning, og selv af Landbefolk- 
ningen have langt Flere foretrukket at ty ind til Byerne 
og søge Arbejde der fremfor at give sig i Kast med dette 
strænge Arbejde. 

*) Om Resultaterne af denne Lov, i Henhold til hvilken der i 1900—1905 
er bleven oprettet 1859 Husmandsbrug med et samlet Areal af over 
10,000 Td. Ld., meddeles nærmere Oplysninger i Statist. Meddelelser 
4de R., 21de Bd. H. 4. Kbhvn. 1906. 

Man vil maaske sige, at disse Jorder — som alt be- 
mærket — have været daarlige og af ringe naturlig 
Frugtbarhed og derfor ikke tillokkende. Men at fordre, 
at der i et gammelt, tæt befolket Land skulde findes 
Jorder, som gjennem Aarh undreder vare blevne be- 
nyttede, uden at der var bleven anvendt Kapital paa 
dem og dog uden at tabe deres naturlige Frugtbarhed, 
saa at de nu uden særligt Vederlag kunde tilegnes af 
dem, der hidtil ikke have besiddet Jord, er ligefrem 
urimeligt, fordi det strider imod Naturen, idet der kun 
ganske undtagelsesvis (»den sorte Jord« i Sydrusland) 
findes Jorder, som kunne behandles saaledes — og selv 
disses Frugtbarhed efterhaanden udtømmes. Den, der 
ønsker sig en Tilstand, hvor gode Jorder af naturlig 
Frugtbarhed endnu forefindes i en saadan Mængde, at de 
kunne være frit tilgjængelige for Enhver, kræver m. a. O. 
Adgang til at stille sig udenfor Kulturen og dens Goder 
og maa da ogsaa være villig til at forlade de civiliserede 
Samfund; paa denne Betingelse vil han da ogsaa endnu 
kunne finde uopdyrket, frugtbar Jord tilgængelig i Amerika 
og Australien, hvor Nybyggerne imidlertid foreløbig maa 
finde sig i at give Afkald paa de Goder, som et civiliseret 
Samfund byder sine Medlemmer. Klagerne over, at al 
Jord i Hjemmet er optagen og en stor Mængde Menne- 
sker udelukkede fra Jordbesiddelse, gaa i Virkeligheden 
ud paa, at Samfundet burde ladet være at udvikle sin 
hele økonomiske Tilstand saaledes, som sket er. Den 
Uret, der er begaaet imod den, der kommer til Verden 
uden fri Adgang til at blive Jordbesidder og dyrke Jord, 
bestaar ret beset deri, at han trods denne manglende 
Adgang fødes til at nyde langt flere Samfundsgoder, end 
han vilde erholdt ved at fødes med Adgang til Bemæg- 
tigelse af alle Samfundets Jorder paa Betingelse af at op- 
dyrke dem med samme primitive Midler som de første 
Agerbrugere. 

13. Naar det i det Foregaaende er bleven saa stærkt 
betonet, at selve Samfundsudviklingen i det hele Sam- 
funds — og ikke mindst i de ikke-jordbesiddende Klas- 
sers — Interesse har ført til en stedse mere fri og ude- 
lukkende, individuel Raadighed over den dyrkede Jord, 
maa det samtidig indrømmes, at det fra et økonomisk 
Synspunkt ikke er absolut nødvendigt, at en saadan 
Raadighed søges tilvejebragt netop under Form af privat 
Ejendomsret. Det tør sikkert ikke benægtes, at en for 
en længere Tid sikkret Brugsret, der, saa længe 
den bestaar, giver Besidderen en udelukkende Raadighed 
over Jorden, kan være tilstrækkelig til at fremkalde en 
fuldt ud intensiv Dyrkning, saaledes som de mange be- 
staaende Forpagtninger noksom godtgjøre. Særlig i Eng- 
land er det netop den talrige Klasse af velstaaende og in- 
telligente Forpagtere af store Ejendomme, som ere gaaede 
i Spidsen og have bidraget væsentlig til Gjennemførelsen 
af det sidste Aarhundredes Fremskridt i Agerbruget. Og 
i Danmark var det i lang Tid ikke mindst Præster, som 
i Dyrkningen af den dem tillagte Embedsjord gik i 
Spidsen for Udviklingen, i alt Fald for de mindre Jord- 
brugs Vedkommende. Der er her i alt Fald kun Spørgs- 
maal om en Gradsforskjel, om at den ene Form viser 
sig mere skikket end den anden til at naa det tilsigtede 
økonomiske Formaal. Saafremt der derfor i andre Ret- 
ninger, navnlig i social Henseende, kunde opnaaes et 
væsentlig bedre Resultat ved kun at tilstede en til vis 
længere Tid begrændset Brugsret end ved at anerkjende 
en livsvarig og arvelig Ejendomsret, vilde der fra et øko- 
nomisk Synspunkt næppe være en absolut Hindring for 
at gjennemføre hin Ordning, selv om den økonomiske 
Politiks nærmere Undersøgelser af deres særegne Fortrin 
og Mangler maatte falde ud til Gunst for Selveje fremfor 
Brugsret. Men Forudsætningen for i saa Fald at søge 
bort fra den bestaaende Ordning med dens Anerkjendelse 

af privat Ejendomsret over Jorden maatte dog være, at 
der ved dens Afløsning med en Ordning, hvorved Sam- 
fundet — Staten — blev Ejer af al Jord og de Enkeltes 
Raadighed over den indskrænkedes til en tidsbegrændset 
Brugsret, opnaaedes en virkelig Afhjælpning af de paa- 
staaede sociale Ulemper ved Ejendomssystemet samtidig 
med, at denne Ordning ikke i økonomisk Henseende viste 
sig væsentlig ringere end den nu bestaaende. 

Det maa da først siges, at det næppe taler til Gunst 
for en saadan Forandring, at Brugssystemet har været 
prøvet her i Landet i lange Tider og at Lovgivnings- 
magten med stor Styrke og Bestemthed har vendt sig 
bort fra det og lagt stor Vægt paa at faa det afløst med 
privat Ejendomsret over Jorden. I Slutningen af det 17de 
Aarh. var — som alt anført — omtrent V* af hele Landets 
Jord i Statens Eje og dels bortfæstet, dels bortforpagtet; 
men i Løbet af de følgende to Aarhundreder er al denne 
Jord gjennem stadige Bortsalg gaaet over i privat Eje. 
Og særlig for de store Domæneejendommes Vedkommende 
vare disse Bortsalg netop grundede i den Overbevisning, 
at Staten — altsaa Samfundet i dets Helhed — opnaaede 
større Fordel ved at sælge dem til Privateje end ved at 
dyrke dem ved Brugere. Der maa da i alt Fald kunne 
anføres meget stærke og overbevisende Grunde, for at 
man nu skulde iværksætte den modsatte Bevægelse og 
lade hele denne Udvikling gaa tilbage. 

De to Hovedfordele, som skulde naaes ved en saa- 
dan Tilbageførelse af den tidligere Statsjord paa Statens 
Haaand og en yderligere Erhvervelse for Staten af al 
anden Jord skulde da være, at al den Værdistigning, 
som Jorden i Tidens Løb undergaar ved Samfundets 
sligende Efterspørgsel efter dens Frembringelser, lige saa 
vel som de Fortrin, hvoraf nogle Jorder ere i Besiddelse 
fremfor andre, skulde komme Samfundet i dets Helhed 
til Gode. Det Sidste kunde jo kun ske derved, at Staten 

kræver en tilsvarende højere Afgift af dem, der dyrke 
disse Jorder, saa at kun den Værdi, der skyldes Besid- 
derens eget Arbejde, tilfalder denne. At gjennemføre dette 
faktisk og reelt vil i Praxis utvivlsomt vise sig forbunden 
med betydeligt større Vanskeligheder, end Forkæmperne 
for de forskjellige Jordreformer gjøre sig klart, saa meget 
mere, som ogsaa den Gevinst, der skyldes særligt gun- 
stige klimatiske Forhold, altsaa Resultater af en mere 
end almindelig god Høst, maatte blive Besidderne uved- 
kommende. Paa disse Vilkaar ville de faktisk blive 
Statens lønnede Arbejdere, Forvaltere, for hvilke der er 
normeret et fast Vederlag for deres Arbejde, medens 
Staten forbeholder sig Alt, hvad der udbringes af Jorden 
ud over den saaledes normerede Indkomst. Alle de Ind- 
vendinger, som tidligere fremsattes imod Tiendens Ydelse 
in natura, ville her gjøre sig gjældende med tidobbelt 
Styrke; Tienden levnede dog Jordbrugeren de Vio af den 
ved Driftens Forbedring vundne Indtægtsforøgelse; her 
tager Staten den hele. Et stillestaaende, stagnerende 
Jordbrug uden Fremgang og uden forøgede Driftsresul- 
tater vil blive den sandsynlige og næsten uundgaaelige 
Følge af dette System, og dermed den forventede stadigt 
voxende Indtægt for Staten, som skulde give den Midler 
til at dække de efterhaanden voxende Statsudgifter uden 
at behøve at gaa til forøgede Skatter, blive ganske illuso- 
risk, — samtidigt med, at Udsigten til at kunne fyldest- 
gjøre den med Befolkningens Væxt følgende Nødvendig- 
hed af at tilvejebringe et jævnt voxende Udbytte højligt 
formindskes; Dels af Hensyn hertil, dels allerede af 
Hensyn til at sikkre den fornødne Omhu overfor al den 
Staten tilhørende Kapital, vilde der fra dennes Side ud- 
kræves en stadig Kontrol med Jordbrugerne, en Kontrol, 
som maatte gaa langt ud over den tidligere af Godsejerne 
øvede Kontrol med deres Fæstere. Naar man ikke be- 
væger sig i rent abstrakt-ideale Forestillinger, men regner 

W. Scharling: Samfundsproduktionen. 54 

med Menneskene, som de faktisk ere, tør man ganske 
sikkert paastaa, at de økonomiske Resultater af en saa- 
dan Ordning vilde blive ringere — vel endog væsentlig 
ringere — end af den nu bestaaende. Og i social Hen- 
seende vilde disse Stats-Jordbrugeres Stilling ubetinget 
blive mindre god, mindre fri og selvstændig end de nu- 
værende Jordejeres. 

Men yderligere maa det bemærkes, at selve Forud- 
sætningen om en stadigt stigende Værdi for Jordens 
FrembringeFser og dermed for Jorden selv er uholdbar. 
Man overser ganske, at meget af den formentlige Værdi- 
stigning er rent nominel og simpelt hen skyldes en For- 
andring i selve Værdimaaleren, Pengene. Efterhaanden 
som Pengene synke i Værdi — saaledes som de, om end 
med nogle Svingninger, stadigt have gjort i de sidste fire 
Aarhundreder — , stiger Kornets og dermed Jordens Penge- 
pris; men denne Stigning er rent nominel, da alle andre 
Værdigjenstande deltage i den samme Prisforandring. 
Kun hvis Kornet og Jorden stiger stærkere i Pris end 
andre Ting, er der en virkelig reel Værdistigning til- 
stede. Men at det Modsatte maa antages at have været 
Tilfældet siden Aar 1500, viser det foran S. 315 Anførte. 

Men dernæst ser man endvidere ganske bort fra det 
baade nominelle og reelle Værdifald, som Jorden til nogle 
Tider udviser, og de Virkninger, som dette vil faa for 
Staten. Som alt foran berørt afgiver Forholdene i Stor- 
britannien i de tyve Aar 1875 — 94 det mest afgjørende 
Vidnesbyrd om et saadant Værdifald. Nedgangen i Vær- 
dien af den Jord og Grund, som anvendes i Landbrugets 
Tjeneste, er af den i 1893 til Undersøgelse og Belysning 
af disse Forhold nedsatte Royal Commission on Agri- 
culture for det nævnte Tidsrum opgjort til det uhyre 
Beløb af 1000 Mill. £. St. eller 18,000 Mill. Kr., et Tab, 
som nu for en væsentlig Del blev baaren af de store 
Godsejere, for en mindre Del af de smaa Jordejere, 

Yeomen og Freeholders, men som ved det her om- 
handlede Systems Gjennemførelse helt og holdent maatte 
falde paa Staten. I Løbet af tyve Aar vilde dennes Ind- 
tægter Aar for Aar være gaaet saa betydeligt ned, at Op- 
krævning af nye, tunge Skatter maatte være bleven den 
uundgaaelige Følge. 

Tages alt det her Anførte i Betragtning, lader det sig 
vanskeligt tænke, at- Slatens Overtagelse af al Jord som 
dennes Eneejer skulde være at foretrække for den nu 
bestaaende Ordning. 

14. Medens vi saaledes maa anse Privatejendomsret 
over den til Dyrkning bestemte Jord som den, om ikke 
absolut nødvendige, saa dog utvivlsomt økonomisk mest 
hensigtssvarende Ordning, og derhos mene, at de dertil 
knyttede sociale Ulemper vanskeligt ville kunne flernes 
ved nogen anden Ordning, maa det dog tilføjes, at For- 
holdenes Natur her gjør en videre gaaende lovordnet 
Begrændsning af denne Ret end i andre Tilfælde af Ejen- 
domsret baade tilstedelig og tilraadelig, idet det her maa 
fastholdes, at denne kun anerkjendes som det formentlig 
hensigtsmæssigste Middel til at faa Jorden dyrket paa den 
for Samfundet tjenligste Maade. Derhos vil Hensynet 
til, at den Enes Ejendomsret ikke maa krænke og for- 
styrre de Andres lige Ret til frit at kunne dyrke deres 
Jord, kunne give Lovgivningsmagten Anledning og Op- 
fordring til at træffe adskillige indskrænkende Bestem- 
melser til Hævdelse af Naboernes Ret. At Ejendoms- 
retten over Jord saaledes i Praxis fremtræder med 
flere Begrændsninger end anden Ejendomsret, op- 
hæver ikke i og for sig Anvendeligheden af dette Begreb 
paa Jordbesiddelse, men medfører kun, at den juridiske 
Definition af Begrebet Ejendomsret, som det fremtræder 
i den positive Retsorden, maa affattes i Udtryk, der tage 
Hensyn til disse i det retsordnede Samfund bestaaende 

54* 

Begrændsninger og betone »de af Loven dragne Grændserc 
for Beføjelsen til at raade over Tingene (jfr. foran). 

I Praxis kan det selvfølgelig være vanskeligt her at 
drage de rette Grændser. Navnlig gjælder dette overfor 
det Spørgsmaal, hvor strængt den Forudsætning for Ejen- 
domsretten over Jord bør fastholdes, at Jorden \drkelig 
bliver dyrkel. At Ejeren maa have Ret til frit at be- 
stemme Dyrkningens Art og Maade, er klart; at binde 
ham til visse bestemte Anvendelser af Jorden vilde kun 
være en Hindring for Fremskridt saa vel som for Benyt- 
telsens Afpasning efter hver Tids Krav. At fordre en 
Anvendelse af Jord — t. Ex. Dyrkning af Hvede — op- 
retholdt, uagtet Forholdene ikke mere gjøre denne An- 
vendelse lønnende, vilde saaledes være ganske urimeligt, 
og herover maa det være Ejerens Sag at skjønne. Lige- 
ledes maa Ejeren selv skjønne over, hvorvidt Opdyrkning 
af enkelte Dele af Ejendommen efter disses Beskaffenhed 
kan lønne sig. Spørgsmaalet kan kun være det, om 
Ejeren har Ret til at lade Jorden i dens Helhed henligge 
helt ubenyttet eller forbeholde den for en Benyttelse, som 
unddrager den fra den samfundsøkonomiske Produktion, 
som netop søges fyldestgjort ved at undergive den indi- 
viduel Raadighed. Navnlig gjælder dette, hvor Ejerne 
af de meget store Ejendomme ikke blot lade umaadelige 
Strækninger deraf henligge udyrkede, for at de kunne 
tjene til Jagtdistrikter o. lign., men endog inddrage Jord- 
brug hertil ved at sætte Jordbrugerne ud af Besiddelsen.^) 



^) »I Skotland hersker Hjorteparkens og Hedens Øde og Tomhed, hvor 
der for et Aarhundrede siden fandtes Hjem for Mennesker. Man kan 
rejse med Jernbanen gjennem Englands rigeste Jordbrugsdistrikter og 
næppe se saa mange Huse som i vore Indianer-Dalstrøg, hvor for 
nogle Aar siden kun Bøffelhjorder havde deres Tilhold«. (Henry 
George: Samfundsspørgsmaal). Jfr. St. MilFs Udtalelser I S. 284: »Naar 
to Hertuger anmasse sig at afspærre en Del af Højlandene og ude- 
lukke den øvrige Menneskeslægt fra mange Kvadratmil Bjerglandskab 
for at hindre, at Vildtet forstyrres, er dette et Misbrug; det over- 

Disse Tilstande ere ikke nødvendige Følger af Ejendoms- 
rettens Anerkjendelse, men kun en faktisk Følge af, at 
den naturlige Forudsætning herfor, Jordens Dyrkning i 
Overensstemmelse med dens Bestemmelse, ikke er bleven 
fastholdt som Betingelse for dens Udøvelse. I Danmark 
har Lovgivningen i alt Fald for en Del gjort dette (jfr. 
Frd. 6. Juni 1769 med Forbud imod at lade Bøndergaarde 
ligge øde og Frd. 25. Marts 1791 med Forbud imod 
Bøndergaardes Nedlæggelse), og Bestemmelser i saa Hen- 
seende lade sig meget vel forene med Anerkjendelse af 
Ejendomsret over Jord. Saafremt derimod de store Ejen- 
domme dyrkes lige saa godt som andre, mindre Ejen- 
domme, er der fra et økonomisk Synspunkt saa langt 
fra tilstrækkelig Grund til at fordre dem delte, at de 
endog i visse Retninger frembyde særlige Fordele (jfr. 
Kap. XIII). Dersom deres Udstykning i mindre Ejen- 
domme er økonomisk fordelagtigere, vil Ejendomsretten 
næppe være til Hinder for en saadan Deling, saaledes 
som det netop viser sig her i Landet i den seneste Tid, 
da flere store Ejendomme kjøbes til Udstykning. 

Erfaringen viser, at det er vanskeligt med nogen 
Sikkerhed at afgjøre, hvilken Størrelse af Jordbrug der 
baade i økonomisk og social Henseende er den heldigste, 
og at bestemte Regler i saa Henseende derfor næppe bør 
opstilles fra Statens Side. Tværtimod maa det utvivlsomt 
anses for det Bedste, at der findes Ejendomme af for- 
skjellig Størrelse, for at de enkelte Jordbrugere kunne 
faa Lejlighed til at vælge en netop for deres personlige 
Evner og Dygtighed saa vel som deres Kapital passende 
Ejendom, og ligeledes, at det under Hensyn hertil maa 
være dem muligt at kunne blive Jordbruger uden netop 

skrider de legitime Grændser for EJjendomsretten over Jord. Naar 
det ikke er Hensigten hermed at faa Jorden dyrket, kan der ikke 
gives nogen fornuftig Grund for, at den overhovedet skal være Gj en- 
stand for privat Ejendomsret«. 

at kjøbe en Ejendom, altsaa at kunne forpagte eller 
fæste en Ejendom. Skjøndt dette Maal snarest tør ventes 
naaet ved Anerkjendelse af Ejerens individuelle Frihed 
til at bestemme, om han selv eller ved en Anden vil 
dyrke sin Jord saavel som af hans Frihed til baade at 
formindske og at forøge sin Ejendom ved Salg eller Til- 
kjøb, og en saadan Anerkjendelse ogsaa maa siges at 
være en naturlig Følge af hans Ejendomsret, kan en ube- 
grændset Frihed i sidstnævnte Henseende dog ikke er- 
kj endes at være en saa nødvendig Bestanddel deraf, at 
Staten ikke skulde være beføjet til af sociale Hensyn 
baade at forhindre en Udparcellering af Ejendommene i 
altfor smaa Lodder og at sætte Grændser for en Sammen- 
lægning til altfor store Jordbrug, og en saadan Beføjelse 
er ogsaa i Praxis i lange Tider bleven gjort gjældende 
(jfr. Frd. 3. Dcbr. 1819 og nu L. 11. Maj 1897). Den nær- 
mere Undersøgelse af, hvilke Regler der hensigtsmæssigst 
kunne opstilles, hører, ligesom Spørgsmaalet om særlig 
den store Grundejendoms baade økonomiske og sociale 
Betydning^) og om Statens af dette Spørgsmaals Besva- 
relse afhængige Politik overfor disse Ejendommes Op- 
retholdelse eller Deling, hjemme i Økonomiens Politik. 

15. Betragtes herefter særlig Benyttelsen af Jorden 
til Bebyggelse med hvad dertil hører, stille Forholdene 
sig for saa vidt noget anderledes, som Jordrenten her 
ikke blot spiller en ganske særlig og langt mere betydelig 
Rolle, men derhos er af en væsentlig forskjellig Art. Det 
er nemlig ikke Jordens physiske Beskaffenhed, ikke dens 
»oprindeligt og bestandigt virkende Evne«, som skaber 
denne Jordrente. Ganske vist er ogsaa her Jordbundens 
physiske Beskaffenhed ikke uden Betydning, vel ikke dens 
Frugtbarhed, men dens bedre eller ringere Egenskaber 
som Byggegrund ; men dette er dog af ganske underordnet 



*) Jfr. herom bl. A. Wagner, Grundlegung, 1. c. S. 464 — 70. 

Betydning i Sammenligning med dens Beliggenhed. 
Beliggenhedens Fortrin skabes imidlertid ved rent so- 
ciale Forhold, først ved Byens Størrelse og Betydning i 
al Almindelighed, dernæst i det Enkelte ved Beliggen- 
heden i selve Byen. I Byens Centrum, hvor Traflken 
samler sig fra alle Sider, ville dels Beboerne for en stor 
Del være nærmere ved deres Virksomhed, dels denne have 
bestemte Fortrin fremfor i de Qernere, mere peripherisk 
beliggende Kvarterer. Navnlig gjælder dette i høj Grad 
om en stor Mængde Butiker og andre Forretningslokaler, 
for hvilke Lejen kan stige endog meget betydeligt over, 
hvad der betales paa mindre befærdede Strøg. Ejen- 
dommens Beliggenhed faar derved stundom endog en 
ligefrem Monopolværdi, som bringer Indtægterne deraf 
og dermed dens Værdi i Handel og Vandel til at stige 
højt op over, hvad der svarer til Forrentning af den til 
en saadan Bygnings Opførelse og Vedligeholdelse med- 
gaaede Kapital. At denne Monopolværdi, der efter- 
haanden ved den tiltagende Bebyggelse og Byens Væxt 
strækker sig — om end i ulige Grad — til flere og flere 
Ejendomme, ofte er ganske uafhængig af Ejerens egen 
Virken, falder stærkt i Øjne, og det saa meget mere, 
naar den forøges betydeligt i forholdsvis kort Tid, saa at 
Ejendommens Værdi synligt voxer Aar for Aar, selv 
hvor den ikke i sig selv er undergaaet nogen Forandring, 
og som den langt kan overstige den Værdistigning, som 
gunstige Konjunkturer kunne skabe for den dyrkede 
Jord. Her skabes Værdistigningen ved den stærkere, 
mere intensive Efterspørgsel efter Boliger, Forretnings- 
lokaler og Butiker, beUggende paa de bekvemmeste og 
for Traflken og Handelen gunstigste Strøg, og voxer stadig 
ved Byens Væxt, hvorved den kan naa en meget betyde- 
lig Højde. Den er en Kapitalisering, hyppigt endog en 
forud diskonteret Kapitalisering, af en Stigning — eller 

en forventet Stigning — af Lejeindtægten.^) Denne be- 
tales vel for en stor Del af Personer, hvis Virksomhed 
paa dette Sted netop paa Grund af den der stedfindende 
Trafik antager et saa meget større Omfang, at den bliver 
mere indbringende for dem end andetsteds, og som der- 
for ogsaa baade kunne og ville afgive en Del af denne 
Merindtægt i Leje for Lokalet; men for en Del betales 
den ogsaa af Personer, som af Hensyn til deres Virksom- 
hed nødsages til at have fiolig eller Forretningslokale 
paa det paagjældende Sted og som derfor maa søge den 
højere eller stigende Leje indvundet ved at lægge den 
forholdsvis paa deres Varer eller deres Tjenesteydelser, som 
saaledes fordyres for Kunderne, der altsaa for saa vidt 
bliver skatskyldige til den monopolhavende Ejer. Stund- 
om er det endog selve Lejerens Virksomhed, der ved at 
skabe en søgt og vel renommeret Forretning drager Tra- 
fiken hen til Ejendommen og dermed giver denne dens 
efterhaanden stigende Værdi, idet den sætter Ejeren i Stand 
til at afkræve hin en stedse større Lejeafgift, hvorved 
Lejeren altsaa kommer til at dele den Indtægt, som ude- 
lukkende skyldes hans Forrelningsdygtighed, med Ejeren, 
uagtet denne aldeles ingen Andel har havt i det værdi- 
skabende Arbejde. 

Denne Beliggenhedens store Betydning for og Ind- 
flydelse paa Grundens Værdi og dennes stigende Højde 



^) Det er ikke altid let at afgjøre, hvor stor en Del af Værdistigningen 
der udelukkende skyldes Konjunkturerne, fordi den ved disse frem- 
kaldte Værdiforøgelse oftest medfører partielle Ombygninger, Indret- 
ning af Butiker og Forretningslokaler istedenfor Beboelseslejligheder 
osv. Et Vidnesbyrd herom haves i den stadige Stigning af Brandfor- 
sikkringsværdien, der skyldes saadanne Forandringer; i Berlin var 
saaledes i 1870 — 76 den aarlige Stigning i denne for alt bestaaende 
Ejendomme henholdsvis 3 — 3 — 3 — 6 — 16 — 13 — 11 %. Derimod 
konstateredes samtidigt for Tiaaret 1868 — 77 for en Række uforandrede 
Bygninger Lejestigninger fra 36 til 106 %, for de fleste af dem 50 — 70%. 
Jfr. Ad. Wagner, Grundlegung 1. c. S. 480. 

medfører derhos ogsaa i andre Henseender Ulemper med 
Hensyn til selve Bebyggelsen. Da det gjælder om at ud- 
nytte den gunstige Beliggenhed det mest mulige, søger 
Ejeren at bebygge Grunden i saa stort Omfang som muligt 
— baade i Breden og Højden. Taarnhøje Huse — voxende 
i Amerika til »Skyskrabere« med et Utal af Etager — og 
snævre Gaarde, der i Forhold til Højden blive som dybe 
Brønde, hvor Sol og Luft ingen Adgang finde, gjør den 
hele Bebyggelse utiltalende og usund, og Lovgivningens 
begrændsende Bestemmelser formaa kun i ringe Grad at 
raade Bod herpaa. 

Hele dette Forhold er ingenlunde Noget, der har 
udviklet sig i Nutiden eller dog i den nyere Tid. Fra 
Oldtidens Rom foreligge Skildringer, der synes som 
skrevne den Dag idag i Nutidens Storbyer. Husene i 
Rom vare i Kejsertiden 7 — 9 Etager høje. En særlig ved 
sine højt over hinanden optaarnede Etager bekjendt Byg- 
ningskvadrat, Felicles' »insula«, sammenhgner TertuUian 
med Gnostikernes forskjellige Himle, den ene ovenpaa 
den anden. Og Martial giver en Skildring af en stakkels 
Djævel, der maa kravle 200 Trin i Vejret til sin Bohg 
oppe under Taget, saa vel som af de mørke Proletar- 
boUger, hvor man knap kunde staa oprejst. De fleste 
Borgere boede til Leje i de store Lejekaserner — »in- 
sulae« — , der tilhørte nogle faa Rigmænd, som ejede 
hele Gader eller Huskvarterer; den bekjendte Crassus 
skal endog have ejet næsten det halve Rom. Huslejen 
var derfor ogsaa saa høj, at det fremkaldte almindehge 
Klager og gjentagne Gange nødsagede Regeringen til at 
skride ind og dekretere Nedsættelser af Lejen. ^) 

Men medens disse Forhold saaledes alt i Oldtiden 
have været kjendte, have de dog først igjen i den nyeste 



*) Jfr. J. Lehr u. C. J. Fuchs: Art. Wohnungsfrage i Handworterbuch, 2den 
Udg. VII s. 828—71. 

Tid tildraget sig almindelig Opmærksomhed. Som foran 
<I S. 219—26) omtalt fandtes der i lange Tider efter 
Romerrigets Fald kun ganske faa større Byer, og selv 
disse vare paa enkelte Undtagelser nær ikke egentlige 
Storbyer. Det er først den, tidligere ukjendte, stærke 
Befolkningslilvæxt i det 19de Aarh., der væsentlig har 
maattet optages i Byerne, som har skabt de egentlige 
Storbyer og givet ogsaa de noget mindre Byer en saadan 
Væxt, at de centralt beliggende Grundes Værdi er steget 
enormt og at denne Værdistigning mere eller mindre har 
strakt sig selv til Byernes fjernere Dele. Og denne 
stadigt voxende Efterspørgsel efter Byggegrunde har frem- 
kaldt Spekulationskjøb, som yderligere drive Værdien op. 
Som foran berørt diskontere disse Kjøb paa Forhaand 
den forventede Stigning i Lejen og gjøre det derved nød- 
vendigt for Ejeren at lade den blive til Virkelighed, om 
Kjøbet skal kunne betale sig. 

Spekulationen kaster sig da endogsaa over de ube- 
byggede Grunde, til hvilke Bebyggelsen nærmer sig og 
som den i en nær Fremtid kan forudses at ville lægge 
Beslag paa. Den blotte Mulighed for Bebyggelse giver 
dem en Værdi, som slet ikke staar i Forhold til Jordens 
Værdi i Almindelighed.^) Uagtet Besiddelsen ingen Ind- 
tægt giver, stiger Værdien. Da Grundens Fremtidsværdi 
saaledes allerede paa Forhaand er diskonteret, blive de 
nye Huse herved fordyrede, og den Virkning, som ny 
tilkommende Huses Konkurrence kunde øve paa Leje- 



^) Særligt iøjnefaldende har dette været i en By som Berlin, da denne 
efter 1871 blev Rigshovedsfad for hele Tydskland og dermed Gjenstand 
for stærk Tilstrømning fra hele Landet. I 1872 — 73 solgtes saaledes 
2,122 ubebyggede Grunde til en samlet Værdi af 173 Mill. Mk. I den 
efterhaanden i Bebyggelsen inddragne Nabokommune Charlottenburg 
beregnede man i 1865 de ubebyggede Grundes Værdi til 6 Mill. Mk., 
men i 1886 til 45, — i 1897 endog til 300 Mill. Mk. 

priserne i de ældre Huse, modarbejdes og formindskes 
herved. ^) 

Den Fordyrelse af Huslejen, som saaledes efter- 
haanden indtræder og breder sig ogsaa over de Qernere 
Bydele, tynger selvfølgelig mest paa Familier med ringe 
Indkomst, idet Huslejen udgjor en desto større Del af 
Udgiftsbudgettet, jo mindre Indkomsten er. Medens Hus- 
lejen for Familier med nogle tusinde Kroners Indtægt 
ikke behøver at lægge Beslag paa mere end V« å ^A deraf, 
vil den for Familier, hvis Indkomst kun udgjør 1000 å 
1200 Kr. eller derunder, let kunne sluge indtil V* af Ind- 
tægten. Og for saa vidt Huslejen er i raskere Stigen 
end Arbejdsindtægten, vil dette nødsage saadanne Ar- 
bejderfamilier til at indskrænke Boligen eller ty til Bo- 
liger, hvis større Billighed betinges af ind- og udvendige 
Mangler og ofte ere skadelige for Sundheden eller ved 
deres Indskrænkethed have en uheldig Indflydelse paa 
Sædeligheden. 

Hvor nu Spekulationen udstrækkes til Byggegrundene, 
forværres Forholdene yderligere, idet den antager en ny 
Skikkelse; den gaar endog ud paa at forhindre deres Be- 
byggelse for derved at fremkalde en Vaaningsnød, der 
atter kan drive Lejeafgifterne højere i Vejret. Det var 
særlig i Berlin, efter dens Ophøjelse til Rigshovedstad, 
samt i Wien, at den fremtraadte paa denne Maade i 
70' ne og begge Steder fremkaldte en storartet Aktiesvindel 
i Byggegrunde, som ved Krisen i 1873 slog om til Fallit 
og Ruin for Mangfoldige.*) 



^) Som en hermed følgende beklagelig Omstændighed kan ogsaa anføres, 
at Bygningshaandværkerne ved nye Bygningers Opførelse, naar disses 
Værdi paa Grund af indtrædende ugunstige Konjunkturer eller urigtige 
Beregninger ikke kommer til at svare til Forventningerne, ikke sjæl- 
dent narres for deres Tilgodehavende, fordi der er forud sikkret 
Grundens tidligere Ejer en stor Prioritet i den nye Ejendom næst 
efter den, der kan erholdes i et Kreditinstitut. 

*) Se nærmere herom Nationaløkon. Tidsskr. for 1874, H S. 56—62. Selve 

Endskjøndt det saaledes viser sig, at saadanne Spe- 
kulationsmisbrug ret hurtigt straffe sig selv, og endskjøndt 
man overhovedet ikke bør bedømme et Forhold efter de 
mulige Misbrug deraf, kan det ikke undre, om de for- 
skjellige her berørte Tilstande have fremkaldt megen 
Uvillie imod og mange Angreb paa Ejendomsretten over 
Byggegrunde og bragt selve Spørgsmaalet om Berettigelsen 
af Ejendomsinstitutets Anvendelse paa dette Omraade 
under Debat. 

16. Spørges der da, om det overhovedet er rigtigt og 
nødvendigt at anerkjende Ejendomsret over de til By- 
Bebyggelse fornødne Arealer, maa der fra et økonomisk 
Synspunkt vistnok svares, at nogen egentlig Nødvendighed 
for at udstrække Privatejendoms-Institutet til saadanne 
Arealer næppe kan siges at foreligge, idet der næppe kan 
paavises nogen absolut Hindring for en Ordning, hvor- 
efter Samfundet — vel snarest vedkommende 
Kommune^) — var Ejer af hele Byens Areal. Den 
behøvede ikke at eje ogsaa Bygningerne. En Deling af 
Ejendomsretten, saa at En ejer Grunden, en Anden Byg- 
ningen, er ikke ukjendt; i London er dette saaledes ret 
almindeligt; dog er det ikke Samfundet, men enkelte 
Privatmænd, der eje udstrakte Arealer, som de i en- 
kelte Parceller udleje for en Tid af 79 Aar til dem, 
som derpaa ville opføre Bygninger. Ved Lejemaalets 
Udløb tilfalder Bygningerne da Grundens Ejer. 

Vaaningsnøden har fremkaldt en hel Litteratur, hvorom Oplysning 
findes i Handworterbuch, 2den Udg. VII S. 868 ff. 
^) Det tør dog ikke overses, at ganske lignende Betragtninger, som paa- 
beraabes til Gunst for Kommunens Ejendomsret, i de store Byer og 
særlig Landets Hovedstad kunne paaberaabes som Grund til at kræve 
i alt Fald en Medejendomsret for Staten; thi det er ikke blot For- 
holdene i Byen selv, Bysamfundet, men hele Statssamfundet, som 
i disse Byer bidrager til at skabe de stigende Værdier: at de ere 
Regeringens eller Provindsadministrationens Sæde saa vel som Stedet 
for mange Anlæg, hvortil det hele Land bidrager, Musæer, Univer- 
sitet m. m. 

Det maa imidlertid siges, at en saadan Ordning 
utvivlsomt maa anses for lidet heldig i sig selv og derhos 
lidet skikket til at skabe bedre og sundere Tilstande, og 
at den ikke vilde blive væsentlig heldigere, fordi det blev 
Kommunen og ikke Private, der ejede Grunden. I den 
lange Tid af 99 Aar vil dog enhver Forhøjelse af Leje- 
afgiften, som skyldes Samfundets Udvikling, tilfalde Byg- 
ningens Ejer; og for en væsentlig kortere Tid vilde næppe 
Nogen paatage sig at opføre kostbare Bygninger, over 
hvilke Ejendomsretten tabes ved Lejemaalets Ophør. 
Bebyggelsen vilde i det Hele blive tarveligere, al ikke 
strængt nødvendig ydre Udsmykning falde bort, saaledes 
som det netop er Tilfældet med mange Kvarterer i Lon- 
don, og Bygningernes Soliditet blive ringere. Derhos er det 
indlysende, at Bygningsejerne i den sidste Tid af Leje- 
maalets Bestaaen ville søge saa vidt muligt at undgaa 
alle Udgifter til Bygningens Vedligeholdelse, end sige 
Forbedringer, saa at Lejernes Interesser kun ville være 
slet varetagne ved denne Ordning. Naturligvis kan der 
tænkes andre Ordninger af dette Forhold, navnlig saa- 
ledes, at Bygningsejeren vedblev at være Ejer af Byg- 
ningen, ligesom Kommunen af Grunden, imod at sidst- 
nævnte fra Tid til anden havde Ret til at forhøje Afgiften 
af denne. Men det ses ikke, hvorledes Bygningsejeren 
skulde kunde indlade sig enten paa en forud fastsat suc- 
cessiv Afgiftsstigning, som maaske slet ikke kommer til 
at svare til Udviklingens Gang, eller paa en Ret for 
Kommunen til vilkaarligt at forhøje Afgiften efter sit 
Skjøn. Den Løsning synes derfor i hvert Fald at maatte 
foretrækkes, at Kommunen for at opnaa den tilsigtede 
Fordel blev Ejer ikke blot af Grundene, men ogsaa af 
Bygningerne, hvad der ogsaa fra visse Sider er bleven 
stillet som den egentlige Opgave for en virkelig Samfunds- 
reform. 

Under alle Omstændigheder er imidlertid saa meget 

klart, al Lejerne Intet vilde vinde ved en saadan Ord- 
ning, den være sig af den ene eller den anden Art, saa- 
fremt den hele Forskjel blev, at Kommunen og ikke 
private Ejere tilegnede sig den successivt stigende Værdi, 
som Bebyggelsen giver Grundene, og at det Samme maa 
gjælde med Hensyn til den Forskjelsrente, som de en- 
kelte Grunde efter deres Beliggenhed give. Dersom Kom- 
munerne ejede samtlige Grunde, maatte ogsaa den gjøre 
Forskjel paa Afgiften af disse; i modsat Fald vilde den 
kun ganske vilkaarligt give de Bygningsejere en Begun- 
stigelse, til hvem den udlejede de fordelagtigere beliggende 
Grunde uden at kræve en tilsvarende højere Afgift af 
dem. Og ganske det Samme vilde gjælde overfor Lej- 
erne, saafremt Kommunen blev Ejer ikke btot af Grun- 
dene, men ogsaa af Bygningerne. Det er jo nemlig ikke 
Grundens Værdi, der gjør Lejen af de paagjældende Lo- 
kaler høi, men omvendt selve Efterspørgselen efter de 
gunstigere beliggende Lejligheder, som, fordi de, selv om 
Bygningerne kunne være ganske ens, gjøre Forretningen 
i dem mere indbringende, gjør det muligt at afkræve 
disse Lejligheder den højere Lejeafgift, der atter skaber 
en større Værdi for Ejendommen. Enten maatte altsaa 
Kommunen tilegne sig denne Merværdi og den højere 
Lejeafgift ved at kræve en tilsvarende højere Leje for 
de heldigere beliggende Ejeudomme, — og i saa Fald 
blev Forholdet for Bygningslejernes Vedkommende ufor- 
andret; eller ogsaa maatte den ved at udleje alle Ejen- 
domme til samme Pris ganske vilkaarligt give nogle 
Lejere en væsentlig større Begunstigelse fremfor andre. 
Hele Forskjellen vilde da blive den, at de Fordele, som 
nu tilfalde Ejerne af disse Bygninger, i saa Fald vilde til- 
falde Lejerne. Og ganske paa samme Maade vilde det 
forholde sig med den ved tiltagende Bebyggelse successivt 
skabte Værdistigning; skal Kommunen tilegne sig denne^ 
maa det ske ved at forhøje Lejeafgifterne. 

At det iøvrigt for Lejerne ikke vilde være nogen 
Fordel at have Kommunen til Husvært fremfor en privat 
Ejer, turde Erfaringerne fra de alt nu forekommende 
Tilfælde, hvor sidstnævnte indskyder en Vicevært imellem 
sig og Beboerne, tilstrækkeligt godtgjøre. Existentsen af 
en saadan Mellemmand, som ingen virkelig Myndighed 
har til at imødekomme Lejernes Ønsker om Forbed- 
ringer eller endog ret nødvendige Vedligeholdelsesar- 
bejder, men som vilde blive uundgaaelig, hvis Kom- 
munen var Ejer af samtlige Ejendomme, har til alle 
Tider været erkjendt for at være lidet behagelig for 
Lejerne.^) 

Med Føje fremhæver derfor Ad. Wagner, — uagtet han 
særdeles stærkt betoner Ulemperne ved den nu bestaaende 
Ordning og nærmest ønsker en kommunal Ejendomsret 
i Stedet for Privatejendomsretten over Bygrunde, even- 
tuelt over Byejendommene i deres Helhed,*) — at en saa- 
dan Forandring vil medføre overordentlig store Vanskelig- 
heder, og at de fleste af de Samfundsreformatorer, der 
have krævet en saadan, have taget sig Sagen altfor let 
ved ganske at gaa udenom alle disse Vanskeligheder. 
Man maa være fuldt berettiget til at fordre, at der fra 
disses Side gives en omhyggelig Paavisning af den Maade, 
hvorpaa Forandringen skulde gjennemføres, saa vel som 
af, at de paapegede Ulemper virkelig derved vilde fernes, 
før der fornuftigvis kan blive Tale om at opgive den nu 
bestaaende Ordning. 

17. Vanskeligheden ved at finde en mere tilfreds- 
stillende Ordning end den nu almindeligt bestaaende 



') Allerede i Oldtidens Rom vare Mislighederne herved tilstrækkeligt 
kj endte. Juvenal skildrer saaledes, hvorledes en saadan Vicevært 
staar og støtter de faldefærdige Mure og dækker gabende Revner ved 
Overmaling, hvorefter han erklærer Lejerne, at nu kunne de roligt 
lægge sig til at sove. Jfr. Hdwdrterbuch 1. c. 

*) Jir. Grundlegung 1. c. S. 470—507. 

viser sig ikke mindst deri, at man selv i Lande, hvor 
nye Byer skyde op af Intet og hvor man altsaa stod i 
i den Grad paa bar Grund, at Staten kunde paabyde en 
hvilkensomhelst Ordning, der fandtes at være den hen- 
sigtsmæssigste og retfærdigste, har holdt sig til den andet- 
steds bestaaende Praxis og anerkjendt den private Ejen- 
domsret til Byggegrunde. Og lige saa lidt som man i 
Amerika og Australien er gaaet bort fra denne Ordning, 
lige saa lidt har man i de gamle Lande, trods alle Re- 
formplaner og al Kritik over de bestaaende Tilstande, 
fraveget disse for at søge en formentlig retfærdigere Ord- 
ning selv der, hvor der var den frieste Lejlighed dertil, 
fordi Samfundet selv, navnlig altsaa vedkommende Kom- 
mune, ejer de Arealer, som Bebyggelsen er i Færd med 
at udstrække sig til. Kjøbenhavns Kommune, som i 
1869 afkjøbte Staten hele det udstrakte tidligere Fæst- 
ningsterrain, har lige siden da solgt disse Arealer, Grund 
for Grund, til Private og vedbliver den Dag idag med at 
sælge af de betydelige Byggearealer, som den endnu be- 
sidder. 

Selv om Kommunen saaledes fremdeles finder, at 
Bygningsejerens private Ejendomsret ogsaa over Bygge- 
grunden, naar Alt kommer til Alt, maa anses for den 
hensigtsmæssigste Ordning, vil dens Opkjøb af de Arealer, 
som kunne forudses i en nærmere Fremtid at ville blive 
Gjenstand for Bebyggelse, dog have sin ikke ringe Betyd- 
ning. Den vil ikke blot derved sikkre Samfundet den 
oftest betydelige Værdistigning, som den første Bebyggelse 
giver Jord, der hidtil har henligget som Mark eller Have 
eller Oplagsplads o. lign., men den vil tillige i Besiddelse 
af udstrakte Byggearealer kunne forebygge den ved de 
foran omtalte Spekulationsopkjøb fremkaldte Vaanings- 
nød. Og endelig vil den herved have det i sin Magt at 
foreskrive saadanne Betingelser for Kjøberens Benyttelse 
af Grunden, som sikkrer en god og forsvarlig Bebyggelse, 

ved hvilken der navnlig lages de fornødne Hensyn til at 
skaffe Boligerne Lys og Luft og andre hygiejniske Sikkrings- 
midler. 

Men iøvrigt behøver det Offentlige ikke selv at have 
været Ejer af Grundene for at sikkre disse sidste Hensyn3 
Iagttagelse. Den Ret, som ubestrideligt tilkommer Lov- 
givningsmagten til at begrændse og indskrænke den fuld- 
stændige og udelukkende Raadighed over Tingene, som 
er Ejendomsrettens naturlige Væsen og Indhold, selv hvor 
Talen er om Gjenstande, som Besidderen selv har skabt 
ved sit Arbejde, for saa vidt saadan Begrændsning kræves 
af Hensyn dels til Andres lige Ret til at raade over deres 
Ting, dels til det hele Samfunds naturlige Krav, maa i 
særlig Grad kunne komme til Anvendelse, hvor Talen ér 
om Benyttelsen af Jorden. Og overfor dennes Anvendelse 
til Bebyggelse træder denne Samfundets baade Ret og 
Pligt endnu stærkere frem end overfor Jordens Dyrkning, 
dels fordi Hensynet til Naboernes Ret her gjør sig stær- 
kere gjældende, dels fordi der her ikke er Tale om den 
fortsatte og stadige Bearbejdelse af Jorden, som dennes 
Dyrkning kræver og som giver den i alt Fald dens over- 
vejende, maaske endog dens hele Værdi. Der maa saa- 
ledes tillægges Staten en endog temmelig vidtgaaende Ret 
til ved Bygningslove og Sundhedsvedtægter at for- 
hindre en altfor stærk eller for Naboerne generende Be- 
byggelse og at stille saadanne Fordringer til selve Byg- 
ningernes Beskaffenhed og Indretning, som Hensyn til 
Beboernes Sikkerhed og Sundhed gjør nødvendige. 

18. Naar saaledes Samfundet hidtil saa godt som 
overalt er vegen tilbage for de overordentlige Vanskelig, 
heder, som en Expropriation af samtlige en Bys Grunde 
eller endog de samlede Ejendomme (bebyggede Grunde) 
vilde medføre, ja endog har fundet det mest hensigts- 
svarende at sælge de det selv tilhørende Grunde til privat 
Ejendom, rejser sig det Spørgsmaal, om der ikke kunde 

W. Scharling: Samfundsproduktioiien. 55 

findes en anden Vej til at tilegne Samfundet den Værdistig- 
ning, som menes at skyldes det selv, eller dog en væsentlig 
Del deraf, og man har ment, at dette kunde naaes ved 
Indførelse af en Grundværdistignings-Afgift, hvorved 
Samfundet lagde Beslag paa i alt FalJ en Del af den 
notorisk uden Ejerens Medvirkning skete Værdistigning. 
I nyeste Tid er denne Plan, som allerede forinden havde 
fundet Talsmænd, endog bleven aktuel, idet navnlig 
nogle tydske Kommuner have indført en saadan Afgift. 

Stødet hertil kan siges at være givet ved de af den 
tydske Regering i 1898 i en Forordn, af 2. Sptbr. med 
Hensyn til det tydske Kiautschau-Distrikt i China givne 
Bestemmelser i §§ 6 og 7, af hvilke § 6 bestemmer, at 
Kjøberne af de Staten tilhørende Grunde forpligte sig til 
ved Salg af disse at betale Gouvernementet SSVs Vo af 
den derved opnaaede Nettogevinst, hvilken Forpligtelse 
bliver at indføre i »Grundbogen« som en blivende Be- 
hæftelse paa Ejendommen, medens § 7 bestemmer, at 
»Gouvernementet forbeholder sig ved Grundstykker, som 
i 25 Aar ikke have vekslet Ejer ved frivilligt Salg, at 
paalægge en særlig Afgift en Gang for alle« (»einmalig« 
d: altsaa hvert 25de Aar), som ikke tør overstige Vs af 
Værdistigningen, saaledes som den udfindes ved Vurdering 
af en særlig Kommission. Det maa imidlertid bemærkes, 
at Talen her var om Salg af Staten tilhørende Grunde 
til Private, og det er klart, at det i saa Fald maa staa 
Staten (Hgesom Kommunen for dens Vedkommende) frit 
at fastsætte Salgsvilkaarene, som den finder hensigts- 
svarende. Hermed hænger det da ogsaa sammen, at den 
tydske Regering har forbeholdt sig Forkjøbsret til samt- 
lige Grunde. 

Fra den Tid af har imidlertid Spørgsmaalet om en 
særlig Afgift af Grundejendommenes Værdistigning staaet 
paa Dagsordenen i Tydskland og er endog paa enkelte 
Steder traadt praktisk ud i Livet. Der maa i saa Hen- 

Seende sondres imellem to Slags Afgift: 1) Den al- 
mindelige direkte Værdistigningsafgift, opkrævet regel- 
mæssig med bestemte Mellemrum af alle Grundejen- 
domme (jfr. Kiautschau-Forordn. § 7) — og 2) den ved 
Ejendomssalg ved Siden af de almindelige Omsætnings- 
afgifter paalagte særlige Afgift af den ved Salget godt- 
gjorte Værdistigning. Det er hidtil kun den sidste, som 
i nogle tydske Stæder (K5lln ifølge Bestemmelser af 
Febr.— April 1905, Frankfurt a. M. og Dortmund 1906^) 
er bleven indført. 

Den førstnævnte Afgift maa anses for absolut 
forkastelig, fordi den er en Beskatning af en ikke 
virkelig, men fingeret Værdistigning. Selv en nok 
saa samvittighedsfuldt udført Vurdering af en Ejendom 
kan umuligt sikkre Ejeren Opnaaelsen af den satte Vur- 
deringssum ved virkeligt Salg af Ejendommen, og en 
Forskjei imellem to med flere Aars Mellemrum, tilmed 
maaske af andre Personer, foretagne Vurderinger, beviser 
aldeles ikke, at der virkeHg har fundet en Værdistigning 
Sted, da den kan hidrøre fra forskjellige Synsmaader, 
som lægges til Grund for Vurderingerne. Dertil kommer, 
at Ejeren i hvert Fald faktisk aldeles ingen Formuege- 
vinst har oppebaaret, hvoraf han kunde afstaa en Del 
til Kommunen, og at det er meget muligt, at der, naar 
han en Gang sælger, slet ikke vil blive opnaaet nogen 
Gevinst, under alle Omstændigheder langtfra den Gevinst, 
som Kommunen har beregnet sig en Andel af. 

Forudsætningen for en Værdistigningsafgift maa 
nødvendig være en virkelig konstateret, effektiv 
Konjunkturgevinst, opnaaet for den paagjældende 
Ejer ved et stedfundet Salg. Det er ogsaa kun i 
denne Form, at den hidtil er bleven indført, hvor den 



*) I Berlin havde Kommunalbestyrelsen i Foraaret 1907 principielt ved- 
taget Indførelsen af en saadan Afgift; men det til Gjennemførelsen 
udarbejdede Forslag forkastedes i Sptbr. s. A. 

55» 

har fundet Anvendelse. Men selv i denne Skikkelse frem- 
byder den retfærdige Gjennemførelse overmaade store 
Vanskeligheder. At det kun bør være den Del af Værdi- 
stigningen, som ikke skyldes noget Arbejde eller Anstræn- 
gelse fra Ejerens Side, er givet og almindelig anerkjendt; 
men Afgjørelsen af, hvor meget af Stigningen der skyldes 
de af Ejeren foretagne Forandringer af og Forbedringer 
ved Ejendommen, er ingenlunde let. Thi dette kan al- 
deles ikke maales blot ved de dertil medgaaede Udgifter; 
ogsaa Ejerens personlige Arbejde ved at udtænke og an- 
ordne disse Forbedringer maa tages i Betragtning, og 
dette vil meget hyppigt give Ejendommen en Værdifor- 
øgelse, der langt overstiger selve Udgiftens Beløb, saa at 
den hele Værdistigning udelukkende skyldes de gjorte 
Forandringer. 

Ho ved vanskeligheden ligger imidlertid deri, at selve 
Maalestokken for Værdistigningen, Forskjellen imellem 
de to Kjøbesummer med de foran nævnte Tillæg for den 
første, er ganske upaalidelig, idet den aldeles ikke med 
Sikkerhed udviser en tilsvarende reel Værdistigning, en 
Stigning, som de faste Ejendomme har forud for alle 
andre Ejendomsgjenstande, hvad der jo netop skulde 
være Afgiftens Begrundelse, men simpelt hen kan være 
Følgen af en Forandring i selve Pengenes Værdi, 
som altsaa strækker sig til alle Værdigjenstande. Dersom 
det hele Prisniveau ved et Værdifald for de ædle Metaller 
er steget 20 Vo, vil den Ejer af en fast Ejendom, der har 
kjøbt den før Værdifaldet for t. Ex. 100,000 Kr. og sælger 
den efter Værdifaldet for 120,000 Kr., aldeles ikke være 
bleven rigere, end han var, da han kjøbte, og skulde 
han indbetale en Del af den nominelle Værdistigning til 
Kommunen, vilde han i Virkeligheden være bleven saa 
meget fattigere. Men nøjagtigt at oplyse, hvor stor Pen- 
genes Værdiforandring i et vist Tidsrum har været, er 
ingenlunde nogen let Sag. 

Til alt det Anførte maa endnu føjes, at den Paa- 
stand, hvorpaa Afgiftens Berettigelse hviler, at Værdistig- 
ningen skyldes Samfundet og ikke Ejeren, ikke blot i 
Almindelighed er ret upaaviselig, i alt Fald hvad den der- 
ved forvoldte Stignings Omfang og Størrelse angaar, men i 
Virkeligheden ogsaa gjælder paa mangfoldige andre Om- 
raader, hvor man efter Forholdets Natur ikke eller dog 
kun meget vanskeligt kan tænke paa at kræve en Afgift. 
Sagen er nemlig den, at der næppe er nogen Samfunds- 
virksomhed, hvis Udbytte ikke i høj Grad paa virkes af 
Samfundets Væxt og Trivsel, uden at Virksomheden 
selv bliver en væsentlig anden eller kræver mere Arbejde 
af den Paagjældende. Det gjælder jo om de fleste For- 
retninger, at de, skjøndt Arbejdet kan være -ganske det 
samme, give et større Udbytte og lønne sig bedre i et 
stort end i et lille Samfund, i en stor Bys Centrum frem- 
for i dens Udkanter, — og dette gjælder endog om rent 
personlige Tjenesteydelser, en Læges, en Forfatters, en 
Kunstners Virksomhed. Selvfølgelig maa de Paagjældende 
betale en tilsvarende højere Indkomstskat, hvor en saa- 
dan bestaar; men man falder dog ikke paa at forlange, 
at de til det OflFentlige skulle indbetale, om ikke al, saa 
dog en væsentlig Del af den Merindtægt, som de saaledes 
have forud for deres mindre gunstigt stillede Kolleger — 
end mindre, at de skulle indbetale en Del af den kapi- 
taliserede Indtægt som en ubeføjet Formuegevinst til 
Staten. Og for saa vidt man vil paaberaabe sig, at For- 
holdet dog er et andet, hvor en saadan Merindtægt saa 
at sige krystalliserer sig i en blivende Formueforøgelse, er 
denne Synsmaade dels i og for sig ret omtvistelig, dels 
fører den langt videre end til en Grundværdistigningsaf- 
gift. En Værdistigning af ganske samme Art finder nem- 
lig Sted overalt, hvor Ejendomsgjenstande paavirkes af 
en foranderlig Efterspørgsel. En fuldt saa stor Konjunk- 
turgevinst som ved Byggegrunde er saaledes ofte indtraadt 

for Besidderne af udmærkede Kunstværker; mange Ma- 
lerier, som Kunstneren selv kun har faaet en beskeden 
Betaling for, have ofte senere indbragt Besidderen store 
Summer. Og end mere gjør dette sig gjældende paa et 
Omraade, der nutildags spiller en stor Rolle i det økono- 
miske Liv, nemlig overfor Værdipapirer af enhver Art. 
Den Kursstigning paa Aktier, som saaledes i mange Til- 
fælde bringer dem op til den dobbelte Værdi af det ind- 
betalte Beløb eller endog mere, er for Aktieejeren en 
fuldt saa let vunden Fordel, som den, der opnaaes ved 
faste Ejendomme, og kan ligesom denne siges at skyldes 
Samfundsforholdene. Theoretikere, som have taget Ordet 
for en Grundværdistigningsafgift, have derfor ogsaa kun 
anset denne som en enkelt Art af en almindelig Kon- 
junkturgevinst-Beskatning, — men med Erkjendelse af, 
at denne sidste overordentlig vanskeligt kan gjennem- 
føres. ^) 

Ganske vist kan der anføres Grunde for at behandle 
Jorder som Ejendomsgjenstand ud fra noget andre Syns- 
maader og efter noget andre Principer end andre Gjen- 
stande; men naar man paaberaaber sig Samfundets na- 
turlige Ejendomsret til al Jord og i Kraft af denne for* 
mentlige Medegendomsret mener at kunne kræve Andel i 
Værdistigninger, maa det siges, at denne »Medejer« da 
selvfølgelig ogsaa maa tage Del i de Tab, som lides ved 
Værdinedgang under ugunstige Konjunkturer. 

Tages alt det her Anførte i Betragtning, maa der 
sikkert siges at være al Grund til ved Indførelsen af en 
Grundværdistigningsafgift at vise betydelig baade For- 
sigtighed og Moderation, dersom den ikke istedenfor al 
være en Retfærdighedshandling skal blive en ved sin En- 
sidighed meget uretfærdig Konfiskation af en i og for sig 



*) Jfr. nærmere om hele dette Spørgsmaal en Række Artikler af nærv. 
Forfatter i Nationaltidende for 4—11. Septbr. 1907. 

lovlig Ejendom. Det kan derfor kun anerkjendes, at man 
hidtil, hvor den er bleven indført, har gjennemført den 
med betydelig Moderation.^) 

Væsentlig anderledes forholder det sig, hvor Talen 
er om bestemte Foranstaltninger fra Samfundets Side 
saasom Gade-, Sporvejs-, Jernbane-, Havneanlæg o. lign., 
som direkte give tilstødende Ejendomme en forøget 
Værdi. At Samfundet kræver den herved skabte Værdi- 
forøgelse, er i og for sig ikke unaturligt; dog vil det ogsaa 
her være rigtigt at blive staaende ved kun at kræve en 
Del af Værdistigningen, saasom Halvdelen, ikke blot 
fordi det ogsaa i dette Tilfælde ofte viser sig vanskeligt 
med Sikkerhed at paavise, at en bevislig stedfunden 
Værdistigning i sin Helhed udelukkende skyldes det paa- 
gjældende Anlæg eller anden Samfundsforanstaltning, men 
fordi ogsaa Andre end netop Ejerne af faste Ejendomme, 
baade Handlende og Industridrivende, kunne have endog 
ret betydelig Fordel heraf, uden at disse komme til at 
betale derfor. 



*) I Reglerne for Byen KoUn hedder det derfor ogsaa, at der ikke blot 
til den tidligere Kjøbesum skal lægges dels 4 Vo aarlig Rente for ube- 
byggede Grunde, dels alle Udgifter til Forbedring af Ejendommen, 
inclus. Udg. til Gadeanlæg, samt 5 % af I^øbesummen som Erstatning 
for de med Kjøbet forbundne Omkostninger, men at derefter de 
første 10 ^/o af den saaledes konstaterede Værdistigning bliver fri for 
Afgift. Derhos skal der tages Hensyn til, om der er forløbet en 
kortere eller længere Tid siden Ejendommens I^øb; er der forløbet 
mere end 5 Aar, opkræves kun Vs, mere end 10 Aar kun Va af den 
normerede Afgift. Denne er fastsat til 10 7o for en Værdistigning fra 
10—20 ®/o med Tillæg af 1 Vo for hver yderligere Stigning af 10 Vo, 
saa at der ved en Værdistigning til det Dobbelte (100%) opkræves 
18 °/o. Maximumsafgiften er 25 ®/o, som opkræves ved en Værdistig- 
ning af 160%. Jfr. Brunshuber: Die Wertzuwachssteuer. Jena 1906. 
Disse Regler maa i det Hele siges at være moderate og hensynsfulde, 
og meget højere vil det næppe være rigtigt at sætte Afgiften, om end 
en Maximumsafgift af 25 °/o vel nok kunde indtræde allerede ved en 
Værdistigning til det Dobbelte i Løbet af 5 Aar.. 

///. Arveretten, 
19. Medens det, som foran anført, maa fastholdes, at 
Fjerens Raadighed over de ham tilhørende Ting, som ere 
skabte ved menneskeligt Arbejde, ikke kan være betinget 
af, at han til enhver Tid faktisk benytter dem, og derfor 
uden Hensyn hertil maa vedvare, saa længe han lever, 
kunde det synes naturligt, at den ikke kan strække sig 
ud over hans Død. Dette kan dog kun med en vis Be- 
grændsning gjøres gjældende, idet det maa erkjendes, 
dels at mange Dispositioner, som han har truffet i levende 
Live og hvorved der er tilsagt Andre visse Rettigheder, 
navnlig Brugs-, Leje- og Forpagtningsrettigheder for en 
bestemt Tid, fremdeles bør opretholdes, dels at den Af- 
dødes Kreditorer, som ikke, medens han levede, ere 
blevne fyldestgjorte for deres Fordringer, maa have et 
naturligt Krav paa at faa dem dækkede af hans Efter- 
ladenskaber. Dertil kommer, at det Krav paa Forsørgelse, 
Opfostring og Opdragelse, som Børn naturligt maa siges 
at have overfor Forældrene, i Tilfælde af deres Død kan 
fyldestgjøres ved Hjælp af deres efterladte Formue, og 
at de i saa Henseende trufne Dispositioner derfor bør 
respekteres, saa at den efterladte Formue saa at sige 
fortsætter Forældrenes personlige Forpligtelser. Det vilde 
saaledes allerede af disse Grunde være urigtigt at anse 
denne som absolut herreløs ved Ejerens Død, og tages nu 
endvidere i Betragtning, at disse Gjenstande ikke vilde 
være komne til Existents uden Ejerens Arbejde og at der 
altsaa uden dette ikke vilde have været Noget, som 
kunde komme Andre til Gode, maa det i alt Fald er- 
kjendes, at Ingen lider Uret eller kommer til kort, fordi 
man giver Ejeren Ret til at træffe Dispositioner over sine 
Ejendele, der række ud over hans Liv, eller fordi Sam- 
fundet ved Lov forbeholder dem for Ejerens nærmeste 
Slægtninge til Opfyldelse af hans naturlige personlige For- 
pligtelser overfor disse. 

Hos vistnok alle civiliserede Folk findes da ogsaa 
faktisk Arveret enten i Kraft af Slægtskab med den Af- 
døde eller ifølge Villiesbestemmelse — eller delvis af 
begge Grunde — anerkjendt. Derimod viser der sig hos 
de enkelte Folk en forskjellig Opfattelse af, hvad der 
maa anses som den egentlige Hovedgrund til Arverettens 
Anerkjendelse, idet hos nogle det førstnævnte Moment, 
hos andre det sidstnævnte anses som det egentlige be- 
grundende og dermed som bestemmende for Arv^erettens 
Karakter, medens dog hyppigst ogsaa det andet Moment 
subsidiært kommer i Betragtning. Saaledes var hos 
Romerfolket Arveladerens Villie det egentlig begrundende 
Moment^) og Arv ifølge Testament derfor den egentlige 
Arveret, medens Slægtskabsarv vel ikke var udelukket, 
men dog allerede i selve Betegnelsen »ab interstato« frem- 
traadte som noget kun subsidiært Anerkjendt. En lig- 
nende Opfattelse gjenfindes hos Englænderne, der til- 
lægger Arveladeren en ubegrændset Ret til ved Testament 
at raade over sine Ejendele, saa at selv Børnene ikke 
have noget lovligt Krav paa en vis Andel af Arven, — 
hvad den senere romerske Lovgivning dog tillagde dem 
saa vel som den uformuende Enke — , og denne Regel 
er gaaet over i de fleste nordamerikanske Lovgivninger. 
Derimod er hos de germanske og romanske Folk Slægt- 
skabsarv det Principale og Testamentarv nærmest kun et 
Supplement hertil. 

*) I sit store Værk, »System der erworbenen Rechte«, har Lassalle, der 
iøvrigt i sin praktiske Agitation aldrig har angrebet Arveretten, gjort 
gjældende, at Testamentet oprindelig var et Udtryk for det romerske 
Folks Udødelighedsidé, idet Romerne ausaa det for en Hovedsag, at 
de ikke ophørte at existere som Villies- og Retssubjekter og at de 
som saadanne fortsatte deres Existents i Arvtageren. Denne havde 
ofte langt mindre økonomisk Interesse i og Fordel af Arven, end Le- 
getarerne; men ved Arvens Overtagelse paatog han sig at fortsætte 
Arveladerens Retssubjektivitet. Hele denne Opfattelse er dog trods 
dens Sindrighed og Aandfuldhed temmelig omtvistelig. Jfr. Brandes, 
Lassalle, Kbhvn. 1881. 

20. I nyere Tid er der fremkommet mange An- 
greb paa Arveretten, særlig fra socialistisk Side. Den 
Hovedbetragtning, som ligger til Grund herfor, er den, 
at den Ulighed i Kaar, som viser sig at fremkomme som 
naturlig Følge af Privatejendomsrettens Anerkj endelse, i 
høj Grad forøges ved Arveinstitutet, og at navnlig Mod- 
sætningen mellem Rige og Fattige og Dannelsen af en 
mere permanent Samfundsklasse af rige Familier herved 
overordentlig fremmes, idet de egentlig store Formuer 
netop for en væsentlig Del opstaa ved den Ophobning 
deraf, som foregaar ved Arv igjennem flere Slægtled, 
eller derved, at flere formuende Personers Ejendele ved 
Arv samles paa én enkelt Haand. Arven kan derhos i 
ikke faa Tilfælde bevirke, at Modtageren derved ganske 
fritages for selv at arbejde og kun fører et Liv i Ledig- 
gang og Nyden, medens allerede Udsigten til Arv ofte 
virker svækkende og nedbrydende paa Børnenes Arbejds- 
lyst og gjør dem til lidet samfundsnyttige Individer. Men 
navnlig fremhæves det med stor Styrke, at i en Tid, da 
Produktionen er bleven kapitalistisk (jfr. I. S. 56 tf.) og 
der derfor kun kan opnaaes betydelige Resultater af Ar- 
bejdet, naar det støttes af Kapitalen, denne sidste for- 
medelst Arvegangen stedse mere samles hos et lidet Antal 
Personer, der som Kapitalister kræve og kunne tilegne sig 
Hovedandelen af Arbejdets Udbytte, medens den store 
Mængde af Arbejdere aldrig kan naa til for egen Reg- 
ning at producere mere end det Nødvendigste til en 
Families Livsophold. Det menes derfor, at der ved Op- 
hævelsen — eller dog en stærk Begrændsning — af Arve- 
retten vil kunne naaes en langt bedre Samfundsordning, 
i hvilken de produktive Kapitaler enten direkte overføres 
paa Arbejdernes Hænder eller forbeholdes Samfundet 
for af dette at stilles til Arbejdernes Disposition. 

Denne Opfattelse og disse Reformplaner søges støttede 
ved den Paastand, at Arveretten ikke i sig selv har nogen 

naturlig Begrundelse; men idet det dog erkjendes, at den 
Afdødes Ejendele ikke tør erklæres for herreløse og der- 
med prisgives til Alle og Enhver, hvad der kun vilde skabe 
Voldstilstande, gjøres det gjældende, at de ved Ejerens 
Død naturligt bør tilfalde Samfundet, uden hvis Retsbe- 
skyttelse Formuen næppe vilde kunne være skabt og 
som ved sin positive Virken for Samfundsformaal paa 
mange Maader har støttet den Virksomhed, der frem- 
bragte Formuen. 

Overfor denne Opfattelse maa det fastholdes, at al 
Kapital og alle varige Nydelsesgjenstande kun ere frem- 
komne den'^ed, at Frembringerne deraf dels have opsat 
at fortære de umiddelbare Nydelsesgjenstande, som andre 
Producenter strax have fortæret, dels have valgt at pro- 
ducere et mindre Kvantum deraf end disse for at kunne 
frembringe Gjenstande, som først til en senere Tid kunne 
forskaffe dem den tilsvarende, men da ogsaa saa meget 
større. Nydelse. Og ikke sjældent have de gjort dette 
ikke for at skaffe sig selv, men netop Andre, som var 
dem kjære og hvis Vel laa dem paa Sinde, den Nyden, 
som de selv havde givet Afkald paa. I alt dette er der 
næppe Noget, der kan give »Samfundet«, d. v. s. den Del 
af samme, som har foretrukket Øjeblikkets Nyden for 
Fremtidens, noget berettiget Krav paa nu desforuden at 
høste Udbyttet af hines Arbejde eller dog tage Del deri. 
Forholdet fremtræder endnu den Dag idag ret klart i de 
selv i vor Tid ikke helt sjældne Tilfælde, i hyilke en 
besiddelsesløs Person, begyndende paa bar Bund, ved 
Dygtighed og Sparsommelighed opsamler en større eller 
mindre Formue for sine Efterlevende. Den Retsbe- 
skyttelse, der herved er kommen ham til Gode, er ikke 
anden eller større end den, der har sikkret , de ikke 
sparende Arbejdere Frugten af deres Arbejde, og giver 
saaledes ikke disse nogetsomhelst Krav paa nu ogsaa at 

nyde godt af de Offre, hin har bragt for at naa sit 
Maal. 

At derimod mange af de nu bestaaende, nedarvede 
Formuer oprindehgt ere dannede ved Hjælp af en Rets- 
beskyttelse, der gav de besiddende Klasser en Overmagt 
overfor de besiddelsesløse Arbejdere, som gjorde det mu- 
ligt for dem at tilegne sig en utilbørlig Andel af det ved 
disses Virksomhed skabte Resultat (jfr. Kap. XII), kan 
være sandt nok ; men ligesom en saadan i tidligere Tider 
forøvet Uret ikke kan være tilstrækkelig Grund til at 
omstøde Privatejendomsinstitutet, saaledes kan den heller 
ikke tilstrækkelig begrunde Ophævelsen af en Arveret, 
som i sig selv er naturlig grundet i de økonomiske For- 
hold og ret beset har sin store Betydning for Samfundets 
fremadskridende Udvikling. Og dette saa meget mindre, 
som der med Føje kan rejses Tvivl, om der virkelig ved 
Arverettens Afskaffelse vilde opnaaes et for Samfundet i 
dets Helhed gunstigere Resultat. Den hele fremadskridende 
økonomiske Samfundsudvikling hviler paa den stadig 
fortsatte Samvirken imellem de forskjellige Generationer, 
hvorved ethvert nyt Slægtled fortsætter det foregaaendes 
Arbejde, støttet til de af dette gjorte Erfaringer og frem- 
hjulpet ved den af det tilvejebragte økonomiske Basis. 
Denne Overlevering fra Generation til Generation finder 
paa naturligst Maade og vistnok med størst Virkning Sted 
indenfor hver enkett Familie, navnlig hvor den ælnre og 
den yngre Slægt allerede staar i økonomisk Samvirken 
med hinanden og denne umiddelbart fortsætter hins Virk- 
somhed. Dersom derimod Formuen ved Familiefaderens 
Død overføres til Samfundet som saadant, vil denne 
Virksomhed ofte blive afbrudt og forstyrret, og selv hvor 
den opretholdes gjennem Andre, hvem den overdrages, 
vil selve Formueoverdragelsen foregaa paa en mindre 
heldig Maade, saa at Formuen som saadan forsvinder. 
Thi hvad enten de i Aarets Løb ved indtrufne Dødsfald 

Samfundet tilfaldende Formuer fordeles imellem alle dets 
Medlemmer eller kommer disse til Gode ved en til- 
svarende Nedsættelse af de dem paahvilende Skatter, vil 
det for hver enkelt Husstand blive et saa lille Beløb, at 
det ikke vil kunne danne Basis for en ny eller blot en 
udvidet økonomisk Virksomhed, men som en lille For- 
øgelse af den løbende Indkomst vil blive fortæret ligesom 
denne i det umiddelbare Forbrug.^) Og dersom Sam- 
fundet istedenfor saaledes at fordele den selv beholder 
den til en samlet Anvendelse, vil denne som oftest ikke 
have nogen virkelig produktiv Karakter, men kun sigte 
paa at skabe flere økonomiske Bekvemmeligheder, altsaa 
et udvidet Forbrug (jfr. I S. 288—90). 

Men hertil kommer, at ganske lignende Betragtninger, 
som føre til at hævde Ejerens Raadighed ogsaa over de 
Gjenstande, som han faktisk ikke benytter, fordi Enhver 
i modsat Fald vilde opgive at frembringe Ting, som han 
ikke var sikker paa at beholde og som netop først i 
Fremtiden skulde gjøre Nytte, og indskrænke sin Pro- 
duktion til, hvad han umiddelbart fortærer, tale for 
Anerkjendelse af en Arveret enten i Henhold til Arve- 
laderens egen Villiesbestemmelse eller i Henhold til 
Slægtskabets naturlige Krav. Selv om den Uvished, der 
naturligt for Enhver gjør sig gjældende med Hensyn til 
Længden af hans Levetid, vil medføre, at han ikke helt 
tør fortære sin opsparede Formue, — hvad han iøvrigt i 
Nutiden med dens udviklede Forsikkringsvæsen uden 



*) Det samlede Beløb af de i et Aar faldne afgiftspligtige Arvemasser ud- 
gjorde i 1894 — 96 selv i saa rige Lande som Storbritannien og Frankrig 
knap 100 Kr. pr. Ind. af Befolkningen, i Holland ca. 76, i Belgien ca. 
46, i Danmark ca. 30 Kr. (H. W. B. III, S. 726). Selv om de ikke 
afgiftspligtige Arvesummer medregnes, vil det ikke gjøre nogen nævne- 
værdig Forskjel. I Anm. til Lovforslag om Arveafgif, fremsat i det 
danske Folketing i Okt. 1906, anslaaes den aarlige Arvemasse i Dan- 
mark til 110 Mill. Kr., altsaa til lidt over 40 Kr. pr. Ind. af Befolk- 
ningen. 

Fåre vilde kunne gjøre ved at omdanne den til en Liv- 
rente — , er dér dog hos de Færreste en saadan Almen- 
sands, at de af Hensyn til det hele Samfund skulde fort- 
sætte deres Arbejdsvirksomhed ud over den Tid, det for 
deres egen Skyld er nødvendigt, og undlade at fortære 
den i deres kraftige Manddomsaar opsparede Formue — 
og overhovedet at underkaste sig større Anstrængelse end 
nødvendig til at sikkre det stadige daglige Forbrug. Der 
er under alle Omstændigheder ingen Tvivl om, at en 
lovpaabudt Overgang af al Arv til Samfundet ved Arve- 
laderens Død vilde give de nye Generationer en langt 
ringere økonomisk Basis for deres Virksomhed, end om 
den ældre Slægts Kapitaldannelse føres frem igjennem 
personlig Arvtagen. ^) 

21. Naar det saaledes i høj Grad maa betvivles, at 
der ved en Nægtelse af Arveret vilde opnaaes heldigere 
Samfundstilstande end ved dens Anerkjendelse, — und- 
tagen for saa vidt unægtelig Forskj ellen imellem Rig og 
Fattig vilde formindskes ved Alles større Fattigdom — , 



^) Eugenio Rignano, der forkaster alle de almindeligt til Forsvar for 
Arveretten fremførte Argumenter {se det paa Grundlag af hans Værk: 
»Ein Socialismus in Uebereinstimmung mit den Lehren des okono- 
mischen Liberalismus«, Paris 1904, af Ad. Landry udarbejdede, med 
Forord af Eduard Bernstein paa Tydsk udgivne Skrift: »Los von der 
Erbschaft«, Berlin— Lpz. 1905), slutter dog med at erkjende, at der 
maa tillægges det Argument »den største Betydning«, at Ophævelsen 
af »Retten til at overdrage en Formue til sine Børn eller i al Al- 
mindelighed til Væsener, der ere En kjære, vilde standse den aller- 
stærkeste Spore til Arbejde, til Sparsomhed og til den unægtelig nyt- 
tige Ophoben af Kapitaler«. Han hævder derfor trods Alt, at »Under- 
trykkelsen af Arveretten i Løbet af en Generation vilde have til Følge 
ikke blot Stilstand i den fortsatte Udvikling af Samfiindskapi talen, 
d. V. s. af Produktionen, men ogsaa Fortæring af den Kapital, som 
Samfundet nu bruger for at forskaffe sig sit Underhold. M. a. O.: 
det vilde betyde Tilbagevenden til Barbari!« Han vil derfor ikke af- 
skafte Arveretten, men kun reformere den ved at begrændse den til 
to eller tre efter hinanden følgende Slægtled, idet en Del af den suc- 
cessivt for hvert Slægtled overføres til Samfundet. 

maa det yderligere hævdes, at Paastanden om, at der 
ikke skulde bestaa en naturlig Arveret, som almindelig 
Paastand er grundfalsk, selv om det paa den anden Side 
maa erkjendes, at de fleste Landes positive Lovgivning 
strækker Arveretten ikke lidet ud over dens naturlige 
Berettigelse. 

Paastanden om, at Familiefaderens Formue — og 
det er denne, der hovedsagelig maa haves for Øje — 
skyldes hans personlige Virken og bliver herreløs ved 
hans Død, ser nemlig ganske bort fra, at denne Virken 
i tidligere Tid ganske almindeligt og selv i vor Tid endnu 
paa store og vigtige Omraader ingenlunde er en rent 
individuel, men derimod netop en Familievirksomhed, 
hvori alle — eller dog en større eller mindre Del af — 
Familiens voxne Medlemmer tage Del. Paa Landbrugets 
Omraade er det saaledes den Dag idag ret almindeligt, 
at Famihen i sin Helhed tager Del i Virksomheden, saa 
vidt dennes Omfang tilsteder det og har Brug for saa 
mange Kræfter. I industriel og kommerciel Virksomhed 
gjælder det maaske mindre; dog er det ogsaa her ret al- 
mindeligt, at Faderen søger at opdrage i det mindste en 
af Sønnerne til Deltagelse i og senere Overtagelse af For- 
retningen. Det er den noget overdrevne Samlen af al 
Familiemyndigheden i Familiefaderens Haand, som skyldes 
Romerretten, der har fremkaldt den i sig selv urigtige 
Forestilling om Familievirksomheden som udelukkende 
knyttet til hans Person med den deraf følgende Fore- 
stilling om, at Formuen ved hans Død bliver herreløs. 
Overfor denne Forestilling maa det bestemt hævdes, først 
at Hustruen, selv om hun ikke tager direkte Del i Man- 
dens økonomiske Virken, dog ved hele sin Ledelse af 
Husets Førelse øver en økonomisk Virksomhed af saadan 
Betydning, at hun har sin naturlige Lod og Del i det 
opnaaede Fællesresultat, og at Boet derfor naturligt frem- 

træder som (Jeres Fællesbo, der ikke bliver herreløst ved 
den ene Ægtefælles Død. 

Men dernæst maa det ligeledes fastholdes, at i alle 
de Tilfælde, hvor Børnene — eller dog nogle af disse — 
tage Del i Familiefaderens økonomiske Virken, skyldes 
dennes Resultat delvis dem, saa at den derved skabte 
Formue maa siges at tilhøre Familien som Helhed, selv 
om Familiefaderen nominelt fremtræder som dennes Ejer 
og med Enemyndighed repræsenterer Virksomheden og 
Boet udadtil. Heller ikke i disse Tilfælde kan Formuen 
siges at blive herreløs ved hans Død; tværtimod maa det 
hævdes, at den allerede er i Familiens Besiddelse, og al 
det altsaa vilde være en ligefrem Depossidering, om 
der nægtedes Børnene Adgang til at overtage den som 
»Arv«. 

Endelig har, som alt berørt. Arveret ogsaa udenfor 
disse Tilfælde sin naturlige Begrundelse, hvor Børnene 
ved Faderens Død endnu ikke ere blevne voxne og have 
kunnet paabegynde en selvstændig Virksomhed. Faderens 
Pligt, at opdrage Børnene og hjælpe dem til ^n selvstændig 
Stilling, opfyldes i saa Fald ved Hjælp af den efterladte 
Formue.^) 

Spørges der nu imidlertid, om saa ikke Arveretten 
bør indskrænkes til de her nævnte Tilfælde, og om ikke 
voxne Børn, der ikke staa i nogen direkte Forbindelse 
med Faderens Virksomhed, bør udelukkes fra Arv efter 
ham, tør dette Spørgsmaal næppe besvares bekræftende. 



M Naar Rignaiio (1. c.) vel erkj ender, at dette er en gyldig Begrundelse 
af Arveret, men da vil have denne begrændset til et passende Under- 
hold indtil 18 Aars Alderen, maa det bemærkes, at Opdragelsen og 
den nødvendige Uddannelse til en bestemt Livsstilling ofte først til- 
endebringes med 25 Aars Alder og stundom knap det. Men selv om 
det iøvrigt maa erkj endes, at den ovenfor anførte Betragtning i sig 
selv ikke rækker længere, maa det dog tilføj es, at den i saadanne be- 
stemte Formaal givne Uddannelse ikke sjældent bliver hensigtsløs, 
naar den ikke tillige støttes af en større eller mindre Kapital. 

I mange Tilfælde kunne Børnene, indtil de selv fik en 
selvstændig økonomisk Existents, have været medvirkende 
i Faderens Virksomhed, uden at Omfanget og Resultatet 
heraf nu lader sig eftervise. I andre Tilfælde har Faderen 
indtil sin Død ydet dem en økonomisk Hjælp og Støtte, 
som det har været Meningen og Hensigten fremdeles at 
fortsætte, men som nu afbrydes ved hans Død, og uden 
hvilken det kan blive vanskeligt at føre den af dem paa- 
begyndte selvstændige Virksomhed til det tilsigtede Re- 
sultat. Og overhovedet vilde en saadan Begrændsning 
som anført kun være naturlig under den Forudsætning, 
hvis Rigtighed vi benægte, at Arveretten i de to særlig 
nævnte Tilfælde fremtraadte som en Undtagelse fra en 
Ordning, der mere stemmede med Samfundets naturlige 
Udvikling. Fastholdes det derimod, at Principet Familie- 
arv i sig selv er mere fremmende for denne og at den 
derhos endvidere som Middel til at styrke Familiebaandet 
har en social Betydning, som ikke tør undervurderes, 
synes der ikke at være tilstrækkelig Grund til strængt at 
begrændse den til de nævnte Forhold som en bestemt 
Betingelse for Børnenes Arveret. Efter vor Opfattelse 
maa denne i og for sig anses for den naturlige Maade at 
føre Samfundets Kapital fremefter fra Generation til Ge- 
neration, saa at der maatte paavises særlige Grunde til at 
indskrænke den til de Tilfælde, hvor der faktisk ikke 
egentlig er Tale om Arv. 

Det vilde derfor være rettest at fastholde som al- 
mindelig Regel, at Børn uden Hensyn til deres øje- 
blikkelige Stilling ere naturlige Arvtagere efter 
Forældrene. I hvert Tilfælde vil det frembyde forskjel- 
lig Mislighed at stille Børnene ulige overfor Faderens 
Efterladenskaber af Hensyn til ofte mere eller mindre 
tilfældige Forskjelle i deres ydre Stilling i selve Dødsøje- 
blikket. Det Naturlige vil være at overlade Afgj øreisen 
af Spørgsmaalet, om der er Grund til at gjøre Forskjel i 

W. Scharling: Samfundsproduktionen. 56 

Børnenes Stilling til Arvefaldet, til Faderen selv og at 
gaa ud fra, at der ingen Grund er hertil, naar han ikke 
har truffet en saadan positiv Bestemmelse. De fleste 
Lovgivninger anerkjende da ogsaa en saadan Myndighed 
for Faderen til at tillægge de enkelte Børn en forskjel- 
lig Andel i Arven, ved at give ham Ret dels til testa- 
mentarisk at raade over en vis Kvotadel af Boet efter 
Forgodtbefindende, altsaa ogsaa til Bedste for nogle Børn 
fremfor andre, dels til at betegne tidligere gjorte Gaver 
til eller Bekostninger paa enkelte Børn som Forskud, 
der fradrages i Arven (jfr. for Danmark Frd. 21. Maj 
1845 §§ 27 I og 23, ofr. L. 29. Dcbr. 1857 § 2, samt §§ 
10 — 13), medens de dog samtidig fastholde Børnenes Krav 
paa i hvert Fald at erholde en vis Kvota af Arven, den 
saa kaldte Tvangslod. 

For en saadan Myndighed taler ogsaa et andet Hen- 
syn, som der ingenlunde altid er tillagt den behørige 
Indflydelse, nemlig Hensynet til at faa den bestaaende 
økonomiske Virksomhed eller Forretning fortsat paa bedste 
og hensigtsmæssigste Maade. Paa visse Omraader aner- 
kjender vel ofte Lovgivningen Berettigelsen af at tage et 
saadant Hensyn, navnlig overfor Landejendomme, der 
ikke gjærne ved fortsatte Arvedelinger maa udstykkes 
altfor stærkt og heller ikke betynges altfor meget med 
Prioritetsbehæftelser. I Danmark har saaledes allerede 
Frdd. 13. Maj 1769 og 22. Novbr. 1837 givet Selvejerbønder 
en særlig Ret til at tillægge en enkelt Arving Gaarden 
uden altfor store Behæftelser til de andre Børn, og denne 
Ret opretholdtes ved Frd. 21. Maj 1845 § 26, hvorhos 
dens § 27 gav Sædegaardsejere en lignende Ret. Paa 
den Tid, disse Frdd. gaves, var der næppe tilstrækkelig 
Grund til at træffe tilsvarende Bestemmelser med Hensyn 
til industrielle og kommercielle Virksomheder, men i nyere 
Tid turde særlig Fabrikdriften give Anledning hertil. 

Endnu kan tilføjes, at den ovenfor givne Regel om 

Børns Arveret naturligt udstrækkes til hele Descen- 
dentsen, saa at afdøde Børns Børn indtræde i Faders 
eller Moders Sted som Arvtagere. Ofte ville Bedstefor- 
ældrene ved disses Død mere eller mindre komme til at 
træde i Forældrenes Sted som Opfyldere af deres Pligter 
overfor Børnene, og i al Almindelighed vilde jo Bedste- 
forældrenes Formue, hvis Forældrene havde levet indtil 
disses Død, være bleven ført videre til Børnebørnene 
igjennem disse som Mellemled. 

Derimod kunde det synes, at den modsatte Arvegang, 
Arvens Tilbageførelse opad til Forældre og Bedstefor- 
ældre, hvor ingen Børn findes, strider imod den Betragt- 
ning, at det netop gjælder om at føre Formuen fremefter 
til en ny Slægt. For denne Arv i lige opstigende 
Linie kan i mange Tilfælde dog anføres, at det netop er 
de Offre, som Forældrene have bragt for Børnenes Op- 
dragelse og Sætten i Vej, som har hjulpet til at skabe 
den Formue, som disse efterlade sig, samt endvidere, at 
det vilde været Børnenes naturlige Pligt i Trangstilfælde 
at komme Forældrene til Hjælp med deres Arbejde og 
Resultatet heraf. Ikke sjældent miste gamle Forældre 
ved deres Børns Død deres faktiske Forsørgere. Naar 
dertil kommer, at denne Tilbageføring af Arven kun har 
en midlertidig Karakter og kun danner et naturligt Mel- 
lemled til Arvens videre Førelse nedefter til en ny Slægt, 
synes der ingen særlig Betænkelighed at være ved at 
anerkjende Arv i opstigende Linie som almindelig Regel. 

22. Medens det efter alt det Anførte maa siges, at 
Arveret i lige, nedstigende Linie er baade den naturlige 
Vej og tillige den bedste og hensigtsmæssigste Maade, paa 
hvilken det ene Slægtleds økonomiske Virken fortsættes 
af det næste og kommer dette i sin Helhed til Gode, kan 
en videre Udstrækning af Arveretten til Sidelinierne 
nærmest kun siges at have en supplerende Karakter, for 
saa vidt som den jo kun indtræder i Mangel af direkte 

56* 

Afkom, og maa derfor overvejende støttes paa Hensigts- 
mæssighedsgrunde, som ogsaa maa bestemme det Omfang, 
hvori den bør indrømmes. 

I saa Henseende har Sædvane saa vel som Lovgiv- 
ning utvivlsomt strakt sig altfor langt, naar — som i dansk 
Ret — Arven føres helt ud til 4de Sidelinie. Den Om- 
stændighed, at to Personer, der maaske endog ere hin- 
anden aldeles fremmede og ubekjendte og hvis hele øko- 
nomiske Leven og Virken ikke har nogensomhelst ind- 
byrdes Forbindelse, have havt Oldeforældre eller endog 
Tipoldeforældre tilfælles (3die og 4de Sidelinie), synes 
saaledes i Virkeligheden ikke at afgive nogensomhelst 
Grund til, at de skulde tage Arv efter hinanden. Det vil 
vel endog være et sjældnere Tilfælde, at der imellem saa 
fjernt Beslægtede har bestaaet en virkelig Samhørigheds- 
følelse og en derpaa begrundet Samleven som Slægtninge. 
Et saadant Slægtssammenhold tør derimod indenfor den 
første Sidelinies snævrere Kreds antages at finde Sted 
og de økonomiske Interesser tillige der at være saaledes 
sammenknyttede, at det i alt Fald ikke synes urimeligt 
at opfatte Arveretten som et naturligt Slægtskabsbaand 
indenfor denne noget snævrere Kreds. Særlig maa det 
siges at være saa meget naturligere, at Arveladerens 
Sødskende og dennes Børn (1ste Sidelinie) overtage Arven, 
hvor der ikke findes Afkom, som det ofte delvis kun vil 
være en Overførelse til dem af den fra den fælles Fader 
eller Bedstefader arvede Formue, som de direkte vilde 
modtaget, hvis Arveladerens Dødsfald var indtraadt paa 
et tidligere Tidspunkt, medens hine endnu levede. Hvor- 
vidt lignende Betragtninger ogsaa kunne gjøres gjældende 
med Hensyn til anden Sidelinie, beror paa et Skjøn; dog 
synes Begrundelsen allerede her noget svag. 

Medens det, som alt berørt, maa anses for rigtigt, at 
der gives Arveladeren Adgang til gjennem testamenta- 
riske Dispositioner at raade Bod paa de mindre hel- 

dige og mindre rimelige Følger, som de almindelige 
Arvereglers Anvendelse paa Grund af særlige Forhold 
kan have i adskillige Tilfælde og til indenfor visse 
Grændser at kunne varetage baade Formuens og selve 
Arvingernes Interesser paa bedste Maade, kan iøvrigt Ad- 
gangen til ved Testament at raade over sin Formue, naar 
der intet Afkom findes, næppe begrundes i Andet end det 
Hensigtsmæssige i at opretholde Arveladerens Interesse i 
at bevare og forøge Formuen lige til det Sidste, medens 
derimod Nægtelse af en saadan Testationsret maa antages 
at opmuntre til en tidlig Standsning af Produktionen og 
successiv Fortæring af det Opsparede. Da saaledes baade 
Testamentarv og den Qærnere Slægtsarv (ud over den 
lige Linie og maaske den første Sidelinie) kun har sin 
Grund i Hensigtsmæssighed, maa den nærmere Under- 
søgelse af, i hvilket Omfang begge bør indrømmes, hen- 
vises til Økonomiens Politik. 

23. Spørgsmaalet om, hvorvidt Staten bør opkræve en 
Afgift af Arv og da i hvilket Omfang, hører ligeledes 
hjemme i Økonomiens Politik. Her skal derfor kun be- 
mærkes, at der efter det Anførte ikke kan være nogen 
Betænkelighed ved at kræve en endog meget høj Afgift af 
Arv i de Qærnere Sidelinier, hvor Lovgivningen anerkjender 
en umiddelbar Arveret for disse. Thi i Mangel af saadan 
Anerkjendelse, for hvilken der vanskeligt kan gives be- 
hørige Grunde, vilde hele Arven dog tilfalde Staten, saa- 
ledes som Tilfældet er overalt, hvor der ingen hverken 
lovlige eller testamentariske Arvinger findes. 

Udenfor disse Tilfælde er derimod en Afgift af Arv i 
og for sig næppe at anbefale. At de Socialreformatorer, 
der anse Arvemidlernes Overgang til Staten som det 
Rette og Naturlige, anse en høj Arveafgift som et godt 
Surrogat, desto bedre, jo højere den sættes, er en Selv- 
følge. Men gaar man ikke ud fra dette Standpunkt^ 
kan man ikke se bort fra det foran fremhævede Syns- 

punkt, at Arvemidlerne ved at gaa over til Staten ophøre 
at være produktiv Kapital og gaa over til et — mere 
eller mindre forsvarligt — Nydelsesforbrug. Og for saa 
vidt Afgiften sættes, ikke som et Middel til Kapitalover- 
føring, men efter de almindelige Principer for Beskatning 
for at træde istedenfor andre Skatter, maa det ligeledes 
siges, at det er en Skat paa Kapital, der sættes istedenfor 
Skat paa Indkomst. 

Naar Mange, der fuldt ud anerkjende baade Privat- 
ejendomsinstitut og Arveret og kræver dem respekterede, 
dog ere tilbøjelige til at anse Arv som et særlig godt 
Skatteobjekt, beror dette vistnok nærmest — foruden 
derpaa, at Skatten er nem at opkræve — paa en For- 
mening om, at den kun er lidet trykkende, da den netop 
falder sammen med en pludselig tilfaldende Formue- 
eller Indkomstforøgelse. Dette kan være rigtigt nok i de 
Tilfælde, hvor Arven foreligger i Form af Værdipapirer 
og rede Penge, af hvilke da en vis Kvota maa afgives til 
Statskassen. Men i mangfoldige, maaske de fleste. Til- 
fælde bestaar jo dog Arven i en eller anden Forretnings- 
virksomhed, i en Fabrik eller Landejendom eller anden fast 
Ejendom, saa at Afgiften kun kan erlægges ved en delvis 
Realisation, hvis en saadan er mulig, og ellers ved Op- 
tagelsen af Laan og en Behæftelse af Ejendommene, der 
trykker og forstyrrer disses fortsatte Drift. Derfor bør Af- 
giften ikke sættes højere, end at den kan afholdes af 
Renten af Arven, og hvor Talen er om Arv, der tilfalder 
Arveladerens efterladte Ægtefælle og Afkom, bør den 
næppe fratage dem mere end det Halve af et Aars Rente, 
løvrigt kan der være Grund til at tage Hensyn til Arvens 
Størrelse og at moderere Afgiften for mindre Arvelodder. 

1. Det er i Kap. IX (I. S. 413 ff.) erkjendt, at den 
frie Konkurrence, fordi Produktionen efter sin Natur 
ikke er i samme Grad bevægelig som Efterspørgselen, 
paa visse Punkter af ret afgjørende Natur viser sig util- 
strækkelig til at sikkre den Ligevægt i det producerende 
Samfund, som der maa stræbes efter. Det er dér frem- 
hævet, at enhver af Efterspørgselen paakaldt Udvidelse 
af Produktionen kræver nogen Tid, og at derhos enhver 
enkelt Producent er ukjendt med det Omfang, hvori 
andre Producenter udvide deres Produktion eller nye 
Foretagender anlægges, saa at det let kan hænde, at Pro- 
duktionens Forøgelse, naar Forberedelserne ere endte, 
betydeligt overstiger Efterspørgselens virkelige Krav. Er 
nu tilmed Virksomheden af en saadan Art, at en Ud- 
videlse kræver en større eller mindre Fastgjøren af 
Kapital i Bygninger og Maskiner o. lign., vil en Ind- 
skrænkning af den vanskeligt kunne finde Sted uden 
Rente- og Kapitaltab, hvorfor Produktionen søges holdt 
gaaende i Haab om bedre Tider, uagtet den producerende 
Mængde overstiger Afsætningen og Efterspørgselen. I 
saadanne Tilfælde finder da en igjennem kortere eller 
længere Tid fortsat Overproduktion Sted. 

En saadan Overproduktion indtræder i nyere Tid 
saa meget lettere og bliver saa meget varigere, som den 

faste Kapital i stedse større Omfang er indgaaet som 
Basis for Produktionen og spiller en ganske anden Rolle 
i Nutidens Fabrikdrift end i Fortidens Haandværksdrift 
eller de paa Hjemmeindustri baserede »Manufakturer«. 
Og da den fremadskridende Arbejdsdeling sammenknytter 
stedse flere Virksomheder i indbyrdes Sammenhæng, vil 
en Overproduktion let indtræde samtidigt i en Flerhed 
af Virksomheder og kunne gribe ret betydeligt om sig. 
Jo mere dette sker, des vanskeligere bliver det at raade 
Bod paa den indtraadte Forstyrrelse af den normale 
Ligevægtstilstand; thi den ved Udbudets Forøgelse be- 
virkede Nedgang i Priserne bevæger i første Instants 
snarere til en yderligere Udvidelse af Produktionen end 
til en Indskrænkning, fordi hin sætter de Producerende 
i Stand til at frembringe hvert enkelt Produkt saa meget 
billigere, og derhos hver Enkelt haaber paa, at han ved 
at holde ud, medens Andre maa bukke under, tilsidst 
vil kunne faa sit Lager afsat til en virkelig lønnende 
Pris. Vanskelighederne og de deraf flydende Tab for de 
Enkelte kunne tilsidst blive saa store og berøre saa 
Mange, at der indtræder en industriel Krise, d. v. s. en 
Tilbageførelse af Ligevægt imellem Udbud og Efterspørgsel 
gjennem en mere eller mindre pludselig og fremtvungen 
Standsning af et større Antal Virksomheder. 

Da en saadan industriel Krise har sin Grund i en 
i Forhold til Efterspørgselen altfor stor Produktion, og 
da den ordentligvis kun faar den mere almindelige og 
omfattende Karakter, som betegnes ved Ordet Krise, naar 
det nævnte Misforhold paa én Gang strækker sig til et 
større Antal af Virksomheder, kan det ikke undre, at en 
industriel Krise af den store Mængde opfattes og for- 
klares som grundet i og enstydig med en almindelig 
Overproduktion. Til alle Tider har man af og til 
hørt klage over en saadan, og selv økonomiske Forfattere 
som Malthus, Dr. Chalmers og Sismondi forfægte dens 

Existents. Men navnlig høres Paastanden om en saadan 
jævnlig fremsat af praktiske Forretningsmænd, stundom 
endog i en saadan Almindelighed som t. Ex. den, at 
»Frankrigs Ulykke er ikke den, at det producerer for 
lidt, men tværtimod netop den, at det producerer for 
meget.« Overfor denne almindelige, populære Opfattelse 
maa det da stærkt betones, at en egentlig almindelig 
Overproduktion i Virkeligheden er umulig, og at Krisens 
Aarsag netop er den, at der kun delvis har fundet en 
Overproduktion Sted, d. v. s., at der kun paa nogle Om- 
raader, ikke paa alle og ikke i ligeligt Forhold, har fundet 
en Produktionsforøgelse Sted. 

Hvor Talen er om en almindelig Brugsgjenstand, 
kan det vanskeligt tænkes, at der skulde kunne produ- 
ceres mere deraf, end Menneskene vare i Stand til at 
bruge. De talrigste Befolkningsklassers Forbrug er i 
Sammenligning med de mere velstaaendes saa begrændset, 
at der af saa godt som alle Brugsgjenstande vilde være 
Brug for betydeligt større Mængder, end der faktisk pro- 
duceres, saafremt den hele Befolknings Forbrug skulde 
være lig med det, som er muligt — og kun muligt — 
for de bedre stillede Klasser. Selv af Forbrugsgjen- 
stande, som ethvert Menneske kun kan fortære en vis 
bestemt Mængde af, saasom Brød og Kjød, vilde den 
samlede Befolkning kunne fortære adskilligt mere, end 
der nu produceres (jfr. I. S. 199 ^). Leroy-Beaulieu har 
endog fremsat den Paastand, at der kun er én eneste 
Brugsgjenstand, hvoraf der kan produceres mere, end 
der vilde kunne haves Brug for, nemlig — Ligkister. 

Hvad der savnes, er altsaa ikke Konsun^enter, Folk, 
der kunne og gjerne ville bruge de paagjældende Varer, 
som siges at være »overproducerede«, men derimod 
Kjøbere, d. v. s. Folk, der have Gjenværdier at byde, 
altsaa baade kunne og ville betale for dem. Grunden 
hertil kan da enten være den, at de i og for sig Lyst- 

havende helt savne Gj en værdier, som de kunde give i 
Bytte for den udbudte Vare, eller at de vel ikke ere 
blottede for saadanne, men dog ikke sætte saa stor Pris 
paa hin Vare, at de ville byde saa meget for den, som 
forlanges. I sidste Tilfælde vilde den altsaa kunne af- 
sættes i større Mængde til en lavere Pris og »Overpro- 
duktionen« dermed forsvinde og den forstyrrede Lige- 
vægt gjenoprettes; i første Tilfælde derimod vil selv en 
betydelig Prisnedsættelse ikke kunne forøge Afsætningen, 
eller dog ikke tilstrækkeligt til at gjenoprette den for- 
styrrede Ligevægt imellem de forskjellige Produktioner og 
deres relative Udbud. Men i begge Tilfælde er altsaa 
Forstyrrelsen og Misforholdet indtraadt derved, at de 
Producenter, der skulde konsumere de »overproducerede« 
Varer, ikke har udvidet deres Produktion i samme Grad, 
som Produktionen af disse er bleven forøget. Havde de 
gjort det, vilde de havt tilstrækkelige Gj en værdier at 
byde for dem til, at det hele Forraad kunde blive afsat. 
Dersom altsaa alle Produktioner udvides i et passende 
Forhold, vilde der netop fremkomme Balance; en al- 
mindelig Overproduktion er saaledes i sig selv utænke- 
lig, — en Forstyrrelse, et Misforhold, en Krise opstaar 
kun, fordi nogle Produktioner ere blevne udvidede i 
stærkere Forhold end andre og fordi samtlige Produ- 
centers indbyrdes, gjensidige Efterspørgsel efter hinandens 
Varer derved er bragt ud af den tidligere Ligevægt. 
Derfor kan det samme Besultat indtræde, selv om der 
faktisk slet ingen Forøgelse af nogen Produktion ud over 
det Sædvanlige har fundet Sted, men derimod forskjellige 
Produktioner have givet et betydeligt mindre Besultat 
end sædvanligt, hvorved disse Producenter blive ude af 
Stand til at byde den sædvanlige Mængde af Gjenværdier, 
hvormed de ellers betale deres Forbrug, — saasom hvor 
Høsten enten af Korn eller Bomuld eller andre saadanne 
Frembringelser falder ualmindelig slet ud og giver et 

langt ringere Resultat end det sædvanlige. Enhver véd, 
at en daarlig Høst forringer Landmændenes Kjøbeevne 
og formindsker deres Kjøb af Haandværks- og Fabrik- 
varer, af Beklædningsgjenstande, af Redskaber og Ma- 
skiner o. A. Men det vil da let ses, at der i saadanne 
Tilfælde ikke er Tale om nogen Overproduktion fra de 
andre Produktioners Side, men om en Underproduktion 
fra hines Side, — og Resultatet bliver dog det samme 
som ved en »Overproduktion«. 

Enhver Forøgelse af en eller flere Produktioners 
Frembringelser, der ikke ledsages af tilsvarende For- 
øgelser paa de andre Omraader, vil altsaa frembringe en 
Forandring af det tidligere Forhold imellem Udbud af 
og Efterspørgsel efter de forskjellige Frembringelser. Re- 
sultatet af det saaledes opstaaende forandrede Forhold 
vil da blive, at hine Producenter nu komme til at give 
en større Mængde af deres Frembringelser end før for 
den samme uforandrede Mængde af deres Forbrugsgjen- 
stande. Saafremt nu hin Forøgelse skyldes en ny Op- 
findelse eller en forbedret Produktionsmethode, koster 
denne større Mængde Frembringelser dem ikke større 
Anstrængelse end før den mindre, og de lide saaledes 
reelt ikke noget Tab ved det forandrede Ombytningsfor- 
hold. Men dersom den skyldes en Forøgelse af Produ- 
centernes Antal eller af den Kapital, hvormed der ar- 
bejdes, medens hvert enkelt Produkts Frembringelse 
koster det Samme som før, vil den ved Konkurrencen 
fremkaldte Nødvendighed af at give en større Mængde 
deraf for det samme, uforandrede Vederlag for over- 
hovedet at faa sine Produkter afsat medføre et tilsvarende 
Tab, og dette vil for Adskillige kunne blive saa stort, at 
de nødsages til at standse deres Produktion. Og sker 
delte i større Omfang, indtræder en industriel Krise, der 
efter Omstændighederne kan berøre stundom kun en 

enkelt Art af Virksomhed, men oftere flere, der staa i en 
vis Forbindelse med hinanden. 

2. Naar det i det Foregaaende er sagt, at den indu- 
strielle Krise har sin Grund i en uligelig Udvidelse af 
Produktionen, maa det endnu bemærkes, at det, der 
kræves, ikke er netop en forholdsvis lige Forøgelse paa 
alle Produktionsomraader, og at dette Moment bidrager 
til at vanskeliggjøre Forholdene saa vel som Forstaaelsen 
af dem. Trangen til de forskjellige Brugs- og Forbrugs- 
gjenstande er nemlig ikke lige udvidelig, og selv bortset 
fra Spørgsmaalet om Betalingen og Betalingsevnen vil 
derfor Efterspørgselen efter én Ting mættes hurtigere end 
efter en anden. Man kan udvide sit Forbrug af Drikke- 
varer mere end sit Forbrug af Spisevarer, og saasnart 
Forbruget helt eller delvis antager et Præg af Luxusfor- 
brug, ere Grændserne for det langt videre end for de 
egentlige Subsistentsmidler. En Person, hvis Indkomst 
pludselig fordobbles, vil derfor næppe paa ethvert Punkt 
fordobble sit Forbrug; en Del deraf vil maaske endog 
blive ganske uforandret, medens en anden Del kan voxe 
til mere end det Dobbelte, og han derhos vil efterspørge 
Gjenstande, som han hidtil slet ikke har havt Raad til 
at anskaffe. »Kjøbenhavnsk Statistik viser, at medens 
man med en Indtægt af 1200 Kr. bruger 52 % af Ind- 
tægten til Føde, er det ved 2000 Kr. kun 41 %, ved 4000 
Kr. 25 7o«. Dersom derfor alle Produktioner pludsehgt 
udvidedes til det Dobbelte, vilde der saa langt fra ved- 
blivende være Ligevægt imellem dem, at der tværtimod 
i saa Fald for adskillige af dem netop vilde indtræde en 
Overproduktion, d. v. s. en Produktion, som gik ud over 
Efterspørgselen efter den paagjældende Vare. Hvad det 
gj ælder om, er altsaa en saa vidt muligt samtidig Ud- 
videlse af de forskjellige Produktioner, ikke i et bestemt, 
for Alle givet Forhold, men derimod i et for de enkelte 
Virksomheder efter deres forskjellige Art og deraf be- 

tingede Forbrug afpasset Forhold. AL finde dette For- 
hold er naturiigvis en saa langt vanskeligere Opgave end 
at paase en i sig selv ligelig Udvidelse af alle de enkelte 
Produktionsgrene, at det bliver forstaaeligt, at en stærkt 
forgrenet, mangeleddet Produktion, saaledes som den i 
nyere Tid har udviklet sig, temmelig let bliver udsat for 
en Forstyrrelse af Ligevægten. 

Forholdet kompliceres end mere derved, at — som 
foran paavist (jfr. 1. S. 58 ff.) — kun en Del af den sam- 
lede Produktion gaar ud paa at frembringe Gjenstande, 
som umiddelbart tilsigte at tilfredsstille personlige For- 
nødenheder, medens en anden Del gaar ud paa Frem- 
bringelsen af Produktionsmidler, dels Raa- og Hjælpe- 
stoffer, dels Redskaber for Produktionen. Selv om det 
umiddelbare Forbrug af de Gjenstande, som fremkomme 
ved Bearbejdelse af hine Raastoffer, lod sig udvide i el 
til Produktionen af vedkommende Raastof svarende For- 
hold, sættes en Grændse for Efterspørgselen efter dette 
ved det Omfang, hvori den bestaaende Industri formaar 
at bearbejde Raastoffet. Selv om Forbruget af Bomulds- 
tøjer lod sig udvide til det Dobbelte, vil der dog fore- 
løbig ikke være Brug for og Efterspørgsel efter det dob- 
belte Kvantum Bomuld, fordi de bestaaende Spinderier 
og Væverier ikke formaa at bearbejde det. 

Endnu et Moment kommer i Betragtning. Da de 
forskjellige Produktioner skulle forøges i et forskjelligt 
Forhold for at komme til at svare til Efterspørgselens 
forskjellige Udvidelighed, men det er givet, at et Luxus- 
forbrug er langt mindre begrændset og lettere lader sig 
udvide end Forbruget af nødvendige Subsistentsmidler, 
opstaar der let Fare for, at Forholdet imellem disse for- 
skjellige Arter af Produktion forrykkes altfor stærkt til 
Skade for den samlede Produktions jævne Fortsættelse. 
Som oftere fremhævet reproducerer en egentlig Luxus- 
produktion ikke selv de af den forbrugte Kapitalforraad ; 

den kan kun vedblivende fortsættes, saafremt de andre 
Produktioner kunne ikke blot reproducere deres eget, 
men ogsaa dens Kapitalforbrug. Dersom altsaa det tid- 
ligere bestaaende Ligevægtsforhold imellem disse to Arter 
af Produktion forrykkes ved en uforholdsmæssig Ud- 
videlse af Luxusproduktionerne, vil det kunne komme 
til at skorte paa den fornødne Kapital til begges Fort- 
sættelse. En mere eller mindre omfattende nødtvungen 
Standsning af en Del Luxusproduktioner kan blive Følgen 
heraf og dermed Indtrædelsen af en industriel Krise, som 
efter Omstændighederne ogsaa kan berøre de andre Pro- 
duktioner, idet det er gjort vanskeligere ogsaa for dem 
at forskaffe sig den Kapital, som de behøve til deres 
Fortsættelse. 

3. Det er imidlertid ikke blot Forholdet imellem 
Luxus- og Kapital- producerende Virksomheder, hvorom 
det nys Anførte gjælder; en lignende Forskjel fremtræder 
ogsaa indenfor de sidst nævnte. Thi den hele Nutids- 
produktion er jo betinget af Existentsen af betydelige 
disponible Kapitalforraad, og dens Omfang bestemmes 
væsentlig herved. En af de hyppigste og alvorligste 
Aarsager til en industriel Krise er da den, at der er 
bleven produceret en uforholdsmæssig Mængde fast Ka- 
pital, som ikke mere kan frigjøres, og at dermed det 
nødvendige Forhold imellem flydende og fast Kapital er 
forrykket paa en Maade, som vanskeliggjør Produktionens 
Fortsættelse. 

En Hovedbetingelse for Samfundsproduktionens regel- 
mæssige Gang og uforstyrrede Fortsættelse er den stadige 
Reproduktion af de til de Producerendes Underhold nød- 
vendige Subsistentsmidler i det Omfang, som Opret- 
holdelsen af den tilvante standard of life kræver. For- 
rykkes altsaa Forholdet imellem disse Produktioner og 
andre, i sig selv fuldt ud nyttige og producerende Virk- 
somheder, der ikke tilvirke personlige Forbrugsgjen- 

stande, men industrielle Anlæg af forskjellig Art, ved en 
altfor stærk Udvidelse af disse sidste, udtømmes efter- 
haanden de tilstedeværende Kapitalforraad uden tilstrække- 
lig Reproduktion, og tilsidst indtræder der endog et Tids- 
punkt, da disse Virksomheder ikke kunne føres videre 
og de paabegyndte Anlæg maa standses ufuldførte. En 
saadan altfor udstrakt Fastgjørelse af Kapital vil da efter 
Omstændighederne kunne virke paa en ganske lignende 
Maade, som et for stort Forbrug af Kapital til Luxus- 
produktion. Ja, for saa vidt der faktisk ikke haves Brug 
for de Kapitalgjenstande, som ere producerede til Over- 
maal, ere de endog endnu mindre til Nytte for Samfundet 
end Luxusgjenstande; thi disse kunne dog altid forskaffe 
en personlig Nydelse, men Maskiner og industrielle An- 
læg, for hvilke Industrien ikke har Brug, kunne ikke 
tilfredsstille nogen personlig Fornødenhed. Alt det her- 
paa anvendte Arbejde er foreløbig spildt og uden al Værdi 
for Samfundet, som, naar der er bygget flere Skibe, end 
Transportvirksomheden har Brug for, saa at de kun 
kunne faae Fragter ved at berøve andre Skibe en Del at 
deres Fragt eller ogsaa et vist Antal af dem maa oplægges, 
eller der er produceret flere Maskiner, end der kan 
findes Anvendelse for i Fabrikerne eller Landbruget. 

Nok saa føleligt er maaske det Tab, som et Samfund 
lider derved, at der ikke haves Kapital nok til at fuld- 
ende Anlæg, som i sig selv vilde være betydningsfulde 
og nyttige, saasnart de vare fuldførte, saasom Fabrik- 
bygninger, til hvis Drift der savnes de fornødne Maskiner, 
Jernbaner, som savne Stationsbygninger eller Driftsmateriel 
osv. Ofte vil netop en meget blomstrende Opsvingsperiode 
ende hermed, fordi Iveren efter at udvide den produktive 
Virksomhed ved Produktionsmidlernes Forøgelse har 
draget for mange Kræfter i denne Retning og man ikke 
har iagttaget det fornødne Forhold imellem Tilvejebrin- 
gelsen af de forskjellige Arter af Kapital. Navnlig have store 

Jernbaneanlæg oftere draget saa betydelige Kapitalmængder 
til sig og bundet dem fast, at det har givet Anledning til 
en Krise. Den store engelske Handelskrise i 1847 havde 
saaledes for en ikke ringe Del sin Grund i altfor force- 
rede Jernbaneanlæg. Ogsaa den i 1907 udbrudte Krise 
var vel i sit første Udbrud nærmest en Kredit- og Penge- 
krise, men i sit inderste Væsen grundet i en altfor ud- 
strakt Brug og Fastgjøren af Kapital.^) 

4. Det er imidlertid ikke blot selve disse Anlæg, 
som binde en uforholdsmæssig stor Kapital; Vanskelig- 
hederne forøges derved, at den ved Jernbaneanlæg frem- 
kaldte Efterspørgsel efter Jern kun kan fyldestgjøres ved 
en Udvidelse af Jernværkerne, og disses Efterspørgsel 
atter kun ved en Udvidelse af selve Bjergværksindustrien. 
Men begge Dele kræve Anvendelse af Kapital, hvorved 
Kapitalforbruget til Anlæg, som der i Længden ikke 
haves Brug for eller som henstaa ufuldførte, yderligere 
voxer. Saaledes drev fra omtr. 1865 de store Jernbane- 
anlæg i Østrig-Ungarn og Tydskland, — hvortil senere 
kom Nordamerika, der navnlig i Aarene 1870 — 72 byggede 
det enorme Beløb af ca. 31,000 km. Jernbane eller mere, 
end Storbritannien med et lignende Indbyggertal og en 
langt større Kapitalrigdom havde brugt 50 Aar til at 
bygge, — i Forbindelse med den nye Anvendelse af Jern 
til Skibsbygning m. m. Produktionen af Jern i 1866 — 71 
op til henved det Dobbelte af den hidtidige aarlige Pro- 
duktion og til mere end det Tredobbelte i 1871 — 73, — 
en Forøgelse, som selvfølgelig kun blev mulig ved Anlæg 
af talrige nye Højovne og Udvidelse af de alt bestaaende 
samt ved Anlæg af nye Skakter og Minegange i Jern- 
minerne. Da denne Udvidelse af Produktionen langt 
oversteg det normale Forbrugs virkelige Krav og derhos 



^) Jfr. Artiklen »Verdenskrisen i 1907 og Danmark« i Nationaløkon. 
Tidsskr. f. 1908 S. 71—113. 

selve Forbruget og dermed Efterspørgselen indskrænkedes 
betydeligt efter Tilendebringelsen af de nævnte Jernbane- 
anlæg og den samtidigt indtrædende Nedgang i Jernin- 
dustrien i det Hele, hvorved Forbruget formindskedes med 
over V* Mill. Tons aarligt, maatte mange af de nye Miner 
atter opgives og Arbejdet i de ældre indskrænkes, saa at 
tilsidst alene i England henved Halvdelen af Højovnene 
(454 af 977) stod kolde i Januar 1879. Lignende Forhold 
indtræde, naar en Overspekulation i Byggevirksomheden, 
der har skabt Tusinder af tomme Huse, eller i Skibs- 
byggeriet, der har nødsaget mange Rhedere til at lægge 
deres Skibe op, afløses af en Standsning i Byggeriet; det 
er ikke blot selve Byggeindustrien og Skibsbyggeriet, i 
hvilke talrige Arbejdere blive arbejdsløse, men Virknin- 
gerne deraf strække sig til baade Teglværker og Skovbrug 
og Jernværker. Saaledes gik t. Ex. Træ-Exporten fra 
Sverige i 1878 efter Ophøret af de forudgaaende Aars 
Byggesvindel i mange Storbyer, særligt Berlin, ned med 
17 Vo, medens Værdien deraf endog paa Grund af den 
samtidige Prisnedgang gik ned med 44 Vo. En sag- 
kyndig Forf. udtalte dengang: »man ser Overproduktionen 
tydeligt ved at berejse Landet, af de store, nu stille- 
staaende eller kun halvt arbejdende Savværker i Sveriges 
bedste og nærsomste Skove og af de store' Ophobninger 
af Trævarer af ringere Kvaliteter. Men vi standse ikke 
hermed. Hint Fald i den svenske Træ-Export har i det 
sidste Aar medført et tilsvarende i Skibsfragten for Træ, 
hvorved en Mængde Skibe, især af den norske Handels- 
marine, har maattet oplægges. Derved maatte Repara- 
tioner og Nybygninger af Skibe for en Del blive over- 
flødige; dette medførte en tilsvarende Standsning for 
Træskibsværfterne, og derved formindskedes yderligere 
Efterspørgselen efter Træ. Den Svindelens Bølge, de 
store Byers Byggekonsortier i sin Tid satte i Bevægelse, 
har saaledes ikke blot direkte ramt Træindustrien, men 

ogsaa Rhederiet og Skibsbygningen, for tilsidst atter at 
tørne imod Træindustrien«. i) At Byggesvindelens Ophør 
ganske paa samme Maade ramte Teglværkerne rundt om- 
kring, er en Selvfølge. 

5. To Momenter komme herved endnu i Betragt- 
ning, dels den højst forskjellige Tid, som de forskjellige 
Produktioners Udvidelse kræver, dels den forskjellige 
Varighed af deres Frembringelser. 

I alle de Produktioner, der afsluttes ved en aarlig 
Høst — det være sig af Korn eller Vin eller Bomuld, 
Kaffe, Sukker osv. — kan selvfølgelig en Udvidelse af 
Produktionen ikke frembringe nogen Forøgelse af Ud- 
byttet, før der paa Ny indtræffer en Høst. Men derhos 
vil ofte en Udvidelse kræve en lang Tids Forberedelse, 
endog, som hvor Talen er om Anlæg af nye Vingaarde, 
nye Kaffe- eller Bomuldsplantager, flere Aar, før der kan 
bhve et forøget Udbud — bortset fra, hvad en god Høst 
kan give fremfor en daarlig. Derimod ere de fleste Fa- 
briker anlagte saaledes, at de under gunstige Konjunk- 
turer kunne forøge Produktionen betydeligt over det 
Vanlige, stundom blot ved en Forøgelse af Arbejdstiden 
eller. Arbejdertallet, i andre Tilfælde efter Opsætning at 
nogle nye Maskiner, som kunne faaes færdige fra Maskin- 
fabrikernes Lagre. Ud over dette ville imidlertid nye 
Fabrikers Anlæg ligeledes kræve en ikke helt kort Tid 
til Opførelse af nye Fabrikbygninger eller Udvidelse ai 
de alt bestaaende, til Forfærdigelse af nye Maskiner osv. 
Hvor Efterspørgselen derimod gjælder saadanne Raa- 
stoffer eller Produktionsemner, som foreligge omtrent 
færdige fra Naturens Haand, saasom Kul og Jern, der 
blot skulle fremdrages af de produktive Naturfonds, eller 
som kun behøve en forholdsvis ringe Bearbejdelse, saasom 



^) Godsejer Fr. Oldenburgs Foredrag i Nationaløkon. Forening i April 
1879, se Tidsskr. f. s. A. S. 280 ff. 

Tømmer og Mursten, vil en betydelig Forøgelse af Pro- 
duktionen kunne foregaa i temmelig kort Tid. Naar 
derfor Spekulationen pludseligt skaber en ny, extraordi- 
nær Efterspørgsel til nye Jernbaneanlæg eller til en for- 
ceret Byggevirksomhed, hvorved Priserne paa Tømmer, 
Jern, Mursten o. A. bringes til at stige betydeligt, vil der 
i kort Tid kunne fremkomme en saa stærk Forøgelse af 
Udbudet, at det langt overstiger det virkelige Forbrug, 
uden at der paa andre Omraader finder tilsvarende For- 
øgelser af Udbud Sted, som kunde opretholde den tid- 
ligere gjensidige Ligevægt. Ikke sjældent vil den med 
hine høje Priser følgende stærkt forøgede Efterspørgsel 
medføre en Stigning i Arbejdslønnen i de paagjældende 
-Virksomheder, der endog gjør det vanskeligt for andre 
at skaffe Arbejdskraft til tilsvarende Udvidelser, som 
først efter længere Tids Forløb kunne give et forøget 
Udbytte. 

Denne Forskjel imellem de forskjellige Virksom- 
heders Udvidelsesmuligheder faar hu en yderligere for- 
stærket Betydning derved, at selve Frembringelsernes 
Varighed er højst forskjellig. Tømmer, Mursten, Jern- 
bjælker kunne henligge som ubrugte Forraad i lange 
Tider, hvorimod andre Varer, navnhg Levnetsmidler, kun 
kunne holde sig en kortere, stundom en ganske kort^ 
Tid. Af disse sidste Varer kan man derfor ikke paa 
Forhaand producere en Forsyning for lange Tider, 
hvorimod dette er Tilfældet med de førstnævnte Frem- 
bringelser. Hvad der af hine er produceret for meget 
ud over Øjeblikkets Forbrug, forsvinder af sig selv som 
ubrugeligt efter nogen Tids Forløb; derimod ville de 
ubrugte Forraad af Mursten, Jern, Tømmer, Kul o. lign. 
gjennem lange Tider kunne trykke selv en atter efter et 
normalt Forbrug afpasset Produktion. 

De Vilkaar, hvorunder der virkes i de forskjellige 
Produktioner, ere saaledes saa forskjellige, at en For- 

styrrélse af den under fornødent Hensyn hertil afpassede 
Ligevægt imellem dem meget let kan voxe op til en 
væsentlig Forrykkelse af denne, et Misforhold imellem 
de forskjellige Virksomheder, som først langsomt og 
efter længere Tids Forløb kan udjævnes. Dersom dette 
kan ske ved en Udvidelse af de Produktioner, der enten 
have leveret mindre end sædvanligt eller ere blevne 
staaende paa det gamle Standpunkt, medens andre ere 
gaaede stærkt frem, vil en Udjævning kunne foregaa 
uden større økonomiske Vanskeligheder for Samfundet. 
Men dersom det kun kan ske ved en Indskrænkning at 
betydelige Virksomhedsgrene, der ere blevne uforholds- 
mæssigt udvidede og hvis Overskuds-Resultater tilmed i 
lange Tider kunne trykke paa Markedet, ville Vanskelig- 
hederne kunne blive saa store, at de føles som en Krise. 
6. Naar der til Trods for alt det Anførte saa ofte 
fremkommer Paastande om en almindelig Overproduktion, 
og naar der virkelig til sine Tider — saaledes i den 
sidste Halvdel af 70'ne og Midten af 80'ne i forrige 
Aarhundrede — paa saa godt som alle Produktionens 
Omraader hviler et i en manglende Afsætning grundet 
Tryk, der nødsager til en Indskrænkning af Produktionen 
for at tilvejebringe Ligevægt imellem Udbud og Efter- 
spørgsel, kan dette have sin Grund deri, at der i en 
enkelt Produktion, som man i Almindelighed lader ude 
af Betragtning, nemlig i Pengeproduktionen, finder en 
Underproduktion Sted, i Forhold til hvilken selv en ufor- 
andret Produktion paa andre Omraader og da end mere 
en udvidet Produktion fremtræder som en Overproduktion. 
Som det i Læren om Omsætningen vil blive nærmere 
paavist, kan et givet Prisniveau kun opretholdes ufor- 
andret, naar der jævnsides med enhver Forøgelse af 
Vareudbudet gaar en i Forhold til begges relative Om- 
løbshastighed afpasset Forøgelse af Pengemængden. For- 
øges denne forholdsvis stærkere, ville Pengene paa Grund 

af det forøgede Udbud tabe i Værdi og altsaa Priserne 
stige; men dersom dens Forøgelse er forholdsvis mindre, 
ville Pengene vinde i Værdi og altsaa Varepriserne dale. 
Da en saadan Prisnedgang ordentligvis først rammer de 
færdige Varer, hvis Produktionsomkostninger allerede 
ere afholdte af Producenterne, som have gjort Regning 
paa de samme Priser for deres Varer som hidtil, ville 
disse nu lide Tab ved Prisernes Dalen. Vedbliver denne 
gjennem et noget længere Tidsrum, vil det samme Mis- 
forhold imellem Varepriser og Produktionsomkostninger 
trods disses successive Nedgang kunne fortsætte sig i 
længere Tid og yttre sig som en vedholdende økonomisk 
Depression — saaledes som det var Tilfældet i de nys 
nævnte Perioder — , og den vanskeligere og mere eller 
mindre tabbringende Afsætning føles som Resultat af 
en Overproduktion paa saa godt som alle Omraader, 
medens det dog viser sig næsten umuUgt at standse De- 
pressionen ved en fortsat Indskrænkning af samtlige 
Produktioner.^) Da Ondet imidlertid hæves, naar der 
atter finder en Forøgelse af Pengemængden Sted, ligger 
heri tilstrækkeligt Vidnesbyrd om, at den formentlig al- 
mindelige Overproduktion i Virkeligheden kun er Resultat 
af en Underproduktion paa et enkelt, men alle andre be- 
rørende, Produktionsomraade. 

Det Tryk, som under saadanne Forhold lægges paa 
Producenterne, og Misforholdet imellem Varepriserne og 
Produktionsomkostningerne forøges for de fleste derved, 
at de ikke udelukkende arbejde med egen, men i større 
eller mindre Omfang med laant Kapital. De VanskeUg- 
heder, hvorunder de befinde sig, vil da ofte fremkalde 
Ængstelse hos Kreditorerne for, at deres udlaante Kapital 
skulde kunne gaa tabt, hvorfor de kræve den tilbage. End 
mere vil dette blive Tilfældet, naar en virkehg partiel Over- 

*) Jfr. Artiklen: »Aarsagerne til de daarlige Tider« etc. i Nationaløkon. 
Tidsskr. f. 1879 S. 117—21 og 131—39. 

produktion med altfor stor Fastgjøren af Kapital i For- 
bindelse med overdrevne Spekulationskjøb har fundet 
Sted. En industriel Krise vil derfor meget hyppigt gaa 
over til eller ledsages af en egentlig Handels- og Kredit- 
krise, og den samlede Omtale af saadanne Kriser vil 
derfor finde sin naturlige Plads i Omsætningslæren. 

7. Det Spørgsmaal paatrænger sig tilsidst, om Pro- 
duktionen i sin Helhed, saafremt kun den foran frem- 
hævede forholdsmæssigt ligelige Udvidelse af dens enkelte 
Grene iagttages, stadigt vil kunne voxe uden nogen paa- 
viseUg Grændse. Dette Spørgsmaal er allerede i det 
Væsentlige besvaret i Kapp. IV og V om den økonomiske 
Udvikhngs Gang og Fremtidsmuligheder samt Kap. VII 
2. og 5. Det vil saaledes være tilstrækkeligt her at re- 
sumere følgende Hovedresultat af det der Anførte. 

Til enhver Tid har Produktionen sin givne Begrænds- 
ning ved det Forhold, som bestaar imellem de arbejdende 
Personer og de til deres Raadighed staaende Hjælpe- 
midler. Forudsættes enhver ny Befolkningstilvæxt at 
have de samme personlige Evner og den samme Ud- 
dannelse af disse som den forud existerende Befolkning, 
altsaa at besidde en uformindsket, om ikke yderligere 
forøget, produktiv Kraft, vil den dog kun kunne udvide 
Produktionen og dermed dennes Udbytte i et til Til- 
væxten svarende Forhold, saafremt de dertil fornødne 
Hjælpemidler voxer i samme Forhold. Men da disses 
Mængde beror paa Befolkningens Evne og Villie til ved 
Opsparing at danne Kapital og begge Dele ogsaa tør 
forudsættes uformindskede, vil det afgjørende Spørgsmaal 
bero paa, om Naturens Kræfter vedblivende i samme 
Grad vil staa til Menneskenes Disposition. I saa Hen- 
seende gjælder Tvivlen kun de lokalt begrændsede Natur- 
kræfter, de produktive Naturfonds, dels Mængden, Ud- 
strækningen og Tilgængeligheden af de aflagrede uorga- 

niske Frembringelser, dels selve den frembringende Jord- 
overflade. At der for begge bestaar givne Grændser, og 
at Miner og Bjergværker og Jordens Beholdninger af 
Mineraller overhovedet kunne tænkes udtømte saa vel 
som al dyrkelig Jord indtagen under Prodaådienen, er 
utvivlsomt, men ligesaa, at éime ^Srændser endnu og 
fremdeles i iBBgd Tider ville ligge saa fjernt, at de 
tamne lades ude af Betragtning i en Undersøgelse, der 
har en overskuelig Fremtid for Øje. Derimod vil saa- 
vel Fremdragningen af mineralske Produkter som Pro- 
duktionen af Jordens Frembringelser kunne blive efter- 
haanden vanskeligere og kræve forholdsvis større An- 
strængelse end nu. Paa den anden Side vil Menneske- 
slægtens Evne til at overvinde disse Vanskeligheder 
kunne voxe, endog uden Opdagelsen af nye .Naturkræfter 
og Opfindelsen af nye Midler til at beherske dem og 
bringe dem til Anvendelse, blot ved en fuldstændigere 
Udnyttelse af de nu til Raadighed staaende Kræfter. Der 
er en saa stor Forskjel imellem den paa Opdragelse og 
Uddannelse beroende produktive Kraft hos Samfundets 
enkelte Individer, en saa stor Forskjel imellem de Red- 
skaber og Hjælpemidler, hvormed de enkelte Bedrifter 
indenfor enhver Produktionsgren arbejder, at allerede en 
Udvikling, som iQerner disse Forskjelle ved al hæve Be- 
folkningens store Mængde til samme Trin som de nu 
omhyggeligst og bedst Uddannede og ved at forsyne alle 
producerende Virksomheder med de Redskaber og Ma- 
skiner, som nu kun de mest fremskredne af dem arbejde 
med, vil kunne forlehne den hele Befolkning med en 
produktiv Kraft, som i alt Fald for lange Tider fuldt ud 
modsvarer de stigende Vanskeligheder, som Naturfondenes 
Begrændsning fører med sig.^) Saa langt og saa vidt 



*) Se den videre Udførelse af dette Synspunkt i Forf s Tale: Danmarks 
Fremtid, Kbhvn. 1888. 

ligger Menneskenes økonomiske Fremtid i deres egen 
Haand; men at de skulde benytte disse Muligheder efter 
en bestemt, forud lagt og sikkert fastholdt Plan med 
ufornøden Hensyntagen til den alsidige Ligevægt i Udvik- 
lingen, som denne kræver for ikke at krydses af For- 
styrrelser, tør efter de hidtil vundne Erfaringer ikke 
ventes. Forstyrrelser og Kriser, Svingninger imellem 
Fremgang og Tilbagegang ville efter al Sandsynlighed 
fremtidigt som hidtil præge Udviklingens Gang; men 
Aarsagerne dertil maa søges i Menneskenes egen Natur, 
i Kortsynethed og Uforstand, Lidenskaber og Hensyns- 
løshed langt mere end i den omgivende Naturs util- 
strækkelige Bistand. 

8. Et Bidrag til Besvarelsen af det foran rejste 
Spørgsmaal giver Betragtningen af den hidtil stedfundne 
Udvikling. Det vil da maasske slaa Betragteren, at 
det Resultat, som hidtil er naaet, næppe kan siges at 
svare til den overordentlige Forøgelse af Arbejdets pro- 
duktive Kraft, som efter det foran (Kapp. VI — VIII jfrt. 
med Kap. X) Udviklede er opnaaet ved Anvendelsen af 
Arbejdsdeling, Opfindelser og Kapitaldannelse. Selv om 
man fastholder, at de særdeles store Fremskridt ordent- 
ligvis ikke knytte sig til en Produktion i dens Helhed, 
men til enkelte Led af denne, saa at Fremskridtet for 
den hele Produktion langtfra bliver saa stort (jfr. I. S. 
351 flf.), saa udviser dog den sammesteds citerede ameri- 
kanske Enquete en Gjennemsnits-Besparelse af Arbejds- 
kraft for et Antal af ikke mindre end 6 — 700 Virksom- 
heder, der svarer til en Forøgelse af Arbejdets produktive 
Kraft til det 13-Dobbelte, medens Fremgangen i Livsvil- 
kaar for Befolkningens brede Lag, den lønnede Arbejder- 
klasse, i Løbet af det 19de Aarh. næppe tør anslaaes 
mere end højst til det 3-Dobbelte (I. S. 453). Hvori maa 
da Grunden søges til en saa stor Afvigelse fra, hvad man 
kunde synes berettiget til at vente? 

Det maa først erindres, at hint første Gjennemsnits- 
tal — som alt bemærket paa anførte Sted — ikke er et 
virkelig statistisk, men kun et mathematisk Gjennemsnit 
af højst forskjelligartede Enheder, Produktioner af meget 
forskjelligt Omfang, og at Forholdet netop er dette, at 
de overmaade store Forøgelser af Produktiviteten oftere 
falde paa i Omfang ret begrændsede Virksomheder, 
medens meget store og omfattende Produktioner kun 
fremvise en forholdsvis ringe Forøgelse af Produktiviteten. 
For det Erhverv, som i de fleste Lande endnu stedse er 
det forholdsvis største og tildels Landets bærende Er- 
hverv, Landbruget, bestaar Fremgangen for en stor Del 
mere i Arbejdslettelser og bedre og hensigtsmæssigere 
Fremgangsmaader samt Forbedring af Produkternes Kva- 
Utet og Mangfoldighed end i en betydelig Forøgelse af 
Produkternes Mængde, og tildels gjælder noget Lignende 
om det meste Haandværksarbejde. Og alle de i Antal 
betydelige og stadigt voxende Virksomheder, der ere af 
rent personlig Art, Tjenesteydelser i Ordets videste For- 
stand, knyttede til Administration og Retspleje, Lærer- 
og Lægevirksomhed, Handels- og Tyendevirksomhed m. 
m. m., ere overhovedet upaavirkede af Opfindelser og 
Maskiner, medens Arbejdsdelingen her nærmest virker 
som en Specialisering, der skaber bedre, men ikke for- 
øgede Arbejdsresultater. 

Sammenholder man nu hermed den Oversigt over 
Fordelingen af Samfundets Arbejdskraft, som findes med- 
delt L S. 59 — 62, vil det ses, at Befolkningen anvender 
hen ved ^/s af sine Arbejdskræfter til Virksomheder, hvis 
Produktivitet ikke lader sig paavirke af Arbejdets Hjælpe- 
midler, medens de H S. 86 — 87 meddelte Oversigter vise, 
at i den industrielle Virksomhed i snævrere Forstand, 
hvor Maskiner og Arbejdsdeling have fundet deres egent- 
lige Omraade, henhøre endnu godt Vio af de bestaaende 
Bedrifter til Haandværket, hvor hine Hjælpemidler kun 



Digitized by VjOOQIC 



394 Kap. XVIII. 

i ringe Grad har fundet Indgang (jfr. I. S. 350 om Mølle- 
industrien i Danmark). 

Naar det nu betænkes, at netop de Gjenstande, der 
udgjøre Befolkningens nødvendigste Forbrug, Fødemid- 
lerne, væsentlig frembringes ved Landbruget, og at Bygge- 
industrien, der skal fyldestgjøre det næste nødvendige 
Behov (jfr. I. S. 483^), endnu i det Væsentlige fremtræder 
som Haandværksgjerning (Murere, Tømrere, Blikken- 
slagere. Malere osv.), meéesa& Mfiskinstbejdet kun for en 
ringe Del — nærmest i Snedkerarbejdet — har fundet 
Indgang og iøvrigt kun indirekte har faaet Indflydelse 
gjennem Tilvejebringelsen af endel nye og bedre Byg- 
ningsemner, — saa ligger allerede heri Forklaringen paa 
den foran fremhævede tilsyneladende Modsigelse. Men 
det maa yderligere erindres, at den igjennem Aarhun- 
dreder næsten stationære Befolkning i det 19de Aarh. 
langt mere end paa en fyldigere Tilfredsstillelse af de 
individuelle Fornødenheder har lagt Vægt paa at kunne 
tilfredsstille Formerelsestrangen uden dermed, som i tid- 
ligere Aarhundreder, kun at skabe de Nyfødte et kort- 
varigt Liv, m. a. O.: paa at skaffe netop de Frembrin- 
gelser tilstede i et hidtil ukjendt Omfang, paa hvilke 
Opfindelser og Arbejdsdeling i ringest Grad eller endog 
slet ikke have øvet Indflydelse, og som vedblivende 
staa under henholdsvis det aftagende og det konstante 
Udbyttes Lov. 

Naar dette for Fødemidlernes Vedkommende har 
kunnet lade sig gjøre uden at hin Lov har gjort sig 
gjældende og endog med Overvindelse af den, skyldes 
dette den Hjælp, som Opfindelser og Maskiner indirekte 
have ydet Agerbruget gjennem den enorme Udvikling af 
Befordringsmidlerne. Som foran (I. S. 383) anført var 
ved sidste Aarhundredes Udgang V5 af den indtil da frem- 
bragte Damphestekraft anvendt paa Jernbaner og i Damp- 
skibe, medens kun ^/s kom den egentlig frembringende 

Industri til Gode, og alene i Jernbanerne er nedlagt en 
Arbejdsmængde, hvis Værdi overstiger 130,000 Millioner 
Kr. Det er klart, at, naar saa uhyre Arbejdsmængder 
— hvortil maa føjes Tilvejebringelsen af Skibe og Havne- 
anlæg m. m. — anvendes paa Frembringelser, som ikke 
direkte kunne skabe personlig Tilfredsstillelse af en For- 
nødenhed, saa har Befolkningen dermed sat forholdsvis 
snævre Grændser for det Omfang, hvori det umiddelbare 
Forbrug af økonomiske Goder kan forøges. 

Men paa den anden Side maa det da heller ikke 
lades ude af Betragtning, at der samtidig er skabt Mulig- 
hed for Tilfredsstillelse af Fornødenheder, som tidligere 
maatte lades ganske utilfredsstillede og som tildels ganske 
vist ikke føltes som saadanne, netop fordi deres Tilfreds- 
stillelse var utænkelig. Jernbaner og Dampskibe have 
ikke blot muliggjort Hidskaffelsen af de fornødne Lev- 
netsmidler fra Qerne Lande; de have tillige i en tidligere 
ukjendt Grad givet Midler til den Tilfredsstillelse, som 
en let og hurtig Stedforandring med dens Indflydelse 
baade paa Velbefindende og paa Arbejdsefterspørgsel byder. 
Men noget Lignende gjælder om en hel Række af Til- 
fredsstillelser, som Fortiden ikke kjendte, og som baade 
direkte og indirekte komme ogsaa Befolkningens brede 
Lag til Gode. Det er derfor et altfor ensidigt Syn paa 
Sagen, naar man ved Bedømmelsen af disses Livsvilkaar 
lader den Adgang ude af Betragtning, som ogsaa de have 
vundet til mange tidligere ukjendte Goder af forskjellig 
Art. Som tidligere fremhævet er den direkte Pengeløn 
og Aarsindkomst ikke en udtømmende Maaleslok for de 
Livsgoder, som ere blevne Arbejderklassen til Del. Ad- 
gang til de forskjellige kommunale Goder, som væsentlig 
tilvejebringes ved de større Skatteyderes Bidrag, til Skole- 
undervisning for Børnene, til Sygepleje, til Alderdoms- 
understøttelse o. m. A., maa tages med i Betragtning lige 
saa vel som Adgangen til at kunne benytte Jernbaner, 

Telegraf og Telefon, Fotografien og dens Reproduktioner, 
Cycler og alt Lignende. Det er jo tildels netop, fordi 
Menneskeslægten har lagt særlig Vægt paa at tilvejebringe 
alt dette og anvendt Arbejde og Kapital derpaa i umaade- 
ligt Omfang, at Anvendelsen af Opfindelserne og deres 
Resultater i den Del af Industrien, som arbejder paa Til- 
virkning af umiddelbare Forbrugsgjenstande, har været 
saa begrændset, som foran antydet. Befolkningen maa 
derfor lære at erkjende og stadig holde sig for Øje, at 
den selv sætter Grændserne for det Omfang, som denne 
Del af Produktionen kan faae, ved den Maade, hvorpaa 
den disponerer over sine Arbejdskræfter og sin opsparede 
Kapital og fordeler dem imellem de forskjellige Arbejds- 
virksomheder. 

